Sebastiân A Corn 

Cel mai înalt turn din Baabylon 

Editura Nemira, 2002 

Colecţia Nautilus SF 

ISBN 9789735695278 

„„„şi aşa se face că am văzut prima zăpadă pe doi 
septembrie. Era nouă dimineaţa, eram sub Turnurile 
Ţigăneşti şi urcam spre Vârful Omu, iar petecele de zăpadă 
deodată au apărut dindărătul unei stânci. 

Era o zi mohorâtă. Plecasem pe munte pentru că jos, 
în oraş, se înmulţiseră oamenii din jurul meu - tipi care 
parcau dintr-o bucată, bărbaţi care făceau cu ochiul la 
timp şi femei cu know-how la încrucişat picioarele. Se 
înghesuiau şi trebuia să le cer scuze când, absorbit de 
lectură, dădeam peste ei cu cărţile în mână. 

Asta e o minciună. Nu citesc pe stradă. O făceam în 
metrou, pe vremea când citeam cărţi. Acum citesc doar 
etichete, panouri publicitare şi coperţi de reviste. 

Lucrez în publicitate - câştig o grămadă de bani şi 
am relaţii printre actori, politicieni şi magnați. În jobul 
meu, firmele solide se roagă de cei ca mine să creeze 
clipuri ca să-şi vândă produsele, ceea ce-mi permite să 
strâmb mereu din nas. 

Ce mai fac? - manipulez opinia publică, adică vastul 
şeptel care o alcătuieşte. Asta implică o autonomie 
extremă. lar eu o am. 

Altceva? Refuz cu uşurinţă, trântesc uşa în nas 
directorului de zonă de la Coca-Cola, sau îi spun secretarei 
că n-am timp de agentul lui Procter & Gamble şi-l las să 
asude în anticameră. Am învăţat figura de la Steve Jobs 
care l-a uitat în hol pe Bill Gates patru ore încheiate când 
Ale/ nerosoft Fiihrer s-a rugat de Jobs să-i proiecteze un 
sistem de operare, cred. 

Fac parte dintre cei care l-au pus pe Agassi să pască 
gazonul pe Wimbledon Courts pentru firma Nike, am 
colegi care au făcut-o pe Steffi Graff să-şi adulmece 
subsuoara şi să-şi îndoaie nasul pentru cei de la Fa, am 


sugerat ca ursuzul de Harrison Ford să aibă puncte negre 
pe faţă ca să-şi dea cu apă cosmetică de la Jordache şi am 
învăţat meserie de la cel care l-a pus pe John Wayne să 
tragă cu pistolul în contul celor de la Marlboro... 

Trei-patru replici şi un slogan în douăzeci de secunde 
de film - asta fac. Nu regizez clipuri mai lungi, altminteri, 
v-aţi plictisi în faţa ecranelor şi v-aţi duce la W.C. Acolo vă 
ştergeţi la fund cu hârtie Zewa şi vă spălaţi pe dinţi cu 
Sensodyne, după care vă uitaţi la televizoare Panasonic, vă 
băgaţi în paturi Hansel şi Gretel şi folosiţi prezervative 
Guru ca să nu murdăriţi lenjeria de pat Elefant - am ajuns 
să ştiu bine că şi când respiraţi, vărsaţi cota parte în 
conturile firmelor de publicitate. 

Sunt creator de imagine şi e greu să mă înşele 
cineva... Firmele plătesc şi eu vând. Ce am eu chef să se 
vândă. Artist, Dumnezeu, sau porc, asta-i logica dacă 
lucrezi la o companie puternică. 

x 

Intrând în hotel, am dat peste colegii mei, cu 
sacourile, cravatele şi pantalonii lor călcați. Mă refer la 
masculi, pentru că ele purtau fuste mulate, care le scoteau 
în relief bikinii minusculi şi, în consecință, făceau 
striptease printre fotolii, dându-se îmbrăcate în rufe de 
lux. Unele arătau bine, deşi femeile cu bani care arată bine 
mă pun pe gânduri: sunt ele adevărate, sau sunt de 
plastic? Cică implantele de silicon ajung pe sub 
mameloane şi, din cauza asta, mameloanele nu mai sunt 
inervate. Cu alte cuvinte, doamnele cu pricina nu simt 
nimic în dreptul areolelor mamare şi aş vrea să-mi spună 
un bărbat adevărat (ei se bagă în pat cu fete siliconate) ce 
fac ele când ei, ca masculi, fac ceea ce trebuie să facă cu 
sânii unor femei. 

Tipele alea gem şi oftează pe bune, sau doar imită 
starurile pomo? 

Ce contează? Dacă şi ei mimează erecţii naturale - 
totul e OK. Să se înscrie cu toţii la băncile de spermă! 

Rămăsesem la holul hotelului. Era plin de bărbaţi şi 
femei din lumea reclamei - singura lume reală din câte 


există. Ei arătau după cum am spus, dar nici eu nu eram 
mai breaz: purtam costum Calvin Klein, pantofi Lombardi 
şi-mi dădusem cu Drakkar Noir. Câteva femei făceau un 
striptease remarcabil şi le-am spus-o - dar acesta e un 
lucru natural şi nu se lasă cu urmări. 

Tocmai mă pregăteam să sun la Bucureşti când, 
frunzărind prin agendă, m-am oprit lângă o tânără care a 
tresărit. Era o extrem-orientală răcită. Avea ochii piezişi şi 
purta mască chirurgicală, după cum fac orientalii în 
aglomeraţie... Ochii îi erau tare frumoşi, zâmbind pe 
deasupra tifonului ce-i acoperea gura şi nasul. Imi 
aminteau de un panou publicitar din Piaţa Victoriei. 

„Bună seala”. S-a uitat la ceas, apoi mi-a zâmbit cu 
înţeles: „E plea devleme”. 

„Poftim?!” 

„Nu pleca de aiţi!... Tlebuie să aştepţi pe ţineva! 
Neapălat!” 

Să fi fost o clientă? Clienţii mei însă, nu-mi ies în 
calc: se manifestă doar prin faxuri, telegrame şi e-mailuri; 
îmi fac semn de la sute sau mii de kilometri depărtare şi de 
la milioane de dolari diferenţă ca unităţi de măsură 
general acceptate. 

„Pe cine trebuie să aştept?” 

yDe te te glăbesti să afli? N-ai auzit că nu poaltă 
noloc?” 

În mod sigur, chinezoaica/thailandeza/japoneza asta 
mă confunda. Se uită la ceas şi îmi spuse: 

„În ţel mult o jumătate de olă o să ştii de te ai venit 
aiti, de fapt...” 

Oh, nu! Venisem aici ca să închei contracte 
publicitare şi ca să văd în ce ape se mai scălda Victor 
Marcovici, nu aveam nevoie de o necunoscută să-mi spună 
ce urmăream! 

Ploaia de afară se oprise de zece minute şi văzduhul 
era mai limpede decât în reclamele pentru ciocolata 
Bounty. Chinezoaica aia... hmm... 
thailandeza/japoneza/birmaneza aia... Ochii ei erau aurii şi 
se asortau cu lumina. Oare cu cine mă confundase? Pe cine 


voia să aştept? 

Termin de vorbit la telefon. Dracu' ştie ce-am vorbit, 
pentru că mă tot uitasem după chinezoaica/japoneza aia... 
Mă rog. Pun receptorul în furcă şi mă pregătesc de gin 
tonic. Al câtelea să fie pe azi? Al cincilea, sau al şaselea? 
Nu ştiu şi mă simt jenat... 

Ginul tonic mă ajută să văd lucrurile corect, de parcă 
aş avea ochelari magici care filtrează realitatea - ochelari 
că ai lui Orion, eroul care vedea lumea aşa cum era, 
despovărată de parazitări, artefacte, tradiţii şi educaţie, 
ceea ce e o minciună pentru că Orion n-avea ochelari. 

Mda. Când recurg la gin tonic, amestec lumea după 
cum am chef şi capăt siguranţa că stau de vorbă cu tipi ca 
Leonardo da Vinci sau Anna Karenina. Ba chiar ajung să 
mă enervez pentru că unul ca Humphrey Bogart nu-mi 
răspunde la telefon ori de câte ori am chef. 

Oooh! - n-aveam cum să-mi iau ginul acum! 

Uşa liftului se deschise: patronul, Mircea obezul şi 
licheaua de Marcovici îşi fac apariţia în hol. Intre ei, 
nevasta lui Marcovici. Ea nu e lichea. Ea are picioare 
foarte lungi. 

„Domnule Canta?” aud din spate. 

Eu sunt domnul Canta. Mă răsucesc şi dau nas în nas 
cu doi necunoscuţi - sunt îmbrăcaţi ca noi toţi şi zâmbesc 
mai civilizat decât au învăţat acasă. 

„Vă rog?” 

„Vrem să vă facem o propunere”. 

Fraza a fost spusă suficient de tare. O aude patronul, 
Mircea obezul, Marcovici, nevasta lui Marcovici. 

„Avem tot timpul. În patru zile...” 

„Suntem grăbiţi”. 

Grăbiţi şi surâzători. Zâmbetele lor semnalează 
negocieri, clauze şi semnături. Marcovici ciuleşte urechile, 
atent la discuţie. 

„Am putea să vorbim la masă...” 

„Am putea. Dar nu vă răpim decât un minut... Aţi 
proiectat un site. Pentru un minister”. 

Şi încasasem mulţi bani publici pe el. 


„Noi reprezentăm interesele unui post TV, Foton 
Foton plătesc bine, deşi lumea spune că au datorii 
mari. Nu-i înghite nimeni, dar orice român care nu e orb se 
uită măcar cinci minute pe zi la ei. Dau imagini cu pajişti 
pline de albanezi morţi, cu ruşi jucând fotbal cu capete 
cecene şi cu americani sub formă de avioane invizibile. 

Făcusem odată clipuri pentru Foton TV. Erau bogaţi, 
enervau, erau temuţi în mass-media şi politicienii se 
ploconeau în faţa lor, dar tipii din faţa mea vorbeau despre 
Foton TV ca despre staţia de amplificare dintr-o şcoală de 
ţară. 

„Vrem să vă oferim un contract. Un site pentru Foton 

„Ah”. _ 

Mi-am aprins un Winston. Cartonat. li făcusem atâta 
reclamă că ajunsese să-mi placă. 

„Vă costă zece mii de dolari”. zic. 

Cei doi zâmbesc profund, responsabil. Nu le place 
Winstonul, pentru că-şi aprind câte un Camel. 
Concomitent. 

„Zece mii de dolari? 
vrei să faci de banii ăştia?” 

O să-mi iau câteva zile libere şi-o să fac o croazieră 
pe Mediterana cu tipa care prezintă vremea la Foton TV, 
dacă mă hotărăsc s-o sun vreodată. 

„Ce-o să fac de banii ăştia?... O să scriu un site. 
Pentru Foton TV”. 

„Dar trebuie să avem nişte discuţii preliminare... Ce 
vrem noi să subliniem, ce grafică să folosim, ce sloganuri... 
Şi pe urmă, echipa de realizatori care...” 

„Zece mii de dolari numai contractul meu. Graficienii 
mi-i aleg singur şi e treaba voastră cum îi plătiţi. Ideile le 
concep singur. Doar sloganurile le discutăm. Ştiu ce 
înseamnă Foton TV. Mă calcă pe nervi în asemenea hal 
încât vă urmăresc programele ore în şir, ca să-mi dau 
seama de ce dau în clocot când mă uit la voi. Ştiu ce 
politică aveţi. Aah... Dacă vreţi să remodelăm imaginea 


n 
! 


întreabă unul. „Ce dumnezeu 


publică a postului... Dacă asta vreţi, atunci stăm de vorbă 
despre idei, sloganuri, campanie, etcetera... Dar costă 
20.000 de dolari doar ca să stăm de vorbă”. 

Patronul aprinse o ţigară. Foton TV îmi făcuseră 
propunerea direct, trecând peste el, iar eu nu aveam 
contract de preempţiune cu firma lui, aşa că din banii de 
care auzea, niciun sfanţ n-avea să-i intre în buzunar. 

„Nu vrem să ne remodelăm imaginea publică”. oftă 
unul dintre tipi. 

„Peerfect! înseamnă că discutăm doar despre 10.000 
de dolari”. 

Brusc, în hol se făcu lumină. Norii se spărseseră, iar 
soarele păru să vâjâie prin aer ca un torent lichefiat, 
perforând geamurile şi prăvălindu-se pe pardoseala de 
marmură într-o baltă orbitoare. M-am uitat după 
chinezoaica/thailandeza/japoneza aia. N-o vedeam nicăieri, 
dar orientalii sunt cei mai buni când e să se strecoare şi să 
se ascundă. 

„Cereti o grămadă de bani”. 

„Voi la cât v-aţi gândit?” 

„La cinci mii...” 

„Cinci mii?!... De banii ăştia, mergeţi la Uniunea 
Scriitorilor sau la Artiştii Plastici! 'Tipii ăia acceptă orice. 
Sunt înfometați şi bine crescuţi!” 

M-am uitat după o scrumieră. Holul era atât de 
luminos încât scrumiera nichelată pe care am descoperit-o 
aproape că m-a orbit. 

Am stins ţigara. 

„Dar ştiţi bine că ei nu sunt în stare să facă ce fac 
eu!” 

Soţia lui Marcovici trăgea cu urechea la mine şi 
zâmbea afabil. Avea creierul siliconat. Exersase chestii din 
astea din uterul maică-sii. 

„Trebuie să dăm nişte telefoane”. ziseră tipii. „Ceri 
prea mult şi n-avem mandat să negociem atâta...” 

„Nu mă grăbesc. Deloc nu mă grăbesc”. 

Au luat-o din loc. Nici prin cap nu ne-a dat să dăm 
mâna. 


Patronul face feţe-feţe când mă apropii de el. Oh, să 
nu zâmbesc! mai ales, să nu zâmbesc! 

„Nu mergem la masă?” întreb. 

„Păi, să mergem...” zice Mircea. Priveşte în pământ, 
dar depăşeşte momentul şi pornim spre restaurant. 

Tacil aud o şoaptă din spate. Sunt antrenat şi-mi dau 
seama că e vorba de mine. 

De ce să tac? O fi fost cel mai bun, dar de ce vor să-l 
treacă pe linie moartă? 

— Pauză - Pentru că bea. Bea prea mult. j 

Şoaptele sunt discrete şi reflectă fapte reale. Imi 
plac. Nu cât ginul, dar îmi plac. 

Probabil că bea, dar nu lam văzut niciodată 
clătinându-se... 

Ce contează? Tot o să-l treacă pe linie moartă... Ai 
văzut ce clipuri face Marcovici? 

Deodată, o văd pe asiatica aia - mă urmăreşte din 
spatele unui stâlp. Ochii nu-i mai zâmbesc. Se uită la ceas 
de parcă l-ar asculta, atentă. O ia şi ea din loc, spre 
restaurant. După cum merge, nu e chinezoaică. Îşi târşâic 
picioarele cu paşi mici. Sigur e japoneză. 

Intrăm în restaurant şi mă ţin scai de cei patru. 
Mircea e cam nesigur - se tot uită în pământ - iar mie îmi 
pare rău că l-am pus în situaţie delicată. E prietenul meu, 
iar acum, patronul o să-l bată la cap din cauza ofertei celor 
de la Foton TV, că el îi atrăsese atenţia că... 

Brusc, am zărit-o iar pe japoneză: pândea din spatele 
unei coloane. Se uita fix la mine. Ochii îi erau mai seci 
decât acum o jumătate de ceas şi, în mod cert, nu mai 
zâmbea. Pândea, nu altceva. 

Un chelner a trecut pe lângă noi şi am pescuit un 
pahar cu gin. Am luat o gură. Era dulce-amărui. Mima 
aroma aerului condiţionat, vârât de-a sila în restaurant de 
climatizoarele Westinghouse - aerul de afară, năpădit de 
mirosul brazilor... 

„Domnule Canta?” se auzi atunci din spate. Era o 
voce răguşită, extrem de răguşită. 

Tipii de la Foton TV! Fuseseră rapizi... M-am răsucit 


şi primul lucru pe care l-am văzut a fost gura încreţită a 
unui om tare bătrân. Cocârjat, îmbrăcat în smoking, cu 
papion. Nu-l mai văzusem niciodată. M-am înclinat. Câţiva, 
dar numai câţiva, o merită. 

„Da. Sunt Filip Canta”. 

Bătrânul zâmbi. Eram prea aproape de el şi i-am 
simţit mirosul gurii: aducea cu merele putrezite în beci. Se 
prezentase şi el, dar mirosul de boală mă făcuse să nu-i 
rețin numele. În plus, o vedeam iar pe japoneză: formând 
un număr la mobil, părăsea restaurantul, plutind parcă. 

„Cereţi-vă scuze de la vecinii dumneavoastră şi 
haideţi să vorbim undeva între patru ochi...” zise bătrânul. 

Să-mi cer scuze, da. Patronul şi Marcovici se zgâiau 
la mine. Mircea se abţinea să zâmbească. 

„E imperativ să avem această discuţie, domnule 
Canta!” sublinie bătrânul. 

Ştiau cu toţii, fir-ar să fie, că era doar o problemă de 
zile înainte ca Marcovici să-mi ia locul. Mie o să-mi dea o 
chestie care se cheamă Direcţie de Strategie Generală, sau 
Birou de Consultanţă - ceva care să sune bine plus 
facilităţile. O pensie prematură. Şi un acces nelimitat la 
gin, în amintirea clipurilor care vânduseră ciocolată, 
automobile şi pantofi. 

Aşa că, devenea imperativ să las mesele şi 
conversațiile baltă ca să mă duc pe unde-mi spunea lumea. 

„Scuzaţi-mă!” am zis. 

M-au scuzat. Erau oameni de bun simţ. M-au scuzat 
exact aşa cum cereau manualele de comportare în 
societate. 

Ţara mea e un imens sanatoriu de boli mintale - are 
peste 230.000 de kilometri pătraţi şi vreo 24 de milioane 
de pacienţi, cunoscuţi, îndeobşte, sub numele de români - 
aşadar, l-am urmat pe bătrân la fel cum un nebun se ia 
după alt nebun, la un simplu semn. Câteodată, aşa încep 
halucinaţiile. 

Ne-am aşezat într-un separeu. Masa nu avea decât 
două tacâmuri: pentru bătrân şi pentru mine. Nu ştiu de ce 
puseseră tacâmuri pentru că n-am servit nimic. Nici măcar 


cafea. Paharul meu cu gin ajunsese la cinci mese depărtare 
- mi-l luase Mircea, prevăzător. N-am folosit decât 
scrumiera. 

Bătrânul fuma Sobrania. A trântit pachetul negru pe 
masă cu un gest degajat şi m-a privit cu ochi jucăuşi. 

„Ei?” făcu el şi se grăbi să aprindă o ţigară. Se amuza 
nemaipomenit. 

„Vă ascult... domnule...?” 

Când uiţi cum îl cheamă pe cel din faţa ta, faci exact 
ca mine, iar răspunsul o să vină prompt, pentru că aşa e 
standard. 

N-a fost cazul acum. _ 

„Hai să-ţi povestesc ceva”. Începu bătrânul. „Filip 
Canta, 43 de ani, născut în Bucureşti la data de...” Mă 
privi ţintă şi reluă, sărind peste data de naştere, „Şcoala ai 
făcut-o la Caragiale, în Bucureşti. A fost catastrofal pentru 
tatăl tău: el voia să devii medic, dar la Caragiale, unde te-a 
băgat el, se făcea matematică şi fizică. Niciodată nu s-a 
împăcat cu ideea că nu i-ai urmat în profesie şi că ai făcut 
electronica...” 

Nici electronică nu făcusem. De opt ani scriam clipuri 
publicitare şi puneam pe roate campanii: promoţionale sau 
electorale. 

Într-un timp scrisesem filme pomo. Pentru bani şi ca 
să văd cum e ceea ce m-a făcut să epuizez mai repede 
lucrurile interzise. 

„În regulă, domnule Canta”. schimbă bătrânul tonul 
văzând că nu mă atrage. „Am să fiu direct. Vin din partea 
Corporaţiei Desant...” 

Desant. Erau o firmă de consultanţă. Ceva între 
Public Relations, marketing şi adevărata imagine publică... 
Numele lor era pronunţat rar şi în silă, pentru că nu se 
amestecau cu noi. Nici cu Coca Cola. Nici cu Procter & 
Gamble. Desant locuiau într-o ţară interzisă. Desant 
agreau doar miniştri, preşedinţi de state şi prelați la nivel 
înalt, de la cardinali sau mitropoliți în sus. 

O imagine neclară mi-a culbutât prin faţa ochilor... 
casa de la (ară a bunicilor mei de la Interlaken, Elveţia. 


Era o chestie nu prea mare urcată pe o colină, într-o curte 
cu iarbă deasă, cu două ronduri de flori, ciudat puse pe 
panta ce urca spre intrare. În spatele casei cu parter din 
piatră şi etaj din bulumaci daţi cu păcură, se vedea un 
munte acoperit de brazi. Mugşcate şi dălii la ferestre, după 
cum e obiceiul la casele de munte. Plicticosul de Mihai 
Canta, tatăl meu, se lăuda că într-un fotoliu din casa aceea 
stătuse odată Otto von Bismarck, care nici măcar duce nu 
era pe atunci. 

Dar, şi tatălui meu îi plăcuse ginul. Tonic. 

Casa aia... ca o presimţire. Un câine care pândea 
ascuns în mintea mea... Cineva tuşi discret la o masă. Era 
japoneza. Îşi scosese masca de tifon şi sorbea un ceai, cu 
ochii ţintă în ceaşcă. Ochii c’... Străluceau de parcă... 

Bătrânul o privi cu coada ochiului şi tuşi şi el. 

Desant. (Cote pozitive la Bursă. Autostrada 
Transamazoniană. îmbunătăţiri funciare în Kuweit şi în 
Emirate. Salvador Allende împuşcat după ce naţionalizase 
companiile telefonice din Chile. Fotografii de-ale lui Joseph 
Oistrakh, preşedintele consiliului lor de administraţie, în 
Newsweek, Time şi Newlook. Bombardarea lui Gaddafi. 
Imaginea publică a lui Gorbaciov pentru uz occidental. Etc. 
Etc. Etc... 

Intre timp, de la masa patronului se auzeau frânturi 
de frază mult mai interesante. Vorbeau despre un clip cu 
buget redus având ca motiv central eclipsa de la care 
trecuseră mai puţin de trei săptămâni. Marcovici era într-o 
formă de zile mari. Voia ca primele raze de soare ce 
apăreau după eclipsă, să fie trecute printr-o lentilă 
puternică de un ins Lorenzo Lamas, ca să-şi aprindă un 
Rothmans. După aia, insul urca într-un Jaguar şi... 

Iar bătrânul, neţinând cont de figura mea îngheţată: 

„Joseph Oistrakh, preşedintele nostru, m-a rugat 
acum câteva luni să fac nişte cercetări. Domnul Oistrakh 
este bătrân şi are nevoie de ajutor, dacă înţelegi...” 

Ce-mi păsa de ajutorul de care avea nevoie Oistrakh? 
Era mai interesant ce se întâmpla la masa amicilor mei. 
Patronul îl bătea pe umăr pe Victor şi zău dacă n-aş fi făcut 


şi eu la fel: Marcovici schiţa amănuntele clipului şi pe 
cuvânt că scotea ceva bestial! Tipul gândea fără să-i fie 
frică de nimic. Vorbea fluturând furculita prin aer, dar 
până şi asta o făcea bine. N-avea prejudecăţi, n-avea 
inhibiţii, îşi bătea joc de reguli, le schimba, le îmbrăca 
bizar şi... pluuf! - iată clipul care o să vândă ţigări 
Rothmans, Jaguaruri, sau ceasuri Rolex! 

„Nu încerci o Sobrania, domnule Canta?” zâmbi 
bătrânul. 

Fumam doar ţigările mele. Mara Marcovici îşi 
mângâia soţul pe ceafă şi eu nu-mi puteam dezlipi privirea 
de la ei. După o vreme, zic: 

„Spuneai că domnul Oistrakh este şubred...” 

Bătrânul dă să răspundă, însă un ins se apropie val- 
vârtej de masă şi se aplecă la urechea lui. Oh, aud şi văd 
foarte bine! E din naştere. La tendinţa de a iscodi mă refer. 

„Zona este asigurată, sahib Dietrich”. zise insul. 

Bătrânul răspunse într-o limbă unduioasă, dulce. 
Portugheză? îl chema Dietrich, vorbea româneşte cu mine 
şi în portugheză, probabil, cu apropiații ce i se adresau cu 
sahib... Chiar atunci, Mara, soţia lui Marcovici, se uită cu 
coada ochiului la mine. Ţinea mâna pe umărul soţului ei, 
continua să-l mângâie, şi nu ştiu de ce se uită la mine. 
Dacă n-ar avea buzele atât de subţiri... 

„In regulă...” îl expedie bătrânul pe mesager. Reluă: 
„Mda, Oistrakh e bătrân. Şi are un mare of. Filialele 
noastre din Europa de Est sunt... cum să spun... sunt 
descoperite. Desant este bine cunoscut în zonă, nimeni nu 
se îndoieşte de asta, numai că nu este suficient de incisiv. 
S-a auzit de noi, dar nu ne-au simţit, nu ştiu dacă mă 
înţelegi...” - făcu o pauză şi examină fumul colorat ce se 
ridica din ţigară. „Trebuie să dăm o lovitură... pricepi? 
Ştim cum, ştim unde, şi mai ştim că o grămadă de lume 
care acum se crede tare o să se cutremure după ce vom 
izbi noi... Numai că, ne lipseşte un om de încredere. Sau 
mă rog, ne lipsea! Cererea pe care ţi-o facem este să fii 
directorul nostru de... pfuh! - directorul de creaţie pentru 
zona asta...” 


Am simţit un nod în stomac. Îmi venea să fumez două 
ţigări deodată, mai ales că Marcovici pufnise într-un râs 
relaxat. Şi dacă... 

„Nu sunt... Cum adică... Ştiţi, director de creaţie... 
pfuuh!” l-am imitat. „Am un job bun”. 

„Dar bani?” 

Bani sunt pe toate drumurile. Păcat că tipii ca 
Marcovici sunt mai mulţi decât calupurile cu bani pe care 
putem să-i câştigăm. Am întrebat: 

„Ce-ar trebui să creez? Desant există foarte bine şi 
fără mine”. 

Bătrânul păru să se agaţe de ţigară şi privi în sus. 
Apoi, mai-mai că-mi suflă fumul în nas. 

„Oficial, trebuie să creezi o temelie straşnică pentru 
firma noastră. Nu o temelie clară, pricepe, nu ne 
interesează să se ştie de pe acum ce facem... Doar să se 
audă că dăm lovitura şi că ne-am decis s-o dăm aici. Cine o 
să aibă urechi de auzit, o să audă”. Mai stătu câteva clipe 
pe gânduri, agăţat de ţigara care fumega albăstrui. „Să fim 
aşa, ca o stâncă uriaşă pe care o văd toţi. Ce e în spatele 
stâncii? - aşa să întrebe lumea şi să înceapă să se întrebe 
dacă... dacă ceea ce nuţipot spune încă, nu cumva epus la 
cale chiar de Desant, de sute de anii... Lumea o să ne 
caute, dar nestemata o să fie la tine, numai la tine...” zise 
el, privindu-mă cu ochi lucitori. 

Cuvintele lui stranii m-au blocat pentru că puteam 
deja să-i recit: opt sute de mii de dolari pentru presa 
scrisă, o sută de mii pentru afişe şi foldere, cincizeci de mii 
pentru şpăgi, un milion pentru posturile TV şi radio - 
rotund spus: două milioane. O centrală telefonică cu 12 
numere, cu mesaje preînregistrate şi trei secretare 
învăţate să spună că liniile sunt ocupate. Puşti care să 
scrie grafittiuri pe pereţii oraşelor. Panouri negre pe care 
să scriem câte o literă pe săptămână, cu alb, dar nu în 
ordinea firească, astfel încât după şase săptămâni să iasă 
cuvântul DESANT, plus şase săptămâni de saturație 
publicitară. Între timp o să imaginez un clip şi o să 
inventez un happening - de revelionul 2000, cel mai 


probabil. 

Abia atunci am înregistrat expresia de pe figura lui 
Dietrich - mă privea de parcă m-ar fi întrebat: „O să ai 
curaj, Filip? O să ai curaj să joci alături de noi?” 

„Uite ce se întâmplă”, încep. „Firma mea nu mai e 
mulţumită de mine. Ei, firma adică, ei cred că sunt pe 
ducă. Şi aşa cred şi eu. Sunt sigur că aţi putea găsi pe 
altcineva”. 

„Eşti sigur?” Nu-mi dau seama la ce se referă şi 
Dietrich îşi dă seama că nu-mi dau seama la ce se referă. 
„Eşti sigur că eşti pe ducă?” 

„Nu sunt foarte sigur, doar aşa cred. Dar dacă accept 
oferta voastră, e ca şi cum aş fugi de la ai mei înainte s-o 
iau de tot peste bot”. 

„Şi nu se face aşa? Nu vrei să le arăţi că fac o 
prostie? Uite, alţii au ştiut ce să găsească la mine! Alţii mă 
apreciază la justa mea valoare! Le dai peste nas, pricepi?” 

„Domnule Dietrich, eu nu vreau să le dau peste nas! 
Eu mă tem de-adevăratelea că Marcovici e mai bun decât 
mine, pricepi? Mi-e frică să nu fie aşa! Eu vreau să rămân 
pe loc, la firmă, ca să văd dacă mai pot să-i fac faţă lui 
Marcovici, înţelegi?” N 

Bătrânul se schimbă la față. Intrebă: „Lucrezi de mult 
în promoţie?” 

„Din '91”. 

„Aha!” - căscă ochii aşa de mult încât m-am temut că 
o să strige la mine. „Ascultă! Acest Marcovici e pe aici?” 

„E tipul de acolo. Eh! Vreau să aflu dacă mai sunt în 
stare să-i stau în faţă...” 

„Serios?! Şi de câtă vreme... De câtă vreme durează 
povestea asta cu Marcovici, că nu ştiam de ea?” 

„De un an! Dar de izbucnit, a izbucnit acum o 
săptămână”. 

„Ah! O săptămână... de-aia n-am auzit... Scuză-mă!” 
zise bătrânul îndepărtându-se brusc de masă. Se propti cu 
spinarea în spătar şi formă un număr în celular. Pe 
fereastră se vedeau Bucegii. Vizavi de intrarea în hotel era 
o parcare. Cel care vorbise cu Dietrich intră într-un Volvo. 


Farurile se aprinseră de câteva ori la rând deşi afară era 
lumină, după care maşina părăsi parcarea, dispărând spre 
Braşov. 

În locul ei a parcat un Mercedes roşu. Maşina Marei 
Marcovici? - ea se dădea în vânt după Mercedesurile 
roşii... Dietrich încheie convorbirea (vorbise în aceeaşi 
limbă unduioasă şi nu era portugheză), mai aprinse o 
ţigară şi privi în sus, adulmecând aerul din restaurant... 

„Marcovici este cunoscut la Ogilvy, Saatchi and 
Saatchi, Havas şi Sunprose, d-le Canta. Firmele mici nici 
nu mai au curajul să-l vâneze. A avut o ascensiune 
fulgerătoare...” 

„Vezi? Trebuie să aflu care e mai bun: el, sau eu?” 

„Şi ce te faci dacă afli că e el?” 

„O să pierd oferta ta, asta o să fac”. 

Bătrânul căscă ochii de parcă ar fi avut chef să 
zbiere. 

„Cu doamna Marcovici, asta, ăă, tu...” Pun ochii în 
pământ. Mă şi înroşesc. Forfotesc cu mâna după pachetul 
lui de Sobrania şi pescuiesc o ţigară. „Pă dracu'!” lansează 
bătrânul, neaoş, deşi îl cheamă Dietrich. „N-ai nicio 
legătură cu ea! Ştii... eu am pierdut de mult mai multe ori 
decât e suportabil şi mi s-a întâmplat să vreau să mă culc 
cu nevestele celor care mi-au tras-o. Mda... N-am reuşit să 
mă culc cu niciuna! Vreau să spun că nu m-am răcorit în 
felul ăsta. Nici nu ajută. Ce? Pe tine asta te doare? Că nu-i 
regulezi nevasta? Mda...” chicotea, din ce în ce mai 
amuzat. „Pentru câteva clipe, am crezut că Marcovici te-a 
săpat din cauză că tu şi ea... pfuuh! M-am convins acum. 
Mmm... De fapt, aşa reiese şi din ce am citit aici”. scoase 
el un dosar subţire, îmbrăcat în piele. „Că 

Marcovici o fi mai bun decât tine în anumite domenii, 
mă rog, aşa o fi, dar nu e relevant pentru noi. Noi te vrem 
pe tine. Aşa cum eşti. Şi, mai ales, pentru ce vrem noii 
Acceptă postul pe care ţi-l oferim, d-le Canta!” 

Acum trebuia să-i spun: două milioane, şase 
săptămâni şi un happening de revelionul anului 2000 - dar 
m-am abținut. Am tras un fum adânc... Ciudate ţigări, 


Sobrania! 

„Nu sunt regizor... A fost doar un concurs de 
împrejurări că...” 

„De unde ştii tu ce căutăm noi? De unde ştii tu că 
avem nevoie de unul mai deştept decât tine, de unul ca 
Marcovici să zicem? De ce nu vrei să le tragi palma asta 
colegilor tăi, lui Marcovici inclusiv? S-ar putea să te 
trezeşti că te culci cu nevastă-sa deşi n-ai chef! Desant e 
mai tare decât toate firmele astea”, înconjură el cu un gest 
larg participanţii la simpozion, „puse una peste alta plus 
toţi clienţii lor!... Plus guvernele ţărilor în care au sediu!” 
plusă Dietrich. „Hai! Ai ocazia să-i plesneşti pe toţi!... Pe 
absolut toţi! Pe bani mulţi şi cu o ocupaţie infinit mai 
interesantă decât orice au visat ei vreodată! Fă-o!” 

Am privit la masa unde ar fi trebuit să stau. Patronul! 
Canibalul care încă mă plătea! îşi muia buzele în paharul 
meu cu gin! 

Şi bătrânul: 

„Joseph Oistrakh m-a însărcinat să fac şi altfel de 
cercetări, ştii... Ai avut un bunic care a murit la Cannes în 
1940...” 

Am scuturat ţigara. Bunicul mort la Cannes, de inimă 
rea... O legendă prăfuită la care tata făcuse aluzie în trei 
sau patru rânduri... Mai bine mă ridicam şi o luam din loc. 

Dar dacă tipul nu se juca? 

„Andrei Canta. Tata nu prea vorbea despre el... O 
singură dată a comentat mai mult, când am dat peste 
fotografia casei noastre de la Interlaken. E... mmm... e 
adevărat? Povestea lui Andrei Canta şi toate celelalte?” 

„Cât se poate de adevărat! Ştiam că sunt lucruri pe 
care Mihai n-a vrut să ţi le spună...” 

Când cineva se referă la taică-meu spunându-i pe 
nume, mă încurcă. De parcă n-ar fi şi el fiinţă cu statut 
social. O ambulanţă trecu pe şosea, stropind maşinile din 
parcare cu apă murdară. 

„Andrei Canta a fost alături de Joseph Oistrakh până 
la vârsta de 26 ani... S-a ocupat de educaţia lui, mai întâi. 
Apoi, l-a sprijinit financiar şi nu numai. Nu ştii mare lucru 


despre bunicul tău, nu-i aşa?” 

Nu ştiam. Ai mei îmi povestiseră doar lucruri în doi 
peri şi făcuseră nişte aluzii vagi, cum că Andrei Canta 
fusese membrul familiei care se ridicase cel mai mult în 
ierarhia socială, că ocupase funcţii importante în perioada 
interbelică şi că avusese o avere nemaipomenită - atât, 
nimic precis. 

„Tu n-ai citit cărţi serioase de istorie?!” mă 
întrerupse Dietrich. 

„Doar istorie generală. Mă ajuta să găsesc locuri 
comune când cream clipuri sofisticate...” 

„Clipuri sofisticate. Mda. Păi, la asta, credem noi că 
eşti bun. La clipuri sofisticate. Numai că reclama 
sofisticată nu vinde nici Coca Cola, nici anvelope”. 

Îşi drese vocea, mai aprinse o ţigară şi începu să 
povestească. 

Nu ştiusem că viaţa bunicului meu era strâns legată 
de a familiei Oistrakh şi, implicit, de Desant. Prin anii '20, 
Oistrakh fusese un nume în zona Heidelbergului. Până la 
ascensiunea partidului nazist, Maxim Oistrakh, tatăl 
viitorului preşedinte al Desant-ului reuşise să pulverizeze 
câteva conglomerate bancare regionale, se implicase 
financiar în doborârea Republicii de la Weimar, pusese pe 
picioare câteva programe de reconstrucţie urbană, iar mai 
apoi - pe la începutul anilor '30 - având în vedere că 
reuşise în tot ce intrase, DEUTSCHESBANK făcuse apel la 
el ca să susţină marca. 

I-a reuşit, cu preţul unor sacrificii mari din averea 
proprie, dar şi-a dat seama că în ciuda ajutorului dat 
Băncii Naţionale Germane, soarta lui nu era sigură. La 
scurt timp după ce Hitler a ajuns cancelar, în 1934 mai 
precis, Maxim Oistrakh şi-a lichidat mare parte a afacerilor 
şi a părăsit Germania definitiv, trimiţându-şi restul familiei, 
lucru ciudat, în România, la bunicul meu. Maxim însuşi a 
plecat în Statele Unite, unde a intrat într-o serie de afaceri 
despre care Dietrich nu ştia să-mi spună mare lucru. Se 
pare că investise în case de discuri, posturi de radio şi 
filme de scurt metraj, afaceri care abia atunci se puneau 


pe roate, dar informaţiile nu erau deloc sigure. Se vorbea 
că l-ar fi descoperit pe Mississippi Fred McDowell şi că-l 
produsese pe Joe King Oliver când era în culmea gloriei. 
Toate acestea fuseseră auzite de la alţii, Maxim nefiind 
deloc vorbăreţ; de altfel, nici lui Joseph, care îi era fiu, nu-i 
povestise mare lucru după ce se revăzuseră. Îi pusese 
afacerile în braţe şi asta fusese tot. 

Bunicul meu, Andrei Canta, era profesor universitar 
la Bucureşti şi membru al Academiei de Ştiinţe Umanistice 
de la Heidelberg încă de pe vremea când Maxim Oistrakh 
trăia în Germania, iar fiul lui, Joseph, era copil de 
grădiniţă. După ce Joseph a început să meargă la şcoală, 
Maxim şi-a făcut un obicei din a-l trimite în fiecare vacanţă 
de vară în România, unde, bunicul se ocupa de educaţia lui 
generală, deşi băiatul abia învățase să citească. Bunicului 
nu i se părea că a se ocupa de educaţia unui copil este sub 
nivelul unui profesor universitar, ceea ce mai târziu, spre 
sfârşitul anilor treizeci, i-a atras o grămadă de mizerii 
făcute de colegii de catedră de la Universitatea din 
Bucureşti. 

„Sunt evrei... se ajută între ei...” comentau ei. Andrei 
Canta nu a încercat niciodată să-i convingă că, fiind 
posesorul unui titlu nobiliar atestat din secolul XVI, nu 
avea cum să fie evreu, atitudine pe care am înţeles-o 
perfect. Şi, chiar să fi fost evreu, se întreba ce era 
reprobabil în asta, ceea ce iarăşi am înţeles. 

De fapt, bunicul suferea de un sindrom de respingere 
a realităţii... Când Garda de Fier, alimentată de un colonel 
SS din Heidelberg, a început presiunile asupra familiei 
Oistrakh refugiate la Bucureşti, Andrei Canta a scris la 
rectoratul Universităţii din Heidelberg şi la gauleiterul 
regiunii, afirmând că el unul nu mai auzise asemenea 
idioţenii, că nu i se părea normal ca numele unui membru 
marcant al comunităţii, chiar aflat în altă ţară, să fie 
acoperit cu noroi, ba mai mult, că nu înţelegea de ce se 
exercitau influenţe asupra unor zănateci din România 
tocmai de la Heidelberg şi că nu pricepea de ce corpul 
profesoral al Universităţii de acolo nu lua niciun fel de 


măsuri, acceptând cu mâinile încrucişate ca proprietăţile 
unui om să fie devastate - Oistrakh, după cum a repetat 
Dietrich, nu-şi lichidase toată averea din Germania - mai 
ales după ce acesta susţinuse moneda naţională germană 
în momente critice, ca să nu mai vorbim de zecile de 
laboratoare din Universitate care fuseseră înfiinţate din 
banii aceluiaşi Oistrakh... „Chiar şi oameni de ştiinţă 
valoroşi, membri marcanţi ai NSDAP din câte aud, studiază 
acum datorită faptului că Maxim Oistrakh a înzestrat 
Universitatea cu aparatură, cabinete, cărți, reactivi şi 
mobilier. Aţi uitat cât de mult datoraţi şi... „etc. etc. etc. 

Pe vremea aceea, în ciuda adversităţilor politice, 
Andrei Canta încă rezista în funcţia de rector al 
Universităţii din Bucureşti; în plus, era preşedintele 
Uniunii Europene Interuniversitare de Drept Comparat şi 
secretar juridic al Ligii Naţiunilor. 

Insă, bunicului îi fusese din ce în ce mai dificil să ia 
apărarea familiei lui Joseph. Cam o dată pe săptămână, 
geamurile casei în care locuiau aceştia erau sparte 
săptămânal, iar fraţii mai mici ai lui Joseph erau bătuţi măr 
de ţigani. O soră de-a lui, studentă la medicină veterinară, 
a fost exmatriculată în urma unei înscenări politice (cică ar 
fi fost comunistă), iar prin 1940, afacerile lui Joseph la 
Bucureşti au început să se clatine. 

_„Pe vremea aceea nu exista piaţă pentru ce desfăcea 
el”. Imi explică bătrânul, cântărindu-mă din ochi. „Piaţa 
aceea, ca să-i zic aşa, abia se naşte... O să fie treaba ta s- 
0... creezi şi s-o porţi!” mă privi el dintr-o parte, de parcă 
dorea să se asigure de ceva, după care continuă. 

În 1940, după un faliment evitat în ultima clipă, 
Joseph şi restul familiei au plecat în America, la Maxim. 
Bunicul insistase ca ei să rămână, că problemele financiare 
puteau fi depăşite şi că el putea să-i împrumute cu bani ca 
să relanseze afacerile - ceea ce spunea câte ceva despre 
modul în care percepea el realitatea, comentă Dictrich - 
dar Joseph îi replicase cu blândeţe că nu avea cum să mai 
rămână de vreme ce nu era în stare să facă singur banii de 
care aveau nevoie el şi familia lui. Plecând, i-a mulţumit 


bunicului pentru ajutor şi n-a făcut nicio aluzie la faptul că, 
în sufletul lui, spera ca acest exil să-i fie de folos nu numai 
lui, ci şi lui Andrei Canta. 

Nu a fost să fie aşa. Nicio diferenţă între high-life şi 
mahala. Când îl dai jos pe unul cu pumnii, trage-i şi câteva 
picioare, ca să fii sigur că nu se mai scoală. La fel au făcut 
şi cu bunicul. Din cauză că nu-şi ţinea gura, luându-se 
printre alţii de generalul Cantacuzino Grănicerul, despre 
care spunea că e un idiot patentat şi că nu înţelege cum de 
un compozitor de talia lui George Enescu s-a putut căsători 
cu progenitura unei bovine cu darul exprimării orale, cum 
era Cantacuzino Grănicerul! - luându-se deci de Grănicer, 
simpatizant lăţiş al legionarilor, bunicul meu a moştenit pe 
lângă propriile-i dificultăţi şi problemele avute de familia 
Oistrakh înainte de plecarea din România. 

În scrisorile anonime pe care i le trimiteau şi în 
emisiunile de propagandă, principalul cap de acuzare era 
obedienţa lui Andrei Canta faţă de structurile 
internaţionale ale ocultei masonice. I-au inventat un arbore 
genealogic fals, din care reieşea că bunicul fusese evreu 
creştinat de nevoie, titlul lui nobiliar fiind o simplă hârtie, 
plătită unui plastograf grec din Podul Beilicului, pe la 
1755, de unul dintre însoțitorii lui Ba r el Tov, în goana lui 
din Polonia - cu alte cuvinte, nici măcar evrei cuşeri nu 
eram - care hotărâse să-şi piardă urma, de frică, în 
Bucureşti. Cât despre plecarea lui Joseph în America, 
spunea lumea, nu făcuse altceva decât să rotunjească 
conturile din Elveţia ale bunicului meu - bani de care se 
folosea, mai ales, pentru torpilarea mişcărilor politice de 
dreapta. 

Drept urmare, până şi amicii din copilărie ai 
bunicului i-au întors spatele, cei mai mulţi pretextând că 
au fost înşelaţi de genealogia fictivă a familiei Canta. 
Invitat la recepții, se trezea tot mai des uitat singur, într-un 
colţ. Studenţii au început să-i boicoteze cursurile, iar 
veniturile pe care i le aduceau pământurile s-au împuţinat 


1 Mareşalul Palatului, Mocioni Styrcea, se pare că i-ar fi răspuns: „Dar 
şi-au completat şeptelul, dragă Andrei!" 


simţitor. Ce mai contau, în context, articolele din 
Volkischer Beobachter, care îl atacau tocmai din Germania, 
atribuindu-i vina unor relaţii externe malefice pe care le-ar 
fi dezvoltat România în cele patru luni cât bunicul fusese 
prim-ministru? 

Oistrakh nu l-a uitat însă şi i-a întins o mână de 
ajutor. Bunicul era unul dintre puţinii comercianţi care 
vindea ouă proaspete de o zi la Monaco: un unchi de-al lui 
Joseph trimitea un avion la Băneasa care pleca încărcat cu 
ouă de la fermele de păsări ale. lui Andrei Canta, 
răspândite între comunele Cernica şi Pipera. Grâul îl 
vindea prin interpuşi la Viena, iar carnea o desfăcea la 
Paris, graţie unui contract din care Joseph nu câştiga cine 
ştie ce, dar, la chestia asta, deşi evreu, Joseph încă nu se 
pricepea prea bine. La câştigat bani, vreau să spun, treabă 
care i-a ieşit doar după ce, încercând tot soiul de afaceri, a 
pus pe picioare firma Desant, care, de vândut, nu vindea 
nimic palpabil?. 

„Ştiai toate astea despre bunicul tău?” mă întrebă 
Dietrich. 

„Auzisem câte ceva. Lu' tata nu prea-i plăceau 
poveştile astea”. 

„ÎL înţeleg. Nu ştiai că şi-a câştigat banii şi poziţia 
alături de cei care l-au terminat pe bunicul tău?” 

La cine se referea Dietrich? La legionari, sau la 
comunişti?... Mă rog, toţi o apă şi-un pământ. Ah! Dar cum 
se procedează când ţi se trântesc în faţă astfel de chestii? 
Mă îmbujorez la comandă, ca atunci când dorisem să 
sugerez că există o legătură între mine şi Mara Marcovici. 

„Ce vrei? Vrei să arunc cu pietre în tata?... Pentru că- 
mi dai posibilitatea să i-o trag patronului şi lui Marcovici? 
Asta vrei?” 

„Nu vreau decât să-ţi ofer un... posfil Post să-i zicem! 
Aşa spune Joseph că e bine. Şi aşa spun şi eu. [i-am 
povestit toate astea ca să-ţi arăt că noi, la Desant, am 
studiat problema bine de tot”. Îşi drese vocea şi adăugă: 


2 Oficial, firma Desant avea ca obiect de activitate, în septembrie 
1999, „evidenţierea şi administrarea spatiilor alternative". 


„Problema fiind tu”. 

Iar eu: „Iata n-avea de ales”. 

„Crezi?” zâmbi Dietrich subţire, aproape la fel de 
subţire ca Mara. 

Avusese de ales, dar era treaba lui. El alesese, eu 
alesesem, aşa face orice om liber, iar eu aşa ceva sunt şi 
uite, pe chestia asta am să mă ridic de la masă, o să-l bag 
în mă-sa pe moşul ăsta care miroase a mere putrede şi o s- 
o invit la dans pe soţia lui Marcovici. 

„Stai jos!” se holbă Dietrich. „Nu vrei să stai jos?” 

Am stat. Mă transformaseră în pastă. Erau în stare să 
facă orice din mine din cauză că apăruse unul care gândea 
mai repede şi care n-avea greţuri, unul care tropăise pe 
cadavre, fir-ar al naibii, unul promiţător şi cu doişpe ani 
mai tânăr! 

„Mi-ai spus că eşti dispus să rămâi la firma ta până 
înghiţi tot rahatul. Pe nemestecate. Nu crezi că ai şi alte 
datorii?” 

„Datorii?!” 

„Datorii! Ți le-a lăsat moştenire taică-tău!... A lucrat 
alături de cei care l-au deposedat pe bunicul tău şi n-a 
schiţat niciun gest să recapete proprietăţile de la Cannes! 
Le-a lăsat pe gratis, tovarăşilor lui. N-a fost de calibrul 
bătrânului Canta... Sper că nu vrei să faci la Ici! Dar... 
hm... spune... să iei înapoi ce ţi-au luat alţii... nu ţi se pare 
că e o datorie?” 

„O fi! Deşi nu înţeleg ce-aş putea să fac cu 
proprietăţile alea!” 

„Proprietăţile alea înseamnă o grămadă de bani”. 

„Am bani”. 

„Atunci  vgândeşte-te că persistenţa proprietăţii 
înseamnă tradiţie şi echilibru. În general”. 

„Nu cred în nimic din toate astea. Îmi place să trăiesc 
volatil”. 

Dietrich oftă: „Eşti un mincinos ciudat, Filip Canta... 
Dar ştiu din ce categorie faci parte... În zilele noastre, 
când lumea s-a înmulţit în asemenea hal încât nimeni nu 
mai are cum moşteni o suprafaţă rezonabilă de pământ, 


numai un mincinos poate să spună că vrea să trăiască... 
volatil. Eşti exact ce ne trebuie, Filip, mai bine nici că se 
putea!” 

Am pescuit un drajeu de diazepam din buzunar şi i- 
am dat drumul pe gât. Fără apă, fără gin, fără nimic. 

„Şi ce mai doreşte domnul Oistrakh?” am întrebat. 

Iar Dietrich: „Ar vrea să ieşim de aici. Să nu ne audă 
lumea...” 

„E cazul să ne ferim? Oferta voastră e onorabilă, nu?” 

„Poate că ne ferim de concurenţă, Filip. Sau de 
Marcovici”. Strivi ţigara în scrumieră. „Hai să ieşim...” 

Ne-am ridicat, urmăriţi de ochii îngustaţi ai lui 
Marcovici. Mircea o ţinea de vorbă pe Mara, iar noi am 
ieşit în aerul răcoros şi am luat-o spre castel. Piatra 
Craiului era extrem de bine vizibilă. Sunt zile la munte 
când aerul este atât de limpede încât îţi vine să apuci între 
degete brazii de la kilometri depărtare, cu gingăşie aş zice, 
ca să nu-i strici, şi să-i pui pe unde ai chef. Soarele nu se 
vedea. Aerul era nemişcat. Preţ de vreo jumătate de minut 
a fost linişte. Apoi a trecut pe lângă noi un BMW 
decapotabil care a stârnit mult praf. 

La Bran a fost odată vama dintre Muntenia şi Ardeal, 
fie că Ardealul era autonom, fie că făcea parte din Ungaria 
sau din mezalianţa Austriei cu aceeaşi Ungarie. Din cauză 
că Vlad Ţepeş a trecut pe aici în drum spre exilul 
budapestan, şi din cauză că Bram Stoker a scris o carte 
faimoasă, lumea a ajuns să considere castelul Bran - în 
fond, o fortăreață ţărănească, construită cu bani publici de 
primăria Braşovului, în 1377, pentru a păzi frontiera -, 
lumea a ajuns să considere acest avanpost administrativ 
drept castelul lui Dracula. 

Am ajuns în parcarea din faţa castelului. Ţăranii 
strânşi acolo vindeau kitsch-uri. Am intrat în Muzeul Casei 
Ţărăneşti. Mirosea a lemne arse în sobă. Dietrich îşi mai 
aprinse o Sobrania. 

„D-lL Oistrakh m-a însărcinat să-i cercetez pe toţi 
descendenţii lui Andrei Canta ca potenţiali... hm!... 
directori... de creaţie... Ai o verişoară din partea mamei, 


Anca. A ieşit din calcul de la bun început pentru că n-avea 
nicio legătură de sânge cu bătrânul Andrei. Mai ai un văr 
din partea tatălui, Marius Canta, procuror la Cluj. Ai un 
frate, Andrei Canta - e copilul preferat al lui Mihai şi îl 
cheamă ca pe bunicu-său... E şi el pe undeva prin zonă, în 
concediu. Ştiai că Andrei este amic foarte bun cu George 
Grecu, directorul de zonă de la Grafix? Chestia asta e 
suficientă ca să-l facă neeligibil...” 

Prieten cu George Grecu, aha! George era la cinci 
minute depărtare de noi, în restaurant. Am strănutat. M- 
am oprit să-mi scotocesc prin buzunare. Câteodată, crizele 
mele sunt precipitate de strănuturi. Simţeam deja mirosul 
acrişor care mă anunţa că se pregăteşte un nou atac, dar 
nu era cazul să-mi trag pufurile cu Berotec. Două capsule 
de Intal erau suficiente. 

„Tu chiar nu mai ştii nimic despre Andrei?” insistă 
Dietrich. 

„L-am văzut acum un an. Era să facem Crăciunul 
împreună, dar nu s-a putut. Am plecat la Milano...” 

„Ah, da...” a părut bătrânul că-şi aminteşte şi se uită 
spre Piatra Craiului, din ce în ce mai întunecoasă, 
acoperită de un abur verzui. „Ca spicele secerate vă e 
familia...” Cita de undeva, dar nu ştiu de unde. „Vă 
răspândeşte vântul... Şi altceva, ce mai face Andrei?” 

„Lucrează la un post de radio. E DJ, dar se ocupă 
câteodată, ca şi mine, de clipuri, numai că sunt muzicale”. 

„Despre Grafix nu ţi-a povestit nimic?...” 

„Nu m-a interesat”. 

„O să te intereseze cât de curând! Despre Marius ce 
ştii?” 

„Nimic recent”. am răspuns, grăbit să dau peste cap 
capsulele de Intal. Intal plus diazepam. O să gândesc mai 
rapid, dar nu chiar atât de rapid pe cât o face Marcovici. 
Nu chiar ca el. 

„Nu mă interesează date recente. Ce ştii în general 
despre Marius?” 

Acum, că luasem Intal, creierul îmi devenise aidoma 
unui nor de furtună în care se descărcau sute de fulgere. 


Scurt-circuite neuronale. Trăsnete biochimice. Axonii îmi 
bâzâiau sub craniu. Auzeam până şi foşnetul firelor de 
iarbă şi simţeam în spatele meu mişcările celor din piaţă. 
„Nu ştiu mare lucru... Nici despre Marius, nici despre 
altcineva. Sunt suficient de ocupat ca să nu mai ştiu nimic 
de nimeni”. 

„Eşti un mincinos ciudat, darji-am spus că îţi cunosc 
felul! îl acoperi pe vărul tău, d-le Canta! în calitate de 
procuror, Marius a închis ochii în timpul campaniei 
electorale... A închis ochii, dar a deschis buzunarele”. 

„Ţi-am spus. N-am date recente despre el...” 

„Bine. Unde a lucrat Marius în perioada 1977 - 
1980?” Am tăcut. Iar bătrânul: „A lucrat într-o direcţie 
specială, varianta de birou a unei unităţi de lovire. Ştii ce-i 
aia unitate de lovire?” 

„Nu”. 

„Minti! Vrei să-ţi spun numele direcţiei unde a lucrat 
Marius?" 

„Nu”. 

„Vrei să-ţi spun că lucrând acolo, a ordonat 
îndepărtarea a trei magistrați cunoscuţi pentru opiniile lor 
anticomuniste? A colaborat cu poliţia politică şi şi-a turnat 
un prieten de familie din cauză că ţinteau aceeaşi poziţie 
într-un conglomerat de instituţii de stat, acum privatizat. 
Vorbesc numai despre lucruri pe care le ştii, d-le Canta...” 

„Imi spui toate astea ca să mă momeşti, sau ca să mă 
sperii?” 

Dietrich se opri în faţa unei vârtelniţe înţepenite. O 
examină atent şi ţocăi de câteva ori. Apoi mă privi fix. Te- 
am pregătit mult prea bine şi de prea multă vreme, ca să 
nu știu cum să te momesc! - gândea Dietrich, dar vai! - 
când aveam să aflu la ce se gândise atunci, nimic n-avea să 
mai poată fi desfăcut! 

„S-a folosit, sau nu, Marius, de relaţiile sale pentru a 
câştiga procesul de divorţ cu prima soţie? câţi bani şi ce 
proprietăţi i-au rămas ei după proces?” 

„Eşti sigur pe informaţiile tale! Ce rost are să pui 
atâtea întrebări?” 


„Ca să-ţi arăt de ce nici Marius, nici fratele tău, n-au 
intrat în calculele lui Joseph. Dacă-ţi spun că ei sunt 
oameni de şes, ai să mă înţelegi?” - oftă Dietrich şi scoase 
din buzunar o coală îngălbenită de ziar. Era un număr din 
Scânteia din 1969. Printre realizări economice şi premiere 
de piese de teatru proletcultist, un articol pe două coloane, 
cu titlul: Veşti noi pentru turismul României Populare! 
Dietrich m-a îndemnat să-l citesc. Relata întâlnirea dintre 
Joseph Oistrakh şi Mihai Canta, tatăl meu, care pe vremea 
aceea ocupa un post important în cadrul Oficiului Naţional 
de Turism, la biroul de planificare. Cei doi puneau la cale 
amenajarea turistică a zonei din jurul castelului Bran, pe 
care o inspectaseră cu ocazia vizitei lui Oistrakh în 
România. Articolul se încheia cu promisiunea lui Oistrakh 
de a reveni, pentru a pune bazele unei cooperări serioase, 
„într-un fel sau altul, voi fi iarăşi aici peste exact treizeci 
de ani pentru a vedea cum copilul tău se bucură şi profită 
de investiţia noastră...” 

Dietrich mi-a făcut semn să mă uit la autorul 
articolului. Era un oarecare N. Dietrich. Data publicării era 
30.08.1969. 

„Dacă crezi că am adus un ziar trucat, ţine minte 
data şi caută în biblioteci, la Bucureşti, Filip!” îmi şopti 
bătrânul. „Până atunci însă, ţine minte că eşti exact ce 
căutăm! Joseph are de plătit nişte datorii, dar nu oricui. lar 
tu nu ai de ales. Vei deveni... aah, directorul nostru, hm... 
directorul nostru de creaţie, asta e...” 

O boare plăcută cobori dinspre castel. De undeva 
dinspre satul Şimon se auzi lătratul unor câini. 

„V-aţi chinuit să aflaţi toate astea doar ca să-mi 
oferiţi un post de creaţie?” 

„Ce ştii tu ce e ăla un post de creaţie la Desant, 
Filip?” se opri Dietrich. 

„In momentul de faţă înseamnă două milioane de 
dolari, şase săptămâni şi un show de revelionul anului 
2000!” 

Iar Dietrich, pufnind: „Serios?!” 

„Foarte serios! Plus o centrală telefonică la care o să 


sune ocupat, plus nişte puşti care... Oh! Dă-o n mă-sa! îţi 
scriu tot ce trebuie pe o jumătate de pagină!... Dacă o să 
accept, asta înseamnă un director de creaţie pentru 
Europa de Est. Salariul nu intră în banii ăştia. Dar încă n- 
am spus da. Vreau să mă mai gândesc”. 

„Gândeşte-te! Dar consideră-te angajat la Desant de 
acum! Din clipa asta!” 

„Dumnezeule!... Ce se poate întâmpla zilele astea, 
aici, de vrei să fii atât de sigur pe mine?” 

„Nu va fi chiar aici. Şi nu va fi obiect de contract, 
cum crezi... Nu uita: Desant te-a contactat, neoficial, de 
acum! E 30 august, ora 19.17. O să ţii minte?” 

Mi-am privit ceasul. Al meu arăta 19.20, dar n-am 
comentat. Dacă aveam să-i spun da, o să acţionez pentru 
Desant începând din clipa asta. Nu ştiam cum, dar am 
promis că aşa aveam să fac, iar Dietrich a răsuflat uşurat, 
de parcă ştia foarte bine că nu se putea întâmpla altfel. 
Oh! mai era ceva! 

„Domnule Dietrich, am impresia că anumite 
probleme ti-au scăpat, totuşi”. Mă privi cu interes. „Înţeleg 
că pe Marius l-aţi eliminat din calcul pentru că nu 
corespundea din punct de vedere... din punct de vedere...” 

„Din punct de vedere moral, Pronunţă cuvântul, nu te 
jena!” 

„Moral, în regulă! Din punct de vedere moraP”. am 
acceptat. „Dar nici eu nu sunt... cum să spun... nu sunt 
tocmai curat”. 

Mă sileam să privesc drept înainte. Bătrânul mi-a 
spus plictisit: 

„Îţi reproşezi faptul că ai lucrat cu ef... Instituţia e 
respectabilă”. 

„Am dat rapoarte despre tot soiul de oameni. Fără să 
fiu obligat”. 

vAi primit bani pentru asta?” se interesă bătrânul. 

Îmi era frig la picioare. Mi-am privit pantofii care se 
udaseră: arătau ca două şlepuri abandonate lângă un doc 
părăsit. 

„Ai primit bani de la ez?” repetă bătrânul întrebarea. 


„Nu. Dar am colaborat cu ei şi am amestecat o 
grămadă de lume în ciorba asta...” 

„Noi decidem ce e bine şi ce e rău, d-le Canta”. 
stabili Dietrich şi se răsuci pe călcâie, pornind spre hotel 
pe uliţa îngustă, plină de noroi., J) esant nu-şi permite să 
piardă, iar noi te-am... hmm, noi te-am preparat pe tine...” 
Râse. „Să vezi ce-o să-şi muşte Marcovici unghiile!...” 

Am ajuns înapoi la hotel. Pe terasa de deasupra 
parcării l-am văzut pe Marcovici. Nu-şi muşca unghiile; 
fuma privind spre Piatra Craiului. Se sprijinise de 
balustradă şi arăta de parcă ne aşteptase minute în şir. 
Stătuse acolo, de unul singur, el cu gândurile lui, iscodind 
şoseaua după mine, şi-acum ne urmărea cum mergem 
alene. Dietrich a făcut un banc porcos, am râs amândoi, iar 
Marcovici ne-a auzit râsul în liniştea serii. După ce ne-am 
apropiat suficient, a înclinat capul, politicos. Zâmbea cu 
jumătate de gură. 

I-am răspuns la salut, încleştând dinţii. Când eram 
faţă în faţă doar noi doi, plasticul se dizolva. 

* 


Mircea m-a dus cu maşina până la poalele muntelui: 
am lăsat în urmă casele din ce în ce mai răsfirate ale 
satului Poarta, am intrat într-o pădure de molid, am trecut 
pe lângă un punct forestier, după care ne-am afundat pe 
drumul îngust ce şerpuia de-a lungul unui râu al cărui 
nume n-aveam să-l aflu nicicând. 

„Eh, mai mult de-atât nu pot...” făcu Mircea şi opri în 
faţa unor copaci prăvăliţi în drum. „Eşti sigur că vrei să 
faci asta?” 

Parcă eram amanta lui pe care o manipula la prima 
întâlnire în dormitor. 

„Da. O să trec muntele. Asta o să fac”. 

Am ieşit. Mircea s-a uitat pe cer. Era gri, liniştit şi 
infect. Nu l-aş fi folosit în clipuri de frică să nu mă fac de 
râs. O boare tăioasă se prelinse de-a lungul drumului, dar 
se stinse imediat. 

„Ai vreun motiv anume pentru care faci... escalada 
asta?” 


N-aveam. Mircea se sprijini cu coatele pe portiera 
deschisă - cum dracu' de nu se rupeau balamalele sub 
greutatea lui? - şi se uită la mine peste capotă. 

„Celularul... nu-l iei?” 

„Dacă-l pierd?” 

„Să nu-l pierzi. Da”. Privi spre culmi. Din cauza 
copacilor, nu vedea mai nimic. „Ascultă! Ce ţi-a spus moşul 
ăla... Cum ziceai că-l cheamă?” 

„Dietrich. Nu mi-e clar ce mi-a propus, dar e 
incitant”. 

„Te muţi la el?” 

„Habar n-am. Nu ştiu. Mă mai gândesc”. 

Se uită la ceas. Iarăşi se simţi boarea tăioasă, cu 
miros înţepător de gheaţă. 

„E ora nouă”. mă anunţă el. „Suni imediat cum ajungi 
dincolo, da?” 

Fac semn că da şi mă pregătesc s-o iau din loc. 

„Ascultă...” ridică el tonul. „Dar Marcovici ce ţi-a 
spus? Aţi stat ieri de vorbă o după-amiază întreagă”. 

Sunt din plastic. Mă tratez cu tot soiul de substanţe 
care îmi armează creierul cu răspunsuri prefabricate. Beau 
gin. lar Mircea mi-e prieten. 

„Sunt lucruri care ne privesc pe Marcovici şi pe 
mine”. 

Din radioul maşinii se auzea Gipsy Kings: nu prea se 
asorta cu munţii Bucegi. Câteodată credeam că am acte de 
proprietate pe ei. Roci cristaline aparţinând Pânzei Getice, 
depozite sedimentare din cretacic şi jurasic, calcare, gresii 
şi conglomerate, văi glaciare formate în cuaternar, jnepeni 
şi rododendroni care înmuguresc la sfârşitul lui mai... Oh... 
Să pornesc odată! 

„Marcovici te-a luat la întrebări din cauză că ai stat 
de vorbă cu Dietrich?” 

„Nu”. 

„Te-a ameninţat cu ceva?” 

„Ţi-am spus: mi-a făcut o ofertă incitantă, dar extrem 
de neclară. Într-un fel, acum, sunt angajatul lui. Merg pe 
munte pentru că vreau să mă gândesc la propunerea lui...” 


„Nu de moş te-ntreb. Marcovici: te-a ameninţat cu 
ceva?” 

„Cu ce naiba să mă amenințe Marcovici?” 

Dinspre munte se auziră bufnete înfundate, de parcă 
un colos itr fi alergat printre stânci. Şi Mircea: 

„Nu ştiu. Marcovici e în stare de orice”. 

„Corect! Face clipuri publicitare cum n-am să fac 
niciodată”. 

Mircea zâmbi. 

„Eh, suni cum ajungi în partea ailaltă, da?” 

Aşa aveam să fac. Trase portiera, iar eu am aşteptat 
să-l văd cum dispare pe drumul ce ducea la Bran. Am stat 
nemişcat până ce n-am mai auzit motorul. Am mai stat un 
minut, să mă obişnuiesc cu zgomotele muntelui. Bufnetele 
acelea îndepărtate... paşii uriaşului... se mai auzeau, când 
şi când. 

Am luat-o din loc. După câteva minute, am ajuns 
lângă un punct Salvamont. Câţiva bărboşi jucau table în 
faţa unei cabane cu iţ>la roşie. Două tipe în costume de 
baie zăceau pe şezlonguri, deşi nu era soare. 

Am ridicat mâna în semn de salut. Salvamontiştii mi- 
au i fispuns, iar unul se ridică şi-mi făcu semn să aştept, 
ceea ce am şi Meut, ascultător. Câteodată îmi vine să nu 
mă mai gândesc la nimic dinainte pentru că lucrurile ajung 
să se petreacă după cum le-am imaginat. 

„Unde mergi?” mă întrebă bărbosul. 

„Vreau să fac creasta. Omu, Sfinxul, după aia cobor... 
La huşteni sau la Sinaia, după cum o fi timpul”. 

„Traseul ăsta e interzis pe timp rău. Şi azi e timp rău. 
Trebuie Nft te întorci”. 

Zâmbea curtenitor. Cei cu tablele lăsaseră zarurile 
deoparte şi se uitară la noi. Tipele zăceau mai departe în 
şezlonguri. Erau albe ca brânza şi nici nu era de mirare, 
dacă toată vara făcuseră plajă pe-o vreme din asta. Aveau 
celulită. Se hrăniseră cu făinoase. Erau albe, cu pielea 
încreţită. Pufoase. Dumnezeule, de râpă se duce specia 
noastră! 

„Serios!” sublinie bărbosul. „Trebuie să faci cale 


întoarsă. Aşa e regula”. 

O ştiam; drept urmare, bag mâna în buzunarul 
hanoracului şi scol o scrisoare frumos împăturită, 
împreună cu buletinul. Le bag sub ochii salvamontistului, 
iar el se holbează. Aproape că se clatină citind scurta 
misivă prin care îmi asumam toate riscurile ce decurgeau 
din parcurgerea unui traseu interzis, menţionând că 
fusesem avertizat de pericole de către salvamontiştii de 
lângă Poarta, dar că, în ciuda informării şi stăruinţelor lor, 
responsabilitatea propriului meu corp era o problemă 
strict personală şi, prin urmare, aveam să fac traseul. 

Urma semnătura. Ca să nu existe dubii, i-am arătat 
buletinul: eu eram şi cel care semna, şi cel din faţa lui, aşa 
că nu vor fi niciun fel de urmări legale în ce-l privea, şi... 

„Problema nu e a urmărilor legale. Problema e că, 
dacă păţeşti ceva, noi trebuie s-o luăm pe urmele tale să te 
căutăm... O chestie ca asta poate să dureze zile în şir...” 

„N-ai citit tot mesajul”. fac. 

Tipul cască ochii şi ridică hârtia. Află că solicitam 
deliberat ca Salvamontul să nu fie deranjat în cazul în care 
dispăream; ceream cu insistenţă să nu plece nimeni în 
căutarea mea. Eram în stare să mă descurc singur. 
Totdeauna o făcusem. 

„Fă ce vrei, dar dacă păţeşti ceva, o să fac tot ce ştiu 
ca să te scot din rahat, şi dacă o să te scot din rahat o să- 
mi rămâi dator câte zile o să ai... Şi după cum văd eu că 
eşti, tu crezi că o să-ţi plăteşti datoria cu hârtii sau cu bani 
sau cu alte chestii d-astea, da’ ai să vezi că n-o să-ţi 
meargă! Niciodată n-o să ai tu cu ce să mă plăteşti! Nu pe 
mine! Nu tu, mă! auzi? Nutu!” 

Rupse hârtia bucăţi, le azvârli în aer şi se răsuci pe 
călcâie, bombănind. Ceilalţi lăsaseră jocul de izbelişte, 
gata-gata să se ridice, iar tipele reuşiseră să deschidă ochii 
ca să se uite la noi. Bucăţelele de hârtie pluteau în aerul 
liniştit, iar el se opri după câţiva paşi şi „n-ai strigă o dată: 

unu tu, mă! Pricepi? Nutu!” 

În camera de hotel exista o copie xerox a 
documentului făcut bucăţi, aşa că am început să urc, 


împăcat. Şi, în timp ce colegii îşi fi cepeau expunerile şi 
vizionările de clipuri stând pe scaune nichelate în salonul 
climatizat al hotelului, proaspăt dat cu detergenţi aseptici, 
în timp ce Dietrich îşi bea cafeaua aşteptând un răspuns la 
oferta lui, eu intram în pădurea umedă, cu miros de 
pământ abia plouat, chinuindu-mă să mă obişnuiesc cu 
zgomotele ce se strecurau printre copacii foşnitori. Drumul 
urca pieptiş, dar încă mă mişcam bine. Am nişte fiare 
acasă - sunt bune când mă satur de gin, de clipuri şi de 
muzică house. 

După o jumătate de oră am ajuns într-o vale largă, 
străjuită de pereţi de stâncă, cu câţiva brazi răsfiraţi ici- 
colo. Am continuat să urc, simțind din ce în ce mai 
puternic aroma tăioasă a aerului, de parcă aş fi pândit 
apropierea unui cuţit de oţel abia scos dintr-un tău adânc. 
Ciudat: bufhetele acelea înfundate nu se mai auzeau deloc 
- de fapt, în afara respirației mele nu mai eram în stare să 
aud nimic. 

Ajung pe un tăpşan suspendat deasupra văii 
şerpuitoare şi dau să mă opresc, mai ales că unii puseseră 
aici o bancă din bulumaci, când aud zgomot de paşi din 
spatele unor jnepeni. 

Un el şi o ea. Cuplu tânăr, standard. El are picioare 
păroase, burtă incipientă şi un început de chelie mimând o 
fhinte înaltă. Cum nu se aşteptau să dea peste cineva, ea 
îşi scosese tricoul şi rămăsese în nişte pantaloni exagerat 
de scurţi; se fâţâia, amuzată, ţopăind peste trunchiurile 
prăvălite, ceea ce îi azvârlea sânii uriaşi şi moi în toate 
direcţiile, dar prietenul, sau soţul ei, sau ce-o fi fost el, o fi 
obişnuit cu chestia asta pentru că nici nu-i place, nici nu-i 
displace. Pur şi simplu n-o bagă în seamă. Ea, în schimb, 
se amuză teribil. Ştie foarte bine de ce. 

Am continuat să urc prin valea tot mai îngustă, din ce 
în ce mai bătut peste obraji de palele tăioase de vânt; 
deodată, bufnetul paşilor de uriaş care aleargă se auzi 
extrem de aproape, de parcă insul cu pricina s-ar fi aflat în 
spatele stâncii înalte ce perfora văzduhul la cincizeci de 
metri în faţă. 


Apoi, paşii se opriră brusc, ca şi cum uriaşul se pitise. 

Sunt orăşean. Nu-mi vine să cred că un munte poate 
să scoată mai multe zgomote decât banca de sunete din 
studiourile de montaj - dar tot am tresărit. Am avut 
senzaţia că cineva mi-a înlocuit oasele cu ţurţuri. Cu toate 
astea, m-am grăbit spre stâncă, să văd ce e în spatele ei. 

Bufnetul paşilor se aude tot mai tare, eu trec de 
stânca cenuşie, mă uit drept înainte şi nu văd nimic, nimic, 
nimic! în schimb, dau ochii cu prima zăpadă a iernii care, 
iată, începuse azi şi avea să se termine tocmai în anul 
2000... între timp, zgomotul conteneşte. Dumnezeule! îl 
simţisem până în tălpi, de parcă alergarea aia ar fi făcut să 
vibreze toată păşunea! 

Am continuat să urc, gâfâind din ce în ce mai tare, 
până ce am ajuns în căldarea glaciară de la poalele 
Turnurilor '[igăneşti. E uriaşă. Palatul Parlamentului, 
Empire State Building plus Tour Eiffel au loc toate 
înăuntru; pe lângă ele mai încap: Domul din Milano, 
Catedrala din Kôln, rampele de lansare de la Cape 
Canaveral şi Baikonur - ba mai mult, mai au loc Moscheea 
Albastră de la Constantinopol, l'olala din Lhassa, Opera din 
Sidney şi Turnurile Petronas... Cu loute astea, rămâne 
suficient de mult aer de jur-împrejur ca să fie respirat 
secole de-a rândul de orăşenii care îmi privesc clipurile, de 
laponezii şi nemţii cu camere video şi aparate foto, de 
lucrătorii din salubritate, de politicieni, rockeri şi 
tenismeni, de preoţi, imami şi lama, de actori, cosmonauti, 
funcţionari şi curve, de nevastă-mea şi Mara Marcovici 
inclusiv - de toată lumea, ce mai încoace şi-ncolo. 

Iarăşi aud bufnetul paşilor înfundaţi, de data asta 
extrem de aproape. Privesc de-a lungul văii. Nu văd nimic. 
Doar norii sunt mai negri, de parcă pe cer se închegase 
noroi. Dau să pomesc, însă îmi simt ghetele jucându-mi în 
picioare. 

Şireturile! Mă aplec să le leg mai bine şi, privindu-le 
fundele, înţepenesc. Erau legate marinăreşte cumva. O 
fundă ciudată. Dau s-o desfac şi-mi dau seama că trebuie 
să trag de ambele capete deodată ca să se-ntâmple ceva. 


Eh! Cine ştie cum... Mă rog. Le desfac şi le leg la loc, mai 
strâns, ca orice om făcând fundă la şireturi. 

Oh! Degetele îmi dansează bizar, urmărind un tipar 
înnebunitor de rapid, făcând din nou acele funde ciudate, 
cum nu mai făcusem niciodată. 

Mă aşez pe o piatră. Îmi desfac fundele şi aştept 
câteva secunde. Din nou aud bufnetul paşilor în alergare. 
Venea de undeva din stânca, de pe o potecă ce duce spre 
Mălăieşti. 

Îmi mai închei o dată şireturile. Degetele nu au 
legătură cu mine, pentru că se agită la fel de ciudat, cu o 
abilitate nebănuită, independentă, făcând acele funde 
imposibile, de parcă n-aş mai fi fost eu. 

De parcă Dietrich ar fi trezit pe altcineva în mine, îmi 
zic înainte să mă ridic şi să continui urcuşul. 

Iarba îngheţată scârţâia mai tare decât în clipul cu 
votca Smirnoff, când Napoleon şi Hitler se întâlnesc într-un 
cort acoperit de chiciură, într-un peisaj de iarnă siberiană 
pe care niciunul din doi n-a ajuns s-o vadă - deci iarba îmi 
scârţâie sub ghete ca sub cizmele lor, înainte să ciocnească 
paharele în gerul din cort, să dea peste cap gâtul de 
Smirnoff şi să-şi spună: „See you în Moscow!” 

Grăbesc pasul. Am ajuns la drum pieptiş şi urc prin 
zăpadă fără să-mi pese de gâfâielile mele sexy - îmi trece 
prin cap că din cauza ceţii n-o să mai văd marcajele şi o să 
mă rătăcesc, aşa că încep să mă grăbesc. Cine a spus că 
frica îţi dă aripi e sau mincinos sau idiot, pentru că eu 
obosesc din ce în ce mai rău şi, din cauza asta, trebuie să 
mă opresc din când în când. 

Îmi porţionez efortul ca să nu mă prăvălesc în zăpada 
de doi septembrie 1999 şi ca să nu îngheţ ca prostul acolo, 
ca să-i dau salvamontistului prilej să mă scoată din rahat. 
Tot urcând, alunecând la fiecare doi-trei paşi, mă gândesc 
că vârfurile ghetelor ar trebui să fie prevăzute cu un fel de 
ciocuri ascuţite din oţel, ca să nu mai alunec în zăpadă, dar 
îmi dau seama că altora le venise cu multă vreme înainte 
ideea cu pricina şi inventaseră colţarii... Aşa li se zice: 
colţari şi, deodată îmi dau seama că acest cuvânt face 


parte dintr-o buclă de evenimente pe care cei de la Desant, 
sau alţii care aveau legătură cu ei, f] luaseră deja în calcul, 
ca alternativă. 

Ajung pe creastă şi simt frica - e ca un gol sub capul 
pieptului, plus un gaz, mult mai uşor decât aerul, adunat 
sub craniu. De ce m-am gândit la Desant? De ce? 

N-am timp să-mi răspund. Nu văd decât pe o rază de 
zece metri, iar până acolo nu disting decât două nuanţe de 
alb. Cea pe care păşesc se cheamă zăpadă, scârţâie şi mă 
afund în ea. Cea prin care merg se cheamă ceaţă, o respir 
şi miroase umed. 

Whiteout! Raza de vedere se îngustează, nămeţii 
devin tot mai adânci şi pufoşi şi de-abia dacă reuşesc să-mi 
văd urmele. Paşii grăbiţi se aud iarăşi, îndepărtați, de 
undeva din stânga. Continuu să merg şi, deodată, se iveşte 
un marcaj, de parcă ar fi crescut brusc din zăpadă. 

E o răscruce de drumuri. Două dintre pancarte sunt 
acoperite de un strat de gheaţă, a treia e ruginită, iar 
ultima e îndoită - semnul însuşi e într-o rână, aşa că n-am 
cum să-mi dau seama încotro trebuie s-o iau. 

Aşa că merg înainte, simțind undeva în stânga un 
hău. Pielea capului mi s-a încins, picături de transpiraţie 
îmi curg în ochi şi am gura uscată. Trec zece minute, iar 
eu mă tot afund în zăpadă, suflu repede, scot aburi şi de- 
abia văd, de-mi vine să cred că am o mască de gaze pe 
figură... 

După care - craaacl - ceața se rupe! Apar, în ordine, 
albastrul celest, incandescentul portocaliu solar, hornul 
Mare în stânga, apoi Mălăieştii, coborând alene până la 
poalele împădurite ale Glăjăriei; ce mai văd? - în dreapta, 
un munte ieşit dintre aburii cenuşii ca un nemaipomenit 
sac verde, trântit între crestele de piatră: e muntele 
Doamnele, acoperit de păşuni - o turmă de oi se unduieşte 
cu încetinitorul pe coastele lui, iar vocile ciobanilor se aud 
distinct. 

Preţ de o clipă, am senzaţia că muntele Doamnele 
aduce cu un munte sacru din Tibet, dintre cei înconjurați 
de zeci de ori de pelerinii budişti, cu mersul lor îmbucătăţit 


- se ridică pe vârfuri cu braţele drept în sus, 
îngenunchează, se întind pe burtă cu braţele întinse 
înainte, se ghemuiesc şi iarăşi se ridică drept în sus, de 
parcă budiştii ar ambula făcând gimnastică suedeză. 

Pfuuh! Aşa arată şi muntele ăla pe care hăulesc 
ciobanii, numai că e mult mai scund. 

Şi, chiar atunci, văd staţia meteorologică de pe Vârful 
Omu: răsare din nori, înconjurată de gheţuri şi zăpadă 
precum un submarin maiestuos ieşind din imersiune în 
Oceanul Arctic, spărgând banchiza. Preţ de câteva secunde 
văd apa învolburată prelingându-se pe turnurile şi 
antenele submarinului ridicându-se la suprafaţă, apoi 
imaginea se stabilizează - nu rămâne decât clădirea staţiei 
meteo, cu antene şi pălării, perforând draperiile vagi ale 
ceţii. 

Apoi apare cabana. E lipită de o stâncă pe care, 
oricum ai privi-o, nu aduce cu un om. Bufnetul paşilor se 
aude de undeva de tare departe, după care încetează 
brusc, de parcă ar lansa un avertisment. 

În locul lor, aud vocile limpezi ale unor oameni. 

O iau printre staţia meteo şi pietroiul uriaş şi ajung în 
faţa cabanei. Proptită de faţada din lemn, o bancă din 
bârne subţiri, bătută de ploi, zăpadă şi grindină - banca dă 
să cadă, dar nu e decât o falsă impresie, pentru că pe ea 
stă bine mersi un tip. Neclintit, priveşte spre Valea 
Prahovei. Nu bagă pe nimeni în seamă. 

În faţa intrării, o femeie. E brunetă, înaltă şi poartă 
jeanşi negri. Are cel mult 25 de ani. Cred că arăt cam 
buimac pentru că pufneşte în râs când mă vede. Mă 
apropii de ea. 

ybună ziua!” 

Îmi răspunde. O întreb de un ceai. 

Trec câteva clipe înainte să-mi răspundă. Imi face 
impresia că vede foarte puţini oameni. Sau poate că o miră 
ceva. Sau poate că se joacă. 

vHai să vă dau ceaiul ăla!” se decide după o vreme. 

În celălalt capăt al holului văd un tip înalt; are o 
barbă blondă şi poartă pantaloni pană - mă măsoară atent 


în timp ce mă strecor în sala de mese. Mă sprijin cu 
coatele de tejghea, citesc preţurile şi mă uit la femeie cum 
prepară ceaiul. Toarnă lichidul fierbinte în cană şi, în fine, 
simt aroma ceaiului făcut de cabanieri: ceai negru, prost, 
fiert cu esenţă de rom sintetică - aşa îl fac dintotdeauna, 
din munţii Bucovinei, până în Apuseni, trecând prin 
Făgăraş şi Bucegi. Nu ştiu cum îl fac în Alpi, dar cui îi 
pasă? 

Ies şi mă duc spre colţul cabanei, sorb o gură de ceai, 
aşez cana pe colţul băncii, şi-mi scot ţigările. Abia aştept 
să fumez, salivez deja - dar, deodată, mă opresc. 

Pachetul. Pachetul de ţigări. Capacul fusese rupt cu 
grijă, cu totul, de parcă aş fi vrut să-l pun într-un 
portţigaret de piele, din cele care nu-ţi permit să basculezi 
capacele de carton. 

Privesc la nenorocirea pe care o făcusem. Sunt 
respectuos cu lucrurile care îmi plac. Cu pachetele de 
ţigări, mai ales. Niciodată nu le rup. Niciodată. Şi nici 
portţigaret n-am avut vreodată. 

Scot ţigara, o aprind şi simt privirile scârbite ale 
tânărului de pe bancă. Îi stricam aerul, îi împuţeam 
microclimatul, îi deranjam panorama - asta îi făceam. 

„De unde veniţi?” 

E femeia în jeanşi negri. Dă senzaţia că ar avea chef 
să zâmbească. 

Dar n-o face. 

„Din Bran”. 

Se uită la ceas. Ochii îi sunt neclintiţi, altminteri. La 
fel şi obrazul. 

„La ce oră aţi plecat?” 

„La nouă eram la punctul Salvamont...” 

Mă priveşte lung, dar mă crede. Are o faţă citibilă. 

„Şi v-a lăsat Gelu să urcați?” _ 

v, Gelu n-a avut încotro şi s-a supărat pe mine. Imi 
pare rău”. 

În sfârşit, zâmbeşte: 

„Să nu vă pară rău. Aţi mers repede, ştiţi?” 

„Cât e ceasul?” 


„E douăsprezece. Asta-i traseu de cinci-şase ore. Pe 
timp frumos. Aţi mers tare repede”. repetă. Din păcate, nu 
mai zâmbeşte. 

„Cât aţi spus că e ceasul?” 

„Douăsprezece”. _ 

Scot ceasul din buzunar. Ciudat. Li fixasem cureaua 
de piele în ultima gaură, deşi nu era nevoie. Îmi amintesc 
de fundele bocancilor şi de pachetul de ţigări rupt... Chiar 
eu să fi făcut lucrurile astea de care nu-mi mai aminteam? 
Eh... Parcă... parcă aş fi parazitat de o altă persoană, îmi 
spun şi iarăşi îmi amintesc de Dietrich. 

Îmi scutur capul. Dietrich! Ziarul lui Dietrich şi 
cuvintele lui în doi peri! Eh, mă uit la ceas, dar fac asta 
numai pentru că îl văd pe bărbos cum urmăreşte cu prea 
multă atenţie discuţia mea cu femeia. 

Pe cuvânt că nu ştiam care e drumul spre Babele - 
dar puteam s-o aflu mai discret. Aşadar, mulţumesc 
cabanierei pentru ceai şi-o întreb în gura mare cum se 
ajunge la Sfinx. 

Ea înţepeneştecu cana în mână. Vrea să tragă adânc 
aer în piept, dar n-o face. În timp ce ea îmi arată potecile - 
sunt evidente - văd o străfulgerare... A durat o singură 
clipă; venea de undeva dinspre releul Coştila. 

„Se joacă cu oglinzile...” zic. 

„Nu. Se uită cu binoclul. E colega lui Dan... Se tot 
uită cu binoclul. S-a plictisit de atâtea luni, de când stă la 
releu”. 

„La revedere”. 

„La revedere”. 

Tot n-a zâmbit. A rămas doar aşa, nemişcată, lângă 
cabană, în timp ce am luat-o în fugă spre Babele. 

În mai puţin de zece minute ajung la bifurcația de la 
Şaua Sugarilor şi o iau pe poteca ce coboară pe sub 
Cerdac. Alergând, privesc în spate. Străfulgerarea, ca un 
ac încins. Numai că acum, venea dinspre cabana Omu - 
releul era undeva în faţa mea - străfulgerarea venea 
dinspre cabana Omu, mda. 

Încep să merg liniştit şi iarăşi simt paşii înfundaţi 


cum aleargă prin preajmă şi boarea cea rece, mirosind a 
tăiş îngheţat. Privesc în sus. Fulgii! Fulgii de zăpadă! Abia 
ce-am ajuns sub Cerdac, că şi începe viscolul, pe nepusă 
masă, iar paşii, de astă dată, mă urmăresc îndeaproape. 
Imi zic că nu e nicio problemă, că doar acum două ore am 
mai trecut prin asta, că sunt pe autostrada 66 din munţii 
Bucegi, aia pe care merg toţi proştii în pantofi de lac şi 
idioatele lor de neveste cu sandale cu toc, şi că n-o să 
păţesc nimic pe autostrada 66... 

Insă drumul se împute de-a binelea; încep să alunec, 
iar viscolul izbeşte Cerdacul, gata să mă lipească de 
stâncile din jur. Cabana Omu de-abia se vede printre 
turbioanele zăpezii. Mi-e groază să fiu văzut cum mă forţez 
să fac ceva peste puteri, aşa că merg potolit prin viscol, 
zău de n-aş aprinde o ţigară, aşa, ca să fac pe nebunul, dar 
regia îmi iese doar pentru câteva clipe, fiindcă iar trebuie 
să mă aplec şi să mă opintesc, şi iar gâfâi ca un macho 
care regulează pe bandă rulantă, ca un sportman degajat, 
şi uite că piciorul stâng îmi alunecă pe un bolovan 
îngheţat, aud scrâşnetul oaselor, şi o iau la vale, înfăşat în 
dulcea miere albă a muntelui, ca o frişcă îngheţată ce cade 
din cer precum pulberea. 

* 


„Bun venit din lumea următoare!” 

Zac pe un prici, înfofolit până în gât cu pături care 
miros a gaz. Încăperea abia dacă e luminată în tonuri 
gălbui; dau să întorc capul, să văd ce e în jur. 

„Stai pe loc! Nu mişca!” 

Vocea o ştiu. E a tipei de la cabană. De văzut însă, 
văd figura bărbosului. Afară vuieşte, obloanele se zguduie 
bocănind şi aud din nou bufnetul acela de paşi grăbiţi. 
Parcă ar da roată cabanei înainte să se oprească brusc. 

„Ai avut noroc”. zice tipul., Ai căzut cam zece metri şi 
te-ai oprit într-o stâncă... Noroc şi ghinion, mă rog. Stânca 
era ascuţită şi ţi-a smuls pielea de pe burtă de parcă te-ar 
fi jupuit un tăbăcar meseriaş. În plus, mi se pare că ţi-ai 
scrântit piciorul... Nu ştiu sigur, că nu mă pricep, dă-i tare 
umflat... Bine că s-a uitat Gloria după tine... Altfel, acolo 


rămâneai”. 

Se zice: mulțumesc, Gloria şi nu ştiu de ce n-o fac. 
Momentan, mă preocupă camera - încă se învârteşte cu 
mine şi abia dacă reuşesc să văd un colţ de fereastră. 
Afară e beznă şi un vânt care zgâlţâie cercevelele de parcă 
uriaşul ar vrea să intre pe fereastră şi clatină înfuriat toată 
cabana. 

Cel mai mult mi-e sete. Trag o gură de aer şi dau să 
cobor din pat. 

„Stai locului! Dacă ai piciorul rupt?” 

Asta era femeia. Gloria, da. Ea avea un binoclu cu 
care se uitase la mine şi mă văzuse cum cad în prăpastie. 
Mi-e din ce în ce mai sete. 

„Cât e ceasul?” 

Bărbosul zâmbeşte utilitar. Se uită la ceas. 

„Nouă. E nouă seara”. 

Nouă seara. Ce lucruri puteau avea loc în legătură cu 
mine la ora asta? 

a) Mircea mă căuta; b) Salvamontistul comunica în 
cadru oficial la ce oră trecusem prin dreptul refugiului; c) 
Miruna intra în panică pentru că n-o sunam, căsnicia 
noastră fiind, de fapt, o nesfârşită succesiune de apeluri 
telefonice 

d) Eventual, salvamontistul satisfăcut înjura cu sete. 
Îşi făcea bagajele, dacă nu cumva le făcuse deja: pulovere, 
ciorapi, primusul, lanterne, rachete de semnalizare, staţia 
de emisie-recepţie (sau vreun celular din cele pe care le 
promoţionasem), cinci-şase pachete de ţigări, o sticlă de 
tărie, o trusă de prim-ajutor, akia de pus imbecili ca mine 
în ea şi, bineînţeles, un speech pregătit dinainte, repetat 
de câteva ori ca să nu uite nimic, un speech în care avea să 
amestece dojeni cu invective - adică, înjurături alese; e) 
Despre Dietrich nu-mi imaginam ce-ar putea să facă. 

„Oh!” zic. „Ar trebui să sunăm jos la Bran. La hotelul 
C! Să le spunem că sunt aici”. 

Şi bărbosul: 

„N-avem cum”. 

„N-aveţi telefon?” 


„Ba da. La staţia meteo. Dar n-auzi ce-i afară?” 

„Atunci, luaţi legătura prin radio...” 

veu te întreb: n-auzi ce-i afară?” 

Între timp, Gloria se apropie de pat de parcă ar fi 
adus un premiu pe care mi-l amânase un profesor şugubăţ. 
Ţinea în mână o cană din care se ridica un abur mirosind a 
fidea, ceapă şi piper, amestecate cu unt. 

„Computerul”, începu ea, „computerul ăla merge, în 
schimb”. 

„Computerul?!” 

Mă uit la încăperea cu priciuri, cu o masă şubredă, 
negeluită, proptită într-un colţ, o încăpere cu ferestre 
strâmbe şi geamuri zgâlţâite, eu pereţi din lemn, cu lampa 
de petrol pusă direct pe duşumeaua din blăni late, lucind 
de mizerie, cu soba din teracotă crăpată, plombată cu 
ciment pe alocuri, cu un şifonier cu uşi descleiate - ce 
computer? 

\veți computer? Aici?” 

Şi Gloria, făcând cu bărbia spre Dan: 

„Are un computer”. 

„Are ieşire cu exteriorul? E cuplat la reţea?” - iar dau 
să mă ridic din pat, dar durerea mi se revarsă în corp prin 
două izvoare fierbinţi: unul e un tampon încins care mă 
apasă pe burtă - al doilea e un drug înroşit ce-mi 
străpunge glezna stângă. 

„Ţi-am zis să stai potolit!” face Gloria. „Uite! Bea 
supa asta!” 

Vreau să-i spun că n-am cum s-o beau fără să n-o vărs 
pe mine, dar ea scoate un pai din buzunar şi bine face: 
focurile alea mi se rostogolesc prin trup ca nişte bile 
încinse, izbite la începutul unei partide de biliard. Intre 
timp, Gloria devine foarte serioasă. Examinează paiul în 
lumina palidă a lămpii de parcă l-ar căuta de impurități şi, 
în sfârşit, mi-l întinde. E un pai din acela care se îndoaie. 

În loc de mulţumesc, fac semn cu capul. Mă trezesc 
cu paiul în gură şi chestia asta n-are cum să nu-l enerveze 
pe bărbos - pe mine, în schimb, mă încântă. Imi trezeşte 
nişte senzaţii ancestrale denumite perversiuni. Pentru că 


îmi aparţinui îmi plac, le denumesc rafinamente. 

Păcat că supa e fierbinte. Insă, plăcerea e prea mare 
şi, cum bărbosul se bosumflă progresiv, ajung să-mi ard 
limba. Aş putea să le ţin minte figurile, aş putea să îngheţ 
momentul acesta într-un scurt metraj mental: Gloria 
încreţind pleoapele, schiţând un zâmbet, Dan făcând 
buzele pungă şi privind înainte fix, ca răspuns gestual. 

Nu trebuie să fac niciun efort. Mimica lor se revarsă 
într-un sertar cerebral preformat. Face parte din codul 
meu genetic să mă folosesc de reacţiile lor. Şi, pentru că 
zâmbetul ei se şterge treptat, ca spuma absorbită de 
nisipul plajelor, devine evident că toate acestea îmi vor 
folosi. 

„Vreun gin...” îngaim după ce sorb jumătate din cana 
de supă. „N-aveţi cumva nişte gin pe aici?” 

„Eh, asta e!” pufneşte Gloria şi-mi smulge paiul 
dintre buze. „Ia fii mai cumpătat!” - credeam că se referă 
la gin, dar ea: „Nu mai bea atât de repede supa asta!” 

Vijelia izbeşte din nou pereţii cabanei. Bărbosul se 
ridică şi se uită afară. 

„Băi, n-aş fi crezut că aşa ceva e posibil!” pufni el. 

„Eu una n-am prins decât de două ori aşa un viscol! 
Dar era iarnă”. 

„M-am uitat în registre. Un vânt de 180 de kilometri 
pe oră şi usemenea căderi de zăpadă n-au mai fost din 
februarie '56. Da. E ciudat...” râse el şi se răsuci, privindu- 
mă. „Ce-ar fi să te botezăm?” 

Nu-l înţeleg. Gloria râde şi ea. Aveam să aflu peste 
câteva zile că Dan lucrase pe vapor. Circula printre 
marinari superstiţia că dacă la bord se afla un novice, un 
nebotezat în ale mării, asupra navei aveau să se abată mari 
necazuri: coliziuni cu alte nave, valuri seismice, încărcături 
pierdute, taifunuri şi alte asemenea. La asta făcea aluzie 
cu botezul meu în calitate de ins rătăcit pe munte, unul 
care adusese furtuna după el în cabană, după cum indicau 
anumite semne neverbalizate. 

„Sunt botezat”. zic. „Ortodox”. 

Au râs amândoi şi mai tare, dar Dan a devenit brusc 


serios: 

„Ortodox?!” ceva îl mira şi n-aveam să aflu niciodată 
ce. Pe moment, se uită iar afară - lucru de neînțeles, 
pentru că de văzut, n-avea ce să vadă. Viscolul făcuse 
ţăndări toate becurile din jurul cabanei, staţiei meteo îi 
căzuse generatorul de curent, iar luminile roşii ale Coştilei 
n-aveau cum să se vadă prin perdelele de zăpadă, 
admițând că inginerii de la releu reuşiseră să le menţină în 
funcțiune. 

„Ia! mai bea! Dar nu te mai grăbi aşa!” 

Trag supă prin paiul acela. Iar Dan: 

„Minus 12 grade... In trei septembrie... pfuuh!” 

Gâfâi, de câtă supă a băgat femeia asta în mine. Apoi, 
realizez. Trei septembrie. Trei. 

„Nu suntem în doi?” întreb. 

Gloria îmi vâră iar paiul în gură. Mă simte când mi-e 
sete. Trei septembrie? Suntem în trei? 

„Uşor... uşor...” îmi zice. 

Sorb supa, dar mai că-mi vine să mă înec: cum adică, 
trei septembrie? - zvâcnesc din cap într-o parte, dar ea mă 
urmăreşte cu paiul ăla de parcă aş fi un copil răzgâiat - îşi 
dă seama că... 

„Hai! încă puţin! Nu te mai zvârcoli aşa 

„Ziua de doi, domnule Canta”, începu Dan, „este o zi 
din care n-ai să-ţi aminteşti decât primele treişpe ore. Iar 
din ziua de trei, n-ai să-ţi aminteşti decât cele trei ore care 
ne-au rămas până la miezul nopţii. Ai un gol de 32 de ore. 
Parte din acest gol, l-ai petrecut în zăpadă, leşinat. Restul, 
l-ai petrecut aici, la fel de leşinat, dar înfofolit în scutece”. 

Paiul începe să tremure în mâna Gloriei, iar ea, 
ciudat, începe să zâmbească. 

vHai să luăm o pauză”. Imi şopteşte. 

Imi recapăt respiraţia. De regulă, mă laud cu mirosul 
meu. Zic că e foarte fin. Mă excită sau mă scârbeşte, după 

3 O făcuseră. Furtuna le smulsese două antene, azvârlindu-le In Valea 
Albă; de asemenea fuseseră zdrobite trei faruri, iar un şir de geamuri 
deschise fusese spart. (Lucrătorii reuşiseră însă din primele orc ale 
furtunii să monteze alte antene şi faruri şi să schimbe geamurile.) 


caz. Dar simţul meu olfactiv mă lăsase: abia acum simt 
aroma acrişor-înţepătoare a oţetului. Mă frecaseră cu oţet 
pe gât şi pe tâmple. Pute al naibii şi s-a amestecat cu 
mirosul de spirt cu care m-au dat naiba ştie pe unde. Sunt 
un îngrozitor cocktail olfactiv. Până şi hainele îmi put. Însă 
ei mă suportă. 

Mi se încinge capul. 

„Are, sau nu, computerul ăla ieşire cu exteriorul?” 

„Are”. face Dan. 

„Înseamnă că putem să dăm un e-mail. Vă dau eu 
adresele, ca să... 

„Http://www.filcan/promotor.ro”. recită Dan. „Mi-am 
permis să mă uit în cărţile tale de vizită. Am încercat să 
dăm e-mail şi la adresa ta, şi la cele de pe celelalte cărţi de 
vizită din portmoneul tău. Numai că, are computerul 
ieşire... Dar putem doar să primim mesaje. Nu să emitem. 
Putem să navigăm încoace şi încolo, dar e-mailul ne-a 
lăsat. Nu ştiu de ce. E ilogic. Non-tehnic. Dar asta e 
situaţia. Nu putem transmite nimănui nimic. O fi din cauza 
furtunii, deşi nu pricep cum...” 

„Releul însă...” zic. „Ei trebuie să poată comunica cu 
exteriorul...” 

„Mai mult ca sigur. Dar noi n-avem cum să 
comunicăm cu relcul. Poftim!” făcu el şi deschise numai 
puţin una dintre ferestre. 

Şuierând, o pală de ninsoare se năpusti în cameră, 
şfichiuind podeaua. Dan abia dacă reuşea să ţină la un loc 
fereastra izbită de vijelie, iar fulgii se îngrămădiră rapid pe 
duşumea într-un morman alb-cenuşiu. Am auzit din nou 
paşii. M-am ridicat într-un cot, dar piciorul şi burta mi se 
acoperiră cu ulei încins aşa că am căzut la loc în aşternut, 
scrâşnind din dinţi. 

„Înţelegi?” făcu Dan liniştit, închizând fereastra. 
„Suntem blocaţi”. 

„Hai! mai e puţină supă!” 

Am supt-o fără să comentez. Dispărusem de două 
zile, iar ăia, jos, intraseră în camera mea de hotel şi-mi 
găsiseră toate hârtiile alea nenorocite, numai că totul 


ieşise pe dos, şi, ca să pună capac la toate, Dietrich 
probabil că dăduse fax la Joseph Oistrakh, anunţându-l că, 
printr-un neverosimil concurs de împrejurări, omul pe care 
îl studiaseră, omul căruia îi pregătiseră un articol încă de 
acum 30 de ani, tipul ăla căruia un ego parazitant îi făcuse 
nod la bocanci, prezumtivul şef de divizie creativă sau 
pentru ce dumnezeu puseseră i „i la cale pentru Europa de 
Est, se dusese dracului în excursie pe munte şi nu mai 
apăruse - dacă ţineai cont de hârtiile pe care le Ifisasc, 
făcuse chestia asta într-un acces de... Poftim? Oh, da! 
Există şi altcineva. O să mă interesez, dar cred că l-am 
ochit deja... E unul Victor Marcovici! E tocmai bun... Un 
tip extrem de promiţător. Are o soţie încântătoare... 

Tot privind în jur, reuşesc să-mi văd picioarele. 
Gamba stângă r fixată cu rigle de lemn prinse între ele cu 
sfori de cânepă. Las capul să-mi cadă pe pernă. Sunt 
fleaşcă de sudoare, „în mă-sa! N-am cum să anunţ pe 
nimeni că sunt aici...” „Pe nimeni!” recunoaşte Dan. 
„Ascultă, da' unde ai învăţat să nici nodurile alea la 
şireturi?” 

Înghit în sec. Bufnetul paşilor se aude acum atât de 
aproape încât îmi vine să cred că uriaşul tropăie pe 
acoperişul cabanei. Ridic din umeri. lar Dan: 

„N-am mai văzut asemenea noduri. A trebuit să-ţi 
tăiem fireturile când te-am descălţat. Am încercat şi eu să 
fac funde din iilca, dar mi-a fost imposibil”. Râse. „M-am 
simţit ca Alexandru Muccdon când am băgat briceagul în 
ele”. „Îmi cer scuze”. spun. Şi Dan, căscând ochii: „Pentru 
ce?” 

„Picioarele! M-ai descălţat şi mi-ai scos ciorapii. 
Transpirasem”. De data asta pufnesc amândoi în râs. 

„Domnule Canta!” zice Dan. „Am mai avut de-a face 
cu situaţii din astea. De regulă, un om care cade de la zece 
metri şi se înfige într-o piatră miroase a căcat, ştii?” 
„Dan!” g 

„Vrei să spui că nu miroase a căcat?” o privi el. „In 
regulă. Mă bucur că n-am mirosit a căcat”. zic. „Imi cer 
nouze că-mi puţeau picioarele”. 


„Sunt fiţe de orăşean, dar se acceptă... Ascultă... Eşti 
rudă cu Andrei Canta cumva?” schimbă el vorba. 

Fac semn că da. Şi atunci reuşesc să văd tricoul în 
care eram îmbrăcat. E un tricou tare vechi. Nu-l mai 
purtasem din liceu pentru îţi efectiv n-aveam cum să-l mai 
port... Era rupt, dezurzit şi îl ţineam în şifonier pentru că 
nu mă înduram să-l arunc la gunoi. Era pătat ni /. camă de 
căpşuni furate din piaţă - de-asta îl păstrasem atâta timp 
printre celelalte lucruri: avea pe el semnul singurului furt 
cinstit din viaţa mea. De două ori pe an îl aeriseam şi-l 
dădeam cu apă de colonie, dar de purtat nu-l purtam... 

Când l-am luat de la Bucureşti? Când să-l fi scos din 
şifonier? De ce-l pusesem pe mine înainte s-o iau încoace? 

Oh, de la o vreme fac tot soiul de lucruri de care nu- 
mi amintesc. Până să-l fi cunoscut pe Dietrich, crezusem că 
e o boală. 

„Mi-aţi schimbat tricoul?” întreb într-o doară. 

„Nu. Ţi l-am spălat, l-am pus la uscat pe sobă şi l-am 
tras la loc pe tine. Sângele n-a ieşit”. se uită Gloria la 
mine, clătinând din cap. Pare să se scuze, dar îl măsoară 
pe Dan cu coada ochiului şi adulmecă brusc. Fac semn că 
da, că înţeleg şi că regret. Ea se foieşte pe scaun: nu e 
niciun fel de problemă, ce să regreţi? Chiar nu e nicio 
problemă. 

Oricum ar fi fost, orice discuţie ar fi născut între ei, 
tricoul era pe mine. Îl luasem de acasă fără să mă gândesc, 
asta era. 

„Altminteri, Gloria spală foarte bine”. remarcă Dan. 
„Ce fel de rudă eşti cu Andrei Canta?” 

„Mi-e frate. Trebuie să fie pe jar. Am auzit că e prin 
concediu pe aici pe undeva. Pe la Predeal sau Sinaia”. 

Chestia păru să-l mire pe Dan, dar nu apucă să-mi 
spună de ce. Mă privea pe sub sprâncene de parcă se tot 
întreba: cum naiba de e frate-tău pe aici? Da' cum naiba? 

Se auziră câteva măsuri din The New Radicals care îl 
făcură să tresară. You only get what you give, şi zău dacă 
în 1999, cineva nu trebuie să fie radical ca să-ţi aducă 
aminte că nu primeşti decât ceea ce dai. 


Refrenul încetă, Gloria îşi dădu ochii peste cap, iar pe 
faţa lui Dan înflori un zâmbet curat - drept urmare, se 
repezi afară din încăpere. Am reuşit să trag cu ochiul prin 
uşa deschisă: dădea în holul cabanei. 

„Unde s-a dus?” 

vla computer! Urmăreşte un site în reţea”. 

Îmi vine să râd, dar mă abţin. Pielea jupuită de pe 
burtă mă înţeapă de nu mai pot. 

„V-au dotat cu computere?” întreb. 

„Cine?” 

„Salvamontul. Ministerul Turismului. Ştiu eu...” 

„Nu. Dan l-a adus. De la staţia meteo”. zice ea. E 
foarte serioasă acum. Nu-şi dezlipeşte privirea de la cana 
cu supă. „Hai că a mai rămas doaro gură”. Îmi zice. 

Când mă trezesc, nu mai miroase a petrol. Soba 
dogoreşte, ferestrele se zgâlțâie cu mai multă putere, dar 
afară s-a făcut lumină. 

Prin geamurile care fac ape se văd sorburi huruitoare 
izvorând din pâcla cenuşie. 

E cald. Din hol se aud rafalele tastaturii. Dau să mă 
ridic în cot şi să-l strig pe Dan - poate că reuşise să 
restabilească legătura cu exteriorul - dar apare Gloria. Are 
o cană aburindă în mână - a treia pe care mi-o dă - şi cred 
că-mi place de ea din cauză că-mi oferă cOni cu ceai sau 
supă de o manieră subtil incitantă pentru omul de la 
computer. După ce voi pleca de aici, mi-o voi aminti pe 
Gloria doar ataşată de toarta unei căni. Sper. 

„Hai, salut! S-au făcut minus cinşpe grade, vântul s-a 
întețit şi ninge de parcă vrea să ne îngroape. Să aibă 
legătură cu eclipsa?” 

Există semne.  Priviri avortate la jumătatea 
întrebărilor. Unduiri discrete ale buzelor. Sau poate că e 
doar un blestem: îi simt când fac uluzie la mine chiar dacă 
nu scot o vorbă. Am simţit că Gloria ştia despre mine şi 
despre... eclipsă. Făcusem un site pentru Ministerul X, iar 
Dan, mare scotocitor prin reţea, dăduse peste el. Cred. 

„Nu mă pricep la eclipse”. 


„Am văzut”, râde fals când mi-o spune. „Ai scris 
numai baliverne în site-ul ăla”. 

„Era o reclamă, nu document ştiinţific”. 

„Era o poveste. Ai scris că muntele Buila s-ar numi 
Om. Ai tras bărbi despre religia dacilor, de i-ai făcut 
monoteişti... Ai atribuit nişte ritualuri inventate călugărilor 
ortodocşi...” Rămâne pe gânduri. Apoi: „Reclamă, zici? 
Cum e să te ocupi de reclamă?” 

A pus întrebarea cu voce suficient de puternică. 
Tastele îşi întrerup ţăcănitul. Nu se mai aude decât vântul 
de afară. Şi paşii aceia grei care o să ne dea târcoale până 
la sfârşitul întâmplărilor. 

„Reclama? E ca atunci când vrei să te culci cu o 
femeie şi ea nu se lasă... începi să-i faci complimente 
indirecte”. 

„Aha...” Aşază cana aburindă pe un taburet descleiat, 
dar o l'uce prea tare, provocând un pocnet. „Şi de cea 
venit atât de puţină lume la eclipsă?” 

„Pentru că n-am făcut o reclamă bună”. 

Tace. Dan nu mai tastează. Ea tot tace. După un timp: 

„Mare şmecher mai eşti! Sunt sigură că eşti un 
şmecher. Hai să în & nânci”. Trage cu ochiul afară din 
cameră. Apoi, surprinzător, îmi opucă mâneca tricoului şi 
trage de ea: „Cum de te-ai îmbrăcat cu aşa ceva?” 

„Ce nu-ţi place?” 

Râde. 

„Parcă n-ar fi al tău. Stă să se rupă pe tine...” Tace 
câteva secunde şi priveşte iarăşi spre hol. „Nu-i aşa că 
parcă n-ar fi al tău?” 

E prea atentă la amănunte. O întreb: 

„Ce face Dan?” 

„Se uită în computer! El nu scrie baliverne, el le 
crede! Din cauza asta, aleargă după ele. Asta face şi 
acum”. 

Mă prefac că nu pot să mă salt mai mult - cică aş mai 
avea dureri. Dar ea: „Lasă prostiile! Ridică-te în fund!” 

O ascult. Dan bate ca apucatul în tastatură şi, drept 
urmare, bufnetul paşilor de afară încetează deodată. 

„Stai ca lumea şi bea-ţi supa!” Se aşază pe taburet, în 
locul cănii pe care mi-o potriveşte în mână. „le-au 
cocoloşit mult când ai fost mic?” 

„Nu”. 

„Nu-i nimic. Recuperezi acum”. 

O spune pe un ton atât de serios, încât sorb din supă. 
E din plic, e pură, e nutritivă, e chimică, deci e adevărată. 
Mă uit spre uşă. 

„A găsit ce căuta?” 

„Mereu găseşte ce caută”. 

Mă uit la ea. Cu câteva secunde mai mult decât 
trebuie. lar ea, serioasă, înclină din cap. Cică da, găsise şi 
asta. 

„Dar în computer?” 

„Oh, e o poveste lungă... De fapt, nu-i computerul 
lui... L-a moştenit de la meteorologul care a lucrat aici 
înainte. Ăla a murit acum opt luni, a căzut de pe Brâna 
Aeriană, aşa că Dan i-a luat locul... Şi computerul”. Încheie 
ea, privind fix. 

Nu-i luase doar locul şi computerul, dar îmi place să 
am certitudini. 

„Cum dracu' de a căzut omul ăla de pe Brâna... Cum 
i-ai spus?” 

„Aeriană! Brâna Aeriană! A alunecat prosteşte şi a 
căzut la fel ca tine, numai că el a murit. Ai văzut oameni 
murind?” 

„Nu”. 

„Păcat! Au aşa, un aer stupid. Cum poţi să faci 
complimente unei femei cu care vrei să te culci dacă n-ai 
văzut oameni murind?” 

Aş putea să mă dau jos din pat însă mai bine sorb din 
supă. Gloria înclină iarăşi capul. Apoi: 

„Acum patru luni, Dan a dat peste documentele pe 
care le căuta omul care a murit... De atunci, nu se mai 
opreşte... navighează toată ziua printre ele. Cred că e un 
blestem”. 

„Are ceva mai bun de făcut?” 

„O să aibă!” îi lucesc ei ochii. „Şi nu numai el. Şi eu. 


Şi tu. O să fim blocaţi aici câteva zile, iar provizii nu avem. 
Lemnele de foc nu sunt tăiate şi zac în spatele cabanei. Pe 
vijelia asta, numai drumul până acolo e o adevărată 
expediţie... Dacă nu se face frumos în două zile, o să 
trebuiască să raţionalizăm. Mâncarea... Căldura...” 

„Ce dracu' n-aţi făcut rezerve? Asta e cabană, sau 
ce?” 

Gloria se îmbujorează: „Ia dă tu supa peste cap! 
Trebuie să te întremezi ca să ne dai o mână de ajutor, deşi, 
habar n-am la ce-ai putea să te pricepi. Ţi-am văzut 
mâinile... Dacă nu erai tu, Dan şi cu mine ne-am fi 
descurcat. Eşti numai o gură în plus”. 

„Mă pricep să fiu şi un hoit în plus. Scoateţi-mă la loc 
în zăpadă, ţineţi-mă la rece şi...” 

„Taci!” mi-o reteză. Mă privi rău, îngustând pleoapele 
şi şuieră: „Nu mai spune asta!... Niciodată să nu mai spui 
asta!” respiră adânc şi se strâmbă. „Mă încurci, fir-ar să 
fie! Numai de tine n-aveam nevoie acum! Dar trebuie să 
respect regulile muntelui, deşi tu nu eşti decât...” 

Se opreşte la mijlocul frazei şi dau supa peste cap. 
Noroc că mirosea încă a lemne arse în sobă. Ce să fac cu 
cana? i-o întind şi, în timp ce iese, mă dau jos din pat. 

Piciorul! Piciorul şi burta! Mă trec sudorile, dar 
reuşesc să mă ridic. Fac exerciţii de mers prin încăpere. 
Nu-mi ies bine, pentru că trebuie să ţopăi în piciorul drept 
în timp ce riglele care îmi fixează glezna stângă scârţâie. 
Dar exerciţiile au un scop. Paşii şontâcăinzi mă duc la uşă 
de unde îl văd pe Dan, într-o nişă a holului, aşezat la o 
masă răpănoasă. Are faţa violetă din cauza computerului. 
Din cauza sticlei computerului. 

Mă uit în celălalt capăt al holului. Acolo e un şantier. 
Găleţi de ciment, capre de tăiat lemne şi butoaie cu var 
înţepenit. 

„Salut!” spune Dan fără să ridice ochii din monitor. 
„Eşti rezistent”. Lansează o rafală în taste. „Recuperezi 
repede. Ai încercat să te sprijini în picior?” 

„Nu pot. Doare prea tare”. 

„Mmm... Să fie totuşi rupt?” se întreabă el. 


O pală de vânt zgâlţâie cabana din toate 
încheieturile, iar ceranul, sticla adică, începe să facă ape. 

„Ai reuşit să ieşi?” întreb. 

Clatină din cap, zâmbeşte civilizat, dar ochii îi sunt 
prea tăioşi. La un moment dat, izbeşte tasta Enter de 
parcă vrea s-o fărâme. Mormăie ceva. Şi mai izbeşte o dată 
tasta Enter. 

„Pot să mă plimb unde vreau. Dar n-am cum să trimit 
niciun mesaj. Văd şi aud foarte bine, dar sunt mut. Mut ca 
un peşte. Chestia asta mă-ncurcă de nu-ţi dai seama!” 
izbucni el. „Eh... Am intrat în câteva ziare româneşti on- 
line. Meteorologii din toată lumea stau cu ochii pe noi... 
Cică furtuna asta n-avea cum să apară... Prezicătorii dau 
ca sigur că gata, sfârşitul lumii se apropie cu paşi mari, 
cică e o chestiune de zile... Eclipsa n-a fost decât un semn 
premonitor, abia acum se dezlănţuie stihiile...” 

„Îi crezi?” 

Ochii îi devin şi mai lucitori, dar l-am făcut să mă 
privească în faţă. 

„Scrie pe mine prost?” 

Nu scrie. Mai pocneşte o dată tasta Enter şi continuă 
să se plimbe încoace şi încolo prin reţea. Zice: 

„Idiotul de preşedinte, cu toată trena de cretini din 
guvern au declarat stare de urgenţă... lar amicii tăi ţi-au 
făcut ferpare în trei cotidiane şi la Foton TV. Vrei să le 
vezi?” 

Mor de curiozitate, dar spun că nu. Nu vreau să-mi 
văd ferparele. 

„Cum crezi... Ştii că ai o soţie decentă? Ea n-a făcut 
niciun fel de ferpar. Deşi...” Dan îşi drege vocea. „Am văzut 
interviul pe care l-a dat Gelu, de la punctul Salvamont din 
Bran. Are şi el o poză într-un ziar. Ciudat!... Lumea crede 
că un realizator de clipuri publicitare zace mort în zăpadă 
şi, deodată, informaţii care n-au legătură între ele, se leagă 
şi sunt publicate pe aceeaşi pagină! Apar poze cu 
salvamontişti, se vorbeşte despre trasee montane, se trec 
în revistă clipuri publicitare, sunt contactaţi prietenii 
defunctului, se discută despre medicină în situaţii de 


catastrofă, despre salvări in extremis, despre sociologia 
publicităţii, şi şcolile de reclamă... Nu ştiam că primele 
reclame au apărut. n 1532, în ziarele primei agenţii de 
ştiri, cea a bancherilor Fugger şi că patronul reclamei e 
sfântul Bernard din Sienna! Ştiai toate astea?” 

Le ştiam. Era adevărat până la un punct. Patronul 
nostru e sfântul P cmard, corect, dar primele reclame sunt 
mult mai vechi. Marco Polo a fost un mare advertiser. N-ar 
fi vândut atât de mult dacă nu le-ar fi spus venețienilor şi 
genovezilor basme cu izvoare de ulei care încărcau o sută 
de corăbii o dată, dacă nu le-ar fi descris oameni cu un 
singur ochi, dacă nu le-ar fi povestit ce gust au curmalele 
de lângă Bassora, mari cât piersica, dacă n-ar fi trasat 
frontierele ţărilor Gog şi Magog, de unde începe, pare-se, 
sfârşitul lumii... 

„Tatăl reclamei e Moise”. zic eu într-un târziu. 

„Moise? Ăla din Biblie?” 

„Chiar el. Cum credeai că a cărat zeci de mii de 
oameni după el prin deşerturi, timp de patruzeci de ani? I- 
a aburit pe evrei de nu s-au văzut! Ba cu stâlpul de foc, ba 
cu mana cerească, ba cu Tablele Legii...” 

„Pe evrei?! I-a aburit?!” 

„Pe vremea aia, Mossadul era abia la început”. 

„Corect...” îşi scutură Dan capul. „Corect! Tipii din 
reclamă aburesc lumea. Şi când moare unul dintre ei, se 
face istoria reclamei, se discută despre electronică, se 
publică hărţi şi...” 

„Nu pentru oricine 1 Nu pentru orice mort din lumea 
reclamei se face asta”. 

„Numai că tu nu eşti mort”. Obrajii i se înroşesc, dă 
să mai zică ceva, dar până la urmă doar îşi drege vocea. 
„Mi-e greu să înţeleg de ce ai plecat pe munte, când ştiai 
că vremea e atât de rea! Un amic de-al tău pretinde că te-a 
avertizat...” 

„Ţi-am spus să termini!” izbucneşte Gloria deodată, 
de parcă cei doi mai discutaseră subiectul cât timp 
dormisem. 

Nu mă bag. Mai bine stau în pat şi diger supa pe care 


mi-a făcut-o ea, asta am să fac. Mă ridic de pe scaun şi o 
iau înapoi în cameră, la priciuri. 

Şi Gloria: 

„Unde te duci?” 

„Obosesc uşor”. 

„Oboseşti?!” 

„Da. Vreau să mai stau în pat”. 

„Mai bine stai pe scaun. Dacă zaci, n-o să fii în stare 
să te mişti nici într-o săptămână. lar noi avem nevoie de 
tine mâine... Butelia e pe terminate, generatorul ne lasă, 
iar lemnele nu sunt tăiate...” 

Mă uit evaluativ la computer, dar ea mi-o ia înainte. 

„Consumă puţin. Şi poate fi de folos. Stai pe loc!” îmi 
zice. 

Rămân dracului în scaun. Mă trece un frison, deşi lor 
le e cald: au obrajii roşii de tot. Mă uit mai lung la Gloria. 
Ridică din umeri. Dan clămpăne în tastatură, iar ea se 
cutremură uşor, de parcă ar frisona, ca un ecou la rafalele 
lansate de el în computer. Mă întreb dacă n-ar trebui să fac 
ceva util, dar habar n-am ce se face într-o cabană izolată 
de viscol. Face parte, îmi dau seama, dintr-un şir de 
evenimente la care nu se gândise nimeni până acum, în 
legătură cu mine. 

„Cum l-ai cunoscut pe fratele meu?” 

Dan pufneşte în râs. 

„Enervându-mă. Eram în metrou, iar cineva 
sporovăia lângă mine. Mă întorc, mă uit: o tipă îi dicta 
ceva unui tip mărunţel şi pletos care scria într-un carneţel 
pus pe genunchi. Le zic să mai tacă dracului, dar ei nu mă 
bagă în seamă. Ea continua să dicteze, el continua să scrie. 
Strig la ei. Ei, nimic! îi dau tipului un brânci Nimic! Ea tot 
dicta, el tot scria! Mă ridic în picioare, dar el îmi face 
semn: stai puţin potolit că-ţi spun eu care e treaba! La 
staţia următoare au coborât val-vârtej, iar înainte să iasă, 
el mi-a lansat peste umăr o înjurătură, una împuţită de 
tot... Mă reped după el, dar uşile se închid. Şi atunci, el 
scoate o carte de vizită din buzunarul jeanşilor şi o 
strecoară prin crăpătura uşilor, în vagon. „Dacă vrei să mi- 


o tragi, aici mă găseşti, la şase seara...” Mă înfiinţez la 
şase punct la locul cu pricina. Era un platou de filmare. Se 
apropie de mine un necunoscut şi mă întreabă: 

„Ceva de băut?” 

„Am venit să-l trosnesc pe unul”. zic. 

„Pe cine?” mă întreabă. 

„Uite p-ăsta!” scot eu cartea de vizită din buzunar. 

„Ah, nu ştiu dacă se poate...” face tipul. 

„Cum să nu se poată? Cum? îl fac ţăndări pe 
slăbănogul ăla!”. 

„Nu ştiu, zău nu ştiu dacă se poate! Sigur nu vreţi să 
beţi nimic? Un coniac fin... O votcă...” îmi venea să-l iau şi 
pe el la bătaie. „De ce vreţi să i-o trageţi?” îi zic că m-a 
înjurat. „Aşa face mereu. Mai bine luaţi ceva de băut! Un 
whisky? Avem de toate! Dar trebuie să vă schimbaţi 
hainele... Haideţi la garderobă”. 

Ce mai tura-vura! Eram gata să sar la bătaie, dar 
atunci, au apărut patru-cinci haidamaci care m-au luat pe 
sus şi m-au forţat să-mi schimb hainele. Eram un pachet de 
nervi, dar ce să fac! Aia se purtau de parcă erau nebuni cu 
toţii!  Slăbănogul ăla mă avusese, uite-aşa, asta-mi 
spuneam în timp ce ăia se chiorau la mine cum îmi dau jos 
ţoalele! S-au declarat satisfăcuţi şi după aia m-au lăsat 
naibii în pace, mi-am tras la loc hainele mele, iar tipul care 
apăruse primul, ăla care mă tot îmbia să beau, mi-a zis că 
să mă duc să-mi ridic banii, că nu mai trebuie să tragem 
nicio dublă, că totul a ieşit perfect din prima. Eu încă 
voiam să sar la cafteală, dar malacii ăia nu mă slăbeau din 
ochi. Fratele tău nu se vedea nicăieri. 

„Ce bani?” am întrebat. „Ce duble?” 

„Al dracu' Canta! Al dracu' Canta!” tot făcea tipul. 
„Cum de i-a trecut prin cap...” 

Eh, fusesem filmat de la intrarea în platou, cu toată 
discuţia, cu nervii mei cu tot, fusesem filmat cum mă 
luaseră pe sus şi îmbrăcat cu forţa la garderobă. Pe chestia 
asta, mă alesesem cu nişte bani. Mi-au adus ei banii, că eu 
credeam că-şi bat joc de mine. Pe urmă a apărut fratele 
tău. Tot votcă voia să-mi dea şi el. Din cauză că barosanii 


ăia erau cu ochii pe mine, n-am avut ce să fac şi i-am 
ascultat explicaţiile. Cât timp stătuse în metrou lângă 
mine, scrisese scenele pe care, fără să-mi dau seama cum, 
le-am urmat... Filmaseră un clip muzical. Acum, mă plătea 
şi-şi cerea scuze pentru tot da, zicea el, nu putuse să se 
abţină de la jocul început încă din metrou. Votca, o dădea 
ca să mă îmbuneze. Ca un bonus. Îmi povestea şi se hlizea, 
îmi povestea şi se hlizea... Era încântat de cum ieşise toată 
tărăşenia. Cică e un blestem în familia voastră... Să vă 
folosiţi de lumea din jur de parcă v-ar fi inventat-o cineva 
în scop exclusiv. Aşa e?” 

Nu-l ştii pe Dietrich! - îmi vine să zic, dar Dan nu 
aşteaptă niciun răspuns. Pur şi simplu face o pauză, 
privind visător în sticlă. 

„Votca Finlandia îmi place cel mai mult. Andrei avea 
acolo aşa ceva. Ne-am împrietenit. Ne vedeam la două-trei 
săptămâni. După o vreme însă, am venit aici şi l-am pierdut 
din vedere”. 

M-a apucat râsul: 

„In ce clip te-a pus să joci?” 

„N-a vrut să-mi spună. Nici eu n-am insistat. Nu-mi 
place muzica de acum. Andrei mi-a spus că nici lui, dar că 
din asta trăieşte...” 

„Eh, şi pe el l-ai cunoscut enervându-te”. face Gloria 
semn cu bărbia spre mine. „Nu beţi împreună o 
Finlandia?” 

„E cea mai neruşinată propunere pe care mi-o faci de 
două săptămâni încoace!” se amuză Dan şi întinde mâna 
spre Gloria. Ea i-o cuprinde în palmă, iar el îi zâmbeşte. E 
mai rău, cu mult mai rău decât dacă ar face dragoste de 
faţă cu mine. Ea zâmbeşte, ca răspuns la zâmbetul lui, 
numai că ochii îi rămân nemişcaţi. Ochii şi pleoapele ci 
îngheţate. 

lar se aud măsurile din The New Radicals. Sticla se 
dizolvă într-o maree de pixeli, zâmbetul lui Dan se şterge 
cu încetinitorul, degetele lui se desprind încet din palma 
femeii, ea rămâne cu aceeaşi privire inertă, zâmbind ca 
fotografiată, numai mâna şi-o retrage uşor, să nu-l 


deranjeze, când el se apleacă asupra tastaturii. 

„Oh, Dumnezeule! Baabylon!” exclamă Dan, mirându- 
mă: pronunţa Baabylon, cu doi a. „Începe din nou! 
Baabylon!” 

Fatima! - tastă el febril, uitând că n-are cum să 
primească niciun răspuns. Căsuţa de e-mail se deschise 
însă, şi scrisoarea, care cine ştie de când aştepta în 
circuite, se revărsă pe ecran ca un tsunami informaţional, 
făcând din Dan o fantomă, o carcasă, o oglindă din oase şi 
muşchi - unul care doar absorbea informaţia, aidoma 
celorlalte fantome, aşa zişii Oui, stafiile zilelor în curs, 
strigoii sfârşitului de mileniu, cei ce bântuiau reţeaua sub 
forma unor nori de date şi comenzi, uitând de trupurile 
abandonate la intrarea în infern, rezemate discret în 
degetele ce apăsau tastele. 

Abia atunci se şterse şi zâmbetul de pe buzele 
Gloriei. La fel de brusc ca imaginea dintr-un televizor care 
se închide. 

Se: 

Fatima Axelrod. Niciodată n-aveam s-o văd sau s-o 
aud. Din ce mi-a povestit Dan, jpeg-ul ei figurase în reţea 
într-o vreme, însă nici el n-avusese norocul s-o vadă. 
Enpivi, predecesorul lui la staţia meteo, îi povestise însă de 
atâtea ori despre ea, încât Dan ajunsese s-o zărească într- 
un fel, cu ochii minţii. Pentru cine era interesat, descrierea 
în cuvinte a fotografiei cu pricina era încă disponibilă în 
reţea, deşi era dificil de găsit. Documentul nu stătea mai 
mult de o zi la o anume adresă, din motive care vor deveni 
clare mai jos. 

Fatima Axelrod era o femeie frumoasă - lucru 
recunoscut de toţi cei care o văzuseră. Fotografia lansată 
în reţea - nu reuşise nimeni s-o copieze - o înfăţişa într-un 
fotoliu pluşat, picior peste picior. Blondă (unii spuneau că 
nu era culoarea ei naturală) cu părul scurt şi ondulat, cu 
ochi verzi, extrem de strălucitori (se bănuia că jpeg-ul 
fusese procesat cromatic) - era o femeie cu trăsături 
regulate, distinse, de vreo 35 - 40 de ani. Era îmbrăcată 
sobru, într-un taior albastru, mulat, care îi scotea în 


evidenţă formele mai degrabă rotunde. Toţi cei ce o 
văzuseră căzuseră de acord că ceea ce impresiona cel mai 
mult la Fatima Axelrod erau ochii strălucitori şi fruntea 
înaltă, bombată discret. 

Purta un colier de perle negre şi ţinea în mâna 
dreaptă o pereche de mănuşi din piele albă, foarte fine. Se 
mai spune că avea un zâmbet meditativ. Nu-şi lăsase în 
reţea fotografia de la intrarea în site-ul Baabylon - deşi e 
impropriu să-i spunem site, Baabylon fiind în fond un uriaş 
pachet de informaţii, mozaicat, răspândit prin te miri ce 
adrese din Internet - nu-şi lăsase fotografia în reţea decât 
preţ de două ore, în ziua de 12 februarie 1998, la o 
grămadă de vreme după ce cunoscătorii Baabylonului 
deveniseră dependenţi de respectivul mozaic 
informaţional. Numai un noroc îl făcuse pe Enpivi să vadă 
chipul Fatimei, emisiunile ei în reţea fiind complet 
aleatorii, nerespectând niciun fel de orar sau adresă, la fel 
cum nici informaţiile despre Baabylon nu aşteptau mai 
mult de o oră, cel mult nouăzeci de minute, în acelaşi loc, 
înainte de a fi retrase definitiv, în neant. De ce îşi 
retrăsese ea fotografia, de ce erau retrase datele despre 
Baabylon atât de repede - totul avea să devină evident, pe 
măsură ce Dan şi Gloria aveau să-mi explice ce înseamnă 
Baabylon. 

Ca să nu mai lungesc vorba, Fatima nu avusese de 
ales, fiind obligată să-şi retragă jpeg-ul din reţea, aşa cum 
făcea şi cu restul documentelor. De fapt, era de mirare că 
îşi afişase portretul preţ de două ore, de vreme ce altfel 
era extrem de precaută. De la precauţiile ei se trăgeau 
dificultăţile întâmpinate de cei care căutau Baabylon - cine 
nu ajungea la timp în locul unde descărca Fatima 
informaţiile era obligat după aceea să cotrobăie după ele 
pe la ceilalţi connaisseurs, în speranţa că ei reuşiseră să le 
copieze, dar procedând aşa, survenea o altă problemă. 
Oamenii care căutau Baabylon în Internet nu se ştiau între 
ei decât după pseudonimele de reţea. Pe de altă parte, 
având în vedere tipul informaţiilor pe care le căutau, nu 
prea aveau curajul să caute Baabylon de la computerul 


propriu: o făceau, de regulă, de la localurile cu terminale, 
iar un acelaşi utilizator nu intra de două ori la rând în site- 
ul Baabylon din acelaşi loc sau de la acelaşi aparat. 

De aici, fiica şi suspiciunile. Dacă cel care solicita 
documentele, pretinzând că le scăpase, nu era dintre 
căutătorii avizaţi? Dacă era unul dintre cei de care Fatima 
se ascundea? 

— In consecință, orice comunicare între doi 
baabylonauți era prefațată de un set de întrebări şi 
răspunsuri ca un fel de parole prelungite şi arborescente, 
ce făceau apel la mitologia crescută în jurul poveştii 
electronice... 

Dan îmi spunea însă că nici parolele cu pricina nu 
asigurau o securitate deplină. Oricine se putea infiltra 
printre cei ce căutau Baabylon şi, dacă avea răbdare 
câteva luni, putea să desluşească la ce făcea aluzie 
interogatoriul prin care puteai obţine documente. De pildă, 
ultima oară, Dan fusese întrebat: Pe cine scannase Patra 
Nogales (Patra e un personaj cheie în Baabylon) în biroul 
de la etajul III al Corporației? 

Răspunsul era: Pe Aswad Nordenstam - Aswad fiind 
un şofer proaspăt angajat de Corporaţia BBB. 

Urma apoi întrebarea: Ce rol îndeplineşte acum 
Aswad în Baabylon? 

Răspuns: De câteva luni, documentele nu mai 
vorbesc despre Aswad. 

Intrebare: Ce a văzut Patra în timpul şedinţei de 
scanning? 

Răspuns: Un local din Ngo. 

Ngo există? 

Doar în minţile celor ce sunt scannaţi abisal. 

Dan mi-a explicat că întrebările făceau apel la 
cunoaşterea unui set de informaţii vechi de câţiva ani, 
asupra cărora Fatima nu mai revenise, de parcă 
întâmplările pe care le trăia ar fi suferit un proces de 
resistematizare radicală, din care repere importante până 
acum o vreme se volatilizaseră aproape de tot. De pildă, 
scanningul abisal nu mai avea importanţa dinainte, când 


aproape orice se petrecea în Baabylon era centrat în jurul 
acestei maniere de psihanaliză. De altfel, prin interogarea 
unor psihologi baabylonauţi, Dan aflase că performanţele 
atinse de Patru Nogales nu aveau echivalent în viaţa 
curentă. 

„Însă”, reveni el, „cineva cu adevărat interesat de 
Baabylon, indiferent în ce fel, poate să dea răspunsurile pe 
care le-am dat şi eu, ca preţ pentru documentele care îi 
lipsesc. Din cauza asta, se întâmplă ca, deşi furnizezi 
răspunsurile corecte, să te trezeşti că partenerul de 
discuţie nu-ţi trimite nimic... I se face frică să nu fii din 
tabăra cealaltă...” 

Dan mi-a întins un snop de hârtii. Enpivi copiase pe 
ele un document pe care Dan se bazase când dăduse 
răspunsurile despre Aswad şi Ngo. M-am uitat la Gloria, 
oarecum buimăcit de explicaţiile lui Dan, dar ea mi-a evitat 
privirea, aşa că m-am apucat să citesc hârtiile. 

Probabil că Patra Nogales se uita pentru a zecea oară 
spre automatul de cafea când uşa localului s-a deschis 
larg.  Sfârâitul ploii parazita zumzetul de fond al 
conversaţiilor de la mese. Patra a tras adânc aer în piept, 
doar - doar ar simţi aroma picăturilor grele ale musonului. 

N-avea cum să simtă mirosul aversei. Nu de unde era 
ea. A controlat ceasul. Era şase seara. 

„Uite-l p-ăla cu maimuța!” a spus Nucingen, trântind 
o halbă de bere pe tejgheaua din tablă lucioasă. „Nu bei şi 
tu ceva?” 

Nucingen era chinezoaică şi lucrase într-un bar de 
noapte la Seul. Învăţase să prepare cocktailuri 
euroamericane ameliorate, bizar, cu mirodenii cantoneze. 
Băieţii pretindeau că dacă n-ar fi fost războiul, Nucingen 
ar fi putut prepara băuturi pe un avion DELTA AIRLINES, 
chiar şi pe rutele cele mai pretenţioase. O respectau toţi. 

Nucingen ţinea morţiş să i se spună „Nişingen” - aşa 
o învățase tipul care îi găsise porecla, un locotenent de 
transmisiuni mort cu câteva zile înainte de semnarea 
tratatului de la Panmunjon, în 1967. 

Panmunjon. Ţin minte. Am învăţat la istorie. Coreea, 


şi-a spus Patra, fără să ştie că-şi amintea de ceva petrecut 
doar în bucla voastră. 

Locotenentul de transmisiuni fusese un tip tare 
deştept. Citise metri întregi de cărţi, puse cotor lângă 
cotor, iar în război avusese o carieră strălucită la birourile 
de codificare de pe Dee Sun Drive. Dee Sun Drive era ferit 
de raidurile nord-coreenilor, iar el murise într-o după- 
amiază magnifică, luminoasă, în timpul unei partide de 
bridge, la o masă din grădina generalului Spaatz. Licitase 
trei pici cue bid contrate, pe care - culmea! - se pregătea 
să le facă. Rămăsese în mână cu un as şi cu un valet când, 
excitat de partidă, băuse pe nerăsuflate un pahar cu apă 
minerală scoasă direct din frigider. 

Murise instantaneu, buşind cu fruntea de masa de 
joc. Cele două cărţi care l-ar fi dus la victorie au căzut 
lângă scaun, iar medicul batalionului a stabilit, clătinând 
din cap: 

„Stop cardiac. Cred că se pregătea să vă ardă cu 
valetul... Ila să vedem”. 

Era mai mult decât evident. Mortul care o poreclise 
pe Nucingen n-ar fi avut cum să piardă. Adversarul de la 
vest ar fi fost obligat să-i răspundă la culoare, iar 
partenerul de la nord i-ar fi uillat ultimul atu... Mda. O 
partidă excelentă. 

Băieţii l-au uitat pe locotenentul de la codificare. N-a 
rămas după el decât porecla chinezoaicei Nucingen care se 
lua acum de lume în barul militar afundat printre palmierii 
şi lianele răsucite ale lunglei din Ngo. 

Patra a profitat de hohotele de râs din local şi a 
studiat mesele din faţa barului. Deodată, Nucingen s-a 
aplecat peste tejghea: 

„Hei! Ala cu maimuța! Ce dracu’ ziceai că bei?” 

Ăla cu maimuța n-a răspuns imediat. Îl chema Aswad 
Nordenstam. Stătea întins pe canapeaua din laboratorul 
Patrei Nogales în timp ce Patra vagabonda prin mintea lui. 

Ce-ar fi să-i topografiez circuitele corticale? se 
întrebă Patra înainte să dea un impuls sondelor. Imaginea 
din ecran a părut că vibrează, înregistrând traseele 


aleatorii ale circuitelor prin care apărea Ngo în creierul 
tuturor celor scannaţi de Patru. În curând, imaginea va lua 
foc. Mda. Creierul lui Aswad părea miezul uriaş al unei 
nuci incandescente ce ameninţa să topească ecranul. 

Din spatele uşii care dădea spre culoarele 
Corporaţiei, se auzeau zvonuri de voci din ce în ce mai 
puternice. Se făcuse ora de plecare. 

Patra s-a ridicat de pe scaun, a căscat şi s-a întins. 
Venise momentul să-l trezească pe Aswad. Apoi, se va trezi 
şi ea. Pentru el, a tras cinci mililitri de caeluxyn. Pentru ea, 
a mai aruncat o privire către automatul de cafea. S-a 
gândit că în Baabylon avusese norocul să bea cea mai bună 
cafea din lume. Nici chiar la Viena, pe Maria Hilfer Strasse 
nu găsise ceva mai bun, deşi, slavă Domnului, Viena era un 
loc deosebit. 

La Viena, cafeaua se bea în prezenţa lui Eric Welser - 
un tip care se pricepea să catalogheze originea boabelor 
de cafea după aroma aburului - Cornul Africii era amărui 
şi greu, Brazilia era dulceagă şi uleioasă, Columbia era 
astringentă, şi avea inflexiuni olfactive vagi de sake. 

Asta fusese acum zece ani. Mda. Acum, Eric Welser şi 
Patra Nogales îşi beau cafeaua împreună doar în 
bucătărie, dimineaţa, înainte să se arunce în maşină şi să 
plece spre BBB Central. 

Patra i-a injectat caeluxyn-ul lui Aswad. Şoferul era 
transpirat tot şi părea că zâmbeşte. Din colţul gurii i se 
prelingea un fir de salivă. Îi plăcuse să se plimbe iarăşi 
prin Ngo. 

Dinspre automatul de cafea s-a auzit şiroitul 
lichidului fierbinte. Pluuff! - drept în paharul de hârtie. 
Eric spunea că cineva trebuia să fie o combinaţie subtilă 
de mitocan cu oligofren ca să-şi permită să bea un filtru 
Columbian dintr-un recipient de carton cerat. 

Era motivul pentru care Patra bea cafeaua numai din 
pahare de hârtie. Mai ales când Eric era de faţă. Şi dacă 
nu era, o făcea ca să se antreneze pentru când va da cu 
ochii de el. 

Aswad se trezi. 


„Ngo?” l-a întrebat Patra. 

„Ngo?” a căscat Aswad ochii. 

„Ngo!” a zâmbit ea şi a răsucit ecranul spre sofa. „ii 
minte localul ăsta?” 

Aswad s-a holbat în ecran. Nucingen înţepenise lângă 
păr. Pe un perete, se vedea un afiş pe care scria: CYRUS 
FUGGER L-A SCANNAT PE JFK. Semăna cu o reclamă. 
Cineva adăugase sub înscris. Fugger a scannal şi plutonul 
III. Aswad era aplecat lângă masă - înnoda lesa maimuţei 
în jurul unui picior de scaun. 

„Ăsta sunt eu”. a spus. 

„Asta eşti tu în uniformă de pilot de vânătoare. Iar 
ăsta e un local militar în jungla din Ngo. Tipa de la bar se 
cheamă Nişingen”. 

„Ngo?” s-a holbat Aswad din nou. „Unde dracu’ vine 
asta?” 

„Poate îmi spui tu. Pe tine te-am scannat, nu?” 

Aswad s-a apropiat de display. A selecționat imaginea 
cu el aplecat lângă masă şi a mărit-o. Aswad Nordenstam - 
o mixtură bizară de ten măsliniu, păr roşcat şi ochi de un 
albastru  spălăcit: zăcea îngheţat în ecran, cu gura 
oarecum strâmbată. Probabil că se pregătea să-i răspundă 
lui Nucingen în timp ce lega maimuța de piciorul 
scaunului. 

„Nişingen, ai spus? Pe chinezoaica asta o cheamă 
Nişingen?” 

Patra a bătut cu degetul în ecran, ca şi cum ar fi vrut 
s-o sâcâie pe Nucingen: 

„O lauzi tot timpul. Zici că face un daiquiri teribil. 
Nici de ea nu poţi să-mi povesteşti nimic?” 

„E prima oară când o văd”. 

„Serios? Ştii că la cel mult două-trei zile treci prin 
barul ei şi comanzi un daiguiri cu nucşoară?” 

„Daiquiri cu nucşoară?!” 

„Aşa e obiceiul în Ngo. Toţi cereţi cocktailuri cu 
enibahar şi nucşoară”. - Patra a condus cu mouse-ul un 
spot pe afişul de pe perete. „Cyrus Fugger? Nu-ţi 


aminteşte de nimic?” 

Aswad şi-a micşorat ochii şi a clătinat din cap. „Nu. 
Cine e Cyrus Fugger?” 

După ce am terminat de citit, Dan a închis 
documentul, iar eu am privit iarăşi la Gloria. Din nou mi-a 
evitat privirea, încurcată, însă 

Începeam s-o învăţ pe femeia asta: nu-mi sugera 
nicidecum că Dan în fi un nebun rătăcit la Vârful Omu. 
Gloria era doar nemulțumită fiindcă el îmi arătase ceva ce 
n-ar fi trebuit să văd. 

Ceva ce n-ar fi trebuit să văd... M-am apropiat de 
computer, cu ochii ţintă în ecran - m-am surprins căutând 
adresa site-ului, deşi Dnn îmi explicase foarte clar că 
Fatima nu avea să mai emită niciodată din acelaşi loc. Am 
reţinut acea adresă până în ziua de UNlăzi - atunci 
gândeam că, cine ştie cum, informaţia o să-mi fie utilă 
dacă voi accepta să lucrez la Desant, neştiind că soarta îmi 
era pecetluită deja şi că înregistrarea adreselor de 
Internet nu intra, în niciun caz, în atribuţiile mele. 

Intrăm, flecare, prin alt portal, şi avem flecare o altă 
perspectivă asupra lucrurilor ce se lasă văzute în 
Baabylon”, îmi explică Dan. 

Dar asta nu era tot, pentru că unii ajunseseră să se 
întrebe aşa: cea care lansa e-mailuri, cea care se străduia 
să perforeze cablurile telefonice transcontinentale cu 
informaţii din lumea ei presupus îngrozitoare - era ea o 
femeie reală, sau era doar o Oni mult exagerată, o fantomă 
care îşi asumase cu totul o existenţă în Internet? 
Fotografia care stăruise în ecrane două ore - era fotografia 
femeii, sau era doar un portret generat digital? 

„N-o fi cumva un joc?” l-am întrebat pe Dan. 

Joc?! S-ar putea să fie şi un joc, nu zic nu”, remarcă 
el. „Dar dacă e ceva serios? Mesajele Fatimei sunt prea... 
neliniştitoare”. 

A continuat să-mi povestească în timp ce descărca 
noi şi noi documente lansate de Fatima în reţea. Era 4 
septembrie 1999, era 9.35 dimineaţa şi, în timp ce zeci de 
MB se scurgeau în computerul lui Dan, mă gândeam că n-o 


să ştiu niciodată dacă Fatima era adevărată sau nu, de 
parcă cine ştie cum, eram un baabylonaut cu vechi state de 
plată. Şi chiar dacă Fatima era o fiinţă în carne şi oase, 
purta ea cu adevărat acest nume, sau folosea un 
pseudonim? Credea în ce transmitea? Erau doar 
halucinaţii? Se întâmplau, cu adevărat, toate cele povestite 
de ea? Sau pur şi simplu minţea? 

Fiind vorba de gânduri, adică de aminoacizi, 
descărcări ionice subtile şi hormoni în doze de picograme - 
totul era nesigur şi fragil, impalpabil şi delicat; chiar şi 
acum, după ce a trecut atât de multă vreme, mi-e greu să 
spun cine e de fapt Fatima Axelrod, ea însăşi un rezervor 
de  neurotransmiţători, de enzime  revărsate prin 
membrane celulare şi de potenţiale axonale propagate 
haotic prin creierul şi trupul ei, asta dacă nu era cumva 
doar un complex uriaş de informaţii binare cu suport de 
siliciu. Orice ar fi fost însă, noi toți eram chimici, fizici, 
dinamici, versatili şi nesistematizaţi - ne uneau doar 
fragmente infinitezimale de timp în care, comunicând, ceva 
impalpabil avea tendinţa să ne organizeze, făcându-ne să 
credem că avem fluenţă. 

Dan era la fel de nesigur în ce o privea pe Fatima, 
deşi cotrobăia prin Baabylon de atâta vreme, dar parcă 
Dan nu e tot chimie! Mi-a mărturisit că Fatima fusese cea 
care „făcuse primul pas”, adică ea luase legătura cu 
Enpivi, meteorologul prăbuşit în gol de pe Brâna Aeriană. 
Asta îl făcea să creadă că Fatima era o... entitate reală, 
înzestrată cu intenţionalitate, cu putere de decizie şi cu 
discernământ, dar dubiile persistau: Fatima însăşi era cea 
care lua legătura cu noi, sau era vorba de altcineva ascuns 
îndărătul ei, cineva care folosea o identitate fictivă, 
explicitată printr-o fotografie fabricată? 

Problema lui Enpivi, şi mai apoi problema lui Dan, iar 
în curând, şi a mea, era dacă Fatima Axelrod nu cumva 
juca un rol atribuit. Putea să fie o femeie adevărată, al 
cărei dublu bântuia reţeaua, jucând rolul psihanalistei 
Axelrod. Putea să fie şi un personaj interactiv dintr-o piesă 
multimedia la care căpătasem acces fără să ştim că 


participăm la un spectacol on-line. Sau Fatima putea să fie 
chiar Fatima, locuind în locul geografic denumit Baabylon, 
ceea ce ridica o sumedenie de probleme, Baabylonul ca 
atare neexistând pe niciun fel de hartă consultată de cei ce 
îl studiau de ani de zile. 

Cu toate acestea, topografia lui internă era destul de 
bine precizată. Din documente, reieşea că oraşul în care 
locuia Fatima avea între cinci şi opt milioane de locuitori, 
din care mai mult de jumătate erau vorbitori de limba 
engleză. Restul erau de origine cubaneză, chineză, 
japoneză şi nord-africană. Pe lângă aceştia, mai exista un 
cartier compact locuit de francezi (se numea Yvelines) şi 
unul, cu limite extrem de precise, în care trăiau ruşi şi 
ucraineni, numit Purani. 

Baabylon se afla pe malul unui ocean, al unei mări, 
sau al unui lac uriaş - nu era clar despre ce fel de apă era 
vorba, nici din ce scria Fatima, nici din documentele anexe 
pe care le-am mai văzut. 

În centrul oraşului se afla, bineînţeles, zona 
administrativă şi a birourilor mari, sediile firmelor şi zona 
culturală - se chema Cardinals şi era străbătută de două 
bulevarde largi, perpendiculare unul pe celălalt: EI Pico şi 
Segundo. La nord de Cardinals se întindea un cartier de 
case şi blocuri mici, denumit Shimonoseki, în care se 
desfăşura viaţa de noapte a oraşului. Către vest, unde se 
aflau foarte multe hoteluri, se afla Casbah, deşi, în anumite 
documente, şi această zonă este cunoscută sub numele de 
Cardinals. 

La sud se afla - bizar denumit - Ostmark, cartierul 
clasei mijlocii. Ostmark se afla pe un promontoriu care 
înainta în acea mare, ocean, sau lac, şi era unit de 
Cardinals prin bulevardul El Pico, care urmărea, practic, 
faleza. Intre Ostmark şi Cardinals se afla o arie 

li-dusă la câteva străzi şi piaţete, cunoscută ca 
Chinatown. lar între Cinciinais, Ostmark şi Chinatown, 
mărginit la est de El Pico, se afla «iuţicnii Hale, alcătuit 
din cvartale de blocuri construite la finele «ocolului trecut. 
În Hale locuiau mai ales de vorbitori de limbă Npuniolă şi 


aici trăia şi personajul despre care povestea Fatima cel mai 
mult - pacientul ei, pe care îl chema Cyrus Fugger. 

La nord de Cardinals şi de Shimonoseki, se aflau, în 
ordine, Westview şi Yvelines, zone rezidenţiale prin 
excelenţă. În anumite documente, sau în fragmente de 
documente, mai sunt menţionate nume de cartiere precum 
Lefortovo şi Bao - acestea par să fie despărțite de restul 
oraşului printr-un braţ de apă pe care se află o insulă cu 
numele ciudat de Petru şi Pavel. Aceste două arii nu sunt 
bine definite ca amplasament în niciunul dintre 
documente; par însă să fie apropiate de Purani, acesta din 
urmă fiind alcătuit din numeroase cvartale de locuinţe de-o 
parte şi de alta a autostrăzii Key Largo, pe malul apei care 
o desparte de bulevardul El Pico. 

Până să ajung eu la cabană, Enpivi şi Dan luaseră 
succesiv în calcul ipoteza că Fatima folosea pentru cartiere 
alte denumiri decât cele reale... De aici până la părerea că 
însuşi numele ei e un pseudonim, ca şi Baabylon şi restul 
toponimelor, n-a fost decât un pas. 

Problema fundamentală a  baabylonauţilor era 
localizarea cât de cât precizabilă a oraşului, dar nici 
numele oamenilor din Baabylon n-au folosit la asta. Astfel, 
există nume ca Fugger, Nogales, Welser, Dietrich - ce 
coincidenţă! 

— Sung, Mihrab, Sambora, Medici, Axelrod... Alte 
pseudonime, probabil, date din dorința de a asigura un 
anonimat, un adăpost sigur pentru cea care dorea să 
înţeleagă ce se întâmpla de fapt acolo, în oraşul în care se 
născuse, crescuse şi apoi îşi exercitase profesia. 

Atât Dan, cât şi Enpivi, au încercat pe baza puţinelor 
informaţii, şi acelea învăluite în incertitudinea numelor 
atribuite arbitrar, să vadă cam pe unde ar putea să se afle 
Baabylon. Coroborând datele meteo cu cele calendaristice 
şi cu rarele descrieri de floră şi faună, au dedus că 
Baabylon nu se putea afla decât în emisfera nordică, între 
40 şi 55 de grade latitudine, undeva pe un țărm. Oraşele 
luate în considerare, au fost: Sankt Petersburg (acolo 
există o fortăreață Petru şi Pavel, care a avut importanţa ei 


în timpul revoluţiei din octombrie 1917, fiind locul în care 
a fost închis, printre alţii, Kerenski), Bremen şi Hamburg 
(extrem de multe persoane din Baabylon poartă nume 
germane), Copenhaga, datorită topografiei asemănătoare, 
apoi Londij, considerând că Southend ar fi un fel de satelit 
al acesteia, reprezentând ceea ce Fatima denumea ca fiind 
Ostmark (Southend se află la est de Londra), New York, 
care are un estuar care îl împarte în două şi în care trăiesc 
şoimii pelerini la care se face aluzie în câteva documente, 
Montreal, deşi, din multe puncte de vedere, Baabylon nu 
are puncte comune cu acest oraş. 

Chicago este şi el un candidat serios, aflându-se pe 
ţărmul Marilor Lacuri, însă Enpivi, care a locuit multă 
vreme în SUA, la Chicago chiar, pretinde că locuitorii din 
Chicago n-au cum să fie cei la care se referă Fatima, 
datorită frazelor mult mai seci şi mai directe pe care le 
folosesc în vorbirea curentă; de asemenea, modul de 
gândire al celor din documentele psihanalistei nu aduce 
nici pe departe cu cele ce le gândeşte un adevărat locuitor 
din Chicago, mult mai înclinat spre activitatea concretă, cu 
compulsiuni şi reacţii rapide - caracteristici pe care cei din 
Baabylon par să nu le aibă; în ciuda întâmplărilor pe care 
le parcurg, ei au mai degrabă un mod de gândire 
european, alambicat şi reflexiv, ceea ce l-a făcut pe acelaşi 
Enpivi să considere că, „dacă Baabylon ar trebui localizat 
neapărat în America - chestie care îl enerva - atunci 
Boston ar fi mai apropiat de replica reală a oraşului...” 

În timp ce primeam aceste explicaţii frugale, intrând 
tot mai adânc în arborizaţia documentelor furnizate de 
Fatima Axelrod, în cabană se făcea din ce în ce mai frig. M- 
am uitat la termometru: arăta 12 grade Celsius, dar Gloria 
ne-a spus să răbdăm, că încă n-avem cum să ieşim ca să 
tăiem lemne din cauza vijeliei şi că, oricum, pe lângă 
mâncare trebuia să raţionalizăm până şi nenorociţii ăia de 
bulumaci... 

De ce am făcut acest racord? Schimbul de replici pe 
care l-am avut cu ea a trecut pe lângă Dan fără să-l tulbure 
- el încă vorbea cu noi, de reacţionat, reacţiona corect, 


avea o mimică adecvată şi mai cred că dacă l-ai fi înţepat 
cu un ac, ar fi tresărit. Numai că, în câteva minute, ceva îl 
dedublase, îl rupsese cumva în două: o parte din el 
comunica cu noi, superficial, cealaltă în schimb, se 
revărsase cu totul în reţea, transformându-l în Oni, 
fantoma, stafia ale cărei trăsături le împrumuta odată 
emigrat în informaţie. 

Mai era el real? Mai era Fatima reală? Mai era ca noi, 
sau devenise altceva, cu alte priorităţi, cu alte spaime, cu 
alte dorinţe, cu alt crez? La fel şi Dan: cât de mult puteai 
să ai încredere într-un astfel de om, pentru care realitatea 
imediată - bulumacii pe care nu-i puteam sparge cu 
uşurinţă, lipsa căldurii, mâncarea pe care trebuia s-o 
raţionalizăm, nervozitatea pe care i-o provocam - se 
dizolva în faţa unei alte ierarhii? 

Gloria nici nu-şi terminase ultima propoziţie, cea în 
care făcuse remarca legată de situaţia noastră 
catastrofală, când el spuse febril şi îndepărtat, de parcă 
era în altă parte, întărindu-mi dubiile: 

„Ca de obicei...” ne arătă el o frază scrisă de Fatima. 

Îşi cerea scuze că furnizează informaţii atât de 
disparate, rupte între ele, dar n-avea de ales. Le trimitea 
concomitent pe o sumedenie de autostrăzi informaţionale, 
spărgându-le în fragmente care să-şi păstreze 
inteligibilitatea pe segmente destul de mari, pentru că se 
icmea să nu fie depistată dacă utiliza o bandă unică de 
transfer. Dan «punea că ea lucrase mereu aşa; senzaţia era 
că informatiile pleacă! n calupuri lipsite de sens, simultan, 
de la câteva zeci de computere disparate, răspândite pe 
cinci continente, concretizându-se abia apoi într-o unică 
insulă din reţea, ceea ce îl făcuse să se întrebe, nu o dată, 
dacă Fatima Axelrod nu era, de fapt, numele unui grup de 
oameni care trăgea un semnal de alarmă. 

Pentru că, ceea ce o/ii speria pe ea/ei era senzaţia că 
oraşul lor era complet izolat şi că nimeni nu mai intrase 
sau nu mai ieşise de acolo de ani de zile. Locuitorii din 
Baabylon se înmulţeau numai natural, biologic - nimeni nu 
emigra şi nu se stabilea acolo, la fel cum nimeni nu pleca 


din Baabylon ca să se stabilească sau să lucreze în altă 
parte. 

De ce se întâmplă asta şi cum de s-a ajuns aici? Unde 
se afla Baabylon? Cine controla oraşul şi pentru ce? - asta 
se întreba Fatima Axelrod, şi de aceea îşi lua toate acele 
precauţii când comunica. 

„Şi tare mi-e frică”, mi-a zis Dan, „că suntem prea 
puţini cei care o recepţionăm”. 

Tastă câteva comenzi care readuseră în ecran un 
tabel uriaş, cel care conţinea toate documentele transmise 
de Fatima în ultimul an. Îi luă câteva minute bune ca să le 
parcurgă pe toate: erau hărţi, denumiri de firme, articole 
din ziare, întâmplări, dispute politice, probleme de 
ecologie locală - Fatima le trimisese cu dorinţa ca Dan, sau 
oricine ar fi fost receptorul mesajelor ei, să afle unde 
anume era Baabylon. 

„Şi ai găsit?” întreb. 

Dan clătină din cap. 

„Oraşul ei... parcă nu există”. 

Gloria ridică din umeri. N-am putut să-i răspund 
nicicum, pentru că eram aproape lipit de Dan, iar el m-ar fi 
simţit imediat. Faţa lui se lumină aparte, de parcă l-ar fi 
năpădit o spaimă plăcută şi îmi arată titlul documentului 
abia primit: patral.doc. îl pândea de câteva luni, din iunie 
mai precis, de când Fatima îi promisese că îi va spupe 
povestea care o adusese în pragul unei disperări 
imprescriptibile deja - o disperare pe care se străduise s-o 
controleze ani de zile la rând, convinsă că, treptat, devine 
şi ea obiect al patologiei pacientului ei, Cyrus Fugger - 
până ce evenimentele, strânse într-un tot coerent, i-au 
arătat că spaimele ei erau fondate, că disperarea ei era 
justificată şi că, dacă dorea să scape, trebuia să iasă 
cumva în afara oraşului. Să fugă. 

„Dar a încercat să iasă de acolo şi n-a putut? Au 
oprit-o la ieşire tipi înarmaţi? Au gonit-o înapoi?” 

„Ea pretinde că mi-a transmis un mesaj în acest sens. 
Se pare că cineva, nu mi-e clar dacă a fost chiar ea, a avut 
tentativa de a ieşi din Baabylon. Nu ştiu dacă într-adevăr a 


vrut să fugă, dar cumva, acel cineva a fost împiedicat să 
părăsească oraşul... Numai că documentul care descria 
precis întâmplarea cu pricina, n-a ajuns până aici...” 

O privesc pe Gloria. Ţine mâna pe umărul lui Dan. El 
îmi explică mai departe că Fatima simte că încă mai are 
discernământ, dar că se surprinde cum, treptat, face 
reflexii şi capătă întorsături de gând aidoma cu ale 
pacientului ei... 

„Aşa spune orice nebun inteligent la început!” făcu 
Gloria. 

„De asta se plânge şi ea. Ştie cum încep nebuniile şi-i 
e teamă să nu-şi piardă controlul, mai ales că nu are cum 
să înghită trucurile pe care ea le serveşte pacienţilor. 
Cunoaşte artificiile prin care se demontează o nebunie, şi 
tocmai pentru că ştie că sunt false, nu şi le poate aplica”. 

Se face şi mai frig. Dan selectează patral.doc. cu 
lentoare, de parcă şi-ar fi amânat o plăcere îndelung 
exersată, apoi scoate textul pe ecran şi îl salvează în hard 
disk, ca să-l putem citi în linişte. Din bucătărie se aude 
radioul. Recunosc liniile melodice aspre, de chicago house, 
emise de un post din Bucureşti... 

„Cum dumnezeu a început povestea asta?” 

Dan tăcu, preţ de câteva clipe. Apoi: 

„Îţi spun altă dată. Acum trebuie să văd ce scrie 
Fatima!” 

Oh! Chiar că aveam nevoie de muzică house! De asta 
e nevoie acum, când mă ia cu frig. Computerul lui Dan o să 
ne ajute să depăşim plictiseala, dar nu ţine loc de căldură 
şi mâncare - îi şoptesc Gloriei. Ea pufni scurt şi-mi făcu 
semn s-o iau după ea în sala de mese. 

Dar Dan: 

„Fir-ar să fie! E exact cum am bănuit! Nu începe cu 
începutul!” 

„La fel spunea şi Enpivi”. remarcă Gloria, cu zâmbet 
îngheţat. „Fatima trimite documentele alandala şi nimeni, 
niciodată, n-o să le reconstituie în ordinea firească...” 

Încurcată, îmi făcu semn să aştept şi se duse singură 
în bucătărie de unde aduse încă un scaun. Mai ieşi o dată 


şi apăru cu câteva pahare soioase şi cu o sticlă de votcă. 

Stalinskaya. O să mă doară capul, dar ştia ea ce ştia. 
De privit, nu mă privise deloc de vreo jumătate de minut 
încoace; aşadar, în ora următoare o să trebuiască să mă 
înfofolesc cum ştiam mai bine şi «fl-mi vâr adânc mâinile în 
buzunare, strângând pumnii. 

Atunci am intrat pentru prima oară în Baabylon... în 
acea dimineaţă am învăţat să-l pronunţ şi eu ca ceilalţi, 
alungind litera a din prima silabă, până ce ieşea Baabylon. 
O făceau doar cei de-ai casei. 

De parcă ar fi devenit locuitorii ciudatei urbe pe care 
se străduiau s-o localizeze. De parcă le-ar fi devenit 
stigmat. Dintre toţi, numai Enpivi şi cu mine aveam să 
scăpăm acestui blestem. 

* 


Ningea. leşind din grădina alăturată Karinhall-ului, 
Cyrus o luase şontâc-şontâc spre metrou. Se sprijinea de 
Fatima care, înfăşată în şal, mergea gârbovită ca o babă 
reumatică. Se auziră sirenele unor ambulante şi şuvoiul de 
automobile se înghesui spre trotuar. Se făcuse polei. 

Ajuns în faţa treptelor ce coborau la metrou, Cyms 
simţi cum îl ia ameţeala. Începu să respire mai greu. Unde 
am pus flaconul cu Berotec? Se uită la ceas şi se strădui 
să-şi amintească ce e Berotecul. 

Fatima îl privi pieziş: 

„Ţi-e frică?” 

Cyrus se zgribuli. Intru în metrou şi mă cheamă 
Cyrus Fugger, îşi zise. Când am să ies, cine o să fiu? 

„Ce e Berotecul?” se interesă Cyrus. 

„Un medicament... un spray... E pentru astm”. 

„Pentru astm. Da”. făcu Cyrus. Astm? Cyrus nu-şi 
amintea să fi avut astm. lar celălalt nu se juca cu chestii 
din astea. 

„Crezi că lumea ştie deja cum arăt?” întrebă el 
deodată. 

„Cyrus, Cyrus!” clătină Fatima din cap. „A trecut 
prea puţin timp!” 

„Cât?” 


Fatima se uită la ceas. 

„Nu-s decât două ore şi jumătate de când ne-am 
văzut cu Patra şi Eric... Când să fi avut timp să-ţi difuzeze 
semnalmentele?” 

„Nu-i cunoşti... Tu chiar nu-i cunoşti... Crezi că cel de 
afară nu le-a furnizat informaţiile necesare?” 

Peronul se golise. Cyrus trase cu ochiul la doi tipi 
care se holbau la călători şi tuşi de câteva ori, cât să-şi 
vâre mai adânc capul în guler. 

„Acum!” şuieră Cyrus. 

O smuci pe Fatima şi intrară în vagon în ultima clipă. 
Privi pe peron. Cei doi tipi se holbau la fel de buimaci 
încoace şi încolo. 

„Unde e Paik Station?” făcu Cyrus semn spre harta 
de deasupra geamului. Fatima dădu să-i arate, dar Cyrus îi 
şuieră: „Nu cu degetul! Spune-mi!” 

lar Fatima, înghițind în sec: „E un cerc roşu, în 
stânga, sus. Nodul ăla în care se intersectează o grămadă 
de linii... Park Station!” 

Cyrus îl găsi imediat. Privi într-o parte şi în alta şi îşi 
suflă nasul. Vagonul mirosea a transpiraţie. Treptat, 
geamurile se abureau. 

Deodată, un ins o înghesui pe Fatima. Cyrus o trase 
spre el, dădu să se uite la tip, însă acesta tuşi, cufundându- 
şi faţa într-o batistă. 

Tipul din dreapta o înghesui din nou pe Fatima. Cyrus 
făcu un pas la stânga, dar se lovi de un alt bărbat care se 
vâra în coasta lui, boţind pardesiul elegant al lui Hugo. Pe 
ăsta îl văzu bine. Avea o figură pătrată, buze groase şi 
palide. Era leoarcă de sudoare şi duhnea a camfor. O pată 
vineţie îi acoperea bărbia, dar se spunea că cei cu pete 
erau mai puţin contaminanti. 

Tipul îi înghesui şi mai tare. 

Vor să ne buzunărească, gândi Cyrus şi se uită la 
femeia din faţa lui - abandonase conversaţia cu vecina ei şi 
privea undeva deasupra, străduindu-se să nu bage de 
seamă ce se întâmplă. Cei doi îi striveau lin ce în ce, aşa că 
Cyrus se trase în spate, dar acolo aştepta un al treilea 


bărbat şi el duhnea a camfor. Fatima se cutremură, iar 
femeia de pe scaun deschise poşeta, forfotind prosteşte 
prin ea. 

„Nu-i băga în seamă 
nu-ţi dai's: ama!” 

Mintea lui Cyrus se goli brusc - dădu să se smulgă 
dintre cei trei, însă tipul cu faţa pătrată ridică genunchiul, 
gata să lovească. Cyrus îl îmbrânci: am să trec prin el, asta 
am să fac... Scrâşnind, metroul opri în staţie. 

„„.ieşi din vagon ţinând-o pe Fatima de mână. Privi în 
urmă, în timp ce ea îl fixa cu ochii măriţi de spaimă: 
Doamne, cum ai putut, dar cum ai putut, se holba ea, apoi 
ochii îi rămaseră aţintiţi asupra mâinii lui drepte: Doamne, 
cum ai putut... 

Cyms ţinea pumnul strâns şi oasele îl dureau. Tipul 
cu faţa pătrată se prelingea între scaune, ţinându-se de 
burtă, iar cel de-al treilea, aplecat să-l ajute, privi spre 
Cyrus: 

„Domnu'... Domnu'... Ce faceţi?” 

Era un asiatic prăpădit, o mână de om. 

Cyrus o trase pe Fatima după el. Se apropiară de 
treptele ce duceau afară. 

„leşim?” întrebă ea. 

Nu-i răspunse. Peronul era aşa de aglomerat încât 
nu-şi dădea «cama dacă cei trei se luaseră sau nu după ei. 
Băgă mâna în buzunar, găsi legătura de chei şi o desfăcu. 
Când uşile metroului dădură să ne închidă, aproape că 
smulse braţul Fatimei, năpustindu-se în vagon. Lovi doi 
bătrâni. Unul întoarse capul, dezgustat. 

„Mă scuzati!” le zise. Se răsuci spre Fatima: „Scuză- 
mă şi tu!” Desfăcuse cheile din breloc şi strânse una în 
pumn, astfel încât să i se iţească printre degete. Numai un 
pumn! - şi cel izbit o să cadă, oricât de mare ar fi! Un 
pumn, un singur pumn - numai să-l plesnesc drept în faţă! 

Garnitura pomi clătinându-se, şi Cyrus îi văzu pe cei 
trei, reflectaţi în fereastră: alergau încoace şi încolo pe 
peron. Cel cu faţa pătrată încă se ţinea cu mâinile de 
burtă. 

îi strecură Fatima. „Fă-te că 


Oraş nenorocit! îşi spuse Cyrus, dădu drumul cheii şi 
îşi acoperi faţa cu batista, prefăcându-se că-şi suflă nasul. 
Apoase uită la ceas. Oare celălalt reuşise să recruteze noul 
operator? îl trimisese pe munte, după cum era planul? 

La următoarea staţie luară primul tren în sens invers. 
La 11.40, ieşiră la suprafaţă - ajunseseră în Shimonoseki - 
iar Cyrus sună la pistruiatul care înmâna doar scrisori în 
plicuri Vespucci. Declic. „Alo?” Cyrus recunoscu vocea 
pistruiatului. „Unde eşti?” îl întrebă, „în Cardinals. Lângă 
Camera de Comerţ”. Găsi Camera de Comerţ şi numără 
câte staţii îl despărţeau de puşti. Se uită la ceas, calculă 
intervalele de timp dintre staţii şi zise: „la metroul spre 
Purani! Bănuiesc că ai ceva la tine”. „Oh, aşteaptă de ani 
de zile! A stat în seif... cu bijuteriile de familie”. 

vbine. O iei spre Purani! Să fii la prima uşă din al 
doilea vagon! „Închise şi se uită la ceas. 11.45. Ninsoarea 
se înteţise într-atât încât maşinile abia se târau. O strânse 
pe Fatima de braţ şi cobori în staţie şontâcăind, la timp ca 
să ia prima garnitură spre Hale. Cyrus zâmbi în sinea lui: 
era absolut sigur că Fatima habar n-avusese despre 
pistruiat şi despre plicul Vespucci... Prin urmare, şi celălalt 
va fi luat prin surprindere. Din când în când o merita cu 
prisosinţă La 11.58 ieşiră în staţia ce dădea la intersecţia 
dintre Segundo Boulevard şi El Pico. Cyrus privi în jur cu 
ochi cleioşi, ca şi cum s-ar fi aflat undeva în afara sa, 
asistând cum trupul i se mişcă dintr-o parte în alta a 
peronului, apoi, în minte i se prăvăli imaginea văzută când 
pusese pentru prima oară la ochi binoclul Zeiss... 

Silueta Patrei Nogales îl îngrijorase de la bun 
început. Intra în birou la nouă fix şi se apuca de lucru 
imediat. Pe la unsprezece, bea o ceaşcă de cafea şi fuma o 
ţigară, timp în care rezolva corespondenţa. Apoi iar lucra. 
La unu ieşea să ia prânzul cu Eric. Se întorcea la două şi 
lucra până la cinci. Când se relaxa, privea fix pe fereastră. 

Se comporta normal. Totuşi... De ce o privea Cyrus 
mereu cu senzaţia că aşteaptă un anunţ din partea ei? De 
ce îl îngrijorase într-atât? 

Acum trei ore ajunsese faţă în faţă cu ea pentru 


prima oară. Acum două ore şi jumătate, ea îl sunase. 
Fusese ambiguă în ambele situaţii. Poate că nu ea trebuia 
să-i remită mesajul? Poate că nu ea era aliata Fuggerilor? 
... Dumnezeule, Cyrus trebuia să dobândească BBB înapoi 
pentru stirpea Fuggerilor, lupta începuse deja, însă 
lucrurile se încurcaseră... 

Îl luă cu ameţeală: să dobândească BBB înapoi 
pentru stirpea Fuggerilor... De-asta o privise pe Patra 
vreme de zece ani? De-asta făcuse boala aia ciudată? Sau 
boală era tocmai ideea că BBB îi aparţinea? 

Îşi scutură capul. Fatima îi mâncase degeaba o 
grămadă de bani: boala lui era neschimbată de zece ani! O 
simţea şi acum, privind în jur. Nu-i fusese frică numai de 
Patru, examinând-o cu binoclul - îi era frică de fiecare om 
din metroul ăsta nenorocit! Erau prea mulţi. Se mişcau la 
îndemână. Cyrus se simţea în faţa lor atât de expus de 
parcă ar fi fost dezbrăcat... BBB! A Fuggerilor! mai bine se 
ducea dracului la loc pe stradă, să bea şi să se injecteze 
alături de ceilalţi tâmpiţi! La asta era cel mai bun. Să zacă 
şi să se gândească fără scop. Eventual să dea din gură. La 
asta, era în mod sigur mai tare decât idiotul de Welser! 

Metroul dinspre Camera de Comerţ intră în staţie, 
vuind, iar Cyrus şi Fatima se îmbulziră în primul vagon. 
Gâfâind, Cyrus îşi făcu loc cu coatele, se înghesui printre 
oamenii care strănutau şi tuşeau, iar Fatima aproape că se 
sufocă; dar Cyrus ajunse în capăt şi privi în vagonul 
următor. 

Se înăbuşi şi se auzi cum şuieră discret. Să mă 
potolesc, îşi spuse, să mă liniştesc... Apoi, îl văzu pe 
pistruiat, ca prin ceaţă, în celălalt vagon. Se ţinea de o 
bară, înghesuit şi el. O femeie tuşea în spatele lui, făcându- 
i pe călători să-şi întoarcă feţele, îngroziţi. Cineva tuşi şi 
lângă Cyrus. Se auzi o remarcă: 

„La Londra au început să moară pe capete. Cică 
doctorii n-au ce să facă”. 

Era 12.00 fix când radioul anunţă: „Nu privi înapoi 
când părăseşti Hadesul, Cyrus! Aliaţii îţi urează să găseşti 
calea...” începură acordurile vagi ale piesei Where the 


Streets have no Name, cu Uz; pe spinarea lui Cyrus se 
prelinseră sudori reci, apoi creierul îi pompă imaginea 
biroului Patrei, iar Cyrus simţi cum se sufocă... Berotecul! 
îl uitase cine ştie unde... 

„Nu ţi-e bine? Vrei să ieşim afară?” întrebă Fatima. 

Se înăbuşea fir-ar al naibii să fie, îi era teamă să nu 
gâfâie zgomotos şi n-avea Berotecul la îndemână. O să ies, 
îşi spuse, o să ies din vagon şi o să mă duc la puşti. Pe 
urmă o s-o trimit pe Fatima să cumpere caseta cu Cel mai 
înalt Turn din Baabylon. 

Şi după aia o să ies din găoace fără teamă. Deja pot 
să-i pun pe Welscri cu botul pe labe! Dar, de ce naiba nu 
răspunde Patra la comenzi? 

Se uită în celălalt vagon. Puştiul nu părea să fie 
urmărit, dar chiar dacă îl urmărea cineva, Cyrus n-avea de 
ales. Îi trebuia plicul Vespucci cât mai repede. 

Garnitura opri. Mai mult duşi pe sus, Cyrus şi Fatima 
ieşiră în staţie. O luară spre primul vagon şi, odată ajunşi 
în faţa uşii, Cyrus strigă: 

„Hei, tu! Dă-mi plicul! Plicul Vespucci 

Puştiul tresări. Duse mâna în jacheta de piele, dar 
Cyrus deodată strănută în palme şi auzi un plesnet - 
ridicând capul, văzu figura mirată a puştiului: braţul stâng 
îi explodase într-o eflorescenţă de sânge şi piele tăbăcită. 

„Plicul!” strigă Cyrus, privind peste umăr. 

Tipul era aproape lipit de el, gata să tragă din nou. 
Cyrus o smuci pe Fatima şi se azvârli cu toată puterea în 
vagon. Câteva femei strigară ascuţit, iscând o hărmălaie 
nemaipomenită. Fatima se rostogoli pe podea şi ochelarii îi 
căzură pe jos: ce dumnezeu se întâmplă? ce naiba se tot 
petrece? spune-mi odată... 

Geamul din uşă bubui şi garnitura se puse în 
mişcare; lumea striga tot mai tare, iar cineva dădu să 
tragă de semnalul de alarmă. 

„Nu te mişca!” şuieră Cyrus, iar cel ce dorea să tragă 
alarma încremeni. 

O fereastră plesni precum un cearşaf rupt şi o 
cascadă de cioburi se revărsă peste pasagerii ghemuiţi în 

scaune - larma din vagon deveni  asurzitoare, 
amestecându-se cu răcnetele ce se auzeau de pe peron. 

„Plicul!” strigă Cyrus, acoperind strigătele. 

Pistruiatul se contorsiona de durere şi scoase din 
jachetă un pachet voluminos. Acum! îşi spuse Cyrus şi, 
lipind pachetul de piept, se repezi să tragă semnalul de 
alarmă. 

Roţile vagoanelor scrâşniră, iar călătorii se clătinară, 

împleticindu-se printre bare şi scaune. Garnitura înţepeni - 
se auziră bufnete şi zornăit de geamuri sparte. 
N Cyrus îl trase pe puşti după el şi o căută pe Fatima. 
Incleştată de o bară, se holba dintr-o parte în alta. O smuci 
şi pe ea, se cățără pe scaunul de sub un geam fărâmat, o 
îmbrânci afară şi sări după ea în tunel: 

„Te ţii după mine!” îi strigă puştiului. 

Căzură lângă şine, iar Fatima se repezi la cea mai 
apropiată uşă şi o zgâlţâi, încercând să urce înapoi în 
vagon. 

„Ai înnebunit?” o prinse Cyrus din urmă. „Hai!” 

„Incotro?” strigă pistruiatul. 

„leşim! Prin gura de aerisire!” se trezi Cyrus că urlă 
şi o luă înainte, amintindu-și că trebuie să dea de un culoar 
lateral care îl va scoate afară. 

Fugiră de-a lungul garniturii până ce simţiră pale de 
aer umed năpustindu-se dintr-un culoar lateral. Un 
conductor striga să nu se facă panică, dar o sirenă se porni 
să vuiască, făcându-i pe călători să izbească în geamuri, 
spulberându-le unul după altul. 

Cei trei se repeziră în culoar şi se treziră în faţa unor 
trepte pe care le urcară atât de repede încât Cyrus izbi cu 
capul în grilajul ce dădea afară. 

„Ajută-mă că-i al naibii de greu!” îl îndemnă pe puşti. 

Se opintiră, dădură la o parte grilajul ce scrâşnea şi 
ieşiră târâş din gura de aerisire. Gâfâind, se rostogoliră în 
iarba umedă pe care zăpada îngheţase în petece cenuşii. 
Doamne, cum mai ningea! 

„Unde naiba suntem?” 

Cyrus dădu să se uite împrejur, dar cuvintele îi veniră 


pe buze înainte să fi înregistrat cel mai mic punct de reper, 
semn că celălalt nu uitase de el. 

„Suntem în cimitirul Purani... Pfuuh! Suntem în 
Baabylon, ce mai!” Se ridică şi-şi scutură hainele apoi se 
uită după Fatima. Se scutura. Părea buimacă, dar, ca de 
obicei, băga totul la cap. Cu prima ocazie o să scrie afară, 
iar lucrurile o să se încurce iarăşi - cine ştie cine ce va mai 
afla despre cele ce le făcuse Fugger... 

Abia atunci, Cyrus realiză cât de greu era pachetul. 
„lisuse! Ce-ai adus aici?” îl întrebă pe pistruiat. „E un 
afurisit de cărţoi!” 

„E o cronică, d-le Fugger! E cronica pe care noi, cei 
din familia Dietrich, ne-am lăsat-o moştenire din tată în fiu 
ca să ajung să v-o dau Vouă astăzi”. 

x 


Unii spun că boala de-i zicem ciumă se face din 
descântec de supărare, dar zău că n-are rost să credem în 
astfel de oameni care nu sunt decât un fel de Frânei 
necredincioşi ce au legat prieteşug tocmai cu Turcul. Pe 
Frânei, aşadar, n-o să-i credem cum n-o să-i credem nici pe 
alţii ca ei care spun că tot niscaiva vrăjitorii ar duce la 
răspândirea bolii; chiar eu am întâlnit ţărani în Saxonia 
care povesteau că în anii ciumei, ţinutul lor era bătut de 
puhoi de vrăjitoare ţinând noapte de noapte sabbaturi de 
la care Diavolul şi jidovii erau nelipsiţi, însă se ştie prea 
bine că prin părţile Saxoniei evreii nu sunt iubiţi, de unde 
şi amestecul de cuvinte prin care Saxonii numesc 
întâlnirile vrăjitoarelor tocmai cu vorba folosită de evrei 
pentru ziua lor de odihnă. 

Alţii cred că ciuma e trimisă de Cel de Sus ca să ne 
amintească de păcatele ce le-am făcut, dar ăştia sunt doar 
nişte catolici mincinoşi pentru că, în ce fel ar putea 
Domnul să dezlănţuie stihiile asupra noastră? A mai făcut- 
o de atâtea ori şi mare lucru n-a câştigat, de a fost nevoit 
să-L trimită pe Fiul ca să mai încerce o izbăvire cu noi, cei 
care atât de greşiţi suntem. Zău dacă-mi vine să cred că El 
ne-ar mai pedepsi vreodată: ca să zic aşa, pedeapsa o porţi 
în suflet aşa cum lisus l-a purtat în urma-l pe Petru - 


pedeapsa e adânc înrădăcinată în tine, aşadar, şi câteodată 
izbucneşte luându-ţi minţile. 

Însă ciuma e doar boală trupească, iar Domnul nu ne- 
ar mai pedepsi aşa, omorându-ne cu miile, despărţind soţul 
de soţie, fiul de mamă, iubitul de iubită, doar ca să ne 
încerce credinţa, după cum a făcut-o cu lov care şi-a primit 
averile înapoi, însutit. Aşadar, eu spun că trebuie să fii cel 
puţin catolic ca să-l bănuieşti pe Domnul de atâta 
nimicnicie. 

Ca dovadă, prin părţile Wittembergului nostru prea 
puţină lume crede în atari prostii. 

Călătorind, i-am mai auzit pe unii - erau Iberi din 
Aragón - care ziceau că ciuma vine prin vis. Cică ar fi un 
fel de stafii ce-ţi calcă pragul casei din vis şi care-ţi 
îndrugă verzi şi uscate. De vrei să ştii de-o să fie ciumă 
când în somn ţi se arată un străin slab, cu haine trenţuite, 
trup ceţos şi ochi lucitori, îmbie-l cu sare: spune-i că ai 
uitat să sărezi bucatele de i le-ai pus în faţă şi pune-i sare 
încă pe atât pe cât are mâncarea. Dacă năluca n-o să se 
plângă şi o să se lingă pe bot, Aragânezii spun că e semn 
de ciumă. 

Şi alţii cred că ciuma ne e adusă de strigoi, numai că 
strigoii nu trebuie să ne apară în vis; ei pot să apară şi aşa, 
să se plimbe ca năuci prin casele noastre, dar cum ei fug 
de usturoi precum dracul de tămâie, atunci lumea le pune 
usturoi la uşi şi ferestre, ca să scape şi de ei şi de ciuma pe 
care ne-o aduc, din prea multă răutate. 

Însă, cu tot usturoiul pus pe canaturi, cercevele, 
clanţe şi încuietori - ciuma tot ne răpune, fie că-i adusă de 
strigoi, fie că nu. 

Mai sunt unii - şi pe aceştia îi cred eu - care spun că 
ciuma vine prin văzduh. Ei mai cred că şoarecii care se 
înmulţesc în vremea ciumei exală un fel de miasme care se 
abat asupra noastră. Am întâlnit odată un astfel de om, 
tare citit, care mi-a povestit cum e cu ciuma şi eu pe el l- 
am crezut, ba mai mult, am şi plecat cu el, lăsând totul 
baltă în urmă-mi, măcar că aveam trebuşoarele mele în 
târgurile Wittembergului şi Augsburgului şi nu numai. 


Mai întâi m-a întrebat dacă ştiu cum e cu gâlcile şi 
dacă n-am observat că şi la ciumaţi le apar un fel de gâlci 
pe la subsuoară şi pe la plintă, dar asta ştie oricine şi, când 
eu i-am spus că am văzut astfel de ciumaţi, el m-a întrebat 
de ce cred eu că la copiii din anume familii apar gâlcile, în 
timp ce la copiii din alte familii nu apar. 

N-am ştiut şi el mi-a spus că cei ce fac gâlci respiră 
în aceeaşi casă, beau apă din aceeaşi fântână şi mănâncă 
din aceeaşi strachină cu toţii. Pe urmă m-a întrebat dacă 
ştiu cam de când ne bântuie ciuma pe noi, oamenii, iar eu 
i-am spus că trebuie să fie cam de când au apărut doi Papi 
deodată, deci cam de pe la anul 1300 după Naşterea 
Domnului. 

Aici, el mi-a spus un lucru ciudat: 

„Papii ăia doi n-au apărut la 1300. Să ştii de la mine, 
care sunt catolic, că Papii sunt nişte mincinoşi. În ce an 
crezi că suntem acum?” 

Eram, credeam eu, în 1531 de la Naşterea Domnului. 
Trecuseră mai bine de treisprezece toamne de când Carol 
Quintul urcase în scaunul împărătesc, dar omul cu pricina 
mi-a zis că asta e o prostie, că eram în anul 954 de la 
Facerea Domnului şi că Papii, ştiutori de slove cum erau, 
ne trăseseră pe sfoară cum ştiuseră mai bine adăugând de 
la ei putere aproape şase sute de ani peste cei trecuţi după 
Naşterea lui lisus, ba mai mult, nu se opriseră aici şi mai 
puseseră de la ei regi care nu trăiseră niciodată, războaie 
care nu se petrecuseră nicicând, ba chiar şi mai multe 
cruciate decât fuseseră de fapt. 

Dar asta nu era cine ştie ce faţă de cele ce avea să-mi 
spună mai apoi: ciuma nu apăruse odată cu înscăunarea 
celor doi Papi, blestemaţi fie în veci Scaunele lor 
Pontificale, şi ăla de la Roma şi ăla de la Avignon! Ciuma, 
povestea el, omorâse puhoi de lume încă din Eghipetul cel 
vechi, unde se ridicaseră piramide, la fel se petrecuse şi în 
Babylonul spurcat, de-a trebuit să vină Cyrus să-i dezlege 
pe toţi cei strânşi acolo în gheara Satanei, şi la fel se 
întâmplase şi la Atena, pe vremea când lisus încă nu venise 
peste noi şi nici Biblie pe care s-o ştim nu era, aşa că, nici 


gând ca Domnul să pedepsească cu ciuma nişte dobitoace 
neştiutoare ca noi, că doar nu era să izbească în oameni 
înainte să-şi fi răspândit Cuvântul! 

„Miasmele, miasmele poartă toată vina 
omul acela. 

Eu încă mă întrebam de ce să fi avut nevoie Papii să 
scoată din burtă şase sute de ani, başca războaie şi regi 
care n-au existat, când străinul m-a întrebat cam câte 
feluri de miasme cred eu că sunt? 

„Nu ştiu”. i-am zis. Atunci el mi-a spus că un vraci 
deştept cum era el ştia mai multe decât Hippocrat despre 
miasme, aşa că mă învăţă că sunt miasme umede şi 
miasme uscate, miasme calde şi miasme reci, miasme 
puternice şi miasme slabe, miasme fulgerătoare şi miasme 
aproape la fel de blânde ca soarele de mai. 

Ciuma, zicea el, e o miasmă caldă, umedă, puternică 
şi fulgerătoare. Gâlcile sunt o miasmă umedă, caldă, slabă 
şi blândă. Cufureala e umedă, rece, slabă şi fulgerătoare. 
Apoi, m-a întrebat: 

„Dar tu ce crezi? Dacă miasmele astea sunt în 
văzduh, de ce nu ne îmbolnăvim cu toţii mereu? N-ar 
trebui să fim mereu bolnavi de gâlci, de cufureală şi de 
ciumă, în acelaşi timp?” 

„Ar trebui să fim un fel de morţi care merg pe 
câmpuri şi prin târguri şi, atunci, de ce să ne mai fi făcut 
Domnul din huma Edenului?” 

„De plictiseală”. se scăpă străinul şi râse cu gura 
până la urechi pentru că lui nu prea îi e frică de cele sfinte, 
nici măcar de Scripturi, despre care spunea că fuseseră 
aduse în faţa noastră de nişte mincinoşi aidoma Papilor 
care puseseră de la ei atâţia ani de păcate în cârca 
noastră. 

„Păi da’ ştii tu câte Scripturi au zvârlit la o parte 
doar pentru că aşa au avut chef? De unde au ştiut hoţii ăia 
care Scripturi să dea deoparte? Da' mai ştii tu că ce citim 
noi a fost obiect de negoţ între fariseii ăia doi, nenorociţii 
de Petru şi Pavel? Unu' s-a lepădat de El de spaimă, iar 
ăl'Ilalt a chefuit şi s-a distrat pân-a rămas neputincios şi 


n” 
! 


mi-a zis 


beteag, drept pentru care s-a gândit c-ar fi bine să predice 
cumpătarea, de vreme ce femeile îl făceau să coţăie şi 
vinul îl făcea să verse ca netrebnicul... Dă-mi putere, 
Doamne, să fiu cast, dar nu imediat!...” 

Noroc că eram singuri în tavernă la ora aceea. Şi 
noroc că străinul s-a potolit repejor după ce i-a blestemat 
pe Petru şi pe Pavel... 

Pe urmă, mi-a strecurat la ureche că miasmele 
cuprind văzduhul doar din când în când şi că cei ce umplu 
văzduhul de miasme nu sunt numai şobolanii, mortăciunile, 
mlaştinile sau vânturile pârjolitoare. Oamenii, zicea el, 
oamenii umplu văzduhul cu miasme, mai ales cei lipsiţi de 
putere şi de voinţă. Cu cât mai mulţi oameni sunt la un 
«loc, cu atât miasmele sunt mai puternice, şi numai „trupul 
astral”, care se trage din cele mai înalte tării, îi poate face 
pe oameni puternici şi în stare să treacă peste boală în 
ciuda miasmelor. 

„Tu n-ai văzut, sau n-ai auzit că atunci când mulțimile 
vin dintr-un loc şi se aşază în altul, boalele năvălesc după 
ele?” 

Cică aşa ar fi cu boala frâncească. Spanioli, lusitani şi 
angli s-au dus peste Marea Oceanică şi după ce s-au întors 
au răspândit boala frâncească, numită astfel pentru că e o 
boală de indieni sau chinezi din cei de dincolo de Marea- 
Ocean. 

Chinezi, indieni sau oricum le-ai zice, popoarele 
acelea aveau miasma bolii frânceşti pe care ne-au dat-o la 
troc cu vărsatul de vânt dus de ai noştri în acel aşa-zis 
Cipangu sau India, măcar că țărmurile descoperite de 
Amiral şi de Amerigo nu aduc nici pe departe cu coasta 
Coromandel şi nici băştinaşii nu sunt asemenea slujitorilor 
Mikadoului, iar despre coloniale, ce să mai vorbim? - eu 
am adus o grămadă de piper, enibahar şi scorţişoară din 
India cea adevărată, pe când mirodeniile venite din ţările 
de dincolo de Marea-Ocean nu se potrivesc nici pe departe 
cu mărfurile ştiute de mine... 

Cu alte cuvinte, văzduhul din jurul oamenilor e plin 
de miasme. lar dacă miasma e puternică, atunci ea 


cuprinde întreg văzduhul, nu doar cel dintr-o casă, târg, 
sau corabie, să zicem. Aşadar miasmele nu sunt aerul 
propriu-zis, ci nişte corpuri tare mici, asemănătoare cu 
acei atomi descrişi de Democrit din Abdera cu mult înainte 
să se fi născut lisus. Pe aceşti atomi, nici măcar Sfânta 
Scriptură nu îi neagă, ba chiar îi aminteşte când ne 
vorbeşte despre chivotul Domnului, ca să nu mai vorbim că 
soţia lui Lot a fost preschimbată în sare tot de asemenea 
atomi, cei care, după spusele străinului, au făcut din 
Sodoma şi Gomora pulbere ucigătoare de le-au căzut 
jidovilor - prigoniţi mai sunt - părul şi dinţii. 

Despre atomi se spune că sunt atât de mici că nu-i 
poţi vedea cu ochiul liber, iar cel care îmi povestea 
recunoştea că nici el nu ştie ce formă au atomii, deşi era 
înclinat să creadă că aduc cu picăturile de ploaie. Numai 
că atomii de care vorbea grecul din Abdera sunt morţi, pe 
când cei care alcătuiesc miasmele sunt vii, pentru că înseşi 
boalele sunt vii şi se întind de colo-colo, ucigându-ne, sau 
punându-ne la pat tocmai pentru că sunt vii şi mâncă din 
noi. 

Ajuns aici, omul a făcut o pauză şi a cerut de 
mâncare. Era tare gras şi spunea că vine de la drum lung 
şi că mai are de făcut încă pe atâta. Nu-i cuviincios să 
întrebi oamenii de unde vin şi unde se duc pentru că până 
la urmă ajung să ţi-o spună şi singuri, aşa că mi-am păstrat 
răbdarea, mai ales că grăsanul s-ar fi putut arăta interesat 
să-mi povestească despre drumurile lui care au fost tare 
multe. Eu mai stătusem de vorbă cu călători şi ştiam o 
grămadă de lucruri despre drumuri, dar despre boli care 
sunt fiicele miasmelor, care miasme sunt fiicele atomilor 
vii, nu prea auzisem. 

Ca să nu mai spun că nici de anii ăia cu care fusesem 
păcăliţi nu aveam ştire. De ce să-i fi adăugat Papii? 

— Erau ei catolici, dar tot mi se părea rău din cale 
afară! 

Grăsanul a vrut să bea vin de Mosella şi pe ăsta i l- 
am plătit eu, doar - doar ar mai vorbi, ceea ce el şi făcu şi 
nu ştiu să spun dacă a fost bine sau rău că i-am dat vinul 


pentru că din pricina acelei sticle de Mosella, cred, am 
ajuns să-mi las baltă treburile şi s-o iau la drum cu noul 
venit. 

Ce mi-a mai spus el de am ajuns să-l însoțesc? 

A început prin a-mi spune despre popoarele care au 
bătut Europa în primele secole după Hristos, în nişte ani 
care, într-adevăr au existat. Oh, câte boli au adus cu ele 
popoarele alea! făcuseră la fel ce făcuseră şi ai noştri când 
au traversat Marea-Ocean. Numai că, la fel cum năvălitorii 
au adus cu ei miasmele bolilor, şi-au adus şi limbile care, 
precum boalele, s-au întins de-a lungul şi de-a latul 
comitatelor, regatelor şi imperiilor... 

Sciţii au adus lepra din Persia şi au lăsat-o la Gurile 
Istrului şi, după aceia, alungaţi de huni, au lăsat-o în 
Dalmația, iar apoi, alungaţi şi de acolo, au dus-o tocmai în 
Iberia, măcar că Papii ăia mincinoşi le-au spus apoi sciţilor 
Goţi, măcar că Goţii cică, n-au existat niciodată. 

Hunii, la rândul lor, au adus cu ei boala vărsăturii de 
apă, cea care te îneacă pe nepusă masă, după ce tuşeşti. 
Maghiarii au adus boala căpuşelor, căpuşele exalând un fel 
de miasmă care te umple de blânde, şi din cauza asta se 
zice că maghiarii se scărpinau tot timpul, la masă, în pat, 
pe cal, ba chiar şi în vreme ce se împreunau şi tot aşa. 

Numai că, pe lângă lepră, Goţii, sau Geţii după cum 
şi-au spus ei înşişi crezând în Papi, deşi altminteri sunt 
sciți, ne-au adus şi datina lui Arie, cea care spune că lisus 
e om ca oricare, datină pe care au lăsat-o tot aşa: de la 
Gurile Istrului, trecând prin Dalmația şi nordul Italiei, până 
în Iberia. Eu cunosc nişte bancheri florentini pe care îi 
cheamă Vespucci şi care ţin în ascuns doctrina lui Arie şi, 
în loc să se roage la lisus, stau de vorbă cu El la fel cum 
fac şi eu cu străinul ăsta, de parcă ar vrea să le treacă 
timpul mai uşor, ba cică II mai şi îmbie câteodată cu 
niscaiva vin sau came friptă de miel. Grăsanului nu i-am 
spus despre familia Vespucci, i-am zis doar că am auzit de 
Arieni şi că şi cunosc unii, iar el m-a întrebat dacă oamenii 
despre care îi povestesc nu locuiesc la Florenţa sau la 
Milano, iar eu m-am albit la faţă şi, crezând că am de-a 


face cu un vrăjitor sau cu un inchizitor, m-am jurat că nu şi 
el mi-a spus că se miră foarte pentru că, din câte auzise, 
ceva urme de-ale Goţilor rămăseseră la Florenţa şi că 
există chiar şi nişte familii faimoase de bancheri, urmaşe 
ale longobarzilor, care tot un fel de aşa-zişi Goţi au fost, şi 
care ţin doctrina lui Arie aia de până la urmă i-a supărat pe 
aşa-zişii Goţi cu Papii. Legea lui Arie a fost făcută de un om 
ce-i zice Wulfila, dar până şi numele ăsta e inventat de 
Papi, ca şi întreaga limbă a Goţilor care n-au existat, măcar 
că Sciţii înşişi au ajuns să se creadă Goţi, adică urmaşi de- 
ai Geţilor, care ăştia au existat cu adevărat. Mărturisesc că 
străinul mă încurcase de tot, pomenind de nişte popoare 
care ba existaseră, ba nu existaseră, ba crezuseră că există 
şi aşa mai departe. Zi-i lucrătură de-a Papilor însă, şi-ai să 
vezi de câtă netrebnicie sunt în stare! 

Lepra şi doctrina lui Arie s-au răspândit cam în 
acelaşi fel, îmi zise străinul. Au ajuns prin aceleaşi locuri, 
ca şi un anume fel de a lucra metalele, rămas în urma 
Sciţilor de li se zice Goţi peste tot pe unde au trecut, de 
parcă şi limba şi doctrina şi meşteşugul tot ţinute în spate 
de miasme nevăzute ar fi. 

„Toledo!” am vrut eu să mă fălesc cu cele ce le ştiam 
despre armurăriile din acel târg, care sunt cele mai tari şi 
serioase din Europa noastră. 

„Pe dracu', Toledo!” făcu străinul. „La Toledo se fac 
spade bune din cauza arabilor, nu a Sciţilor! Dar dacă vrei 
să ştii, tot prin Sciţi, regii coroanei spaniole se înrudesc cu 
vechii regi de la Istru. Oh”, exclamă străinul atunci, „simt 
că înnebunesc. Toate lucrurile astea despre care discutăm 
noi acum se întâlnesc altundeva, într-o singură propoziţie, 
dar care e aceea?” 

Rămase câteva minute pe gânduri, timp în care, 
încruntat, îşi bău vinul. Apoi, continuă. 

Ţi-am spus despre Goţii cari nu există, fiind Sciţi. Ei 
cred în nişte ceruri puse unele peste altele, că aşa au 
învăţat de la părţii din Persia cu care s-au bătut şi de la 
care au luat şi lepra. Părţii spun că cerurile sunt precum 
caturile unei case din târgurile cele mari, aşa că, ce să ne 


mirăm că acolo unde sunt boli din acelea în care îţi cad 
degetele şi nasul, sunt şi oameni care cred în ceruri 
suprapuse? Oameni din ăştia sunt peste tot pe unde au 
trecut Goţii. Şi în Balcani, şi în Kossovopolje şi în jurul 
oraşului Nîmes. Au luat de la Goţi odată cu boala şi 
credinţa în cele 7 sau 9 ceruri. În plus, ei cresc oi, precum 
aceiaşi Goţi, care oi, povestea străinul, dau boala de-ţi 
putrezeşte degetele şi nasul, chit că ceilalţi doftori nu-l 
cred, numai că el fusese până la Moscova şi la Passargade 
şi la Luxor, unde puterea regească nu ţine cont de popime, 
aşa că a putut să taie oamenii şi să se uite în ei să vadă: de 
ce şi cum au murit? 

Eu înţelegeam cam unde voia să bată şi el îmi zise 
după ce termină de băut al doilea pahar de Mosella că, 
numai la Frânei dacă ne-am mărgini, am vedea că, pe 
lângă reuma cu care s-au ales de la 

Alamanii şi Germanii trăitori în păduri întunecate şi 
umede, au luat şi nume de oameni cum ar fi Hugo, 
Josseline, Genevieve sau C iodefroy; au luat şi cuvinte ce 
fac vorbire despre viaţa de la sat: bois, buche, blé, 
crapaud, soupe, poche, fauteuil, marquis, de parcă şi 
vorbele pe care le spunem, nu doar credințele şi 
obiceiurile, de parcă şi vorbele ar fi miasmatice cumva. 

Iar Francii şi nemţălăii mânca porc şi nici nu se prea 
spală, pe lângă că vorbesc cu acelaşi fel de cuvinte şi fac 
acelaşi fel de boli. 

Să-i fi spus chiar atunci că eu nu eram neamţ de-a 
dreptul, fiind evreu trecut direct la Lutheranism, de frică, 
la început, şi drept credincios acum? N-am făcut-o şi nici 
n-aş fi apucat s-o fac pentru că el îi tot dădea înainte: 

„... după cum miasmele surpă trupurile celor pe care 
îi îmbolnăvesc, noile credinţe le surpă pe cele vechi, iar 
noile cuvinte pe cele dinaintea lor”. Drept dovadă, omul 
meu îmi povesti cum dintre toţi cei care au stat sub 
vâltoarea popoarelor năvălitoare, romanii au fost cei mai 
loviți de boli, credinţe şi limbi deosebite şi, prin urmare, de 
putreziciunea puterii. 

Văzuse odată portretul ultimului împărat al 


Imperiului Roman de Apus: Honorius îl chema şi la 11 ani 
stăpânea la fel de mult pământ ca şi Carol Quintul al 
nostru... 

In acel portret, Honorius şedea într-un tron prea înalt 
pentru el; picioarele nu-i atingeau podeaua de marmură - 
îi atârnau, berci, la câteva palme bune deasupra 
duşumelei, iar el întindea vârfurile, speriat că nu simte 
pământul sub tălpi. Avea privirea uluită, dacă nu cumva 
era tâmp din naştere, în dreapta ţinea spada ridicată, iar 
stânga şi-o sprijinea pe un glob de aur care mai-mai că-i 
zdrobea coastele şi era înfofolit într-o mantie de purpură 
ce ar fi îmbrăcat încă doi-trei nătângi ca el. 

Cât despre diadema imperială, te şi mira că nu-i 
cădea cu totul peste ochi, într-atât de largă era! Un 
prostovan! lată ce se alesese din Imperiul Roman: un 
pământ cotropit de miasme, credinţe, nume şi cuvinte noi, 
un pământ năpădit de limbi inventate de netoţii ăia de la 
Vatican! - un tărâm făcut bucăţi, stăpânit de un copil năuc 
care habar n-avea ce stăpânea. 

Grăsanul voia să spună că obiceiurile, numele şi 
cuvintele se întindeau precum boalele şi îşi aveau şi ele 
miasmele lor. Intr-un fel, şi boalele şi cuvintele şi 
credinţele erau alcătuite fiecare din atomi care le 
răspândeau, făcându-le să năpădească. 

Asta mi-a spus, dar era deja la al treilea pocal de 
Mosella şi, chiar dacă era aşa gras, mă întrebam dacă nu 
cumva nu ţine la băutură pentru că el deodată m-a 
întrebat: 

„Şi dacă eu mă duc la stăpânul şi protectorul nostru, 
Carol, să-l învăţ cum să amestece atomii miasmelor cu ai 
cuvintelor, ai amintirilor şi ai obiceiurilor strămoşeşti?” 

Atunci m-am gândit că e nebun: gras fiind, trebuia să- 
mi dau seama de la bun început că beţia lui era prefăcută. 
Cum să crezi că trei pocale de vin sunt în stare să 
ameţească un om cât bivolul? Cred că trăgea cam 250 de 
livre englezeşti. 

„Ştiu eu dacă ar fi un lucru bun? Aici e numai şi 
numai mâna Domnului! El a lăsat şi miasmele şi atomii 


n 
! 


aceia. Şi tot el l-a înscăunat şi pe Carol 

„Ba pe Carol l-au înscăunat Fuggerii şi Welserii! Au 
împărţit atâta bănet în dreapta şi în stânga încât iată, 
Carol a ajuns pe tron, ales de electorii imperiali! lar acum, 
şi Fuggerii şi Welserii au primit concesiuni peste Marea- 
Ocean şi aici, în Lumea Veche!... Pământuri întinse... 
Continente întregi... Le cotropesc cu boalele, cuvintele, 
amintirile şi obiceiurile noastre! N-o să mai treacă mult şi 
o să-i îmbolnăvim şi pe Chinezii sau Francii ăia, sau ce 
dracu' or fi, cu lisus al nostru şi cu Preasfânta Fecioară, 
dimpreună cu lepra, reuma şi ciuma noastră! Numai că va 
dura prea mult, iar eu vreau să-l învăţ pe împărat cum s-o 
facă de parcă ar bate din palme, iar ei nici să nu ştie ce li 
se întâmplă! Oamenii de peste Marea-Ocean o să uite tot 
ce au fost! Totul e să amestecăm atomii ăia între ei...” 

Îl vedeam pentru prima oară. I-am spus asta şi i-am 
mai spus că urechile mele, deşi curioase, nu pot sta decât 
de-o parte şi de alta a unui cap netăiat. El avea blazon 
imperial - i-l văzusem pe pieptar, sub pelerina de samur - 
iar eu n-aveam, aşa că pe mine Inchiziția m-ar fi 
descăpăţânat fără multă vorbă, prin urmare, cel mai bun 
lucru era să se ducă la împărat şi să-i dezvăluie secretul 
prin care putea pune atomii cuvintelor laolaltă cu ai bolilor 
fără să-mi mai spună mie nimic, dacă dorea cu adevărat să 
ofere oameni supuşi Majestății Sale Imperiale. Pe mine 
unul nu mă deranja în ce fel ajungeam să vorbesc, sau să 
cred, sau ce fel de obiceiuri aveam să capăt dacă străinul 
chiar ştia secretul cu pricina, pentru că tot supus al lui 
Carol Quintul rămâneam. Numai că, credeam eu, nici chiar 
un om cu blazon imperial, ba nici chiar Carol Quintul n-ar 
fi fost în stare să facă ceea ce numai Domnului îi era dat să 
facă deşi, din partea mea, grăsanul putea să încerce să-l 
momească pe împărat. 

„Şi dacă n-o să pot! Andrea e acolo şi s-ar putea să 
nu-mi permită!” 

Andrea Vesalius era doftorul personal al Majestății 
Sale şi, deşi catolic, probabil că avea motivele lui de 
dreapta credinţă ca să-l împiedice pe grăsan să meargă cu 


asemenea propunere la împărat. 

„Pe naiba! Andrea, aidoma mie, ştie că nu e niciun 
Dumnezeu! Dumnezeu nu există nici în lume, nici în afara 
ei, nici înainte de lume, nici în timpul şi nici după ea! Şi nu 
există nicio forţă, cu chip sau fără, conştientă sau nu, care 
să ştie că doreşte sau care măcar inconştient să dorească 
creaţia! Lumea e cum e. Priveşte în jur şi n-ai să vezi nici 
sămânță de Dumnezeire! Oriunde te uiţi, vezi doar 
întâmplare! Punct! Vesalius însă, tot o să mi se pună de-a 
curmezişul! El nu crede nici în corpul elementar, nici în cel 
astral şi nici în cel divin... Ce să mai zic de miasme!” 

Am dat să mă scol de la masă, mai ales că se făcuse 
târziu şi lumea, terminându-şi treburile, începuse să vină 
în tavernă, iar grăsanul vorbea din ce în ce mai tare. Dar 
nu m-am putut abţine să nu-l contrazic. 

„Corp divin? Parcă spuneai că Domnul nu...” 

„Divin, e un fel de a vorbi pentru noi, doftorii...” pufni 
el în râs. 

Mă privi ciudat, cântărindu-mă îndelung şi abia 
atunci mi-am dat seama de ce-mi spusese toate astea. Ar fi 
vrut să meargă la Carol Quintul cu un exemplu viu a ceea 
ce ştia a face pentru că deodată m-a întrebat de nu 
primeam să fac o boală uşoară de piept, să fiu infestat 
adică de o miasmă blândă pe care ştia el s-o trateze... O 
miasmă domesticită, amestecată cu amintiri şi vorbe. 

Văzând că mă sperii, mi-a zis degrabă că are blazonul 
imperial şi că îmi promite pe propria-i persoană că n-am să 
păţesc nimic ba că, mai mult, familia mea şi cu mine vom fi 
trataţi de acum încolo de el, pe întreg restul vieţii şi că 
vom fi duşi pe pământurile lui unde vom primi casă şi masă 
fără să fie nevoie să mai facem ceva ca să ne câştigăm 
traiul. 

l-am spus că aveam afacerile mele la Anvers, 
Amsterdam, Wittemberg şi Augsburg şi că deloc nu 
simţeam nevoia să nu fac nimic. Câştigam suficient cât să 
plătesc orice doftor doream, fie şi sarazini rătăcitori şi la 
fel aş fi putut face cu casele şi pământurile - eram avut şi 
puteam să-mi cumpăr multe lucruri. El mi-a spus că se 


putea să fie aşa, că aş putea să plătesc o grămadă de lume, 
dar că nicicând n-aş fi putut plăti vreun doftor ca Andrea 
Vesalius. 

„Păi, domnia-voastră nu sunteţi Andrea Vesalius”. 

„Eu sunt doftor mai mare decât Vesalius! Şi decât 
Hippocrate! Eu sunt Paracelsus şi am ars Canonul lui 
Avicenna la Basel!” se sumeţi el. 

Dacă n-aş fi fost protestant, calvin mai ales, şi dacă 
Paracelsus nu l-ar fi tratat pe Calvin la Geneva pe când 
zăcea de tromboflebită, şi dacă nu i s-ar fi dus faima 
pentru tot ce făcuse - cred că l-aş fi refuzat. 

Numai că eu i-am acceptat propunerea şi l-am invitat 
să înnopteze la mine, iar el mi-a spus că nu-i trebuia mai 
mult pentru a-mi îmbolnăvi trupul cu o boală domesticită 
de piept şi pentru a-mi sădi în amintiri întâmplări pe care 
nu le trăisem şi obiceiuri de care habar n-aveam, dându-mi 
să beau dintr-o poţiune a cărei reţetă nu voia să mi-o dea, 
de frică să nu mi se facă scârbă. 

Eu însă pierdusem de nenumărate ori grămezi de 
bani - am fost şi intermediar în comerţul cu diamante - aşa 
că vă daţi seama cam ce am trăit când s-a întors 
blestematul de Vasco da Gama din Indii - şi am trăit şi în 
locuri proaste şi în locuri bune şi am mâncat de multe ori 
chiar şi gândaci şi viermi, pe vremea când fugeam de 
pârjolul luptelor cu Francisc I. l-am spus, aşadar, că nu mi- 
e scârbă de nimic. 

Atunci, Paracelsus mi-a mărturisit că poţiunea e 
preparată din sputa şi trituratul de plămâni al unui bolnav 
de piept care murise de altceva însă: se umflase cu apă 
precum butia şi nici măcar pulberea de digitalis lanata cu 
extract de mătase nu-l salvase de înecul prin hidropizie. 

Boala de plămân a amărâtului ăla mi-o oferea, pe 
lângă prafurile de sasafrax, laureth sodiu, cocoyl de India, 
camphor şi alte câteva încă, de care nu-mi spunea, de frică 
să nu-i fur ştiinţa doftoricească înainte să... 

„Dar amintirile? În ce fel de substanţe o să le vârâţi? 
Aţi recunoscut că nici n-aţi văzut vreodată atomii de care 
îmi povestiţi...” 


Paracelsus se uită lung la mine şi-mi făcu semn că 
degetul către tâmpla lui bombată, apoi către ochii şi 
urechile sale. 

„Amintirile sunt aici”. Îşi parcurse trupul mătăhălos 
cu palma şi continuă: „Şi aici. Peste tot în sângele meu. 
Preţ de o bucată de vreme, cât vei fi bolnav, ai să fii 
Paracelsus. O să-ţi aminteşti, alături de mine, de copilăria 
mea. Vei vedea cu ochii minţii Podul Dracului, de peste 
Siehl, lângă târguşorul Einseideln, unde am văzut lumina 
zilei... Ai să-ţi aminteşti cum se dansează hausli şi ai să 
vezi minele Fuggerilor din Villach, unde am învăţat de la 
tata botanica, alchimia şi primele treburi doftoriceşti... Ai 
să vezi Eghipetul şi Rusia, şi o să-ţi aminteşti de femeia pe 
care ai cunoscut-o la Ferrara, pe când eu studiam 
chirurgia. O să ştii o grămadă de cuvinte noi şi o să te 
gândeşti la lucruri pe care nici nu ţi le imaginai. Ba, o să 
ajungi chiar să te crezi Dumnezeu din când în când, pentru 
că ce îţi ofer eu e să fii Paracelsus! Aşa o să fie, iar tu o să 
te crezi Marele Stăpân, şi ai să vezi că, prin artă, o să pui 
natura la treabă!” 

L-am crezut. Dar, pentru că habar n-aveam unde o să 
ducă toate astea, înainte să mă supun experienţelor sale, 
am mers acasă, l-am mai omenit cu nişte vin, după care i- 
am cerut voie să scriu aceste (Anduri înainte să-i beau 
infuzia - nu ştiam cât de mult am să mai ţin minte, nu 
voiam să-mi las afacerile într-o situaţie neclară şi voiam 
hă-mi amintesc, sau dacă n-o să-mi mai amintesc vreodată, 
să aibă alţii dovada că eu chiar am existat, că m-a chemat 
Aloys Dietrich şi că am locuit la Augsburg şi Wittemberg în 
1531, vreme în care încă îmi treceau diamante prin mână 
şi aduceam scorţişoară, enibahar şi piper de la factoriile 
din Indii, că preluam rubine şi safire de la banca Medici ca 
să le trimit prin curieri siguri la Anvers şi Amsterdam, la 
manufacturile lui Franconi şi Grassmann, şlefuitori din 
tată-n fiu. 

În felul meu de evreu speriat, creştinat şi nu prea, 
avusesem şi cu viaţa mea, chiar dacă nu fusese cine ştie 
ce, numai că, nici rabinul, nici pastorul nu-mi arătaseră, 


nici în Talmud şi nici în Biblie că pot să trăiesc asemenea 
peripeții: Aloys Dietrich să devină peste noapte 
Teophrastus Bombastus Aureolus Paracelsus. 

L-am mai întrebat pe cel ce-aveam să fiu eu, chit că 
urma s-o aflu fără să mi-o spună, chiar când duceam la 
gură cupa cu infuzia lui miraculoasă: 

„Dar Papii ăia blestemaţi de ce au pus atâţia ani din 
burtă?” „Ca să aibă trecut fastuos şi tradiţii, pentru că 
altfel, cine i-ar mai fi urmat, dacă i-ar fi văzut cât de 
venetici sunt? Tu i-ai fi urmat?” m-a întrebat. 

Am stat puţin pe gânduri şi i-am făcut semn că nu. De 
unde să fi ştiut atunci că minţea şi că cei aproape 600 de 
ani scoşi din burtă fuseseră necesari la plămădirea unui 
popor care, în acele zile, avea nevoie de o lume nouă... 

Dar, abia după ce am băut poţiunea lui am început să 
înţeleg câte ceva. 

x 


„„„Şi scrie-mi, te rog, dacă ai localizat, cât de cât, 
Baabylon! Prietenii noştri spun din ce în ce mai des că nu 
avem noi norocul să figurăm în aceleaşi atlase şi că oraşul 
ar fi dinadins ţinut departe de ochii lumii voastre... 

Nu-mi vine să cred aşa ceva! Cum să fie posibil ca, 
înconjurați de sateliți de comunicaţii, cu toate continentele 
străbătute de şosele şi autostrăzi, în ciuda deşerturilor şi a 
pădurilor de nepătruns, Baabylon, care este atât de mare, 
să fie dosit atât de bine încât nimeni să nu-l poată găsi? 

Sunt îngrozită de indolenţa concitadinilor mei, care 
niciodată n-au avut curiozitatea să privească în orice fel de 
hartă a lumii, ca să vadă cum noi nu suntem nicăieri? 
propos... Tocmai prepar flaconul acela, după cum mi-ai 
sugerat în ultimul mesaj. Sunt sigură că o să-mi fie de folos 
la întâlnirea de diseară de la restaurantul Adrar. Am 
calculat ce efect va avea utilizarea flaconului cu marca 
Fatima Axelrod: Mihrab îl va accepta mâine, fără niciun fel 
de probleme, chiar dacă eu voi fi cea care i-l va oferi! 
Mersi tare mult pentru idee, Enpivi! Pe de altă parte, s-a 
dovedit că ai avut dreptate în ceea ce priveştefaptul că 
Welserii îl vor vizita pe Cyrus în birou... Drept urmare, am 


aplicat ideea ta şi am fost excesiv de agresivă cu Eric deşi 
sărmanul de el avea dreptate în toate privinţele... Oricum, 
în felul ăsta am obţinut câteva minute de dezorientare, 
timp în care am reuşit să părăsim sediul postului de 
radio... 

Îţi mulţumesc din suflet! 

Sunt nerăbdătoare să primesc mesajul tău! Te rog, 
răspunde-mi cât mai repede. 

Fatima Axelrod 

PS. Mai dă-mi sugestii!!! (mai ales din cele legate 
deflacoane... Abia aştept să-l dau pe al meu lui Mihrab!) 

Ecranul se stinse brusc, ca şi cum computerul s-ar fi 
resetat, dar aceasta era practica obişnuită a Fatimei: lăsa 
mesajul să ruleze în reţea până ce cititorul apăsa pentru 
ultima oară pe tasta page down. Din acel moment, 
documentul mai persista în computer un minut, după care 
dispărea. Adresa se ştergea şi ea, iar Fatima iţi închidea 
computerul, părăsind acel nod informaţional pentru 
totdeauna... I >aţa viitoare avea să emită din altă parte. 

„Ei?” întrebă Dan, radios. „Ce părere ai?” 

„Nu sună a depoziţie. Nu pare o mărturie trăită 
direct. Altcineva scrie despre ea... Şi despre întâmplările la 
care ia parte”. 

„Aha...” făcu el, iscodind-o pe Gloria, dar, cum ea nu-i 
acorda atenţie, exclamă din nou: „Aha!” 

Chiar atunci, Fatima ne debranşă computerul. Am 
pufnit în râs. Apoi: 

„Nu înţeleg ce-i cu... cronica pe care ne-a trimis-o”. 

„Nici eu”. făcu Dan. „Dar mai trimite ea mesaje! O să 
înţelegem atunci. Până una-alta, îmi vine să cred că... pfuh, 
cronica pe care am citit-o e mesajul după care alerga 
disperat Cyrus, pacientul Fatimei...” 

„Cine e Cyrus?” 

„Cyrus Fugger. Un DJ. Un DJ bogat din Baabylon... 
Are legătură cu scanningul abisal...” pufni Dan şi se uită la 
Gloria. „Dacă Enpivi ar fi apucat să primească cronica, ar 
fi fost fericit!” 

„Enpivi a primit tot ce a dorit”. răspunse Gloria sec. 


„Hmm... N-a primit răspuns la chestia cu flaconul... O 
avea legătură cu povestea despre amintiri sau decizii 
induse de germeni?” I & cu Dan şi se ridică din scaun, 
făcându-mi cu ochiul. „Enpivi ştia o mulţime de chestii... 
Cred că ştia precis şi în ce fel se utilizează Baabylon!” 

Gloria îl privi din mijlocul încăperii, îngustând ochii. 

„Nu vă e foame?” întrebă deodată. 

„Ba da!” răspunse Dan grăbit. 

Rafalele vântului zgâlţâiau ferestrele. Gloria dispăru 
în bucătărie fără o vorbă, iar eu am urmat-o, frecându-mi 
ochii. Dan vine şi el după noi, clătinându-se. 

„Butelia e pe terminate. O să mâncăm conserve”, ne- 
a zis Gloria. 

Farfuria. Paharele. Sticla cu votcă. Votca e un fel de 
gin, numai că nu are gust. Până să încep să mănânc, caut 
prin buzunare, îngrijorat. Nu dau decât peste agenda de 
telefon. îl privesc pe Dan, dar el abia dacă îşi înăbuşe un 
surâs, iar viscolul se porneşte să ne zgâlţâie cu totul; în 
consecinţă, ne punem pe înfulecat. 

„Fatima a mai trimis un document despre 
întâmplările astea...” zice Gloria. 

Iar Dan: „Poate că nu era ea”. _ 

Tac şi mănânc. Încep să-mi fac calcule. Încă tac. 
Poate că nu există niciun risc. 

„Cum ţi se pare?” se uită Dan la mine. 

„Mi se pare un joc”. 

„Un joc. Da”. face Gloria. „Să accepti sugestii de la 
Enpivi. Şi asta e un joc”. 

„Păcat că nu-i pot contacta pe ceilalţi baabylonauţi”. 
schimbă Dan vorba. „Şi eu îmi amintesc de cealaltă 
variantă. Se petreceau lucruri similare, dar era... era prea 
altfel, prea deosebită!” 

„N-ai păstrat documentul?” l-am întrebat. 

„N-am avut cum... Toate documentele ei sunt 
virusate, înţelegi? Se şterg singure după două săptămâni şi 
nu mai rămâi decât cu titlu' Am încercat să le păstrez pe 
dischete, dar dacă trec cele două săptămâni şi încerci să 
deschizi documentul, se şterge automat. Unii au cracat 


virusul şi păstrează tot ce trimite ea, dar eu nu mă pricep 
la aşa ceva”. 

„Cere-le programul!” 

„Tu l-ai trimite prin reţea?” 

„De ce nu?” 

„Ţi-am spus... nu suntem singurii care tragem cu 
ochiul la ce scrie Fatima. Mai sunt şi alţii pe urmele ei... 
sau ale celor care semnează cu numele ei”. 

„Zău dacă nu cred că e un joc!” zic. „Reţeaua suportă 
orice”. 

Dan înfulecă cu poftă. Şi-o permite pentru că, deşi 
cabana e loc public, în situaţia de acum virase către 
funcţionalitatea unui cămin în care nimerisem ca oaspete 
nepoftit. După un timp, Dan constată: 

„Orice ar fi, tu tot joc spui că e. N-ai înţelege 
niciodată de ce avem mai multe variante pentru aceeaşi 
întâmplare... Şi ce probleme ne pune chestia asta. Aşa că, 
fac muncă de copist, ce să fac! Fac rezumate după 
documentele ei, dacă sunt prea lungi. Pe cele mai scurte le 
copiez ca atare. Din cauza asta mi-e mereu teamă că nu 
surprind esenţa mesajelor ei... Dacă am scăpat adevărata 
semnificaţie a anumitor cuvinte-cheie, sau fraze?” 

„Mai multe variante pentru aceeaşi întâmplare... Ce 
poate să fie altceva decât un joc?” Mi-am dres vocea. „Cu 
fiacoanele alea, ce e?” 

Dan pufni şi continuă să înfulece fără să răspundă. 
Gloria însă, îmi explică. Acum vreo două luni, Dan primise 
un document care descria cum Cyrus era înghesuit de trei 
persoane în timp ce cumpăra un cheeseburger. Era singur, 
pentru că se certase cu Fatima cu numai câteva minute 
mai devreme. De fapt, îmi spuse Gloria, Cyrus precipitase 
cearta pentru că dorea să-i cumpere Fatimei un cadou de 
Crăciun (?), iar ea se ţinea scai de el. Nu găsise altă soluţie 
ca s-o îndepărteze decât să fie mojic. Totul se petrecuse 
după ce Cyrus îşi injectase un ziar biochimic, cumpărat pe 
Segundo Boulevard, de la un automat stradal. 

În 2004 am primit o scrisoare care conţinea un 
document bătut la maşină. Citindu-l, mi-am amintit de ceea 


ce-mi povestise Gloria în cea de-a treia seară petrecută la 
cabana Omu. Hârtiile pe care le-am primit prin poştă nu 
erau nicicum vreunul dintre rezumatele făcute de Dan: 
acelea erau scoase la imprimantă şi erau extrem de 
lapidare, telegrafice cumva. 

Se auzi apoi zornăitul monedelor ce curgeau din 
automat, iar Cyrus extrase o fiolă verzuie din fanta 
aparatului. Fatima zâmbea. Lui Will i se păru că ar fi avut 
chef să-l sărute pe Cyrus. 

„De ce naiba râde aşa?” 

„O fi fericită că n-are febră”. replică Will şi clipi cu 
înţeles spre Cheyenne. 

O examinară pe Fatima. Avea şi ea un angiom pe gât, 
dar abia dacă ieşea de sub gulerul cămăşii albe de mătase. 
Fatimei îi plăcuse mereu culoarea albă. 

„Nu  lăcrimează...” comentă Cheyenne, cu vocc 
răguşită. „Nu-i curge nasul... n-are ochii roşii. Are toate 
motivele să fie fericită”. stabili ea şi se aşeză la loc în 
scaun. Căută din ochi o oglindă, dar Will nu reuşise să 
închirieze pentru misiune decât un apartament nemobilat. 
Din oglindă rămăsese doar o urmă dreptunghiulară, palidă, 
pe peretele din hol. 

„Nici Cyrus nu pare atins”. remarcă Will şi se holbă 
iar prin binoclu la Cyrus: îşi suflecase mâneca stângă, 
dezgolindu-şi antebraţul. Aspiră conţinutul fiolei într-o 
seringă, se feri din calea unor tineri Massonic Youth care 
strigau slogane anti BBB, apoi cuplă seringa la flexula 
montată în venă şi apăsă pe piston. 

Vvuuffi. - alunecând, sunetul pistonului se auzi în 
difuzoarele lui Cheyenne, făcându-i pe amândoi să tresară. 

„Mda”. dădu Cheyenne din cap şi roti selectoarele de 
frecvenţă. „Îi filtrez în bandă ultrabass. De-aia am auzit 
seringa...” se amuză ea înainte să strănute de câteva ori la 
rând. Abia nimeri cutia cu şerveţele roz. Se şterse la nas şi 
aruncă şerveţelul într-un incinerator. Orice, numai să nu 
lase urme! Orice, numai să se ştie cât mai puţin despre 
mişcările lor în Baabylon! 

„Cyrus nu pare atins”. comentă ea. „Oricum, nu e 


răguşit”. 

„Ascultă!” spuse Will în microfon şi căută din ochi 
femeia care se ţinea pe urmele celor doi. Trotuarul era 
prea aglomerat. N-o văzu nicăieri. În schimb, auzi 
răspunsul ei: 

„Ce e, Will?” 

„Ce şi-a băgat Cyrus în vene?” 

„O secundă”. 

Lui Sambora i se păru că desluşeşte silueta agentei 
lângă automatul farmacologic. Vocea ei se ridică din 
difuzoare, din ce în ce mai răguşită: 

„Presă biochimică. Numărul de azi din Microbial 
News. Varianta prescurtată”. 

„De când naiba îl interesează pe Cyrus ştirile?” se 
miră Will şi se uită cu coada ochiului la Cheyenne. 

Cheyenne se uita într-o oglindă minusculă pe care o 
scosese din poşetă. În ce o privea, angiomul îi cuprinsese 
mai bine de jumătate din obrazul drept. Avea o faţă de 
indiancă şi, de când îi apăruse pata vineţie, ca şi cum 
cineva ar fi apăsat-o sub ochi cu un burete muiat în tuş 
violet, se gândise să-şi aplice un tatuaj pe celălalt obraz, ca 
să echilibreze cromatica figurii. 

N-o făcuse. Departamentul Sanitar din Baabylon 
afirmase că boala este autolimitată şi că efectele ei sunt 
trecătoare. Cert e că, la mai mult de două săptămâni de la 
debutul epidemiei, ea şi Will continuau să tuşească şi să 
strănute. Norocul lor că nu trebuiau să facă şi drumuri la 
W.C. din oră în oră, ca atâta altă lume. Se interesaseră la 
Serviciul Medical al Clanului: răspunsul doctorilor fusese 
tranşant: „Nu rămân sechele. Totul e să treceţi peste 
epidemie. Să scăpaţi cu viaţă, adică...” 

Deja, din difuzoarele lui Cheyenne se auzeau din ce 
în ce mai puternic zvonurile vocilor din preajma ruinelor 
magazinului BBB Sears. Magazinul fusese aruncat în aer 
cu două ore în urmă şi era înconjurat de un cordon de 
poliţişti, pompieri şi paramedici care comentau situaţia în 
fel şi chip. Clienţii Cazinoului Noboru, situat vizavi de 
magazin, ieşiseră şi ei pe carosabil, în smokinguri, rochii 


de seară, djellabale de lux şi saronguri de mătase 
ceyloneză, dându-şi coate şi strigând de la unul la altul. Un 
tânăr din clanul Kombare, din Casbah, îşi smulgea părul 
din cap, prosternându-se în faţa magazinului. 

Dar, aşa erau toţi emigranții din Sahara: credeau că 
şoselele, clădirile, telefoanele şi tot ce altceva mai alcătuia 
Baabylon, erau animate de djini protectori. Li se închinau 
cu evlavie de câteva ori pe zi... 

Primele care de reportaj trimise de medii se 
înfiinţaseră la faţa locului. Videocamere, blitzuri şi 
microfoane - aţintite spre tipi în uniformă ce dădeau din 
gură concomitent pe cel puţin zece canale video, pe un ştiu 
câte posturi audio, fotografiaţi pentru sute de ziare de 
hârtie şi agenţii de ştiri on-line. Câţiva acceptaseră 
injecţiile celor de la serviciile de medii biochimice şi se 
foiau printre dărâmături cu pungile de recoltare 
minuscule, agăţate de antebraţul drept, la vedere. Erau cei 
mai tăcuţi. Primiseră o doză de germeni cu tropism pe 
hipocamp - mai precis, în zonele de memorie recentă. O 
septicemie uşoară, tăiată din scurt de antibioticele 
administrate de reporterii din Nucleotide Media şi gata. 
Ultima jumătate de oră trăită de ei se putea revărsa plenar 
- sunet, imagine, miros, păreri, ipoteze - în punguţele 
afişate ostentativ, gata de trimis în redacţiile bio. 

Erau tipii care îi plăceau cel mai mult lui Cheyenne. 
Muti ca peştii. Ceilalţi? Făceau o hărmălaie care o scotea 
din sărite. 

Insă Cheyenne era o profesionistă. Cel mai greu îi 
era să excludă strănuturile şi tuşea care se auzeau la tot 
pasul; răsuci selectoarele de frecvenţă până ce difuzoarele 
recepţionară iarăşi respiraţia uşor şuierătoare a lui Cyrus - 
cea pe care ar fi recunoscut-o dintre mii de alte respiraţii... 
în definitiv, soţii Sambora erau pe urmele celor doi de mai 
bine de opt luni. 

Am încercat să descopăr pe ce maşină de scris fusese 
redactat documentul pe care îl primisem. După tipul 
caracterelor, era o maşină de scris veche, cu diacriticele 
specifice limbii române. Mircea m-a ajutat în căutarea 


mea, dar n-am reuşit să aflăm decât că respectiva maşină 
era un Mercedes produs în 1937, că fusese comercializată 
în România în 1940 şi că fusese cumpărată de un medic 
din Bucureşti care emigrase în Israel, cu întreaga familie, 
în 1964, an din care urma maşinii de scris fusese pierdută. 
Pasajul de mai sus a fost deseori discutat de Gloria şi Dan, 
câtă vreme am fost blocat în cabana Vârful Omu. În mod 
similar, ceilalţi „baabylonauţi” făceau referiri frecvente la 
el. Din documentele pe care le-am văzut şi eu în Internet, 
tot în răstimpul petrecut la cabană, reieşea însă că 
Cheyenne Sambora este bărbat, nu femeie...) După ce 
scăpase de Fatima, Cyrus fusese încolţit de cei trei bărbaţi. 
Scăpase de ei, numai că totul se petrecuse pe stradă, lângă 
un supermarket de pe Segundo Boulevard, iar el se 
refugiase în supermarkets cu pricina de unde-i urmărise pe 
agresori. Aceştia, nu se ştie de ce, nu se luaseră după el, 
comportându-se ca nişte ordinari hoţi de buzunare. 

„Faza cu cheia strânsă în pumn era însă, la fel! La 
fel!” remarcă Dan după ce Gloria încheie. „Cyrus se 
pregătise şi atunci să-i plesnească... lar mesajul de însoţire 
al Fatimei îi mulțumea şi atunci, ca şi acum, lui Enpivi... 
Omul ăsta... El chiar se folosea de Baabylon! Pentru ce 
oare?” 

M-am uitat la Gloria, dar ea nu răspunse acestei 
provocări directe, aşa că am continuat să înfulec. 

Fasolea avea gust de cretă, dar era nutritivă. 
Proteine, grăsimi, etc., în proporţie optimă. Dan zâmbi şi 
se opri din înfulecat. Vâri o mână în buzunar şi scoase... 
capsulele de Intal şi flaconul cu Berotec: 

„Uitasem! Erau în hanoracul tău. Poate o să ai nevoie 
de ele...” 

Nu m-am grăbit să le iau. Ca s-o fac, trebuia să mă 
întind peste masă, pentru că Dan le aşezase lângă farfuria 
lui, astfel încât Gloria să le vadă bine. 

„Ce-s astea?” întrebă ea. 

Dan mesteca. N-avea cum să răspundă cu gura plină. 

Iar eu: „Medicamente”. 

Mai lipsea ceva, dar nu scot o vorbă. Dan continuă să 


mănânce. Gloria se îndreaptă în scaun, pune furculiţa în 
farfurie, îşi sprijină bărbia în palme şi întreabă: 

„Ce medicamente sunt astea?” 

Intal. Berotec. Sunt pentru astm”. 

Inţepeneşte. 

„Ai astm?” Aveam. „Şi ai plecat singur pe munte?” 
Exact. „Am auzit că astmul se moşteneşte”. 

„Nu totdeauna”. 

„Cyrus...” face ea”. Cyrus... ale şi el astm şi la 
fcetotec”. „E o boală destui de frecventa. Iar Cynis nu-şi 
aminteşte preA JukM M.feH - ii- Uâl it ** L 

cis dacă are astm sau nu. spun. „Are”. subliniază 
Glorii 

„Ma multe cnimicaie. zice uan în treacăt „Extrem ce 
multe chimicale, îhcet 

— Incet, he transformam într-o specie chimică”. 

pufneşte el. 

Miiik la m» < ILmA Jli. - (ifem*! * îi. Luuh zjec asta 
pentru ca a mai păstrat ceva din cele găsite în nanoracui 
meu. 

„Şi îţi varianta în care Lyrus e atacat ce cei trei ia 
suprataţa... $1 acolo scrie că are astm. Că îşi da’ tu 
Berotec”. 

Kiaica în umeri. Aşa se agrega coincidenţele, totul 
tuna întattiplator. 9 per. 

„Iar fatima l-a întrebat d data pe Enpivi dacă n-avfca 
şi el, cumva, astm!” Insista Gloria. 

hi JI. Wm IK tuiilal inluilM i*M i L.)! jjlil-l tttauilji i, şi 
avea: întrec, uiona tace semn că nu. tot e pinei pentru tait 
în». 1 + r àhLUril MHIH u Ei. Îi MMLIHidHik* t-lm LibliiM 
lukuitak U 

ca cyrus şemoapata. zic „[ii eu şemopatez. ne două 
zile încoace. Reflex, îmi masez piciorul care zvâcneşte. 

„In alte variante, Cyrtis nu şchioapata”. fate dan, dar 
nu-l bagă Htttifc Hi îţi eEâIl6 

„Creţi ca N-aveal cum santi vil aici!” zice Gloria 
deodată şi. 

— Ăiiili i. ii4 «- iiliH iii... lili, jiii «t-iii. - 1E XVta ia 


după cum se uita la flaconul cu spray, sunt sigur est vrea 
să tac o proba, zb vadă sunt se administrează medica 

MB întreb dacă h-at-e dreptate, dar până uha-alta, 
tac tlMtari îl «M EIU - LiliiM euâliih îi at fm-1. jâri mm! l- 
Wirfiiln All 

„Uaca ţi se termina sprayui şi taci vreo criza, noi ce 
trecuie să tăcem r întreaoa uan. 

N-ar avea ce să facă, Chiar n-ar dvfce ce să fiica, tar 
el: 

Xtu-l iX Aialiil u0 Jul. M al mJ 4 i «L <îi malii Iii iliita 


„Vrei să spui la oaca n-ai tuoui asta la tine... oaca te 
apuca.: „adică...” 

„Nu e obligatoriu să te omoare, be regula, rezişti 
până ajungl 

L A Lilll J» iţi Bul-ihii Li Lj i. 1 Lil] MJ şi, Le.1 II la 
ia doctor, acum treizeci ac ani tiu existau sprayuri am 
astea şi lumea ijil. i. i-i Mllii W 14 

nu murea aşa ce uşor. 

„Pot să mă uit la sprayul tău?” făcu Gloria deodată! l- 
am dat. L-a întors pe o parte şi pe altă. L-d clătinat. L-a 

— It Hm - în îi - aljA. <li i M447JI Iii U tuui-i-i, 
mirosit, uaaea semite că ar fi vrut să-i cage în gură. M-a 
intreoat. „Pot să văd turn ttierge?” 

u. linii rutea. 

A apăsat pe fundul sprayului şi Jetul de bietotec 
nebulizat o 

(ilM „Văâră 4 lu «tră* J. - t t y iji. «ÀO-ill-M 

Improşca pe ouze. inu sența niciun gest se surpriza, 
nu se apara 

Winin. IIE.1 M ta în t „fi... LJ. H titfhihuli Mk t* H 

nicicum, nu se strămoa, uan începuse să intuiece, ce 
afara se auzi din nou bufhetul paşilor de Uriaş, Iar Gloria 
se apucă să citească eticneta ce pe tuo. Apoi i-l întinse lui 
uan: 

„Parcă ar fi deodorant „îi zise. 

„Nu miroase a deodorant, dar în rest, aşa e...” 


recunoscu ei şi-mi făcu cu pehiwl. „Câte grame are?” 

„Scrie pe el. Sunt 200 de micrograme de substanţă 
activi”. 

„Aşa puţin!” cască ochii Dan şi apoi mă măsoară din 
priviri. O face cu conştiinciozitate, de vreme ce Gloria nu 
se mai satură să se joace cu tubiil 

Deodată, mi-l aruncă peste masă, fără să mă anunţe. 
î) prind din zbor şi-l bag în buzunar. Dan înghite în sec, ea 
ppntjnuă sij mănânce şi, preţ de câteva secunde nu se mai 
aud decât măselele noastre. Mă întind după flaconul cu 
Intal şi î) bag şi pe ăla în buzunar-Dar mai lipsea ceva. 
Mda. lipsea încă ceva. 

„Ştii”, se întoarse Dan spre mine, „unul dintre cei cu 
care discutam despre Şaabylgn, credea la fel ca tine... Că e 
un joc. Un site interactiv, sau aşa ceva. Nu l-am cunoscut 
decât ca Qni, dar, tipul fiind metegrolog, am încercat să 
vorbesc cu el direct, la telefonfera marocan şi lucra la un 
institut din Munţii Atlas, la Faroud-al-Shawah... Cu alte 
cuvinte, omul ăsta are o identitate precis. Eh, te-ai fi 
gândit că un om de ştiinţă o să ajHngă să-mi trimită un e- 
mail, spunându-mi că, citez, a vfem-a pe Fatima 4 xeftvd 
într-o cofenea? f) văzuse fotografia în Internet şi mie mi-a 
spus că a văzut-o la Tanger, într-un local ţinuţ de un 
francez. Cică îi plăcea nemaipomenit cafeaua pe care p 
bea acolo-Q savura, aşa spunea marocanul”. 

„Şi altceva, ce-a mai zis meteorologul ăla marocan?” 
întreb, ntsi zis nimic-A fost prins de revărsarea unui oued 
în deşert, pe când măsura umiditatea nisipului şi a murit- 
Aşa mi-a scris un coleg de-al lui Tot pe e-mail”. 

„Colegul ăla al lui „încep 

„Oh, cu tine nu se poate vorbi!” Dan râse, luând-o 
martori pe Gloria. „Unii oameni pur şi simplu nu pot să ne 
creadă! N-au cum!” 

„Să ne creadă?! Pp apj-pi?!” 

Pentru clipele în desfăşitrare, eram prost amplasat. 
Şi el şi ea îmi ocupau întreg câmpul vi? ual, iar eu n-aveam 
cum să privesc în altă parte. Dan forfoţea cu furculiţa prin 
farfurie deşi nu mai avea ce şa mănânce. Gloria se ridică, îi 


lud farfuria şi scurse în ea fasolea de pe fijndu-i conservei. 

„Niciodată nu-i ajunge!” zâmbi ea, dar răul fusese 
făcut. 

„Uite” ţi zic lui Pan, „cum ai vrea să cred în chestii 
din astea, din moment ce eu inventez poveşti 
asemănătoare?” 

$ interesat-Mestecă mai lent. Qlpria mă priveşte şi 
ea, pieziş 

„Clipurile publipitare, ele sunt poveştile! Un clip 
publicitare o minciună de la cap la coadă. Eu ştiu ce-ţi 
place ţie”, mă aplec peste masă, spre Dan, „eu ştiu ce-ţi 
place ţie, ştiu la ce te gândeşti noaptea înainte să adormi, 
ştiu ce-ţi imaginezi, ştiu ce vrei şi ştiu ce visezi...” 

Reuşesc să-l fac să se afunde în scaun. O pală de vânt 
zguduie cabana, dar lui nici că-i pasă. 

„Pe urmă, mai ştiu ce vezi. Zi de zi. Ştiu ce trăieşti, zi 
de zi. Ştiu ce trebuie să faci, de când te naşti, până mori! 
Când eşti copil, te joci şi vrei jucării, când ajungi la 
pubertate, te uiţi după fete, când termini cu pubertatea te 
însori, faci copii, apoi te ocupi de făcut bani, de amante, 
apoi vine vârsta când te preocupi de putere, plăcerea 
subtilă a bătrâneţii şi, în sfârşit, ieşi la pensie, citeşti ziare, 
începi să tremuri, te scapi pe tine din ce în ce mai des şi 
după aia mori. Aşa arată excursia. Există variaţii pe tema 
dată, dar sunt măsurabile... Sunt încadrabile în curbe. 
Oamenii sunt mai puţin deosebiți decât sperăm noi că 
sunt”. 

Dan îşi micşoră ochii. 

„Eu nu sunt oricine. Unii dintre noi mai ieşim din 
tabelele tale”. 

„O secundă”. fac. 

O să mint. O să fac precum ţigăncile care dau în 
cărţi. O să fac precum cei care fac horoscoape. E o 
problemă de cuvinte aranjate atent. Cum stă Dan? Stă 
sprijinit de spătar, cu mâinile pe masă, de-o parte şi de alta 
a farfuriei goale. Ce şi cum e el? E meteorolog, mănâncă 
repede, se enervează uşor, sare la bătaie pentru chestii 
care pe alţii i-ar lăsa inerţi, îi place votca Finlandia... ce 


mai ştiu despre el? - se culcă cu o femeie despre care ştie 
că s-a culcat până să apară el cu predecesorul lui, deci are 
un grad de nesiguranţă cum că el nu ar fi ales, cică relaţia 
lor e rezultatul unui complex de împrejurări. Fiind violent, 
în context trebuie să fie exagerat de gelos; îi mai plac 
poveştile pentru că umblă după ele prin Internet, acceptă 
să lucreze în locuri izolate, e înalt, poartă barbă îngrijită 
atent deşi aici nu-l vede nici dracu' în afară de Gloria, iar 
ea nu pare să fie interesată de fleacuri cum ar fi bărbile 
îngrijite, e curat, e puternic... cum mai e? 

E răbdător. Strânge din dinţi. Poartă pantaloni pană 
clasici. Are... 

Oh, pentru început, o să râdă. E aproape sigur că o 
să râdă. 

„Când ţi-ai imaginat-o ultima oară pe Gloria purtând 
ciorapi de mătase? Când? Aseară? Acum două seri?” 

Imi pare rău, dar râde. De aici lehamitea. 

„Nu sunt oricine, e drept, dar o femeie în ciorapi de 
mătase e totdeauna mult mai sexy. Eşti bărbat, ştii asta 
foarte bine, nu mă duci!” 

lau şi eu o gură din fasole. E ultima. O să râdă din 
nou. Şi o să-i facă un semn, nu ştiu ce fel de semn, dar o 
să-i facă un semn Gloriei. 

„Erau ciorapi negri, cu portjartier, iar ea purta fustă 
scurtă. Fusta era neagră şi foarte evazată”. 

Uşa de la intrare se zgâlţâi. Balamalele scârţâiră. El 
râse mai tare şi cuprinse palma Gloriei în mâna lui uriaşă, 
cu degete puternice - remarc că îşi tăiase unghiile recent. 
Le şi pilise. 

„N-ai haz deloc! Ştii bine că la cum arată ea, aşa i-ar 
sta foarte bine!” 

„Ştii aşa de bine cum ştiu eu că i-ar sta ei mai bine?” 

Fiind răbdător şi deştept, continuă să râdă. Şi nu 
numai: 

„Oh! Dar tu când ţi-ai imaginat-o aşa?” 

Ea nu-şi drege vocea şi nici nu ne spune să terminăm. 
N-ar face-o s-o pici cu ceară. 

„Chiar acum, pentru că mă pun în pielea ta. Tu eşti 


publicul meu ţintă şi vreau să-ţi vând ceva. N-are 
importanţă ce, dar vreau să-ţi vând ceva şi am s-o fac! 
Pentru asta, eu am să fiu tu pentru câteva minute”. 

N-ar fi trebuit să spun asta. Câteodată se porneşte 
aşa, când fac pe deşteptul. Ştiu cum începe. Cu o răcoare 
în capul pieptului. În cel mult trei-patru minute o să-mi 
urce în beregată şi atunci... 

„Eu nu sunt individul standard, Filip! Eu nu intru în 
schemele tale. Sunt distinct. Dar zi înainte! N-avem nimic 
mai bun de făcut!” 

Sau poate că era din cauza frigului? Cred că sunt 
doar zece grade în bucătăria asta neîncălzită. Îmi privesc 
degetele. Sunt violete, iar răcoarea din capul pieptului îmi 
cuprinde încet-încet coastele în strânsoarea ei nenorocită. 
În curând o să fie mai greu. Dar mai e până atunci. lar eu 
vreau să-l văd cum îi îngheaţă odată zâmbetul ăsta! 

„Ei, numai că Gloria îşi scoate ciorapii cu extrem de 
multă lentoare. Aşa a făcut, nu? N-a făcut aşa? Acum două- 
trei seri... în mintea ta”. 

O văd cu coada ochiului. Îşi imaginează cum ar fi 
dacă... sau cum a fost atunci când... 

„Dumnezeule! Orice bărbat are fantasme din astea! 
Mi se par banale. Încă nu-mi vinzi nimic!” 

„Ba ţi-aş putea vinde nişte pantaloni clasici, pentru 
că Gloria, după ce-şi scoate ciorapii, îţi leagă cu ei mâinile 
de capul patului, lucru pe care tu ţă-l doreşti foarte mult, şi 
îţi leagă şi picioarele, cu sutienul, iar tu accepti chestia 
asta, nu? O laşi să te lege cu ce-i vine la îndemână şi, 
pentru că asta vrei cel mai mult, dar n-ai curaj să i-o spui, 
aşa aş scrie un clip pentru nişte haine Hugo Boss, când o 
să-mi propun să le vând meteorologilor din vârf de 
munte...” 

E un blestem! Bărboşii blonzi îngrijiţi, care stau 
izolaţi şi care îşi calcă singuri pantalonii pană model fin de 
siècle... Tipii care se dup să aducă scaune din încăperile 
alăturate şi pare saF la bătaie-Pap încă surâde, der i-a 
rămas o mână liberă şi apucă furculiţa pu ea - e up risc, 
propp, e un râse, dar nu merită? Pot eu să-i vând ce vreau, 


da, sau nu? 

„Şi mai presupun că în visele tale, degetele 
plpiparelor ei sunt mai subţiri decât în realitate...” 

Dumnezeule! A mers mai repede decât oricând E ca 
şi cum îţi bagă cineva capul într-un acvariu şi te ţine acolo- 
Tragi aer adânc în piept, dar şuvpaie de apă şi alge îţi 
năpădesc gpra şi îneepi să hârâi - văd totul ca prin ceaţă şi 
mă străduiesp să rămân drept în scaun, oh, n-am cum, 
trebuie să mă întorc pu spatele la Pi şi asta e râu pentru 
cât Pan şi Qloria o să creadă pă m? U înspăimântat venele 
lui care îi zvâcpeau pe tâmple, roşii, ce să fac? - mă 
răsucesp pentru că mai bine mă cred ei fricos decât să mi 
vadă în halul ăşta şi sppnppnesc prin buzunar după 
Berptep - îl găsesc! şppţ Pât de repede pot, dar deja sunt 
pe jos, pe duşumea, ei trebuie să zică peva, poate chiar 
strigă şi nici vântul ălşt nenorpeit de afară nu s-a pprit, dar 
eu nu aud decât bârâitul meu şi-mi vâr sprayul în gură, e p 
întreagă tehnolpgie pe care trebuie ş-ţi respect, un şir de 
gesturi care mi-au intrat în refle. precum cele mai 
elementare acte, prepum ale vânătorului care încordează 
arcul decum vede prăda să zicem, numai că eu strivesc în 
mână sprayuj ăla împuţit! prind eu buzele şi-l sug cam în 
apelaşi fel în care aş face pu sânul unei ferpei> în apelaşi 
fel în care Pan îşi imaginează că p face cu. 

* 

„Am crezut că o să mori „îmi spuse P & n „Mereu fagi 
în rău?” Ar trebui să fac o probă de voce înainte să 
răspund, pentru fă nu vreau să fiu văzut cum mă efunuiesp 
să vorbesp. Wumai că vorbele îmi ies din gură fără eforţ: 

„Nu totdeauna-Pe regulă îmi vâr la timp beroţepul în 
gură şi scap. 1> 

„Mda-Acum însă, voiai să-mi vinzi ceyal p-ia p-ai avut 
timp 

„Px-ct. Eram şata-sate să-ţi vând psmtolpuii ăi»” 
„Abia şi ieşit pin criză-Cp-şi vrea să-ţi spun?” „că p să 
cumperi pşnitălpnii ăia-” „în regulă-Q să-mi cumpăr p 
Pereche de Hugo Bpss” „Nu vrei să mai măţiănc» ceva?” 
pp-i reteză fiioria - „Aş beş ceya-un ceşti, pred...” 


bispate în hol. Kftttiân ăitigut tu tel. Éàct ÎN 
tabutătul ăla şi Hia toi ltlă-Sbttl-ft diat taţi pâH8 În 
picioare. 

Gât timp ai sâcut... Ani fost în reţea. Arri căutat 
informatil despre asttti”. ttage adânc det în piept şi Zbdăte 
din buzUHat seringa tu adi-eHali Hă. „N-am vhit să şi-o 
dau pefit Hi cât îmi irtrăgitia Hi că e altceva. Nu ştiahi ca 
în ea* de fbtţa majbră ttebuie să fi faci Itijebţil din astea”. 

„N-ar fi avut Nevoie pfihă acum”. de şi la U seringa. 
E ttilta, e gata theăfcată, INcape într-un buiuhatei şi e 
strict hece Sâtă. 

bigHA fdHbteşte prin bucătărie. Abia d aştept să se 
întdarcă tu ceaiul ăla. E cel hiâl Ihfect ceai be cate l-am 
băut IN viaţa mea. „Ce ttial ăpiihea priţi tetear (că ftiHUhă 
hit da serti Hë să se potbleâsbă. ta au bteat d celuift de 
criză la tilvel etitopepH. Vijălla e ÎNcă limitata la teritoriul 
titisttU, de fapt, tiu tt-cce de Sighiâdata, tôtfë tidtd şi de 
blutglu cât te sud... Dfit tututot li se paf-e ciudritfl. Zic că e 
prea limitata ca întindere”. hi ce ziti1?” 

I, EU SUH - tphicticlaH. O MëgisttëÉ bât de bi Hë 
pot.'1 PracticlaH, pe drtcu. Îşi scobise şi el ttiltttea, dar tiU 
g & şi-Sfe tiici o explltaţit; Zlatele SUNT attitiza Hte... 
Vbtbesc de Uh Nifid cu pUHtt de plecâire local, flesefttcâri 
de ehefrgie ieliitică. Chiar ăcademiclehli au iHthif tu joc. 
Unii t\t ca epitertti-ul ftirttihil ar fi alet, la ttdl. La ChiU”. 

OH, mai auzlăsin din astea! Merg ÎN reclame sau în 
site-uH Nett Age. Văi-ful dttiU, pdartă eHetgetică a Ifettei, 
tevâstându-se IN INaitui eeftilul - M rog, sloganuri 
ocditiste, de bate nu-mi periâiit să fat miştd peutrii că 
aptăximativ 10% din publicul cu putere de buttipâtare e 
pertiieabil la ocultism. E supetstifios şi îi plac miătef-eie. 
La iei sunt şi eu. 

OAU dat vfeO dată estimativa când ar putea àă 
înceteze”, jtU te creii?” 

Në-ahi Uttat uhul la altui şi altl râs. d 68 ne învftţam 
şi tu asta din HIO - hiëttt të tasul arë tahdăttient crescut: 
ebdHOitiiseşte ftaze IHH-eg. 

Hcă se mai strie despte title”. dart fileu o pauză şi 


zâhibl şmecher. „Ştiai est o să îHbeapă fitrhitia asta /” 
jifitt. De be?” 

«jPlii al dispehit la fi*! E o dispariţie cate mimează O 
Manipulate. te-a) dat la fund exact dind ttebuia. tfnil fab 
legfitut-a între fiiHUnă şi dispariţia ia, hiăi ales că ëtai pe 
cale să capeţi Uit post Irtipb Ham, lanu ştiţi ce firma 
tare...” 

jiâhă să capăt postul, etatri pe câte să Ihtasez un şut 
în cutimportant: 

„D-aia zice lumea că ţi-ai luat tălpăşiţa! Ca să 
organizezi o licitaţie mai specială. Una în care să intre ca 
decor şi elementele naturale”. 

Tac. Când vorbim prea mult, inventăm probleme. Ştie 
şi el asta. De fapt, lucrurile sunt atât de puţine încât 
trebuie tranşate direct. 

„Andrei... E pe aproape... La Sinaia. A plătit nişte 
salvamontişti ca să urce încoace. Amicii tăi din Bran ştiau 
ce traseu aveai de gând să faci, iar Gelu, de la Salvamont, 
l-a confirmat. Frate-tău a scos din buzunar sute de dolari, 
dar cei din Sinaia n-au ajuns nici măcar până în platou. 
Cabinele nu merg, iar de la Poiana Regală în sus nu mai 
vezi la doi paşi, aşa că s-au întors. Mda... Atunci, tipul care 
te-a contactat la Bran - Dietrich îl cheamă, nu? - ei, 
Dietrich s-a dus la Sinaia să vorbească cu Andrei şi cu 
salvamontiştii. Insista să plătească elicoptere pe care să le 
trimită după tine pe munte, deşi i s-a explicat că eo 
tâmpenie. Azi, el şi cu Andrei se întâlnesc cu şeful 
garnizoanei de la Sinaia. Vânători de munte. Vor să vadă ce 
e de făcut. Pot să dea de tine, sau nu? Ceea ce mă miră 
foarte tare, de vreme ce toate ziarele au publicat...” 

Se opri. Gloria apăruse pe nesimţite cu ceaiul şi se 
aşezase pe marginea patului. 

„Puteai să mori, dumnezeule!” 

Despre Dan. Pe de o parte, o înţelege. A văzut cu 
ochii lui cum arată o criză de astm. Pe de altă parte, se 
întreabă de ce participă Gloria la criza mea. Dar găseşte 
ieşirea: 

„Dietrich... Îl cheamă ca pe evreul din cronică...” 


„Când îţi spun că e un joc!” 

„Ca să fie un joc, înseamnă că e alimentat de cineva 
de afară, de unul ca tine, ca mine... De unul care te 
cunoaşte chiar pe tine. Tu ai şti să joci... Baabylon?” 

Ridic din umeri, iar Dan îmi face cu ochiul şi 
zâmbeşte. Dubiile lui s-au dizolvat în replici. 

N Iau cana de ceai. Mă ridic în fiind. Aşa e în astm. 
Între crize, nu ai nimic. Nimic, nimic, nimic. E boală 
sfântă. E semn. 

„Ce altceva au mai scris la ziar?” îi dau ghes lui Dan. 

„Cică ai fi lăsat nu ştiu ce fel de hârtii... La hotel. La 
Bran. Şi acasă la tine”. 

Se uită în jos în timp ce spune asta. La fel şi Gloria. 
Sorb o gură de ceai. 

„Mă ocup de reclamă, ştii...” 

„Aşa spun şi ei”. 

Gloria se ridică deodată şi aţinti degetul spre Dan: 

„Câtă vreme sunt pe aproape, nu mai deschizi 
subiectul ăsta!” Apoi, se uită la mine., JE valabil şi pentru 
tine! Te îngrijesc pentru că ai căzut pe munte. Şi pentru că 
ai boala asta! în rest, eşti doar un ghimpe de care n-aveam 
acum nevoie! Aşa că, ai să taci şi tu. Aţi înţeles?” 

Mi-a făcut un ceai. O să ţin cont de ce m-a rugat. În 
încăpere s-a făcut şi mai rece. 

„Nu ne apucăm să tăiem lemnele alea?” întreb. 

Cei doi se uită unul la altul. Dan îmi face semn să mă 
dau jos din pat. 

„la! Fă nişte paşi încoace şi încolo!” 

Ne umflă râsul, dar eu îl ascult şi fac paşii. Praf de 
mers se cheamă la oraş, chit că şchiopătez. Îmi prezint 
tricoul dezurzit care nu ştiu cum de ajunsese pe mine, 
jeanşii sucăliţi - ohh! - cu mersul le am, zău că le am! E o 
înzestrare nativă. 

„Bine. Termină-ţi ceaiul şi hai!” 

leşiră amândoi şi i-am auzit foindu-se alături. Unde 
naiba dormeau? Unde? De când ajunsesem la cabană, nu 
dormisem omeneşte - leşinam periodic şi habar n-aveam 
ce se petrece în jur câtă vreme dispăream pe celălalt 


tărâm. Mă uit la celelalte priciuri. Sunt impecabile, dar cu 
unul ca Dan nu poţi să te aştepţi la altceva. Era în stare să 
încoloneze şi norii de pe cer. 

Termin ceaiul şi mă înfiinţez în bucătărie. Erau 
îmbrăcaţi de nu li se mai vedeau decât feţele. Gloria îmi 
întinse o parka îmblănită, un pulover şi o căciulă. 

„Îmbracă-te ca lumea! Am fost afară şi crapă 
pietrele!” 

Dan smuci uşa. Mi-am tras în mâini nişte mănuşi cum 
nu mai văzusem niciodată: erau kaki, militare, şi aveau trei 
degete: unul pentru degetul gros, altul pentru arătător şi 
mijlociu şi cel de-al treilea pentru inelar şi degetul mic. 
Ştiu că odată, după ce voi fi scăpat de acolo, o să mi se 
spună că primisem mănuşi de artilerist, dar asta se va 
întâmpla mai târziu, mult, mult mai târziu. 

Apoi am ieşit din cabană, pe urmele lui Dan. 

Toată chestia de afară a căzut peste noi; zăpadă, pale 
de aer izbind ca berbecii, lame de gheaţă tăioase şi vuietul 
huruind printre stânci. Dan se propti în troienele care îi 
ajungeau la brâu şi se apucă să croiască drum cu lopata. 
Zăpada cădea în vârtejuri groase de parcă se surpa 
văzduhul. Gloria îmi trage una peste umăr, îmi dă o lopată 
şi încep să sap şi eu. 

Ajungem la colţul cabanei şi mă mai liniştesc. Puteam 
săpa la fel de bine şi fără să mă dau de ceasul morţii. 
Facem dreapta şi ne strecurăm în spatele cabanei, aplecaţi 
de mijloc, târându-ne printre vârtejurile vâjâiptarp de 
nes», prin nămeţii din ce în cp mai în Jti. Glpria tropăie 
după noi bătătorind troienele: curge atâta? apadă clin 
peruri, fppşt e obligatoriii pa cineva parcurgă drumul în 
PPF - manenţă, pentru ca ninsoare nu-l appppre ja ipp. 

Iar ml simt izbjt în umăr. Mă întqrp. Abia reuşesc să 
văd chipul Gloriei. Strigi cora, dar n-aud nimic - „Ce-i?” 
Ltrivi. _ 

Ea doar se uită la mine-Purează câteva se pundă. şi 
mijeşte pphii - seamănă pu o luppaipă, aşa prim se uită 
acum-Parcă V repupoaşte peva, privindu-mă. apoi se apucă 
iar să fô? eze zăpada-Mă răsucesc ea să mă ţin după Dan 


carp între timp avansase şi jar mă apuc să dau zăpada la o 
parte. 

Ajungpm în sărăcia de dpppzit. E ţăndări-Appperişul 
i-a zburat, pereţii sunt fărâmaţi, câteva folii (je tablă 
ruginită îăngăne, bătute de vijeic, iar doi stâlpi de lpmn 
putrezit şpârţâip, gata-gata să cadă în nămeţii apretaţi- 
Numai stivejp de bulumaF acoperite de gheaţă an rămas! a 
locul Jpr Pan se fpipete împpapp şi înapoio până pe găseşte 
un trunchi aepperit de zăpadă şi dă să se apuce să-l dp- 
gojpaspă-Topprul a îngheţat în stiva de lpmne, iar e) 
trpbuip să-l smucească pentru ca săsmulgă din încleştarea 
gnpţii. Pumne? eulei... Şufoetul paşilor! Sp aude pror din 
spatele stâmpii. ampstppându-şp ch suiprul vispoi-iţii Mă 
uit în Jur şi împprp să le văd? gpmptul se audp din ce în pe 
mai aproapp, dar nu văd nimip-[ptul p cen Hşiu şi 
întunppps - „Eşti sigur că ai mai spart lemnp?” întreabă 
PanVprbeşte aşa de tare încât Gloria tresare şi se 
împprdează pa un arc, gata st sară de appip de sus, între 
noi-Se linişteşte însă când vede că aşez lemnul pe 
buturugă-Pan se sprijină dP papră şi se phiprăşte la mine 
ca la examen Saw poate că îşi trage sufletul-Sau poate că 
se viită în jur deşi nu are ia pe Zriiif! Zfbifl - tăişul 
tppprului desfape fibrele îngheţatelaw barosul şi izbese de 
două-trpi pri în măciulia tqporului, până ce lama i se 
afundă mai bine de jumătate în lemnul îngheţat-Appi salt 
totu’, răsucesc lemnul în aer şi zblgm! zbiwzbiw - îl buşesp 
de buturuga grpasă până ce-l crap în două-ţi un moment 
dat, auzind iarăşi bufnetul înfundat al paşilor pare aleargă 
undeva în spatele meu, mă răsucesc brusc. Ceilalţi n-au 
cum să în vadă: Pan se chinuie să târaspă un buhtmac şi 
să-l urpe pe capră, iar Gloria e dusă cu un transpprt la 
cabană-Apum am să-l vădi Nu mai are unde să le a 
spundăşi am sM vădi-E acpip. Mă isepdeşte, ascuns 
îndărătul ppreţifor pe jumătate dărâmaţi-E doar o umbră - 
puţin mai întunppată decât vâseplul-Prpţ de pâţeva elipp n- 
o să aibă decât forma asta-Appi, prin vârtejuri!? 

cenuşii àië Vijeliei, perfotează două IUH iirtiţe 
apropiate,  gălbene, Strălucind palid, suspendate ia 


jumătate de mettU deastipta solului. Se bbHctetteau încet- 
îmbet; toi thai sttâlticitbare» că nişte minuscule lămpi 
dbilce eu hal Ogen. Cantyte oc Hi de lup. Sau de câine 
Sălbatic. Mă priveau, curii altfel”? be Utt de? AVeatti s-o 
aflu zilele astea... Acuth, că /-ăht văzut, în sfârşit, aş putea 
să tiu mă mai opresc dih spate lemne. Cfthd şi când mă Uit 
la stiva din câte Datl scoate bulumadi. E din ce îţi ëë Hiâl 
hilcă, dat HU ştiu de câte iëttitië e tievoie ca S9 trecerii 
peste ctitfipâria asta meteorologică despre câte nimeni n- 
are Habar bum a ăpârut. 

tjacă N-o să se termine niciodată / bacă o să 
visboiască de acum încolo riieteu? bacă a îHbeput o nouă 
eră glaclata? bacă ne pregătim de big chthehl 

„Gată! Ajunge!” aud rachetele lui ban. Gloria apâhise 
şi ea. Avea chipul îmbujorat şi ochii căâţi de oboseală. Në 
făcu Seritt să săltării lemnele rămase şi să ne luăm după 
că Pe Dan îi umflă râsul şi sttigă ia Gloria: „N-a minţit. A 
mai spari lemne. Şi nici crize n-a făcutl” E tate Vesei. Se 
întoatce la mine „bal te văd eu diseâtă de ce-o să fii în 
stare! Bine că n-ai timas fi ta act p-aici!” 

Potnim spre cabană. Paşii Jui se mai aud o dată, 
dispărând îndărătul stâncii. Dan tresare, lat Gloria se 
răsuceşte brusc: „Ce dumnezeu?...” 

fi simt privirea. Imi cade în spate, dat o simt ptecis, 
că două vârfuri de ac. Dâbă nu m-aş întoarce să-l iscodesc, 
ar fi în state să eteadi bă mi-e frică, sau aşa ceva, ceea ce 
n-atfi neadevărat, pentru că îmi e fHbă. 

Aşa că mă întorc, Bineînţeles că bbhii Jui sunt acolo. 
Pisica din Cheshire rătăcita în ttoiene. bat nu e pisica, ştiu 
bă nu e pisica, dumnezeule! 

Apăruse, în sfârşit. Se iâsase va-uts până la urmâl Mă 
găsi-Se ştate mi se făcu fHea să nu fi fost tilettich cel bare- 
l trimisese pe urmele mele. 


În cameră sunt peste 20 de grade, am pe mine două 
rânduri de pături tari, dar mă cutremur din creştet până în 
tâipl. ferestrele eiănţahe fără oprire, iar în hol, tastele 
computerului ciâpâne nebuneşte. Afară e beznă. Lampa de 


petrol de pe duşumea răspândeşte o lumină cleioasă. 

„Pune-i supa în cană şi dă-i un pai... E mort de 
oboseală...” îl auzii pe Dan de alături. 

„Nu mi-e foame. Vreau doar să zac”. 

N-au zis nimic. Continuau să mănânce: lingurile şi 
furculiţele se tot ciocneau de farfurii, înghiţeau, beau apă, 
sorbeau votcă etc. Apoi apăru Gloria în cameră, cu cana, 
cu paiul şi cu tot ce mai însemna protezarea mea. 

Brusc, aud tastele computerului. După câteva clipe, 
Dan începe să fredoneze. 

„De unde naiba ai ştiut de chestia cu degetele?” 
întreabă Gloria în şoaptă. 

„Ah, degetele?!” Dau să ridic din umeri, dar simt cum 
muşchii îmi iau foc. 

„Ştii, când m-am dezbrăcat prima oară în faţa lui, l- 
am văzut că se tot uita la picioarele mele! M-a întrebat: ai 
mers mult în picioarele goale când ai fost mică? Am râs şi 
i-am spus că da. Atunci, el mi-a spus că dacă aş fi umblat 
încălţată, aş fi avut picioare mai subţiri. Degetele, mai 
ales, sigur ar fi fost mai subțiri - zău că aşa a spus...” abia 
acum făcu o pauză şi trase cu ochiul către priciul în care 
dormeau. Şopti, răguşită: „Chiar ai fost leşinat tot timpul?” 

t, Ba m-am prefăcut! îmi place să trag cu urechea”. 

Imi vâră paiul între buze cu un gest brusc. 

vbea! Mănâncă! Altfel, aici o să-ţi putrezească 
oasele!" 

Imi dă să beau şi să mănânc. N-am chef să putrezesc 
în duhoarea de fum, de oţet şi de petrol de la Omu... Fir-ar 
să fie! Gloria îmi tot face frecţii cu oţet şi spirt - e un 
slogan public, cică îi ajută pe oamenii obosiţi şi bolnavi. 

La un moment dat, se opreşte. Examinează cana. 
Zice: 

„De mestecat, poţi să mesteci”. 

Pot. 

Ea dă din cap şi dispare în bucătărie. Dan strigă la 
mine. 

„Dietrich şi frate-tău... L-au convins pe comandantul 
de garnizoană... Trei plutoane de vânători au plecat acum 


două ore din Sinaia. Poate că scăpăm naibii. O să te care 
de aici şi noi o să ne vedem de treabă ca înainte...” 

„O să vă lase provizii”. 

„Pentru doi oameni, ajung şi astea pe care le avem”. 
zice el. 

„Nici tu nu crezi că vânătorii or să ajungă aici”. Îi 
suflă Gloria trecând pe lângă el. „N-au cum. M-am uitat 
afară... Nici cu buldozerele nu trec!” 

„Ascultă...” zice Dan într-o doară. Dietrich ăsta care 
te-a contactat pe tine e tot evreu?” 

„Habar n-am. Vorbeşte bine româneşte”. 

„Toţi evreii adevăraţi vorbesc bine româneşte”. zice 
el şi îşi reia clămpănitul. 

Gloria face un gest de lehamite şi mă hrăneşte din 
nou; cu furculiţa de data asta. Ceva nu e în regulă, însă. 
Nu ştiu ce. Privesc pe geam deşi n-aveai cum să apari 
acolo, să te uiţi la mine pe fereastră. Mă gândeam însă că 
remarca lui Dan referitoare la Dietrich te adusese iarăşi 
prin preajmă. Ştiu ce-ţi place, ştiu ce cauţi... 

Iar Gloria, în şoaptă: 

„Deci, îţi place să tragi cu urechea”. 

Am gura plină şi îi fac semn că da. Ohoo, ce-mi mai 
place să trag cu urechea! 

„Ţi-am mai spus: eşti un mare şmecher. Mare, maare, 
şmecher! În plus, şchiopătezi ca tipul ăla din Baabylon, iei 
Berotec la fel ca el şi îţi place să tragi cu urechea la ce fac 
alţii, aşa cum şi el se uită cu binoclul la alţii”. 

„Şi mai cunosc şi un Dietrich!” schimb vorba. 

Gloria nu mă băgă în seamă însă. Emigrase în 
gesturile ei utilitare. 

Ce se întâmpla atunci în cabană? Eu mestecam. Ea 
mă îndopa. Dan umbla prin reţea. Focurile ardeau. Lampa 
abia dacă lumina. lar în jurul cabanei: turbioanele de 
zăpadă. Iar în turbioane: tu, trezit de apariţia lui Dietrich. 

„Ascultă”, şopti ea, cu voce gravă, „dar mie, mie nu 
vrei să-mivinzi nimic?” 

Când mesteci, te prefaci fără efort. Pretind că mestec 
cu greu. Dau din picioare ca să am prilej să mă 


schimonosesc de durere. lar ea, şi mai încet: 

„Mie, cum mi-ai vinde?” 

Abia acum e momentul s-o privesc. A existat maniera 
Rudolph Valentino, Clark Gable, Richard Gere, Leonardo di 
Caprio, Napoleon, Da Vinci şi Carol II Stuart. Numai cine a 
făcut clipuri publicitare ştie cum m-am uitat atunci la ea. 

„Ah...” se retrase Gloria uşor. „Eşti aşa de sigur?” 

Extrem de important e să fiu atent la tastele lui Dan: 
pocnetu' lor ritmic trebuia să nu contenească pentru că 
mai aveam nevoie de zece - cinşpe secunde ca să închei 
exerciţiul. 

„Înseamnă că-ţi trebuie un masaj, prăpăditule!” lansă 
Gloria şi se ridică de pe pat. „Hei! Omul ăsta are nevoie de 
un masaj. Altfel, putrezeşte aici!” 

„Ce naiba, Gloria! Ce naiba? Hai că am ajuns 
aproape. Ai puţină răbdare!” 

„Bille. Atunci o să i-l fac eu”. stabili ea şi disparti în 
bucătărie cu farfuria din care abia mâncasem. dan bate din 
ce în ce mai tare în tastatură. 

Ziceai că ai gin...” strig eu şi, fir-ar să fie, am vocea 
prea Hlgiişitfl, pentru ca Dan se opreşte pentru câteva 
clipe din lucru. Gloria se întoarce cu o sticlă de spirt într-o 
mâna şi uh burete în cealaltă. Dă păturile la o parte» le 
pune pe prici, înipaturindu-le elegant, sistematic, apoi ia o 
pauză în care se aude bufhetul paşilor de afară şi plesttetul 
liniştitor al tastelor computeniltii. 

„Pe burta!” îmi ordonă. 

O ascult şi simt pe spate jetul de spirt rece. Durerile 
erau atât de mari, încât am început să gem. 

„Mal încet!” aptic eu să hot-căl. 

Se aud paşti Itii Dan, lttă & Gloria continuă treaba 
ÎNceputfl, cu mai multă lehtoare decât trebuie, luchl 
explicabil de vreme ce Dan s-a oprit lângă pat. Palmele ei 
îmi patinează pe piele, agăţând când şi când cu buricele 
degetelor muşchii dureroşI* startilhd asupra 2 onelor 
contractate. Mă trage de braţe şi, la un moment dat, îmi 
propteşte genunchiul între omoplaţi şi mă trage în sus de 
urtierl - articulațiile îmi trosnesc şi gem - tipa asta chiar 


se pricepe la masaje, uite-o ca acum îmi ia tricepşil la... 

Jfuck eu mai departe!” pufneşte Dan... «Astă trebuie 
frârtiârttat precum coca* dacă vrem să-l mai folosiţii... Aia 
cu balul şi cu trupele lor o să mai întârzie. Până vin ei, mai 
bihe-l aduc pe el în stare de ftiticţionare”. 

Masează mai bine decât ei, dar nu de asta aveam 
chefl Atingerile. Am prilejul să le compaifbmele VS. bărbat. 
Aceiaşi interacţiune fizică. Piesiunt. Oase trosnite, rhuşchl 
frământaţi şi piele strivita. Gloria avea şi ea forţa 
suficienta şi mă înttefe: oare ce s-ar fi întâmplat dacă el i- 
ar fi luat locui fără zb-mi dau seàma? Pe muţeşte. Dacă aş 
fi fost ametit de tot. E doar un masaj; însă cum aş fi 
redtţioilat? 

„Astulta, Filip!” zice Dan deodată. „Cine nalba eşti tu 
de te cauta toţi ăştră? Costă o grămadă de bani să sui pe 
munte trei plutoane de vânători...” 

Îmi piserizfl spatele ditim, etalând fibră cu fibră. 

„Oamenii îşi imaginează că le aduc mulţi bani. Mal 
mulţi decât du. Mai hitilţi decât le aduc alţii”. 

„Aha... Ddr atunci, de ce? 

Nu le putea abţine. Însă Gloria sé apropiase cu 
buretele şi i-i întinse, imperativ. B înzestrata nativ pentru a 
da comenzi nerostite. Dan oftă - se apucă să mă frece pe 
spate cu gesturi lat-gi. 

„Doamne, ce slab eşti!” exclamă - „Cum naiba de-ai 
spart lemnele alea?” „Ce era să fac?” 

Se lăsă eu toată greutatea pe spinarea mea până ce 
îmi pocniră verţebreje. 

„Mda. Nu eşti om de munte. Nici de spart lemne. Te 
pricepi să faci bani... Numai pentru alţii, sau şi pentru 
tine?” „Şi, şi-l”. 

Inspiră brusc, gata să zică ceva, dar se abtine. Trec 
câteva secunde. Mă plesneşte din ce în ce mai repede şi 
mai tare. lipi place să fiu masaţ şi sunt obişnuit cu 
manevreje asţea-Mircea, care e mai puternic decât Dan, 
are damblaua să maseze lumea, aşa că am profitat câţ am 
putut de pe urma lui El pu mă lovise niciodată atât de tare 
- „Bani, deci!” zise Dan, izbind tot mai puternic-Până fi 


priciul se zguduie sub loviturile pe care mi le aplică-Mă 
doare, dar un Din masat geme oricum-Am continuat să 
mârâi şi să bpreai, iar e nu s-a lăsat 

A ajuns la picipjire. Parcă le înnoda! Şi iar s-a apucat 
să mă plesnească, în felul ăla al lui 

„Pa ştii să faci şi alte chestii”. „Ce alte chestii?” „Tot 
soiul!” 

E din ce în ce mai încrâncenat - se simte după cum 
mă plesneşte - „Uei!” făcu Glpria”. Vezi că o să rupi ceva 
în el!” Iar eu: „Nu, nul Lasă-ll p excelenți” Mă pânora, 
nenprocitul! Buf-buf-bufl Treptat, mă transforma în sacul 
lui de bpx, un sac de bpx viu, care se abţinea să nu strige- 
Buf-buf-bufl. Se pprea să mă şteargă şi să mă frece cu 
spirt, şi după aia, iar: buf-buf-bufl 

„Soţia ta „reluă el, „a venit şi ea la Şinaia. Eşti 
căsătorit de mult?” 

Abia ppt să-i răspund şi vocea îmi trepidează: „De 
şase ani”. „Ai copii?” „Nu...” 

„Ciudat-Bani ai, lumea are nevoie de tine, nevastă-ta 
e îngrijorată, ce nevoie mai aveai să pleci pe munte? Sau 
aveai nevoie de izplare ca să utilizezi eficient 

„Ce să utilizeze eficient, Dan?” i-ţi reteză Glpria- 
Ultima lovjtură m-a făcut să icnesc şi cred că dacă n-aş fi 
avut muşchii făcuţi paştă de la spartul lemnelor, aş fi 
zvâcnit, pan s-a oprit şi s-a aşezat pe marginea patului, 
aplecându-se către mine. Mi-a spus în şoaptă: 

„Ai şi duşmani, ştii, nu?” 

„Cum naiba să n-am duşmani?” 

„Eh, nu prea mai ştiu cum e la oraş, că am plecat din 
Bucureşti de opt luni... Duşmanii au rămas la fel de 
perfizi?” 

„Bineînţeles. Altminteri, sunt oameni de lume. Ne 
înţelegem bine. Dăm mâna. Zâmbim şi facem conversaţie. 
Ne vedem la petreceri sau în interes de serviciu”. 

„De-aia ai plecat pe munte?” întreabă el iar, făcând-o 
pe Gloria să pufnească în râs: 

„Voi chiar credeţi că mă fraieriţi! Credeţi că nu-mi 
dau seama? V-am spus să nu mai faceţi nicio aluzie la 


chestia as/al”. 

„Omul ăsta se pricepe şi la altceva decât la făcut 
bani, dar uite că nu se lasă...” lansează Dan, iritat. Dar 
vorbea pentru o altă buclă de evenimente. 

„Şi tu, tu de ce-ai plecat pe munte?” apuc eu să 
întreb, răsucindu-mă cu faţa în sus. 

Zâmbeşte. 

„Aceeaşi poveste. Mai mult sau mai puţin. Numai că 
eu nu le-am lăsat niciun fel de semne! Şi nici nu mi-a oferit 
nimeni vreun job înainte să plec!” 

Gloria se apropie de prici şi, strecurându-se între 
mine şi el, se apucă să mă învelească. 

„Să nu răceşti!” 

The New Radicals! Computerul se aude din hol, iar 
Dan îmi face cu ochiul: 

„Se zice mersi!” 

„Mersi!” 

Dispare. Păşeşte triumfal, emanând satisfacţie, dar 
ce-mi pasă? în ce o priveşte pe Gloria, ea se poartă 
feminin, nu? Cred că e feminin să înveleşti lumea obosită 
sau bolnavă. Feminin sau matern, nu sunt sigur. 

„i-am vândut până la urmă ceva, chiar dacă tu n-ai 
vrut să cumperi!” îmi strecoară. „Dar n-a fost decât pe 
jumătate”. Iese din încăpere, chiar când Dan exclamă: 

Amicii de la Uppsala! Ha, haa!” e încântat. „Vino să 
vezi! Vino-ncoa'!” strigă la Gloria. 

Se aude şi exclamaţia ei şi încep amândoi să 
comenteze, agitaţi, mesajele trimise de amicii lor de la 
Uppsala, năuci ca şi ei, stafii bezmetice care umblă prin 
computere în timpul programului de lucru... Din ce spun 
Gloria şi Dan, reiese că Cyrus a început să se mişte - nu-mi 
e clar: cum adică, să se mişte? - că cei de la Uppsala sunt 
din ce în ce mai siguri că şi el şi-a dat seama că e ceva în 
neregulă cu oraşul în care locuieşte deşi, îi atrage Gloria 
atenţia lui Dan, Cyrus fusese primul care începuse să se 
mişte, nu Fatima, dar cei de la Uppsala parcă ar fi simţit 
disputa dintre cei doi pentru că se grăbesc să trimită un al 
doilea document, unul în care Fatima descria cum Cyrus se 


claustrase deliberat într-un apartament din Hale, acesta 
fiind motivul pentru care ajunsese ea să-l trateze. 

„Vezi? Vezi?” se ambala Dan, încântat. „Cum să se 
mişte tocmai el?...” şi se apucă să citească cu glas tare 
documentul suedezilor, care îi dădeau dreptate: „Cyrus 
locuieşte de un deceniu în apartamentul lui pe care nu-l 
părăseşte decât ca să iasă la serviciu. Fatima, indiferent de 
poziţia pe care o are în raport cu el în diferitele 
documente, se ocupă de rezolvarea claustrofobiei lui... 
Vezi?” 

„Aşa o fi, numai că cel ce se mişcă, cel ce caută, e el, 
nu Fatima! Ea doar ne scrie! Aminteşte-ţi de varianta în 
care Cyrus e atacat de cei trei, în timp ce cumpăra 
cheeseburgerul! De ce crezi că-l urmăreau cei din serviciul 
de securitate al Corporaţiei?” 

„Varianta aceea e mult prea încriptată, ai recunoscut- 
o şi tu! Nimeni n-a desluşit ce voia Fatima să spună cu 
ziarele acelea biochimice... îţi faci o injecție, tragi un scurt 
frison şi pac! - ştirile ţi se descarcă în minte, aduse de 
microbii ăia...” 

Dar Gloria: „Încriptată sau nu, fantastică sau nu, 
Cyrus e cel care se întreabă ce se întâmplă cu Baabylon, 
nu ea! Ea doar înregistrează. Şi ne scrie nouă”. 

„În principal, îi scria lui Enpivi... E singurul căruia îi 
adresa mesaje personalizate”. 

„De unde ştii ce mesaje primesc ceilalţi?” 

Nu se înţeleg. N-o s-o facă niciodată. La asta mă 
pricep cel mai bine: să desluşesc semnalele subliminale din 
conversații. E un blestem. 

Până la urmă, cad la învoială asupra faptului că 
Cyrus începuse să se mişte prin oraş. Să caute. Devenise 
activ, în sfârşit, după ce ani de zile aşteptase în 
apartamentul lui din Hale. Ceea ce, spuneau cei de la 
Uppsala, era semn că lucrurile se precipitau în oraşul pe 
care nimeni nu reuşise să-l localizeze. Tot cei de la Uppsala 
se plângeau că nu pot transmite celorlalţi baabylonauţi 
documentul cel mai recent lansat de Fatima în reţea: 
pretindeau că se şterge de sub ochii lor, pe măsură ce-l 


citesc - şi din acel înscris electronic se deducea că 
evenimentele intraseră rău de tot în viteză în oraş. 
Epidemia din Baabylon - Gloria şi Dan erau la curent cu 
ea, dar eu nu pricepeam pe atunci ce va să zică asta - se 
întindea fără putinţa de a fi oprită, de parcă milleniumul 
începuse sub forma unei gripe violente. Pe de altă parte, 
duşmanii lui Cyrus se aflau deja pe urmele lui, ba chiar, 
unul dintre şefii Corporaţiei cu care Cyrus era în conflict, îi 
oferise un job în cadrul Corporaţiei, fie ca să-l cumpere, fie 
ca să-l potolească cumva... Numai că Cyrus ar fi trebuit să 
ucidă pe cineva în schimb. 

„Să ucidă?!” se miră Gloria. „Păi, Cyrus nu e DJ?” 

„În documentele mai vechi nu e DJ!” îi reaminti Dan. 

Aveam să aflu că documentele trimise din Baabylon 
erau într-atât de incoerente încât, deseori, cei ce le 
primeau se întrebau dacă făceau referire la aceleaşi 
persoane. După cum scria un utilizator din Liban, un 
oarecare Oni Analyser, inconsecvenţa personajelor era, cel 
mai probabil, o măsură suplimentară de precauţie pentru a 
se pierde urma corespondenţilor lor din realitate. 

Şi Gloria: 

„Gripă ziceau? Ia caută tu în ce oraşe a început o 
epidemie de gripă! O epidemie atât de puternică nu trece 
nevăzută, nu? Scrie de ea în ziare, vorbeşte lumea la TV...” 

Tastatura croncăni ca o ciocănitoare apucată. Vijelia 
de afară nu mai conta: excitat, Dan parcurgea adresă după 
adresă, exclamând, chiuind. Nici măcar palele de viscol tot 
mai puternic, cutremurând cabana cu totul, nu-l puteau 
opri. 

„O gripă ca asta a început la Hong Kong... 
după câteva minute. 

„Toate gripele încep la Hong Kong. Vezi care sunt 
oraşele în care sunt cazuri cu diaree, tuse şi cu petele alea 
de care ne-au scris!” 

li înţeleg... Cineva se joacă cu ei. Ştiu asta pentru că 
fac clipuri publicitare şi mă joc cu ce îşi imaginează lumea. 
Cu idei îi legi. împachetează-le frumos şi o să creezi un 
popor ales şi credul pentru uz particular! Dar tot pentru că 


n 


zise el 


fac clipuri publicitare, mi se pare că văd ochii aceia aurii în 
cadrul ferestrei şi, pe când mă străduiam să te văd mai 
bine, îl aud deodată pe Dan: 

„O eutanasie! L-au angajat să provoace o eutanasie 
şefului cel mare... Dacă Cyrus e de acord cu propunerea 
lor, înseamnă că o să afle ce face BBB cu adevărat, şi odată 
cu el o să afle şi Fatima şi aşa vom afla şi noi...” 

„Un DJ?! O eutanasie?!” Gloria era de-a dreptul 
plictisită. „Uite! Caută când îţi spun, care sunt oraşele 
unde are loc o epidemie cu febră, tuse, diaree şi... pete pe 
piele! Trebuie să fie un oraş mare care îşi închide 
aeroporturile! Asta să cauţi! Altminteri, cred că cei de la 
Uppsala au încurcat personajele...” 

Mă dau jos din pat. Tot corpul mă doare şi o iau cu 
chiu cu vai spre fereastră - luminiţele aurii se sting încet- 
încet, dizolvându-se în şuierul vijeliei. Mă proptesc în 
ramele ferestrei, dar nu mai văd nimic, afară e beznă 
neagră. Aş putea să fac un bilanţ: sunt blocat la cabana 
Omu alături de un bărbat impulsiv, sunt pe cale să fiu atras 
de o femeie din cauză că mă hrăneşte cu paiul la pat, am 
impresia că văd ochi care se uită după mine. Oh! E 
meritoriu să-ţi alimentezi micile nebunii, dar măcar nu 
scăpa frâiele din mână! 

Răcnetul lui Dan mă face s-o iau cum pot către holul 
în care el şi Gloria se chiorăsc în sticla ecranului. 

„Ce zi! Doamne, ce zi!” nu mai conteneşte el în timp 
ce îmi fac apariţia în hol, drapat în cearşafurile umede, 
mirosind a alcool, oţet şi transpiraţie - sunt un Cezar 
storcoşit, pe la Idele lui Marte, după ce a spart o stivă de 
lemne, dar înainte să primească mesajul lui... Pomponius 
Mela, de la Ericsson? G.W. Cinna, de la Mercedes Benz? 
Pfuuh! Nu mai ştiu cine-l avertiza pe Julius C. în clipul ăla! 
Cel mai mult şi mai mult, aş vrea acum ca Gloria să-mi 
spună că o să răcesc şi să mă duc dracului înapoi în pat, 
iar eu să spun că nu, că rămân pe loc, şi atunci ea să facă o 
figură din aia de-a ei, ca să mă oblige să mă înfofolesc, dar 
ea n-o face, de vreme ce un document nou, unul abia 
azvârlit de Fatima în reţea, îşi recompune literele, 


propoziţiile şi frazele în sticlă. 

„Mai caută când îţi spun: e vreun oraş care intră în 
carantină?” insistă Gloria, dar se înmoaie brusc, citind 
primele rânduri ale mesajului Fatimei. 

Îmi iau singur scaunul pentru că nu mă bagă nimeni 
în scamă. Mă înfăşor în cearşafuri şi, aruncat la gunoi 
precum o otreapă, citesc alături de ei. E cald. Focul din 
sobă trosneşte de zici că teracota o să plesnească naibii şi 
noi odată cu ea, înainte să ne termine palele de viscol ce 
izbesc zidurile cabanei. 

„Oh!...” făcu Gloria. „E despre femeia aia... Patra 
Nogales. Cea la care se uită Cyrus cu binoclul...” 

Îmi dreg vocea. Poate că Gloria o să-mi explice şi mie 
ceva, că din dialogul ăsta nu pricep mare lucru; sunt un 
baabylonaut începător - abia ce-am început să mă gândesc 
la Baabylon cu doi a... 

Dar nu sunt băgat în seamă. Au plonjat amândoi 
acolo. Aşa că, în hol rămân doar eu în calitate de om viu; 
lângă mine mai sunt două carcase din carne şi oase 
prelingându-se de-a lungul cablurilor telefonice până hăt! - 
pe fundul Oceanului Atlantic, înainte să se dizolve în 
cipurile răspândite pe cele cinci continente. 

Treptat, o iau şi eu pe urmele lor. 

* 


Patra găsise două site-uri Radio Umma Nord. În 
niciunul din ele nu figura telefonul de la care Joseph 
Welser purta conversaţia dezvăluită de Mihrab. Luând-o pe 
urmele lui Fugger, găsise trei site-uri ce îi purtau numele; 
primul era întreținut de fani, al doilea era un magazin on- 
line de CD-uri, casete şi discuri vinyl şi al treilea, oarecum 
bizar, era susținut din bani proprii de un cercetător în 
istoria muzicii, profesor la Universitatea din Ostmark. Dar 
telefonul de la care se auzea bătrânul Joseph nu era de 
găsit nici aici. Patra lunecă mai adânc şi dădu peste 
Fugger în alte noduri ale rețelei: unele erau grupuri ce 
discutau problemele de copyright ale DJ-ilor care utilizau 
teme consacrate în remixuri, altele aparțineau unor case 
de înregistrări, altele erau bănci de sunete şi, în fine, altele 


promovau muzica house, industrială şi alternativă. Abia 
aici găsi numărul de telefon: se afla într-un site denumit 
Dilute Nation Alt. şi aparţinea unui ins cu numele de 
Sebastiân A. Corn. 

Patra încremeni descoperind cine administrează site- 
ul. Simţi un abur răcoros cum i se adună în stomac. „Chiar 
tu să fii?...” 

Încă de la intrare, Sebastiân A. avertiza că site-ul e 
locuit de persoane reale - moarte sau în viaţă - şi îi ruga 
pe vizitatori să lase informaţii suplimentare despre cei ce 
trăiau electronic în acel „site în care fiecare dintre noi ar 
trebui să recunoască matca pe care vor să ne facă s-o 
uităm” - după cum lansa el un îndemn echivoc. 

Pe prima pagină a site-ului figura numărul de telefon 
de la care se auzea vocea lui Joseph. 

Click! - pe numărul de telefon. Patra auzi iarăşi 
jumătatea de dialog. Portretul lui Joseph era afişat de 
fiecare dată când îi venea rândul să vorbească, în fiindal 
foşneau hârtii, se auzeau rafalele unei maşini de scris, 
claxoanele de pe stradă şi tuşea mirată a altor personaje. 
Patra intră în joc şi dădu răspunsurile, pe cât de bine şi le 
amintea din mica reprezentaţie a lui Mihrab... 

După mai puţin de un minut, încheie conversaţia 
auzită la birou şi Dilute Nation Alt. O recompensă, afişând 
un portal medieval care se deschise scârţâind... Eric 
bănuise corect. Telefonul şi jumătatea de dialog purtată de 
Joseph erau suportul unui joc cu finalitate bizară: 
generarea unor răspunsuri cât mai apropiate de replicile 
reale - înregistrate clandestin după o convorbire ce 
avusese loc efectiv, după cum anunţa Sebastiân într-un 
icon - te ducea tot mai adânc în site, în pagini din ce în ce 
mai bine ascunse. 

Mihrab! S-a jucat cu noH se întrebă Patra, intrând în 
straturile profunde ale Dilute Nation Alt., dar uită de toate 
când recunoscu imaginile din visul ei... Site-ul devenise o 
peşteră în care întâlneai oameni celebri. La intrare aştepta 
Da Vinci, tânăr şi pletos, secţionat pe jumătate în plan 
sagital - tocmai desena o planşă anatomică reprezentând 


un coit în ortostatism, replica unei schiţe reale de-a lui pe 
care Patra o descoperise într-un Newlook din anii '80. 

„Mă recunoşti?” întrebă Da Vinci când Patra puse 
mouse-ul pe el, cu inima cât un purice. 

Aşa întreba mereu... Tresărind, Patra îl aşteptă să-i 
arate, după cum făcea totdeauna în vis, personajele din 
planşă care erau, de fapt, tot el, în dubla ipostază de 
penetrant şi penetrat. 

Leonardo făcu gestul aşteptat, şi spuse, ca de obicei: 
„Copii ca acestea, nici chiar eu n-am putut să proiectez. 
Din păcate, secretul e în mâinile Cavalerilor din Krak, doar 
în mâinile lor...” se scuză el. „Mă recunoşti?” întrebă din 
nou. 

„Te recunosc”, tastă Patra, respirând grăbită. 

„Ce făceai când te-am pictat?” 

Întrebarea era o ieşire din conversaţia lor obişnuită 
şi Patra întârzie cu răspunsul. Da Vinci îşi trecu limba 
peste buze, iar imaginea peşterii începu să se estompeze. 
Patra tastă la întâmplare: 

„Zâmbeam”. 

„În regulă”, spuse Da Vinci şi-i arătă Patrei o galerie 
secundară. „Vezi-ţi de drum!” 

Ea se strecură înăuntru, cu mâna tremurând pe 
mouse. Ocoli o stalactită uriaşă din care se prelingeau 
fuioare de abur şi merse până ce dădu peste Cristofor 
Columb - se afla într-o încăpere şi se străduia să traseze 
pe o tablă un itinerariu ca să revină din Americi. 

„Cavalerii m-au învăţat să trec Marea-Ocean, dar o să 
găsesc drumul înapoi? Tu ce spui?” se uită el brusc la 
Patra. 

Ea se apropie de hartă din câteva clickuri. Cristofor 
aţintea bagheta către Cuba, numai că la est de Havana nu 
se mai vedea nimic. 

„Navigă drept înapoi!” tastă Patra. 

„Şi dacă pământul de pe care am plecat nu există?” 

Se joacă! Sebastiân are chef de joacă, iar eu... Însă, 
cum ecranul se dilua iarăşi, Patra se grăbi să tasteze: 

„O să-l creeze Dumnezeu ca să te recompenseze!” 


Lă 


„Dumnezeu e director la BBB, ştii bine...” zise 
Cristofor şi se înclină, indicându-i intrarea într-un culoar 
îngust. Patra avansă din clickuri, se afundă pe culoar şi 
acolo îl găsi pe Frederic cel Mare, angajat într-o discuţie 
cu Isaac Newton - vorbeau despre sosurile care merg cel 
mai bine cu stridiile. 

„Ce fel de mâncare preferă Cyrus Fugger?” întrebă 
Newton, iar Patra icni uşor auzindu-l: Sebastiân o testa şi 
aici? 

„Orice. Numai să fie cu usturoi”. tastă ea. 

Monarhul şi fizicianul pufniră în râs şi deschiseră o 
uşă secretă, în spatele căreia aştepta tatăl Patrei, zâmbitor, 
tolănit pe o sofa: „Ce zici? Chiar eu am ajuns la 
Auschwitz?” Nu-mi face asta! Nu visul ăsta! îngheţă ea 
deodată, dar tastă, grăbită, ceea ce spunea de obicei: 

„Nu tu eşti cel care a fost deportat, ci copia ta”. 
„Răspunsul e corect şi, pentru asta, vei primi un mic 
indiciu: Paracelsus mi-a permis să scap de urmăritori... 
Deşi habar n-avea de Corporaţie... Numai că auzise câte 
ceva despre Cavalerii din Krak şi despre adăpostul lor de 
pe muntele Om...”4 

Patra dădu să tasteze: unde e muntele acesta? - însă 
atunci apărură din galerii personajele pe care le visa 
mereu - rudele şi prietenii din copilărie. Tăceau cu toţii, 
privind-o ostil, vorbind în şoaptă. Cineva izbucni: Era 
necesar să ne trădezi? Chiar trebuia să ne târăşti după 
tine peste tot pe unde ai fugit? - dar atunci, Patra 
descoperi uşa pe care o ştia prea bine, din acelaşi coşmar. 
Uşa care o îngrozea, aşteptând-o în vis. „Doamne, e visul 
meu... Sebastián A?... Cum naiba?...” Bineînţeles că 
deschise uşa, aşa cum făcea şi în coşmar. Şi, la fel ca în 
coşmar, văzu mai întâi ceasul care se rotea invers, din ce 
în ce mai repede, de parcă orele ar fi fost indicate de un ac 
grăbit, mergând de-a-ndăratelea. Apoi se descoperi pe ea 
însăşi: se deplasa în faţa ei, mergând liniştită prin salonul 
uriaş, plin de stalactite şi stalagmite. 


4 în acel moment, Gloria şi Dan s-au clătinat vizibil. S-au privit unul pe 
celălalt, dar nu frica li anima, ci un fel de ciudă.... 


„De unde naiba ştii, că despre vis nu ţi-am scris 
nimic...” zise Patra cu voce tare şi înghiţi în sec când îşi 
văzu replica cum se repede asupra lui Joseph Welser, 
ascuns într-un colţ, strangulându-l cu eşarfa ei de mătase. 

„De ce-ai făcut asta, Sebastián?” ţâşni Patra din 
scaun. Simţi sudoarea cum i se prelinge la subsuoară. 
„Cum dumnezeu ai ştiut de visul ăsta?” 

Al VĂZUT CĂ NU TE-AM MINŢIT? - afişă computerul 
deodată. LUCRURILE STAU DUPĂ CUM ŢI-AM SCRIS... 
AR FI TREBUIT SĂ AJUNGI AICI MAI DE VREME... 

Patra avansă din clickuri în galerie. Aceasta se 
termină brusc şi, tot ca în coşmar, Patra se trezi pe stradă. 
Personajele se aglomerau, mişcându-se fără scop, ca într-o 
plimbare pe bulevard duminica seara. Maşinile se 
repezeau pe carosabil şi la un moment dat, îşi revăzu tatăl. 
Se opri. Replica tatălui ei cumpăra un ziar şi îi atrăgea 
atenţia prin ceva deşi nu ştia prin ce. Se apropie de el şi, 
după câteva clipe pricepu. 

Angiomul de pe obrazul drept al lui Vincent! Era pe 
faţa replicii din computer, deşi tatăl ei şi-l extirpase acum 
mai bine de doi ani. Oare când l-a scannat Sebastián? se 
întrebă Patra. O luă înapoi în peşteră până ce dădu iar 
peste copia lui Joseph, se aplecă asupra lui şi opri 
imaginea. 

Lipsea cicatricea traheotomiei pe care Joseph o 
făcuse acum un an! îi scannase atât de demult? Oare de 
câtă vreme exista Dilute Nation Alt. În reţea? De când 
naiba pusese Sebastiân pe picioare toată operaţiunea? 

Sebastián A. Com, sau Cyrus Fugger? se întrebă ea 
deodată. 

„Am crezut că doar te uitai cu binoclul...” spuse Patra 
amar. „Am crezut că doar te uitai la mine...” 

O luă înapoi, parcurgând grăbită sălile şi galeriile şi 
ajunse în altă arie a site-ului. Aici, imaginile o dezvăluiau 
numai pe ea, fie în baie, pieptănându-se, fie discutând cu 
Fatima Axelrod, fie pozând pentru un Da Vinci pictând o 
Mona Lisa cu trăsăturile ei - dar toate acestea, îşi dădu 
seama Patra, erau lucruri pe care le trăise aievea. Discuţia 


cu Fatima era cea purtată dimineaţă în biroul lui Cyrus, 
imaginile în care se pieptăna îi aminteau vacanţa de acum 
trei ani de la Cap Arepa Alaminos (recunoştea baia de la 
hotel) iar poza pe care o adopta în faţa lui Da Vinci 
reproducea întocmai atitudinea ei din automatul foto 
stradal, când făcuse pozele de angajare la Corporaţie - îşi 
amintea perfect că blitz-ul o surprinsese şi o făcuse să 
închidă ochii pe jumătate. 

Apoi, peştera se deschise asupra unor peisaje urbane 
în care Patra continua să se recunoască. Cum urca în 
maşină, gata să plece de la serviciu. Cum proba o rochie în 
culori vii, la Silbermann, speriată că cineva se uită în 
cabina de probă. Cum îşi scria pe burtă cu un creion 
dermatograf, să nu uite o chestie importantă - imagine 
care o făcu să îngheţe în scaun. Apoi, imaginile debuşară 
într-un teritoriu mai nesfârşit decât cea mai întinsă Sahară 
imaginabilă vreodată: dune şi erguri nesfârşite, văzute din 
goana unui avion zburând la rasul deşertului. 

Acolo... acolo aştepta... Acolo era premiul! Pe un afiş 
minuscul, spânzurat de un cort tuareg, scria: 

Sebastián A. Corn a scris scenariulfilmului Cel mai 
înalt Turn din Baabylon. Filmul spune ce faceţi voi dar 
ieşirea din impas n-o ştie decât Cyrus, pentru că este un 
Fugger! 

Ecranul se stinse. Pe fundalul negru, apăru un ultim 
mesaj: 

Jocul a fost conceput special pentru tine, PN! 
Felicitări! Trebuie să fii alături de noi, Fuggerii! Ca să ne 
găseşti, caută-ne în subsolul casei mele! Nu spune că nu 
ştii unde e! 

Sebastiân A. Corn 

Fuggerii... Erau peste tot! În contul lor primise e- 
mailuri, în contul lor fusese informată despre ce se 
întâmpla în laboratoarele de la subsolul Corporaţiei, în 
contul lor îi fuseseră dezvăluite intenţiile lui Eric, în contul 
lor aflase ce are de făcut acum, după ce rămăsese 
însărcinată... 

Hârtia şi creionul sunt discrete şi poate că ne vor 


salva vreodată. Ştiind că va veni clipa când o să aibă 
nevoie de replicile din site, Patra le notă şi ieşi din reţea. 
În definitiv, cheia întregii poveşti se afla la ea. În ea. 
Ceilalţi vor porni după ea, iar Patra încă nu alesese 
baricadase duse în baie şi strecură hârtia cu notițele în 
chiloţi. 

Apoi, se  încruntă şi citi mesajul scris cu 
dermatograful pe burtă: 

NU UITA SĂ SCRII CE Al... 

Scrisul era al ei dar habar n-avea când scrisese 
mesajul... De unde naiba ştia Sebastiân A. de el? Sau îl 
văzuse Cyrus, cu binoclul? 

„Băile astea fierbinţi!” îşi zise Patra cu voce tare. 

23 decembrie fusese o zi împuţită şi nu putuse s-o 
încheie decât cu o baie fierbinte. De fapt, majoritatea 
zilelor trebuiau încheiate cu băi fierbinţi care o relaxau. Le 
încheia cu băi fierbinţi şi le începea cu Eric Welser care se 
asorta din ce în ce mai puţin cu cafeaua de dimineaţă. 

Radioul se auzea în surdină: paraziţii acopereau 
vocea crainicului, dar Patra pricepu că vorbea tot despre 
febra angiomatoasă. Era o viroză cu evoluţie autolimitată - 
dacă scăpai cu viaţă. Cyrus Fugger, D] la Umma Nord, era 
dat în urmărire generală, fotografia lui era deja afişată pe 
străzi şi... 

leşi din baie şi schimbă programul. Umma Nord 
transmitea muzică. Se întoarse şi privi iar în oglindă. 

NU UITA SĂ SCRII CE Al... 

Restul mesajului era şters. Baia fierbinte, îşi aminti. 
Baia fierbinte din seara trecută. 23 decembrie fusese o zi 
împuţită pe care nu putuse s-o încheie decât cu o baie 
fierbinte. De fapt, majoritatea zilelor trebuiau încheiate cu 
băi fierbinţi, care o relaxau. Le încheia că băi fierbinţi şi le 
începea... 

„Dumnezeule! M-am mai gândit la asta!” 

Se duse în cameră. Aprinse o ţigară şi se uită pe 
geam. Apoi ridică receptorul şi sună la Londra, la tatăl ei. 
„Alo?” 

„Patra sunt. Tata e acolo?” 


„Cum aţi spus?” 

„Aş dori să vorbesc cu Vincent Nogales...” 

„Ce număr formaţi?” 

„931214327”. 

Se auzi o tuse încurcată. Apoi: 

„Acesta este numărul”. 

Vocea era a unui bărbat între două vârste, bine 
educat după cum sublinia ultima silabă a propoziţiilor. Oh, 
îl trezise! Abia acum, Patra se uită la ceas - arăta ora 
13.07, la Londra deci, era 6.07. 

„Cu cine doriţi să vorbiţi?” 

„Cu Vincent Nogales. Vincent Nogales este tatăl 
meu”. 

„Vincent Nogales a mai răspuns la acest număr?” 

Da. Acum şase ore. îl rugase să se intereseze despre 
Sebastiân A. Corn, care semnase cu două zile în urmă un 
articol într-o revistă on-line de Ştiinţe Cognitive: sugera 
posibilitatea de a induce concepte mentale prin mijloace 
farmacologice. Totul era să ataşezi la circuitele memoriei 
aminoacizii potriviţi, cei a căror secvenţă codifica un 
anumit concept. Manierele de ataşare erau şi ele trecute în 
revistă - se bazau pe reacţia dintre antigen şi anticorp. 
Insul exagera într-atât de mult încât dădea şi o listă de 
corespondențe între aminoacizi şi conceptele simple (cerc, 
sau punct, de pildă) de parcă ar fi fost pe cale să 
alcătuiască un dicţionar biochimico-lingvistic. Nu se oprea 
aici şi mai scria că existau maniere mai simple, transcriind 
informaţii direct din mentalul unor persoane în germeni pe 
care să-i inoculezi altora... 

Cu alte cuvinte, dacă încărcai un germene cu o 
anumită informaţie transcrisă în codul lui genetic, şi dacă 
învăţai acelaşi germene să se acoleze de o membrană 
celulară localizată în encefal, ai fi putut manipula mase 
nenumărate de indivizi. Vincent Nogales pufnise în râs şi 
spusese că o să se intereseze cine e tipul după care 
încheiase prea brusc, confirmând temerile fiicei lui: 

„Indiferent ce-o să se întâmple zilele astea, vei fi 
mama unui Welser! Nu uita lucrul ăsta!” 


N-avea cum s-o uite. Cât despre alegere, încă oscila, 
chit că va naşte un Welser. 

Aprinse încă o ţigară şi-i zise tipului de la telefon că 
discutase acum câteva ore cu Vincent. Îi răspunsese la 
acelaşi număr. 

„Nu cred că e posibil”, tipul accentua din ce în ce mai 
tare pe ultima silabă a propoziției, „am numărul acesta de 
opt luni”, zise el şi îşi suflă nasul. 

„Vă spun că dimineaţă am vorbit la Londra la acest 
număr de telefon”. 

„Nu cred”. 

Patra trânti telefonul şi frunzări agenda. N, de la 
Nogales. Nogales Vincent. Il trecuse în agendă de parcă i- 
ar fi fost coafor sau croitor. Deci: Nogales Vincent. Telefon 
931214347. Punct. 

Din bucătărie se auzi şiroitul cafelei susurând în 
automat. Apoi: pluuff! - drept în paharul de carton. Eric 
spunea că doar mitocanii beau cafea din pahare de carton, 
prin urmare, ea bea cafea numai din pahare de carton. Mai 
ales când era Eric de faţă. Dacă nu era, o făcea ca să se 
antreneze pentru când va da ochii cu el. 

Deschise memoria telefonului şi se uită în ecran. 
Numărul tatălui ei nu apărea, de parcă nu l-ar fi format în 
ultimele zile. Sună la centrală. 

„Doresc o convorbire cu Londra... Vincent Nogales... 
931214347”. 

„În regulă. Londra. No-ga-les... Vin-cent! 9-3-1-2 
-1-4-3-4-7”. 

„Exact”. 

vRămâneţi pe fir 

Inchise ochii. Sebastiân A. Corn! Articolul lui amintea 
ce scrisese Cyrus în scrisorile de ameninţare. Filmul scris 
de el amintea de întâmplările pe care le trăia Patra de 
câteva ore încoace. Site-ul lui amintea de coşmarul Patrei. 
E-mailurile lui aminteau de jocul ascuns al Corporaţiei... 
Se jucase cu ea? Sau viza Corporaţia Welserilor? 

„Cum aţi spus că vă numiţi?” întrebă operatoarea. 

„N-am spus că mă numesc nicicum. Am dat doar 

numele persoanei cu care vreau să vorbesc. Nogales, 
Vincent. Londra”. 

„Sunteţi cumva doamna Nogales?” 

Iisuse! Dar ce dracu’ au telefoanele astea? 

„Am spus că vreau să vorbesc cu No-ga-les Vin-cent! 
Am spus-o de nu ştiu câte ori!” 

„Sunaţi din oraş?” continuă vocea nazonată a 
operatoarei. 

Patra dădu radioul mai încet. 

„V-am întrebat dacă sunaţi din oraş, doamnă... încă 
nu mi-aţi spus cum vă numiţi!” Patra strivi receptorul în 
mână. „Spuneți cine sunteţi şi  lăsaţi-ne numărul 
dumneavoastră de telefon! O să vă contactăm după ce 
luăm legătura cu Londra”. 

„E război, sau ce naiba? 
„Sunt 277880115”. 

„Nu aud! Vreţi să repetaţi?” 

„Sunt Patra Nogales, la 277880115”. 

„Doamnă Nogales... de unde aveţi numărul de telefon 
la care doriţi să vorbiţi? Chiar de la Londra?” 

„Mi l-a dat proprietarul telefonului”. 

„Trebuie să fie o greşeală. In Marea Britanie nu 
există numere atât de mari... Au numere de telefon din 8 
cifre... ei bine, doamnă Nogales, 9 cifre n-au decât 
telefoanele de la noi din oraş...” 

„Mulţumesc”, spuse Patra şi se grăbi să pună 
receptorul în furcă. Îşi întinse picioarele, aprinse o ţigară 
şi, chiar atunci, îl auzi pe Eric trântind portiera maşinii. 

E 

exclamă Patra, apoi cedă: 


„Bineînţeles că l-am dat în urmărire”. zise Eric şi se 
aşeză în fotoliu. Întinse Patrei un dosar. „Uite rezumatul 
filmului! L-a scris un tip, Sebastián A. Corn. Ai auzit de 
el?” 

„Niciodată”. 

„Nimeni n-a auzit de el. Se pare că a fost amic cu 
Fugger... O să aflăm precis ce-i leagă după ce Fugger o să 
fie arestat”. 

„Unii spun că nu există bază legală pentru arestarea 


lui Fugger”. 

„Cine spune asta nu trebuie să aibă grijă de 
Corporaţie”. 

Se auzi telefonul şi Eric se repezi să deschidă. 
Scrâşni în receptor şi Patrei i se păru că-l aude cum 
pronunţă cuvântul coaie - deşi n-avea cum s-o facă. Nu în 
prezenţa ei. 

„Cât vrei în plus, Sung?” suflă Eric, nervos. „Bine! O 
să-ţi împing banii ăştia în cont!... După zece seara!” 

Işi tot dregea vocea, de parcă se abţinea să nu strige. 
Poate că pronunţase cuvântul ăla. Totuşi. 

„După zece, te duci la primul automat şi-ţi verifici 
cârdurile!” încheie el şi trânti receptorul. Se lăsă să cadă 
pe sofa, deschise dosarul cu rezumatul filmului şi, după ce 
citi primele rânduri, se zgâi la Patra: 

Joseph n-a minţit”. zise el abătut. „Filmul începe cu 
un tip care se uită cu binoclul în biroul de peste bulevard. 
Alexander, privind la Patricia. Ştiai că Cyrus se uită la tine 
cu binoclul?” 

„Da. De cinci ani”. 

„De-asta te-ai enervat dimineaţă când l-am luat 
tare?” 

„Nu”. 

„Cinci ani... Te-ai gândit că trebuie...” 

„Menajat?” îi luă Patra vorba din gură şi făcu semn 
spre dosar, trecută cumva acolo şi discuţia noastră de 
acum? întreb asta pentru că Joseph pretinde că în film 
apar şi scrisorile lui Cyrus, şi vizita noastră la el”. 

Joseph are totdeauna ideile lui”. şopti Eric, dând 
câteva pagini. La un moment dat se opri şi făcu ochii mari. 

„Cyrus, Cyrus... Poate că tu eşti arma lui Joseph!” 

Şi Patra: „Ziceai că altcineva a scris scenariul, nu 
Cyrus”. 

„Sunt sigur că Sebastiân A. nu-ştiu-cum şi Fugger au 
lucrat mână în mână!” 

Telefonul sună din nou, iar Eric deschise. Figura i se 
destinse şi înjură ca între vechi prieteni. 

„Foarte bine că ţi-a dat numărul meu de telefon. Uite 


ce vreau! L-ai cunoscut în facultate pe un oarecare Cyrus 
Fugger?” 

Urmă o pauză. Pe stradă trecu o maşină care 
transporta mâncare indiană. 

„Chiar el! DJ la Umma Nord, apoi proprietar al 
postului, apoi iar DJ”. 

Eric îşi examina unghiile. Din când în când dădea din 
cap. 

„Exagera cu ginul?” Probabil că celălalt confirmă 
pentru că Eric zâmbi larg: „Ah, a lăsat studiile baltă! De 
ce?” 

Răspunsul era cel aşteptat, pentru că zâmbetul îi 
deveni din ce În ce mai larg. 

„O criză... mda”. Făcu o pauză şi răspunse unei 
întrebări: „De pildă, are biroul vizavi de al meu”. 

Cel de la celălalt capăt al firului râse atât de tare 
încât se auzi până la Patra, dar ceea ce spunea îl irită pe 
Eric: 

„E doar o coincidenţă că avem birourile pe acelaşi 
bulevard!” 

Nu, scrisoarea de la ziar era doar produsul unei minţi 
bolnave. Cyrus însuşi declanşase epidemia şi dorise să se 
acopere dând vina pe Corporaţie... Nu înţelesese cum de 
un DJ se pricepea la aşa ceva, e „ar acum, lucrurile se 
limpeziseră... Cea de-a doua scrisoare? Bineînţeles că o 
blocase la redacţia ziarului! Doar nu era să lase un DJ să 
se joace cu Corporaţia! De altfel, poliţia îl dăduse în 
urmărire generală - asta era soarta dezaxaţilor care lăsau 
studiile baltă, se îmbătau prosteşte pe stradă şi difuzau 
muzică. 

Hong Kong? Macao? Şi acolo era febră 
angiomatoasă? Asta era ciudat. Cyrus Fugger n-avea cum 
să bată până acolo, oricât de faimos era ca DJ. Iniţial, 
epidemia de febră angiomatoasă avusese caracteristicile 
unei gripe, atât ca mod de manifestare cât şi ca viteză de 
răspândire. Apăruse în Baabylon, iar după două zile, 
primele cazuri apăruseră la Londra şi Hong Kong, trecând 
prin Moscova şi Beijing. Până la izolarea germenului 


patogen, existaseră o grămadă de controverse privitoare la 
natura lui, iar din cauza manifestărilor din ce în ce mai 
grave - germenul avea tropism pentru scoarţa cerebrală, 
printre altele - se auziseră voci care recomandau 
suspendarea transporturilor aeriene pentru a stopa 
evoluţia epidemiei. Chinezii, de pildă, susțineau că este 
vorba de o gripă provocată de un virus ce suferise o 
mutație spectaculoasă. În Baabylon se vorbea de o formă 
aparte a „bolii legionarilor”, provocată de un bacil gram 
negativ care creştea în instalaţiile de aer condiţionat. 
Moscova a menţionat un germene manipulat genetic, al 
cărui scop era lovirea ţărilor CSI în vederea preparării 
unei lovituri de stat. 

Casa Welser ştia de la bun început despre ce este 
vorba, după cum se va vedea. Faptul că laboratoarele 
oficiale au izolat un picornavirus cu tropism cerebral, nu i- 
a surprins, iar punctul lor de vedere oficial s-a raliat 
recomandărilor ONU, care prevedeau tratamentul 
profilactic cu un derivat de vybramicină, sintetizat ad-hoc. 

Antibioticul respectiv nu avea efect asupra bolii 
propriu-zise; cu atât mai puţin putea el să influenţeze 
„scopul pentru care fusese creapticornavirusul”, după cum 
se exprimase în cerc restrâns Joseph Welser, preşedintele 
Corporaţiei BBB. 

„Nu e un banc tocmai bun 
deşi continua să zâmbească... 

Oh, cât despre el şi Patra erau bine mersi. Iar Joseph 
răsufla mai bine ca oricând. Prea bine chiar, de-i venea să 
creadă că o să-i îngroape pe toţi. 

Urmă tradiționalul Ja revedere. Apoi închise. 

Iar Patra: „Să înţeleg că am fost colegi cu Cyrus?” 

„Am fost, dar el s-a lăsat după trei ani. Acum ne pune 
muzică la radio”. 

„Şi virusuri prin case... De aici până la Hong Kong...” 

„Nu suntem singurii pe urmele lui”. zise Eric în 
treacăt. „Un tip cu semnalmentele lui Cyrus a fost atacat 
în metrou de trei inşi pe la unşpe jumate”. Se aşeză pe sofa 
şi privi în gol. „L-au încolţit şi oamenii lui Mihrab după 

comentă Eric deodată, 


aceea, dar le-a scăpat. Mihrab mi-a zis să mă uit în 
rezumatul filmului. Până acum, Cyrus nu s-a abătut cu 
nicio iotă de la scenariu...” 

„Atunci de ce nu-l suni pe scenarist? El trebuie să 
ştie toată povestea!” 

„Scenaristul a fost împuşcat în cap acum trei 
săptămâni. Cică de-aia se vinde în halul ăsta caseta cu 
filmul...” Eric frunzări scenariul, citi un pasaj, după care îl 
întinse Patrei: „Mihrab are dreptate nu suntem singurii pe 
urmele lui Cyrus! Scrie şi aici cum a fost atacat în 
metrou... Poftim!” 

Patra înghiţi în sec. Trei tipi îi înghesuiau în metrou 
pe Alexander şi Latifa numai că Alexander scăpa ca prin 
urechile acului. Peste câteva paragrafe, acelaşi Alexander 
îi lăsa cu buzele umflate pe oamenii lui Farah Muwattali şi 
îşi pierdea urma ieşind din metrou printr-o gură de 
aerisire. 

Patra simţi un ţurţure în stomac... Să dau odată de 
celelalte hârtii ale lui Sebastiân, cele din subsolul lui... Un 
mort mă conduce la cheia întâmplărilor! Un mort ştie ce se 
petrece clipă de clipă în oraşul ăsta! 

Puse rezumatul pe sofa. După cum aflase de la 
acelaşi Sebastiân, Cyrus nu va întârzia să se manifeste. 
Atunci, ea va trebui să aleagă. 

„Mihrab ne recomandă să ne punem la adăpost”. zise 
Eric. 

„Scrie şi aici că aşa trebuie?” făcu Patra semn spre 
rezumat. 

„Fuggerii au fost mereu nebuni. Mihrab spune la fel. 
O să trebuiască să dispărem. Măcar tu”. 

„Las-o baltă! Ce poate să-mi facă Cyrus?” 

„S-ar putea să nu-ţi facă rău, dacă-l ajuţi. Dar dacă 
trebuie să-ţi facă rău, chit că-l ajuţi? Dacă ăsta e rolul lui în 
aceste zile? Ştiai că Mihrab a solicitat într-un mesaj secret 
ca, citez, operatorul de afară să fie infuzat pentru 
contracararea... traversadei?” 

Patra pufni în râs: 

„Cum?!... operatorul să fie... cum ai spus?” 


„Cum ai auzit! Toate astea sunt o nebunie, 
bineînţeles, dar faptele există şi eu nu le controlez! 
Epidemia se extinde, Cyrus a trimis scrisorile alea 
nenorocite, iar tata şi Mihrab îmi ascund o sumedenie de 
informaţii vitale! Aşa că, ai să pleci din oraş!” 

„O să văd. Povestea asta cu... traversada poate că o 
să mă convingă!” se întristă Patra. „Mă duc să fac un duş”. 

În timp ce intra în cadă, se privi iar în oglindă. 
Grafitti-ul era parcă mai evident. Ce trebuia să nu uite să 
scrie? Să răspundă mesajului din site? - dar Sebastiân 
murise... Să-şi noteze visul? 

Sau să-i scrie lui Cyrus de acum încolo, în locul lui 
Sebastiân, din moment ce traversada începuse, după cum 
o anunţase acelaşi Sebastiân?... 

x 


De regulă, Fatima nota într-un carneţel reacţiile lui 
Cyrus ori de câte ori acesta citea, însă de data asta n-a 
făcut-o. Iar după ce el bătuse cu palma în coperta din piele 
a cronicii, semn că terminase lectura, ar fi putut să-i facă 
una dintre obişnuitele fotografii prin care îl studia. 

Nu făcu nimic din toate astea. Erau gesturi din altă 
buclă de întâmplări - una care se retezase azi dimineață, 
când ea pricepuse că Cyrus nu era într-atât de bolnav pe 
cât pretindea. 

„Să ieşim”. spuse el, lăsând banii pe masa joasă din 
bambus. 

„Ai auzit ştirile?” 

„M-au dat în urmărire?” 

„Cu poză cu tot! Shabba a încercat să-ţi ia apărarea 
într-un interviu, dar l-au înghesuit în corzi. De unde ştiai 
de epidemie? De unde ştiai numele bolii? De unde ştiai 
momentul precis când avea să înceapă? Frate-tău n-a avut 
ce să facă şi a dat îndărăt”. 

„În regulă”. Cyrus se uită la ceas. „Lucrurile se mişcă 
conform programului. Despre Patra n-au spus nimic?” 

„Despre Patra?! Ce dumnezeu să spună despre 
Patra?” 

„Oh, dacă n-au zis nimic, înseamnă că ea încă are 


dubii... Asta e ciudat!” 

Le luă mai puţin de cinci minute să ajungă la 
magazinul de arme despre care Cyrus citise în scrisoarea 
de la Lothar. Spânzurând deasupra trotuarului, învăluită în 
pale de ninsoare, fuma lui Wou Wei reprezenta un dragon 
cu cap de lup. Cyrus îşi afundă capul în gulerul pardesiului 
şi, şchiopătând, deschise uşa, provocând clinchetul subtil 
al clopoţeilor atârnaţi deasupra intrării. 

Inăuntru era cald şi dintr-un radio se auzeau 
scorurile meciurilor de fotbal şi baschet. Mai mult de 
jumătate fuseseră suspendate din cauza epidemiei. Cyrus 
luă catalogul de pe tejghea şi îl răsfoi cu gesturi măsurate. 
Simţea că nu are aer suficient. Dacă mă mişc cu lentoare, 
poate că n-o să am nicio criză. Poate că o să trec peste 
toate, numai să mă mişc uşor. 

Vânzătorul se apropie. Cyrus îi privi vârful pantofilor: 
purta număr mic. Pantofi negri, lăcuiţi, pantaloni verzi, cu 
manşetă - era un chinezoi stilat. 

„Bună ziua! Ce doriţi, domnu'?” 

Cyrus făcu un efort să continue să privească în jos. 
Şi-l amintea pe Wou Wei deşi nu-l scuturase niciun frison, 
nu avusese nicio durere de cap şi nici altceva nu i se 
întâmplase în ultimele minute, ca să bănuiască un raid 
chimic. 

Scutură capul. Celălalt? El îşi amintea de Wou? E] 
pronunţase cuvintele: raid chimic? 

„Nu vă e bine?” se îngrijoră vânzătorul. 

Cyrus lovi cu degetul în catalog, fără să ridice 
privirea. Mintea îi descărca automat denumirile armelor ca 
şi cum celălalt îl apăsase pe un buton de care habar n- 
avea. 

„Un set de dar de Phou Long. Două brățări Minh. 
Patru bile fumigene...” 

Pantofii scârţâiră pe podeaua acoperită cu rogojină 
fină de orez, dispărând îndărătul tejghelei. Wou Wei se 
afera printre rafturi însă trăgea cu ochiul la un sertar 
întredeschis. La radio spunea că epidemia se extinsese 
atât de rapid în Franţa încât Parisul şi Marsilia închiseseră 


aeroporturile; totodată, Detroit Pistons îi bătuseră măr pe 
Supersonicii din Seattle, iar Real Madrid câştigase în faţa 
lui Ajax Amsterdam la Torino... Cine dracu’ erau 
Supersonicii din Seattle? 

„A început să ningă, aţi văzut?” întrebă Wou, 
zâmbitor. 

Am două picioare, două mâini şi-mi ţin capul pe 
umeri, mă cheamă Wou Wei şi pot să vă fac mult, mult rău. 
Cyrus îşi amintea ce obişnuiau să spună chinezii când 
vindeau. Wou nu făcea altceva decât să tragă de timp. 

Abia atunci, Cyrus observă telefonul public pe care îl 
căuta cu privirea: era în stânga uşii de la intrare, lângă 
tejghea. Spuse: 

„La TV au spus că din cauza ninsorii, s-ar putea să 
avem noroc cu epidemia”. 

Wou trase cu ochiul la sertarul întredeschis. 

„li credeţi?” întrebă Wou. De la pantofii pe care îi 
purta până la întrebarea pe care o pusese, Wou Wei 
reproducea întocmai o întâmplare pe care Cyrus o mai 
trăise. Numai că atunci intrase într-un magazin mimând un 
tic nervos, nu şchiopătând. Tremurând discret, Fugger 
continua să privească la reflexia lui Wou din fereastră: 
aşeza bilele fumigene pe tejghea, alături de restul armelor. 
După ce o să termine, va deschide sertarul şi se va preface 
că vrea să calculeze totalul cu un creion, deşi avea o 
maşină de marcat electronică  manufacturată în 
Shimonoseki. 

La radio se dădeau semnalmentele lui DJ Fugger: 
scund, creţ, purta o haină ecosez şi era însoţit de o femeie 
blondă care nu-l scăpa din ochi o clipă. Suferea de o boală 
psihică şi din cauza asta era mereu agitat. 

Cyrus aruncă o privire în stradă. Două prostituate se 
îmbrânceau pe trotuarul de vizavi, iar trecătorii se holbau 
la ele, râzând. 

Era semnalul pe care îl aştepta Cyrus. Se repezi de 
cealaltă parte a tejghelei. 

„Domnu'!?” 

Un informator păstrează întotdeauna nostalgia 


primei turnătorii. Wou Wei tocmai se pregătea să apese pe 
butonul ascuns în sertar, iar butonul era legat de cea mai 
apropiată secţie de poliţie. Poate. 

„N-ai învăţat că singurul stăpân al unui negustor e 
clientul?” 

Pumnul lui Cyrus îl izbi pe chinez în faţă. Opreşte-te! 

„îi strecură celălalt, dar Cyrus îl lovi din nou pe Wou, 
care se prelinse în spatele tejghelei. Opreşte-te odată! 
insistă celălalt - însă Cyrus abia dacă nu-l înjură. Nimeni n- 
avea dreptul să intervină în războiul lui!... 

„Te-ai speriat, Wou?” 

De afară se auzea hărmălaia trecătorilor. Un polițist 
se apropiase de cele două femei care se păruiau pe 
carosabil, semn că Cyrus se încadra în program. 

„M-am speriat, domnu'!... Dacă vreţi banii, uite, sunt 
aici!” ridică Wou mâna, gata s-o plonjeze în sertar. 

Încetează! - şuieră celălalt, însă Cyrus îi mai trase un 
picior lui Wou. Apoi, deschise sertarul şi văzu butonul cu 
pricina. Îi veni să verse, dar îşi dădu seama că n-avea de 
ales. 

„În ce monedă voiai să-mi dai restul, Wou?” 

Afară, poliţiştii le despărţeau pe prostituate în 
chiotele trecătorilor. Cyrus se simţi parcurs de un tremur 
uşor şi se uită la ceas: momentul în care trebuia să fie 
contactat era extrem de aproape. 

„Nu vrei să vorbeşti cu mine?” îl întrebă pe Wou. 

Wou se sprijini de rafturi. Îşi trecu mâna peste faţă 
şi-şi şterse sângele cu dosul palmei. Nu-i venea să creadă 
că sângerează. 

„Ce vreţi?” 

Cyrus îl mai plesni o dată. Apoi, luă armele de pe 
tejghea. 

„Mă interesează şi un pistol clasic. De 5.5. Mi-l dai 
fără să te forţezi, da? Te rog frumos!” 

Wou duse mâna cu lentoare spre buzunarul interior 
al hainei călcate lucios. Cyrus se aplecă şi culese pistolul. 
Tipul se dăduse cu un parfum greoi de trandafiri. Şi avea, 
bineînţeles, un pistol de 5.5. 


„Ştiai că am să vin aici, nu-i aşa?” 

„Luaţi ce vreţi, domnu'...” se smiorcăi Wou. 

„De ce ai vrut să apeşi pe buton?” 

Wou nu răspunse. Chiar atunci, sună telefonul de 
lângă uşă. Gălăgia din stradă se potolise. „E pentru mine”. 
răsuflă Cyrus uşurat şi ridică receptorul, urmărit de ochii 
holbaţi ai lui Wou. 

„Alo?” 

„Cyrus Fugger?” auzi în receptor. 

„Da. Cyrus Fugger la aparat”. 

„O secundă. Trebuie să-ţi remit un mesaj înregistrat”. 

Wou se propti cu palmele în podea şi se ridică, 
clătinându-se. Între timp, Fatima deschise poşeta şi îl 
fotografie pe Cyrus, după care se retrase doi paşi şi îl 
surprinse şi pe Wou pe peliculă. Amărâtul se sprijinea de 
rafturi, buimac. 

„Număr de identificare?” ceru vocea de la telefon. 

„N-am cum să ţi-l dau acum”. 

„Înţeleg. Dar n-aş vrea să predau mesajul unei 
persoane greşite... Trebuie să respect un regulament, 
pricepi?” 

Respectă regulamentul ăla! sunt Cyrus Fugger! 
Mesajul s-ar putea să fi fost remis de o persoană care se 
cheamă Lothar...” 

„Lothar Richthofen... Expeditorul a spus că o să 
pronunţi numele acesta. Dar ca să fiu sigură, expeditorul 
mi-a dat un fel de parolă”. continuă operatoarea, înţepată. 
„Cine e Fatima Axelrod?” 

Cyrus simţi că se îneacă. Tuşi şuierător. De ce uitase 
Berotecul la birou? Fatima îl apucă de braţ, iar Wou dădu 
să se apropie. 

„Nu te mişca!” scrâşni Cyrus, acoperind receptorul. 
Să stau nemişcat! Trebuie să stau nemişcat, îşi spuse. 
Poate îmi trece. 

„Fatima Axelrod e psihanalista mea”. zise el, răguşit. 

„Dar tu cum arăţi?” - operatoarea era tot mai iritată. 
„De ce tuşeşti?” 

„Am o cicatrice pe obraz. Şchiopătez. Tuşesc din 


cauză că am astm... îmi dai mesajul ăla, sau ce naiba?!” 

„Parcă am juca în filmul celui care îţi trimite 
mesajul... îl cheamă Sebastiân A. Com. El e expeditorul! îl 
cunoşti aşa de bine?” 

„Bineînţeles!” 

„Niciodată n-am mai dat un asemenea mesaj...” pufni 
operatoarea, mirată parcă. „Ce crezi, jucăm şi noi în film, 
că aşa se întâmplă şi în cel mai înalt Turn din Baabylon...” 

„Habar n-am. Îmi dai mesajul ăla odată?” 

„Eşti atent? Citez: Acum, că ai aflat cine eşti şi ce 
trebuie să faci, iată cum ai să faci. O să mergi iar la 
Okazaki, ştii unde pentru că deja ai trecut pe la el. O să-ţi 
dea substanţele de care ai nevoie - numai du-te cât mai 
repede, pentru că afară au făcut rost de un nou operator. 
Ştii că, de regulă, apariţia unui nou operator e urmată de... 
„Femeia silabisi în şoaptă înainte să continue lectura 
mesajului, „... e urmată de cutremure semnificative în 
planul evenimentelor şi de modificări ale ambientului. 
Aşadar, când o să iei cina cu Fatima, Joseph şi Eric, masa 
trebuie să aibă loc doar în condiţiile pe care le ştii deja, 
indiferent de dorinţele noului operator... Numai aşa vei 
menţine bucla întâmplărilor între parametri stabiliţi”. 

„Asta o ştiu foarte bine!” confirmă Cyrus, clătinându- 
se. 

„Cina respectivă trebuie pregătită minuţios. Ştii cum 
s-o faci, dar dacă ai dubii, întreabă-l pe Okazaki! Este unul 
dintre puţinii care nu sunt afectaţi de schimbarea 
operatorilor - prin urmare, ţine minte fără greş atât 
topografia oraşului cât şi felul în care decurg lucrurile în 
timpul traversadelor!... Profită de cină ca să ajungi în 
apropierea lui Joseph Welser! El e ultimul tău loc de 
refugiu. În acelaşi timp, pregăteşte-te s-o expediezipe 
Patra din... „mesajul se întrerupse, de parcă operatoarea 
nu ar fi fost sigură pe ea, „încă îi spui Baabylon, cred... 
Dar, expediaz-o numai după ce-o citeşti! Te simţi în stare? 
.. Fii atent la Mihrab! Ştie mai mult decât toată lumea, 
chiar şi decât Joseph şi e şi ea imună la schimbarea 
operatorilor! Pe ea însă, nu vei putea s-o citeşti niciodată. 


Şi bizuieşte-te pe persoana care poartă colanul cu trifoi, 
indiferent la cine a ajuns... Ah, ţi-a plăcut dedicaţia de la 
White Sands Radio?...” 

„Asta a fost tot?” se interesă Cyrus. 

„Da. Mă rog, mai e semnătura, ca să zic aşa: 
Sebastiân A. Corn. Ai înţeles ceva?” Cyrus nu răspunse. Se 
pregătea să închidă, dar femeia întrebă: „Nu jucăm în film? 
Un mesaj ca ăsta s-a dat şi în filmul care circulă 
clandestin...” 

„Ba da. Jucăm în cel mai înalt Turn din Baabylon”. 
spuse Cyrus şi puse receptorul în furcă. 

Wou scânci, iar Cyrus îl apucă de revere. Din nou se 
auzi telefonul, dar chinezul nu se clinti. Ochii lui patinară, 
privind către ceasul din perete. 

„De ce nu deschizi telefonul?” - se interesă Cyrus, 
dar ochii lui Wou se lipiseră de chipul lui Fugger. „Te rog 
să răspunzi la telefon! Vezi cine e!” 

Wou întinse mâna buimac şi ridică receptorul. 
Localizerul afişă imediat: AS WAD NORDENSTAM - 
PURANI/ CARDINALS. 

„Wou Wei la aparat!” 

Fugger se apropie de el şi deschise difuzorul 
telefonului. 

„+... nu e nevoie să-mi spui mai mult, Wou!” 

Cyrus apăsă pe mute şi-i strecură chinezului: 

„Zi-i că închizi şi că pleci la cumpărături”. Închid şi 
plec la cumpărături, Aswad”. se execută Wou. 

În difuzor se auzi o respiraţie liniştită. 

„Cum vrei. La revedere”. spuse Aswad Nordenstam 
chiar în momentul când localizerul afişa că intrase în 
Cardinals şi că se îndrepta spre Primărie. Închise. 

Cyrus luă telefonul din mâna lui Wou şi-l aşeză în 
furcă - îl buzunări apoi şi-i descoperi celularul: i-l luă, îl 
vâri în buzunarul de la haină şi-l îmbrânci pe Wou lângă 
tejghea. Trase sertarul şi rupse firele butonului de alarmă. 
Deschise încă un sertar şi scoase din el un pumn de cărţi 
de credit, după care culese de pe tejghea armele pe care le 
comandase. 


Trase cu coada ochiului la Wou. Continua să zacă 
sprijinit de tejghea, privind la Cyrus ca un câine bătut. 

„Trăim vremuri grele”. Îi lansă înainte să armeze 
pistolul. „Poţi să înţelegi că aştept ziua asta de ani de 
zile?” 

Chiar atunci, de afară se auzi un pocnet urmat de 
două bufnete surde. Vitrina plesni în sute de cioburi, 
împroşcând rafturile. Strada dispăru în spatele unei 
perdele de fum, iar uşa de la intrare zbură în ţăndări; 
geamurile izbiră pereţii, rafturile se prăbuşiră, fărâmându- 
se de tejghea, iar plafonierele fură smulse din tavan, ca 
izbite de o formidabilă pală de vânt. Podeaua tresări, ca un 
om ce se trezeşte brusc şi se dezghiocă de la un capăt la 
altul. 

„Llisuse!” exclamă Wou şi se repezi clătinându-se în 
spatele magazinului, „dar câtă lume e pe urmele tale?” 

Bucăţi de tablă groasă galvanizată perforară fumul 
din magazin, iar Cyrus se aruncă la podea. Despre asta nu 
mi-a spus nimic! se cutremură el. Nu făcea parte din nicio 
buclă! Lămpile de avarie se stinseră. Se auziră nişte paşi 
grăbiţi tropăind pe podea. Erau doi bărbaţi îmbrăcaţi în 
Hell's Angels. 

Se repeziră pe urmele lui Wou. Prin uşa dată de 
perete, Cyrus văzu o stradă întunecoasă peste care se 
cernea ninsoarea. Auzi o motocicletă demarând, apoi două 
plesnete asurzite de pistol. Motorul se ambală pentru a se 
stinge treptat, ca şi cum motocicleta o luase pe altă stradă. 

Cyrus se ridică şi o săltă pe Fatima de jos. 

„Ce naiba... Ce naiba faci, Cyrus?” 

„Ştii tu foarte bine!” scrâşni el păşind peste uşa 
prăbuşită de la intrare. 

În stradă era deja hărmălaie. Fumul acoperea tot şi 
nu se vedea la doi paşi. Alarmele maşinilor parcate ţiuiau, 
iar strigătele unor trecători nevăzuţi perforau volbura de 
praf înecăcios prin care cădeau fulgii de nea. Cyrus simţi 
că nu mai are aer. Să nu mă mişc! Să respir rar... Să plec 
de aici... 

„Mergi potolită!” îi strecură Fatimei şi o luă spre un 


taxi. Deschise portiera şi o îmbrânci pe Fatima înăuntru. 
Şoferul întrebă, foindu-se: 

„Unde mergem?” 

„Spre Shimonoseki!” zise Cyrus. 

„Cică epidemia a izbucnit din Shimonoseki... 
şoferul, prevenitor. 

„Trebuie să merg în Shimonoseki! Te rog...” 

„Bine, bine...” 

După câteva minute, intrau pe strada Noboru, printre 
cazinourile şi bordelurile asiatice. Taxiul depăşi Sonoma 
Drive, trecu prin faţa unor vitrine cu fete după care Cyrus 
făcu semn să oprească. Fatima întinse şoferului banii 
înainte ca acesta să rostească vreun cuvânt. 

Intrară într-un Internet cafe. Se aşezară în colţul cel 
mai dosit al localului. În toate computerele din jur erau 
afişate informaţii despre progresia epidemiei împreună cu 
imagini ale postului de radio Umma Nord. Reproduceri ale 
scrisorilor prin care Cyrus anunţa declanşarea epidemiei 
erau urmate de anchete medicale pe scurt, iar toate aceste 
poveşti gravitau, evident, în jurul Corporaţiei BBB, numai 
că orice încercare de a discuta cu personalul Welserilor se 
lovea de un zid. „No comment!” le spunea Mihrab, 
invariabil, reporterilor. 

„Le-a luat şase ore ca să pună pe foc rețeaua”, 
remarcă Cyrus. „Slavă Domnului, e conform programului”. 

Numai Patra nu-l respecta... 

Cyrus intră în  Sweetsour Productions, site-ul 
îndrăgostiţilor electronici şi de aici, patinând prin link-uri, 
debarcă în Cyber Lovesweep League. O căută pe Patra 
Nogales, iar sticla i-o afişă. Era în costum de baie, iar 
dedesubtul fotografiei erau enumerate datele «ei 
antropometrice, vârsta, ocupația, hainele pe care le 
îmbrăca de obicei, lista cu ticurile ei verbale, cea cu 
mâncărurile preferate, catalogul cărţilor care îi plăceau, 
cea cu piesele muzicale pe care le asculta şi cea cu 
poziţiile care o excitau în pat. 

Urmau povestirile cu Patra Nogales. Costau cinci 
dolari pagina plus trei dolari desenul - dacă doreai o 

istorisire ilustrată. 

Povestea din 24 decembrie 1999 costase 39 de dolari. 
Dimineaţa, Patra avusese cu Eric o dispută aprinsă care se 
terminase cu uşi trântite şi farfurii sparte. Ea strigase la 
el, iar el fusese gata-gata să se mute de acasă însă Patra îl 
implorase să n-o abandoneze şi îi promisese că va face tot 
ce dorea, numai să n-o părăsească. Nu acum, se rugase de 
el, nu acum când aşteptau un copil! Era - nu-i aşa? - 
copilul lor, soluţia care... 

„Eric, Eric...” zâmbi Cyrus şi se întoarse din câteva 
clickuri la fotografia Patrei, afişată în display. „Cine naiba 
tine pagina asta?” o întrebă pe Fatima. 

„Vreun confrate de-al meu. Ţi-am spus că Eric şi 
Patra nu sunt un cuplu stabil...” pufni ea. „Se câştigă bine 
din tipul ăsta de terapie”. 

Cyrus examină îndeaproape imaginea Patrei. Eric o 
fotografiase într-o vacanţă la Cap Arepa Alăminos, cine ştie 
când, însă de scannat fotografia, o făcuse în 7 mai 1997, 
cam la şase luni după ce Patra începuse să zâmbească 
protocolar când primea cadouri de la el. 

Parcurse din nou datele ei. Eric nu mai ştia cu cine 
împarte casa şi biroul. Existau gesturi pe care Patra le 
făcea frecvent, dar pe care el le ignora. Existau cărţi pe 
care ea le ţinea pe birou şi melodii pe care le fredona - dar 
Eric îngheţase de tot, cu gândul la o Patra de acum mai 
bine de trei ani şi habar n-avea de ele. 

Cyrus introduse în fişierul ei datele aflate privind cu 
binoclul, după care modifică o trăsătură de caracter pe 
care Eric n-avea de unde s-o cunoască, din moment ce 
Patra nu-i dăduse niciodată lui 

Eric o mână de ajutor... Dacă Cyrus calculase corect, 
nici n-avea s-o facă vreodată. 

Enter! 

Webmasterul întrebă dacă e sigur că vrea să opereze 
schimbările din fişierul Patrei Nogales. 

Cyrus scrise: Da. 

Webmasterul întrebă dacă îl nemulţumea evoluţia 
Patrei din site, iar Cyrus tastă: nu asta e problema. Reveni 


la descrierea ei fizică şi căută semnele distinctive pe care 
le notase Eric. Patra avea o pată café au lait pe coapsa 
dreaptă - Cyrus o văzuse cu binoclul, dar pata lipsea din 
descrierea lui Eric, aşa că o adăugă el. Apoi, îi îngroşă un 
pic buzele. 

Webmasterul îi ceru parola pentru a opera 
modificările, iar Cyrus se felicită din nou pentru binoclul 
Zeiss care bătea peste bulevard. Tastă parola, şterse 
întâmplările trăite de Patru în reţea în dimineaţa de 24 
decembrie şi descrise vizita celor doi soţi în biroul lui, 
exact aşa cum se petrecuse. Scrise 30 de minute fără 
întrerupere, timp în care Fatima nu îndrăzni să-l 
fotografieze. Când şi când, iconul cu portretele lor apărea 
în sticlă - dar numai cine a fost în reţea ştie cu câtă viteză 
ştergi afişetele promoţionale. 

După ce încheie, plecă din Cyber Lovesweep League 
din câteva clickuri. 

„Înţeleg că din secunda asta contractul nostru 
expiră”. zise Fatima. 

„De ce să expire? îl menţinem pentru încă o zi, cel 
puţin”. 

„O fi etic? O fi etic să urmezi două tratamente 
concomitent?” se uită ea spre computer. 

„Nu te-am angajat ca să mă tratezi”. spuse Cyrus 
răspicat. „Eu am de purtat un război... de-asta eşti alături 
de mine. Tu ai de purtat acelaşi război - aşa că suntem 
aliaţi. Eric”, schimbă el vorba, „Eric o să aibă nişte 
surprize”. 

Iar Fatima: „Toţi avem, de câteva ore încoace...” 

„Şi eu am avut o surpriză când te-am prins că scrii 
afară, acolo pe munte... Cum îl cheamă pe tipul cu care 
corespondezi?” 

Fatima nu apucă să răspundă: celularul lui Wou suna 
ca un greiere agitat. Cyrus desfăcu pardesiul, scoase 
aparatul şi se uită în localizer. 

SHABBA ORR - CASBAH - KASHMEERE RD. 

Cyrus deschise celularul: 

„Wou Wei la telefon”. zise Cyrus. 


„Accentul de Pak Vay e bun, dar Wou e la 
cumpărături, nu la Internet cafe, Cyrus...” Shabba râse: 
„Ce dracu', doar erai la magazin când Wou i-a spus lui 
Aswad că se duce la cumpărături! De ce te ţii de prostii?” 

„Pentru că eram lângă Wou şi când încerca să apese 
pe un buton de alarmă”. 

„Butonul ăla trebuia să sune aici la mine! Dacă-l lăsai 
pe Wou să-şi facă treaba stăteam acum împreună şi 
discutam în linişte despre toată povestea”. 

„Povestea... Ce să mai discutăm despre ea?” 

„Am văzut un film despre un tip, Alexander Orloff. 
Filmul se cheamă Cel mai înalt Turn din Baabylon şi din el 
am aflat mai multe lucruri despre fratele meu decât în toţi 
anii petrecuţi împreună... Eşti un ins tare ascuns, Cyr...” 

„De-aia nu mi-ai vorbit niciodată de când ai cumpărat 
Umma Nord?” 

„Nu trebuia să fac altceva decât să aştept... Abia 
acum a venit vremea să ies la atac! 

„Tu?! Niciodată nu te-a interesat Baabylon, Shabba! 
De ce mă ţii de vorbă?” 

„Pentru că Fatima te-a scăpat de sub control... Uite! 
Lângă mine e un tip care-mi spune că e 17.03 şi că te 
grăbeşti... La ce? Mister!... Un alt tip m-a sunat să-mi 
spună că ai început să alergi, iar eu n-aş vrea să dai greş şi 
de data asta! Nu vrei... să bem împreună un pahar? Gin 
Tanqueray, nu altceva!” 

Vorbise plat. Ca şi cum prezenta pe post o melodie 
răsuflată. Era fratele lui mai mare, dar îl ţinea pe Cyrus de 
vorbă în timp ce nişte tipi umblau pe urmele lui. Il durea în 
cot de chestia asta. 

„Ce vrei, Shabba?” 

„Ascultă... Cel care mi-a povestit toate astea e 
Christian Goldberg. Îmi spune că habar n-ai în ce chestie 
ai intrat...” 

„Christian Goldberg? îl văd în fiecare zi pe pereţii 
bulevardelor. O sumedenie de puştani scriu grafitti-uri în 
care spun că-l aşteaptă. El e?” 

„El e. Zice că ai mai avut probleme cu BBB. Welserii 


te pândesc, iar el vrea să ştie dacă n-ai nevoie de ajutorul 
lui”. 

„Nu-l cunosc pe Christian”. 

„Mă cunoşti pe mine. Iar eu îl cunosc pe Christian”. 

Fatima se sprijinise în spătar şi îl privi ţintă. „Poate 
că ar fi bine să-l asculţi”. Îi strecură ea. 

„Cyrus? Mai eşti acolo?” se auzi vocea lui Shabba. 

Era autoritar. Acum, că avusese timp să-şi dea seama 
unde se afla Cyrus, devenise autoritar... Oare ce distanţă îi 
despărţea? 

Patru... Patru cvartale, calculă Cyrus, fără să ştie 
cum. 

„Cyrus! Am o casetă video înregistrată la tine în 
birou. Am văzut cum te uitai cu binoclul la Patra Nogales. 
Christian ştie bine ce vrei şi mai ştie şi ce ai aflat iscodind- 
0... Dar zice că asta nu ajunge. Nici Fatima nu e convinsă 
că e bine ce faci. Gândeşte-te! N-ai exclusivitatea 
comunicării cu operatorii şi, ca să fiu sincer, nu ştiu ce-i 
face să sprijine vreuna dintre părţile în conflict, pricepi? în 
schimb, Welserii o ştiu! Ştiu să prepare operatorii, ştiu să-i 
lanseze afară şi sunt extrem de puternici. N-ai să obţii ce 
vrei! Nu cred că ţi-ai ales bine momentul!” 

„Fatima lucrează pentru tine?” 

„Asta e o măgărie... Fatima lucrează pentru noi, ştii 
ce vreau să spun, nu? Dar tu te grăbeşti. Mereu te-ai 
grăbit. Ai auzit că trebuie să apară un nou operator? Nici 
nu ştim ce fel de om este. Tu ştii să prepari operatorii?” 

„Tragi de timp, Shabba! La Wou m-am trezit cu doi 
Hell's Angels pe cap. Am scăpat de ei ca prin minune, dar 
nu sunt singurii plecaţi pe urmele mele. Ceilalţi o să 
ajungă la mine înaintea alor tăi, aşa să-i spui lui 
Christian!” 

„Cyrus! mai e ceva...” 

„Vorbim altă dată! Am aşteptat de unul singur ziua de 
azi şi singur o s-o duc la bun sfârşit, Shabba!” zise Fugger 
şi închise. Făcu semn unuia dintre puştii care se învârteau 
prin local. „Am un cadou pentru tine”. li întinse aparatul 
lui Wou. „Trimite pe cineva cu telefonul ăsta pe stradă! 


Două ore, nu mai mult! După aia, poţi să-l păstrezi”. 

Puştiul pufni în râs şi întoarse aparatul de pe o parte 
pe alta. 

„Are înăuntru vreo bombă ceva?” 

„Nu. E un cadou corect”. 

Se ridicară şi ieşiră din local. Intrară pe Sonoma 
Drive. Pe un panou albastru, spânzurat de o faţadă goală, 
atârna o reclamă scintilantă la Volvo. Cineva scrisese cu 
sprayul, dedesubt: MUHAMMAD PREDICA DE PE CAPOTA 
UNUI MITSUBISHI. 

Trecură pe lângă un şir de grădini japoneze din 
plastic, întinse până pe trotuar şi se opriră în faţa unei 
firme roşii, încărcată de zăpadă. Farmacia lui Okazaki 
părea un templu Shinto în miniatură. Un portal din bârne 
de lemn străjuia intrarea. Lângă portal, un slogan de neon 
garanta antibioticele lui Okazaki: manufacturate 100%, 
erau produse cu aprobarea municipalităţii. 

Cyrus şi Fatima intrară şi se treziră într-un interior 
hibrid: tatami pe duşumea, nişe makimono în pereţi, iar în 
mijloc, două birouri joase pe care două computere rulau 
imaginile 3D ale unor molecule uriaşe. În capăt era o 
tejghea din trunchiuri de bambus, iar în spatele ei se aflau 
câteva rafturi pline cu flacoane, fiole şi cutiuţe din lemn 
dat cu baiţ. 

Cyrus se apropie de tejghea şi apăsă pe clopoţelul 
mărunt. Clinchetul discret făcu să se audă o voce piţigăiată 
din camera alăturată. 

„Sosesc imediat”. 

Uşa de lângă rafturi culisă fără zgomot, iar Okazaki 
se înfăţişă înaintea lor. Părea preot, nu farmacist. Părul îi 
era strâns într-un coc lucios, ca al luptătorilor de sumo, iar 
mânecile kimonoului se evazau în falduri de mătase pe 
care erau imprimaţi vulturi aurii cu aripile deschise larg”. 
Era slab şi purta ochelari cu lentile groase. 

„Cu te vă pot azuta?” se înclină Okazaki, ceremonios. 

Cyrus suflecă mâneca pardesiului şi se bătu cu palma 


5 într-o altă variantă, Cyrus remarcă un vultur auriu cu aripile larg 
deschise pe... ciorapii lui Eric Welser. 


pe antebraţ. 

„Ah!” zâmbi Okazaki. „Plecaţi într-o călătolie, nu-i 
aşa?” 

„Exact. Plec foarte departe”. 

„Inţeleg... Aveţi nevoie de un sistem de lefelinţă”. 
Zâmbetul farmacistului se lăţi. 

„Am nevoie de un sistem de referinţă”. admise Cyrus 
cu jumătate de gură, iar farmacistul se înclină iarăşi, 
politicos: 

„In aţest caz, îmi debute numele d-voastlă...” 

„Fugger. Cyrus Fugger”. 

Okazaki îl privi lung, o iscodi pe Fatima şi îşi înfoie 
braţele, făcând ca mânecile kimonoului să-i joace într-un 
gest de respect. 

„Imi ţel scuze... Nu v-am recunoscut... îmi imadzinam 
că sunteţi mai înalt. Am plimit comanda dumneavoastră şi 
am luclat-o cu toată măiestlia...” 

Iar Cyrus: „Aţi avut timp suficient?” 

„Oh!” exclamă japonezul şi zâmbi, plecându-se: „Am 
avut unsplezeţe zile la dispoziţie, domnule! Din nefeliţile, a 
debuit să ţin cont de apaliţia noului opelatol, pe cale niţi n- 
am avut plilezul să-l văd cum se manifestă. Nu-l cunosc 
deloc, aşa că, pe îţi pe colo, vă log să fiţi înţelegătol cu 
luclalea mea... E incompletă! Te să zic? Opelatolul va fi 
infuzat cât de culând şi spel să nu ne schimbe olasul şi 
întâmplălile cu totul”. 

x 

Computerul dumneavoastră a desfăşurat o 
operaţiune ilegală şi va fi deconectat. 5, 4, 3, 2, /... 

Iconul Microsoft se stinse, literele documentului îşi 
pierdură conturul, dezagregându-se şi, în câteva secunde, 
imaginea din ecran se scurse pe fundul monitorului, în mii 
de fărâme. Ne-am trezit afară din reţea. 

N Asta se întâmplase cu mai bine de două ore în urmă. 
Intre timp, vântul se pornise din ce în ce mai tare, 
zguduind pereții şi ferestrele. Dar nu ne mai păsa de 
vijelie: Gloria pusese lemne pe foc, iar sfârâitul lor şi 
căldura ne îndemnară la somn. Trecuse de miezul nopţii şi 


eram rupt de oboseală. 

Cu toate astea, nu puteam să adorm. După ce 
fusesem azvârliţi din reţea, Dan se străduise să parcurgă 
înapoi drumul la adresa de unde lansase Fatima „mesajul” 
- era dezamăgit că pierduse finalul documentului şi a făcut 
eforturi disperate ca să-l recupereze. Era convins că cele 
petrecute în farmacia lui Okazaki aveau puterea să 
lumineze, în bună parte, misterul Baabylonului. Mulţi 
baabylonauţi vorbeau despre Okazaki ca despre un 
personaj cheie, iar Fatima însăşi îi scrisese lui Enpivi că 
japonezul „ţinea în mână instrumentele prin care oraşul 
putea fi descifrat”. Fatima mai susţinea - documentele 
respective nu le-am văzut niciodată, aşa că a trebuit să-l 
cred pe Dan pe cuvânt - că Okazaki avea o relaţie ciudată 
cu... în afara Baabylonului: era singura persoană care 
ieşea din oraş deşi, după cum se va vedea, nu era singurul. 

După ce am fost azvârliţi afară din reţea, Dan nu a 
mai fost în stare să regăsească adresa cu pricina, de parcă 
site-ul se volatilizase în biţi fără sens. De câte ori 
ajungeam înapoi, monitorul afişa că serverul care susţinea 
respectivul site era defect. Dan nu se lăsase păgubaş şi 
continuase căutarea până când, după multe încercări 
nereuşite, pe ecran apăru un mesaj care ne anunţă sec: 

Adresa aceasta nu există. N-ai fost niciodată aici. 

Bizar era însă că măsurile piesei cu The New 
Radicals se auzeau extrem de bine, semn sigur că Fatima 
încă se afla „acolo”, străduindu-se să menţină documentul 
deschis accesului. 

După o vreme, Dan a abandonat căutarea, mai ales 
că de fiecare dată când ne apropiam de adresă, imaginile 
din ecran începeau să se cutremure discret, ca şi cum 
computerul ar fi fost supus unor variaţii de tensiune. O luă 
pe alte căi din reţea şi reuşi să dea peste un chat al unui 
grup de baabylonauţi care fuseseră conectaţi la acelaşi 
document, parcurgându-l odată cu noi. Unul era Oni 
Analyser, din Sidon, altul era Oni Memphis, din 
Luxembourg şi, în fine, al treilea era Olga, un homosexual 
din Paris care îşi câştiga existenţa întreţinând un site 


comercial gay. Păţiseră acelaşi lucru: cineva îi localizase în 
timp ce citeau documentul - niciunul nu reuşise să-l 
descarce în propriul hard-disk - şi le întrerupsese legătura. 
Olga, la fel de insistent ca Dan, încercase să ajungă înapoi 
dar fusese obligat să se dea bătut, aflând la rândul lui că n- 
a fost niciodată acolo. 

Câţiva scotociseră în reţea după ştirile cele mai 
recente, dar nu găsiseră niciun oraş în care să se fi 
declanşat o epidemie precum cea descrisă de Fatima. 
Numele bolii, febră angiomatoasă, nu dădea niciun fel de 
rezultat, indiferent de căutătorul utilizat, iar cei ce 
intraseră în băncile de date medicale nu descoperiseră 
nicăieri vreo afecţiune cu această denumire. 

Povestea era cu atât mai frustrantă pentru noi cu cât 
Dan nu era în stare să intre şi el în chat ca să-şi facă citite 
propriile opinii. Ne mulţumeam să asistăm la ce discută 
ceilalţi, fără să putem participa la schimbul lor de păreri. 

La un moment dat, unul dintre baabylonauţi atrase 
atenţia că din cele scrise de Fatima reieşea că şi aceste 
întâmplări aveau loc prin preajma Crăciunului, de parcă 
tot ce povestea ea se aglomera numai în cele 48 de ore 
premergătoare sărbătorii, numai că, aşa cum făcuse şi în 
alte dăţi, nu specificase anul. Obiceiul ei fiind să emită 
documentele disparat, fără nici cea mai mică atenţie la 
detaliile cronologice - întâmplările fiind de altfel despărțite 
doar prin ore sau zeci de minute - am început să scotocim 
Internetul după metropolele în care avuseseră loc epidemii 
în timpul Crăciunurilor. 

Cu un an înainte, în '98, fuseseră atinse de epidemii 
serioase - de viroze clasice însă - Sankt Petersburg, 
Shanghai, Hong Kong, Viena, Londra, New York şi 
Vancouver. Acum doi ani, în '97, gripa se manifestase la 
Pekin, Istanbul, iarăşi la Viena şi Londra, dar şi la 
Baltimore şi Philadelphia. Acum trei ani... 

Ne-am oprit. Analyser scrise că aşa n-aveam să 
ajungem nicăieri şi a sugerat să căutăm când se 
închiseseră aeroporturile din Marsilia şi Paris de teama 
unor epidemii majore. 


Nici aşa n-au fost în stare să cadă de acord asupra 
unui anumit an. Franţa nu-şi închisese aeroporturile 
niciodată - cel puţin, în reţea nu figura un asemenea 
eveniment şi nici Olga, francez fiind, nu-şi amintea de aşa 
ceva. Cât timp am mai cotrobăit prin reţea, el se apucă să 
sune la birourile de informaţii ale respectivelor 
aeroporturi, iar răspunsul primit a fost că „Parisul şi 
Marsilia nu intraseră nicicând într-o astfel de carantină”... 

Ceilalţi au conchis că această cale trebuie momentan 
abandonată şi, pentru a tenta localizarea oraşului, s-au 
legat de diferenţa de fus orar dintre Londra şi Baabylon 
care fusese menţionată în timp ce Patra Nogales încerca să 
sune la tatăl ei. Numai că şi aşa surveneau probleme. Din 
document reieşea că Patra se străduise să telefoneze la 
Vincent Nogales, în jurul orei 13.00, în timp ce la Londra 
era 6.00 dimineaţa; cu alte cuvinte, Baabylon se afla la 
şapte ore est de Londra. Însă, din documente parvenite pe 
alte căi, reieşea că discuţia pe care Patra o purtase cu tatăl 
ei în cursul dimineţii, se desfăşurase la 21.00 ora Londrei, 
în timp ce ea se pregătea să plece la birou, deci la ora 7.00 
în Baabylon - ceea ce amplasa Baabylon la zece ore est de 
Londra. 

Lucrurile erau mai încurcate însă. Din cele ce le 
spuneau cei ce avuseseră acces la prima discuţie dintre cei 
doi, reieşea că Vincent îi urase Un Ajun fericii fiicei sale, 
spunând că el unul abia aştepta să simtă liniştea acelei 
zile, iar Patra îi spusese că-l va suna din nou peste câteva 
ore, când ziua respectivă va ajunge şi la el, ca să-i întoarcă 
urarea. 

Această relaţie temporală amplasa Baabylon la 
paisprezece ore vest de Londra. Aşadar, dacă luai în 
discuţie diferenţele de fus orar, Baabylon se putea afla fie 
în America de Nord - pe o plajă întinsă de-a lungul a trei 
fuse orare - fie undeva prin Pacific. 

Olga a încercat să rezolve dilema recurgând la 
argumentul utilizat mereu de baabylonauţi când se 
împotmoleau: orele erau deliberat transmise greşit ca să-i 
inducă în eroare pe cei ce o urmăreau pe Fatima. Se putea 


ca întâmplările să nu aibă nicio legătură cu Crăciunul - 
cine ştie când avuseseră loc de fapt, însă patima le datase 
astfel ca să-şi piardă urma. 

Dan a fost de acord cu Olga şi, disperat că n-avea 
cum să se facă citit de ceilalţi, se apucă să ne argumenteze 
mie şi Gloriei justeţea observaţiilor homosexualului. Şi, 
cum se întâmplă în astfel de a tuaţii, în care ideile plutesc 
în aer precum „miasmele” de care vorbise Paracelsus, Oni 
Memphis scrise că nu crede în argumentele lui Olga şi că 
„numai serviciile de securitate ale reţelei sunt de vină - au 
modificat datele şi orele din document înainte să ne 
decupleze...” 

Aici, s-au înţeles imediat cu toţii. Fuseseră aruncaţi 
afară din reţea, adresele fuseseră şterse înainte să 
parcurgem documentul în întregime - dacă am fi reuşit s-o 
facem, atunci Fatima ar fi şters adresele de una singură, 
melodia cu The New Radicals inclusiv - de unde se 
deducea că ceilalţi ne urmăriseră şi pe noi, nu doar pe ea, 
localizând computerele care descărcau mesajul. În context, 
nu le era deloc dificil să intre în documentul Fatimei şi să 
modifice ore, date şi orice altceva ar mai fi avut chef, ca să 
ne facă să pierdem bruma de elemente prin care putea fi 
localizat Baabylon. 

Drept urmare, cei din chat s-au grăbit să părăsească 
reţeaua, ştergându-şi propriile urme cum ştiau mai bine. 

Deşi vântul zguduie acoperişul şi geamurile cabanei, 
aud cât se poate de bine răsuflările celor doi. Respiră cu 
responsabilitate, dar, la cum începusem s-o cunosc pe 
Gloria, trag cu urechea mai atent decât trebuie la 
respiraţiile lor. E evident de ce - obiceiurile noastre 
sexuale au căpătat o derivă ambiguă, iar jocurile dintre un 
bărbat şi femeie şi-au pierdut sistematizarea, s-au ocultat 
şi sugerează câteodată doar scurte demaraje. Se numesc 
flirturi. Fac parte din economia mea. 

Despre Cyrus acum: nu numai că lua Berotec, dar era 
şi foarte strâns legat de un binoclu, care binoclu a fost 
unul dintre primele semne resimţite odată ajuns aici, la 
Omu... În plus, Cynis şchiopăta, chiar dacă o făcea 


prefăcându-se - dar parcă pe mine mă duruse piciorul 
chiar atât de tare? 

Binoclul lui Cyrus... El o iscodise pe Patra, Fatima pe 
Cyrus, dar şi el pe Fatima, Sebastiân A. pe Patra, Patra pe 
Sebastián, Vincent pe Sebastián - Iisuse! fiecare iscodea 
pe cât de mult putea şi în toate felurile posibile! Cât de 
îngrijoraţi erau, de fapt? îmi venea să cred că Baabylon nu 
era nicidecum pradă unei lupte între cei care îi bănuiau 
neregula şi cei care i-o generau... Fatima se străduia să ne 
facă să credem asta. Avea nevoie de aliaţi pentru ceea ce 
aveam să aflu că era războiul ei şi îi căuta afară din oraş. 

Afară, adică printre operatorii despre care nici cei 
din chat, nici Dan şi Gloria, nu comentaseră nimic... 

Oh, sunt obosit, iar ăştia doi nu fac nici măcar sex 
underground la două paturi depărtare, cât să-mi ofere un 
subiect de sedare curioasă. Nici de binoclu n-aveam 
nevoie. Nu trebuia decât să răsucesc capul ca să-i văd pe 
cei doi, îmbrăţişaţi. Doar îmbrăţişaţi. 

Oamenii îmbrăţişaţi în somn sunt mai expuşi decât un 
cuplu care copulează. Aflu din felul în care Dan zace cu 
capul pe o parte, la marginea pernei, că se simte încă 
stăpân pe situaţie, dar nu în totalitate, şi asta o afirm din 
cauză că o ţine pe Gloria îmbrăţişată cu amândouă mâinile. 

Ea doarme standard, cu faţa în jos. Fie că îl consideră 
pe Du: doar înlocuitorul celui prăbuşit de pe Brâna 
Aeriană, fie că aşa îi consideră pe toţi bărbaţii, ţine un braţ 
de proprietară peste pieptul lui, având grijă să-şi afunde 
capul în perna cu mult mai comodă şi semnificativ mai 
maleabilă. Probabil că are o circulaţie periferică proastă şi- 
i e frig la picioare, pentru că stă cu piciorul stâng bine 
înfipt între gambele lui, într-un fel utilitar ce o face să 
economisească căldura. Dacă l-ar iubi, ar trebui să-şi ţină 
piciorul altfel, agăţat de al lui cumva, înfăşurat, nu ştiu 
cum să zic, dar ea n-o face. Cu trupul lui are doar scopuri 
pe care le dobândeşte. 

Deodată, Gloria deschide ochii şi se uită fix la mine. 
Filip Canta e un prost - îşi imaginează că poate controla 
lucrurile fie şi numai examinându-le - Gloria îl priveşte fix, 


fără interes, se uită la el precum luminiţele acelea de-i 
luaseră urma până aici şi, cu grijă să nu-l trezească pe 
Dan, se dă jos din pat. Fiind femeie, o face fără ca el s-o 
simtă. Îl ştie cât de relaxat şi profund doarme. Cu toţii 
vindem ceva şi ne cunoaştem publicul ţintă. 

Nici cu circulaţia nu stă prost, pentru că merge pe 
vârfurile picioarelor goale pe duşumeaua scârţâitoare şi se 
aşază pe patul meu. Nu se zgribuleşte. E relaxată. 
Şopteşte: 

„Ce credeai că ai să vezi?” 

Fac semn spre patul lor. Iar ea, zâmbind: 

„Ţi-e frică să nu ne audă?” 

I-aş răspunde - am mai multe variante de răspuns - 
însă prefer să tac o vreme. Nu foarte mult. 

„E impulsiv...” 

Şi ea, pufnind: 

„Eşti un şmecher. Nu vrei să bei ginul ăla?” 

Vreau, aşa că mă dau jos din pat. Ne ducem în 
bucătărie, ea aprinde lumina, scoate nişte pahare soioase 
şi sticla de care habar n-aveam că se găsea şi aici, în vârf 
de munte. 

„Ştii”, îi spun, „ginul se bea din pahare curate ca 
lacrima...” 

„Ascultă! Tu care din doi eşti? Ăla cu Berotecul, sau 
ăla cu cafeaua Columbiană”?” lar după o pauză: „Sau eşti 
ăla cu ginul?” 

„Şi dacă sunt unul dintre operatori?” 

Gloria mă privi lung şi respiră mai des de parcă m-ar 
fi adulmecat. 

vOh, ţi-am spus că eşti şmecher... Ajunge?” face 
semn spre pahar. _ 

H umpluse ochi. li fac semn să se oprească. 

„Îţi place Baabylon”. zic. 

„Îmi place. Dar nu din cauza Baabylonului”. 

Ştiu de ce-i place, dar nu i-o spun. Oricum, nu i- 
arpăsa. _ 

Duc paharul la gură şi sorb din el o gură infimă. Il 
plimb pe limbă. Pot să zic ce gust are, ce aromă 


răspândeşte, ce-mi aminteşte, ce-mi sugerează - numai că 
acum, gesturile astea au altă finalitate. Gloria îşi umple şi 
ea paharul şi-l dă peste cap. Ar avea chef să trântească 
paharul de masă, de-a naibii, dar n-o face pentru că l-ar 
trezi pe Dan. N-ar ajuta-o la nimic. 

De-a naibii, mai umple un pahar şi-l dă peste cap. Mi 
se face teamă. O să termine sticla în mai puţin de-o 
jumătate de oră. 

„Nu te ambala! mai am una! Neîncepută”. 

„Ascultă! De unde ai învăţat şmecheria asta?” 

„De unde ai învăţat-o şi tu! De ce crezi că am ajuns 
aici? Vrei să-ţi spun cât costă escapada ta nereuşită? 
Vrei?” 

Nu-i răspund, şi, pentru că avem aceeaşi şcoală, nici 
ea nu mai zice nimic. Ne rezumăm la gin. Ştie să-l toarnă. 
Face o figură cu gâtul sticlei, de parcă ar rostogoli-o pe 
buza paharului, extrem de uşor. Din cauza asta, lichidul se 
prelinge uleios, făcând rotocoale. O să zâmbim amândoi la 
un moment dat, dar mai amânăm chestia asta. 

„Şi banii de la Dietrich?” mă întreabă, ştiind că n-o să 
fac altceva decât să mai gust din ginul ăla care nici măcar 
tonic nu e. Il plimb pe limbă, iar ea face semn că nu. Nu 
mai poate. N-are cum. A terminat definitiv cu asta. 

„Păi vezi?” o întreb. 

Abia acum zâmbim şi zău că ar fi suficient, dar chiar 
atunci o rafală de vânt plesneşte cabana, zidurile se clatină 
din toate încheieturile, bufnetul paşilor de afară se aude 
mai apropiat şi e urmat de un răpăit interminabil, apoi de 
un scrâşnet de lemne fărâmate şi table îndoite. Ridicăm 
capul. Simţim mai întâi o boare care ne ia pe nepregătite, 
apoi uşa de la intrare se dă de perete, ferestrele plesnesc, 
huruind, iar vijelia se năpusteşte în cabană prin toate 
firidele şi cotloanele, desfăcând uşi, rupând cercevele, 
spărgând geamuri, smulgând hărţile din perete, trântind 
mese şi scaune. 

Se mai aude un scrâşnet metalic, prelung, care 
virează treptat spre scârţâitul nesfârşit care anunţa că 
Titanicul e perforat de aisberg: cabana se cutremură din 


temelii, căpriorii din tavan trosnesc, se îndoaie, crapă şi, 
într-o clipă, zăpada se prăvăleşte peste noi în uriaşe 
calupuri sfărâmicioase, amestecate cu scânduri rupte şi 
cărămizi sparte. 

* 


Viscolul se năpustea peste tot: prin ferestrele zburate 
din cercevele, prin uşa smulsă din canaturi şi prin găurile 
din tavan. Dan se repezise în hol, cu pătura în mână, 
învelind computerul de parcă maşina aia ar fi fost un sugar 
neputincios chirăind de spaimă. Gloria se năpustise între 
priciuri şi smulse păturile de pe paturi, azvârlindu-le pe 
umăr. Cămaşa îi flutura, iar părul i se lipise de faţă, plesnit 
de palele umede de vânt. 

„Se face ţăndări! Toată! Toată se face ţăndări!” strigă 
Gloria, încremenind. Se aude încă un pârâit şi grinda 
dintre hol şi sala de mese se frânge, gata-gata să-mi cadă 
în cap. Mă arunc unde nimeresc, izbind-o pe Gloria şi ne 
rostogolim pe jos în timp ce un vraf de gheaţă spulberată 
ne acoperă picioarele. 

„Ce naiba...” şopteşte în urechea mea, dar un alt 
pachet de gheaţă se prăvăleşte de pe grinda ruptă, 
prinzându-ne dedesubt. O pală de vânt izbeşte uşa de la 
intrare şi o zboară din ţâţâni. Cade pe noi şi clanţa mă 
plesneşte în ceafă. 

„lisuse! Vrea să ne omoare 

Muntele. Muntele voia să ne omoare. Dan sălta deja 
uşa de peste noi. 

„Hei!” striga. „Hei! ziceţi ceva!” 

„Tu mai mişti?” îmi răcni Gloria în ureche. 

Capul îmi vâjâia, dar încep să şerpuiesc, strecurându- 
mă de sub bucăţile de gheaţă. Mă ridic, mă uit ametit 
dintr-o parte în alta, dar nu văd decât umbrele noastre 
diforme. Preţ de o clipă, focul din sobă se proiectează pe 
chipul lui Dan. E plin de sânge şi părul îi flutură, dar nici 
eu nu sunt mai breaz: simt o căldură uleioasă ce mi se 
prelinge pe spate - nenorocita aia de clanţă îmi plesnise 
pielea cefei. 

„Dacă acoperişul dormitorului ţine, ne scoatem!” 


n 
! 


strigă Dan zgâlţâindu-ne. Se repede la ferestre, ia o pătură 
de jos şi-i face semn Gloriei să aducă lada cu scule lângă 
el. 

„Tu o să ne dai lumină, da?” ţipă la mine, căţărându- 
se pe un taburet şi chinuindu-se să proptească o pătură în 
cadrul ferestrei. 

lau lanterna din mâna Gloriei şi o îndrept către 
fereastră. Lumina e slabă, dar lui Dan îi e suficientă ca să 
bată pătura în cuie, fixând-o pe tot perimetrul ferestrei, 
dar lâna aspră se zbate, plesnind, gata să pârâie, izbită de 
rafalele viscolului. 

„N-o să ţină! Punem şi saltelele!” zice Dan şi, 
coborând de pe taburet, o sărută pe Gloria pe frunte. 

Proptim o saltea peste pătura fixată în fereastră, Dan 
ia altă pătură, o pune peste saltea şi o bate în cuie de jur- 
împrejur, înţepenind salteaua în fereastră. 

„Acum, ne trebuie o masă. Unde-s mesele?” 

Sunt claie peste grămadă în cameră şi în hol. Târâm 
una până la fereastră, o ridicăm şi o proptim peste tot 
ansamblul. 

„Numai de-ar ţine!” spune Dan. 

„O să ţină”. zic şi chiar atunci, tavanul începe să 
pârâie. „Unde-ai pus lopata?” 

Tavanul prinde să scrâşnească din ce în ce mai tare. 

„Poate că e doar vântul”. face Gloria. „Nu seamănă a 
pârâit de lemne”. 

„Unde e lopata aia?” întreb în timp ce pârâitul se 
transformă într-un vaier de vapor călare pe un val prea 
înalt. 

„E pe perete, la intrare”. urlă Dan, iar vaierul se aude 
tot mai tare. „Hei! Ce vrei să faci?” 

Găsesc lopata şi dau să ies prin palele de aer viscolit 
ce se năpustesc prin uşa sfărâmată. Gloria apare în hol şi- 
mi trage una peste umăr: vrea s-o aştept. Revine cu o 
coardă de alpinism şi mi-o înfăşoară în jurul mijlocului. 

„Tu nu ştii cum e vântu' ăsta”. zice. „Ştii să te urci pe 
cabană?” 

„Nu”. 


„Hai!” 

leşim în vijelie. Avansez ca orbii, ţinându-mă cu 
mâinile de pereţii îngheţaţi până ce mă lovesc de un şir de 
trepte metalice acoperite de gheaţă. Încep să mă caţăr, 
alunecând pe trepte, Gloria îmi trage una peste picior, 
întorc capul s-o văd, dar nu zăresc decât o mogâldeaţă 
întunecată rătăcită în fuioarele groase ale viscolului. 

Nu-mi ia mai mult de zece secunde ca să-mi simt 
degetele cum se transformă în gheaţă casabilă. 

„Hei!!” chiuie Gloria femeieşte. S-a căţărat după 
mine şi-mi pasează capătul cordelinei. „Te legi de...” 

Fac semn că am priceput. O iau târâş. Nu văd nimic, 
zăpada îmi intră în ochi şi întind mâinile ca să pipăi pe 
unde o iau, însă nu dau decât de marginile rupte ale 
acoperişului prăvălit cu tot cu zăpadă, în sala de mese. 
Vântul şuieră şi-mi smulge gluga de pe cap, numai căciula 
îmi rămâne lipită de creştet şi o iau de-a marginea cabanei, 
pe streaşină şi îmi vine în minte că ar trebui să mă leg 
totuşi de ceva, după cum mi-a spus Gloria, numai că n-am 
de ce. 

Brusc, un bulgăre mare de zăpadă mă izbi în coaste: 
se rostogolise de undeva? zburase? - habar n-aveam. lau 
lopata în mână şi încep cu zăpada strânsă pe acoperişul de 
deasupra holului şi, în scurt timp, simt că nu mai am aer. 
Mă rostogolesc cu faţa în sus şi mă odihnesc preţ de 
câteva clipe, dar vijelia îmi repede mormane de fulgi în 
gură şi în nas. Mă apuc din nou de dat zăpada la o parte. 
Mă răsucesc şi, înainte s-o iau de-a buşilea, deodată simt 
cum picioarele îmi alunecă la vale. 

E gata-gata să mă prăvălesc în sala de mese. Mă 
răsucesc, înfig degetele în zăpadă, scap lopata din mână, o 
văd cum alunecă pe gheaţa zgrunţuroasă către streaşină, 
dar apuc s-o agăţ cu piciorul. O trag la mine, zvâcnind, şi 
mă ridic în picioare. Apoi, continui să dau zăpada la o 
parte. 

Nu ştiu cât timp trece. Capul mi se goleşte de orice 
gând - mai puţin cel care periodic îmi atrage atenţia că 
ajung la marginea streşinii. Dau nămeţii la o parte, îi 


îmbrâncesc jos şi respir. Asta e tot ce fac, până ce ajung la 
capătul acoperişului. Tot alunec pe ţigla aia nenorocită şi 
tremur din creştet până în tălpi, dar e fiziologic şi 
dumnezeul ăsta care m-a pus la încercare n-are treabă cu 
fiziologia mea pentru că e prea complicată ca s-o fi 
imaginat el. Aş avea chef să arunc o privire pe întreg 
acoperişul, să-l văd cum arată acum, dar nu se vede nimic. 
Sunt înconjurat din toate părţile de fulgi şi de vijelia aia 
care n-o să se oprească niciodată, nicicând, nicicum. 

Târâş, pomesc înapoi spre treptele de metal. Ţin 
minte topografia golurilor din acoperiş şi le evit cu 
sfinţenie deşi, ce-ar fi să-l mai sfidez o dată? Dau s-o fac, 
dar, ajuns deasupra holului, simt că degeaba mai respir. 
Mi-a pus punga aia de celofan peste gură şi nas. Asta mi-a 
făcut şi nu mi-e clar cine a făcut-o. Tu, sau El? 

Nimeni nu mă vede cum mă zbat. Sunt fericit din 
cauza asta. In plus, mi se face cald, ceea ce e un premiu pe 
viscolul ăsta. Foarte cald. 

Atât de cald, încât îmi vine să dau căciula jos, să mă 
descalţ şi să dau dracului cu mănuşile de pământ. 

„S-a scos!” 

Vocea lui Dan îmi străpunse timpanul. Dau să mă 
mişc, dar e imposibil. 

vPicioarele! Sunt sloi!” veni replica Gloriei. 

Incă mi-e greu să respir, dar nu din cauza astmului. 
Vikingii aplicaseră primii metoda cu marinarii recuperati 
din naufragii de pe mările lor geroase. Wehrmachtul o 
reactualizase în timpul bătăliei Angliei, cu piloţii doborâţi 
în Marea Nordului, studiind-o ştiinţific în lagăre - vreau să 
spun că evreii n-au murit doar mistuiţi în incandescenţa 
cuptoarelor, luând calea fumului; au făcut-o şi în piscine 
frapate cu uriaşe cuburi de gheaţă, metamorfozându-se în 
criomodele hiper-realiste. Metoda încălzirii îngheţaţilor 
era binecunoscută în nord deci, dar până să fi ajuns la 
cabană, habar n-avusesem că era ştiută şi de muntenii 
noştri. 

Se urcă cu trupurile lor pe tine şi te îmbrăţişează. Tu 
eşti gol, la fel şi ei. E cea mai bună metodă pentru dezgheţ. 


Prin urmare, Dan mă ţinea îmbrăţişat din faţă, în timp ce 
Gloria se afla în spatele meu. 

Simţul tacţii... îţi vine să crezi că nu face doi bani ca 
furnizor de informaţie, dar nu e aşa. Cât de subtil se simt 
anumite lucruri... Delicat, chiar. Detalii infinitezimale. 

Gloria mă face să reflectez la pielea ei. Paradoxal 
pentru modul ei de viaţă, e mai fină decât mă aşteptam. 
Apoi, părul. Mă înţeapă şi e aspru. Cât despre sâni, cu 
puţin efort îmi puteam imagina până şi culoarea areolelor 
ei mamare - li se zice altfel, dar ăsta e termenul consacrat. 

Şi dacă o să am o erectie! Dar eram îngheţat bocnă, 
sloi, lemn şi abia eram în stare să suflu. Eram îngheţat şi 
mi-aş fi dorit mai mult aer decât mă lăsau să respir, 
îmbrăţişat în strânsoarea lor termogenă. 

Încep să-mi dau seama de schimbările ce au survenit 
în cameră. Toate ferestrele sunt plombate cu plăpumi şi 
saltele peste care stau mese răsturnate care se zgâlţâie 
discret, în tonuri bas. Soba duduie. Vijelia se aude înfundat 
din cauza saltelelor. Nu ştiu cu ce e luminată camera, 
adică nu văd cu ce, dar după culoarea palidă a luminii şi 
după mirosul de depou de cale ferată, deduc că trebuie să 
fie tot cu amărâta aia de lampă de petrol. Bufnetele nu se 
mai aud deloc. Paşii ăia... Parcă te-ai fi săturat să dai 
târcoale. 

„De ce nu ţi-ai luat medicamentele cu tine?” mă 
iscodi Dan. 

„Nu m-am gândit”. Gloria iar îmi răsuflă mai repede 
în ceafa, aşa că mă grăbesc să adaug. „Pe cuvânt!” 

„Ai prăvălit o grămadă de zăpadă în bucătărie...” 
făcu Dan. 

„Nu vedeam mare lucru. Dar n-am lăsat decât o 
pojghiţă de gheaţă pe acoperiş. Dacă mai ninge aşa, mâine 
iar o să trebuiască s-o dăm jos. Se strânge din cauza 
stâncii...” 

„O să se oprească. Aşa au scris în reţea...” 

„În reţea. Corect. Mai merge computerul?” 

Dan îmi zâmbeşte. Gura lui e aproape lipită de 
fruntea mea. 


„Hai că s-a încălzit de tot! De-acu e-n stare să se 
pornească şi după aia nu-l mai oprim...” Chicoteşte, ceea 
ce mi se pare bizar, apoi dă să coboare din pat. Gloria îl 
urmează, făcând să scârţâie priciul din toate încheieturile. 
Abia acum îmi dau seama cât de cald ţinuseră. Parcă m-ar 
fi aruncat afară, în ger. Încep să dârdâi, dar ei aruncă 
peste mine pături şi-mi pun de jur-împrejur sticle de 
plastic pline cu apă fierbinte. 

Apoi, Dan îmi spune sec: 

„Au scris în reţea că ninsoarea va înceta”. 

„Bine. Înseamnă că militarii o să mă scoată de aici 
cât de curând”. 

Privesc drept în sus când spun asta. Dar le simt 
căutătura iscoditoare: nu sunt siguri dacă am vorbit în 
glumă sau nu. 

„Mai ai de aşteptat până să vină militarii. Crezi că 
dacă nu mai ninge se termină cu zăpada?” 

„O să trimită un elicopter... Dietrich are bani pentru 
aşa ceva”. 

„N-o să trimită niciun elicopter. Am spus că n-o să 
mai ningă, nu că o să înceteze furtuna...” spune Dan şi 
dispare din câmpul meu vizual. Răscoleşte prin lucrurile 
adunate în hol, unde au pus rezervele de mâncare. Gloria 
mă priveşte ciudat şi o ia către priciul unde doarme de 
obicei. Începe să vorbească în şoaptă cu Dan. În cameră e 
cald. Din discuţia lor aflu lucruri utilitare: e şase dimineaţa 
şi vom mânca peste o oră. 

Deodată, Gloria se întoarce lângă patul meu. Aud o 
serie de foşnete şi simt miros de alcool sanitar. Mă 
răsucesc brusc, la timp ca s-o văd cum lipeşte cu 
leucoplast o pungă cu soluţie perfiizabilă pe priciul de 
deasupra mea. Dan bagă capul în cameră: 

„Ţi-am spus: eu cred că se poate şi fără...” 

Gloria nu-l băgă în seamă. 

„Hei! Ce vrei să faci?!...” o întreb. 

„N-am chef să crăpi pe aici! De asta chiar n-am chef! 
Ai zăcut afară în vijelie! mai bine previi pneumonia decât s- 
o tratezi!” şuieră Gloria încruntată. Dau să mă ridic - dar 


mi-e încă frig şi dârdâi. Sunt gata-gata să-mi ascund 
braţele sub plapumă, dar Gloria deodată pune degetul la 
buze şi-mi strecoară, zâmbind cu ochii: 

„O să fie secretul nostru!” 

Al nostru, adică al ei, al meu şi al lui Dietrich, îmi 
spun în timp ce acul îmi perforează pielea. 

* 


Ordinea este un artificiu mental. E o proteză 
apreciată de bolnavi, de leneşi şi de proşti. De la ordine ni 
se trage tot răul. 

Ce se întâmplase în cele patru ore în care dădusem 
zăpada jos de pe acoperiş, în care făcusem o criză de astm 
şi în care fusesem readus la o temperatură normală prin 
îmbrăţişarea celor doi? 

Un tip de la Londra - Oni Fulcanelli - sunase la 
numerele de telefon ale Patrei şi ale tatălui ei. La numărul 
Patrei răspunsese un bătrân arhitect, care pretindea că 
locuieşte la Paris, pe strada Vaugirard. Era foarte nervos 
de deranj - de fapt, începuse convorbirea ca şi cum ar fi 
discutat nişte termeni contractuali cu o firmă de 
antreprenoriat şi, când aflase ce dorea Oni Fulcanelli de la 
el, a trântit telefonul înjurând. 

Pentru confirmare, Fulcanelli îl căutase în Paginile 
Aurii on-line pentru Paris. Mr. Charles... Sambora era un 
arhitect distins, avea o firmă care se ocupa de imobile mici 
în banlieue, iar afacerea lui înregistrase o creştere 
moderată de capital în ultimii patru ani. Proiectul cel mai 
serios la care participase fusese un supermarket ridicat în 
1998 la Roissy. Din alte surse, Fulcanelli aflase că dl. 
Sambora nu avea copii, nu era căsătorit şi nu avea cazier. 

Pasiunea lui erau cursele de motociclete şi într-un 
timp achiziţionase câteva Moto Guzzi de epocă, numai că 
îşi vânduse colecţia în 1997 unui industriaş polonez, pe 
care îl chema - bizar pentru un polonez - Medici, Kizysztof 
Medici. 

La numărul de telefon al lui Vincent Nogales - de la 
Londra pasămite, unde existau numere de telefon din nouă 
cifre, contrar celor afirmate de telefonista din document - 


răspundea sediul unor depozite de îngrăşăminte aflate, de 
fapt, în portul Anvers. Lui Fulcanelli i s-a răspuns deosebit 
de politicos, ba chiar i-au fost date informaţii despre 
serviciul de telefonie belgian, însă oamenii aceia habar n- 
aveau de Nogales, iar telefonul îl aveau de mai bine de 
cinci ani, de când înfiinţaseră depozitele. Mai mult, era un 
telefon de la care niciun angajat n-avea cum să poarte 
convorbiri particulare, fiind amplasat în biroul unui şef de 
compartiment, mai precis, al celui care angaja contractele. 
Ultimele convorbiri avuseseră loc la Atena, unde trebuiau 
să livreze 3.000 de tone de nitrat de potasiu pentru culturi 
pomicole. 

Asta era tot ce reuşise să afle Fulcanelli. 

Un alt baabylonaut, din Gibraltar, care îşi spunea 
Vasco da Gama, căutase postul de radio Umma Nord pe 
toate FM-urile răspândite pe glob. Nu găsise nicăieri vreun 
post cu acest nume; cel mai apropiat ca sonoritate fusese 
Umma Gumma, un post de radio pirat din Marea Britanie 
de care nu auziseră decât fanii grupului Pink Floyd. Piraţii 
emiteau dintr-un VW Caravan care se plimba între 
Liverpool şi Swansea, plătind în mod regulat amenzi 
pentru licenţa de emisie pe care, cu obstinaţie, refuzau s-o 
cumpere. Câştigau suficient din reclame clandestine ca să 
acopere contravenţiile. 

La un moment dat, Vasco da Gama a crezut că a dat 
de o urmă serioasă, însă cel cu care intrase în contact şi 
care auzise de Umma Nord, era tot. un baabylonaut, 
rătăcit, care habar n-avea că mai erau o grămadă de alţii 
ca el pe urmele oraşului din care lansa Fatima mesaje. 
Acest din urmă Oni era din Cape Town şi îşi spunea Hotel 
Zulu; el a descărcat toate documentele lui în banca de date 
a lui Vasco. Hotel Zulu era posesorul unei variante de 
întâmplări în care Fatima aştepta un copil, fiind căsătorită 
cu Cyrus. Tot în această variantă, era extrem de bine 
accentuată existenţa unui alt copil nenăscut, practic, un 
embrion care motiva acţiunile tuturor personajelor - 
copilul Patrei Nogales. Ceilalţi baabylonauţi erau la curent 
cu asta, bineînţeles, numai că varianta lui Hotel Zulu părea 


să se agrege doar în jurul acestor doi embrioni, insistând 
mai ales asupra reacţiilor şi pasiunilor pe care copiii 
nenăscuţi le trezeau protagoniştilor. 

Nici Analyser nu aflase mai mult: el căutase Pak Vay 
şi găsise patru localităţi cu acest nume, toate în Asia. Una 
era în Cambodgia, alta în Manchuria, în apropierea 
graniţei dintre China şi Federaţia Rusă, iar celelalte două, 
ciudat, se aflau la doar cinci mile depărtare una de 
cealaltă, fiind localizate în Cashmir, la poalele vestice ale 
Himalayci. 

O rusoaică din Moscova îl căutase pe Cyrus însuşi. 
Rusoaica îşi spunea Ludmila şi nu găsise niciun Cyrus 
Fugger în toată reţeaua. Găsise relaţii doar despre familia 
Fuggerilor, bancheri germani din Evul Mediu, şi despre un 
oarecare Ernst Fugger, fotbalist la Borussia Dortmund. Tot 
ea căutase şi numele de Welser, care s-a dovedit a fi tot al 
unor bancheri medievali. Lucru ciudat: ambele familii, şi 
Fuggerii şi Welserii se ridicaseră din Augsburg, oraşul la 
care făcea referire Aloys Dietrich, în secolul XVI. 

Alţi tipi, despre care am înţeles că se cunoşteau 
nemijlocit, văzându-se în came şi oase, se ocupaseră în 
ultimele trei luni să pună cap la cap diferitele poveşti care 
parveneau din Baabylon şi dăduseră drumul în Internet 
concluziilor la care ajunseseră. Diferenţele dintre variante 
erau nespus de mari şi practic, lucrurile comune erau doar 
cele grosiere, de mise en scene. 

Astfel, întâmplările se petreceau într-o localitate 
denumită Baabylon -, în acea localitate trăia un tip pe 
nume Cyrus Fugger care dorea să pună bete în roate unei 
corporaţii denumite BBB (nimeni nu ştia de unde vine 
BBB) | acea corporație se ocupa de producerea pe scară 
industrială de vaccinuri, seruri şi antibiotice; mai erau 
comune numele unor personaje: Welserii erau stăpânii 
corporației, Patra Nogales era soţia unuia dintre Welseri, 
Fatima Axelrod era partenera lui Cyrus deşi, în acest caz, 
existau două variante de parteneriat: îi era fiepsihanalistă, 
fie soție... 

Întâmplările aveau loc în preajma Crăciunului, dar, 


fiecare variantă - erau şase sau şapte - avea loc în alt an, 
deductibil numai din context, pentru că Fatima nu-l 
menţionase nicicând. Modul prin care fusese determinat 
anul întâmplărilor era legat de hiturile muzicale la care 
făceau aluzie textele: cel mai devreme, evenimentele se 
petrecuseră în 1995 - variantele respective menţionau 
Miss You cu Everything but the Girl şi Champagne 
Supernova cu Oasis. Cel mai târziu, se petrecuseră în 1999 
- un Crăciun pentru care mai aveam de aşteptat două luni 
şi nouăsprezece zile, dar n-avea când altcândva să se 
petreacă, de vreme ce piesele la care se făcea aluzie 
(Smooth, cu Santana şi Desert Rose cu Sting) abia dacă 
fuseseră lansate. 

Un lucru la care făceau referire absolut toate 
variantele era acela că Cyrus îşi dezinfectase casa cu 
câteva zile înainte de începerea întâmplărilor, care erau 
cunoscute sub numele de traversada. De asemenea, în 
absolut toate variantele, traversadele erau declanşate de 
epidemia de febră angiomatoasă. Căutaseră în van date 
despre o boală cu acest nume: nicăieri nu descoperiseră 
ceva relevant. Existau mai multe boli care se manifestau 
cu febră şi erupții cutanate hemoragice, printre care cea 
dată de virusul Ebola, sau boala Lyme, dar niciuna nu 
fusese provocată deliberat de cineva şi nici nu se 
manifestase în vreun oraş de dimensiunile Baabylonului. 
Totodată, traversadele erau controlate în mare măsură de 
operatori, care se regăseau în toate variantele, deşi nimeni 
nu putea să precizeze care era rolul precis al acestora. 

În rest, deosebirile dintre variante erau uriaşe. În cea 
din 1996, de pildă, Cyrus Fugger nu era DJ, ci medic venit 
clandestin în Baabylon în 1986. Era ciudat, câtă vreme 
Fatima pretindea că principala problemă era că, de când 
se ştia ea, în oraş nu se mai stabilise nimeni, după cum nici 
nu mai plecase cineva, cu excepţia lui Okazaki... în acea 
variantă, Cyrus era căsătorit cu Fatima Axelrod de la care 
aştepta, de altfel, un copil (era varianta furnizată de Hotel 
Zulu, din Cape Town). Cyrus n-avea cum să-şi înregistreze 
copilul în registrele de stare civilă, de vreme ce trăia în 


Baabylon fără identitate - fusese angajat la un spital cu 
sprijinul unor prieteni, nenumiţi în text, care îi erau 
obligaţi în urma unor operaţiuni la care Fugger participase 
cu mulţi ani în urmă. Medic fiind, era contactat de capii 
Corporaţiei, care doreau să-l angajeze pe Cyrus pentru a 
provoca eutanasia lui Joseph Welser, grav bolnav se pare. 
Din explicaţiile lui Hotel Zulu, Fugger mai îndeplinise 
astfel de servicii, sau măcar ceva conex înainte să se 
stabilească în Baabylon, acesta fiind şi motivul pentru care 
i se asigurase o falsă identitate în oraş.S 

Cyrus trase din ţigară. Ruinele magazinului Harrods 
fuseseră înfăşurate în pânze uriaşe, legate cu odgoane albe 
de zidurile zdrobite. Într-un loc, cineva scrisese cu spray: 
SUNT SINGUR ÎN MULŢIMEA PRIETENILOR MEI, 
CHRISTIAN GOLDBERG! - vopseaua se absorbise în 
material, formând un halou murdar. 

„Eşti sigură că-ţi sunt de folos?” întrebă Cyrus. 
„Habar n-am ce trebuie să fac. Singură ai remarcat că nu 
ştiu ce se întâmplă în jurul meu... De altfel”, zâmbi, „am 
lucrat mult ca să ajung la acest rezultat. Pe lângă Eric...” 

„Nu e o problemă”. i-o reteză Mihrab. „Eu zic aşa: ce 
văd eu, nu vezi tu. Ce vezi tu, nu văd eu. Nici asta nu-ți 
aminteşte de nimic?” 

„Ce văd eu, nu vezi tu. Ce vezi tu, nu văd eu...” 
repetă Cyrus, buimac. Clătină din cap. „Nu. Nu-mi spune 
nimic”. 

„În regulă, Fugger”. reluă Mihrab cu un ton rigid. 
„Am să fiu directă. Vin cu o propunere din partea 
Corporaţiei BBB...” 

Propunere din partea Corporaţiei BBB? 

— Memoria lui Cyrus păru că se reaşază. Imagini 
neclare îi culbutară prin faţa ochilor. Londra, serviciul de 


6 Această variantă avea să ajungă în mâinile mele odată şi odată.. Ea 
mi-a fost ţinută departe de ochi din motive pe care nu doresc incă să le 
dezvălui. Parcurgând respectiva variantă însă, aceste motive s-ar putea 
să devină evidente. Acum, nu pot spune decât că a fost mult mai bine 
câ am citii varianta doar după ce evenimentele s-au angajat pe un 
făgaş stabil. 


psihologie de la Saint Thomas Hospital. Casa de la ţară de 
la Interlaken Vevey, Elveţia. Bătrânul Guido Fugger, tatăl 
lui, povestindu-i că în fotoliul din casa lor stătuse Otto von 
Bismarck acum peste o sută de ani. 

Corporaţia BBB. Cote pozitive la Bursă. Tehnologii 
bio şi fotografii ale lui Joseph Welser în Newsweek, Time şi 
Newlook. George Ellis, de la Baabylon Herald Tribune 
făcuse o anchetă despre Corporaţie acum patru ani, ajutat 
de un tip despre care, pe vremea aia, ziarele nu scriau, şi 
despre care reţelele TV nu vorbeau decât la emisiuni de 
tipul They must be Mad. Pe tip îl chema Christan Goldberg 
şi, în 1990 nu scriau despre el decât grafitti-urile din 
marile oraşe. 

Mihrab se uita încoace şi încolo. îl examină pe Cyrus. 
Era din ce în ce mai agitată. 

„Joseph Welser, preşedintele în exerciţiu al Clanului, 
m-a rugat acum câteva luni să te găsesc. A mai făcut 
chestia asta de nu ştiu câte ori până acum, eu am rezolvat- 
o de fiecare dată, dar, tot de fiecare dată, am uitat de ea 
după ce faptele s-au consumat... Domnul Welser este 
foarte bătrân şi are nevoie de ajutor, dacă înţelegi...” 

„Bătrân, zici...” 

foarte bătrân. Este motivul pentru care doreşte să se 
supună unei eutanasii active. Chestia asta se va petrece 
mâine seară, la restaurantul Adrar. Domnul Welser este o 
persoană distinsă şi înţelege să facă totul cu eleganţă... 
pricepi? Prima cerere pe care ţi-o fac este să fii executorul 
medical al domnului Welser, preşedintele Consiliului de 
Administraţie al Corporaţiei BBB”. 

Cyrus Fugger simţi un nod în stomac. 

„Nu sunt... Cum adică... Să practic eutanasia?” 

„O secundă! Nu o s-o faci tu! De tine e nevoie doar ca 
să-l asişti... D-l Welser este o persoană respectabilă şi se 
va sinucide singur”. 

Cyrus se scărpină în cap. Nu înţelegea de ce îl 
aleseseră pe el. Încropi o scuză: 

„Eutanasia e interzisă prin lege”. 

„Va avea loc în cerc restrâns. N-o să vorbească 


nimeni”. îl asigură Mihrab. 

Ajunseseră în piaţa din faţa spitalului comunitar din 
Casbah. Farurile unui Volvo 2040 se aprinseră de câteva 
ori la rând, după care maşina părăsi piaţa, dispărând în 
traficul aglomerat ce ducea spre Shimonoseki. 

În locul lui, parcă un Mercedes 1320 C roşu. Să fi 
apărut deja Patra Nogales? 

„Oricum, legalitatea nu este o problemă relevantă 
pentru noi. Pentru Casa Welser, adică. Aşa că, vei fi 
executorul medical al lui Welser”. - făcu o pauză după care 
zise, hotărâtă: „Ai mai făcut-o! O vei face şi acum. De 
câteva zile, prin tine umblă o grămadă de germeni care te 
fac să-ţi aminteşti tot ce ai încercat să uiţi, Cyrus! îl vei 
ucide pe Welser, aşa cum ai mai făcut-o cu atâţia alţi 
oameni!” 

Cyrus se opri în dreptul unui semafor, ca şi cum s-ar 
fi pregătit să traverseze. Ar fi trebuit s-o ia din loc. Să se 
ducă în metrou şi s-o lase baltă pe Mihrab. Dar, cine ştie 
ce-i oferea? 

Ciuli urechea. De undeva de la un subsol se auzea 
Sweet Surrender cu Steve Vai. Decise că era un semn bun. 
Pescui un drajeu de doxium din buzunar şi-i dădu drumul 
pe gât. 

„Cu alte cuvinte, un om mă angajează ca să-l ucid...” 

„Pentru început. Contractul prevede mult mai 
mult...” 

Trecuseră de spital şi ajunseseră în faţa intrării unui 
souk marocan. Era zona în care Halele se amestecau cu 
Casbah. Apa din canalizare se strângea în bălți pe 
carosabil. Vitrinele erau unsuroase, iar elicopterele Poliţiei 
zburau la joasă înălţime. Un panou de la intrarea în souk 
anunţa, în schimb, că legile privitoare la protecţia poluării 
sonore erau „aplicate efectiv în această zonă, în afara 
orelor de rugăciune”. Urma o listă de amenzi în taleri- 
vinyl, emisie 1991. Elicopterele Poliţiei le ignorau, însă. 

„Ce naiba... Acum câteva zile, afişul ăsta nu era aici”. 

„Souk-ul era?” zâmbi Mihrab. 

Cyrus clătină din cap. Cum zisese Mihrab? Ce văd eu 


nu vezi tu. Ce vezi tu nu văd eu. Au luat-o pe stradelele 
înguste ale pieţii, trecând prin faţa unei vitrine care 
mirosea a nucşoară. 

„D-lL Welser m-a însărcinat să-ţi cercetez rudele, 
înţelegi? Uităm de fiecare dată cu cine avem de-a face şi 
vrem să fim foarte siguri... Ai un frate, Shabba Orr. E şi el 
pe undeva prin zonă. Ştiai că Shabba este amic foarte bun 
cu Christian Goldberg, liderul grupării Massonic Youth?” 

Cyrus strănută. Febra angiomatoasă? Se opri să se 
scotocească în buzunare. Câteodată, crizele lui erau 
precipitate de strănuturi. Simţea deja mirosul acrişor care 
îl anunţa că se pregăteşte un nou atac. Mda... Două 
capsule de Intal ar fi trebuit să fie eficiente. 

„Tu ce mai ştii de Shabba?” 

„Nu l-am mai sunat de mai bine de un an..." 

„Din '94, vrei să spui... Cine ştie, de fapt, câtă vreme 
a trecut de atunci...” 

„Mă rog...” zise Cyrus, simțind cum mintea îi 
culbutează într-o maree de amintiri uleioase. 

Dădu peste cap capsulele de Intal. Intal plus 
doxium... Creierul lui Cyrus devenise aidoma unui nor în 
care se  descărcau concomitent sute de fulgere. 
Scurtcircuite neuronale. Ca de fiecare dată, avea senzaţia 
că axonii îi bâzâie sub craniu. Terminase ţigara oferită de 
Mihrab. Deschise pachetul de Luckies şi-şi aprinse o nouă 
ţigară, de la cea nestinsă încă. 

„Nu ai de ales, Cyrus”. zise Mihrab. „Aşa s-a 
întâmplat mereu. Joseph Welser are de plătit nişte datorii. 
Joseph Welser are nevoie de ajutor”. - Se opri în faţa unei 
tarabe cu peşte ţinut în cuve mari, argintii, pline cu cuburi 
de gheaţă. Neoane albe iluminau tonii şi baracudele cu 
nuanţe arctice. Mihrab îşi puse palma pe cea mai 
apropiată dintre baracude. „Aşa eşti tu, Cyrus! - îngheţat! 
Dar eu sunt aici, acum, ca să te dezgheţ! Ca să-ţi ofer un 
post strategic în BBB!” 

Cyrus simţi că i se topeşte asfaltul sub picioare. Ce 
nevoie avea de chestia asta pe care i-o propunea Mihrab? 
Ce nevoie avea de un post strategic în Corporaţie? 


Trecură pe lângă un minaret alb şi ajunseră înapoi pe 
trotuar. Se pregăteau să traverseze. Cyrus se scutură, 
parcurs de un frison. De ce naiba erau aşa de tari Lucky 
fr/A: e-urile astea? 

Un agent se apropie de Mihrab: 

„Ar fi bine să intraţi în maşină, effendim! Oamenii 
noştri din moschee ne spun că strada nu mai este sigură. 
Am fost localizaţi. Sunteţi ascultați de exact...” se uită la 
ceas, „de exact 50 de secunde, effendim!” 

„În regulă. Ne aşteptam la aşa ceva, nu?” - se 
întoarse ea brusc spre Cyrus. „Te-a atins cineva de când ne 
tot plimbăm? îţi aminteşti?” 

„Tipul de la care am cumpărat ţigările”. 

„Aruncă ţigările imediat!” - Cyrus tresări şi se dădu 
în spate un pas - „Aruncă odată ţigările alea, n-auzi?” 

Cyrus se scotoci prin buzunare şi scoase pachetul, cu 
mână tremurândă. Dădu să-l azvârle pe trotuar. Trase încă 
un fum dar 

Mihrab îl plesni peste mână. Ţigara se rostogoli pe 
trotuar. Mihrab se răsuci către agenţii ei. 

„Tu! Ia pachetul ăsta şi du-l la sediu!” 

Tipul se apropie de Cyrus, îşi trase o pereche de 
mănuşi de celofan şi-i smulse din mână pachetul de ţigări. 
Îl lăsă să cadă într-o pungă pe care o sigilă imediat. Făcu 
semn unei maşini parcate vizavi, după care traversă, 
grăbit. 

Mihrab spuse unui alt agent că ea şi Cyrus trebuiau 
să intre în automobil. îl izolaseră? 

Agenţii au spus că îl izolaseră şi făcură semn spre 
Mercedesul roşu. 

„Eşti norocos, Cyrus. În curând, o să fii printre puţinii 
care vor mai şti ce se întâmplă... Chiar şi eu s-ar putea să 
uit lucrurile astea”. făcu tuarega un semn larg, 
îmbrăţişând clădirile din jur, moscheea Al Hawanni, 
minaretele de pe Segundo şi ruinele magazinului Harrods. 
„Eşti un ales, Cyrus. Joseph te-a ales, pricepi? N-ai văzut 
filmul Cel mai înalt Turn din Baabylon?” 

Nu. Nu-l văzuse. Cine-i vorbise despre film însă? Mai 


mult ca sigur că Fatima! Se uită la inscripţia de deasupra 
intrării în Spitalul Comunitar: 

NOI CREDEM ÎN VIAŢA DE DINAINTE DE MOARTE! 

Deodată, chiuind bezmetic, un puştan pe rotile se 
apropie de ei. Fără un cuvânt, întinse o ţigară spre Cyrus, 
ca şi cum ar fi cerut foc. 

„Sunt cu urechile pe noi, Mihrab efâendim!” spuse el 
grăbit, sprijinindu-se de Cyrus. „Sunt în această clădire...” 
îi arătă el spitalul) 

În varianta pentru 1998, Cyrus Fugger era ucigaş 
profesionist; de fapt, cel care copiase fragmente din acea 
variantă, pretindea că Cyrus era o „cârtiţă” care îşi aştepta 
misiunea de ani de zile, ţinta fiind capii corporației. 
Afecţiunea lui psihică era un element de acoperire care îi 
permitea să se învârtă încoace şi încolo „precum unul 
dintre cei 47 de ronini”, fără să suscite bănuieli. După 
declanşarea epidemiei - în exclusivitate opera lui Eric 
Welser - Cyrus îşi propune să-i ucidă fizic pe Welseri, fiind 
ajutat în acest sens chiar de şeful securităţii BBB. Este cea 
mai fantastică variantă - în ea se fac deseori aluzii la ziare 
biochimice, la melodii injectabile (sic!), la ţigări infestate 
cu germeni ce pot induce decizii şi acţiuni, precum şi la un 
prezumtiv control pe care BBB l-ar fi exercitat asupra 
tuturor, prin vaccinuri. 

Şi în această variantă, Cyrus era căsătorit cu Fatima 
Axelrod, însă, ea nu era însărcinată. 

În varianta din '99, Cyrus era DJ, iar Fatima nu era 
decât psihanalista sa. Evenimentele îi luau pe amândoi 
prin surprindere şi acţiunile lui păreau a fi - cel puţin din 
câte parvenise prin reţea - doar 

O reacţie de apărare la faptul că Welserii, stăpânii 
Corporaţiei, îl vânau aparent fără sens. Cam la asta se 
rezumau întâmplările şi, tot mai mulţi erau aceia care 
speculau că intraseră într-un joc ciudat, nespecificat ca 
atare, un joc ilegal, de vreme ce accesul la el conducea 
deseori la închiderea computerelor şi la azvârlirea afară 
din reţea. 

Şi aşa credeam şi eu, dar ţi-am povestit toate astea 


numai ca să vezi câte lucruri se puteau întâmpla, 
implicând oameni răspândiţi pe întreg mapamondul, în 
timp ce dădeam zăpada jos de pe cabana aia din vârf de 
munte şi încasam crize de astm! E bine să afli câte s-au 
petrecut în vreme ce tu mă iscodeai nevăzut, cu ochii tăi 
strălucitori de aurii! - atât de multe, fără să aibă nici cea 
mai mică legătură cu tine şi fără să fii în stare să le ţii 
rostul de dincolo, de unde te aflai! 

Asta, pe de o parte - pentru că, în acelaşi timp, alţi 
oameni făcuseră prognoze meteo pe care Dan le studiase. 
Ce spuneau ei? 

Că ninsoarea se va opri, dar că vijelia nu va înceta în 
următoarele două zile, lucru care îi mira cu atât mai mult 
cu cât furtuna era prea restrânsă, părând să nu furnizeze 
rezerve pentru asemenea  descătuşare de energii. 
Stătuseră aplecaţi asupra hărților ore întregi, neînţelegând 
cum de un fenomen meteo atât de puternic se manifesta pe 
un areal într-atât de redus şi pe o durată atât de mare, însă 
curbele de presiune indicau fără drept de apel că furtuna 
va continua... 

Iar vijelia era aşa de puternică încât lansa curenţi în 
afara geografiei, azvârlindu-i în ecranele televizoarelor, pe 
filme foto, pe casete magnetice şi în cuvintele articolelor, 
iar de acolo răzbătea 

1 iformaţional spre ochii altor oameni, care n-o 
simţiseră nicicând, spulberând sub izbiturile rafalelor ei 
văluri ideatice şi nori biochimici, astfel încât alţi oameni 
ajungeau să genereze mituri de însoţire a furtunii, scriind 
despre banii aruncaţi de un filantrop, unul Dietrich, ca să 
mă caute pe munte, deşi lucrurile erau extrem de clare în 
ce mă privea, mai ales după ce fuseseră examinate hârtiile 
pe care le lăsasem la hotel la Bran şi nu numai. 

Banii lui Dietrich şi vijelia bizară îi făceau pe alţii să 
resimtă furtuna sub forma unor refulări sarcastice ce-i 
făceau să comenteze că armatei române nu-i strică un 
exerciţiu, o aplicaţie cu militari urcați pe munte pe timp 
nefavorabil, mai ales dacă Ministerul Apărării se alegea şi 
cu nişte bani. 


Din acest moment, lucrurile se desfăceau în evantai 
şi vijelia începea să-şi piardă din vlagă, ba chiar să nu mai 
aibă niciun fel de efect aparent, pentru că alţi oameni 
făceau dumping cu oţel pe piaţa americană, alţii 
construiau poduri suspendate în golful Osaka, în Marea 
Britanie se comercializa un drog care nu dădea 
dependenţă, Clinton recunoştea că avea probleme de afect 
ce ţineau de o copilărie nefericită, Daghestanul se lupta pe 
viaţă şi pe moarte cu Rusia, iar NATO nu intervenea, Irakul 
îşi extinsese plantațiile de curmali - lumea pulsa haotic şi 
pe măsură ce te îndepărtai de epicentrul furtunii desluşeai 
tot mai vag consecinţele ei, deşi acestea existau cumva, la 
un nivel irecognoscibil, discret, ca o delicată ciumă a 
înlănţuirilor cauză-efect. 

x 

Dan îmi face semn să mă apropii de buzele lui, de 
parcă s-ar teme ca acel computer să n-aibă cumva 
receptori care să înregistreze ce-o să zică şi să transmită 
mai departe în reţea ce avea să-mi spună... 

Mă apropii de el, iar Dan aţinteşte degetul spre 
monitor. Văd un mesaj rămas în ecranul care, altminteri, se 
înnegrise de tot. Oni Analyser din Liban intrase pe 
frecvenţa telefonului lui Vincent Nogales şiaţintise o 
„undă” pe el. Operaţiunea era clandestină, bineînţeles. În 
plus, îşi lăsase computerul deschis, descărcând minute în 
şir de convorbiri telefonice. Într-adevăr, acolo era sediul 
unui depozit de îngrăşăminte. Într-adevăr, depozitul se afla 
în portul Anvers. Numai că pe acelaşi fir mai intrau nişte 
indivizi, care abia dacă se auzeau, unii care mai mult 
strigau decât vorbeau. j 

Convorbirile erau afişate pe ecran. Işi tot cereau 
numerele de telefon unul altuia, iar numerele pe care abia 
reuşeau să şi le transmită, din cauza paraziților şi a 
convorbirilor suprapuse, erau uriaşe: aveau între 20 şi 28 
de cifre. 

Analyser le-a pus şi pe acelea sub urmărire şi, la unul 
dintre respectivele telefoane, într-un târziu, răspunse unui 
apel Vincent Nogales însuşi. Se auzea foarte rău, de parcă 


ar fi vorbit de sub o pernă care îl sufoca, motiv pentru care 
Analyser nu-l auzise decât pe el, însă cele ce le spunea 
erau cât se poate de inteligibile. Bătrân fiindj omul vorbea 
rar şi apăsat. 

Îşi anunţa interlocutorul că Cyrus Fugger începuse 
iar să se mişte şi că trebuiau să se aştepte la ce era mai 
rău. Se interesa dacă oamenii lor erau pregătiţi şi probabil 
că a aflat că erau, pentru că Vincent Nogales îi reproşă 
interlocutorului că nu era prima oară când primea astfel 
de asigurări. 

„Mereu ne-a scăpat printre degete...” se plângea el. 

„Acum n-o să ne mai scape!” sosi răspunsul. „Cyrus 
poate să încerce orice în timpul traversadei, pentru că noi 
suntem pe calc să schimbăm operatorul!” 

„Cyrus nu va ezita să-şi rişte... individualitatea 
Nogales. 

„În cazul ăsta, noi vom risca întreg oraşul... Baabylon 
nu va cădea iarăşi în mâinile Fuggerilor!” 

După aceea, Analyser pierdu legătura. 

Dar, ca şi cum asta n-ar fi fost tot, Analyser - nu 
degeaba îşi spunea aşa - studiase şi amprenta vocală a lui 
Vincent pe soundblasterul său. Era identică cu a patronului 
depozitului din Anvers, pe care Analyser o înregistrase 
când luase legătura cu el; acel om afirmase că se cheamă 
Corstjens, Felix Corstjens, şi că avea de trimis 3.000 de 
tone de nitrați la Atena. 

Avea să fie ultimul mesaj pe care l-a emis vreodată 
Analyser în reţea. Nici atunci, pe munte, nici în zilele care 
au urmat, n-am mai dat de el pe nicăieri. Nici ceilalţi 
baabylonauţi n-au fost vreodată în stare să-mi dea un 
răspuns la întrebările mele despre soarta lui Oni Analyser. 
Doar rusoaica Ludmila o să-mi spună odată, după ce o să 
ajung înapoi în Bucureşti, că Analyser e „cu adevărat o 
fantomă care bântuie prin Internet, fără scop... a devenit 
informaţie pură,  autosuficientă, liber accesibilă, 
despovărată de carcasa ei biologică desuetă, cunoscută 
îndeobşte sub numele de trup şi animată de sânge, 
hormoni, enzime, molecule şi pompe ionice. Era oamenilor 


n 
! 


zise 


a apus şi sunt fericită că Analyser nu mai e aşa ceva. S-a 
mântuit”. 

Aşa o să-mi spună şi după aceea, nici ea n-o să-mi 
mai răspundă vreodată apelurilor. Niciodată, nicicând, 
nicicum. 

x 

Încă ningea, deşi Dan şi meteorologii prognozau că 
nu mai era mult şi o să se oprească. 

Ne îmbrăcaserăm atât de gros că abia ne mai 
mişcăm. Gloria îmi spunea că secretul e să nu te atingă 
nici măcar un vârf de ac de frig, nici măcar pentru o 
gămălie de clipă - câteodată vorbea aşa, cu metafore 
inventate ad-hoc. Dacă te lăsai în voia confortului termic şi 
te îmbrăcai doar pe măsură ce simţeai că se răcoreşte, 
pierdeai căldura încet, dar sigur. Chestia asta o 
descoperise Frităjof Nansen când străbătuse paakul polar 
pe skiuri. îl trecuseră toate apele pe gerurile arctice de 
câte pulovere şi hanorace trăsese pe el. 

„Mai bine să transpiri acum decât să îngheţi mai 
încolo”. Încheie Gloria, citându-l. Cică şi eschimoşii fac la 
fel, dar fiind analfabeți n-au ştiut să ne lase moştenire 
informaţia asta. De la ei ne-am ales doar cu caiacele şi cu 
nişte probe olimpice de canotaj - o să pun odată chestia 
asta într-un clip promoţional pentru firma Desant, cu 
condiţia să scap întreg de aici. Un eschimos o să coboare 
cu caiacul din Oceanul îngheţat, printre aisberguri, o să 
intre în Marea Manecii, apoi lui Mimul Nordului, apoi o s-o 
ia în sus pe râul Skelde, în Belgia, o's.1 se inimi neze de 
frumuseţile şi geamurile din Brugge, unele din secolul XIV 
chiar, pe care nu s-a găsit niciun nazist, hun, francez sau 
român ca să le facă ţăndări, apoi o s-o ia pe canale în jos, 
prin magnifica Germanie în care lumea adoarme la 
semafoare în aşteptarea culorii verzi, apoi: la Viena, 
printre frigide, cu eschimosul meu! - şi pe urmă pe Dunăre 
în aval, îmbrăcat în blănile lui de focă, şi tot aşa, până la 
Cazane, printre vedetele traficanţilor de benzină care dau 
peste nas trupelor KFOR, până ce o să ajungă la Giurgiu, 
Bucureşti, sau pe unde o să am eu chef să-l pun să 


padeleze, ca să ne aducă într-o traistă din piele de focă un 
kil de spermanţet aromat, extras din Marea Balenă Albă, 
cea care cară mumia lui Ahab în spinare. 

Asta o să facă eschimosul meu. În contul lui Dietrich, 
sau al lui Oistrakh; ce mai, în contul firmei Desant care o 
să mă plătească cu bani buni pentru că am adus est- 
europenilor, care par a fi un fel de sălbatici, spermanţetul 
după care a umblat până şi Melville, cel din neamul 
occidentalilor care, în ce-i priveşte, citesc mereu 
instrucţiuni de folosire. Mda. De la Moby Dick până la 
aşezările marilor bărăgane estice, de la prostie la 
imbecilitate, atât o să dureze drumul spermanţetului, semn 
că de asta e în stare Desant. 

Dan vâră lemnele pe foc, tacticos. Se aşeză pe patul 
în care dormea cu Gloria şi ne privi cu coada ochiului cum 
şuşoteam, pe patul meu. E ipocrit să pretinzi că şuşoteşti 
cu o femeie din pură prietenie, dar e plăcut. 

„Apa”. găsi el la un moment dat pretextul să ne 
tulbure, şi arătă cu bărbia către uşă. 

O baltă limpede se prelingea peste prag - venea din 
sala de mese - amestecându-se cu un firicel de apă soioasă 
ce se scurgea din bucătărie. Gloria pufni nervoasă şi se 
ridică. 

„N-ar al naibii! Trebuie să dăm afară zăpada! Şi din 
bucătărie şi din sala de mese!” 

„N-ai cum. În sala de mese e un ger de înnebuneşti şi 
zăpada căzută acolo a îngheţat bocnă. Se topeşte doar pe 
la margine din cauza pereţilor care s-au încins. La fel e şi-n 
bucătărie. Ne-ar trebui un târnăcop!” 

Mă ridic şi eu. Apa curge neîntrerupt, prelingându-se 
printre rosturile duşumelei. Şiroieşte ameţit, precum un 
izvor de la şes. Mai seamănă şi cu un robinet care curge 
din cauză că s-a stricat garnitura. 

„Hai să încercăm să spargem gheaţa!... Poate reuşim 
cumva”. 

„Stai naibii jos că tu eşti piaza rea!” se răsti Dan. 

„Zăpada de pe acoperiş...” zic. „Ai dat-o tu jos?” 

Numai că Dan n-are chef de logică. El vrea altceva. îl 


înţeleg. 

„Vrei să spui că nu-i aşa? Că nu tu eşti piaza rea?” 

Mi-ar fi trebuit un obiect oarecare. O carte sau un 
ziar pe care să pretind că le citesc. Sau un cuţitaş cu care 
să mă joc, să mă prefac că sculptez ceva, deşi habar n-am 
să sculptez. 

Dan se apropie şi mai mult şi se sprijină de prici. 
Mda, Un cuţitaş ar fi fost cel mai bun. 

„Tu chiar nu eşti în stare să te uiţi în ochii mei?” 

Am făcut-o. Deşi nu ajuta la nimic. 

„Ştiam! Pe cuvânt că ştiam că vine vijelia şi de-aia te- 
am lăsat să te cari de aici în ziua blestemată în care ai 
apărut pe muntele meu! Simţeam că o să cazi diacului şi tu 
într-o prăpastie, la fel ca nenorocitul de Enpivi! Numai 
locul precis nu-l ştiam, dar eram sigur că o să te faci praf! 
De-aia nu ţi-am zis nimic, de-aia te-am lăsat s-o tai, de-aia 
ti-am urat drum bun: ca să te faci dracului bucăţi! Pulbere 
să te faci! Şi te-am văzut cum cazi, te-am văzut cum te duci 
de-a berbeleacul ca un tâmpit de bucureştean ce eşti, şi 
zău că i-am mulţumit lui Dumnezeu că te-a luat naibii şi pe 
tine aşa cum l-a luat şi pe Enpivi şi m-am întors la cabană, 
fericit că am scăpat de tine! Blestem cu multă uşurinţă, 
ştii, şi blestemele mele ajung repede din urmă, ştii? Ştii?” 

Nu ştiam. 

„Numai că fleaţa asta de Gloria te-a văzut cu binoclul 
cum cazi, ăsta a fost ghinionul!... Marele nostru ghinion! 
Te-a văzut cum cazi ca un prost şi atunci, ce era să fac? M- 
a obligat să te scot din rahat, după ce te blestemasem, 
ştii?” 

Nu era nervos. Doar trecea în revistă stările şi 
întâmplările pe care le trăise. Enunţa nişte evenimente 
petrecute tare demult, acum mai bine de 860.000 de 
secunde. Chestii întâmplate altcuiva, nu lui. 

„Dar eu te-am blestemat şi după ce te-am scos din 
căcat! Numai că Gloria a rămas cu ochii pe tine, că aşa a 
făcut-o mă-sa! Ai făcut criza aia la masă, dar ai scăpat, 
pentru că m-a pus să te car în pat şi să-ţi dau cu spray d- 
ăsta de om în pioneze, pe la nasul tău de tip putred! Ai 


scăpat cu viaţă, dar eu te-am blestemat din nou! Şi când să 
îngheţi pe acoperiş, tot ea a început să întrebe ce e cu tine 
şi ce faci, că una, că alta, de iara trebuit să te scap! Şi iar 
te-am scos la liman fir-ar al dracului să fie, dar te-am mai 
blestemat o dată şi când colo, s-a găsit Gloria să-ţi pună 
perfuzii ca să... nu faci pneumonie! Dar o să mai intri tu în 
rahat, şi eu am să te las să putrezeşti acolo, dar dacă o să 
scapi din nou, iarăşi o să te blestem, pururi o să te 
blestem, pentru că n-aveai ce să cauţi aici, pe muntele 
meu! Mereu am să te blestem dacă o să te văd că respiri - 
o să mă gândesc să ţi se încleieze sângele în vine, o să mă 
gândesc să ţi se zbârcească creierii, asta o să fac, o să 
visez la câini turbaţi care să-ţi sfârtece maţele pe viu, asta- 
ti doresc, tu-ţi morţii mă-ii!... Numai că eşti mult mai 
rezistent decât Enpivil”. păru el să se mire, în sfârşit, de 
ceva. 

„Există moduri mai eficiente decât blestemul”. îl fac 
eu atent. 

Râde. Duşmănia asta dintre noi îi place. 

„Crezi că nu m-am gândit?” Se apleacă spre mine, 
încet, încet şi, chiar când uşa se deschide şi Gloria intră 
înapoi, îmi strecoară: „Dar n-a venit încă timpul! Nu s-au 
întrunit condiţiile!” 

„Aşa e!” zic eu cu voce tare şi izbucnesc într-un 
hohot de râs sănătos. „Nu s-au întrunit condiţiile, aşa e! 
Chiar dacă mi-aţi pus perfuzii, nu s-au întrunit condiţiile!” 

Ne privim unul pe celălalt şi hohotim ca de un banc 
bun, din cele pe care şi le spun bărbaţii între ei când 
rămân singuri. 

„Ce v-a apucat?” 

„Dan spunea că dacă nu se încălzeşte odată, o să 
trebuiască să dormim toţi trei în acelaşi pat! Că lemnele n- 
o să ne ajungă dacă frigul intră prin toate crăpăturile”. 

t, şi ce-i de râs în asta?” 

li fac cu ochiul deşi nu prea-mi iese. Dan pufneşte 
iarăşi în râs şi mă bate pe umăr. Ea ne priveşte, gata-gata 
să ridice din umeri şi să ne lase baltă, numai că îşi strânge 
pleoapele - preţ de câteva fracțiuni de secundă, nu mai 


mult, şi spune, aproape scrâşnind: 

„Am pus nişte feţe de masă în pragurile de la 
bucătărie şi de la sala de mese. Să oprească puţin 
inundația. Dar n-o să ţină apa acolo o veşnicie!” 

Zic: „Ei, totul e să se oprească ninsoarea. Dacă nu 
îngheţăm, ne descurcăm cumva”. 

„Crezi?” face ea. 

„Sper. la spune! De câtă vreme ziceai că eşti aici, la 
cabană?” 

Iarăşi strânge ochii. Se uită la Dan. Apoi: 

„Hai să mâncăm! Mi s-a făcut o foame de / «p!” 

Prin urmare, n-am cum să nu-mi reamintesc... Noroc 
cu păturile puse în geam! Noroc cu păturile şi cu saltelele 
puse în geam! De văzut, n-am cum să te văd. Însă de auzit, 
aud. Vijelia şi bufnetul înfundat al paşilor care n-o să se 
termine nicicând, dându-mi târcoale, spunându-mi fără 
vorbe: Fii atent, Filip, că ai început treaba! Zău că ai 
început treaba, Filip! 

x 


Nu se mai aude nimic. O undă de lumină se strecoară 
printre pragul ros şi marginea uşii - un paralelogram 
cenuşiu şi îngust se proiectează pe duşumea. Păturile, 
saltelele şi mesele puse peste ferestre zac nemişcate. 
Parcă aş avea vată în urechi. Camera miroase a lemn şi a 
fum. 

Mă obişnuiesc cu bezna. Patul celor doi este gol. 
Vocile lor vin de undeva de afară. Parcă i-ar da la radio - 
un radio cu volumul la minim, lipit de urechea mea. 
Sunetul vocii lor se strecoară greoi prin pâcla pe care o 
bănuiesc că zace în jurul cabanei, ca un uriaş bloc de fum. 
„Păcat că militarii ăia n-o să fie în stare să ajungă până 
aici. Nici chiar acum”. zice Dan. 

„Oh, ne descurcăm. Până ajung ei aici, supravieţuim 
noi”. 

„Nu întru totul. EJ ne încurcă”. 

„Ei, ne-a ajutat cu lemnele... A dat zăpada de pe 
acoperiş”. 

Computerul pocneşte de câteva ori, precum un 


vreasc uitat în sobă. 

„Dacă nu era el, nu se aduna toată zăpada aia pe 
acoperiş”. 

Mă dau jos din pat şi mă apropii de măsuţa pe care 
stă computerul. Pocneşte încă o dată. Tresare parcă. Are 
ecranul negru ca tăciunele şi e închis. Dar pocneşte din 
nou, sec, precum un şifonier din lemn prea uscat. 

„Vrei să spui că e piază rea?” chicoteşte Gloria. Se 
fandoseşte. „Asta vrei să spui?” 

„Dar tu n-ai văzut că?...” 

„Acum mă vezi?” 

Iar Dan, râzând: „Nu. Dar ce mâini reci ai! Şi ce voce 
puternică ai! Şi ce ochi mari ai, bunico!” 

„Hei, poate ne aude”. şopteşte ea, dar tot o aud. 

„Ei, şi? Ce dacă? I-am spus tot ce cred. Tot ce-i urez. 
Absolut tot”. 

Mă aşez la măsuţa pe care stă computerul şi-i dau 
drumul. Sfârâie şi zumzăie, apoi afişează ecranul de 
deschidere. Vivat Bill Gates, fuhrerul deceniului în curs. 
Dependent de Steve Jobs, Goebbelsul lui, sau Rathenau, 
sau cum naiba îl chema p-ăla de l-a învăţat pe mein fiihrer 
despre Vrii şi Ultima Thule... 

Ce contează? După ce ruşii şi japonezii de la Chiba- 
Tomsk Biotronic vor face ţăndări Microsoft, Bill Gates o să 
ia cianură prin vreun hotel Sheraton, în plin raid 
informaţional care va reduce Internetul la câteva site-uri 
răzlețe, iar hackerii americani o să-l stropească pe Bill cu 
benzină şi după aia noi o să povestim pe noile autostrăzi 
informaţionale, cele din came, sânge şi fibre nervoase, cum 
Bill Gates trăieşte sub o identitate falsă în Argentina sau 
Uruguay, cultivând cannabis. Dar mai e până atunci. 
Aşadar, hoop! în reţeaua lui! Să văd ziarele locale mai 
întâi. 

„De ce?” 

„De ce i-am spus tot?” Ea i-o fi făcut semn că da, dar 
el: „Tot nu te văd”. 

„De ce a trebuit să-i spui tot?” 

„Am păstrat ceva şi pentru noi. Dar voiam să ştie la 


ce să se aştepte”. 

„La ce să se aştepte... Şi asta i-ai spus?” 

„Da. Ce? Tu nu i-ai pus... perfuzia? Dă-mi şi mâna 
cealaltă. N-o să te încălzeşti niciodată aşa”. 

Intru în reţea, în magnifica românie electronică, 
oglinda ţării - e o oglindă deformantă, după chipul, 
asemănarea, convingerile şi lipsa de tradiţii a celor ce au 
creat-o. Oglinda îmi arată o ţară alcătuită din firme, 
cluburi de discuţie, ocultişti, ziare, posturi TV şi de radio, 
institute de cercetare, agenţii de turism şi organizaţii non- 
guvernamentale. Suntem o ţară bilingvă: română + 
engleză, dar aşa sunt toate ţările acum. La cei avansați e şi 
mai şi: până şi în Germania cea pură există site-uri în 
swahili pentru uzul unor refugiaţi politici somalezi. 
Somalezii habar n-au să citească, nemţii habar n-au 
swahili, aşa că se uită şi unii şi alţii în site-urile porno. 

„Şi la ce trebuie să se aştepte mă rog, că eu nu ştiu?” 

„Mai bine să dea dumnezeul în care crede el să 
ajungă oamenii ăia la timp ca să-l scoată de aici!” 

Aud un fel de zvâcnet. Apoi paşi grăbiţi prin zăpadă. 

„Pot să te găsesc. Am auzit încotro ai fugit”. 

„Ştiu că poţi. Dar mai stai puţin acolo unde eşti. Piua, 
un minut”. 

„OK! Piua”. 

Ziarele. Timpul probabil. Ninsoarea se oprise şi 
specialiştii se aşteptau ca vremea să se încălzească. 
Ghicitorii consacraţi afirmau însă că nu era decât un 
răgaz, doar nu era să ne aşteptăm să pierim cu toţii aşa, 
cât ai bate din palme! Apocalipsa era discretă, îşi avea 
propria campanie promoţională, lăsa mai întâi semne vagi, 
abia apoi se vor deschide Porţile Cerului, ca să vedem 
peceţile magnifice ale Dumnezeirii. Pe ele va scrie, dacă 
cei din branşă se vor mişca rapid, Coca Cola, Nike şi Diesel 
Jeans, asta o să scrie. Cât despre Dumnezeu Tatăl, o să-i 
dea ăştia de la Mercedes o decapotabilă roşie, specială, 
blindată, să stea în ea când o să ne cheme la el pentru 
Judecată: tâmpiţii vor sta la stânga, în Moskviciuri, Volgi şi 
Pontiacuri, iar japonezii vor sta la dreapta, în lectici 


ignifuge construite de concernul Mitsubishi. Cred. 

Mai e mult până la Apocalipsă pentru că nu ne 
năpădeşte decât ceața. De fapt, editorialele vorbesc numai 
despre ceaţă. Se circulă greu peste tot. Accidente 
nenumărate în Bucureşti. Lumea a abandonat mersul la 
suprafaţă însă metrourile luate cu asalt nu fac faţă la 
atâţia călători. Un carambol de maşini pe autostrada 
Bucureşti - Piteşti. Proprietarii hotelurilor de la mare sunt 
disperaţi. Turiştii plecau cu toţii la casele lor. 

Unul dintre articolele de fond ia în discuţie 
fenomenul meteorologic bizar. E un articol documentat, 
deşi apare într-un ziar românesc. Autorul a stat de vorbă 
cu nişte specialişti de la Institutul Meteorologic de la 
Băneasa. Ce spun ei nu mă interesează, numai că, pentru o 
mai bună edificare, la finele articolului este dată adresa 
din reţea a institutului. 

Mă duc acolo. lţi ia cam zece secunde ca să ajungi 
din paginile unui ziar în site-ul unui institut. România 
virtuală e mult mai mică şi, slavă Domnului, nu e locuită. 

„Mă întreb”, face Dan, „mă întreb câtă nevoie e de el 
pentru...” _ 

Gloria i-o retează: „Incetează! Dacă ne aude”... 

Despre curenţii ascendenți de pe versantul estic al 
Bucegilor. Ăsta era articolul, iar autorii erau trei, ca în 
clipurile mele cele mai proaste: Gloria A., Enpivi (sic!) şi 
Dan Vasilescu... Vasilescu... Mda. Trei meteorologi. Enpivi 
murise, prăbuşindu-se de pe Brâna Aeriană. Altul's'e 
pregătea de un drum similar deşi nu era conştient de asta, 
cred. lar ea întreținea o cabană. 

Ah! Articolul lor! Era legat prin link-uri de site-uri 
puternice din Germania şi Danemarca, semn că alţi 
meteorologi îi citau, îi studiau. lar eu, evident, habar n- 
aveam de situaţia curenților ascendenți din Bucegi, aşa 


7 Enpivi a mai scris un articol căruia iniţial nu i-am dat importanţă, din 
cauză că m-a preocupat asocierea celor trei autori. Cel de-al doilea 
articol, menţionat şi el în site-ul Institutului Meteorologic, se intitula: Un 
excurs istoric în meteorologie - cum a fost vremea în Asia Mică între 
333 şi 323 î. Ch., în timpul campaniilor lui Alexandru Macedon. 


cum n-aveau nici Mircea, nici Marcovici, nici patronul, 
ceea ce e semn peremptoriu că există şi alte feluri de 
naţiuni, națiunea meteorologilor fiind numai una dintre 
ele. 

Deschid articolul. Nu pricep mare lucru deşi, pe 
lângă engleză, e redactat şi în limba maternă. Mă 
concentrez şi, cu dificultate, reuşesc să pun cap la cap 
nişte idei. Sunt vagi, dar ajung să pricep ce au scris acolo. 
Cică un anumit fel de nori lua naştere la 2500 de metri 
altitudine datorită curenților ascendenți, cu condiţia ca 
aceştia să fie suficient de calzi; dacă respectivii curenţi 
încasau un imput termic negativ, foarte probabil în lunile 
aprilie, octombrie şi noiembrie, când vântul aducea sute de 
kilometri cubi de aer rece dinspre Făgăraş şi Piatra 
Craiului, apa se condensa. Urmarea condensării de care 
scriau Enpivi, Gloria şi Dan, erau ploile enervante pe care 
le denumim ploi mocăneşti. 

Problema era că de treizeci de ani încoace, ploile 
mocăneşti erau cu mult mai frecvente decât înainte şi se 
manifestau din aprilie până în noiembrie, fără pauză 
aproape, lucru datorat industrializării din Valea Prahovei, 
în special fabricii de pompe de la Sinaia, care lansa în 
atmosferă vapori calzi cu conţinut ridicat de carbonaţii sub 
formă de particule în jurul cărora se agregau... 

Doamne! Stăteam pe un scaun care scârţâia, noaptea 
mă înveleam cu o pătură aspră şi urât mirositoare, nu 
aveam apă curentă, dar mă aflam în plin mediu academic! 
Dan şi Gloria îşi puneau probleme în articolul acela, cum 
ar fi fost filtrarea fumului emis de fabrică, sau amplasarea 
unor uriaşe oglinzi parabolice pe versanţii nord-vestici ai 
Bucegilor pentru a încălzi aerul venind dinspre Piatra 
Craiului... 

Mmh... Noi trei făceam la un loc cât o zecime din 
Pythagora, sau Da Vinci, cred. Cunoştinţele meteo şi 
geografice ale lui Dan şi ale Gloriei, plus imaginaţia şi 
capacitatea mea de a minţi puteau să dea, în zilele noastre 
de maxim, cam 10 - 15% din Columb sau Aristotel. 

„... aşa că trebuia să-i pun perfuzia!” 


Pauză. Era aşa de linişte încât puteam auzi respiraţia 
Gloriei, de la cincizeci de metri depărtare. O simţeam după 
cum sufla, cu toate că pe lângă cei cincizeci de metri ne 
despărţea şi peretele sudic al cabanei. Deşi respira mai 
repede decât trebuia, nu era furioasă, nu! 

„Mmm! Mă striveşti!” icni ea într-un târziu. „Dă-mi 
drumul că mă striveşti!” 

O să trebuiască să aflu câţi ani are Dan Vasilescu. 
Dacă cei trei fuseseră colegi de an - ei bine, blestemele lui 
căpătau o justificare pe termen lung. 

Asta e o minciună. Nu se justificau, căpătau doar o 
explicaţie. Iar Gloria: 

„Poate că vrea doar să treacă dincolo. O fi văzut şi el 
cum e acolo”. 

„Nu asta spun ochii lui. Ochii lui spun că ceea ce face 
îi aduce foloase doar lui. În jur, lasă numai năpastă. O 
vedea şi el dincolo, nu zic nu, dar vede prost. Oricum, el e 
doar angajat ca să aibă grijă de ce e acolo”. 

Iarăşi pauză. Apoi, scârţâitul paşilor lor în zăpadă, 
îndepărtându-se... 

În ce zi eram? în 6 septembrie. Ce se mai întâmplase 
în cinci septembrie? Vânătorii de munte bazaţi la Sinaia 
avansaseră până în Poiana Regală şi acolo fuseseră obligaţi 
să se oprească, aidoma salvamontiştilor, datorită nămeţilor 
uriaşi şi a copacilor doborâţi de vijelie. Un alt detaşament 
încercase să urce pe sub telecabină, dar atât pe Valea lui 
Karp cât şi pe Papagal zăpada pulver depăşea doi metri şi 
au fost obligaţi, la rândul lor, să se întoarcă din drum. 

Altceva? Cursul dolarului crescuse la toate băncile 
europene, iar Bursa din Tokyo întrerupsese tranzacţiile 
datorită unei prăbuşiri neaşteptate a yenului. În Timor se 
pregăteau de război civil. Jennifer Lopez - cred - se 
plângea din cauză că avea probleme în timpul orgasmului 
(ţinea prea puţin), ungurii din Voivodina făceau tărăboi, iar 
guvernul de la Budapesta dădea semne de paranoia, 
organizând o aplicaţie militară la graniţa cu provincia 
iugoslavă. Un fizician rus care lucra la un laborator 
finlandez pretindea că descoperise un procedeu de anulare 


a gravitaţiei - succesul era parţial, deoarece reuşise să 
facă să dispară doar 1% din greutatea unei bucăţi de 
nichel. Cercetările lui erau pe un făgaş bun, iar arabii şi 
alţi producători de petrol trebuiau să se ţină bine pentru 
că, în ce-i privea, Apocalipsa se apropia cu paşi mari - 
odată gravitația anulată, barilul de petrol o să părăsească 
afişele burselor. 

Intru în ziarele de zilele trecute. Mda. Hârtiile mele 
erau reproduse în facsimil în două-trei publicaţii. Toate 
hârtiile. Nesimţiţii de jurnalişti solicitaseră expertizele 
unor grafologi şi ei  confirmaseră autenticitatea 
înscrisurilor... Mai mult, îşi exprimau opiniile vizavi de 
starea mentală pe care o avusese Filip Canta când le 
scrisese şi aşa mai departe. Alţii în schimb, colegii de la 
firmele concurente, spuneau că e doar praf în ochi, că ăsta 
era stilul meu şi că mă pregăteam să dau lovitura, mai ales 
că fusesem văzut stând de vorbă cu Ernst Dietrich, prim- 
consilier la Desant. 

Închid computerul. Minus două grade? Aşa spusese 
Dan? lau parka, trag căciula pe cap şi mă pregătesc să ies 
dintre ruinele cabanei. Înainte s-o fac, arunc o privire în 
sobă. Jarul abia dacă se mai vede. Iau un bulumac din colţ 
şi-l arunc înăuntru. Dau să ies dar, deodată, computerul 
începe să trepideze deşi îl oprisem - parcă era un frigider 
vechi al cărui electromotor era cuplat de termostat. Din 
unitatea centrală se ridică un huruit discret şi, apropiindu- 
mă, simt un curent de aer adiind dinăuntrul aparatului. 

Ventilatorul! - îmi dau seama. Pornise ventilatorul! 
Privesc butoanele şi ecranul. Erau închise, totul era pe off. 
Caut cablul de alimentare, îl scot din priză şi zgomotul 
încetează. Aştept câteva clipe şi, ca prin ceaţă, zăresc în 
străfundurile ecranului stins două pâlpâiri abia vizibile, 
tremurătoare. Sunt aurii, mă aţintesc cu sagacitate, dar 
încet-încet, dispar şi ele, absorbite în adâncul sticlei, 
undeva în lumea distantă a circuitelor electronice, pe căile 
fibrelor transcontinentale până hăt! - pe tărâmul lui Mein 
Fuhrer Gates. 

Pun la loc steckerul în priză şi aştept iar, dar nu se 


mai aude şi nu se mai vede nimic. i-am făcut un cadou, 
Mein Führer, aşa că du-te dracului! 
* 


Sunt gata-gata să mă împiedic de un şir de cărămizi 
întins între uşa bucătăriei şi ieşire. În jurul cărămizilor 
frumos rânduite, este înfăşurată marginea unei folii de 
polietilenă ce acoperă întreaga podea din hol, colectând 
apa care se scurge din bucătărie şi sala de mese. Ajunsă pe 
folie, apa şiroieşte afară din cabană, susurând. 

Dan şi Gloria spărseseră pragul pentru ca apa să 
curgă mai uşor afară. Un ventilator bate către priza din 
hol, uscând tencuiala în care apa urcă prin capilaritate, 
ferindu-ne de scurtcircuite. 

O iau prin zloata din hol şi ies. Afară, îmi e imposibil 
să disting ceva. Intru într-o masă nesfârşită de ceaţă care 
zace ca o catifea cenuşie pe troiene. E densă şi simt cum o 
respir, de parcă mi-ar intra puf îngheţat în plămâni. Întind 
braţul. Abia îmi mai văd mâna, afundată în ceaţă. Aud 
chicotelile celor doi, dar aşa se obişnuieşte după un timp. 
Aerul e nemişcat. Din vale se aude un vuiet ca de sirenă, 
unduind în tonuri ce cutremură ceața. Parcă ar fi un gap 
dintr-o piesă de trance house. 

„Gloria! Dan!” 

Chicotitul lor încetează. lar Dan: 

„la-o pe urmele noastre! Vezi, mergi încet, să nu te 
rătăceşti!” 

Râde când spune asta. O iau pe urmele lor şi în 
jumătate de minut ajung la ei. Nu-i văd. Dar le simt 
respiraţiile şi îi aud şoptind. Aproape că îi ciocnesc. 

„Saa-lut!” face Gloria. „Ai dormit bine?” 

Fac semn că da, dar ea n-are cum să mă vadă. 

„Da”. zic. „Am dormit tun”. 

„Nu-i de mirare. Furtuna s-a potolit”. 

Le spun: „Am visat ciudat. Sărbătoreaţi amândoi ziua 
de naştere, în aceeaşi dată, aici, la cabană. Era tare cald, 
mai cald decât într-o zi caniculară la mare”. 

„Suntem născuţi în acelaşi an, nu în aceeaşi zi”. râse 
Dan. Se apropie de mine suficient de mult şi i-am văzut 


faţa: parcă o scotea dindărătul unei perdele cenușii. „Chiar 
ai visat chestia asta?” 

„Da”. 

„Ciudat. Ne vezi toată ziua... Cum de ne-ai visat tot 
pe noi?” 

Nici Gloria nu mă crede - o simt după cum respiră. 
Ei, şi? Deşi nu e frig, mă bat cu mâinile pe umeri şi, încet- 
încet, minciuna se dizolvă în gesturi, Dan se răsuceşte spre 
Gloria dispărând în ceața densă, iar minciuna se şterge cu 
desăvârşire. Dacă e deştept - şi e - o să-şi amintească cum 
am minţit atunci când o să aibă mai multă nevoie de asta, 
dar până atunci mai e timp. 

„Ziceai că ninsoarea o să stea, dar că vijelia o să mai 
ţină vreo două zile”. 

„ie îţi ies numai clipuri bune?” 

„Nu. Unele n-au vândut nimic”. 

„Aşa şi eu. M-am înşelat. Asta e”. 

„Important e că a stat furtuna”, spune Gloria. „Mai e 
foc în cameră?” 

Îi spun că am pus un bulumac în sobă. Tot mă 
străduiesc să-i văd, pentru că am impresia că vorbesc cu 
nişte stafii, dar nu-i de mirare: ceața pare din puf compact 
şi alta nu. 

„Eh, acum că a stat vijelia, vânătorii de munte o să 
urce încoace”. 

Râd amândoi. Cică pe ceața asta n-au cum să meargă 
nicio sută de metri fără să se rătăcească. Dar, admițând că 
nu vor pierde drumul şi că o să se lege unul de altul cu 
cordeline, tot le-ar lua cinci zile ca să ajungă aici. 

„Hai înapoi”. spune Gloria. „Dacă tot s-a oprit vijelia, 
să dăm afară zăpada din sala de mese şi din bucătărie. S-a 
încălzit. Zăpada o să se topească şi mai tare şi până 
diseară ne inundă de tot”. 

„Am văzut barajul pe care l-aţi construit”. 

„Cu sau fără el, dăm zăpada afară”. 

O luăm înapoi. Ceaţa face ca vocea Gloriei să pară cu 
o octavă mai joasă. Aduce cu Greta Garbo când nu se 
prosteşte, dar Gloria tace acum şi e păcat, pentru că nu se 


mai aude decât fâşâitul paşilor noştri şi nu-i nicio brânză 
să auzi oameni mergând. 

În faţa cabanei, începem să ne vedem, de parcă ceața 
ar fi mai puţin densă în jurul zidurilor. Suntem roşii la faţă 
şi parcă am târî după noi un halou violet. Fenomenul ăsta 
poartă un nume, dar nu mi-l amintesc. 

Dan deschide uşa şi intrăm în cabană. Miroase a 
pături ude şi a lemne arse în sobă. Tropăim prin apa ce 
curge pe folia de polietilenă, ne facem loc prin troienele 
prăvălite în bucătărie, ne uităm la masa, scaunele şi 
aragazul acoperite de zăpadă îngheţată şi intrăm în 
dormitor. 

„Ai dat tu drumul la computer?” întreabă Dan 
deodată. 

„Da”. 

„Şi de ce nu l-ai?... Hm!” se apropie de el şi-i verifică 
butoanele. Am văzut ce-i atrăsese atenţia. Un mesaj patina 
pe mijlocul ecranului stins, cu caractere abia vizibile: 

a fost aici a fost aici a fost aici a fost aici a fost aici a 
fost „Ce e?” 

Gloria vorbea de parcă ar fi avut laringofon. Sau, mai 
corect, de parcă aş fi avut eu un aparat auditiv cu bateria 
pe ducă. „L-ai închis cum trebuie?” se răsuci Dan spre 
mine._ _ 

li povestesc faza cu ventilatorul. Imi amintesc şi de 
pocnete, dar el îmi spune că aşa se întâmplă cu toate 
computerele, nu ştie de ce. Se mai uită o dată la mesajul 
afişat de computerul stins, verifică steckerul şi-l porneşte. 

Totul e OK. E un aparat ascultător. Afişează ce 
trebuie. Dan, mai-mai că s-ar aşeza să mai scotocească 
prin el, dar Gloria: „Am venit să dăm zăpada afară din 
cabană, da?” Da. Aşa că Dan închide aparatul şi-şi mai face 
de treabă o vreme prin dormitor. De data asta, computerul 
nu mai dă niciun semn. Absolut niciunul. 

* 

E aproape cinci după-amiaza când terminăm să 
scoatem zăpada şi blocurile de gheaţă din bucătărie şi sala 
de mese. Ferestrele şi zidurile din jur sunt ruinate... ude şi 


ruinate. Mă opresc în hol şi privesc în sala de mese. Ceaţa 
groasă a coborât acolo prin tavanul fărâmat, iar mesele şi 
scaunele zdrobite abia se văd printre grămezile de abur. 
Parcă am fi într-o epavă scufundată. Aud un fâlfâit scurt şi 
câteva volburi de pâclă mă plesnesc peste faţă, cu 
moliciune. Apoi, aud de afară un croncănit nesigur urmat 
de un plesnet umed. 

„Te inspiră?” face Dan şi se bagă în faţa mea, mai- 
mai să mă îmbrâncească. N-a auzit pasărea aia - n-a auzit- 
o cum, din cauza ceţii, a izbit cine ştie ce perete sau horn 
dărâmat aşa că trage uşa fără grijă, înţepenind-o în 
canaturile umflate de apă. Mai aruncăm un ochi în 
bucătărie - e invadată de pâcla ce coboară prin acoperiş ca 
o cascadă vaporoasă. 

„Aragazul şi butelia”. zice Gloria. 

Le luăm din bucătărie şi le târâm în dormitor, alături 
de celelalte obiecte: masa, scaunele, vesela de metal, 
tacâmurile, câteva cutii cu combustibil lichid, un petromax, 
mă rog, talmeş-balmeşul despre care credem că ne e util. 
Lăsăm în urmă doar zidurile scorojite de care atârnă un 
calendar ortodox pe anul în curs, o hartă încreţită a 
munţilor din jur, un barometru şi fotografia alb-negru a 
unui bătrân, pozând fără să zâmbească, în faţa cabanei. 
Dau să iau barometrul, dar Dan face semn că n-are rost. 

„E stricat”. zice. „L-au spart nişte derbedei de Paşte”. 

Ne mai învârtim prin dormitor, verificăm păturile şi 
saltelele puse în ferestre şi înfăşurăm cutiile cu 
combustibil solid în foi de polietilenă. Apoi ne răstignim 
fiecare în câte un pat şi stăm aşa, fără să scoatem o vorbă, 
preţ de câteva minute. Dan se ridică primul. Se duce la 
computer. Îl porneşte şi mormăie ceva. După câteva clipe, 
se ridică şi Gloria. 

„Hai pe-afară!” îmi face semn. 

leşim. E ciufulită şi cearcănele îi coboară pe pomeţi. 
Abia acum îi remarc vinişoarele violete ce-i străbat 
pleoapele - dar aşa e lumina din ceaţă: nu vezi nimic peste 
doi paşi, dar ce e aproape, e mai subliniat decât într-un 
tablou tras cu aerograful. O luăm prin nămeţii care pârâie 

ca nişte cearşafuri rupte sub paşii noştri. 

„Ce zici? Mai mergem în direcţia asta?” 

„De ce nu?” 

Surâde de parcă ar avea chef de joacă şi face semn 
cu bărbia înainte. Valea. Undeva în faţa noastră este o vale 
care se prăvăleşte aproape vertical. Cu ceața şi cu 
troienele astea, n-o să-i vedem buza abruptă. Peste două 
luni şi trei săptămâni, fratele meu va veni aici şi va cobori 
înapoi la oraş chiar prin această vale. 

„Enpivi”, încep, „cum de-a căzut de pe Brâna 
Aeriană?” 

Gloria nu-şi opreşte surâsul. Doar ridică din umeri. 
Minte şi ea. _ 

„A căzut. Uite-aşa! mai mergem?” li fac semn că da. 
„Cine-o ia înainte?” 

O iau eu. Deschid drumul printre nămeţi. La un 
moment dat caut flaconul cu Berotec în buzunarul 
pantalonilor. Îl găsesc şi păşesc cu mai mult curaj. 

„Hai să ne oprim!” zice Gloria. „De ce-ai întrebat de 
Enpivi?” 

E foarte aproape de mine. Zâmbetul i-a rămas în 
colţul gurii, dar Gloria tot nu seamănă cu Mona Lisa ceea 
ce e perfect. 

„Oh... Eram curios cum de-a putut să cadă de pe 
stânci un... montaniard, nu? Atunci când a căzut Enpivi... 
Baabylon se pregătea de traversadă?” 

Gloria continuă să zâmbească: „Ce zici? Mai facem 
câţiva paşi?” 

Privesc drept în faţă. Mă uit în urmă. Am pornit 
perpendicular pe faţada cabanei, iar platoul pe care se află 
cabana se întrerupe brusc: dincolo de marginea lui 
urmează hăul. Unde se termină platoul? Mai fac câţiva 
paşi, iar Gloria se ia după mine. La un moment dat simt o 
boare discretă, acrişoară, cum urcă de undeva de 
dedesubt. Mă opresc. 

„Ţi-e frică?” 

„Da”. 

„Înseamnă că vrei să te ia prin surprindere, nu? Pe 


nepusă masă, este?” 

„Da”. 

„Mda... Toţi vrem aşa. Enpivi era montaniard”, 
schimbă ea vorba, „era chiar un bun cunoscător al 
muntelui. Numai că pe el, acolo l-a surprins. Pe nepusă 
masă. l-ar fi plăcut să ştie că locul unde a fost surprins se 
cheamă Brâna Aeriană. Vreau să spun: sper că şi-a dat 
seama în ultimele momente că se prăbuşeşte chiar de pe 
Brâna Aeriană”. Rămânem câteva clipe pe loc. Gloria e în 
stare să zâmbească la infinit. „Ce ţi-a venit să întrebi de 
el?” 

„Enpivi... Ce nume e ăsta?” 

„Oh, mânca cheeseburgeri cu sacii şi bea Coca Cola 
cu baxul. A stat la Chicago vreo trei ani. Enpivi e 
contracția anglofilă de la Nicolae Paul Vasilescu”. 

„Vasilescu, ah!” _ 

Nu se opreşte din zâmbit. Într-un târziu, spune: 

„E un nume frecvent. Ce credeai?” 

„De ce naiba s-a întors de la Chicago?” 

„Hmm!” pufneşte ea amuzată. „Am citit mult în net 
despre tine. Ai bani. Ai oferte de lucru. Eşti apreciat. Cică 
eşti deştept. Dietrich te lăuda prin ziare că i-ai schiţat un 
plan în mai puţin de un sfert de oră. De ce nu te-ai dus tu 
la Chicago? De ce-ai venit tocmai aici?” 

„Vasilescu, zici...” 

Zâmbeşte iarăşi. Apoi: 

„Mda. Vasilescu. Chiar aşa. A murit în timpul unei 
traversade. După o perfuzie. Da”. 

Îmi amintesc de discuţia ei cu Dan, cât de bine şi de 
clar se transmitea prin ceaţă. Nu mai scot o vorbă şi îmi 
încordez auzul. Tastele computerului se aud până aici. 
Foarte limpede. Nici nu trebuie să te concentrezi. 

„Păi atunci, să ne mai îndepărtăm puţin”. zice ea. 

„În regulă. Dar aş lua-o în altă direcţie”. 

„la-o unde vrei”. 

Pornesc spre stânga, către locul unde cred că trebuie 
să fie staţia meteo. 

„Am putea să ne refugiem în staţie”. spun, după 


câţiva paşi. „Cred că e cald şi plin de provizii acolo. Curent 
electric şi toate celelalte...” 

„Oare de ce n-om fi făcut-o până acum?” 

lar mă opresc. Trag cu urechea. Tastele abia se mai 
aud. Ei, şi? Iar Gloria: 

„Nu mi-ai spus... ce ţi-a venit să întrebi de Enpivi?” 

„M-am uitat în reţea. Am dat peste un articol 
ştiinţific. În site-ul Institutului Meteorologic”. 

„Cum ţi s-a părut?” 

„N-am înţeles decât concluziile”. 

Pufneşte în râs: „Doamne, uite la ce sunt bune 
Brânele! Nu despre conţinut te întrebam! Alăturarea 
autorilor... Nu asta te interesa?” 

Are un fel ciudat de a privi, iar ceața nu aranjează 
lucrurile. Face ca totul să devină prea clar, de parcă 
importanţa şi ordinea în care vezi lucrurile s-ar fi şters de 
tot. De fapt, îmi dau seama, văd prea puţin din cauza ceţii 
- aşa că atenţia nu se disipează decât asupra puţinului ce- 
mi cade sub ochi. 

„Hai să ne jucăm un pic 
că e Piatra Craiului?” 

li arăt. Clatină din cap. 

„Mai ai dreptul la o încercare”. 

Îmi exercit dreptul. Nici acum nu nimeresc. 

„Nu mă mir! Cu ceața asta...” face ea. „Uite, aşa se 
cade de pe Brâna Aeriană... încurci punctele cardinale pe 
ceaţă”. 

„L-a prins ceața pe Brână? De-aia a căzut?” 

Se gândeşte puţin. Apoi: N 

„Poţi să spui că l-a prins ceața. In lipsă de altceva...” 

„Ai lucrat şi tu la staţia meteo?” 

„Nicio secundă. Doar m-am întors de unde am venit”. 
Râde. „Nu că m-aş fi născut într-o cabană... Sunteţi bizari, 
voi, orăşenii. Mereu încurcaţi lucrurile. Să fie din cauză că 
vedeţi prea multe chipuri într-o zi? Când am fost studentă, 
asta m-a uluit cel mai mult. Mergeam cu metroul de la 
cămin la facultate. Numai pe drum, şi nu dura decât vreun 
sfert de oră, vedeam mai multă lume decât într-o lună 

zice Gloria. „Încotro crezi 


întreagă la mine acasă. Mm? De-asta încurcaţi voi 
lucrurile?” 

„Nu le încurcăm”. 

„S-o crezi tu! vorbiţi mult, puneţi prea multe 
întrebări şi nici măcar nu le puneţi la timp. Pe unele vi le 
puneţi doar vouă şi, nu ştiu de ce, nu le daţi drumul 
niciodată! Uite-aşa încurcaţi lucrurile”. 

„Enpivi era orăşean?” 

„Da' ce credeai? Era din sfânta sfintelor, chiar... mă 
rog, din sfânta sfintelor asta locală. Era din Bucureşti. Ca 
şi Dan. Ca şi tine... 

Sau te pomeneşti că încurcaţi lucrurile din cauză că 
aţi avut mereu ce vă trebuie, sub nas?” 

„N-am avut mereu ce-mi trebuie sub nas. M-am 
luptat pentru fiecare...” 

„... bucăţică de lucru şi pentru fiecare leu, nu-i aşa? 
Aşa spuneţi toţi! Ţi-a fost iarna frig? Ai tăiat lemne şi altfel 
decât ca să te distrezi? Dar foame? Ţi-a fost foame? i-ai 
potolit foamea altfel decât cumpărând mâncare de la 
magazin? Dar sete? De câte ori te-ai dus să scoţi pe ger 
apă din fântână? Deschideai robinetul şi gata! Asta 
înseamnă să ai totul sub nas”. 

„Toate astea costă bani”. 

„Atunci, să fie din cauza banilor? Prostii! Ce? Crezi 
că acolo de unde sunt eu, nu există bani? Fântânile se sapă 
cu bani, lemnele se cumpără cu bani, iar grăunţele pe care 
le dai păsărilor tot cu bani se cumpără. Acum înţelegi de 
ce-am umblat atât de mult în picioarele goale? Până şi asta 
o întoarceţi pe toate feţele... Cum am eu degetele de la 
picioare! Până şi asta...” 

„N-o facem toţi”. 

„Vrei să spui că tu n-ai face-o?” 

„Nu”. 

„Cin să te creadă? Vă cunosc bine...” 

Minte. Îşi dă seama că-mi dau seama că minte. E 
plăcut. Eu încurc lucrurile într-un fel, ea o face în alt fel. 
Ţine de cromozomi. De-aia e plăcut. 

„Cum naiba de-ai ajuns să faci tocmai meteorologie?” 


„Aşa a fost scris”. Râde. 

O ţigară e cel mai bun lucru acum. Aprind un 
Winston. Mai am vreo două - le păstrez pentru ocazii 
speciale, pentru că în rest fumez ce apuc, din cabană. 

„Nu ţi-e greu să ştii tot timpul ce-mi bece prin cap?” 

„E un blestem! De ce crezi că am venit să muncesc 
tocmai aici? E un blestem... Dar asta, o ştii şi tu foarte 
bine”. 

Se opreşte. E la fel ca noi ăștia... [ine lucrurile 
evidente pentru ea. O să continuăm să discutăm aiurea. 
Acum o să-mi vorbească despre plecarea mea intempestivă 
pe munte. Despre ce am lăsat în urmă, probabil. 

Ţocăie. Îmi face semn că n-o s-o facă. 

„Deşi m-ar interesa câte ceva...” se simte datoare să 
zică. „La tine ce sunt? Animale? Mirosuri? Amintiri?” 

„Au fost amintiri. Acum, sunt nişte animale. De fapt, 
e unul singur. Cred că e un animal”. 

„Sunt, cumva, numai părţi din el?” 

„Da, sunt numai părţi din el”. 

Rămâne pe gânduri. Apoi: „Ştiu cum e. La mine sunt 
mirosuri. Apar aşa, din senin. Dar ştiu de unde vin. Tu 
ştii?” 

„Nu încă. De fapt, nu sunt totdeauna sigur”. 

„Nici Enpivi nu era. Vreau să spun că el nu era sigur 
decât că n-are cum să ajungă acolo niciodată. Jinduia după 
locul acela şi i se întâmpla să-l miroasă chiar, dar ştia că n- 
are să-l vadă nicicând. La fel zic şi eu”. 

vla Dan e computerul?” 

Imi face semn că da. „Baabylonul, de fapt. Dar nu-l 
ajută cine ştie ce. Nu ştie cum ar putea ajunge acolo”. 

Eram cu o femeie frumoasă şi nu ne vedea nimeni; 
era extrem de multă ceaţă; fumam un Winston şi discutam 
despre locurile bizare care dau nostalgii absurde. Se aude 
sirena unui tren. Se stinge şi, în locul ei se aude păcănitul 
discret al tastelor computerului. Oare pe Enpivi doar 
mirosurile îl duceau acolo, sau şi el credea în Baabylon? 

Sau Enpivi era trimis acolo din cauza traversadelor? 
O privesc pe Gloria şi sunt gata s-o întreb dacă îl văzuse, 


sau dacă auzise vreodată de Ernst Dietrich, numai că ea, 
deodată mi-o retează: 

vân rest eşti la îndemână, nu?” 

În rest, eram normal. Fie că luam mâncarea din 
rafturile magazinelor, fie că punea Miruna găina la cuptor, 
îmi ajungeam. Din toate punctele de vedere. Puteam chiar 
să mimez că simt una sau alta, dar e deformaţie 
profesională pentru că toată ziua mă gândesc la publicul 
ţintă care trebuie să cumpere lucruri pe care nu le-aş lua 
niciodată. 

„Asta e o prostie”. mă face Gloria atent. „Dacă ai fi 
într-atât de autosuficient, de ce ai mai şters documentele 
parolate din computerul de acasă înainte să pleci la 
simpozion?” 

Râd fără efort, pentru că, prinsă în joc, nu reuşise să 
se abţină. 

„Ce naiba scria acolo de le-ai şters? Cred că amicii 
tăi, nevasta şi Dietrich au plătit din greu un hacker ca să 
vadă ce fel de documente ascundea în computerul personal 
Filip Canta, dispărut într-un tragic accident montan... 
Când colo: blanc! Documentele erau goale! Nu mai 
rămăseseră decât titlurile! Ei? Ce-ai scris acolo?” 

„la ghici!” 

rDă-mi să trag şi eu un fum!” 

Îi dau Winstonul. Trage din el cu nesaţ. Se uită la 
mine, iar eu îi fac semn că nu, nu-i spun. Ar putea să se 
fandosească puţin pentru că ştie că ar avea şanse, dar se 
abţine. 

„Mai ai Berotecul la tine?” 

„Da”. 

„Dă-mi şi mie să văd cum e!” 

Râdem amândoi şi facem schimb: îmi dă Winstonul şi- 
i dau flaconul cu Berotec. 

„Nu vrei să-mi arăţi cum se face? Data trecută m-am 
stropit din greşeală”. N 

Bineînţeles că o fac. Cu gesturi suficient de lente. li 
strâng nările cu degetele, o pun să deschidă gura numai 
puţin, o învăţ cum să respire liniştit, cum să bage în gură 


muştiucul flaconului, cum să apese brusc pe fundul 
sprayului şi să tragă aer adânc în piept. 

Îi dă drumul. Ochii îi sunt gata-gata să lucească de 
încântare, dar reuşeşte să se abţină în ultimul moment. 

„Are gust de gaz de brichetă”. remarcă, iar eu nu ştiu 
ce fel de gaz de brichetă o fi mirosit ea. „E ciudat. Iei 
Berotec, de parcă ai fi Cyrus. Sunt tare curioasă cum arată 
Cyrus... La psihanalist ai fost?” 

„O dată”. 

„Mmm... era femeie?” „Da”. 

Îmi întinde flaconul înapoi şi, preţ de câteva clipe 
tăcem. 

yEtii că e voie...” îmi zice deodată. 

Îi fac semn că da, însă mă uit către cabană. Tastele 
computerului încă se aud. Au un ritm suficient de nervos. 

„Ţi-e frică să nu ne audă?” mă întreabă. 

„Nu”. 

„Să ştii că dacă tăcem şi nu scoatem un sunet, el tot 
aia o să-şi imagineze”. 

„Păi, hai să tăcem şi să nu scoatem niciun sunet”. 

„Am putea măcar să stăm mai aproape”. 

„Bine. Vino mai aproape”. 

Vine. Distanţa e măsurabilă în centimetri şi, pentru 
că aerul nu se clinteşte, facem schimb de molecule de 
oxigen şi bioxid de carbon pe care le inspirăm şi le 
expirăm - adie din ambele părţi, ca o boare pendulând 
între obrajii noştri. Păcănitul tastelor se aude tot mai clar, 
acoperind răsuflarea noastră care intră şi iese, intră şi iese 
- ce expir eu inspiră ea şi ce inspir eu expiră ea. Mâinile şi 
obrajii însă, rămân la locul lor; în plus, ne înfăşoară ceața 
şi chestia asta trebuie să aibă vreun nume în vreo limbă de 
pe pământ, iar dacă nu are, proşti sunt oamenii care nu i- 
au dat nume. 

Rafalele tastelor încetează. Gloria mişcă buzele cu 
lentoare - abia dacă o aud, sub forma unor curenţi de aer 
care mi se preling pe obrajii îngheţaţi: 

„Mai facem, da?” 

„Mai facem”. şoptesc şi eu, la fel de încet. 


Abia dacă ne iese aburul din gură când o spunem. 

Suntem la 30 de metri de cabană. Respirăm 
nemişcaţi. Tastele au amuţit. Se aude târâitul scaunului pe 
duşumea, semn că Dan s-a ridicat; parcă îl văd cum 
ciuleşte urechile, mirat de liniştea mormântală de afară. 

Suntem, la 30 de metri de cabană şi la cinci-şase 
centimetri unul de celălalt. În frigul ăla, ajungem să ne 
simţim căldura emanată de obraji: e o boare biologică, 
diafan de călduţă - mâinile şi buzele ar strica tot. La fel şi 
cuvintele, drept pentru care continuăm: ochi în ochi, aer 
amestecându-se cu aer, abia suflând, cu grijă să nu facem 
nici cel mai mic zgomot. 

„Să nu încerci...” îmi strecoară ea. 

„Nici tu”. 

„Ne mai apropiem un pic?” 

„Da”. 

O facem. Nasurile aproape că ni se ating. Paşii lui 
Dan tropăie pe duşumea. 

„Gloria!” strigă el. „Unde-s sticlele alea de plastic?” 

„N-am să-i răspund”. şopteşte. „Zău că n-am să-i 
răspund! Numai apleacă-ţi capul într-o parte! Eu o să-l 
aplec în cealaltă parte. O să semene şi mai mult!” 

Are dreptate şi aşa facem. Fiziologic, gesturile nu au 
nicio consecinţă şi asta ne face să ne apropiem mai mult, 
până ni se atinge puful fin de deasupra buzelor. 

„Hei, Gloria, n-auzi?” strigă Dan. „Unde naiba-s 
sticlele alea?” 

„Nu-i răspunde”. şoptesc. 

„Nu ţi-e frică?” 

„Am făcut ceva?” 

Zâmbeşte şi devine greu să ne abţinem. Ne-am fixat 
limita, deci ţinem cont de ea. Încă avem aer ca să 
continuăm. 

Şi zău de n-am mai face-o dar, dinspre cabană se 
aude răcnetul lui Dan. Pare o fiară spintecată. O luăm 
buimaci prin zăpadă, dar nu e nevoie să ne grăbim prea 
tare pentru că nenorocitul găsise un pretext adecvat ca să 
ne întrerupă şi ţipa ca apucatul: 


„Cine naiba te-a pus să scotoceşti prin reţea, Filip? 
Cine?” 

Alergăm tot mai repede, şi mai-mai că dăm nas în nas 
cu el, abia vizibil cum era la intrarea în cabană, înfăşurat 
în palele de ceaţă. 

„Ţi-am spus, Gloria! Ţi-am spus că e piază rea, dar n- 
ai vrut să m-asculţi! Nenorocitul a intrat în site-ul 
Institutului şi a citit articolul nostru! Iscodeşti ca un 
şobolan!” îmi zice din momentul în care mă vede. 

„De ce te enervezi? Tu ai citit despre mine în toate 
ziarele posibile şi imposibile!” îi zic, dar tipul râde fără 
legătură. „Eu nu m-am uitat decât într-un afurisit de articol 
pe care l-ai scris împreună cu ea şi cu Enpivi... N-am 
scotocit prin viaţa ta personală!” 

Numai că Dan nu se mai opreşte din râs acum. 

„Ca un şobolan! Parcă ai fi un şobolan! Ei, acum că ai 
aflat care-i treaba, ce-o să faci?” 

Ciudat, dar Gloria e cea mai afectată. Stă în spatele 
meu şi nu scoate o vorbă. O simt cum priveşte în pământ. 
Iar Dan: 

„Ei? Ce-o să faci acum că ai aflat cum stau lucrurile?” 

„Abia aştept să se facă timp frumos ca s-o şterg de- 
aici! Acum, încetează!” 

„Te supără situaţia?” face el. „Hai! Vinde-ne şi acum 
ceva, dacă te simţi în stare!” 

Mă răsucesc cu faţa spre ea. 

„Nu vrei să ne mai plimbăm?” 

E şi mai trasă la faţă şi face semn că da, când, prin 
uşa cabanei se prelinge un miros de ars, urmat imediat de 
o pală de fum. Gloria adulmecă precum un prepelicar şi 
deodată se sumeţeşte: 

„Ai mai pus tu lemne pe foc?” 

Dan înţepeneşte. Trage şi el aer pe nas, adulmecând, 
şi brusc se repede înăuntru. 

„Asta nu-i miros de lemne!” scrâşneşte el. 

Dăm buzna în dormitor şi vedem vâlvătăile cum se 
răsucesc în jurul sobei, înfăşând-o - cuprinseseră primul 
prici, ale cărui aşternuturi ardeau mocnit, scoțând un fum 


înecăcios. Mă reped afară, culeg lopata din hol cu gând să 
ies şi să aduc zăpadă, dar se aude un bufnet sec, apoi 
strigătul ascuţit al Gloriei şi fac cale întoarsă. 

Soba! Pocnise şi se năruise precum un castel din bețe 
de chibrit, iar flăcările se răspândeau deja pe duşumea. Mă 
reped asupra patului meu şi salt pătura ca să acopăr focul, 
dar flăcările se întindeau cu repeziciune de-a lungul 
duşumelei, cuprinzând şi cel de-al doilea pat. 

„Zăpadă! Numai cu zăpadă!” strigă Dan şi ne 
năpustim afară. 

* 

Aducem zăpada cu brațele şi o aruncăm peste 
priciurile care ard vâlvătăi. Dan smulge o pătură neatinsă 
de flăcări şi, înecându-se cu fum, îmi face semn s-o iau 
după el. leşim, întindem pătura pe jos, o încărcăm cu 
zăpadă, după care ne repezim înapoi şi azvârlim zăpada 
peste paturile care ard, pe duşumea şi peste vreascurile 
răspândite în încăpere. Gloria se năpusteşte afară, târând 
o pătură după ea. 

„Rămâi aici!” îmi strigă Dan. „Noi aducem zăpada şi 
tu o azvârli în foc!” 

Vin pe rând, cu păturile pline cu zăpadă, iar eu le 
arunc una după alta pe priciurile care sfârâie, pe resturile 
incandescente ale sobei şi pe scândurile podelei. Miroase a 
cârpe arse şi a clei de oase şi abia dacă se mai văd 
contururile paturilor printre vălătucii de fum negru. 

„Mai repede! Ajunge la tavan!” 

„Computerul!” răcneşte Dan şi lasă zăpada în 
mijlocul camerei. Mugind, trage în hol măsuţa cu tot cu 
computer; se împiedică de o folie de plastic, strigă, ia 
computerul în braţe şi dispare cu el în bucătărie, ferindu-l 
din calea noastră. După câteva clipe se repede afară după 
zăpadă. 

Nu mai am aer deloc şi ochii mă ustură, dar ei aduc 
zăpadă, tot mai multă zăpadă şi mă îndeamnă s-o arunc în 
flăcări. 

Reuşim să înăbuşim focul de pe aproape toate 
priciurile, mai puţin cele dinspre fereastră. Şiroaie de apă, 


bucăţi de aşternut negru şi umed, limbi de flăcări 
amestecate cu plastic se preling pe podea amestecându-se 
într-un noroi lipicios; mă opresc să-mi trag sufletul, dau 
roată cu ochii, dar, brusc, salteaua din geamul ce dă spre 
Vârful Ocolit se prăvăleşte şi ceața năpădeşte camera ca 
pompată de foalele unui uriaş - odată cu ea, aerul umflă 
flăcările celorlalte priciuri care urcă pe tavan, etalându-se 
pe el ca o rădăcină fluidă. 

Gâfăie amândoi cărând zăpadă, o aruncăm fără 
încetare peste priciuri, numai că tavanul ia foc la colţ, 
unde constructorii îl plombaseră cu carton presat - se 
aude sfârâitul grinzilor, iar îmbucăturile de plastic se 
aprind. Ca la un semn, vâlvătăile se întind de-a lungul 
tavanului, pârlindu-ne sprâncenele. 

„Mă duc să sparg acoperişul!” strigă Dan. 

Dispare din încăpere, iar eu şi Gloria continuăm 
cursele, strângem zăpadă în pături şi ne repezim înapoi, 
azvârlind-o peste priciuri, numai că focul din tavan se 
umflă, cuprinde peretele vestic al cabanei, iar păturile şi 
saltelele din fereastră prind să ardă mocnit, azvârlind limbi 
aurii spre noi. Dan bocăne pe acoperiş din ce în ce mai 
tare, apoi plafonul bufneşte şi pârâie. 

„Afară!” strigă Gloria, dar când să mă răsucesc, mă 
împiedic în păturile pline cu zăpadă şi mă prăvălesc pe jos. 

„Hai odată! Se dărâmă!” urlă ea şi-mi întinde mâna. 

O iau târâş, tavanul pârâie şi huruie, aud paşii lui 
Dan patinând pe acoperiş şi o perdea de zăpadă se 
prăvăleşte între mine şi Gloria; dau să mă ridic, dar o 
cascadă de gheaţă şi ţurţuri îmi curge în cap, culcându-mă 
iar pe duşumea. 

„Hai odată, Filip! Se dărâmă!” 

Nu mai văd nimic. Mă reped orbeşte spre ieşire, însă 
zăpada amestecată cu şindrilă şi rumeguş mi se prăvăleşte 
pe spate. Mă înec, încerc să mă ridic, simt o mână care mi 
se înfige în umăr - smucindu-mă, mă târăşte afară, mă 
împiedic de lopată, dau cu capul în tocul uşii de la intrare, 
iau folia de plastic în picioare şi până la urmă mă prăvălesc 
în zăpada din faţa cabanei. 


Mă ridic, dar se aude un şir nesfârşit de scrâşnete, 
sfârâituri şi bufnete, urmate de un huruit prelung; un suflu 
de aer cald mă izbeşte în spinare, azvârlindu-mă la loc cu 
faţa în zăpadă. Dau să mă scol, dar Dan aterizează lângă 
mine şi suflă înciudat: „Am belit-o!” - o salvă de stropi 
cleioşi mă plesneşte în faţă când zice asta de-mi vine să 
cred că mă scuipă. 

Apoi văd stropii de sânge din zăpadă şi-mi trece prin 
cap că e sângele meu. Dar sângele continuă să curgă la 
vreun metru în faţa mea şi abia atunci văd braţul lui Dan - 
e frânt din cot şi jeturi groase de fluid cleios îi ţâşnesc 
ritmic prin mâneca sfâşiată a hanoracului. 

Şi atunci văd cu coada ochiului o uriaşă gaură în 
ceaţă, spre apus, lăsând o lumină roşie să izbească zăpada, 
prăvălindu-se dinspre soare. 

x 

Prin acoperişul dărâmat se ridică un fum negru, 
înecăcios. Streşinile rămase întregi se scutură de zăpadă 
de parcă zidurile ar tresări când şi când. Un jet de fum se 
năpusteşte afară prin uşa deschisă şi prin colţurile 
ferestrelor sparte. Încet-încet, fumul se diluează, până ce 
nu mai rămâne decât pâcla cenușie şi mirosul de ars. 

„A rămas vreun prici întreg?” face Dan, chinuindu-se 
să se ridice, dar nu are cum: prin ruptura mânecii ţâşneşte 
un jet aburind de sânge, forând zăpada. 

„Dan!” se repede Gloria spre el. 

Clişeu: bărbat străduindu-se să se ridice din nămeţi, 
cu faţa schimonosită de durere, cu hainele pline de sânge 
+ femeie care a pus genunchiul jos, îmbrăţişându-l, privind 
la el cu ochi măriţi de groază. În câteva clipe o să-i 
pronunţe numele din nou. Cinci, patru, trei, doi, unu: 

„Dan!” 

Mă reped către ei. Dan e tare greu şi când dau să-l 
salt de umeri, răcneşte de se cutremură ceața. 

„Braţul!” îmi strigă Gloria. „Fii atent la braţ!” 

„La-l de picioare! Tu ia-l de picioare!” 

Nu ştiu să-l car fără să-l fac să răcnească, fir-ar să 
fie! Braţul stâng îi zace pe lângă corp în zăpadă, iar 


sângele bufneşte prin mâneca hanoracului, clăbucind când 
împroaşcă neaua. 

Îi desfac cureaua, îi ridic mâna din zăpadă şi i-o vâr 
în pantaloni - Dan ajunge să semene cu un ins care se 
pregăteşte să urineze după un pom, numai că stă cu faţa în 
sus. Îi strâng cureaua, îl apuc de subsuori şi-l salt de jos. 
Gloria îl ia de picioare şi îl ducem târâş în cabană. 

Dan nu mai scoate un sunet - reflex, îşi încleştează 
mâna dreaptă pe braţul rănit, strânge pleoapele şi respiră 
şuierător. 

E cât pe-aci să mă împiedic de cărămizile din hol, iar 
Dan îmi alunecă din mâini şi-mi vine să-i dau drumul pe 
duşumea: de jur-împrejur nu văd decât paturi arse şi 
aşternuturi ude fleaşcă. 

rAici!” îmi face Gloria semn spre patul meu. 

Îl azvârlim de parcă ar fi un sac, iar Dan scrâşneşte 
din dinţi. Când vârâm sub el aşternuturi uscate nu se mai 
abţine, răcneşte şi dă ochii peste cap. 

Doamne! Doar n-o să moară şi el!” şuieră Gloria. 

Îi sfâşii hainele - el sângerează şi mai tare, iar Gloria 
apare cu foarfeca şi îi tăiem hanoracul, puloverul şi bluza. 
Ajungem la braţul lui sfârtecat - sângele continuă să 
bufnească din rană, umplând întreg aşternutul... 

Mâneca hanoracului! Tăiată, zace peste pieptul lui. 
Lângă ea: petece din pulover şi tricoul tăiat pe din două. 

Bag nişte petice leoarcă de transpiraţie în rana lui şi, 
deodată, aud un mârâit gutural. 

„Dan?” fac, dar el nimic. E leşinat şi l-o fi trecut 
vreun junghi - dau să-i mai îndes bucăţi de tricou în rană 
când aud iarăşi mârâitul. De astă dată am fost cu ochii pe 
gura lui: nu se mişcase deloc, iar zgomotul cu pricina 
părea să vină de undeva de dedesubt, de sub pat, aşa că 
mă aplec, dar nu văd decât o umbră care se grăbeşte să se 
strecoare către ieşire. 

Mă ridic brusc, dar abia dacă văd o nălucă dispărând 
prin uşa deschisă. Respir adânc, gata-gata s-o chem pe 
Gloria, dar respirând aşa, deodată simt un miros de blană 
udă. 


„Gloria! Tu n-ai văzut nimici”. 

„A 

„Ce să văd?” zice şi aruncă o sticlă de votcă lângă 
Dan. li tom votcă peste braţ până ce sângele mustind prin 
fâşiile de bumbac se amestecă cu alcoolul. Apoi înfăşor 
mâneca tăiată a hanoracului în jurul braţului din care n-a 
mai rămas decât o masă tumefiată de came. 

Dan se forţează să ridice capul şi se uită în jur, 
căutând nişte puncte de reper. Mâneca hanoracului e 
îmbibată cu sânge încleiat. Dă să zică ceva, dar când mă 
vede cum stau deasupra lui, îşi dă seama ce s-a petrecut şi 
se abţine. 

Trag taburetul deoparte, fără zgomot şi mă uit la 
Gloria cum îl hrăneşte. Se ţine cu paiul după buzele lui şi-i 
tot spune: 

„Aşa... aşa...” 

Privesc sub pat. Văd o pată uriaşă, închisă la culoare. 
E umedă - e ovală, are vreo optzeci de centimetri lungime, 
iar la un capăt se termină cu două bastonaşe umede care 
se lăţesc discret la capăt. La capetele bastonaşelor cu 
pricina văd patru ovale mărunte, ca nişte măsline, dispuse 
în romb. Mă uit mai bine şi zăresc câteva fire de blană 
cenuşie. 

„Mi-e mai bine”. horcăie Dan. „Gata”. _ 

Gloria lasă cana pe duşumea şi iese din încăpere. Imi 
face semn că o să-i prepare un ceai - are un limbaj al 
trupului teribil de elocvent - aşa că trebuie să mă duc să 
stau cu ochii pe Dan. Mă aşez pe marginea patului şi scot 
un Winston - ultimul - din buzunar. 

Dan mă priveşte fără o vorbă. Apoi dă să-şi mişte 
braţul rănit şi grimasa ce îi schimonoseşte trăsăturile i se 
prelinge în tot corpul sub forma unui tremur subtil: 

„Ne aude?” întreabă într-un târziu. Fac semn că nu. 
Zice: „Crezi că suntem chit, aşa e?” 

Clatin din cap. Cum o să fim chit? 

„Slavă Domnului!”  răsuflă el, uşurat. „Slavă 
Domnului!” 

„Cum s-a întâmplat?” îl întreb. 


Dă să ridice din umeri, dar durerea îl face să-şi 
oprească gestul la jumătate. Rânjeşte din colţul gurii, dar 
nu scoate un geamăt, îngaimă: 

„Nu ştiu. Ce-am păţit?” 

„Braţul stâng ţi s-a sfâşiat. Curgea sânge din tine ca 
dintr-un porc. Ţi-am tăiat hainele şi ţi-am îndesat cârpe în 
rană...” 

„Rana e lungă?” 

„De sub umăr pân’ Ia cot. Acum e plină cu fâşii din 
tricoul tău. Am turnat votcă peste ele. Am prins totul cu 
mâneca hanoracului”. 

„Doare al naibii! Ce zici? Trece înainte să pleci de 
aici?” 

Se ridică în şezut cu chiu cu vai şi durerea îl face să- 
şi muşte buzele. 

„Cât crezi că mai ţine ceața asta?” îl întreb şi eu. 

Ridică din umeri şi se schimonoseşte. 

„Teoretic, mmm... în două-trei zile ar trebui să se 
ridice”. 

„Îmi pare rău, dar cred că nici într-o săptămână n-o 
să-ţi treacă. Ar trebui să te vadă un doctor. Am impresia că 
te-ai tăiat până la os”. 

„Oooh! Aşa mult?” 

„Nu ştiu, nu sunt doctor, dar aşa cred: a ajuns pân’ la 
os!” 

„Nu asta mă interesează!” scrâşneşte. „Vreau să ştiu 
cât durează până-mi trece! Am chef să mă vindec până 
pleci!” 

E rândul meu să ridic din umeri. Dan pufneşte în râs: 

„Voi v-aţi uitat la tavanul ăsta?” 

Îi urmăresc privirea şi simt cum îngheţ. Se năruise pe 
jumătate, iar ce rămăsese întreg era plin de pete negre de 
lemn ars, îmbibat cu umezeală şi străbătut de crăpături din 
care se prelingeau stropi reci. Pâcla de afară dădea să 
coboare înăuntru prin spărtură, de parcă ar fi fost o masă 
de mucegai. 

„Ar trebui să...” 

N-apuc să termin. De afară, din bucătărie, se auziră 


măsurile celor de la The New Radicals. Dan tresare şi 
strigă spre Gloria: 

„Descarcă! Vezi dacă ne transmite ceva, descarcă!” 

Mă aplec către el: 

„Potoleşte-te! N-au intrat zilele în sac! O să mai ai 
prilejul să...” 

„Tu m-ai auzit, Gloria? M-ai auzit?” 

Ea i-a răspuns, iar el mă fixă cu ochi lucitori, fără să 
spună nimic. Strânse buzele, se propti în palme ca să se 
dea mai aproape de mine, dar, icnind, se lăsă să cadă la loc 
în pat. 

„Rană blestemată!” Mă privi iarăşi, după care strigă 
la Gloria: „Adu-l aici! Aici!” Mă examină preţ de câteva 
clipe după care se linişti brusc. „Te rog, du-te şi ajut-o să 
care computerul aici! Te rog!” 

„În regulă”. spun şi dau să ies din încăpere, dar el, 
scrâşnind: 

„Şi să nu crezi că o să fim vreodată chit!” 

x 

Baabylon: este o patrie? Este o limbă? Sau o amintire 
netrăită, precum o tradiţie asimilată cine ştie cum? 

Sau este dincolo de pământuri, limbi, locuri şi 
tradiţii? 

Şi acum, forțând logica cu afirmaţii incompatibile: 
Dan era numai tipul acela care jinduia după o însănătoşire 
înainte de plecarea mea, sau era şi fiul părinţilor lui? Cât 
din el era Gloria? Şi cât din sentimentul ambiguu pe care i- 
l purta lui Enpivi, cât anume din acel cocktail afectiv îl 
impregnase pe Dan Vasilescu? 

Iar Baabylon: se afla în Dan dinainte, aşteptând să fie 
descoperit odată şi odată, sau era pur şi simplu o marotă 
atrăgătoare, un mister al tuturor, deci şi al meu şi al 
Gloriei să zicem? 

Am reuşit să aducem computerul înapoi în încăpere. 
Soba era ţăndări: numai vatra rămăsese din ea, iar Dan a 
constatat, pragmatic, că nu aveam cum să construim alta, 
aşa că puteam să facem focul în vatra deschisă, ca pe 
câmp. 


Şi aşa am făcut. Cu lemne şi vreascuri scoțând fum, 
cu focuri neîngrădite de teracotă, sub un tavan spart din 
care curgea apa, cu ceața amenințând să împânzească 
întreaga cameră - cabana se metamorfoza treptat, dar 
sigur, într-o vizuină, din ce în ce mai puţin infestată de 
mâna omului. Pereţii se sublimau încet-încet la piatră şi 
lemn, păturile şi saltelele se dezurzeau amintind de fibrele 
şi blana din care fuseseră prelucrate, până şi cuiele din 
scaune şi şuruburile din belciugele uşilor rugineau 
grabnic, gata-gata să recadă în condiţia de mineral, de 
pepită ferică de filon rătăcit printre artefactele create de 
mâna omului. 

Numai că regresia nu era completă. Prizele încă 
mergeau. lar computerul descărca noi mesaje din 
Baabylon. 

Când documentul a început să umple sticla, Dan a 
răcnit din nou. M-am repezit împreună cu Gloria să vedem 
dacă nu păţise ceva, însă el ne arăta ecranul computerului, 
rostind întretăiat: 

„E începutul... e începutul mesajului! Cel pe care îl 
aştepta şi Enpivi! Cel după care tânjesc toţi cei ce umblă 
după Baabylon în reţea!” 

* 


„Ce vezi tu, nu văd eu! Ce văd eu, nu vezi tu!” şopti 
Cyrus Fugger, uitându-se la Patra. 

Dar Patra nu-l auzi. 

Cyrus avea un binoclu cu care se uita zilnic peste 
Segundo Boulevard, în biroul Patrei Nogales. Dacă în locul 
binoclului ar fi avut o lunetă, iar dacă luneta ar fi fost 
montată pe o carabină, Cyrus ar fi avut ocazia s-o împuşte 
pe Patra de şase ori pe săptămână, între orele 9.00 şi 9.05, 
cât timp o iscodea. Dacă ar fi împuşcat-o, lucrurile ar fi 
fost mult mai simple şi cred că povestea asta nici n-ar mai 
fi ajuns până la voi. 

Numai că n-a făcut-o, iar traversada s-a revărsat în 
viaţa oraşului într-o cascadă ce ne-a sleit pe toţi - a durat 
exact 37 de ore, începând din 24 decembrie, ora nouă 
dimineaţa. 


Aşadar, era 24 decembrie, ora 9.00 şi, pentru prima 

oară de când achiziţionase binoclul, Cyrus o urmărea pe 
Patra cu ochiul liber. Fumând o ţigară braziliană - un 
Santos Dumont - o vedea cum traversează Segundo 
Boulevard, îmbrăcată într-o pelerină de catifea roşie. 
Dădea un contrast rafinat pe cenuşiul asfaltului plouat - 
din păcate, era la braţ cu Eric Welser. 
i Cyrus îşi privi binoclul, inutil acum, aşezat pe pervaz. 
Il cumpărase cu zece ani în urmă de la un magazin de 
mâna a doua, iar vânzătorul se jurase pe ochii din cap că 
binoclul -  marinăresc, marca Zeiss - aparținuse 
comandantului unui U-Boot, în timpul primului război 
mondial. 

„„„„. e submarinul care a  torpilat pachebotul 
Lusitania”. li explicase. 

Cyrus nu spusese nici pâs. Doar învârtea binoclul pe 
o parte şi pe alta. 

„De câte ori măreşte imaginea?” 

„Scrie aici”. Vânzătorul îi arătă cifrele încrustate 
deasupra ocularelor. Demult, cifrele fuseseră vopsite cu 
alb, dar acum nu mai rămăseseră decât urmele ştanţei”. 
De patruzeci de ori... Cine ştie?...” reveni el la problema 
lui, „Pe 7 mai, 1915, când au scufundat Lusitania, de i-au 
forţat pe americani să intre în război...” 

„De patruzeci de ori, zici!” i-o reteză Cyrus. 
Vânzătorul îl aprobă. Exact ce trebuie, gândi Cyrus şi îl 
cumpără; de atunci, tot privea peste Segundo Boulevard, 
în biroul Patrei... 

Cu mult înainte să cumpere binoclul, în 1985, Cyrus 
Fugger era DJ la Radio Umma Nord. Ţinea un program în 
care, pe lângă hiturile anului în curs includea şi o grămadă 
de oldies, de la Pink Floyd şi Frank Sinatra, până la 
Canzone di Frescobaldi, compuse în secolul XVII... Cei din 
conducere  strâmbaseră din nas când examinaseră 
proiectul, dar treaba mergea aşa de rău încât directorul de 
programe cedase, lăsându-l pe Cyrus să lanseze în eter 
Hasch-Hasch Top - un amestec de rock, disco, jazz şi brit 
punk. Plus Canzone di Frescobaldi. 


„Dă-l încolo!” spusese în consiliul de administraţie. 
„Să-şi facă emisiunea cum vrea... E o perioadă proastă! 
Fugger o să emită umplutura asta, iar noi o să profităm ca 
să găsim soluţii pe termen lung!” 

„..0 să-şi frângă gâtul, se gândea, idiotul de Fugger o 
să-şi frângă gâtul şi eu o să am toate motivele să dau cuel 
de pământ. 

Nu-l înghiţea. Cică nu asuda îndeajuns când făcea 
treabă şi asta îl scotea din sărite. În plus, Cyrus zâmbea 
prea uşor - cu mult mai uşor decât o făcea directorul de 
programe, care se încrunta şi când semna felicitări de 
Crăciun. 

Mda. După trei luni îl chemase pe Cyrus la el în 
birou. Era 9.00 dimineaţa, adică la sfârşitul programului 
lui Cyrus; la aceeaşi oră, directorul, Vladimir Baronu, 
auzise deşteptătorul de cel mult două ore şi era mai 
proaspăt decât un crap abia pescuit. 

Îl aşteptase sorbind liniştit dintr-o ceaşcă aburindă 
de ceai, dar îi dăduse lui Cyrus senzaţia că ochii îi joacă 
prea tare de colo-colo. 

„O chestie bună, Hasch-Hasch Top...” îl luase. 

Cyrus ridicase din umeri, iar Vladimir trânti un dosar 
pe birou. Bătu cu palma în dosar şi schiţă un zâmbet de 
parcă s-ar fi înecat cu clei de oase. 

„N-am să umblu cu cioara vopsită, Fugger! Aici sunt 
numai oferte de publicitate venite pe numele tău. Le-am 
examinat şi am făcut nişte calcule. Dacă le accepţi pe 
toate, ţi-ar lua mai mult de o săptămână să le difuzezi în 
condiţii de timp minim de emisie. Mai precis, ai avea 
nevoie de şapte zile şi jumătate, săptămânal, ca să acoperi 
cererea asta de promoţie... Repet”, zise Baronu’ amărât, 
„toate sunt pe numele tău... Al emisiunii tale, ca să fiu mai 
precis. Aşa s-au gândit serviciile de marketing care ne-au 
scris”. 

Cyrus s-a încruntat. Ar fi putut să înregistreze 
programe pe care să le vândă altor posturi de radio, cu 
suporturi promoţionale diferite. Sau, ar fi putut să 
organizeze o licitaţie între firmele care doreau să-şi facă 


reclamă în emisiunea lui, aşa cum procedase Noni 
Barabas, D] la Radio Panoramic, când dăduse lovitura în 
'82. 

Sau, toate ofertele astea i-ar fi permis să-şi pună pe 
picioare propria lui staţie de radio... 

„Nu ştiu cum ai făcut, Fugger... Cine ar fi crezut că 
poate să apară un DJ care să-i scoată din minţi şi pe puştii 
de liceu săriţi de pe fix, şi pe adulţii de vârsta mea cu 
conturi în bancă?... Când emiţi tu, difuzoarele din oraş 
mută pe tine”. - Făcu o pauză, respirând din ce în ce mai 
precipitat, după care izbucni: „Cum paştele mă-sii ţi-a ieşit 
şlemul ăsta, Fugger?” 

„Am făcut ce mi-a plăcut”. 

„Ah!” făcu Vladimir. „Ai făcut ce-ai vrut! Aşa deci...” 

Nu se putea abţine să nu se holbeze. Învăţase că 
niciodată, dar niciodată, nu făceai purici într-un post dacă 
făceai ce voiai. Era norocos... Nu-i luase decât patruzeci de 
ani ca să dea peste un tip care căzuse într-o piscină cu 
bani pentru că obişnuia să facă ce-i trece prin cap. 

După două luni şi jumătate, Hasch-Hasch era 
cumpărat pe întreaga coastă, de la Cap Alăminos până la 
Battery Nordic, iar Cyrus nu mai făcea faţă de unul singur. 
La început, au angajat câţiva D] să se ocupe de 
subproducţie, l-au înregistrat pe Cyrus făcând comentarii 
şi l-au remixat cu piesele lansate în eter de ceilalţi DJ, dar 
cele mai vândute emisiuni rămâneau tot cele înregistrate 
nemijlocit de Cyrus. 

„Nu ştiu cum faci...” se mira Baronu, căruia Cyrus 
începuse să-i pară un tip de treabă. „Am învăţat la 
facultate că există un public-ţintă. Eh, publicul-ţintă are un 
anumit profil. Vârstă. Pregătire. Sex. Convingeri religioase. 
Ocupaţie”. 

Şi cum Cyrus încă obişnuia să răspundă direct, 
recunoscuse: 

„Pur şi simplu nu mă gândesc la ei. Nu-mi pasă de 
public”. 

Nu minţea. Drept răsplată, Hasch-Hasch a fost 
înregistrat ca marcă, iar după trei săptămâni a primit 


n 


cotaţie la bursă. Însă Cyrus putea mai mult, aşa că peste 
alte două luni îşi lansa propria companie: GO WEST, INDY! 
- un conglomerat de posturi de radio, studiouri de 
înregistrare, agenţie de manageriat muzical şi birou de 
informaţii. Baronu’ încă îl chema în birou, dar o făcea doar 
ca să-i pună o singură întrebare: „Şi acum ce mai e de 
făcut?” 

„O altă emisiune”. râdea Cyrus. 

Nimeni nu s-a mirat când, în februarie 1986, Cyrus 
Fugger a cumpărat Umma Nord cu totul, iar de acum, 
Vladimir Baronu' era cel ce făcea drumuri zilnice în biroul 
DJ-ului. Vreme de ani de zile, cifrele de afaceri ale lui 
Cyrus s-au tot umflat. Umma Nord depăşea de departe 
orice alt post de radio, GO WEST, INDY! vindea albumele 
de platină unul după altul, iar casele de filme se 
înghesuiau să semneze contracte cu Fugger ca să poată 
realiza clipuri cu artiştii lansați de el. Se zvonea chiar că 
Cyrus fusese angajat de un candidat la preşedinţie pentru 
a-i face reclamă subliminală în programe - dar asta n-o 
putea garanta nimeni... 

Până când, într-o bună zi, pe nepusă masă, Cyrus îl 
chemă pe Vladimir şi îl anunţăcă vinde tot, studiourile de 
înregistrări, agenţiile de impresariat, Radio Umma Nord - 
vindea tot, tot, tot. 

„Chiar tot?! Absolut tot?!” - abia când căscă ochii, 
Baronu' o văzu pe femeia care stătea lângă Cyrus: era 
scundă, blondă şi o chema Fatima Axelrod. Avea să afle că 
e psihanalistă, dar în secundele acelea Baronu' crezuse că 
ea e cumpărătoarea. „Nu ne-ai făcut prezentările...” 
încercă el să câştige timp. Tipa se uita la el pe sub 
sprâncene, zâmbind cu prea multă siguranţă de sine. 
Brusc, se aplecă la urechea lui şi-i şopti ceva. Cyrus 
rămase pe gânduri câteva clipe şi spuse, trecând peste 
aluzia lui Vladimir: 

„Vând tot”. 

„De ce dracu' faci tâmpenia asta?” izbucni Baronu'. 
Habar n-avea ce caută Fatima în birou, tolănită în fotoliul 
pe care de regulă stătea chiar el, Baronu'. li era frică de 


ea, dar făcuse un calcul: pusese deoparte destui bani ca 
să-şi scrie demisia pe loc, dacă aşa avea chef cucoana asta. 

„Imi pare rău, dar vând tot”. zise Cyrus pentru a treia 
oară, iar zâmbetul Fatimei deveni mai larg. 

„Faci cea mai mare idioţenie de care am auzit 
vreodată! O să se ducă totul de râpă”. se ambală Baronu, 
dar nu primi niciun răspuns. Cyrus şi Fatima îl priveau 
nemişcaţi, iar Baronu’ se gândi să-i înjure pe amândoi şi să 
iasă din birou. Se răzgândi: „Dacă ai vreo legătură cu 
hotărârea lui Cyrus”, începu el, fulgerând-o pe Fatima cu 
privirea, „află că am să te...” 

„Nu sunt decât angajata domnului Fugger!” îl 
întrerupse ea. „N-am nicio legătură cu deciziile lui”. 
Vorbea politicos, dar mult prea apăsat pentru o femeie. 
Incheie: „D-l Fugger a fost clar, nu? Vinde tot!” 

Baronu' se uită la Cyrus şi se lăsă să cadă în fotoliu: 

„Vinzi, deci... Cui?” 

„Dacă ai bani suficienţi, cumpără tu!” 

Baronu' dădu să întrebe ceva, dar Fatima iar îi 
strecura lui Cyrus nu ştiu ce la ureche; erau atât de 
preocupaţi încât Baronu’ tăcu. Cum cei doi nu mai 
terminau cu şuşotitul, Baronu’ îşi aprinse una dintre 
nelipsitele jumătăţi de ţigară. N-avea bani să cumpere tot 
ce însemna Cyrus Fugger, dar se pricepea să strângă la un 
loc oamenii în stare s-o facă. Numai tipi aleşi pe 
sprânceană, pe care să-i controleze el, Vladimir. 

„Vrei să spui că laşi vânzarea deschisă?” profită el de 
faptul că Fatima se oprise, tuşind discret. 

„D-l Fugger a fost cât se poate de clar”. se băgă 
Fatima în discuţie şi încrucişă picioarele. Baronului îi 
plăcură gleznele femeii, dar asta nu-i dădea dreptul să... - 
„Dacă vă simţiţi în stare, cumpăraţi tot, d-le Vladimir!” 
insistă ea. 

Avea ceva imperios în voce. Urma să se obişnuiască 
cu asta. A fost nevoie doar de câteva săptămâni ca să 
accepte prezenţa Fatimei, inflexiunile vocii ei, comentariile 
şi, în general, filtrul pe care îl ridica între Cyrus şi restul 
lumii. Avea să-l însoţească pe fostul D] mereu de atunci 


încolo... 

Aşadar, Cyrus hotărâse să vândă tot pentru că nu îl 
mai interesau banii, iar producţia şi promoţia numai asta 
însemnau. În schimb, dorea un salariu fix pentru el şi 
Fatima (fabulos pentru ea) cu două condiţii: ca el să nu mai 
facă decât două ore de Hasch-Hasch pe zi şi să fie 
continuu psihanalizat de Fatima, la birou inclusiv. 

Slavă Domnului! - îşi spusese Baronu, răsuflând 
uşurat. Măcar să păstrăm aici găina cu ouăle de aur! 

Fatima, aveau s-o descopere toţi angajaţii, ştia 
absolut tot ce face Cyrus, secundă de secundă. Din ce se 
spunea pe culoare, el îi povestise cu lux de amănunte tot 
ce trăise de când se ştia - chestia se pare că făcea parte 
din contractul semnat de ei, contract prin care ea se 
angaja să-l vindece de o boală stranie pe care Cyrus n-o 
mai stăpânea: în ultimii ani dezvoltase o fobie care îl 
împiedica să discute direct cu oamenii. Se chema sindrom 
de inadecvare primară, dar Baronu' strâmba din nas când 
auzea asemenea aiureli, mai ales dacă te obligau să-i zici 
doctorului tot. 

Cert e că Cyrus şi Fatima merseseră până acolo încât 
dormeau în aceeaşi cameră, iar dacă el avea chef, putea 
oricând s-o trezească pentru a-i explica ce simte, ce 
visează, sau doar să-i povestească ce-i trece prin cap. 

Lui Vladimir nu-i rămase decât să strângă un grup de 
acţionari, ceea ce îi luă mai puţin de zece zile. Părerea lui 
era că Fugger se ţicnise de-a binelea, că ce avea el nu se 
chema sindrom de inadecvare, fie el şi primar, şi că femeia 
aia era nebună şi ea, dacă accepta să-i suporte toate 
mofturile. „În orice caz”, spunea Baronu, „Fatima îl 
controlează în totalitate. Îl domină”. nu se mai sătura el să 
conchidă, cu un aer de provincial mirat de bizareriile 
inşilor născuţi în marile oraşe. 

„Poate că o iubeşte într-un mod mai ciudat” sugerase 
un acţionar. 

„Poate?!” îşi micşorase Baronu' ochii. „Nu, poate l 
Sigur!! Oricum, îl domină. Ştie tot ce face şi el îi zice tot 
De parcă femeia asta a fi banda lui de magnetofon. Ea ştie 


"n 
! 


tot!” 

Şi chiar aşa era. Fatima ştia tot despre Cyrus Fugger. 

Mai puţin un lucru. Habar n-avea că din banii 
obţinuţi din vânzarea firmelor Cyrus cumpărase şi binoclul 
cu care se uita în biroul Patrei Nogales. Despre binoclul 
acela, Cyrus nu-i spusese niciodată nimic şi nu-i dăduse 
nicio explicaţie, deşi Fatima îl vedea zilnic, aşezat pe 
pervazul ferestrei... 

Binoclul de care Cyrus nu mai avea nevoie ca s-o 
vadă pe Patra cum intră în clădirea postului de radio, 
însoţită de soţul ei, Eric Welser. 

x 


Zâmbind, Fatima se aşeză lângă Cyrus şi aruncă un 
ochi pe hârtiile de pe birou. 

„Ce-i cu scrisul ăsta?” 

„Care scris?” 

Fatima bătu cu degetul într-o coală: „Nu e caligrafia 
ta”. 

Cyrus frunzări notițele, străduindu-se să aprindă o 
ţigară cu gesturi cât mai potolite. De când vânduse Umma 
Nord, nu mai fuma ţigări ameliorate. În schimb, se uita cu 
binoclul la Patra şi îşi tot spunea că-i plac picioarele ei. 

Trase primele fumuri fără să-i tremure degetele. 
Odată, Fatima îl prinsese că nu-i relatase ce gândise 
pentru că tremurase prea tare aprinzând ţigara. 

„Nu poti să negi”. insistă ea. „Ţi-ai schimbat scrisul!” 

„Aşa scriam înainte. Înainte să te angajez”. 

„Să mă angajezi. Da. Nu ştiam că ai avut altă 
caligrafie. Nu mi-ai spus”. 

„Te-am angajat”, sublinie Cyrus, „ca să ai grijă de 
Cyrus Fugger începând cu ziua în care am semnat 
contractul”. 

„În regulă. Reformulez întrebarea. De ce ţi-ai 
schimbat scrisul?” 

„Nu ştiu”. zise Cyrus şi, ciudat, îşi privi venele 
antebraţului. 

„A fost ceva deliberat?” 

Cyrus făcu semn că nu. Apoi, spuse: 


„Nu vreau să discutăm despre asta”. 

„Bine. Amânăm”. 

Fatima scoase carneţelul şi notă ceva în el. Profită de 
faptul că Cyrus se apucase să scrie şi, scoțând din poşetă 
un Cannon, îl fotografie. 

„Asta e gratuit”. zise Cyrus. Mereu îl surprindea cu 
instantaneele astea. 

„E în contract, ce să fac?” 

Cyrus scrise vreo două rânduri şi scoase încă o ţigară 
din pachet, ca să se asigure pe el însuşi că o s-o aprindă 
fără să-i tremure degetele. 

„Ai început să faci ca Baronu'?” - Fatima îi arătă 
prima ţigară: fumega, neterminată, în scrumieră. „Fumezi 
ţigările pe jumătate...” 

Se auzi o tuse şi se deschise uşa. Baronu' băgă capul 
în birou cu frică parcă, se uită la Fatima cu coada ochiului 
şi întrebă: 

„E voie?” Ea făcu semn că da. „Salut! Tocmai urcam 
la mine şi, cu cine crezi că mă întâlnesc în lift?” 

Se uita la Cyrus, dar, cum acesta tăcea, Baronu' o 
mai privi o dată pe Fatima. Ea încuviinţă. 

„Eh...” continuă grăsanul, indispus. „Erau barosanii 
de vizavi. Welser şi Nogales de la BBB...” 

Cyrus trase adânc din ţigară. Aşa n-o să-i atragă 
atenţia Fatimei. 

„Ce vor?” 

„Cică au treabă cu tine”. 

„Mai zi o dată: cum îi cheamă?” se interesă Cyrus, 
buimac. 

Baronu' înghiţi în sec. Îi era silă de situaţiile astea, 
dar n-avea ce face. Şi el era prins în mrejele contractului 
de vânzare Fugger. 

„E voie?” o întrebă pe Fatima. 

„Mada”. 

„Pe bărbat îl cheamă Eric Welser. Pe femeie, Patra 
Nogales. Ce dracu’, Cyrus?” se înfurie Baronu'. „Tot oraşul 
a auzit de ei! Tu chiar nu-i ştii?...” 

Fatima notă ceva în carneţel şi aruncă un ochi în 


poşetă, controlând dacă  reportofonul înregistrează 
discuția. 

Iar Cyrus: „Îi ştiu din auzite. Asta nu înseamnă că îi 
cunosc...” 

Baronu' tuşi, trăgând cu coada ochiului la Fatima. 
Spre uşurarea lui, ea închise carneţelul fără să mai întrebe 
nimic. 

„Tipii ăştia aşteaptă la Martha, Cyrus. Ştii cum e 
când bate Martha la maşină... Eh, ar vrea să stea de vorbă 
cu tine. Să le spun că eşti ocupat?” 

I-am aşteptat atâta timp! Zece ani, îşi spuse Cyrus. 
Acum zece ani am cumpărat un binoclu pentru că Patra 
trebuia să vină azi aici. Trebuia s-o facă. 

Fatima se aplecă la urechea lui: 

„Vrei să-i vezi, Cyrus?” 

Cum să nu vrea? El şi Patra se puteau lăuda cu o 
liaison dangereuse. Cinci minute de privit zilnic prin 
binoclu timp de zece ani însemnau, puse cap la cap, 308 
ore de voyeurism non-stop. 

În consecință, acum unsprezece zile Cyrus 
dezinfectase casă, după care cumpărase un raft întreg de 
antibiotice artizanale ca să le sprayeze prin apartament, de 
parcă l-ar fi apucat groaza să nu se îmbolnăvească de cine 
ştie ce. Iar în urmă cu mai puţin de un sfert de oră 
revenise la scrisul de acum zece ani, reflectă el, fără să-şi 
dea seama de ce gândurile i se legau aşa. 

Se trezi că o întreabă pe Fatima: 

„Încearcă să afli dacă n-a izbucnit vreo epidemie 
zilele astea”. 

Baronu' era din ce în ce mai chinuit de şuşotelile lor, 
aşa că luă loc, atent să nu facă zgomot. Privi pe geam. 
Ploaia se transformase în ninsoare. Fulgi cenuşii coborau 
printre fațadele  mohorâte ce  mărgineau Segundo 
Boulevard. 

„De aseară a început o epidemie de febră an-gi-o- 
matoasă!” zise Fatima bătând cu degetul în ecranul 
computerului. 

„Au spus şi la TV”. comentă Baronu’. „Ce-i aia?” 


întrebă, dar înţepeni, văzând privirea rătăcită a lui Cyrus. 

„Vrei să-i trimită Baronu' la plimbare pe ăia doi?” 
reformulă Fatima. 

Dar Cyrus: „Zi-le să intre, Vladimir! Te rog!” 

Grăsanul se aplecă peste birou. Îşi scoase batista din 
buzunar şi se şterse pe gât: 

„E voie?” o privi el pe Fatima în ochi. 

Fatima îşi ţuguie buzele şi rămase nemişcată. 

„În regulă”. admise ea într-un târziu, iar Baronu' o 
luă pufăind către uşă. 

Cyrus puse un CD cu muzică house. Binoclul ăla... 
Poate că nu slujise la torpilarea Lusitaniei, dar pe Cyrus îl 
ghidase perfect în studiul Patrei. Examinând-o, îşi dăduse 
seama că asculta postul lui de radio. O văzuse cum bătea 
ritmul în ritmul pieselor emise de Umma Nord şi avusese 
prilejul să vadă cum reacţionează la comentariile lui. La 
început, Cyrus îi catalogase reacţiile în funcţie de ce 
spunea pe post; în timp, ajunsese să planifice ce avea să 
spună, ca să provoace alte reacţii... Fusese o escaladă 
mentală spectaculoasă. Aşa constatase că atunci când 
difuza muzică house, Patra schimba postul. 

Uşa se deschise, iar Patra şi Eric intrară în birou. 

Patra era brunetă, înaltă şi slabă; avea o pălărie 
neagră cu boruri largi: ţinea colţurile gurii coborâte, a 
plictiseală. Pe sub pelerina de catifea roşie - pătată discret 
de fulgii de zăpadă - purta un taior negru. Se aşeză. 

Eric rămase în picioare. Avea nasul coroiat, iar 
buzele îi erau la fel de subţiri ca ale Patrei. Purta haină de 
lână englezească şi pantaloni de mătase de Shantung. 

„Cyrus Fugger?” se interesă el, ceremonios. 

„Eu sunt... Eric Welser?” întrebă Cyrus rămânând 
nemişcat în scaun. Privea ţintă la mâna dreaptă a lui Eric. 

„Exact”. Eric zâmbi cu jumătate de gură şi băgă 
mâna în buzunar. Cyrus îi făcu semn să ia loc, dar Eric 
rămase în picioare, uitându-se la Fatima şi la Baronu'. 
„Dorim să discutăm numai cu tine”. 

Iar Cyrus: „Vladimir! Ne laşi singuri?” 

Grăsanul se strecură afară precum o focă gravidă, iar 


Cyrus se miră, pentru a câta oară, că nu lăsa o dâră de seu 
în urma lui. 

„Noi doi şi cu tine, Fugger!” accentuă Eric, încurcat. 

„Suntem numai voi doi şi cu mine”. 

„Presupun că doamna este Fatima Axelrod. Dorim 

„Eu sunt Cyrus Fugger”. stabili Fatima. „Nu iei loc?” 

„Discuţia”, oftă Eric, „ne priveşte numai pe dl. 
Fugger, pe Patra şi pe mine”. 

Se aşeză. Cyrus nu-l slăbi din priviri, dar prinse cu 
coada ochiului gestul ciudat al Patrei: îşi trecu degetele 
peste colanul care se termina sub forma unor minusculi 
trifoi de argint. Trifoii aveau o semnificaţie, dar la acea oră 
lucrurile erau încă vagi pentru Fugger. 

lar Fatima: „Corect... Discuţia ne priveşte pe toţi trei, 
Eric: pe Cyrus, pe Patra şi pe tine! Ştii, sunt întrebări pe 
care Cyrus nu le aude. Există răspunsuri la care nu are 
voie să se gândească... Eu stabilesc la ce merită să fie 
atent”. 

Patra îşi încleştă degetele pe colan. Se tot juca cu el, 
privind scăpărător la Cyrus. 

„O să fie o conversaţie dificilă”. spuse ea. „Nu se 
poate să rămânem doar noi şi cu tine?” 

„De ce nu te faci comodă?” îi sugeră Fatima, 
privindu-i pelerina. 

„Pentru că ori aici, ori afară, totuna e!” 

„Ah...” pufni Fatima şi îşi fixă ochelarii. Se uită la 
mâinile Patrei peste ramele înguste de nichel şi strâmbă 
din nas. 

Eric se foi în fotoliu, îşi descheie pardesiul şi scoase 
un plic pe care îl împinse în faţa lui Cyrus. 

„Îl recunoşti?” 

Cyrus dădu să-l ia, dar Fatima i-l trase din faţă cu un 
gest blând. 

„Sunt lucruri pe care Cyrus nu poate să le vadă fără 
acordul meu”. 

„Aş vrea, totuşi, ca Cyrus să citească scrisoarea... El 
a scris-o! Are voie, sau nu, să se uite la ceva făcut cu mâna 


lui?” 

„Câteodată, da. Câteodată, nu”. 
desfăcu scrisoarea şi se apucă s-o citească. 

Patra se răsuci şi privi către pervazul ferestrei ce 
dădea spre Segundo Boulevard, fixând binoclul. 

„Un ceai?” se interesă Cyrus, amintindu-şi că Patra 
trebuia să reacționeze astfel. 

„Numai Champo. Champo de Nanking”. zâmbi Eric. 
„Ei?” o scotoci pe Fatima cu privirea. „Poate Cyrus să 
citească scrisoarea pe care ne-a trimis-o?” 

„O secundă”. zise ea şi, strecurând coala de hârtie în 
faţa lui Cyrus, scoase aparatul şi-l fotografie cum parcurge 
primele rânduri. 

Patra tresări, ca de obicei: 

„Eric, oamenii ăştia...” Fatima îi făcu semn să tacă şi 
blitz-ul se aprinse încă o dată: de data asta, cadrul îi 
prinsese pe toţi trei. 

Patra se îmbujoră: „Eric! Cred că...” 

„Potoleşte-te! Avem o problemă de rezolvat. N-o lua 
personal”. 

Cyrus n-a trebuit să citească niciun cuvânt. Doar 
privind hârtia, şi-a amintit ce avea de spus în acea clipă: 

„Înţeleg că aţi venit ca să negociem înainte ca 
epidemia să cuprindă întreg Baabylonul”. 

„Întreg ce?!...” căscă Eric ochii. 

„Întreg Baabylonul”, interveni Fatima, „iar dl. Fugger 
o să ignore exclamaţia ta! Dacă vrei să reformulezi...” 

„Mai bine l-am lăsa pe Cyrus să citească scrisoarea”. 
interveni Patra, jucându-se cu colanul, însă Fugger nu ştia 
cum să-i interpreteze gestul - nu era sigur dacă era 
consecinţa programării sale, sau pură întâmplare... 
Oricum, la ora 9.20 fix, Cyrus se apucă să citească 
scrisoarea. 

Mă gândeam că de vreme ce există molecule de ARN- 
m secretate de cortexul cingulat şi care, prin sinteză, 
servesc la fixarea informaţiei în ceea ce noi, profanii, 
denumim uzual prin cuvântul memorie, anumiţi germeni 
care se folosesc de ARN-m pentru a produce maladii 


zâmbi Fatima, 


contagioase, pot fi utilizaţi pentru generarea unor mesaje 
dirijate către cortexul cingulat şi, implicit, către memoria 
fiecăniia dintre noi. 

În context, mă întreb, cu ce se ocupă de fapt 
Corporaţia BBB, având în vedere cercetările ei atât în 
domeniul memoriei cât şi al geneticii şi al microbiologici? 

Pe urmă: există vreo legătură între Corporaţie şi 
epidemia de febră angiomatoasă care va debuta în seara 
de 23 decembrie? 

Eu unul mi-am făcut datoria de cetăţean şi am 
anunţat presa (în speţă, ziarul Tribuna) încă de acum o 
săptămână, deşi, slavă lui Dumnezeu de sus, mi se pare că 
întreaga presă (Radio Umma Nord inclusiv) nu e decât o 
imensă groapă de gunoi de care, personal, nu ţin cont. 
Însă, ca factori generatori de alibiuri personale, ziariştii au 
un rol bine determinat... Pentru Cyrus Fugger, bien sur. 
Debutând în 23 decembrie, epidemia nu va face altceva 
decât să le confirme veridicitatea informaţiilor transmise 
de mine cu o săptămână în urmă. De altfel, redacţia 
Tribunei va primi încă o scrisoare, chiar pe 23, prin care li 
se va arăta cum va evolua epidemia de aici înainte. 

Urma semnătura (neschimbată) a lui Cyrus Fugger. 
După semnătură, urma data: 20 decembrie. Concepuse 
scrisoarea exact la o săptămână după ce dezinfectase 
apartamentul. 

Intoarse fotocopia de pe o parte pe alta, deşi 
rândurile ocupau mai puţin de jumătate din pagină. Nu-şi 
amintea să le fi scris... Nu-şi amintea nici de celelalte două 
scrisori, trimise Tribunei. Nu-i spunea nimic nici numele 
bolii, febră angiomatoasă. lar despre cortexul cingulat, 
habar n-avea ce-ar fi putut să însemne. 

Examină din nou fotocopia. Era, într-adevăr, scrisul 
lui, cel regăsit după zece ani de exil amnezic. Semnătura 
era inconfundabilă. La fel şi opiniile despre presă. La fel şi 
topica ciudată în care intercalase două cuvinte în 
franceză... Două cuvinte în franceză... 

Eric dădu să zică ceva, dar se opri şi se uită la 
Fatima: 


„Pot să fac o remarcă în legătură cu scrisoarea?” 

„Dacă te referi strict la scrisoare, da”. 

„În regulă... Uite ce e, Fugger! Scrisul ăsta, nu are 
rost să negi, îţi aparţine!” 

„Da. E scrisul meu”. Cyrus privi fotocopia, extrem de 
atent şi repetă. „E scrisul meu. Fără îndoială”. 

„De ce ne ameninţi?” 

Fatima aţinti un deget către Eric: 

„Această întrebare trebuie reformulată, d-le Welser!” 

Eric se strădui să rămână impasibil, dar Patra strivi 
din nou colanul între degete. Abia atunci, Cyrus clipi în 
felul ştiut, iar Patra răsuflă, uşurată. 

„Bine”. acceptă Eric fără să bage de seamă nimic. 
„Ce ştii tu despre ARN-m şi mecanismele memoriei?” 

Cyrus se foi pe scaun, dar Fatima îl scuti de răspuns: 

„Îi sunt psihanalistă, d-le Welser şi îl cunosc foarte 
bine. Se pricepe doar la muzică”. 

Iar Patra: „Nu era mai bine să-l laşi să spună singur 
chestia asta?” 

„Am semnat un contract cu DJ Fugger”. replică 
Fatima. „Vă spun că se pricepe doar la muzică. Atât. Il 
cunosc perfect. Într-atât de bine încât vă pot spune că nu 
el a scris scrisoarea. De zece ani încoace ştiu tot ce face şi 
văd cu tot ce umblă. Îi văd pe toţi cei cu care se întâlneşte. 
Am notat obiectele cu care intră în contact în mod obişnuit 
precum şi cele peste care dă accidental. Oameni şi lucruri, 
ştiu tot ce face parte din viaţa lui: nu el a scris scrisoarea”. 

„Semnătura e a lui însă”. remarcă Eric. „lar articolul 
din Tribuna e semnat tot cu numele lui... Nu citiţi ziarele?” 

„Nu”. ridică Fatima sprâncenele. „Cyrus habar n-are 
de existenţa vreunui ziar care să se cheme Ttfbuna. Ştiai 
de el?” 

„Nu. Dar acum aş vrea să-l citesc”. 

„ÎL am la mine”. zise Patra şi scoase de sub pelerină 
jurnalul împăturit. I-l dădu lui Cyrus, iar el simţi imediat 
aroma unui parfum amărui. Sels Arctiques, îşi zise deşi nu- 
l] mirosise niciodată. Auzise însă reclama în studio. 

Despături ziarul. Era din 14 decembrie. Articolul, 


anunţat pe prima pagină, titra: DJ faimos atrage atenţia 
asupra posibilului Armageddon. Articolul propriu-zis se 
afla în pagina a treia. Cineva îl încadrase cu un marker 
roşu aprins şi n-o făcuse de mult pentru ci se simţea încă 
mirosul puternic de tuş în care aroma de Sels Arctiques se 
afunda ca într-un sorb. 

Trebuie să intri în vâltoare, iar eu habar n-am ce ai 
de făcut - îi reproşă deodată celălalt, iar Cyrus simţi aburii 
răcoroşi ai fricii cum îi înţepenesc în stomac. Dacă celălalt 
era dirijat de  Welseri, după cum primise nişte 
avertismente? Dar, nu mai avea cum să dea înapoi şi se 
cufundă în lectură, după cum era scris. Cuvintele-cheie din 
articol se înşiruiau în ordinea pe care o aştepta. Le numără 
şi, văzând că-i ies la socoteală, răsuflă uşurat: epidemie, 
febră, dezordine, bucle chimice, pete vişinii, sistem, 
vărsături, pământ al făgăduinţei, germeni, ameţeală, 
gnoză, antibiotice, artefacte, nesiguranță,  amnezii 
parcelare, curățenie, inducția memoriei colective, 
sloganuri, contagiune, Corporația BBB, eclipsa mileniului, 
falsuri... 

Articolul se încheia cu o întrebare lăsată fără 
răspuns: de ce ne fac ei vaccinuri? 

Cyrus ridică ochii din ziar: 

„Şi articolul de azi?” se interesă el. 

„L-am blocat. Avem relaţii, d-le Fugger”. 

Cyrus privi iarăşi fotocopia. Nu-şi amintea să fi scris 
scrisoarea - în schimb, îşi amintea din ce în ce mai clar că 
aşa trebuiau să se desfăşoare lucrurile. 

Patra se jucă iarăşi cu colanul de argint, iar Cyrus îşi 
aminti că acum le oferea Welserilor o ţigară. Întinse 
pachetul spre Patra. „Fumezi?” 

„Presimt că o să mă reapuc de fumat zilele astea”, îi 
dădu ea răspunsul ştiut şi dădu drumul colanului, „dar n-aş 
vrea să încep acum”. 

Cyrus ridică din umeri şi se uită la Eric. Refuză ţigara 
cu un gest scurt. Zise: 

„Iti urmărim emisiunile de pe vremea când aveai 
Umma Nord...” 


„O faceţi şi acum. Toţi o fac. Nu-i meritul vostru”. 

„Te deranjează Corporaţia?” 

„Nu”. 

«Atunci, te deranjează că vindem vaccinuri? Că 
facem cercetări pe animale? Că testăm medicamente?” 

„Oh, medicamentele...” tresări Cyrus. „Am prieteni 
care au confundat medicamentele cu muzica. Unii dintre ei 
şi-au tras gloanţe în cap, alţii au ajuns prin canale şi alţii s- 
au umplut de bani. Ferice de primii!” 

„Medicamentele noastre nu fac rău nimănui, 
Fugger!” 

„Medicamentele voastre nu mă interesează...” 
exclamă Cyrus. „Nici ele, nici experienţele pe animale, nici 
vaccinurile!” Se uită la fotocopie. „Nu asta e problema 
mea, d-le Welser!” 

„Atunci? 

Cyrus încremeni în scaun. Acum ar fi trebuit să-i dea 
lui Erie un semn, dar nu-şi amintea cum anume trebuia s-o 
facă. Pur şi simplu nu-şi amintea. Binoclul, Patra, colanul 
care se: termina sub forma celor doi trifoi de argint - se 
legau cumva, dar cum? Cum? 

Se îndreptă şi trase cu ochiul la picioarele Patrei. 
Suficient de scurt cât să nu încalce buna-cuviinţă, dar 
suficient de evident cât să-l facă pe Eric să privească la 
Fatima strângând din dinţi: 

„Vreau să-i spun lui Cyrus ce am aflat în legătură cu 
scrisorile, aşa că nu mă întrerupe!” 

„O secundă”. 

Fatima ridică fotocopia, folosind-o ca pe un paravan. 

„Nu-i dejoacă!” îi zise lui Cyrus. „Tipii ăştia vor să te 
înfunde şi, cu hârtiile pe care le au, pot s-o facă. Niciun 
juriu n-o să te achite din pricina unui sindrom de 
inadecvare primară. Aşa că, spune-mi! Când ai scris 
scrisorile? Poate ne înţelegem cu ei...” 

„Când să le fi scris?” 

„Uite... cât timp nu stau cu ochii pe tine...” 

Cyrus pufni. Atunci se uita cu binoclul la Patra, nu 
scria scrisori! Fatima... îşi dădea seama ce se petrece? 


Dacă da, de partea cui era? 

„N-am scris eu scrisorile”. 

„Scrisul e totuşi al tău”. 

„Da. Dar n-am scris eu scrisorile!” 

„Bine! Dacă n-ai curajul să recunoşti acum, întrerup 
discuţia. O reluăm când vrei. Dar dă-mi voie să cad la 
învoială cu ei! Au două documente care poartă semnătura 
ta... Oamenii ăştia te pot înfunda când au chef, pricepi?” 

„N-am scris eu scrisorile. Cum să recunosc ceva ce n- 
am făcut?... Nu recunosc decât că ăsta e scrisul meu. Asta 
da”. 

Fatima lăsă fotocopia în jos. Dumnezeu ştie cum 
făcuse Cyrus de-i adusese pe ăştia aici! Dumnezeu ştie 
dacă povestea asta nu-i dădea planurile peste cap! 

„Sunt de acord să-i povesteşti lui Cyrus ce ai aflat 
despre scrisori. Numai, fă-o rar, ca să te pot întrerupe dacă 
e cazul. Dă-i drumul, d-le Welser!” 

„Aşadar. Scrisoarea ne-a parvenit prin curier şi am 
dat-o de la bun început celor de la securitatea Corporaţiei. 
Ei au studiat-o, au prelevat probe din hârtie şi mostre de 
material biologic - picături uscate de salivă şi de sudoare - 
apoi au făcut un raid prin locurile pe unde te învârți, 
prelevând şi de acolo probe, le-au comparat şi au căpătat 
confirmarea: sudoarea şi saliva de pe scrisoare sunt ale 
tale. Apoi au citit şi au analizat textul. Te-au ascultat la 
radio, ţi-au studiat exprimarea şi au căpătat altă 
confirmare: preferinţele de vocabular şi tiparele tale 
verbale se suprapun cu cele din scrisoare... În sfârşit, ne- 
au dat scrisoarea în original. Bineînţeles”, făcu el semn 
către fotocopie, „am avut textul la îndemână de la bun 
început. Concluzia lor e fermă: ai scris scrisoarea cu mâna 
ta”. 

Welser făcu o pauză şi se uită ţintă la Fatima. 

„Uite ce e. Avem motive să credem că Cyrus are... 
prieteni la noi. Numai de la ei putea să afle despre 
legătura dintre moleculele de ARN-m, memorie şi 
germeni... E o informaţie bine păzită, deşi n-o folosim în 
scopul pe care ni-l atribuie el. Pot să-l întreb ceva 


personal?” 

Fatima se încruntă: „Ştiu ce vrei să-l întrebi. N-o 
face!”8 

Eric ridică din umeri şi continuă să povestească ce se 
întâmplase după primirea scrisorii. În paralel cu 
supravegherea lui Cyrus, serviciile de securitate 
studiaseră hârtia pe care fusese scris mesajul. De la bun 
început, li se păruse prea îngălbenită şi cu îndoiturile 
exagerat de marcate, încât părea cu mult mai veche decât 
o arăta data expediției: 20 decembrie. 

Reuşiseră să determine anul de fabricaţie al hârtiei 
precum şi locul unde fusese produsă. Făcea parte dintr-un 
lot scos pe piaţă deCelul ose Breakdown Inc., în data de 
18.07.1989. In ce priveşte plicul, care avea un model 
deosebit (era dublat cu polietilenă cu bule de aer, din cea 
folosită pentru expediţia obiectelor fragile) era şi el vechi 
de zece ani, fiind fabricat de nişte meşteşugari italieni, 
specializaţi în coletăria de lux. Vespucci se chemau, iar 
sediul lor se afla la Florenţa, pe Via Visconti... 

Vespucci dăduseră faliment în 1991, dar plicul cu 
pricina fusese confecţionat în 1988. În oraş se afla o 
singură papetărie care achiziţiona plicuri Vespucci: 
magazinul lui Dietrich din Cardinals. 

„Ciudat...” remarcă Cyrus. „Nu e decât o papetărie 
care cumpără plicuri Vespucci în tot Baabylonul?” 

Eric tresări, dar Fatima îi făcu semn să răspundă 
direct, ca şi cum nimic nu i-ar fi atras atenţia. 

„Doar Dietrich cumpăra de la Vespucci aici în oraş”. 
sublinie el. „De altfel, achiziţiona şi hârtie de la Celulose 
Breakdown Inc”. 

„Am să trec şi eu pe la Dietrich ăsta...” zise Cyrus. 

„N-ai să-l găseşti. Dietrich e mort, iar în locul 
papetăriei e un magazin de computere. În schimb, poţi să-l 


8 Gloria mi-a povestit despre o variantă în care Eric ajunge să-i pună 
lui Cyrus acea întrebare cu caracter „personal". Aşa-zisa întrebare îl 
acuza pe Cyrus de homosexualitate de fapt, iar acesta a dat un răspuns 
interesant, care a amuzat-o pe Gloria: „îmi place mai mult sexul în cărţi 
sau pe ecrane decât cel efectiv. Dar nu sunt homosexual..." 


întâlneşti pe fiul lui. Habar n-are ce fel de afaceri a făcut 
taică-său. Nu i-a moştenit decât datoriile...” 

Între timp, a continuat Eric să explice, cei de la 
laborator au stabilit că scrisoarea a fost scrisă cel mai 
târziu în '89, '90. De atunci, a aşteptat ani de zile să fie 
ridicată de mesager pentru a fi dusă în 20 decembrie la 
sediul Corporaţiei... La fel stăteau lucrurile şi cu scrisorile 
trimise la redacţia Tribunei. 

„Există opinia că tu eşti responsabil de epidemie şi că 
ai interes să ne-o pui nouă în cârcă...” încheie Eric. 

„Există opinia...” îl îngână Fatima. „Cine o are?” 

„Consilierii noştri de securitate...” 

„Sunt DJ”. se apără Cyrus. „Cum să fiu responsabil 
de epidemie?” 

Erie îl privi lung. 

„Lasă prostiile, Cyrus! Ca să punem degetul pe rană, 
ar fi trebuit să stăm de vorbă fără să fie Fatima de faţă!” 

„Nici tu n-ai venit singur...” constată Cyrus. „Pe 
mesagerul acela l-aţi găsit?” 

„Nu. L-a văzut doar portarul de la redacţia ziarului, 
dar era o zi întunecată, iar tipul a dispărut cât ai bate din 
palme după ce a lăsat scrisoarea. Cică ar avea cam 18 ani, 
că ar fi roşcat, slab şi pistruiat. Vorbeşte tărăgănat, de 
parcă ar fi luat Artan...” 

„BBB nu produce şi Artan?” 

„Nu. Nu producem Artan”. Eric făcu o pauză, răsuflă 
adânc, uitându-se la Fatima care îi făcu semn să se 
stăpânească, după care găsi totuşi un motiv să 
izbucnească: „N-am dat de puştiul ăla, fir-ar al naibii să 
fie! Sunt cel puţin 100.000 ca el în...” 

„In Baabylon!” accentuă Fatima, luându-i vorba din 
gură. 

„Mă rog. Aici în oraş”. clătină Eric din cap, pufni şi se 
uită la Patra. 

„Discuţia ţi se pare penibilă, d-le Welser... De ce n-o 
întrerupi?” îl îmboldi Fatima. 

„Pentru că la mijloc e Corporaţia! Corporaţia mea! Şi 
pentru că totul se leagă de Cyrus...” 


„Să fie doar Corporaţia? Şi dl. Fugger?” 

Acum, Patra ar fi trebuit să întrebe: Dumnezeule! 
Dar ce boală are omul ăsta, de fapt? De afară se auzeau 
claxoanele, frânele şi motoarele ambalate pe Segundo 
Boulevard, cea mai lungă arteră din Baabylon, cea despre 
care Fatima credea că se întinde până hăt! - la marginea 
oraşului, dincolo de care, cine ştie cum, vă întindeţi voi, 
ceilalţi. Deşi strângea din nou colanul între degete, Patra 
spuse cu totul altceva decât îşi amintea Cyrus: 

„Oamenii noştri ţi-au scotocit prin hârtii după ce 
THbuna a primit prima scrisoare semnată Fugger. Am aici 
câteva note în care figurează scrisul tău de acum 5 - 6 zile. 
Iată-lel...” 

Un snop de fotocopii ateriză în faţa lui Fugger de 
parcă Patra le-ar fi scos din pelerină prin prestidigitaţie. 
Cyrus le examină, apoi îşi frunzări notițele zilnice 
răspândite pe birou, regăsind hârtiile originale. 

„Mda. Nu mai scriu pe hârtie de la Celulose 
Breakdown şi nici plicuri Vespucci nu mai am”. 

„Cât despre scris, ce să mai vorbim...” făcu Patra. 
„Nici în 13, nici în 20 nu aveai scrisul ăsta. Aş putea să 
spun că l-ai schimbat specia], dar atunci, de ce să fi revenit 
la el?” Se opri şi îl privi pe Cyrus, descumpănită. El se 
zgâia la ea, gândind: peste câteva clipe o să-mi spună ceva 
despre un film... Era sigur de asta, deşi celălalt nu dădea 
niciun semn de avertisment. 

„BBB este o firmă cât se poate de onorabilă”. reluă 
Eric, rar. „Tu eşti amestecat în povestea asta, ştii mult mai 
mult decât recunoşti, iar eu ştiu ce ai de gând. Nu am de 
ales şi o să ripostez cu toată energia!” Făcu o pauză în 
care îl privi pe Cyrus drept în ochi. „Pot să atac şi eu... 
Chiar prin justiţie, să zicem”. 

Nu prin justiţie avea s-o facă! Te voi zdrobi, Fugger! 
O să te transform într-o păpuşă paralitică, oarbă şi mută, o 
păpuşă care poate doar să respire şi să audă cum se mişcă 
lumea din jur. Nu te atinge de BBB! 

— Asta spuneau ochii lui Eric. 

Cyrus înghiţi în sec. 


„D-le Welser”, zise Fatima, „era mai bine să purtaţi 
doar cu mine această discuţie...” 

„M-am interesat... Inadecvarea primară nu te 
privează de discernământ. Cu el trebuia să vorbesc. Imi 
cer scuze pentru agresivitate, dar Fugger ştie bine că n- 
aveam de ales!” se ridică el, gata s-o ia spre ieşire. 

Numai că Patra nu se clintea din fotoliu. 

„Plecăm!” se apropie Eric de ea. 

Patra îi făcu semn să aştepte şi-l întrebă pe Cyrus: 

Jiaabylon, spuneai?” el încuviinţă. „Nu are sens”, 
reluă ea, „dar coincidenţele rămân. Fie acum zece ani, fie 
acum câteva zile, scrisorile au fost scrise, iar epidemia a 
început după cum scrie în ele...” 

„Plecăm, Patra!” îi şopti Eric. „Ce ai?” 

„Câte coincidenţe! Seamănă cu filmul... Ce ni se 
întâmplă seamănă cu filmul care circulă pe sub mână... Cel 
de care a povestit Mihrab...” 

Welser o luă de braţ şi o trase afară din birou, 
făcând-o să se înroşească. El lansă un la revedere peste 
umăr, iar Patra bâigui un salut. 

Cyrus răsuflă uşurat: n-o privise degeaba cu binoclul 
în anii cât avusese scrisul schimbat! Nu-i părea rău decât 
că n-avea alături de cine să se bucure de începutul 
traversadei pe care o pusese la cale preţ de zece ani! 

x 

Mihrab Kader avea mai mult de un metru optzeci. 
Era slabă şi umbla într-o gal labia albastră ce o drapa în 
falduri foşnitoare; o feregea neagră îi ascundea faţa, iar o 
pereche de mănuşi de mătase bleumarin îi acoperea 
mâinile. Joseph Welser îi făcu semn să se descopere, dar ea 
clătină din cap şi se aşeză în fotoliu cu o succesiune de 
mişcări degajate. i 

Jucau această piesă de ani de zile. Incă de când îi 
studiase dosarul, Joseph aflase că Mihrab nu şi-ar fi 
dezvelit faţa nici ameninţată cu moartea. Era posibil ca 
nici chiar ea să nu-şi fi văzut trăsăturile vreodată - 
tuaregă, crescută în apropiere de Tombuctu, învățase că 
oglinzile, reflectând lucrurile create de Allah, erau lipsite 


de pietate, de vreme ce singur Allah avea monopolul 
manifestării. Asta i-o spusese ulema Ziwad Bani Sadr de 
când era mică, aşa că acasă la ea nu existaseră niciodată 
oglinzi. În schimb, dormea complet dezbrăcată. Numai că 
se învelea până în gât şi locuia singură... 

„Nu-i de glumă”. Începu Joseph într-un târziu şi făcu 
semn spre ecranul computerului care afişa genericul de 
final al unui film. În acel moment intrară Patra şi Eric. 
Joseph îşi dădu ochii peste cap şi închise aparatul. 

„Aţi fost la Fugger, nu-i aşa?” îi întâmpină el direct. 

„La Fugger am fost... Tu i-ai spus, Mihrab?” 

„Nu era nevoie s-o facă”. Joseph suflă mai greu, iar 
degetele îi forfotiră pe birou până găsi capsulele cu 
nitroglicerină. „Cum s-a purtat cu voi?” 

„Bizar”. admise Patra. „Nu ştii precis: are legătură cu 
scrisorile, sau nu? Un tip ciudat...” 

Şi Eric: „Il cunoşti pe Cyrus?!” 

„Nu încerca să mă prosteşti, Eric! Orice Welser stă 
cu ochii pe Fuggeri, şi orice Fugger stă cu ochii pe 
Welseri! Ştii asta foarte bine! După ce Fugger a vândut tot 
şi s-a lăsat de treabă, am crezut că a înnebunit şi l-am lăsat 
baltă... Am fost un prost. Fuggerii nu înnebunesc, doar se 
ascund. Acum, plătim cu toţii prostia mea. Vizita voastră la 
el n-a rezolvat nimic... Of, mai bine v-aţi duce să vedeţi 
filmul, Cel mai înalt Turn din Baabylont”. 

„Nu văd legătura, dar o să mergem mâine seară. La 
premieră”. 

„O să fie prea târziu”. făcu bătrânul şi plescăi. „Fiind 
vorba despre un Fugger, o să fie prea târziu... Acum şaişpe 
ani, când am aflat că un Fugger lucrează vizavi, m-am 
apucat să-l ajut să-şi vadă de treaba pe care o începuse. 
Am făcut din el un om bogat. Dar sângele apă nu se face şi 
el a lăsat afacerea baltă!” 

„Dar cine dumnezeu sunt Fuggerii?” întrebă Patra, 
problema lui Eric, nu ata!” 

„Numele meu e Patra Nogales Welserl Deci e şi 
problema mea!” 

Bătrânul se schimonosi. Apoi: 


„După ce o să naşti un Welser, vei fi şi tu o Welser; 
până atunci, eşti doar o Nogales”. 

„În cazul ăsta...” se ridică ea din fotoliu. 

„Ai răbdare...” o opri Eric. Se uită la Mihrab. „Cât de 
mult crezi că ştie Cyrus?” 

„Şi-a dezinfectat casa. Şi-a cumpărat antibiotice 
artizanale. A scris trei scrisori. Numele lui e legat de al 
epidemiei. E gata să lanseze o traversadă... Nu ţi se pare 
suficient?” 

Joseph hohoti: 

„Nu te pune cu ea, fiule! Mihrab Kader”, începu el să 
recite, „42 de ani. Rezidentă în Mali până acum 
nouăsprezece ani, când Tombuctu a căzut sub cizma 
milițiilor algeriene biruitoare, slăvit fie numele lui Allah, 
atotputernicul!” 

„Eşti musulman, Joseph?” îl întrerupse Mihrab, 
foşnind sec din gallabia. 

„Welserii musulmani sunt extrem de rari”. - Joseph 
înghiţi resturile capsulei de nitroglicerină, regretând că 
doctorul nu-i dădea voie să ia mai mult de două pe oră. „Ca 
şi Fuggerii, de altfel... Ei cred că Baabylonul e al lor, ceea 
ce, evident, e o prostie! Baabylon a fost, este şi va fi 
proprietatea noastră exclusivă. Dar asta nu-i împiedică pe 
Fuggeri să lanseze, periodic, traversade prin care încearcă 
să pună mâna pe Baabylon... De câtă vreme eşti pe urmele 
lui, Mihrab?” 

„Dinainte să plec de acasă, inch 'Allah”. 

„Ah”, exclamă Eric, „ştiai de atunci că Cyrus are ceva 
cu noi?” 

„Da”. recunoscu ea. 

„Şi cu toate că ştiai că Cyrus ne are în vizor, n-ai spus 


„Nu”. 

„Aha”. făcu Eric şi îşi sprijini bărbia în palme. 
„Mentorul tău, Bani Sadr, ştia şi el cumva despre Cyrus?” 

„Bineînţeles. Radiourile bat peste tot în lume. Cu un 
aparat bun prinzi orice fel de post”. 

„Cyrus n-a emis decât în FM, iar FM-ul nu trece 


oceanul. Nu mai spun că înainte să pleci din Tombuctu, 
Cyrus nu emisese nicio secundă de muzică”. 

„Corect. Pe vremea aia n-auzise nimeni de Cyrus. Dar 
Bani Sadr ştia de el”. 

lar Eric: „Mihrab! De fapt, tu ai o problemă 
personală cu Fugger...” 

„Aveam. Între timp el a atacat Corporaţia. Acum, 
avem cu toţii o problemă personală cu Fugger. Şi cu 
Fatima, doctoriţa asta a lui care trimite prea multe mesaje 
în reţea în ciuda banilor cu care o plătim”. Se făcu linişte. 
Se auzea doar Mihrab, trăgând din ţigară, întrebă: 
„JJismillah! Dar cine dumnezeu conduce Corporaţia asta, 
Joseph?” 

Joseph ridică sprâncenele, se apucă cu mâinile de 
marginea biroului şi răsuflă greu; venele de pe gât i se 
umflaseră, dar Eric se grăbi să zică: 

Amândoi o conducem! Şi Joseph, şi eu”. 

„Asta nu înseamnă că iei hotărâri de capul tău!” 
izbucni Joseph. „Nu pleci, de la tine putere, să iei 
interogatorii unui Fugger!... Te-ai dus la Fugger, fără să te 
intereseze că aşa o să strici lucrurile mai rău!” 

„Fugger”, zise Patra, potolită, „ne ameninţă pe noi 
doi în primul rând!” 

j, Fugger ameninţă Corporaţia, iar voi doi nu sunteţi 
Corporaţia! încă! Şi, ca orice Fugger, Cyrus nu ameninţă 
doar Corporaţia! N-aţi auzit ştirile? Aveţi habar, măcar, ce 
consecinţe are o traversadă?” 

„Pe tipii ca Cyrus nu-i bruschezi cu vizite iritante, 
Eric”. interveni Mihrab. „Poartă-te cu ei respectând ceea 
ce la 'Tombuctu se cheamă shari a. Vreau să spun că e 
imperativ să-i laşi naibii în pace! Cu ei nu merge niciun fel 
de tranzacţie, iar strânsul cu uşa nu ajută la nimic!” 

„De ce nu l-ai oprit tu dacă eşti pe urmele lui de atâta 
timp?” 

„Nu era nevoie, câtă vreme pe Fatima o încurajez 
chiar eu să scrie afară! Sunt oameni care ţin cont de ce 
zice ea, iar mesajele ei aveau toate şansele să schimbe 
operatorii! Dacă-i ştii dinainte, îi poţi pregăti o surpriză 


frumoasă lui Cyrus! Doar aşa poţi să-l opreşti să facă din 
Baabylon o posesiune Fugger! Aşa însă, ai făcut-o deroaie 
cu vizita la el! Trebuia lăsat să ne arate cât ştie şi ce 
poate! între timp, organizam ambuscada... O sintetizam. 7”. 

De afară se auziră sirenele unor ambulanţe. 

„Hai mai bine să vă spun cum stăm!” schimbă ea 
vorba. „L-am depistat pe tipul de la care a cumpărat Cyrus 
antibioticele cu care şi-a dezinfectat casa. E un japonez, pe 
nume Okazaki. E discret şi lipsit de pretenţii. Locuieşte în 
Hale. Stă mai mult prin farmacie, preparând medicamente. 
Cheyenne l-a descusut, dar Okazaki a pretins că n-a ştiut 
că a stat de vorbă cu Cyrus”. 

„A mai luat Cyrus legătura cu altcineva în afară de 
Okazaki?” 

„Cyrus nu ia legătura cu nimeni. Face doar drumul de 
acasă până la postul de radio şi înapoi. Nu primeşte şi nu 
dă mesaje nimănui. În afară de colegi, singurul tip cu care 
mai discută e un puşti de pe El Pico... Cyrus are telefon 
dar nu-l utilizează ca să vorbească: e conectat la internet. 
Intră într-un singur site, denumit Dilute Nation Alt., şi o 
face doar ca să piardă timpul: schimbă mesaje fără 
finalitate cu cei pe care îi găseşte pe acolo”. 

„Ziceai că şi-a dezinfectat casa...” 

„Oh... S-a pregătit bine de tot ca să lanseze 
epidemia! A suflat şi în iaurt! De ce crezi că vreau 
operatori noi? Şi el trebuie contaminat cumva!” pufni 
Mihrab, scoase un CD din gallabia şi îl introduse în CD- 
ROM. „Apartamentul lui Cyrus Fugger, în blocul Condict, 
cartierul Hale!” declamă ea. N 

Camera era aproape goală. In cadru se văzu un 
televizor care mergea în gol. Patul, dublu, era acoperit cu 
o pătură din polimeri. Pereţii goi, fără asperităţi, fuseseră 
proaspăt vopsiți cu o soluţie lavabilă. Pe noptieră abia 
pâlpâia o lampă. Cyrus nu păstrase decât o singură cale de 
comunicare cu exteriorul: apa curentă. In rest, 
apartamentul fusese debranşat de la rețeaua electrică, iar 
gaze nu avusese niciodată - nu avea nici maşină de spălat, 
nici frigider, nici alte obiecte de uz casnic. De unsprezece 


zile arunca la gunoi toate hainele murdare, le dădea foc şi 
îşi cumpăra altele noi. Sursa de energie care menținea în 
funcţiune televizorul, iluminatul şi computerul, era un 
generator electric care bâzâia într-un colţ. Era un motor 
de scooter Yamaha cu ţeava de eşapament scoasă pe geam, 
motor ataşat la o baterie Tudor scoasă dintr-un VW 
abandonat în cimitirul de maşini din Casbah. Mihrab 
pretindea că Fugger era încântat că nu trebuia să cumpere 
decât apă distilată şi benzină de 98 fără plumb ca să-şi 
menţină în funcţiune sculele din apartament. 

Era motivul pentru care vreme de zece ani, ca şi cum 
ar fi anticipat mişcările din aceste zile, întreţinuse o relaţie 
bizară cu un tip pe nume Moffat, care abia împlinise 
nouăsprezece ani. Moffat era un geniu al mecanicii şi ţinea 
un atelier de reparat maşini pe El Pico. Fugger se oprea în 
fiecare seară, în drum spre casă, în faţa atelierului şi 
stătea de vorbă cu el despre tot soiul de prostii, mai ales 
despre motoare, deşi nu era în stare să deosebească un 
carburator de o baterie. Cât timp Moffat fusese puşti, 
Cyrus obişnuise să-i ofere ciocolată sau chewing-gum, iar 
după ce crescuse îi oferise CD-uri, de parcă l-ar fi mituit 
din timp. De la el cumpărase benzină acum unsprezece 
zile, tot de la el luase şi apa distilată, iar tranzacţiile 
avuseseră loc la nişte ore atât de aiurite, încât oricine 
altcineva ar fi lăsat totul baltă şi s-ar fi rebranşat 
cumsecade la reţeaua electrică. Mihrab îl scannase pe 
puşti: nu avea legătură cu cel care adusese scrisorile la 
Corporaţie şi la ziar, nu se droga, nu cumpăra culturi 
„ameliorate” şi habar n-avea că făcea tranzacţii cu cel mai 
faimos D] din oraş... 

Imaginea de pe ecran se tăie, iar în locul ei apăru uşa 
de la intrarea în apartament. Nu avea broască. Era fixată 
cu doi drugi de oţel, puşi de-a curmezişul, prinşi în bare de 
metal ciocănit. Uşa avea şi un zăvor din fier, culisând într- 
un paralelipiped din lemn prevăzut cu un sistem de orificii 
dispuse după un algoritm complicat. Oamenii lui Mihrab se 
străduiseră să-l deschidă, dar fuseseră obligaţi să se 
oprească: orice forţare a dispozitivului antrena distrugerea 


lui - structura din lemn era extrem de fragilă - şi i-ar fi 
forţat să spargă uşa. Dar aceasta fiind blocată cu drugii, ar 
fi provocat un zgomot nemaipomenit până să intre. 

Cheia dispozitivului subtil, tot din lemn, atârna într- 
un inel suspendat lângă uşă. Din câte aflase Mihrab, 
întreaga structură i fusese montată în apartament încă din 
ziua în care Cyrus vânduse Umma Nord, de parcă ar fi 
anticipat de atunci necesitatea de a se asigura faţă de o 
efracţie. 

In casa lui Cyrus nu erau cărţi sau reviste. Biblioteca, 
goală în cea mai mare parte, nu conţinea decât un vraf de 
diskette, albume pe vinyl şi CD-uri puse alandala pe un 
raft, deşi Cyrus n-avea nicio sursă de muzică în 
apartament, excepţie făcând televizorul şi computerul. La 
televizor nu se uita, iar computerul îi servea doar ca să 
intre în site-ul în care sporovăia... Fatima însă, se folosea 
des de computer ca să transmită documente în reţea şi să 
ia legătura cu partenerii ei de afară, cu operatorii 
inclusiv... 

Imaginile se apropiară de intrarea în baie. Cineva 
decapase podeaua, iar pe cimentul lustruit erau aşezate 
câteva găleți. 

„Cyrus a scos gresia cu mâinile lui acum două 
săptămâni. Tot de atunci, strânge apa de băut şi de spălat 
în găleți. Găleţile sunt din metal şi le curăţă după fiecare 
întrebuințare cu hiperfosfat de potasiu industrial. După ce 
le spală, le umezeşte cu alcool şi le dă foc. Apoi le umple şi 
fierbe apa cu un fierbător construit din câteva rezistenţe 
puse în serie, procurate de la puştiul cu atelierul de 
reparat maşini. După ce apa se răceşte, pune câte două 
grame de sublimat de mercur în fiecare găleată, cu rol 
antiseptic şi dezinfectant. Dacă are de gând să folosească 
apa pentru spălat, procedura se încheie aici. Dacă are de 
gând s-o bea, pulverizează în apă praful din capsulele de 
antibiotice pe care le-a cumpărat de la Okazaki. Ca şi cum 
s-ar teme mereu de un desant microbiologic asupra casei 
sale... în aşteptarea zilei de azi. Cooperând, fără s-o spună, 
cu Fatima, de parcă ar ataca... Baabylon de la două 


capete”. 

lar Patra: „Cyrus a vorbit mereu despre Baabylon, 
pronunţat cu doi a. A văzut filmul?” Mihrab negă, iar Patra 
se întoarse spre Joseph. „Despre ce e?” 

„Despre o epidemie! Un tip pe care îl cheamă 
Alexander se uită cu binoclul în clădirea de vizavi, în biroul 
unei femei pe care o cheamă Patricia. Într-o bună zi, 
Patricia şi soţul ei, un oarecare Gabriel, Se duc să stea de 
vorbă cu Alexander, numai că nu-l găsesc singur. Cu ele o 
femeie pe care o cheamă Latifa, şi ea le tot cenzurează 
discuţia, pretextând că Alexander are o boală mintală şi că 
trebuie protejat. Pe urmele lui Alexander a pornit o tipă 
înaltă, de culoare... O cheamă Farah Muwattali şi a umplut 
bulevardul cu vreo douăzeci de agenţi care îl 
supraveghează pe Alexander şi clădirea în care lucrează”. 

Eric dădu din cap şi întrebă: 

„Câţi oameni ai pe Segundo Boulevard, Mihrab?” 

„Nenumăraţi”. 

„In Cel mai înalt Turn din Baabylon”, continuă 
Joseph, „Farah, extrem de suspicioasă, o urmărea şi pe 
Patricia... Ea nu înţelegea cum de lucrările lor secrete 
ajunseseră în posesia lui Alexander, care plănuia un atac 
decisiv asupra firmei la care lucrau soţii... Miza cea mare 
fiind, de fapt, Baabylon!” 

„Minunat! Cine joacă în rolul acestei Farah?” fornăi 
Mihrab. 

„Grace Jones. I-au pus lentile de contact albastre. Nu 
ştiu de ce, pentru că figura nu i se vede decât o singură 
dată în film”. 

„Aha”. făcu Mihrab şi, spre uluiala lor, duse mâinile 
la cap, descopcie feregeaua şi îşi dezveli figura. „Asta e 
culoarea ochilor lui Farah?” 

Eric se holbă la trăsăturile lui Mihrab. Osoase, 
prelungi, cafenii. Ochi de un albastru metalic. Nimeni n-a 
scos o vorbă, iar Mihrab se acoperi la loc. 

„O să văd şi eu filmul”. zise ea. „Tu ce crezi?” o 
întrebă pe Patra. „Merită să ne bazăm pe film?” 

Patra îşi ţuguie buzele şi se ridică din fotoliu. Se uită 


lung la Mihrab, apoi spuse: „Am să ies. După cum a spus 
Joseph, nu sunt o Welser. Încă”. 

„Nu pleca”. spuse Mihrab, potolită. „Vei fi o Welser, 
totuşi, aşa că trebuie să afli cum încep traversadele”. Se 
întinse peste birou şi luă celularul lui Eric. Şi-l lipi pe rând 
de obraji, îl duse la piept, murmură ceva în şoaptă, după 
care tastă un număr, având grijă să ţină aparatul în poală. 
Când se auzi ţârâitul, dădu difuzorul la maximum: „Eric? „- 
glasul ce se ridica din celular îi făcu pe toţi să tresară. 
„Tată?! „rosti Mihrab. Tonul ei gutural le dădu senzaţia că 
asistă la reprezentaţia unui ventriloc. auzit că ai citit-o pe 
Patra. „Am citit-o mereu pe Patra”. 

„Ce să fi urez pentru mâine, tată? Un Crăciun, sau un 
An Nou fericii?” 

„Urează-mi ce vrei. La revedere, Eric!” „îţi urez să 
îmbătrâneşti atât de mult încât să te plimbi sănătos prin 
noul Baabylon! La mulţi ani, tată!” 

Vocea din celular pufni într-un râs răguşit, inimitabil: 
„Mihrab, Mihrab! De când urează o musulmană la mulţi 
ani, de Crăciun, unui evreu?” 

„De când am încasat în vene un flacon de 
Providencia”. spuse ea sec, revenind la vocea obişnuită. 
„Cum e vremea acolo?” 

„Am auzit că sunt minus zece grade Celsius, Urmă o 
pauză în care se auzi un fâşâit de hârtii şi zgomotul unor 
conversații purtate în şoaptă -, J) ar şti... nici pe mine nu 
m-ai convins cu figura asta când am stat de vorbă în 
birou... N-au cum să înţeleagă încă. Măcar, au văzut 
filmul? „Nu”. 

„Păi vezi? Nici cu ei n-o să reuşeşti. Cum e timpul la 
tine?” 

Mihrab privi pe fereastră: 

„Ninge”. 

„Ooh! Să vezi mâine seară... Sunt troiene aşa de mari 
pe Segundo Boulevard încât fac loc cu buldozerele ca să 
treacă. Patra mai e acolo, sau a ieşit?” 

„Am convins-o să rămână”. 

„Aha... „din celular se auzi un camion ambalându-se 


n” 


şi un murmur de voci. tyla noi s-a încheiat toată povestea 
de câteva minute... Eric e şi el acolo? „Da”. 

„Asta e bine! Când am asistat eu la reprezentaţia 
asta, n-a vrut să stea nici el şi a ieşit cu Patra... Zău că-i 
bine! Spune-le că s-ar putea să aibă noroc de data asta. 
Totul depinde de operator şi de felul în care o să fie 
contaminat, la rândul lui, Fugger!” 

„Sunt amândoi lângă mine şi te aud. Difuzorul 
celularului e dat la maximum”. 

„Uitasem... Tu n-ai să-mi spui nimic, Mihrab?” 

Mihrab înţepeni în fotoliu. 

„Nu... Ştii cum e, nu?” 

„Atunci, închide odată!” 

Mihrab închise şi aşeză aparatul cu grijă pe birou, 
foşnind mătăsos din mânecile gallabiei. 

„Numărul de telefon e al unui site din reţea”. mai 
spuse ea., Apare într-o intrare din net de-a lui Cyrus... 
Vreti să încercaţi?” făcu Mihrab semn spre celular. 

Bătrânul îşi drese vocea. 

„Eu unul te cred, Mihrab!” 

Patra strâmbă din nas. Apoi îl întrebă pe Joseph: 

„Cine are câştig de cauză în film?” 

„Filmul nu are sfârşit. Începe pe 24 decembrie 
dimineaţa, adică azi, şi se termină în aceeaşi seară, lăsând 
loc pentru orice fel de continuare”. 

„Ce prostie! De ce s-o îmbulzi lumea să vadă un film 
fără sfârşit?” mormăi Eric. 

„Oh! E vorba despre o conspirație ocultă... în plus, 
producătorii şi-au lăsat loc de un remake... nu-i ăsta 
modelul superproducţiilor?” 

x 


Patra parcă mai sus de clădirea Corporaţiei, aproape 
de intersecţia cu El Pico. Se uită la ceas. Era deja în 
întârziere aşa că se grăbi să sune la Cyrus. îl întrebă de 
cum deschise telefonul: 

„Tu eşti tipul cu binoclul, nu-i aşa?” - se auzi un 
foşnet de hârtii - „Cyrus?” - foşnetul se repetă - „Patra 
sunt”. 


„Ştiu”. 

„Femeia aceea... Fatima Axelrod... Mă aude?” 

„Da”. _ 

Roţile maşinilor sfârâiau pe asfaltul umed. În celular 
persista un ecou ciudat, de parcă replicile s-ar fi reluat 
încă o dată în altă parte. Spune-le că de data asta s-ar 
putea să aibă noroc... zisese celălalt Joseph în celularul lui 
Eric. Cei care trebuiau să aibă noroc erau Patra şi Eric. 
Noroc, alături de Eric? Patra nu mai avea încredere în el, 
iar Sebastiân avusese grijă să-i spună că aşa arătă crucea 
ei. 

Simţi nevoia să aprindă o ţigară. Dar nu mai fuma 
demult şi n-avea ţigări în maşină. 

„Te uiţi numai la mine, sau şi la Eric?” 

Nu se auzi decât respiraţia lui Cyrus. 

„Privitul ăsta are vreo legătură cu epidemia, sau 
doar... te uitai?” Cum Cyrus continua să tacă, Patra se 
trezi că şuieră printre dinţi: „Dar spune-i să iasă odată 
dacă nu poţi să vorbeşti!” 

Se înroşi toată, însă apucase să rostească fraza. De 
ce dracu' se lăsase de fumat? 

„Nu pot să-i zic aşa ceva”. 

„Scuză-mă L. Mă rog... Fii atent! Nu pricep o iotă din 
ce se petrece, dar du-te să vezi filmul ăla care circulă pe 
sub mână... Poţi s-o faci de unul singur?” 

Cyrus răsuflă mai repede. Ezita să răspundă. Se 
purta exact după cum scrisese Sebastiân în e-mailuri. 

„Ştiu eu?” întrebă el într-un târziu, făcând-o pe Patra 
să se cutremure: dialogul îi fusese trimis, întocmai, încă de 
acum trei luni, de Sebastiân. Dar, tot aşa, aflase că Cyrus 
trebuia neapărat să vadă filmul clandestin. 

„E doar un film, dumnezeule! Doar un film! Trebuie 
numai să-l vezi, nu să dai piept cu el! E... Oh, nu!” se blocă 
ea când îşi dădu seama că dorea să zică: E doar fructul 
imaginaţiei... 

„Poate că o să mă duc la premieră. Am auzit că e 
mâine seară”. 

Patra pufni şi se uită la fereastra biroului. Iar simţi 


nevoia să aprindă o ţigară. 

„Mâine seară s-ar putea să fie prea târziu”. Se 
pregăti să pornească maşina, dar se răzgândi: „Te uitai cu 
binoclul pentru că voiai să-mi faci rău?” 

Niciun răspuns. 

„Fatima nu ştia că mă priveşti, nu-i aşa?” 

Cyrus continua să tacă. 

„Cum vrei... Dar să ştii că mulţi... prieteni de-ai mei 
sunt pe urmele tale... Ei ştiu că tu ai lansat epidemia...” 

„De ce îmi spui toate astea?” 

„Pentru că te-ai uitat atâta vreme în biroul meu. Sunt 
cinci ani de când mi-am dat seama că sunt privită, dar nu 
ştiam că cel ce o face e Cyrus Fugger. În plus, ştiu şi de ce 
o faci!” 

Spusese trei fraze necenzuraţe la rând, aşa că se 
înfurie şi dădu să închidă, numai că aşa era scris. Îşi drese 
vocea şi îşi luă la revedere pe un ton sec: Cyrus încă era 
necooperant, după cum bine o avertizase Sebastiân A. 

Pomi. Ajunsă la intersecţia cu El Pico, parcă sub 
semafor şi, fără să ţină cont de claxoane, ieşi din maşină 
val-vârtei, năpustindu-se prin zloată în cea mai apropiată 
tutungerie. Era ora zece fix şi ea îşi cumpără ultimul 
pachet de ţigări din care avea să fumeze vreodată. 


x 


„Pentru că te-ai uitat atâta vreme în biroul meu. Sunt 
cinci ani de când mi-am dat seama, dar nu ştiam că cel ce 
o face e Cyrus Fugger”. 

Mihrab fornăi, apropie imaginea din câteva zoom-uri 
şi înţepeni în spatele lunetei. Lângă ea, aşezat la un 
pupitru, se afla un tip cu faţa arămie, cu părul lung şi 
drept. Purta bandana, iar peste ea pusese căştile conectate 
la difuzorul din care se auzea Patra cum bâiguia un la 
revedere sec. 

Insul cu plete - îl chema Peter Sambora, dar lumea îi 
spunea Cheyenne - strănută. Se repezi după un şerveţel şi 
strănută din nou. Zise: 

„Mai bine îmi acopeream urechile decât s-o aud pe 


Patra că zice asta...” 

Iar Mihrab: „[i-e frică?” 

Cheyenne îşi suflă nasul: „Fac şi eu boala asta 
împuţită. Cum ziceai că-i zice?” 

„Febră angiomatoasă. Spune, ţi-e frică?” 

„Ce fel de boală-i asta?” 

„Una care începe cu strănuturi... De ce nu te 
linişteşti? 

— Patra are voie să-i spună lui Cyrus să se ferească. 
Patra are voie orice. Vrei să ştii de ce?” 

„Ah, începe cu strănuturi... Exact cum a scris Cyrus 
în TVibuna...” 

„Înţeleg! Ţi-e frică!” făcu Mihrab privind prin lunetă 
în biroul lui Cyms. „DJ-ul ăsta a lansat o epidemie care o să 
ne bage pe toţi în mormânt... Aşa că, fă bine şi anunţă 
poliţia... Şi serviciile de sănătate publică. Şi ambulanţele... 
Tot!” 

Cheyenne înţepeni cu mâinile pe căşti: 

„Glumeşti!” 

Tuarega aprinse o ţigară şi schimbă unghiul lunetei., 
Eu l-am urmărit pe el, el a urmărit-o pe Patra... Patra pe 
cine a urmărit?” Suflă un jet de fum şi se răsuci spre 
Cheyenne, buimăcindu-l: niciodată nu ştia în ce fel îl 
priveşte Mihrab. „Nu glumesc! Sună la amicii noştri şi 
anunţă-i că Cyrus Fugger trebuie săltat! Cât mai repede cu 
putinţă!” 

„De ce naiba nu-l săltăm noi?” 

„Lasă-i pe ei Cyrus a provocat o nenorocită de 
epidemie care o să umple spitalele. Nu-i treaba noastră să- 
l oprim”. 

„De ce nu-i suni tu?” 

Mihrab se îndreptă: „Cheyenne! Dă-le telefon şi când 
o să te întrebe cine eşti, spune-le că numele tău e Mihrab 
Kader! Acum te-ai liniştit?” 

Cheyenne bombăni şi puse mâna pe telefon. Formă 
numărul, spuse că îl cheamă Mihrab Kader, îl descrise pe 
Cyrus, enumeră faptele de care se făcea vinovat, 
itinerariile pe care le parcurgea şi locurile de unde putea fi 


săltat fără tărăboi. Nu-i era greu: totul era scris pe o coală 
de hârtie pe care Mihrab i-o vârâse sub nas. 

„Ne întreabă de mandat şi de chestii d-astea”. 

„Spune-le că Medici e la curent. Spune-le că aşa a 
hotărât el”. 

Cheyenne se încruntă şi repetă în telefon cuvintele 
lui Mihrab. Apoi: 

„E nevoie şi de afişarea portretului? Dacă da, de 
unde îl procură?” 

„Din orice ziar. Din orice arhivă TV. Să-l afişeze, 
bineînţeles!” 

Cheyenne  debită replicile din ce în ce mai 
îngândurat. După care spuse: 

„Le ia cam zece minute ca să ajungă aici. Portretele 
şi anunţurile publice o să le ia mai mult şi ne întreabă ce 
rost mai au dacă tot îl saltă...” 

„Zi-le că au rost... Zi-le că Medici e la curent cu tot şi 
că aşa a hotărât el”. 

Cheyenne transmise mesajul lui Mihrab, după care 
închise. 

Brusc, fereastra se dădu de perete deşi aerul era 
nemişcat. Mihrab şi Cheyenne se priviră fără o vorbă, iar 
el se ridică şi împinse geamul la loc. 

În difuzor se auzi zgomot de sertare închise cu 
putere şi plesnetul unor dosare. 

„Ce vrei să faci? „întreba Fatima. 

„leşim”. 

„Unde mergem?” 

Nu se auzi niciun răspuns - în schimb, foşnetul unor 
hârtii inundă camera, iar Cheyenne umblă la selectorul de 
frecvenţe. Mihrab fornăi şi răsuci ocularul lunetei. 

„Oh, Cyrus, Cyrus... Ne simţi!” 

„Uite ce e, Cyrus, „se auzi Fatima, „doar nu vrei să- 
mi spui că...” 

Vocea ei se reteză brusc. lar se auzi foşnetul: 

„Ha!” exclamă Mihrab. „Cyrus îi acoperă gura cu 
mâna... Vezi cum îi mişti pe-ăia din stradă! Să nu-l scape 
din ochi când o să iasă!” 


În regulă”. Cheyenne se aplecă peste microfon şi 
şopti: „Iese. O să ajungă jos cam într-un minut”. 

În difuzor se auziră nişte paşi grăbiţi şi zgomotul unei 
uşi trântite. Mihrab nu mai vedea prin lunetă decât biroul 
gol, dar rotitul cheii în broască era inconfundabil: Cyrus se 
mişcase totdeauna extrem de sacadat. 

Cheyenne îşi suflă nasul şi dădu să arunce şerveţelele 
la coş, dar Mihrab îl opri, scoase din gallabia un spray şi 
stropi de jur-împrejur. îl cumpărase de la Okazaki, la 
numai câteva minute după ce plecase Fugger. 

„Pune toate şerveţelele la un loc! După ce plecăm de 
aici, le dăm foc!” 

„Boala asta... Chiar face tot ce am auzit că face?” 

„De ce eşti nerăbdător, Cheyenne? în curând o să afli 
tot!” 

De asta era sigură. Adunase, la rândul ei, tot ce lăsa 
Cyrus în urmă... Şerveţele, resturi de mâncare, probe de 
aer din apartament, hârtia igienică folosită şi apa de la 
toaletă... îi amplasase filtre în sifonul WC-ului şi în ţevăria 
ce ieşea din chiuveta şi cada de la baie; urina, fecalele, 
sudoarea, celulele tegumentare care se descumau - se 
opreau în filtrele ei, în timp ce aerul îl culegea cu un 
aspirator silențios introdus prin gura de aerisire din 
bucătărie. Cyras şi Fatima lăsau peste tot urme... tocmai 
bune de transcris în culturi de pasaj. 

„Şi dacă afurisitul ăsta de DJ nu minte?” întrebă 
Cheyenne. „De fapt, ce naiba produc ai noştri aici, la 
BBB?” 

„Exact ce a scris Fugger la ziar!... Eh, cum te simţi 
acum, ca angajat al Corporaţiei?” 

„Mă simt bine plătit”. Înghiţi el în sec. „Am vorbit cu 
legăturile noastre de afară... Primele cazuri de boală din 
asta au apărut la Pekin, Moscova şi Buenos Aires... De 
unde naiba ştie Cyrus toate amănuntele? E doar un DJ!” 

Mihrab se strecură în spatele lunetei: un DJ căruia 
Patra îi dă mesaje de avertisment. Vrei să ştii de ce?” 
Cheyenne clătină din cap. Mihrab se uită la ceas. „Fir-ar să 
fie! Ce naiba le ia atâta ca să salte un singur om?” 


„Au apărut! Cyrus şi Fatima. „Se auzi o voce în 
difuzor. 

Mihrab privi în stradă. Cel ce vorbise se afla în 
spatele Fatimei. Un autobuz opri în staţie, mascându-l 
privirii pe Cyrus. Deasupra autobuzului, pe faţada clădirii 
Ununa Nord, un grafitti violet proclama: 

SUNT SINGUR ÎN MULȚIME, CHRISTIAN 
GOLDBERG! 

Din difuzor se auzi un strănut. „Tâmpită vreme! „zise 
omul din stradă cu glas înfundat. Autobuzul porni din 
staţie huruind, preţ de câteva clipe se auzi muzica dintr-un 
local şi, în sfârşit, din difuzor se ridică vocea lui Cyrus: 

„Nu cred... nu ştiu „Zise el, după care vocea i se 
pierdu în mareea de sunete de pe trotuar. 

„Apropie-te de ei că n-aud nimic!” scrâşni Mihrab, 
privind prin lunetă. Se auzi vocea Fatimei: 

„Şi pe ce te bazezi?” 

„Pe asta! „zise Cyrus, bătând cu palma în ziarul pe 
care i-l lăsase Patra. 

„Încearcă să-i blochezi cumva!” şopti Mihrab în 
microfon. Agentul de pe stradă tresări. „Vezi unde-s ceilalţi 
şi ţineţi-i pe-ăştia doi pe loc până vin să-i salte mototolii 
din serviciile publice!” 


n 
! 


* 
Fatima se uita pe articolul pătat de fulgii de zăpadă. 
Cyrus urmărea cu degetul o frază: ... astfel, credinţa 


Şamanilor din Augsburg cum că există poțiuni ce induc 
anumite halucinaţii, în funcţie de reţeta utilizată, este un 
fapt real, probat de altfel şi de tipul drogurilor 
comercializate în oraş... 

„In Augsburg n-au existat niciodată şamani”. pufni 
Cyrus. „Singurii Şamani din Augsburg sunt cei pe care i- 
am promovat eu. Erau o trupă care făcea muzică 
electronică. Tot eu le-am dat numele...” 

„Acum câţi ani?” 

„Nu mai ştiu. Paişpe? Cinşpe? Habar n-am”. 

„Ah!” exclamă ea şi citi titlul articolului. „Şamanii 
ăştia, sunt prietenii tăi?” 


„Au fost. Nu i-am mai văzut de prin '88”. 

Fatima mai aruncă o privire peste articol. 

„Stau să mă întreb”, începu ea, „stau să mă întreb de 
ce m-ai angajat de fapt... Şi de ce mi-ai ascuns chestia cu 
binoclul”. 

Tipul din spatele lor strănută din nou. Cyrus se 
apropie de marginea bordurii, căutând din ochi un taxi. 
Tipul care strănutase făcu semn unui vânzător de gogoşi. 

„Ca să poţi să-ţi laşi semne cu zece ani înainte? De 
asta m-ai angajat?” 

Cyrus flutură din mână spre un taxi, dar şoferul nu 
opri. Vânzătorul de gogoşi se uita atent la Fatima şi brusc, 
făcu semn unui slăbănog de pe trotuarul de vizavi. 

lar Cyrus: „Şi tu ai transmis documentele alea în 
reţea... Şi ai avut răbdare să aştepţi alături de tovarăşii tăi, 
ziua de azi! Poţi să-mi spui ce înseamnă ca ei să aibă grijă 
cu orice preţ de operatorul nou recrutat?” 

Slăbănogul traversa bulevardul, neţinând cont de 
trafic. Nişte frâne scrâşniră, dar tipul reuşi să ajungă 
nevătămat pe mijlocul carosabilului. 

„Las-o baltă!” zise Fatima. „Ai tu un sindrom de 
inadecvare, numai că te pricepi al naibii de bine să te 
foloseşti de el!” 

Un VW opri în dreptul lor, dar nu reuşea să parcheze 
din cauza aglomerației. Pe Cyms îl trecură fiorii şi se 
năpusti pe carosabil, oprind un taxi care blocă un şir întreg 
de automobile. 

Claxoanele urlară pe toate tonurile. Tipul care 
strănutase se afla la un pas în spatele lui Cyrus, iar VW-ul 
făcea semn cu farurile. Ferestrele Corporaţiei descărcară 
câteva blitz-uri, perforând aerul mohorât. Portierele VW- 
ului se deschiseră brusc, dar ocupanţii lui nu izbutiră să se 
strecoare printre trecători. 

„De mine mai e nevoie?” se interesă Fatima. 

Cyrus se opri cu mâna pe portiera taxiului. 

„Bineînţeles! Am uitat prea multe lucruri. Contractul 
nostru n-a expirat”. 

Cyms deschise portiera şi îi făcu semn să intre. 


Fatima înţepeni pe banchetă. Se gândi că trebuie să 
găsească neapărat un minut liber în  vâltoarea 
întâmplătilor, ca să trimită mesaj afară. Operatorul trebuia 
ținut cu orice preţ pe loc, cel puţin până se încheia 
traversada care abia începea, la fel cum se procedase şi cu 
predecesorul lui, cel care murise! 

„Unde mergem?” întrebă taximetristul. 

„În Lefortovo! Du-mă acolo şi te ghidez eu... E o 
adresă pe care...” 

„ Unde?!” căscă ochii şoferul. 

„În Lefortovo!” 

Între timp, VW-ul ajunsese în spatele lor, iar 
slăbănogul urcă în el, cu ochii ţintă la taxi. 

„Îţi baţi joc de mine?” se răsuci taximetristul, 
holbându-se la Cyrus. 

„O clipă!” zise Cyrus şi se zgâi la Fatima: „Trebuie să 
ajung la prietenii mei!” 

r „Ah!” făcu ea şi şopti ceva şoferului, dar chiar 
atunci, portiera din faţă se deschise şi un tip înalt, 
îmbrăcat într-un palton impecabil, intră şi se instală lângă 
şofer, bătându-l pe umăr: 

„O iei drept înainte! Da. Eu ştiu cel mai bine unde 
tre’ e s-ajungă domnu'...” - se întoarse şi-l privi pe Cyrus, 
zâmbind din colţul gurii. „Ce dracu' faci, Cyrus?” 

Taxiul se strecură în şuvoiul maşinilor. De sub bord 
se auzea - bizar pentru ridurile şoferului - se auzea Wish 
you were here, cu Pink Floyd... 

lar dacă vreunul dintre cei care aţi descărcat 
documentul ştie sau a auzit de piesa asta, înseamnă că nu 
e totul pierdut şi că Fatima s-ar putea, de fapt, să se înşele, 
iar lucrurile din jur, oraşul inclusiv, să fie în regulă. 

* 

A fost odată ca niciodată un munte pe care l-au 
acoperit troienele încă din luna lui Răpciune. Pe vârful 
acelui munte se afla o cabană cu acoperişuri prăbuşite şi 
cu fereşti sparte - zile în şir bătuse vijelia în ea. Ce mai 
Răpciune! Ninsese atât de mult, încât neaua se pusese 
până şi pe podele; apoi cabana luase foc, zăpada căzută 


înăuntru se topise şi încăperile se umpluseră cu apă. 
Oamenilor din cabană le era teamă din cauza frigului şi s- 
au hotărât să întindă o folie de polietilenă deasupra, să le 
ţină loc de acoperiş... 

„„„nu mai ţinusem un ciocan în mână de mai bine de 
30 de ani. Pusesem nişte frânturi de mobilier - picioare de 
scaune, tăblii de mese, sertare rupte - pe marginile 
rămase întregi ale acoperişului, ca să ţină folia întinsă, iar 
acum o băteam în cuie de-a lungul streaşinei, târându-mă 
în echilibru pe zid. 

Prin folie se vedea ce se petrece în dormitor. Gloria 
hrănindu-l pe Dan. Îl scuturau frigurile şi-mi părea rău că 
n-avea să-şi revină înainte să plec de aici. Ochii îi luceau, 
dar nu era din cauza febrei - primise începutul 
documentului despre Baabylon. Căpătase răspunsuri şi, 
înainte să-l ia cu frig, apucase să se uite la ce discută 
ceilalţi baabylonauţi - mare îi fusese bucuria să vadă că 
doar el şi un utilizator din Japonia, necunoscut până azi, 
Oni Fukuyama, recepţionaseră acel înscris electronic. 

Devenise clar: firul care ne putea duce la Fatima era 
numărul de telefon din 28 de cifre - cel de la depozitul din 
Anvers - la care Oni Analyser îl interceptase pe Vincent 
Nogales. Pe urmă... Pe urmă, trebuia să plec de aici cât 
mai repede! Să vorbesc cu Dietrich despre cele întâmplate, 
astfel încât să-l poată redirecţiona pe Fugger. Cred. 

În mă-sa! Termin de țintuit folia în timp ce Gloria, 
sprijinind capul lui Dan pe mână, îl hrăneşte cu paiul. El nu 
o refuză deşi mă aude cum bocăn deasupra, despărţit de ei 
doar de o bucată translucidă de plastic. Gloria pare că abia 
atunci mă înregistrează şi-mi face semn să cobor. 

„Dumnezeule!... Dă-te jos de acolo! Dă-te jos 
imediat!” 

Cobor. Ajung în cabană şi intru în cameră tuşind, dar 
e prea târziu. Dan terminase porţia şi din toată înlănţuirea 
aceea de gesturi nu rămăseseră decât ochii lucitori ai 
Gloriei şi figura lui relaxată. Ea ducea cana la bucătărie, s- 
o spele printre dărâmături şi resturi de veselă spartă - el 
zăcea în pat, frisonând discret. Eram sigur că acest 


sincronism se va repeta aici, la cabană exact aşa cum îl 
vedeam. De fapt, multe din cele ce vor urma, replici 
inclusiv, păreau să plutească în jurul cabanei. Câteodată, 
aflu că lumea există pentru că o văd eu - ceea ce mă 
transformă în creatorul ei. Probabil că şi Dietrich se baza 
pe asta. 

„O treabă bună”. Îmi spuse Dan, privind ţintă la folia 
întinsă deasupra. 

„Era şi în folosul meu. O să plouă”. 

„Serios? De unde ştii?” 

„Aşa miroase. De parcă s-ar pregăti de ploaie”. 

Tăcu. Se gândea la izobare, izoterme şi la 
concentraţia vaporilor de apă. 

„E posibil”. admise el într-un târziu. „Ştiai că Enpivi a 
fost fratele meu?” _ 

Ştiam. Dan ştia că eu ştiam. Am spus: „Imi pare rău 
că a murit aşa. 

„Nu-l plânge... Din cauza lui te înţeleg pe tine. 
Înţeleg chiar tot. Andrei, frate-tău, a mai scăpat câte ceva. 
Din ce mi-a spus el şi din ce-am văzut eu, mi-am dat seama 
că tu şi cu Enpivi sunteţi traşi la indigo”. 

„Şi pe el I-ai blestemat?” 

„Cum altfel?” Râse. „A fost o duşmănie care m-a 
onorat mai mult decât toate prieteniile puse una peste 
alta”. 

„Mulţumesc”. 

„N-ai pentru ce. Noi suntem altfel. Noi ştim să 
duşmănim altfel”. 

Ne-am uitat amândoi la folia de polietilenă. Şi ca la 
un semn, se auziră primii stropi plesnind acoperişul 
improvizat în ritm de mitralieră. Ne pufni râsul. 

„Până la urmă, o să dormim în acelaşi pat”. remarcă 
Dan, privind în jur. 

„Era inevitabil”. apăru Gloria lângă noi. Avea ochii 
umbroşi, „îţi aminteşte de ceva?” 

Dan rămâne cu privirea aţintită în folia de polietilenă. 
Îşi drege vocea, gata să răspundă, însă îl întrerup: 

„Ascultă! De când a apărut Fatima în reţea?” 


Dan izbucneşte în râs şi, surprinzător, îmi face cu 
ochiul. 

„Fatima? Un amic din Bahamas spune că a fost în Net 
de la bun început... A apărut odată cu reţeaua. Enpivi era 
sigur de asta, dar el, fiindu-mi frate, nu mi-a spus nimic! 
Numai că eu i-am găsit notițele în computer...” 

Face nişte gesturi bizare cu degetele, de parcă ar 
dori să-şi aprindă o ţigară, însă tremurul corpului îl face să 
se chircească. 

„I-ai scotocit după notițele din computer, deci”. 

„Bineînţeles că l-a scotocit după notițe!” zise Gloria. 
„Ce credeai? Voia să fie sigur”. 

Secvenţă: un frate se prăbuşeşte de pe Brâna 
Aeriană. Moare. Fratele viu se grăbeşte să urce în locul lui 
la punctul meteo de la Omu. Ajunge aici şi, niciuna nici 
două, se aşază la computerul fratelui mort şi se apucă să-l 
devalizeze de informaţii, sub ochii celei de-a treia autoare 
a articolului despre curenţii ascendenți din Bucegi şi... 

„Cine a avut ideea articolului despre curenţi?” întreb. 

„Dan”. face Gloria. Se aşază lângă noi, pe pat şi 
verifică salteaua. Nu ştiu de ce o face şi la ce-i foloseşte. 

„Îmi spuneai despre fratele tău... Că era sigur că 
Fatima a apărut odată cu reţeaua”. 

„Enpivi nu scria niciodată nimic direct. N-avea cum. 
Pe lângă că era de-al nostru, era şi fratele meu şi, în plus, 
avea nişte probleme pe care dorea să le ascundă bine de 
tot”. 

„De tine?” 

„De mine ascundea altele... Dar el avea gânduri pe 
care le ţinea departe de oricine. Aşa e?” se uită Dan la 
Gloria. 

„Aşa credea”. sublinie ca „Aşa crezi şi tu. Şi tu”. mă 
privi ea pe mine. 

„Mă rog. Avea limbajul lui, în care făcea referire la 
lucruri numai de el ştiute, întâmplări din viaţa lui, amintiri 
şi alte chestii d-astea. Trebuia să fii expert în Enpivi ca să 
înţelegi un text de-al lui şi asta, doar parţial. De pildă, mie 
nu mi-a spus niciodată că...” 


Dan se opri de parcă gura îl luase pe dinainte. Gloria 
răsuflă adânc şi-l îmbrăţişă: 

„Dan, vorbeai despre Fatima...” 

„Despre ea vorbeam, despre Fatima, aşa e... Am 
găsit-o cu chiu cu val prin documentele lui Enpivi. Scrisese 
el un fel de poem în care... mă rog. Am dat peste Fatima în 
acel poem, iar discuţia cu tipul din Bahamas m-a lămurit 
pe deplin. Fatima s-a manifestat pentru prima oară în '69 - 
'70, pe vremea când nici nu exista Internet ca atare... în 
1962, Pentagonul lansa sub patronajul - surâse când 
pronunţă cuvântul - sub patronajul Agenţiei de Proiectare 
a Cercetărilor Avansate, ARPA, ideea cuplării computerelor 
în reţea. Războiul rece era în plină desfăşurare, iar 
Departamentul Apărării din SUA avea nevoie de un sistem 
solid de transmitere şi stocare a informaţiilor: deplasări de 
trupe şi nave, calcularea traiectoriilor rachetelor balistice, 
stabilirea unor ţinte pentru bombardierele strategice, 
chestii d-astea... Aşa s-a creat ARPANet, prima reţea de 
calculatoare. A fost ţinută sub un secret strict, deşi în 
timpul războiului din Vietnam au început să circule zvonuri 
despre rolul pe care îl avea în administrarea misiunilor 
deosebite. Ofensiva Thet, se pare, a făcut obiectul primului 
poligon virtual de simulare... rezultatele au fost super şi s- 
a dat undă verde alocării de fonduri pentru proiect. 
Rezultatul a fost că ARPANet s-a extins la adăpost de ochii 
opiniei publice. 

Secretul a fost păstrat până în... doi septembrie '69, 
când, la reţeaua militară s-au cuplat computere din trei 
universităţi: UCLA, Stanford şi Santa Barbara. A fost 
pentru prima oară când personal civil a comunicat în 
reţea, iar faptul a fost făcut public. Informaţiile pe care le 
schimbau erau de natură ştiinţifică, se zicea, şi ceea ce îi 
preocupa în cea mai mare măsură era posibilitatea 
transmiterii unei mari cantităţi de date prin reţelele 
telefonice. Aşa sunau comunicatele oficiale... Şi acum 
începe povestea. Există rapoarte la Pentagon care arată că 
sistemul a fost perforat la un moment dat - unii spun că în 
noiembrie '69, alţii că în februarie '70 - de mesaje care nu 


proveneau nici de la ARPA, nici de la Universităţi. Mesajul 
era, de fapt, o întrebare care revenea cu obstinaţie la trei- 
patru zile: Acum mă auzi? Mă auzi? - semna, bineînţeles, 
Fatima Axelrod. 

La început au crezut că este vorba de o glumă, de un 
mesaj personal lansat de unul dintre utilizatorii ARPA, sau 
de unul dintre cei ce lucrau la Universităţi. Dar, pe vremea 
aceea era simplu să iei urma celor ce aveau acces la reţea, 
iar Pentagonul n-a găsit pe nimeni care să fi lansat 
întrebarea cu pricina. Preţ de câţiva ani s-a lăsat liniştea, 
ARPAN - etul n-a mai fost perforat de mesaje clandestine, 
iar dosarul a fost clasat. În '79, Universitatea Duke, din 
Carolina de Nord, a elaborat un proiect prin care cupla 
utilizatorii personali de PC-uri din SUA la reţeaua creată 
de Pentagon şi Universităţi. Primele legături au fost 
stabilite între departamentul de fiziologic al Universităţii 
Duke şi cel de fizică aplicată de la Stanford. Apoi, au urmat 
în cascadă: bănci, burse, alte universităţi, firme de 
telecomunicaţii, laboratoare şi persoane fizice. 

Reţeaua era încă fragilă, rezervată unor membri care 
alcătuiau un club select de utilizatori ai informaţiei când, 
Fatima Axelrod reapare, de astă dată cu mesaje mai lungi. 
Cum pe atunci Netul reprezenta o provocare pentru artiştii 
de avangardă, Universitatea Columbia şi cea de la New 
Orleans cuplând la reţea facultăţile lor de artă, mesajele 
Fatimei au fost considerate de cei mai mulţi drept un 

happening electronic, 0) simplă provocare 
informaţională... însă, bătrânii utilizatori ARPA şi şefii lor 
şi-o aminteau bine pe Fatima Axelrod. Pe vremea aceea, ea 
nu făcea altceva decât să descrie oraşul, fără să-l 
denumească - de parcă ar fi dat rapoarte periodice. Scria 
care e starea drumurilor din oraş, cum funcţionează 
serviciile de distribuţie a apei şi a electricităţii, care este 
sporul demografic - stagnarea acestuia o uluia încă de 
atunci - dădea tabele cu principalele industrii locale, 
oferea lista spectacolelor, a firmelor de transport public, 
dădea numele personalităţilor din oraş, lista legilor 


promulgate de Primărie, cita din articolele locale de ziar, 
oferea lista best-sellerurilor din Baabylon şi aşa mai 
departe. 

Rapoartele Axelrod au durat exact o lună şi au fost 
incluse în alt dosar, dar căutările n-au dus la nimic concret: 
nimeni, niciodată, n-a reuşit să afle cine lansa respectivele 
mesaje în reţea, cui le lansa şi de ce o făcea. 

Au urmat 25 ani de tăcere absolută, până în '95, când 
Fatima a început să lanseze documentele aşa cum le 
primim noi acum, însoţite când şi când de fotografii. Tipul 
din Bahamas, care a avut de la bun început un contact 
stabil cu mesajele ei, pretinde că abia în '96, a dat Fatima 
drumul primelor hărţi şi fotografii ale oraşului - însă 
acestea erau extrem de volatile, evaporându-se din ecran 
sub ochii tăi, asta când ei nu iți blocau computerul sub 
pretextul că efectuezi operaţiuni ilegale. În mod sigur, nu 
suntem singurii cu ochii pe ea, obişnuia să-mi scrie el, 
dosarele bătrânilor creatori ai ARPAN - etului au fost 
lăsate cuiva moştenire, acel cineva este cu ochii şi pe ea şi 
pe noi şi acesta este motivul pentru care Fatima işi ia 
atâtea măsuri de precauție”. 

„Oricum, nu lucrează singură”. spuse Gloria. „Enpivi 
a spus-o de nenumărate ori”. 

„Bineînţeles că nu. Argumentul lui Enpivi era că stilul 
documentelor este extrem de... eclectic, deşi toate au 
aceeaşi semnătură. Aşa explică într-un poem pe care nu-l 
înţeleg decât eu”. - oftă Dan, amărât, şi se uită la Gloria - 
„Şi tu, cred”. 

„Şi eu, absolut!” făcu ea şi brusc, tresări. „Aah!...” îşi 
vâri mâna după ceafă şi ţâşni din pat. „Apă! Curge apă din 
tavan!” 

Ne-am uitat în sus. Folia se rupsese, iar apa picura la 
marginea patului. Plic. Plic. Plic. Stropii se adunau într-o 
baltă minusculă pe duşumea. 

„Futu-i mama mă-sii! Ce dracu' mai facem acum?” 
întreb. 

„Punem o scândură pe priciul de sus, fatu-i, şi cu asta 
basta!” izbucni Gloria şi, fără să stea pe gânduri, se duse 


în celălalt capăt al camerei, luă o bucată de carton, se urcă 
pe priciul de deasupra şi o aşeză într-o rână. Plic! Plic! 
Plic! - stropii cădeau pe carton după care se scurgeau spre 
marginea lui şi de acolo iar cădeau pe duşumea, departe 
de pat. 

După câteva clipe, se auzi încă un şiroit. Venea de 
deasupra ferestrei, unde folia făcuse altă spărtură. 

„Dumneze-ule!... Se face şvaiţer. Acoperişul se face 
şvaiţer”. pufni Dan. 

„Las că scăpăm noi”. făcu Gloria, gata-gata să caşte. 
„O să stea ploaia asta odată şi odată...” 

Tăcem. Se aud doar stropii care bat ritmic în folie - 
ploaia răpăie de parcă ar fi o aversă şi nu dă semne că va 
înceta vreodată. Plouă de parcă ar fi pândit de milenii 
întregi ca unii ca noi să înţepenească în cabana aia 
ruinată. 

„Înseamnă că Fatima are pe puţin 50 de ani...” zic. 

„Grupul care semnează cu numele ei, are 3 Ide ani! E 
singurul lucru cert”. 

„Bine-ar fi ca cineva să se ducă la depozitul lui 
Corstjens, la Anvers, să încerce să dea de Nogales! Tipul e 
aici, după cum a aflat Analyser, tipul e printre noi, stă cu 
ochii pe Fatima, îşi întinde tentaculele până în computerele 
voastre şi poate fi contactat”. 

Dan se uită la mine dintr-o parte. 

„Serios? Bine-ar fi să-mi explice cineva cum de-ai 
ajuns tu aici la fix 30 de ani după ce ARPANet s-a extins, 
de ce ai astm, precum Cyrus Fugger, de ce ai încercat să-ţi 
pierzi urma, aşa cum a făcut şi el, de ce-mi scotoceşti prin 
computer, cum de ai un frate care e DJ şi de ce cheltuie 
lumea atâţia bani ca să te găsească... Eu asta aş vrea să 
ştiu. Şi aş mai vrea să ştiu de ce ai lăsat nişte documente 
parolate în computerul tău de acasă - nişte scrisori în fond 
- chiar dacă până acum n-a reuşit nimeni să le citească...” 

„Nu erau scrisori de ameninţare...” încep. Dau să 
continui, dar simt mâna Gloriei pe umăr: Dan se clătina din 
ce în ce mai tare, zguduind patul. 

Chiar atunci, mă năpădeşte aburul fricii, urcând mai 


repede ca oricând dinspre stomac spre beregată, făcându- 
mi-o zob. 

Eram în stare să păstrez aparențele, aşa că am făcut 
pe plictisitul şi am extras din buzunar, cu lentoare, flaconul 
de Berotec, l-am pus la gură şi am apăsat pe fundul lui. 

Avea alt gust. Ei, şi? Un Canta trece peste situaţiile 
jenante, aşa că am mai apăsat o dată pe fundul flaconului 
şi am simţit gustul de gaz de brichetă. Trag aer adânc, 
beregata îmi hârâie, cleioasă, şi apăs încă o dată. Deja 
aerul mi se propteşte în gâtlej, forfotind şi, reflex, mă uit la 
Dan, dar el e preocupat de frisonul care îl parcurge din 
creştet până în tălpi. 

Mai apăs o dată pe fundul flaconului, numai că de 
data asta îmi vine să vărc, şi o fac fără efort, azvârlind pe 
duşumea toată masa de seară; femeia asta o să ajungă să 
creadă că a blestemat-o cineva să fie prinsă între doi 
bărbaţi care se dizolvă pe zi ce trece; doi foşti şmecheri 
grăbindu-se să prindă din urmă andropauza sau măcar 
semnele care o preced. Gloria o să fie ca mama natură, ca 
Mama Mamelor din Paleolitic, gata să ne crească sau să ne 
menţină, dracului, la sânul ei, că nu mai suntem buni de 
nimic altceva şi plic plic plic trag aer adânc în piept, dar n- 
ajută la nimic, la absolut nimic, mai puţin că mă face să 
văd camera în tonuri cenuşii, apoi cafenii şi, în sfârşit, 
negre, în timp ce flaconul cu Berotec se depresurizează 
brusc, golindu-şi întreg conţinutul în aer. 

De data asta, mirosul de gaz de brichetă e 
inconfundabil. 

sd 

„Se întâmplă şi aşa”, zic, „să n-aibă efect”. 

Gloria se uită la flacon şi strâmbă din nas. 

„Probabil. Dar acum s-a şi spart”. 

„D-aia n-o fi mers”. zic şi reuşesc să dau la o parte 
blana din duşumea de la capătul camerei. „Ei?” zic. 

Gloria ridică lampa cu petrol. Am pus o folie de 
polietilenă pe planşeu şi acum, toate şiroaiele care se 
preling de sus, se unesc într-un torent ce curge spre gaura 
de drenaj din podea. De acolo, apa o să se scurgă în beci, 


dar cel puţin n-o să se mai strângă în cameră. 

Cabana rămâne încet-încet, fără uşi, fără ferestre, 
fără acoperiş, fără încălzire şi fără duşumea - noroc cu 
plasticul ăsta care ne ajută să trecem peste orice. Dar 
plasticul permite doar soluţii temporare şi astfel, o să 
migrăm şi noi, alături de cabană, până în paleoliticul 
timpuriu, iar cabana va aduce cu un monument arheologic 
pe care vom fi reuşit să-l aducem împreună cu noi din 
neocelectronicul de mijloc - cel de la joncţiunea cu 
arhiinformaţionalul precoce. Cred. 

„E bine”, conchide Gloria, coborând lampa, „hai să 
fumăm!” 

Scoate ţigările. Le aprinde pe amândouă şi îmi 
întinde şi mie una, de parcă am fi nişte cercetaşi de 
adâncime ajunşi, în sfârşit, la adăpost. 

Tragem primul fum. Nici că-mi pasă că abia am 
scăpat de o criză de astm: ruleta rusească e singura 
alinare ce mi-a rămas. Gloria scoate din buzunar flaconul 
de Berotec şi se uită la el pe toate feţele. 

Dan respiră liniştit, de-ţi vine să crezi că doarme - 
însă, cine mai crede în oamenii care respiră liniştit? 
Timpul e o marfă atât de scumpă încât orice moment 
trebuie folosit ca să plănuieşti ceva. 

„Hm!” pufneşte Gloria şi pune flaconul în buzunar. 
Stăm ghemuiţi lângă gaura din duşumea şi ne uităm cum 
se scurge apa în beci. Savurăm ţigara: Carpaţi de Sfăntu 
Gheorghe, care e aproape marijuana. „Ştii tu multe, dar nu 
chiar tot”. 

„Dă-mi flaconul”. 

DE ce să ţi-l dau? Asta, ştii deja. Dar nu ştii chiar tot, 
pe bune că nu ştii chiar tot! Şi nici eu. Dar tu o să-mi spui, 
nu-i aşa? Nu-i aşa c-o să-mi spui?” 

O să-i spun, o să-i spun. Mai tragem câte un fum din 
ţigările noastre puturoase şi fac semn către Dan. 

„Lui nu-i pui perfuzie?” o întreb. „E cu mult mai rău 
decât am fost eu...” 

„la să văd înţepătura ta!” îmi zise Gloria şi-mi suflecă 
mâneca. Se uită lung pe antebraţul meu. Intreb din nou: 


„De ce nu-i pui şi lui Dan o perfuzie cu antibiotice?” 

„ÎL cunosc prea bine. N-o să păţească nimic. Te mai 
doare?” mă apăsă ea pe urma înţepăturii din venă. l-am 
făcut semn că nu. „De fapt”, surâse ea, „nu mai am nicio 
perfuzie”. 

Mă uit către talmeş-balmeşul din încăpere. Printre 
celelalte lucruri se află şi lădiţa cu medicamente de 
urgenţă. „Alea nu-s bune!” decretă Gloria şi supse cu sete 
din ţigară. „Nu-s ce trebuie... Bine că ţi-am pus perfiizia!” 
îşi dădu ea seama deodată. „Cine ştie ce-ai fi păţit dacă nu 
ti-aş fi pus-o! Acum am nevoie de tine ca de... aer! Uite-te 
la Dan în ce hale! Dacă nu te-aş fi pus pe picioare, ce s-ar 
fi întâmplat? Aşa, barem mă pot ajuta cu tine până trece 
Dan hopul”. 

„Ai încredere în mine? Şi eu mi-am schimbat 
scrisul...” 

„Ai schimbat fonturile obişnuite, este?” zâmbeşte ea 
în întuneric. 

„Exact. Dar n-am ameninţat pe nimeni”. 

„Asta s-o crezi tu! Nu-i vezi cum au venit după tine cu 
toţii? Nevastă-ta, Dietrich şi frate-tău? Mda... Cum te 
înţelegi cu e/?” 

Ele fratele meu. Iar eu: „Vorbim rar. Nu avem lucruri 
în comun”. 

„La fel şi Cyrus. Frate-său i-a fost director din câte 
înţeleg, i-a cumpărat afacerea, dar ani de zile n-au 
schimbat un cuvânt deşi petreceau ore în şir, zilnic, în 
aceeaşi clădire. Ascultă! De ce crezi că ţi-a povestit Dan 
despre apariţia Fatimei în reţea?” 

N-are rost să-i răspund. Nici nu se aşteaptă la aşa 
ceva pentru că se apucă să examineze flacăra lămpii: o dă 
mai mică, de parcă ar încurca-o. Apoi, se uită spre Dan: 
respiră la fel de liniştit. Ştie că ce nu i-a reuşit azi, poate 
încerca mâine, peste un an, sau data viitoare şi dacă n-o s- 
o încerce el, o să se găsească vreun fiu sau nepot de-al lui 
care să mă pândească fie pe mine, fie pe vreun descendent 
de-al meu. 

„Asta, cam aşa e...’ 


Li 


zise ea. „Dar tu nu vrei să afli 


chiar nimic?” 

Trag un fum de Carpaţi. 

„Mai ai votcă?” 

Mai are. Se ridică şi, strecurându-se cu grijă prin 
calabalâc, scoate sticla cu care stropisem acum câteva ore 
cârpele din braţul lui Dan. Tipul se îmbătase indirect. 
Poate că într-adevăr dormea potolit. 

„Fii serios!” face ea şi dă un gât de votcă peste cap. 
„Ştii cum ţine la băutură?” 

Imi pasează sticla. Votca e un fel de gin care... 

„Dan urmăreşte Baabylonul din cauza lui Enpivi, sau 
o făcea dinainte?” j 

Gloria se abține cu greu să nu izbucnească în râs. Imi 
acordă un premiu: termină sticla de votcă şi brusc, scoate 
Berotecul din buzunar şi-l azvârle în focul care ardea în 
soba spartă. 

„Oi fi tu şmecher, dar nici eu nu sunt mai prejos! Hai 
să ne băgăm în pat! Până la urmă...” râde ea, „dormim toți 
trei împreună. Nu cumva tu ai dat foc la cabană? Ca să 
ardă restul paturilor?” 

Se vâră în prici şi-l ia pe Dan în braţe. E absolut 
sigură că am să urc şi eu, pentru că n-am unde să stau în 
altă parte. Mă bag la perete. 

lar Dan: „Să vezi ce gheţuş o să fie în faţa cabanei... 
Ha! Se face frumos, dar tu tot n-o să poţi să pleci, Filip!” 

„N-o să plece, n-o să plece...” îl aprobă Gloria. „O să 
stea cu mine să mă ajute până te faci tu bine...” 

„N-are cum să plece, aşa e! Câte grade sunt acum?” 

„Minus trei”. 

„Ah... O să fie un gheţuş nemaipomenit, Filip, şi n-ai 
să poţi să pleci! Mă doare mâna de-nnebunesc. Dac-or să 
mi-o taie?” 

„Zvâcneşte?” întreabă Gloria. 

„Zvâcneşte de parcă mi-ar pompa ulei fierbinte în ea. 
Dac or să mi-o taie?” 

„Poţi s-o mişti?” îl întreb şi eu. 

„Pot, dar mă doare de mor”. 

„Dacă poţi s-o mişti, n-o să ţi-o taie”. - habar n-am de 


unde mi-a venit ideea, dar îl linişteşte. 

„Hai, potoleşte-te!” îl mângâie Gloria. „O să rămâi 
întreg, fii liniştit!” îi trece palma peste frunte, pentru că 
spune: „Eşti transpirat tot. Hai, potoleşte-te!” 

Şi atunci îi simt cealaltă mână cum îmi înconjură 
antebraţul. Parcă ar da să mă ciupească, dar nu face 
altceva decât să-şi plimbe degetele pe pielea mea, de 
parcă i-ar verifica textura. E suficient de fină acolo unde 
tine ea degetele. 

„Nu-i nimic!” îi tot spune lui Dan. „O să-ţi treacă. Hai 
că o să-ţi treacă!” N 

O să ne treacă tuturor. li e greu să-şi mişte doar 
degetele pe pielea mea. Stă cu totul peste Dan, de parcă l- 
ar proteja ca un uter uriaş, vorbitor, dar are o altă 
excrescenţă care urmăreşte un alt scop, care caută 
altceva. Pe Dan îl mângâie şi-l leagănă precum o mamă 
care îşi adoarme copilul însă continuă să-şi plimbe 
degetele peste antebraţul meu cu un gest mai discret şi 
mai moale decât al oricărei alte femei, nu-i e frică, nu-i e 
jenă şi nu are trac - degetele ei sunt ca ale unui copil care 
dă peste ceva neaşteptat de plăcut, care se joacă cu cea 
mai nouă jucărie - una descoperită din nebăgare de seamă. 

„Te-ai mai liniştit?” 

„Da... Filip mai rămâne aici, nu-i aşa?” 

„Da, da! Filip o să stea cu noi cât o să fie nevoie. O să 
stea exact cât e nevoie!” 

În curând, Dan o să adoarmă la loc. Computerul ăla 
nenorocit pocni de câteva ori la rând, dar mă obişnuisem 
cu el. Mâna Gloriei avansă, cu mişcări de reptaţie, 
etalându-şi degetele pe pieptul meu... Şi dacă ea mă 
explora astfel din cauză că Dan... îmi aşteptase venirea? 
Dacă se simţea vinovată că nu-mi spusese să plec mai 
repede de acolo? Dacă?... 

Eram mai mult ca sigur! Măsurile din The New 
Radicals se revărsară în încăpere de tresărirăm toţi trei. 
Dan icni, ridicându-se în capul oaselor, de-a dreptul treaz, 
Gloria îşi retrase mâna precum un şarpe alungat de la 
pieptul meu, iar eu am simţit o bucurie imensă şi m-am 


îndreptat în pat. 

Sticla se aprinse, măsurile din piesa Radicalilor se 
înteţiră şi ne-am repezit în faţa aparatului, căutând pături 
în care să ne înfăşăm, de parcă am fi fost nenorociţii ăia de 
părinţi ai noştri care nu dormiseră toată noaptea de 11 
iulie '69, în aşteptarea aselenizării care, iată, în sfârşit se 
produsese. 

Fatima ne scria din nou. lar noi eram în mâinile ei. 

* 

Tipul de lângă şofer pufni: 

„Ce dracu’? Nu mă mai ţii minte, Cyrus?” 

Ochii! Ochii, zâmbetul şi cravata imprimată cu un 
vultur auriu cu aripile larg desfăcute erau neschimbate! în 
schimb, era proaspăt bărbierit, se tunsese perie şi purta 
haine impecabile. 

„Hugo!” 

„Bien sur! „li imită lunganul expresia favorită. Se 
uită la sacoul lui Cyrus şi strâmbă din nas. „M-am 
schimbat mai mult ca tine. Da. Eşti la fel de împrăştiat ca 
acu’ zece ani. Noroc c-am ajuns devreme, pen’ că altfel te- 
aş fi pierdut... Nu mi-ai transmis să vin la zece şi-un sfert? 
Să fi întârziat niţel şi dus crai!” 

Cyms se scutură: 

„Am avut o urgenţă”. 

Fţugo o privi pe Fatima. „Nu puteai s-o rezolvi în 
birou?” 

Fatima se uită pe geam, fără să comenteze. 

lar Hugo: „Ah! Tu eşti Fatima Axelrod! Eh, eu sunt 
Hugo Richtbofen. Da. Habar n-am dacă tre’ e să mă bucur 
sau nu c-am ajuns să te cunosc... Ştii”, se uită la Cyrus, 
„lumea spune c-ai vândut totu’ din cauza ei... Deşi, zic c-a 
fost mai bine! Nu erai tu-n stare să administrezi o 
afacere... Da. Nu te obosea?” 

„Mă plictisea”. 

„Tot aia c”. 

„Unde mergem?” îi întrerupse şoferul. 

„Fă dreapta pe El Pico şi ţine-o aşa pânăcţi zic eu”. 
Şoferul dădu din cap şi luă virajul. Mesteca chewing-gum 


şi plescăia. „Oh! Termină cu fleorţăiala asta că-ţi proptesc 
buzele în volan pân’ ţi se imprimă modelu!” răcni Hugo 
brusc. 

Şoferul dădu să zică ceva, dar Hugo se apropie de el, 
scrâşnind: 

„Eşti surd, sau idiot? Tu n-ai auzit ce-am spus eu? 
Vrei să rămâi cu model pe buze?” Tipul se opri din 
mestecat. „Şi calc odat acceleraţia aia că ne apucă vara în 
taxiul tău împu (it” Lunganul se răsuci spre Fatima: „la zi!” 
îi dădu ghes Fatimei. „Oscar mi-a zis că nu se descurcă... 
Cic-ar avea nu-ş' ce boală... D-asta îl tratezi?” 

„Eşti lipsit de tact, iar eu încă sunt angajata lui! 
Trebuie ferit de anumite lucruri”. 

„Angajata lui!... încă...” făcu Hugo şi se chiori la 
Cyrus. „Vrei s-o dai afar'?” 

Cyms nu-i susţinu privirea mai mult de câteva clipe. 
Nu ştia când îi spusese Marthei să-l caute pe Hugo. Nici 
numele de Oscar nu-i spunea mare lucru. lar la Şamanii 
din Augsburg nu se mai gândise de ani de zile... 

Cu toate astea, exista o frază în ziarul pe care i-l 
lăsase Patra... o frază care se referea la ei. O cheie. Un 
semn pe care şi-l lăsase sieşi. 

„Opreşte un minut!” îi zise şoferului. Lucrurile pe 
care trebuia să le facă i se aşternură, limpezi, în faţa 
ochilor, injectate, cum altfel, de celălalt... Şoferul apăsă 
frâna atât de brusc încât zburară cu toţii în faţă. 

Hugo se întoarse spre Cyrus. „Tipu’ ăsta, vezi bine, e 
idiot! Tu ce vrei să faci?” 

„Vreau să dau un telefon. Singur. De afară”. 

„In regulă. Dă telefonu, da' grăbeşte-te! Oscar zice 
că nu prea ai timp! Cică ăia, afară, au reuşit să ţină pe loc 
noul operator, şi că asta o să cam schimbe lucrurile pe aici! 
Cică tipul o să înceapă să utilizeze Baabylon cât de curând! 
Oscar mi-a zis să te aduc cât pot de repede, că altfel, pierzi 
şirul! Da!” 

„Oscar. Mda”. făcu Cyrus. leşind din taxi, observă că 
Fatima răsuflase uşurată la auzul vorbelor lui Hugo. Îşi 
ridică gulerul şi, zgribulit, formă numărul Marthei. 


„Cyrus sunt. L-ai sunat pe Hugo Richthofen, te rog?” 

„Da... Am vrut să-ţi amintesc de întâlnire, dar ai ieşit 
prea repede!...” 

„Bine... Ia zi! Când te-am rugat să-l suni?” 

Martha îşi drese vocea. Făcea cafea pentru că se 
auzea sfârâitul unui filtru. N 

„Nu m-ai rugat niciodată. Întâlnirea figurează în 
catalogul cel mare. Cel pe care mi l-ai dat când ai vândut 
Umma...” 

Catalogul cel mare? 

— Celălalt se înfricoşă deodată şi aproape că şuieră 
replicile în locul lui Cyrus. 

„Martha! Îmbracă-te imediat, cheamă-l pe Baronu, ia 
catalogul ăla nenorocit şi vino la... vino la... Aşteaptă o 
clipă!” Se repezi înapoi în taxi. „Unde mergem, Hugo?” 

„În Ostmark. La Karinhall, pe malu' oceanului”. 

„Ai auzit, Martha?” întrebă Cyrus. 

„Am auzit. Karinhall, în Ostmark. Pe malul 
oceanului”. 

„Sună-l odată pe Baronu' şi daţi-i drumul! Păzeşte 
catalogul ca pe ochii din cap! Te rog!” 

Hugo dădu şoferului un ghiont, iar taxiul intră la loc 
în şuvoiul automobilelor ce ţineau El Pico, către Ostmark. 
Un convoi de ambulanţe îi depăşi, iar unul dintre 
paramedici rămase cu ochii ţintă la maşina lor. Cyrus privi 
în partea cealaltă; după câteva clipe, şoferul viră brusc, se 
strecură printre două furgonete din care se descărcau 
brazi de Crăciun şi opri în faţa unei case uriaşe cu pereţi 
din cărămidă aparentă. 

„Karinhall!” anunţă el, răsuflând uşurat. 

Karinhall nu arăta prin nimic că adăpostea sediul 
unui post de radio... Era o casă mare cu faţadă din 
cărămidă roşie, acoperită în cea mai mare parte de 
coroanele desfrunzite ale unor mesteceni încărcaţi de 
zăpadă. Interioarele erau neschimbate - tipii care în anii 
'80  compuseseră piese electronice experimentale 
păstraseră accesoriile de epocă ale clădirii, fără să 
schimbe niciun ornament. Păstraseră până şi majordomul 


care îi conducea pe Cyrus şi Fatima de-a lungul culoarelor 
înalte,  atrăgându-le atenţia asupra tablourilor ce-i 
reprezentau pe foştii proprietari. Greu de spus dacă era 
dovadă de prost gust sau de respect. 

„O să vă rog să aşteptaţi”. le zise după ce îi invită 
într-un salon călduros, cu covoare groase şi canapele 
îmbrăcate în pluş vişiniu. Ferestrele din lemn alb dădeau 
spre ocean. Apa sărată, cenuşie şi uleioasă, părea lipită de 
geamuri. 

Şamanii îşi făcură apariţia pe o altă uşă, încadrată de 
două armuri argintii. Preţ de câteva clipe se priviră în 
linişte unii pe alţii, iar Cyrus observă că nu erau decât 
trei... 

Unde o fi Lothar? se întrebă el. 

„Bună, Cyrus!” spuse Oscar, cel mai în vârstă dintre 
noii veniţi. „Ca de obicei, noi cei din Augsburg nu ne 
mulţumim cu mai puţin decât considerăm că ne e 
hărăzit...” 

Vorbea la fel de preţios ca odinioară. Cei trei 
izbucniră într-un râs nesigur, trăgând cu coada ochiului la 
Fatima şi, cum ea nu reacţiona, rămaseră pe loc, fără să se 
apropie de Cyrus. Oscar nu ştia ce să facă cu mâinile, iar 
Cyrus se plecă la urechea lui Hugo: „Ce-i cu Lothar?” 

lar Oscar: „Dacă te interesai de Lothar, află că a 
murit acum trei ani. Ne-a rugat să nu-ţi dăm de ştire. O să 
vină el singur, ne zicea, să-i spuneţi atunci... Era într-atât 
de sigur că o să vii încât ţi-a lăsat ceva... în semn de 
preţuire, şi nu numai”. zise el fulgerând-o pe Fatima cu 
privirea. 

„Nu face nimeni prezentările?” se auzi vocea ei 
apăsată. 

„Fatima Axelrod”. păru să se dezmeticească Cyrus. 

„Bănuiam”. zise Oscar, zâmbind îngheţat. „Eu sunt 
Oscar Richthofen, iar ei sunt fraţii mei: Rainer şi Hermann 
Richthofen. Hugo este vărul nostru...” 

— Din câte ştim, în dreptul oraşului se produce 
arcuirea unui curent oceanic rece dinspre sud către vest, 
explicând de ce iernile noastre sunt atât de reci - poate că 


acest element geografic pe care Fatima a insistat şi-l 
subliniem, alături de utilizarea noului operator, vă ajută şi 
ne localizaţi, chiar şi de atolôj de pe muntele vostru... 

Se uitară unii la alţii, suspicioşi, fără să-şi strângă 
mâinile. 

„Vreau să stabilim un lucru... 
Oscar o întrerupse: 

„Ştim ce vrei! Nu e om in showbiz care să nu fi auzit 
de ritualurile lui Cyrus...” 

„Lothar? Mort?” se scutură Cyrus. 

„Leucemie virală. Lothar spunea că ai să înţelegi. 
Zicea că n-ai cum să nu înţelegi, câtă vreme moartea lui 
dovedeşte că ceea ce aţi aflat, tu şi cu el, acum atâţia ani, 
e perfect adevărat...” 

Cei trei fraţi zâmbiră, uitându-se la Cyrus de parcă ar 
fi aşteptat un răspuns anume. Dar Cyrus tăcu. 

„Lothar a spus că o să ne surprinzi”. zise Oscar, 
chinuit. Apoi scoase o ţigară şi dădu s-o aprindă. „E voie?” 
o întrebă pe Fatima. 

Iar ea: „Da. Cyrus fumează şi el”. 

Abia atunci, Cyrus auzi pocnetele liniştitoare ale 
lemnelor arzând în sobă. 

„Hugo ne-a spus că Baronu' trebuie să vină şi el aici. 
Nu prea ne înghiţim cu el, dar ştim că n-ai avut de ales. 
Până vine el”, se uită Oscar la Cyrus, „hai să vezi ce ţi-a 
lăsat Lothar! Rainer!” 

Rainer scoase din buzunar o cutie plată. Semăna cu o 
tabacheră aurită, din cele pentru havane foarte lungi. 
Fatima îşi puse ochelarii şi dădu să examineze cutia, dar 
Cyrus o luă din mâna lui Rainer şi o întoarse de pe o parte 
pe aha. Era teribil de lucioasă. Ţinând-o ca pe o oglindă, îşi 
văzu reflexia chipului... îşi netezi obrajii de parcă subit ar 
fi descoperit că îmbătrânise. 

„lisuse! Face exact cum a spus Lothar!” exclamă 
Rainer. 

Iar eu nu mai ştiu nici cum arăta Lothar, gândi Cyrus 
şi recapitulă: antibioticele? - le cumpărase; casa? - o 
dezinfectase; binoclul? - îl folosise. Încă nu privea în cutie 


LIZA 


începu Fatima, dar 


pentru că celălalt îi şoptea: înăuntru vei găsi o scrisoare, 
un colan şi o partitură... 

O deschise. Înainte de orice, simţi un miros acrişor. 
Apoi văzu pulberea fină, de parcă ar fi fost mucegai. îl făcu 
să strănute. Abia apoi observă colanul. Era deasupra 
plicului sigilat şi al partiturii. Scoase plicul, desfăcu sigiliul 
albastru din ceară marcat cu un trifoi stilizat, deschise 
scrisoarea şi citi: 

Dragul meu Cyrus. 

Noroc, dacă ai strănutat! 

Sigur sunt mort dacă citeşti aceste rânduri. La fel de 
sigur e că la ora când citeşti, mare lucru nu înţelegi încă. 
Crede-mă, nu-ţi pot explica prea mult pentru că tu însuți ai 
plănuit lucrurile aşa. 

Povestea ţi se va dezvălui treptat, pe măsură ce o 
parcurgi, şi asta nu din cauza unor romantisme futile, ci 
pentru că nu se poate altfel... Dacă ţi-aş spune totul de pe 
acum, ai fi tentat să acţionezi de capul tău, grăbindu-te şi 
nelăsând lucrurile să se desfăşoare de la sine. Iar interesul 
nostru - al tău, mai ales, şi vei vedea de ce spun asta - este 
ca evenimentele să curgă conform unicei modalităţi pe 
care o pot urma, cea dată de soartă - şi când spun asta nu 
fac un truism stupid. Condiţia e să nu te amesteci în 
desfăşurarea lor până nu afli tot ce trebuie. Numai aşa are 
traversada sorţi de izbândă. 

Ce ai de făcut? 

1) Să citeşti anunţurile de mică publicitate în Tribuna 
din 24.12. 1999. 

2) Să asculţi la ora 12.00 piesa care îţi este dedicată 
la postul nostru: White Sands Radio, pe 101.7 Mhz... (Între 
timp, am ajuns concurenţi?) 

3) Să te duci la magazinul de arme orientale al lui 
Wou Wei, de lângă Park Station şi să aştepţi un telefon la 
ora 16.00 fix. 

4) Să verifici: 

a) cine are un colan din argint asemănător cu al tău - 
îţi este aliat, într-un fel, dar încă n-o ştie sigur; b) piesa pe 
care o vei auzi în minte după ce te vei pune în mişcare... ea 


este înscrisă în partitură, de aceea, te conjur să nu 
deschizi partitura decât după ce vei auzi sound-ul cu 
pricina; există riscul să-lfredonezi mental înainte ca tu să fi 
fost cu adevărat încărcat cu el şi atunci, semnul pe care ţi 
l-ai lăsat în germeni se duce de râpă; 

5) Află cine a scris filmul Cel mai înalt Turn din 
Baabylon. Dacă nu vei izbuti să-l cunoşti nemijlocit, cel 
puţin trimite mai departe informaţia: cine e omul? Asta o 
să ne ajute f. f. mult, atât pe noi, cât şi pe cei care ne 
urmăresc de afară. 

Iti mulţumeşte, al tău. 

Lothar Richthofen, pornit, asemenea ţie, de jos de 
tot, din Augsburg, de pe ruinele 

Şi falimentul nesăbuiţilor lui străbuni 

PS. în rest, te-ai descurcat excelent. Planul a 
funcţionat impecabil, iar Cavalerii din Krak ar fi mândri de 
tine. Cât despre cel de pe munte, abia îţi aşteaptă şi el 
victoria! Nu-l condamna dacă nu-i simţi ajutorul, pentru că 
a devenit operator numai de câteva zile; totodată, el a fost 
recrutat doar verbal, cel mai probabil şi nu pricepe încă 
toate implicaţiile acestui conflict până ce nu va fi inoculat 
de aliata noastră de afară... În orice caz, fă ca această 
scrisoare să nu ajungă în mâinile sau sub ochii Fatimei! 
Interesele ei nu ne-au fost niciodată f. f. clare. Dacă însă ai 
strănutat, şi dacă ea se afla lângă tine - atunci poţi să speri 
că se va da pe brazdă, cu condiţia să nu încaseze 
condiţionări chimice din partea Welserilor! Nu uita că ea 
nu este protejată microbiologic asemenea ţie! 

Incă ceva! Grăbeşte-te! Din momentul acesta, 
operatorul poate acţiona oricând, iar primul efect va fi 
modificarea realităţii proxime! 

Cyrus împături scrisoarea şi o puse la loc. Scoase 
colanul şi-l examină în lumină; era simplu, cu excepţia 
capetelor ce i se umflau sub forma unor trifoi argintaţi, cu 
minuscule nervuri de aur. Era identic cu al Patrei. Îl puse 
la gât, închise cutia şi se examină în luciul ei. Colanul îi 
venea perfect, dar îl ascunse sub gulerul cămăşii. Apoi 
băgă cutia în buzunarul sacoului. 


Acum am să spun: Ziarul! - iar Oscar o să mi-l dea 
imediat. Văzu cu coada ochiului cum Hugo se foieşte 
nervos şi cum Rainer îşi freca palmele cu lentoare. Oscar 
se ştergea pe frunte cu o batistă albă, iar Hermann 
mesteca chewing-gum de parcă avea de gând să-şi macine 
dinţii. Doar Fatima era nemişcată, privindu-l fix dindărătul 
ochelarilor. 

„Ziarul!” ceru Cyrus cu voce oarecum ezitantă, după 
cum cereau nişte uzanţe de care uitase de mult. 

Hugo şi cei trei fraţi răsuflară uşuraţi. 

„Poftim!” i-l întinse Oscar. „E voie?” se holbă el spre 
Fatima. Ea făcu semn că da. „Lothar mi-a spus că vei fi în 
criză de timp şi că vei avea nevoie de gunoiul ăsta...” 

Deschise la rubrica de mică publicitate şi parcurse 
anunţurile. O grămadă de inşi făceau curierat şi mesagerie 
locală. O singură persoană însă se ocupa în exclusivitate 
cu „îinmânarea scrisorilor”. Nu-şi dădea numele. Lăsa doar 
numărul de telefon trecut deasupra simbolului firmei: un 
vultur cu aripile desfăcute. Cyrus notă numărul cu pricina 
şi era gata să închidă ziarul când, un alt chenar îi atrase 
atenţia: Patra Nogales lăsa un număr de mobil într-un 
anunţ prin care solicita serviciile unui şofer. Acesta trebuia 
să ştie să întreţină un Rolls şi să fie dispus să lucreze în 
Islanda. 

Cyrus notă şi numărul ei, se uită la ceas şi întrebă: 

„Cât timp îmi ia să ajung la Park Station?” 

„Taxiul face 30 de minute”. 

„Dar metroul?” 

„Trei sferturi de oră. La oră de vârf, chiar o oră...” 

Era 10.30. Cyrus îi făcu semn Fatimei să se apropie 
şi-i strecură la ureche: 

„Încă nu ştiu dacă sunt în stare să mă descurc în 
Baabylon...” 

„De ce n-o suni pe Patra? [i-a dat avertismente. 
Purtaţi acelaşi colan...” 

„Patra e o Welser”. 

Dar Fatima: „Interesele ei nu concordă cu ale lui 
Eric. Ţi-ar fi cea mai bună aliată acum. Te poate ajuta mai 


mult dec & t mine. Cineva a armat-o în sensul ăsta”. 

„Patra e de cealaltă parte. E o Welser”. repetă Cyrus. 

„E o Welser doar prin alianţă...” îngustă ea buzele. 

„Te-ar avantaja să fii alături de mine... O să-ţi ajute... 
operatorul!” 

„Nu sunt singura care îl controlez!” recunoscu 
Fatima. 

„Mai am nevoie de tine pentru numai o zi! Dă-mi-o, în 
contul operatorului de care nu mi-ai spus până acum!” 

Fatima zâmbi într-o parte: „Ce ştii tu, Cyrus, de ce ți- 
am ascuns existenţa operatorului? Dar, fie! Sunt de acord 
cu încă ozi”. 

Cyrus răsuflă uşurat şi întrebă cu glas tare: „White 
Sands Radio se prinde în metrou?” 

„În toate staţiile şi în toate vagoanele... Avem 
contract cu ei. Baronu' n-o să ne-o ierte niciodată... E făcut 
foc că i-am suflat afacerea asta.”* 

„Mda. Baronu'... De ce întârzie?” Dădu să sune, se 
răzgândi şi-i făcu semn lui Hugo să-i dea mobilul lui. 
Formă numărul comisionarului anonim. 

„Al0?” îi auzi vocea. 

„Poţi să aduci o scrisoare în plic Vespucci la 
destinaţia pe care ţi-o dau acum?” 

În aparat răsună un râs sănătos: 

„Transport numai plicuri Vespucci! lar destinaţia o 
ştiu. Aşteptam telefonul vostru... Când vreţi să ne 
întâlnim?” 

„Cât mai repede”. 

„În regulă, d-le! Ajung la voi într-un sfert de oră”. 

Localizerul din  celularul lui Hugo nu afişa 
amplasamentul comisionarului. Chiar atunci sună aparatul 
lui Cyrus. Era Baronu'. Grohăia, disperat: 


9 Din câte a căutat Fatima, legislaţia privind reclama şi difuzarea ei bl 
eter este extrem de aspri în toate ţările. in context, exclusivitatea 
difuzării unui post de radio in reţeaua publică de metrou contravine 
acestei legi şi, din ce am aflat, nu există vreun alt oraş în care să se 
petreacă aşa ceva. Noi ştim că sunteţi izolaţi, dar insistăm să aflaţi care 
este oraşul, dacă o exista într-adevăr, în care se încalcă astfel legile 
antitrust? 


„Ne-au fript, Cyrus! Erau cu două maşini. Ne-au 
blocat pe El Pico! Pe Jacques, şoferu', l-au împuşcat, iar pe 
mine şi pe Martha ne-au umplut de sânge. Pe ea voiau s-o 
salte cu totul, însă au apărut poliţiştii şi tipii au fost nevoiţi 
s-o şteargă. Dar au luat catalogul! Catalogul cel mare!” 

„Cât de rău e Jacques?” 

„E rău de tot! L-am urcat într-o ambulanţă”. 

„Şi Martha?” 

„Au bumbăcit-o bine. Nu voia să lase catalogul din 
mână nici de-a naibii! Dar nu se putea pune cu ei!” 

„Îmi pare rău... Şi pentru Jacques, şi pentru Martha, 
şi pentru catalog!” Tăcu, preţ de câteva clipe. Sorbi o gură 
de ceai. „Acum, hai mai repede încoace!” 

Închise. Îşi simţi gura uscată. Lui îi era frică, sau 
celuilalt? 

— Localizerul pâlpâi preţ de câteva clipe. Baronu’ 
vorbise de undeva de pe El Pico. 

„Ce s-a întâmplat?” se interesă Oscar. Cyrus simţi 
broboane de sudoare cum i se adună în palme. Oscar se 
uită la Fatima: „E voie?” 

„Da”. consimţi ea. „De ce nu răspunzi, Cyrus?” 

„Welserii... S-au pus în mişcare”. Făcu semn către 
localizer. „Au aflat unde sunt, aşa că trebuie să plec cât 
mai repede. Am nevoie de două mobile de-ale voastre şi 
mai vreau să ies pe ascuns de aici. Se poate?” 

„Nu e nicio problemă”. zise Oscar. 

„Perfect. O să mă caute un puşti roşcat... îi dai 
celularul tău, Hugo, şi-l trimiţi în oraş. S-o ia încet spre 
Park Station”. 

„Cyrus!... 
Lothar...” 

„Mai e ceva”. zise Cyrus, privind la Fatima: „Află, te 
rog, numărul lui Eric...” 

Fatima răsuflă adânc şi, aşa cum făcuse zece ani, nu 
numai că află numărul, dar îl şi formă în locul lui Cyrus şi 
ceru cu Eric Welser. 

„Cyrus Fugger te caută”. spuse ea. „le rog să 
respecţi convenţia de dimineaţă. Eu am să ascult”. 


n 


zâmbi Oscar. „Faci exact cum a spus 


Din receptor se auzi oftatul exasperat al lui Etic. 

lar Cyrus: „S-a întâmplat o porcărie cu doi 
colaboratori de-ai mei. Şi cu şoferul meu”. 

Se aşternu liniştea. Se auzea doar o maşină de scris 
electronică, lansând rafale dintr-un birou apropiat de Eric. 

„Regret”. zise Eric într-un târziu. „Pot să te ajut cu 
ceva?” 

„Vreau să vin la tine. Să stăm de vorbă”. 

„Am vorbit suficient. Dimineaţă”. 

„Am vorbit cumva şi despre operatorii pe care îi 
utilizează Joseph?” _ 

„Ani tata!... Tata-i operatoriid & afară. Încât timp- 
soseşti?” - „în douăzeci de minute”. 

„Aştept”. 

Închiseră concomitent. Apoi Cyrus întinse celularul 
lui Hugo: 

„lei un taxi spre Segundo Boulevard, treci prin faţa 
Corporaţiei şi după aia îţi vezi de treabă... Se poate?” 

„Începe să-iwi placă... Da”. bombăni Hugo. 

„Numai spune-i şoferului să meargă încet! Foarte, 
foarte încet”. 

„Am văzut un film clandestin...” făcu Hugo. „Cel mai 
înalt Turn din Baabylon... Personaju' principal face figura 
asta de-ai făcut-o tu acu’... Da. Dă celularu' unui prieten, 
ca să-i fraierească p-ăia răi...” 

„Sper că Erie n-a văzut şi el filmul”. zise Cyrus şi-i 
făcu semn lui Hugo. „Paltoanele! îl iei pe al meu şi mi-l dai 
pe altău!” 

Hugo dădu din cap: 

„E-xact ca-n film! Da. Facem schimbu' ăsta”. 

„Mergem?” se întoarse Cyrus către Fatima. 

Oscar îi conduse pe un coridor îngust, lambrisat, 
coborâră nişte trepte ce duceau la subsol şi dădură nas în 
nas cu majordomul. Cyms luă paltonul lui Hugo şi cern un 
şal pentru Fatima. Apoi, Oscar le făcu semn s-o ia de-a 
lungul unui hol care îi scoase afară. S-au pomenit într-o 
grădină mărginită de un parapet de beton în care băteau 
valurile oceanului cenuşiu şi îngheţat. 


Abia atunci îşi făcu efectul pudra de la Lothar, iar 
Cyrus şi-a dat seama că bucla evenimentelor fusese 
plănuită în cele mai mici amănunte. Tot ceea ce se 
străduise să uite în ultimii zece ani îşi regăsea drumul 
înapoi în mintea lui. Pentru a amorsa traversada ce avea 
să-i aducă Baabylon înapoi, nu trebuia deciit să intre în cea 
mai apropiată staţie de metrou. 

x 


„Cyrus vine încoace”. zise Eric, închizând telefonul. 

„Crezi? E prea calculat ca să se lase aşa de uşor. Ia 
uită-te la chestia asta!” Mihrab lăsă să cadă pe birou 
catalogul lui Fugger. Eric îl frunzări: colile erau acoperite 
de date, ore şi nume de persoane, scrise cu o caligrafie pe 
care o recunoscu imediat. 

„De ce să vândă un om calculat o afacere aşa de 
prosperă ca Umma Nord?” 

Tuarega ridică din umeri fără să răspundă, dar Eric 
ştia foarte bine că informaţiile cu adevărat importante 
aveau să fie cenzurate de tatăl lui înainte să le poată afla 
el. Parcurse câteva nume înscrise în catalog şi întrebă: 

„Cine sunt oamenii ăştia?” 

„Cunoştinţe de-ale lui Cyrus. Cântă, compun, produc, 
sau difuzează muzică”. 

„Aha...” bătu cu degetul pe un nume. „Hugo 
Richthofen. 25 decembrie, ora 22... Mâine... Am înţeles că 
a fost şi azi la Cyrus. L-ai văzut cu ochii tăi?” 

„E un tip înalt şi subţire. A venit, l-a prins pe Cyrus în 
taxi şi duşi au fost. E trecut în catalog şi pentru ziua de 
azi”. 

Eric bătu în localizer şi formă numărul lui Fugger. EL 
PICO/SEGUNDO BOULEVARD. „Vine! Vine încoace... 
Ascultă, ce e Karinhall?” 

„E sediul unui post de radio. Proprietari sunt fraţii 
Richthofen. Sunt verii celui care a venit după Cyrus. Nişte 
nemți”. 

„Oh!” făcu Welser. „Cam toţi suntem un pic nemti, cei 
care mişcăm lucrurile în oraş”. 

„Şi Fugger?” 


„Numai un neamt e în stare să-şi aranjeze întâlnirile 
cu ani de zile înainte! Chiar dacă e doar un DJ”. - o privi pe 
Mihrab, dorind să desluşească un semn de aprobare. Nu 
văzu decât gallabia nemişcată şi vălul înţepenit. Se uită iar 
în catalog. „Tipul ăsta programat mâine seară, odată cu 
Richthofen, cine e?” 

„Shabba Orr e proprietarul firmei Umma Nord. E 
fratele lui Cyrus...” 

„Poftim?!” 

„Cum auzi. Sunt frați după mamă, dar s-au ignorat 
mereu. Shabba a cumpărat postul de radio pentru că i s-a 
părut o afacere bună, atâta tot. N-a schimbat o vorbă cu 
Cyrus de când a luat Umma Nord. Nu e un trustee care 
acționează în numele lui Cyrus. Toţi banii îi cheltuie cu 
proprietatea din afara oraşului, iar ce îi rămâne, varsă în 
conturile lui Christian Goldberg...” 

„E Massonic Youth?” 

„E un apropiat de-al lui Christian. E membru în 
directoratul Massonic Youth încă de pe vremea când ei 
erau doar grafitti-uri”. 

„Ah... şi Goldberg e programat pentru mâine!... Ce l- 
o fi apucat pe Cyrus să le dea întâlnire tuturor?” 

„Cu Shabba nu se întâlneşte... Cu el trebuie doar să 
vorbească la telefon!” zise Mihrab. 

Eric se mai uită o dată în catalog şi-şi îngustă ochii. 

„Convorbire telefonică...” citi el în şoaptă. „Aşa e... 
Ce studii are Fugger?” 

Mihrab fornăi. Unul dintre agenţi o sunase din 
campusul universitar, din biroul unui profesor şi-i spusese 
că Cyrus făcuse trei ani de biochimie, după care avusese 
un accident care îl obligase să abandoneze studiile”. 

„Biochimie?!” 

„Da”. 

Eric rămase nemişcat pre) de câteva clipe, apoi 
formă iar numărul lui Fugger. EL PICO/SEGUNDO 
BOULEVARD. Închise. 

„Ce fel de accident a avut?” 

„A început să stea pe stradă... Făcea şi el ce făceau 


ceilalţi numai că mai mult. S-a drogat. S-a apucat de 
filosofie indiană. S-a combinat cu femei. A încercat şi cu 
bărbaţi, dar nu l-a ţinut mult... După toate astea, biochimia 
nu l-a mai interesat”. 

„Aha!... Atunci l-o fi ajutat Joseph?” 

„Am să aflu şi asta. Dar ţie n-am să-ţi spun nimic”. 

„Bine”. făcu Eric, dădu o pagină în urmă şi 
încremeni, după cum se aşteptase Mihrab. „Eric Welser şi 
Patra Nogales...” recită el rar. „24 decembrie, ora 9.00... 
Dumnezeule! Cum a făcut-o? Că nu ne-a chemat el! Am 
pus-o singuri la cale...” 

„Nu vrei să te uiţi şi la sfârşitul paginii?” îl îmboldi 
Mihrab. 

De data asta Eric rămase stană de piatră, aplecat 
deasupra colii. Eric Welser şi Patra Nogales erau aşteptaţi 
din nou în clădirea Umma Nord pe la ora 20 sau 21... peste 
şapte-opt ore. Cyrus dădea dispoziţii să fie lăsaţi să intre în 
biroul lui fără să fie opriţi. 

„Ai pus la cale cu Patra măcar Vizita de diseară?” se 
interesă Mihrab. 

Eric clătină din cap şi căută din priviri stiloul pe care 
nu-l folosise niciodată. Aştepta pe birou, lucind în tonuri 
negre, în suportul de catifea roşie. 

„Ce ştii? Au reuşit ai noştri să schimbe operatorul de 
afară?” 

„Operaţiunea e în curs, dar n-am primit nicio 
confirmare încă”. 

Eric se uită la ceas: „Cyrus a declanşat traversada 
acum vreo oră... Dacă epidemia rămâne singurul tipar 
pentru cele ce se vor întâmpla azi, ne-am ars! N-ai cum să 
grăbeşti atribuirea unui operator? Doar operatorul poate 
parazita epidemia...” 

„N-am puterea să le ordon celor de afară! Trebuie să 
mă prefac că sunt Fatima sau s-o manipulez astfel încât să 
conving o femeie ce locuieşte în vârful unui munte să ne 
atribuie nouă noul operator... Şi să fie un operator 
preparat cu substanţele noastre...” 

„Fatima e plătită, aşa că nu înţeleg de ce-ţi faci 


atâtea probleme!” 

„Nici Allah nu mai ştie cine pe cine plăteşte în oraşul 
ăsta!” 

„Te cred! E un oraş nenorocit în care soțiile au dubii, 
iar taţii îşi înşală fiii! După ce pleci, trimite-l pe Cheyenne 
aici!” schimbă Eric vorba. „Biochimie, spuneai? Uite că 
Fugger nu vine din neant. 

Are un frate, chit că-i vitreg. A făcut nişte ani de 
facultate. S-a învârtit pe stradă. Are... un trecut”. 

„Cu prezentul stă mai bine, chiar dacă a dat cu 
piciorul averii. Pentru un DJ, Cyrus a ajuns departe...” 

„Tare departe! Aproape că a ajuns la noi”. urmări el 
localizerul care afişa SEGUNDO BOULEVARD. „Oamenii 
tăi au Karinhall sub ochi?” 

„Oarecum. Casa e înconjurată de ziduri înalte, are o 
curte plină de copaci şi e retrasă de la stradă. Cyrus a fost 
văzut ieşind. A luat un taxi... Chestia asta am aflat-o, 
culmea, de la femeia aceea care trebuie să ne atribuie 
operatorul... Ştii că acum e izolată de vijelie pe un munte?” 

„Izolată pe un munte?! Vijelie?! Ce prostii vorbeşti 
Mihrab?” 

„Sunt prostii aflate de la Bani Sadr, aşa că nu te 
interesează. Dar din moment ce-ţi spun asta, e sigur că ea 
va afla că aşteptăm o confirmare din partea ei: cui a 
atribuit operatorul, nouă sau Fuggerilor? Ca să iasă totul 
cum dorim, ea va trebui să-l pună pe operator pe jar... Are 
nevoie de o situaţie conflictuală acolo sus, dacă vrem să ne 
fie de folos împotriva lui Cyrus!” 

Eric se strâmbă. Poate că Bani Sadr era un alt nume 
pentru Joseph Welser. Joseph... Aproape orb, abia se mai 
mişca, avea fibrilaţie - ce se tot băga în lupta cu Fuggerii? 


„Până una-alta, Cyrus vine încoace”. zise Etic şi sună 
la Fugger. SEGUNDO BOULEVARD - afişă localizerul. 

Mihrab se apropie de fereastră. Privi la maşinile ce 
se strecurau pe bulevard - abia se vedeau din cauza 
fulgilor deşi. Aţinti luneta spre biroul lui Fugger. Era 
ordonat şi pustiu. 


„Mai formează o dată numărul lui Cyrus!” zise ea. 

Eric îl sună din nou şi zâmbetul îi dispăru treptat. 
Mai sună o dată, apoi verifică numărul, dar indiferent ce-ar 
fi făcut, localizerul afişa tot SEGUNDO BOULEVARD 
/HOTEL LAPRADE. După vreo jumătate de minut, afişă 
CASBAH. 

„Nu mai vine, este?” Eric o privea fără să clipească. 
„Joseph mi-a zis că aşa se întâmplă şi în film. Al Pacino dă 
celularul unui prieten şi-l îndrumă s-o ia spre sediul nostru 
numai ca să câştige timp să plece de unde a fost încolţit...” 
Mihrab ridică telefonul, mormăi ceva în timp ce întorcea 
receptorul de pe-o parte pe alta şi sună la Cheyenne”. 
Pune pe cineva să ia urma celularului lui Fugger, şi apoi 
vino la Eric în birou!” 

Iar Eric: „Ascultă, Mihrab! Nu ştiu ce informaţii îţi dă 
tie femeia aceea de afară, nu ştiu cum a declanşat Cyrus 
epidemia şi nu ştiu cum m-a trecut în... agenda asta al lui! 
Zău că nu ştiu, dar vreau să-l oprim odată! Prin orice 
mijloace! Să punem Poliţia şi cetăţenii pe urmele lui, să 
umplem posturile TV şi ziarele cu mutra lui, pricepi? Vreau 
ca toată lumea să afle că Cyrus i-a... potcovit cu o 
epidemie! Vreau să văd oamenii de pe stradă cum îl 
hăituiesc! Vreau să-l văd îngrozit! Vreau să punem odată 
mâna pe el!...” 

Mihrab fornăi scurt. _ 

„La cetăţeni nu mă gândisem!” Pufni încurcată. „Imi 
cer scuze pentru cum mă port, dar ţi-am spus: problema 
mea e ca tu să intri în posesia Corporaţiei. Tu şi Patra! Nu 
e loc pentru Fuggeri aici! O să-mi pun oamenii să facă 
afişe cu mutra lui Fugger...” încheie ea şi ieşi, foşnind 
discret, de parcă păşea pe aer. 

„Cyrus, Cyrus...” şopti Eric. „Ce legătură ai tu cu 
filmul ăsta nenorocit?” 

Luă stiloul din cutia de pluş şi îl deşuruba. Flaconul 
transparent aştepta în locul rezervorului de cerneală. îl 
scoase, îl cântări în palmă, apoi îl puse la loc şi dădu 
drumul stiloului în buzunar. Se afundă în spătar. Numai să 
vină Cheyenne şi o să încep şi eu să mă mișc, Cyrus! Şi eu 


pot să lovesc, Cyrus! 
* 


..AT & T au pierdut procesul federal în 1994, iar 
utilizarea localizerelor a fost interzisă pe întreg teritoriul 
SUA. Mai mult, printr-o lege promulgată de Congres la 
indicația Departamentului de Justiţie, compania AT & T a 
fost obligată să stopeze investițiile alocate producerii de 
localizere pentru uzul public, considerându-se că utilizarea 
precum şi interceptarea lor relativ uşoară aduc grave 
prejudicii libertății individuale, având în vedere că oferă o 
capacitate practic nelimitată de a urmări deplasările unei 
persoane. 

„Parcă nu poți închide un localizer...” se strâmbă 
Gloria şi închise computerul înainte s-o facă Fatima. 

„Parcă pe Dudaev nu l-au ucis deşi n-avea 
localizer...” făcu Dan... Auzisem de localizere şi de 
scandalul pe care l-au iscat, dar am luat-o ca simplu fapt 
divers. Oricum, n-am auzit ca localizerele să fi intrat pe 
nicăieri în uz curent. Tu ştii altceva?” se uită el la mine. 

Am ridicat din umeri, iar Dan se săltă din scaun şi se 
băgă în pat, zgribulindu-se. Era frustrat pentru că nu el ne 
condusese de colo-colo prin reţea - o făcuse Gloria, Dan 
privind pasiv, dintr-un scaun tras în spatele Gloriei, cum ea 
parcurgea reţeaua într-un mod cu totul şi cu totul haotic. 
Surfa cu totul şi cu totul altfel decât aş fi făcut-o eu, iar pe 
Dan îl scosese din sărite cu zappingul ei nebunesc din site 
în site. 

Un fulger ilumină încăperea - trăsnetul a urmat 
imediat, ca un cearşaf pârâind interminabil; apoi, bubuitul 
a zguduit cabana din temelii, zgâlţâind până şi priciurile. 
Stropii condensaţi pe pereţi şi pe folie se cutremurară, iar 
apa prinse din nou să şiroiască pe duşumea. 

„Mai avem polietilenă?” întrebă Dan. 

„Mai avem”. făcu Gloria şi se ghemui între lucrurile 
înghesuite în mijlocul camerei. Cotrobăi în ele şi scoase un 
plic foşnitor. Dan se cuibări în pat şi, cu chiu cu vai, se 
înfofoli în pături; se încleiau pe el de umede ce erau... Un 
frison îl străbătu din cap până în picioare. Ploaia răpăi din 


n 


ce în ce mai tare pe folie până ce mici torente începură să 
se prelingă pe pereţi, adunându-se într-un şuvoi clipocitor, 
în colţ, unde desfăcusem podeaua. 

„O să ne dizolve de tot”. spun, dar Dan îmi făcu semn 
să stau liniştit. E rupt de oboseală, iar braţul îl doare atât 
de tare încât abia suflă printre dinţii încleştaţi. Incepe să 
tremure, clătinând priciul. 

„Dă-i nişte votcă”. Îi spun Gloriei. „Trebuie să-i 
schimbăm pansamentul. Dacă s-a infectat?” 

„Şi avem ce să-i facem dacă s-a infectat?” 

Mă priveşte cu suspiciune. E prima oară când o face 
şi, din cauza asta trebuie să-i explic tot. Cu cuvinte. 

„Îi spălăm rana. I-o curăţăm. Poate îi scade febra şi-i 
trec durerile”. 

Cântăreşte ce i-am spus. Apoi: 

„Şi la ce-ţi trebuie să bea votcă?” 

Bineînţeles că ştiu la ce se gândeşte şi mă uit lung la 
ea, dar nu-i arde să zâmbească. 

„Bine”. admite ea şi se duce după sticlă. Când ne 
apropiem de Dan, îmi strecoară: „Regula e să nu-l întrebi 
nimic. Dacă-ţi spune ceva, treaba lui, dar tu nu-l întreba 
nimic!” 

„Ți-e teamă că-l întreb de unde au aflat ei de cabană 
şi de vijelie? Mmh? De unde ştiu ăia din computer că 
suntem blocați pe un munte? Şi cum de-ai ajuns să 
foloseşti computerul tocmai când ei doreau să afle dacă 
operatorul a fost schimbat? Chiar aşa... a fost schimbat?” 

Gloria tresare urât şi tace. Aşa începe... Asist la 
obişnuitul proces de reducere la sexul din care provine 
fiece ființă atrăgătoare. 

Gloria îi dă votcă lui Dan cu paiul, el o întreabă de ce, 
ea îi explică, el e de acord, suge din votcă şi se chiorăşte la 
mine cu ochi strălucitori, înfundaţi în orbite. Lăcrimează 
din cauza durerii. 

Brusc, îi scot fâşiile de cârpă îndesate în rana doldora 
de sânge închegat şi de grunji de puroi. Îi fac semn Gloriei 
să-i mai dea să bea şi, cu o cârpă înmuiată în votcă, îl curăţ 
de mizerie. După un timp, începe să-i curgă sânge curat; 


mă clatin, îmi vine să vărs şi mă aşez pe marginea patului. 

„Ce e?” face Gloria. „lar te-apucă?” 

„Nu mă apucă nimic. Dă şi mie o gură!” fac semn 
spre sticlă. 

Sorb de câteva ori şi mă apuc din nou să-i curăţ rana, 
până ce îndepărtez toate grămăjoarele de puroi ancrasat. 
De acum, curge numai sânge, mult sânge, iar eu mă 
opresc, înghițind în sec. Preţ de câteva clipe rămânem toţi 
trei cu ochii ţintă la sângele care se scurge pe cearşaf. 

„Ce-ai făcut?” se tânguie Gloria în şoaptă. 

„Dă-mi un tricou curat, ceva!” - ea se repede în 
calabalâc şi scoate o bluză nou-nouţă, împăturită într-un 
plic din plastic. 

„N-nu... asta... Asta, nuu!” bălmăjeşte Dan. „Nu cad- 
doul... nu cadoul meu!” 

„Nu-l băga în seamă! Opreşte-i sângele ăla!”. 

Scot bluza din plic. E din mătase fină, e albă şi se 
asortează cu fusta mini de culoare neagră pe care trebuia 
s-o poarte Gloria peste ciorapii negri. Rup bluza fâşii şi le 
îndes în rană. Stropesc totul cu votcă şi-mi rămâne un 
capăt de bluză ca să i-l înfăşor în jurul braţului. îl mai spăl 
cu o porţie de votcă şi după aia, ne punem pe aşteptat: o 
să mai curgă sânge? 

Abia ce se mai pătează mătasea. S-o fi oprit. De acum 
încolo, e treaba Gloriei să-l îmbrace, să-l învelească şi 
toate celelalte. Mie încă îmi vine să vărs şi mă trag la o 
parte. 

Trece aproape un minut şi Dan e iarăşi cu faţa în sus. 
Zâmbegşte. 

„V-v-am auzit...” bălmăjeşte el. „Nevastă-ta e şi ea la 
curent cu ce învârţi pe-aici, sau e doar treaba ta şi a lui 
Dietrich?” 

„Când v-au anunţat că noul operator vine aici, nu v- 
au spus şi asta?” 

Dan răsuflă mai repede, iar Gloria se uită într-o 
parte. Răpăitul ploii se aude mai tare, dar, slavă Domnului, 
la noi e din ce în ce mai uscat. Ba chiar, se încălzeşte. 

„Ei v-au învăţat să umblaţi cu flaconul cu Berotec? 


Atunci când v-au anunţat că vin?” 

„Am convenit că nu-l întrebi nimic!” îmi suflă Gloria. 
„Ai promis!” 

Dan înghite în sec. După care, pufneşte, rostogolind 
ochii: 

„N-nu... trebuia să mă înveţe nimeni... nimic! Ş-şi ți- 
am spus... nu-ţi sunt dator eu n-nimic! Nici atunci, nici 
acum! Chiar... d-dacă-mi faci pansament!” 

L-aş întreba cum de se împrietenise tocmai cu fratele 
meu şi de unde aflase atâtea date despre mine, pentru că 
reţeaua, oricât de bogată ar fi, nu mă conţine într-atât de 
amănunţit. Şi mai voiam să-l întreb de ce documentele pe 
care le primea din Baabylon erau într-atât de 
personalizate... 

„A mai rămas votcă?” întreb. j 

Gloria îmi întinde sticla fără o vorbă. Sorb din ea. In 
mă-sa! Am promis eu că nu mai pun întrebări, dar există 
oameni în Baabylon, acolo unde bolile contagioase 
transmit informaţii, există oameni care se interesează dacă 
Gloria a activat un operator, iar Gloria mi-a pus o perfuzie 
de care n-aveam nevoie, susţinând că o face preventiv; în 
plus, Dan a încercat să mă omoare, precipitând o stare 
conflictuală de care aceiaşi oameni din Baabylon aveau 
nevoie şi... 

„Cu câtă vreme înainte să ajung aici ai aflat că am să 
vin?” întreb. 

„Filip! Ai promis!” 

„Cu câtă vreme înainte? Noi doi avem altceva de 
împărţit, aşa că răspunde-mi la întrebarea asta! Tu nu ai 
ce ai cu mine din cauza lori când ţi-au spus că am să 
apar?” 

Jsuse!...” făcu Dan, epuizat. „D-dar nu... n-nu mi-a 
spus nimeni nimic!” 

„Ba ţi-au spus! Sunt chiar atât de tari de ţi-e aşa de 
frică de ei? Sau te au cu ceva la mână?” 

Dan răsuflă adânc şi se uită cu coada ochiului la 
Gloria. 

Mă ridic şi mă duc la computer. îl pornesc. Plec în 


site-urile îndepărtate, de parcă aş fi Vasco da Gama în 
căutarea drumului către Indii şi intru în reţeaua telefonică 
de la Anvers. Îmi ia cam treizeci de secunde, că aşa e 
celălalt tărâm, mergi prin el cu viteza gândului. Aproape. 

„Ce... ce face?” întreabă Dan, ridicându-se cu chiu cu 
vai într-un cot. 

Gloria vine dintr-un salt lângă mine. 

„Ce... ce naiba face?” întreabă Dan din nou. 

„Eşti nebun?” mă înghionteşte Gloria şi dă să 
decupleze computerul, dar deja tastasem uriaşul număr de 
telefon la care Analyser îl sunase pe Vincent Nogales. 

„Ce... Ce vrea?... ce face?” 

„Sună la Anvers, la Nogales!” 

Dan horcăi: „Lasă.-l... să sune! Computerul ăsta... 
doar află, nu emite! N-o să fie în stare decât... decât să 
tragă cu urechea!” 

Iarăşi minţea, sau nu ştia ce se petrece cu adevărat! 
Cumva, emitea şi computerul ăsta! Altfel, de ce să fi 
umblat Gloria cu el după ce Eric solicitase confirmării? 

Ia o să ne depisteze, Dan! Dacă Filip sună la ei, vor 
afla de unde tragem cu urechea!” 

„Ei, şi? Au... au scris deja de cabană...” zise Dan şi se 
strădui să râdă. „Lasă-l... când îţi spun! O să-şi prindă 
urechile!...” 

În  difuzoarele computerului se aude ţârâitul 
telefonului. Apoi, declic. 

„Alo?” 

Vocea era răguşită, îngrozitor de răguşită. 

vAlo?...” 

Îmi vine să tastez obscenităţi, să plimb mouse-ul de 
colo-colo: dar la Nogales n-ar ajunge nimic, absolut nimic. 

„Patra, tu eşti?” întreabă el cu o inflexiune bizară, 
unduioasă, aşteaptă câteva clipe, răsuflând greoi, după 
care închide telefonul. 

Anvers? Omul nu răspunsese de la Anvers, că de-asta 
s-a inventat telefonia celulară, ca să nu ştii unde se află cel 
cu care vorbeşti, şi tot de-asta s-au interzis localizerele şi 
tot de-asta mirosul gurii nu se simte la telefon... Oare 


pentru ce dumnezeu voia să mă angajeze Dietrich? Ce 
aveam eu de făcut aici? 

Te pomeneşti că aşteptasem în contul lui plecarea 
asta pe munte! 

Şi Dan: „Eh... acum eşti mulţumit?” 

„Mda. Pricep de ce anumite pasaje din documente vă 
erau adresate direct. Sau, mai bine zis, personal”. 

„Ei, şi?... L-la ce-ţi foloseşte?” 

La nimic. Nu-mi folosea la nimic, numai că, având în 
vedere ce război ne pândea pe mine şi pe bărbatul ăsta, 
mă străduiam să-mi fac provizii din timp. 

x 

În ziua următoare a plouat la fel. De acum, stăteam 
pe pat cu rândul, ca să ne încălzim şi de vreo două ori, am 
dormit iarăşi toţi trei, însă degetele Gloriei nu mă mai 
căutară. Se concentra cu totul asupra lui Dan. Am încercat 
să ies - troienele erau grele de apă şi m-am afundat din 
primii paşi până la mijloc: eram blocat în cabana care se 
năruia, săpată de ape şi n-aveam cum să plec de acolo. 

Ceea ce era rău... Nu mai vorbeam deloc între noi. O 
căsnicie în trei se dusese de râpă: tăceam mai mereu, asta 
când nu-i întrebam unde se află una sau alta. 

La computer, ne uitam separat, fără să comentăm 
nimic. În ce mă priveşte, am mai sunat o dată la sahib 
Nogales, dar el n-a făcut altceva decât să repete de câteva 
ori la rând: Alo? Alo? - fără să întrebe de Patru. Of! 

— Ajunsesem la îndemâna lor şi-mi venea să cred că 
mai bine m-ar fi terminat ochii tăi galbeni care se 
chiorâseră la mine de dincolo de sticlă, după cum 
începusem de pe atunci să zic. Ochii tăi aurii, pânditori 
încă din clipa naşterii mele, aciuiaţi pe undeva prin aerul 
mirosind a alcool medicinal, pitiţi în penumbra tăcută a 
sălii de naştere unde văzusem, fără să-mi pot aminti 
vreodată de ea, lumina zilei, dimpreună cu privirea ta 
evaluativă, plănuitoare şi nesigură: va fi al meu? - te 
întrebai. 

Spre seară, am aflat că potopul pusese comerţul 
european pe butuci. Meteorologii nu mai făceau de mult 


prognoze; în schimb, le făceau economiştii: staza 
mărfurilor se va întinde precum o pandemie, dincolo de 
continentul nostru şi va avea efecte secundare 
worldwide... Se deschideau noi rute aeriene pentru 
produsele alimentare, petrolul se scurgea dintr-o zonă 
geografică în alta, pentru a hrăni burţile nesăţioase ale 
avioanelor, navelor şi trailerurilor din Africa de Nord şi 
America de Sud, abandonând garajelor şi porturilor 
vehiculele din Europa; îngrăşămintele erau redirecţionate 
spre câmpiile, preriile şi pampasurile nesfârşite din 
Americi, preţul aparaturii electronice din ţările arabe 
creştea, trailerele cu carne de oaie înţepeniseră, 
răspândite în autobazele şi depozitele din Europa, 
aşteptând cu camerele frigorifice încărcate să se oprească 
potopul. Crescuse cursul la aur, la fructe africane şi la 
cafeaua Columbiană. Preoţii se rugau şi se îmbogăţeau; 
clarvăzătorii doar se îmbogăţeau. Se schimbase setul de 
cuvinte utilizate în discursuri - noul lexic cuprindea: 
urgenţă, foamete, raţionalizare, transport alternativ, 
poduri aeriene, materiale izolante, translaţia pieţelor 
ş.a.m.d... 

Nici baabylonauţii n-au scăpat de schimbări. Se 
întrebau unii pe alţii cine erau cei de pe munte, cei blocaţi 
de vijelie. Sub ochii noştri, legenda se umfla precum 
aluatul şi am asistat, neputincioşi, cum ajungeam să facem 
parte din poveste - Oni Ludmila pretindea că Fatima dorea 
să atragă atenţia asupra unui simbol, că muntele era un 
mesaj cifrat, nu altceva, şi aşa am aflat ce... însemna 
oameni blocaţi de vijelie în cabană în diferite arealuri unde 
trăiau baabylonauţi. Pentru Oni Fukuyama eram releul din 
afara oraşului Baabylon, acoliţii necunoscuţi folosiţi de 
Fatima ca să-şi împacheteze mesajele lansate în reţea. Oni 
Olga spunea că trebuie să fie vorba de un detaşament 
avansat de baabylonauţi, aflat chiar în Baabylon, care 
interpreta datele despre oraş acolo, la faţa locului, izolaţi 
prin cine ştie ce beci, garaj părăsit sau atelier, feriţi de 
ochii iscoditori ai celor ce controlau oraşul. Oni Memphis, 
din Luxembourg, presupunea că suntem doar o pistă falsă 


lansată de Fatima. Alţii pretindeau că Fatima nu vorbea 
pentru prima oară despre oamenii de pe munte şi că 
aceştia o angajaseră, de fapt, să facă lumină în cazul 
oraşului ascuns, în contul lor, care ar fi vrut, pasămite, să 
lanseze peste pământ un altfel de reţea - una care să nu 
mai depindă de cabluri, site-uri şi cipuri. 

Până la urmă, un grup de baabylonauţi, conduşi de 
Oni Olga, au primit însărcinarea să cerceteze documentele 
în căutarea altor referiri la cei de pe munte - în trei zile 
trebuiau să furnizeze comunităţii lor electronice un raport 
detaliat despre ce anume puteam fi noi în raport cu 
Fatima, drept pentru care s-a creat o nişă informaţională, 
un task force care avea să ia în discuţie problematica 
necunoscuţilor blocaţi pe munte. Mozaicul Baabylon 
trebuia să capete o formă coerentă, iar cabana noastră 
semnifica, nici mai mult, nici mai puţin, decât o altă poartă 
prin care oraşul putea fi descifrat. 

Sau poarta prin care Baabylon putea fi parţial 
controlat - ceea ce era cât se poate de adevărat, credeam 
eu în mod greşit, după cum se va vedea. 

Apoi s-au apucat să-l caute în reţea pe Ziwad Bani 
Sadr. Tombuctu nu era cuplat la Internet, aşa că au intrat 
în băncile de date ale madras-urilor din Africa de Nord. Nu 
l-au găsit nicăieri pe Ziwad, aşa că au intrat în site-urile 
islamice sufite (cineva pretindea că alam al-mithal, 
menţionat undeva de Mihrab, era un concept sufit), dar n- 
au dat peste Ziwad nici acolo... Apoi au tastat cuvintele- 
cheie: shari a şi huwwyiah - dar n-au descoperit decât un 
set de texte sufite, legate prin link-uri de documente şi 
comentarii despre Şcoala Pythagoreică, despre marcioniţi 
şi nestorianism... 

Până la urmă, Ziwad a fost descoperit în nota de 
subsol a unei ediţii on-line a călătoriilor lui Ibn Battuta. 
Abu Abdallah Ibn Battuta s-a născut în 1304 la Tanger, 
fiind fiul unor berberi bogaţi care se ocupau cu negoţul de 
piei şi cereale. Spre deosebire de ai lui, care călătoriseră 
din motive strict comerciale, Abu a călătorit - se spune - 
din pură plăcere, deşi rapoartele sale amănunțite, din care 


mare parte ne-au parvenit sub forma unei traduceri în 
franceză (Voyages d'Ibn Battutah), ajungeau sistematic în 
cancelaria emirului de la Tanger, acesta din urmă 
folosindu-le în scop politic. In cursul unei călătorii 
întreprinse în Orientul îndepărtat, Abu a ajuns la Zeitun, în 
strâmtoarea Taiwan. De aici a pornit pe uscat până la 
Hanbalikh, adică Beijing, unde a ajuns în 1343. Nu mică i-a 
fost mirarea când a întâlnit acolo un prieten din copilărie, 
pe Omar Bani Sadr (nepotul caidului din Marrakesh), cu 
care şi-a amintit de jocurile din portul Tanger când, mici 
fiind, se întreceau să ghicească destinaţia corăbiilor ce se 
îndreptau spre Gibraltar; se pare că apoi cheltuiau o 
grămadă de bani cu plata barcazurilor ce îi duceau până 
lângă respectivele corăbii, ca să vadă care din doi avea 
dreptate, cheltuieli care nu se simțeau, părinţii lui Ibn 
Battuta şi ai lui Omar fiind tare bogaţi, precum v-am spus. 

La plecarea din Hanbalikh, Omar Bani Sadr i-a 
înmânat lui Abu o scrisoare către fratele său, Ziwad Bani 
Sadr, despre care auzise că se află undeva prin Dobrogea 
de Nord, într-o factorie genoveză denumită Cafâa, aflată 
sub protectoratul Hanatului Hoardei de Aur. Ibn Battuta i-a 
promis că va face tot posibilul să-i înmâneze scrisoarea, 
însă drumurile nu l-au mai dus în ţinuturile Hoardei de 
Aur, iar Abu a fost obligat să trimită misiva la destinaţie 
tocmai de la Alexandria, cu o galeră venețiană care avea 
drum în Marea Neagră. 

După mulţi ani, în 1353, emirul din Tanger l-a trimis 
pe Abu într-o călătorie în Sahara. Ajuns la Tombuctu, l-a 
întâlnit pe Ziwad, fratele prietenului său care, lucru ciudat, 
visase cu câteva zile înainte că va primi veşti de la Omar, 
din China. Ibn Battuta i-a povestit păţania cu scrisoarea în 
timp ce beau ceai fierbinte de mentă, privind de pe o 
terasă umbroasă la aţăele leneşe ale Nigerului. Chiar în 
timp ce depănau amintiri, un sol i-a înmânat lui Ziwad 
scrisoarea care trecuse prin mâinile lui Abu Ibn Battuta cu 
zece ani în urmă. 

„Oare ce-o fi scris?” se amuză Ziwad şi deschise 
scrisoarea, dar, textul care urma lipseşte din traducerea în 


franceză. 

Nota de subsol menţiona că Ziwad a fost un medic 
vestit din Tombuctu, care făcea încă de pe atunci operaţii 
de cataractă şi trepanaţii craniene celor cu tulburări 
mentale şi că scrisese un tratat despre Magnificele Căi ale 
Ideilor şi în ce Substanțe ne aşteaptă Ele fără de Ştirea 
Noastră. Tratatul s-a pierdut, dar se pare că Paracelsus 
avea ştire despre el, pentru că îl menţionase pe Bani Sadr 
din Tombuctu într-un discurs la Universitatea din Basel, 
când pretinsese că Ziwad descrie cu lux de amănunte 
călătoriile nemaipomenite făcute de pacienţii în comă, care 
ajungeau într-un unic teritoriu, într-o geografie comună, 
indiferent de unde ar fi provenit, indiferent de sex, sau de 
credinţă... 

Ziwad Bani Sadr. Din Tombuctu. Trăise cu şase sute 
de ani în urmă. Atunci am început să mă întreb dacă 
cineva ar fi reuşit, într-adevăr, să controleze Baabylon, 
controlându-ne pe noi, la cabana Omu. 

Trecuseră ore nenumărate de când ne chioram în 
ecran, iar Gloria a decis să închidă computerul. Se făcuse 
frig. Aerul era plin de fum. Folia de polietilenă mirosea de 
parcă era gata să se topească. Gloria discuta cu Dan în 
şoaptă despre lucruri numai de ei ştiute şi a trebuit să-mi 
găsesc o ocupaţie, doar ca să mimez dezinteresul. 

Dar n-am reuşit. 

Între timp, îşi turnaseră de băut, fără să mă invite să 
mă alătur lor... Când s-a înnoptat, am mâncat o cană cu 
supă din plic pe care mi-am pregătit-o singur. Gloria a 
mâncat o conservă de peşte, iar Dan nişte sandvişuri - le 
pregătiseră împreună, fără să-mi arunce o privire măcar. 
Apoi, ne-am pregătit de culcare. Aveam s-o facem 
împreună, în ciuda celor întâmplate, pentru că ploaia nu 
încetase şi pentru că era din ce în ce mai frig, iar apa se 
condensase şi în interiorul foliilor montate în cameră. 

Înainte să ne băgăm în pat, n-am avut de ales şi am 
schimbat câteva vorbe. Am stabilit turele pentru 
întreţinerea focului: cine, la ce oră să se trezească pentru 
a pândi vatra ce ardea mocnit. Am tras la sorţi. A ieşit 


Gloria până la miezul nopţii, eu până la trei şi Dan până 
dimineaţă. 

După aceea ne-am înfofolit şi n-am mai scos o vorbă 
deşi niciunul nu dădea semne că ar adormi. Se auzea doar 
făşâitul degetelor ei răsucind şuviţele năclăite ale lui Dan. 

Era zece seara când măsurile din The New Radicals 
ne-au scos din impas, făcându-ne să ne repezim afară din 
pat, căutând febrili taburetele pe care să ne aşezăm în faţa 
computerului. Dan abia se mişca, iar eu îmi aranjam 
scaunul când, profitând de neatenţia noastră, Gloria tastă 
cu o viteză uimitoare un mesaj în computer. Când am 
apucat să privesc în ecran, un icon minuscul tocmai se 
stingea, înlocuit instantaneu de mesajul din Baabyon. 

* 

Unsprezece zile. Okazaki spusese că luase comanda 
acum unsprezece zile. Acum unsprezece zile însă, Cynis nu 
făcuse altceva decât să cumpere antibiotice. Atât. 

Okazaki se înclină ceremonios în faţa uşii ce dădea în 
spatele camerei de primire. Pătrunseră într-un salon lung, 
tradiţional, cu podea din lemn; într-un colţ, deasupra unui 
multicath, două computere rulau imaginile unor caligrafii 
japoneze. 

„Telelea t-voastlă m-a onolat...” zâmbitor, Okazaki 
apleca respectuos din cap, trăgând cu ochiul la Fatima 
care scria în carneţel. „Ştiaţi că epidemia a cuplins întleg 
alhipelagul nipon?” 

„Din suflet regret”. spuse Cyrus întrebându-se când 
făcuse comanda la Okazaki şi de unde aflase Sebastiân A. 
Com de ea. Se aşeză fără o vorbă în faţa multicath-ului. Îşi 
dădu jos pe rând, pardesiul, haina şi cămaşa. 

Faldurile kimonoului lui Okazaki se cutremurară 
scurt. Porni computerele. Strânse antebraţul lui Cyrus cu 
un garou şi scoase de sub birou o sticlă de Tangueray's. O 
desfăcu şi scurse gin pe un tampon de vată. 

„Aşa mi-aţi ţelut!” se justifică el, surprinzând 
expresia mirată a lui Cyrus. 

Şi Cyrus: „Absolut!” 

Okazaki curăţă pielea şi înfipse o flexulă în vena lui 


Li 


Cyrus - sângele se scurse în catetenil transparent şi de 
acolo într-o pungă de plastic. După ce punga se umplu, o 
ridică, examinând-o în lumina palidă a lampioanelor de 
hârtie. 

„Tylus Fuggel... Sunteţi sigur că vieţi să ieşiţi cu totul 
din d-voastlă?” 

„N-am de ales! Welserii au schimbat operatorul de 
afară! Chestia asta îmi poate fi fatală!” 

„Bine. O să doliţi la un moment dat, bănuiesc, să vă 
puneţi pachetele de memolie în oldine”. 

„O s-o fac. La momentul potrivit”. 

„Vloiam să fiu sigur că nu v-aţi răzgândit”. Se uită la 
Fatima de parcă o lua martoră. Ea continua să noteze şi 
Okazaki dădu să mai spună ceva, dar nu se văzu decât 
tremurul liniştit al kimonoului... Lăţiţi usol?” se interesă el. 

„Nu. Nici acum n-am făcut simptomele febrei 
angiomatoase...” 

„N-aţi făcut feblă şi nu v-au apălut andzioame... Dai 
în lest?” 

„În rest nu sunt sigur”. 

„Niţi ei”. râse Okazaki. 

„Care ei?” tresări Fugger. 

Şi Okazaki: „Tei pentlu cale plegătiţi călătolia...” 

Cyrus îl privi în ochi, dar japonezul îi susţinu privirea 
şi surâse subtil în timp ce scotea o seringă de sub 
computer. 

„Am aiţi anticolpii pe cale i-am sintetizat confolm 
comenzii t-voastlă. O să vă dea amețeli usoale şi gleaţă. Mă 
ulmăliţi?” - \ azând cum Fatima nota conştiincioasă tot ce 
spunea, se aplecă asupra carnetului ei. „E voie?” întrebă el 
de circumstanţă. „Stenografiaţi?” 

„Nu se poate altfel”. 

„Asta aşa e!” îi luciră ochii farmacistului. Chestia cu 
stenografiatul îl amuza din cale afară. „Nu se poate altfel, 
aşa e! Astm aţi avut vleodată?” se întoarse la Cyrus. 

„Nu!” Okazaki se încruntă. „Ba da!” îşi dădu seama 
Cyrus. „Am mereu nevoie de Berotec”. 

„Pusesem Belotec alătuli de lestul flacoanelol... ştiam 


eu! Belotec şi adlenalină... O să aveţi nevoie. Vilusulile 
mele dau uneoli leacţii astmatifolme... Blaţul!” ordonă el şi 
injectă anticorpii. „Tlebuie să aşteptăm câteva minute. 
Vieţi să discutăm desple ţeva anume ca că dacă timpul mai 
usol?” 

Cyrus îl privi drept în ochi fără să spună nimic, iar 
Okazaki îşi înfoic mânecile kimonoului şi se înclină. Zise: 

„Cu toate astea, fiţi sigur că mi-am luat şi eu măsuli 
de plotecţie...” 

Nu primi niciun răspuns aşa că se uită la ceas şi ieşi 
din salon. Câteva minute se scurseră în tăcere. Apoi, 
computerele lansară un semnal discret aidoma unui 
tânguit de shamisen, iar terminalul se deschise, scoțând la 
iveală punga cu cei 50 de ml de sânge extraşi din Cyrus. 

Japonezul îşi făcu apariţia imediat, cuplă punga la 
flexulă şi pompă sângele înapoi în venele lui Fugger. În 
timp ce punga se goleav zâmbi: 

„În sândzele ăsta aşteaptă Tylus Fuggel amestecat cu 
vilusulile mele. În câteva minute veţi fi doi. I-voastlă şi 
vilusulile. Veţi avea un om de lezelvă stocat în vilusuli. Din 
câte am auzit”, reluă Okazaki mieros, „meleu aţi avut un 
om de lezelvă! Dai n-aţi avut încledele în el!” 

Cyrus se uită la Fatima, dar ea continua, 
imperturbabilă, să noteze. Okazaki scoase un evantai şi îl 
deschise astfel încât să-şi acopere faţa - le arăta că nu e 
atent şi că puteau să discute bine mersi; el unul se afla 
cine ştie unde, preocupat de propriile probleme. 

După un minut, Okazaki închise evantaiul. Zise: 

„Niţi eu n-am încledele în oameni... Doal în vilusuli. 
Ele ne copiază fără să ne dădeze. Ele nu voi nimic”. 

Linişte. Nu se auzea decât bâzâitul liniştitor al 
computerelor. 

„Depinde cum le programezi”. zise Cyrus într-un 
târziu. 

lar Okazaki: „La fel şi oamenii. Aveţi încledele în 
mine, d-le Fuggel?” 

„Şi eu mi-am luat măsuri de precauţie. Deşi nu-mi 
amintesc chiar tot”. 


Japonezul râse, aruncă o privire spre Fatima, apoi 
decuplă punga de la flexula lui Cyrus, o pungă goală de 
acum. 

„Mai aşteptăm puţin. Vă ţel pelmisiunea să stau 
lângă t-voastlă. Ulmează o pelioadă clitică şi debute să vă 
suplaveghez. Sunteţi de acord?” 

„Are de ales?” întrebă Fatima. 

„Nu...” tresări Okazaki. „Nu ale de ales”. 

„Ţi-e frică?” întrebă Cyrus. 

„Nu sunt plost, daţi mi-e fiică! Dai îmi iau măsuli de 
plevedele”. 

„E bine. Ştii cine e ea?” făcu Cyrus semn cu bărbia 
spre Fatima. 

Palmele lui Okazaki înţepeniră, dar zâmbetul uleios 
de pe figură nu i se schimbă deloc. 

„Am lemalcat că oamenii pun întlebăli doal ca să 
capete confilmăli...” 

Tâmplele lui Cyrus începură să zvâcnească. I se puse 
un nod în gât, dar găsi puterea să surâdă şi răspunse: 

„Asta e valabil pentru cei ca noi. De regulă, noi 
ştim!” 

„De palcă de teilalţi ţine ţineva cont!” îl surprinse 
japonezul. „Pe Fatima n-am mai văzut-o până acum 
unsplezeţe zile. Dai am volbit deseoli cu ea”. 

„Ai vorbit cu ea despre mine?” 

„Bineînţeles! Doal am plegătit tlavelsada! Pentlu 
tlavelsada asta a luat Fatima legătulă cu oamenii aţeia din 
munte, cale o să ţitească şi te faţem noi acum. Ne mai 
debuia ţineva cale să aibă gliză de tine, nu-i aşa?” se răsuci 
el spre Fatima. „[ineva cale să aibă gliză de noi toţi, as 
zite... Din păcate, şi alţii le pot tlansmite mesaze spunând 
că suntem noi... Din păcate, şi Welselii au plopliile intenţii, 
ca să zic aşa...” râse Okazaki. 

Cyrus se simţi năpădit de un val de căldură şi 
broboane lucitoare îi acoperiră bustul. Îi veni să tremure, 
dar se abţinu. Okazaki îi luă pulsul. Apoi îl şterse pe faţă 
cu un prosop catifelat. 

„Ţi-e fiică, nu-i aşa?” Cyrus rămase neclintit. Okazaki 


deschise maleta, scoase două seringi şi le injectă brusc în 
flexulă. Cyrus simţi cum întreaga cameră se clatină, de 
parcă farmacia lui Okazaki ar fi fost un vapor prins în 
furtună. Jetul răcoros al injecţiei i se scurse în vene, 
aidoma unui ţurţure fin precum firul de păr. 

„Mai durează?” întrebă, în timp ce Okazaki îi monta o 
canulă în artera radială. Celălalt capăt al canulei dispărea 
în multicath. 

„Lăbdale! Fac te ştiu mai bine ca să câştidzi, Fuggel 
san!” 

„Fatima!” gâlgâi Cyrus simțind cum se revarsă în 
tuburile de plastic. „Chiar... chiar şi pe mine mă cunoşti, 
Okazaki, nu-i aşa?... Nu doar de unşpe zile... [i-am dat eu 
vreo comandă acum unşpe zile?” 

Mânecile kimonoului se înfoiară: 

„Doal nu-ţi imadzinai că am efectuat luclalea asta în 
unspe zile!” 

„Ţi-a luat zece ani...” 

„N-ai venit aiţi încă de atunci, ca să te copiez? Aţi 
fost împleună...” se întristă, urmărind ochii traşi ai 
Fatimei. Se uită iar la Cyrus: „Antibioticul pe cale l-am 
sintetizat galantează îndepăltarea  gelmenilol cale te 
palazitează infolmaţional: odată azuns în sânge, îi ucide pe 
toţi... Adică pe Tylus san, ţel palazitat”. Făcu o pauză şi 
clătină din cap, ca şi cum o umbră de îndoială tot ar fi 
existat. „Dacă pot să spun aşa”. Încheie el, ceremonios şi îi 
întinse un flacon. 

Cyrus citi eticheta. Arduvan sodic, garantat pentru 
Cyrus Fugger. Se cutremură scurt. 

„Ce e?” se îngrijoră Fatima. 

„Trece... Simt cum trece... O să fie bine”. 

„O să fie foalte bine... O să ai o dialee usoală după te 
iei antibioticul. Odată cu ea, se voi duce ultimele leziduuli 
infolmaţionale din memolia ta, fie că sunt ale tale, fie că ţi 
le-au inoculat ei, dilect sau plin opelatoli. O să fii culat de 
tot, fără amintiţi, fără nimic, stels... Dal, voi rămâne 
selindzile şi flacoanele cu Tylus ţel născut a doua oală ca 
să te legăsesti, aşa cum te ştii... Nepalazitat de teilalţi...” 


zâmbi el. „Aţestea sunt flacoanele”. schimbă el tonul şi le 
împachetă într-un rulou de mătase. „Tylus Fuggel 
multiplicat. Multiplicat şi tocmai bun de amolsat. Tu ştii 
cuţe”. 

„Mda. Ştiu eu cu ce”. 

„Află”, zise Okazaki privind la flacoane, „află că 
puteam să-mi inoculez tot te-am scos din tine... Ca să ştiu 
tot te ştii tu!” 

„De unde ştiu că n-ai făcut-o?” 

Japonezul îl privi lung, în felul lui ciudat, pe deasupra 
evantaiului desfăcut pe jumătate. Lăsă evantaiul să cadă, 
lipi flexula cu un leucoplast crăpat în două şi se asigură că 
are căpăcelul fixat etanş. 

Cyrus privi flacoanele şi le citi etichetele: Patra 
Nogales, Eric Welser, Joseph... Trase cu ochiul la Fatima 
care îşi făcea ordine în poşetă şi se uită la ultimul flacon. 
Pe eticheta lui scria: Fatima Axelrod. 

„În cât timp îşi fac efectul?” întrebă Cyrus. 

„În 20 de minute azung în sânge. Într-o zumătate de 
olă azung în cleiel. Ca să fii sigur, ia-ţi malză de o olă! Cum 
te simţi?” 

„E în regulă. Mulţumesc!” 

Farmacistul o luă înainte şi îi conduse spre ieşirea în 
Sonoma Drive. Se opri în faţa ieşirii şi se înclină. Rămase 
aşa câteva clipe, privind în jos. Întrebă în şoaptă: 

„Au fost vlemuri când am fost plieteni buni, Tylus 
san!” zise Okazaki, înfoindu-şi mânecile - aduceau cu 
aripile unui cocor. 

lar Cyrus, bătând cu palma în geanta metalică: 
„Poate că ai fost prieten cu tipul de aici!... La revedere!” 

„Oh, el este un om tale selios! Noloc, Tylus san!” făcu 
Okazaki semn cu evantaiul. „Nu uita să ţii aploape de 
Joseph la Adrar”. 

În Shimonoseki se lăsase noaptea. Zăpada nu se 
aşternuse încă deşi felinarele abia se vedeau din cauza 
ninsorii. Pereţii erau plini de afişe cu sfaturi pentru 
evitarea  contagiunii cu virusul febrei angiomatoase. 
Cazurile se înmulţiseră dramatic în ultimele 12 ore, iar 


primăria atrăgea atenţia că serviciile de urgenţă ale 
spitalelor nu făceau faţă avalanşei de bolnavi. 

Şi, pe fiecare afiş, portretul lui Cyrus Fugger. Autorul 
epidemiei. Cel care răspândise boala în oraş. 

Abia atunci văzu Cyrus maşinile negre cu însemnele 
Corporaţiei: două rulau lent pe sensul opus, o alta oprise în 
capătul străzii, iar pe Sonoma Drive văzu un tip cu 
bandana care obişnuia să intre când şi când în biroul 
Patrei şi al lui Eric. 

* 


Cyrus zări un telefon public într-un gang. Dădu s-o ia 
într-acolo, dar o simţi pe Fatima ţinându-se scai de el. Se 
opri şi o împunse cu degetul: 

„Caseta aia clandestină... Filmul! Trebuie să-l văd!” 

Iar Fatima: „Eşti sigur că te descurci singur?” Cyrus 
se uită după maşinile Corporaţiei. Mai rămăsese cea din 
capătul străzii. Lângă ea, tipul cu bandana vorbea la mobil, 
fără să-i pese de ninsoare. 

„Mă descurc. Îmi amintesc din ce în ce mai bine ce 
urmează...” 

Fatima nu se clinti din loc. Îi făcu semn spre afişele 
de pe ziduri. 

„Tot oraşul e pe urmele tale!” 

„Ştiam că aşa va fi. Am luat măsuri pentru asta”. 

„Ah...” făcu ea într-un târziu. „Bine. O să fac rost de 
casetă. O să vedem filmul împreună”. 

„Uite-te singură la film! Mi-l povesteşti după aia...” 

Opri un taxi. Deschise portiera, iar Fatima se aşeză 
pe banchetă fără un cuvânt, se îndreptă şi privi drept 
înainte, peste umărul şoferului. 

„Sunt gata să plec, Cyrus!” 

Privea în gol. Taxiul porni, afundându-se în palele 
ninsorii. 

Tipul cu bandana trânti portiera. Aruncă o privire 
spre Cyrus fără să-l vadă şi apoi traversă. Din spate se 
auziră frâne, iar Cyrus văzu cu coada ochiului celelalte 
maşini ale Corporaţiei: opriseră în faţa farmaciei lui 
Okazaki. 


Se strecură în cabina telefonică şi formă numărul lui 
Cscar. Declic. Lăsă să se scurgă câteva clipe în care nu se 
auzi decât făşâitul cablurilor telefonice şi respiraţia 
nesigură a lui Oscar. 

„Ştiu cine eşti”. zise Oscar într-un târziu. 

Cyrus răsuflă adânc. 

Iar Oscar: „Ai nevoie de ajutor?” 

„Sunt aproape de Sonoma Drive”. 

„Cât de aproape?” 

„Văd o grămadă de baruri şi cazinouri...” 

„Baruri şi cazinouri...” râse Oscar, înfundat, şi 
continuă, absurd: „Sport şi mâncare! Uită-te înjur! Numai 
nu pronunţa nume!” 

Cyrus privi de-a lungul trotuarului şi zări o pizzerie: 
neoanele roz şi portocalii abia perforau ninsoarea, 
înscriind numele MARGUERITA. Era la vreo cincizeci de 
metri. 

Cyrus răsuflă adânc în receptor. 

lar Oscar: „Intră acolo şi aşteaptă-ne... Spune-i 
tipului de la tejghea că vii din partea mea! Roagă-l să te 
pună Ja rece, aşa să-i spui!... încă ceva! Ne-ai spus să avem 
grijă de... bărbatul cu ochii migdalaţi de care i-ai povestit 
lui Hugo pe drum!... Ăla care stă cu ochii pe tine de câteva 
zile încoace!” insistă Oscar, dar degeaba: Cyrus nu-şi 
amintea de niciun ins cu ochii migdalaţi. 

„Mă rog”. făcu Cyrus. „Ce-i cu el?” 

„ÎL avem cu noi”. zise Oscar. „Îl aducem şi pe el 
acolo”. 

x 

Blondul care servea avea alura unui luptător de câtch 
şi părea neatins de epidemie deşi transpira de parcă abia 
ieşise din saună. Purta tricou cu mânecă scurtă şi avea 
subsuorile fleaşcă. îl urmărise pe Cyrus de când intrase, 
dar Îl lăsase să aştepte câteva minute până să vină la masa 
lui: 

„Ai alergat în seara asta!...” îl măsură el din cap până 
în picioare. „Iei ceva?” 

„O pizza. O marguerita”. 


„În regulă. Toţi luaţi marguerita”. 

Se duse în spatele tejghelei, scoase o pizza şi o puse 
pe o farfurie de carton. Luă de sub tejghea un cuţit şi o 
furculiţă de plastic şi porni spre Cyrus, legănându-se. 

„Mănânci şi ieşi. Repede! Ai alergat mult în seara 
asta. N-am chef să termini alergătura la mine, clar?” 

Se aplecase asupra lui şi îi vorbise şuierând. Cyrus îl 
privi drept în ochi: 

„Vreau să mă pui la rece. Aşa mi-a recomandat Oscar 
Richthofen. Cică nimic nu face mai bine după alergătură”. 

„Să te pun la rece...” 

„Da. Până vine el”. 

Cyrus se uită pe fereastră. Văzu un Mercedes roşu 
oprit la stop, iar Mercedesul îi aminti de Patru... 1 se făcu 
teamă gândindu-se la ea Şi-o amintea stând în pat, privind 
pe geam la nişte munţi pierduţi în ceaţă; telefonul de lângă 
ea sună şi ea se repezi să deschidă - dar Cyrus nu ştia ce 
înseamnă asta. 

„Aşteaptă puţin!” îl readuse blondul cu picioarele pe 
pământ şi se duse în spatele tejghelei. Puse mâna pe 
telefon, se întoarse cu spatele la Cyrus, după care se 
ghemui peste aparat, vorbind în şoaptă. Apoi închise. 

„Chiar ţi-e foame?” se interesă matahala, întorcându- 
se. Cyrus făcu semn că da. „Bine. la-ţi pizza şi hai în 
spate!” 

Cyrus îşi săltă farfuria şi se luă după blond. Riscă o 
privire afară. Maşinile Corporaţiei se întrezăreau prin 
geamul umed. Una parcase la intrarea pe Sonoma Drive, 
iar alta aştepta cu farurile aprinse şi cu portierele deschise 
chiar în faţa cafenelei cu terminale pentru reţea. Tipul cu 
bandana ieşea din cafenea, iar puştiul căruia Cyrus îi 
dăduse mobilul lui Wou ridica din umeri şi le lua de 
martore pe curvele care se foiau pe stradă. 

Cyrus şi matahala o luară pe culoarul în care dădeau 
WC-urile. Malacul îi făcu cu ochiul lui Cyrus, deschise o 
uşă care abia se ţinea în ţâţâni şi intră într-o cămăruţă 
scundă cu pereţi de lemn. 

Se auziră sirenele poliţiei. 


„Pe tine te caută?” se interesă blondul. 

„Aia care mă caută pe mine s-au blocat în faţa 
cafenelei cu terminale”. 

„Aha... Cât stai aici?” 

„Oscar o să vină cu un asiatic. O să vorbesc cu ei. 
După aia, plec”. 

Blondul dădu din cap şi îi strânse mâna. Până şi 
palma îi era transpirată. 

„Michael. Michael Richthofen”. 

Se auzi un scârţâit din spate, semn că cineva intra în 
încăpere. Cyrus se simţi apucat de umăr apoi auzi vocea 
blândă a lui Oscar: 

„Bună, Cyrus!” 

Hugo îşi făcu şi el apariţia, târând după el un tip în 
costum de mătase. 

„L-am scos de la chef. Sărbătorea Ajunu'. Da. Degşi-i 
vietnamez şi-l cheamă Sung Ooh, sărbătorea Ajunu'! 
Acesta e domnul care te urmărea?” 

Cyrus îi aruncă o privire. Era asiaticul care îl 
înghesuise în metrou. Dar el nu spusese nimănui că... 

„Bună seara, Sung!” zâmbi Fugger şi-i strânse mâna. 

„Bună seara, domnu' Fugger”. scânci Sung. 

„Ca să câştigăm timp”, începu Oscar, meditativ, „ar fi 
bine ca lui Sung să-i vorbească cel de aici!” făcu el semn 
spre maleta lui Cyrus. 

Fugger zâmbi cu jumătate de gură. Ştiuse Lothar atât 
de mult? 

rbine!” se hotărî. „O să-i vorbească cel de aici”. 

li făcu semn lui Hugo să-l înţepenească pe Sung în 
scaun. Tipul dădu să strige, dar Michael îl apucă de mâini. 
Ingrozit, Sung gâlgâi. 

„Capul!” făcu Cyrus. „Dă-i capul pe spate!” 

Michael se execută, iar Sung începu să se zbată. 

„Nu te mai mişca!” zise Cyrus şi-i rupse cămaşa de 
mătase, dezgolindu-i gâtul. 

Deschise maleta. li privi beregata: Sung respira atât 
de repede încât jugularele îi păreau râme obeze, 
viermuindu-i sub piele. Carotida! Celălalt îl învăţă pe 


Cyrus s-o palpeze, lângă mărul lui Adam. Înţepă un flacon, 
trase lichidul într-o seringă şi, ghidat de celălalt, înfipse 
acul în gâtul vietnamezului cu un gest brusc. 

Oscar îşi făcu cruce şi închise ochii. Rainer se 
sprijinea când pe un picior, când pe celălalt. Hugo se uita 
într-o parte. Michael transpirase de tot. 

lar Sung rânjea, disperat. Strânsese pleoapele şi 
ochii îi jucau ca în timpul viselor. 

„Legaţi-l! O să-mi ia timp”. zise Cyrus. 

„Nu moare, nu?” întrebă Michael. Cyrus clătină din 
cap. „Cum spui. Dar dacă e vreun risc, îl băgăm naibii într- 
un portbagaj şi terminăm treaba afară!” 

„Nu e cazul”. 

Cyrus se uită la ceas şi-i injectă lui Sung cea de-a 
doua seringă. Vietnamezul se încordă de parcă i-ar fi venit 
să vomite. 

„Mi-e frig...” îngăimă el, scuturat de un frison care îl 
făcu să-şi dea ochii peste cap. „Mi-e frig, domnu' Fugger!” 
„Ce dracu’ face?” întrebă Michael. 

„Nu se întâmplă nimic! Stai liniştit, Sung 

Scoase o altă seringă şi extrase din flacon sângele lui 
Sung împreună cu lichidul dizolvat, apoi fixă seringa în 
flexula din antebraţul său. O injectă cu un gest brusc. 
Scoase din maletă seringa cu adrenalină şi i-o dădu lui 
Oscar: 

„O ţii în flexula mea. Dacă o iau razna, mi-o injectezi 
imediat! Te iei după puls şi după respiraţii... Nu contează 
ce figuri fac sau ce zic! Dacă mă sufoc, îmi pulverizezi 
chestia asta în gură!” îi arătă flaconul cu Berotec. „E clar?” 

Oscar încuviinţă, iar Cyrus se aşeză pe scaun şi 
închise ochii. O căldură cumplită îi străbătu faţa şi şalele. 
Se întrebă: oare cel de afară avea şi el norocul să fie 
înconjurat de oameni care ştiau să-l readucă în simţiri? 

Puțin probabil, acolo pe munte! Apoi, gemu. 

* 


n 

Parcă ar fi băgat capul prin crăpătura unei cortine. 
Vedea aglomerația din vagon şi simțea umezeala 
trupurilor, claie peste grămadă. Lângă harta liniilor de 


metrou din Baabylon se văzu pe sine însuşi, din spate - s-a 
recunoscut după pardesiul larg al lui Hugo. Obosită, 
Fatima îl ţinea de braţ. 

Deodată, înregistră mirosul lui Sung: îşi dăduse cu 
parfum de trandafiri, ca şi Wou. După câteva secunde, 
pătrunse cu totul acolo, de-i venea să creadă că-i poate 
atinge cu mâna pe ceilalţi călători. 

Cyrus din bucla chimică se uita la hartă. Brusc, 
tresări când îl simţi pe Dmitri că se înghesuia în Fatima. 
Dori să se uite la el, însă Dmitri tuşea şi Cyrus nu-i văzu 
faţa. Se îndreptă şi o strânse pe Fatima de braţ, întrebând- 
o ceva în şoaptă. 

Ea răspunse, iar Cyrus îşi aruncă din nou ochii pe 
hartă. 

Imaginile culbutară în mintea lui Cyrus... înghiţi în 
sec, străduindu-se să se orienteze printre amintirile lui 
Sung. Brusc, se gândi la ieşirea din metrou, imaginându-şi- 
o, când, realiză că vietnamezul mai degrabă îşi aminteşte 
sunete decât imagini: zgomotul aglomerației a fost cel care 
i-a evocat scările ce duceau la suprafaţă. 

Avu impresia că-i zăreşte pe Cyrus şi Fatima cum 
urcă scările. Dar Jaime îl trase de mânecă: îi văzuse în 
primul vagon. Porcul ăla, cu faţa lui tamponată şi căţeaua 
lui stăteau cu spatele la peron, de parcă nimic nu s-ar fi 
întâmplat! 

„O fut, omule! Pe curva aia, o fut!” gâlgâi Jaime care 
abia mergea, ţinându-se cu mâinile de burtă. Uşile 
metroului se închiseră. 

„Hai să-l oprim!” hârâi Jaime. 

„Opreşte-l tu, dacă poţi!” şuieră Sung şi se grăbi spre 
ieşire. 

„Cum dracu' a făcut?” întrebă Dmitri. „Ai zis... că-i 
un duraleil”. 

„Nu ştiu... O să-l sun pe Welser! Nu era vorba de 
chestii d-astea...” 

Pe Welser?! Nu pe Mihrab?... Pe care din Welseri? - 
se întrebă Cyrus, iscodind amintirile lui Sung. 

Între timp, vietnamezul şi ceilalţi doi ieşiră din 


metrou şi se treziră în Hale. Sung ochi un taxi lângă 
statuia lui Simón Bolivar. Cei trei se repeziră spre statuie, 
îmbrânciră doi tineri care doreau să ia taxiul şi se 
aruncară înăuntru. 

„Ne duci la Palomas!” scrâşni Sung. „Cât poţi de 
repede!” 

Şoferul porni în viteză, iar Sung simţi un nod în gât. 
Ce-o să zică şefu'? Lui Cyrus i se păru că desluşeşte 
trăsăturile lui Eric rătăcite în gândurile lui Sung, dar Sung 
se strădui să respire liniştit şi imaginea se şterse. li spuse 
lui Jaime ce are de făcut: să coboare în staţia Palomas şi să 
încerce să dea de Cyrus şi de Fatima. Dacă îi vedea, să se 
ia după ei. Dacă nu, să iasă, să ia un taxi şi să-l aştepte cu 
două staţii de metrou mai jos. Dacă nu se întâlneau, să 
sune peste zece minute. 

„Şi voi?” 

„Ne ducem la următoarea staţie... Am pierdut şi aşa 
prea mult timp!” 

„Da' cine dracu-i ăsta de ne aleargă aşa?” 

„E unu' care ţi-a tras-o de nu te-ai văzut, Jaime!” se 
strâmbă Sung. Taxiul opri în dreptul intrării în metrou. 
„Suni în zece minute dacă nu ne întâlnim!” strigă 
vietnamezul în timp ce Jaime se repezea pe scări. 

După câteva minute, ajunseră la staţia următoare. 
Dmitri avea să meargă cu taxiul încă o staţie înainte să 
coboare la rândul lui în metrou. Dacă nici el nu dădea de 
Cyrus, o să sune peste alte zece minute. Sung se năpusti în 
metrou, ajungând pe peron chiar când garnitura părăsea 
staţia, vuind. Se uită în jur după cei doi, dar nu-i văzu. 

leşi. Văzu o bancă şi se aşeză pe ea, aşteptând 
telefonul lui Jaime. 

Sună abia după un sfert de oră. Ajunsese pe peron în 
ultima clipă şi îi pierduse, dar reuşise să vadă încotro o 
şterseseră. Luaseră metroul în sens invers; degeaba 
fugeau ei după Cyrus spre Cardinals, că el o luase înapoi 
spre Hale. 

Sung nu avu putere nici să înjure. Cum să găsească 
doi inşi în încrengătura de linii subterane? îi spuse lui 


n 
! 


Jaime de unde să-l salte pe Dmitri şi să se ţină după Cyrus 
şi Fatima, scotocind staţiile din două în două, spre Hale. 
Apoi le dădu un loc de întâlnire peste o jumătate de oră. 

Opri un taxi şi-l dirijă către intersecţia lui El Pico cu 
Segundo Boulevard. Străzile erau teribil de aglomerate, iar 
ninsoarea se înteţise în asemenea hal, încât şoferului îi 
trebuiră mai bine de 20 de minute ca să ajungă la 
destinaţie. Dar Sung a avut noroc. Scotocind cu privirea 
trotuarele, simţi iar furnicătura pe şira spinării: pierdut în 
mulţimea de oameni cu pachete frumos colorate, Cyrus 
cobora grăbit în staţie. 

Sung azvârli banii pe bord şi se repezi printre 
automobilele oprite la stop. Alunecă pe gheaţă, se năpusti 
pe scări, izbi un vânzător de ziare şi se trezi pe peron chiar 
în momentul în care o garnitură se pregătea să plece din 
staţie. La noroc, se aruncă în ultimul vagon. 

Cyrus Fugger! Un DJ! Un ameţit! Cum zisese Dmitri? 
Un duratei... Dracii o să-l apuce pe Welser, îşi spuse 
vietnamezul, dracii! - se tot gândea el... 

lar Cyrus văzu în sfârşit despre care Welser era 
vorba... 

În contul lui Eric? în contul lui lucra tipul extras în 
seringa lui Okazaki? 

Cyrus se gândi atunci la scrâşnetul frânelor 
metroului şi la vacarmul geamurilor sparte. Imaginile s-au 
fărâmat preţ de câteva secunde, după care Cyrus s-a trezit 
în vagonul ce frâna în tunel, scrâşnind. 

Călătorii înnebuniseră de tot: izbeau geamurile, 
urlau, viermuiau, şi, chiar atunci, Sung văzu trei umbre 
strecurându-se în fugă pe lângă vagon. 

Cyrus, căţeaua şi încă unul! Sung înjură, se repezi 
într-un geam, îl făcu ţăndări şi sări în tunel. 

În mă-sa! scrâşni. Nu sărise singur! O grămadă de 
călători se aruncaseră din vagon răcnind, iar tunelul se 
aglomerase mai rău decât faleza de la Ostmark în după- 
amiezile de vară. 

L-am scăpat! simţi Sung când se trezi luat pe sus de 
oamenii ce se îmbulzeau în tunel. Se împiedică de cutiile 


cu cadouri căzute, strivi câţiva brazi, se izbi de pereţi, dar 
reuşi să ajungă în staţie necălcat în picioare. Peronul se 
umpluse de pompieri şi poliţişti, iar un grup de paramedici 
încerca în van să intre în tunel. Cică se sufocaseră unii... 
Buimac, Sung ieşi la suprafaţă. Trecuseră mai bine de zece 
minute de când se trăsese semnalul de alarmă. 

Se trezi în Purani. Îi sună pe ceilalţi doi. Cât despre 
Eric, o să-l amâne până găsea ce să-i zică. Un DJ! Unu' 
care vorbea la radio... Unu' care punea muzică... Cât de 
tare era de-şi permitea să se ia de Eric Welser? 

Şi nu numai de el... Tipu' ăla grizonant... Trebuia să 
fie omu' lu' Mihrab. Eh, da' cât de tare se credea aiuritu' 
ăsta de se lua deodată de Eric şi de Joseph? 

Să vezi că tatăl şi fiul o să sară la loc în aceeaşi 
joncă! - îşi spuse Sung şi, fără să-i pese de frig, se aşeză pe 
o bancă. Era frig, era umezeală şi ninsoarea n-avea să se 
oprească nicicând. De ce naiba plecase el de acasă? în 
Vietnam nu ningea niciodată. 

„Ne-a scăpat, şi pe domnu' Welser o să-l apuce toţi 
dracii!” le zise Sung când sosiră, după aproape un sfert de 
oră. „Idioţilor!” 

„Ce era să fac?” se plânse Jaime. 

„Să te ţii dracului pe picioare când ţi-a tras pumnul 
ăla!”. 

„Tu nu ştii, Sung, habar n-ai cât de tare a dat! Nu mă 
aşteptam!” 

„Mda”. făcu vietnamezul, privind la Jaime. Tuşea, 
nenorocitul! 

Nervos, Sung ochi o cabină telefonică şi traversă fără 
să-i pese de maşini. Se zgâi după o mulatră care făcea 
trotuarul foindu-se pe patine cu rotile şi intră în cabină. Se 
uită la localizerul care pâlpâia şi îl plesni cu cheia. Fără 
efect. Înjură şi formă numărul de telefon. 

666780256 - Sung, din ce în ce mai nervos, izbi din 
nou cu cheia în localizer până îl sparse, iar Cyrus repetă 
numărul în minte de câteva ori. 

„Domnu' Welser!” începu el. „Sunt în Purani!” 

„Da”. 


„Nu mi-aţi spus că tipul ăsta, Cyrus Fugger, se 
pricepe să dea jos un om cu pumnu'... L-a doborât pe Jaime 
cu o singură lovitură...” 

„Jaime are şi el coaie, nu?” 

„Nu i-a tras-o la ouă!...” pufni. „I-a tras una în capu’ 
pieptului şi Jaime tuşeşte acu' ca tâmpitu' pe o bancă în 
parc! Dă borş pă gură dă cât tuşeşte, domnu’ Welser...” 

„Cât vrei în plus, Sung?” 

„2000. Plus tratamentu' lu’ Jaime”. 

„În regulă. Am să-ţi dau banii ăştia!... După zece 
jumate, în regulă?” 

„Numa' să nu întârzii prea mult, domnu’ Welser!” 

„După zece jumate, îţi zic! După ora aia, te duci la 
primul bancomat şi-ţi verifici cartelele...” 

„Aşa o să fac... Da să ştii că mai e careva pe urmele 
lui! Careva din jonca ailaltă! Au tras în el în metrou, da’ nu 
l-au nimerit...” 

Imaginea telefonului se şterse, de parcă cineva ar fi 
umplut cabina cu aburi fierbinţi. Vocea lui Sung se 
transformă într-un susur îndepărtat. Cyrus se scutură 
buimac, repetând numărul telefonului la care sunase Sung 
şi deschise ochii... Eric? îl angajase pe Sung, şuntând-o pe 
Mihrab? 

Sărind peste taică-său?... 

Îl văzu ca prin ceaţă pe Oscar cum îi injecta în venă 
conţinutul unei seringi, în timp ce Michael se chinuia să-i 
descleşteze dinţii şi să-l sprayeze cu Berotec. Ceilalţi 
Richthofeni se chiorau la el, foindu-se prin încăpere. 

„lisuse, Cyrus! Am crezut că dai colţu'! Da”. 

Abia respira. Avea ochii împăienjeniţi, iar faţa îi 
ardea de parcă cineva l-ar fi proptit cu capul în faţa unei 
sobe încinse. 

„Mai ţine-l pe Sung...” gâlgâi el şi-şi trase un puff de 
Berotec în gură, „Mai ţine-l un pic aşa!” îi spuse lui Hugo. 

Se aplecă buimac asupra maletei, o deschise şi 
scoase dinăuntru un flacon cu Arduvan sodic. 

„Trage-l în seringă şi fă-i-l lui Sung!” murmură Cyrus 
abia respirând. Oscar se execută, iar vietnamezul plescăi 


din buze. „Acum”, şopti Cyrus, „lasă-l să zacă! O să uite 
absolut tot!” 

Hugo îi dădu drumul, iar Sung se prăvăli pe 
duşumea. Se uita printre picioarele mesei, ca un boxer 
numărat. Zâmbea prosteşte. 

„Uite!” scoase Oscar cartea de credit din buzunarul 
lui Sung. 

„La 10.30 o s-o verific...” zise Fugger, gata-gata s-o 
scape din mână. O băgă în buzunar. „Ce e?” îl simţi Cyrus 
pe Michael cum se holbează. 

„N-nimic...” îngăimă matahala. „Doar că mi-am 
amintit de filmul ăla... Filmul lui Sebastián, Mein Gott) 
Acolo e o fază exact ca acu’... De-aia nu-i ieşea Lothar din 
cuvânt lui Sebastiân... ştii, în film vine unul ca tine şi...” 

„Ştiu ce a făcut Alexander...” i-o reteză Cyrus şi se 
ridică din scaun. Parcă îmhbătrânise deodată. îl ardea 
umărul drept şi simţea o înţepătură în gât. Se apropie de 
Sung şi-i sfâşie cămaşa, curios: cicatricea albicioasă, se 
afla Ja locul ei, pe umărul drept al vietnamezului. Abia 
atunci, arsura din umărul lui Fugger se şterse uşor, ca un 
puf luat de o adiere călduţă. 

Michael îl săltă pe Sung Ooh pe umăr şi le făcu semn 
celorlalţi să se uite pe culoar înainte să iasă. Afară nu era 
nimeni. Se auzeau doar chicotelile blondei dintr-un W.C. 

„Eşti sigur că ştii chiar tot ce face Alexander?” 
întrebă Michael şi ieşi. 

x 

Cred că era cam cinci după-amiaza când mi-am dat 
seama că aveam nevoie de tine nu numai în computer, sub 
forma unor mesaje redactate pedant... Cyrus Fugger mi-a 
fost pacient, dar în acelaşi timp prieten, şi, de ce să n-o 
recunosc, nu doar atât. Bineînţeles, nu era întru totul la 
curent cu ce întreprindeam, la fel cum nici eu, până în 
acea zi, nu bănuisem adevărata întindere a scopurilor lui, 
însă ne pre făcusem atât de bine (vreme de zece ani!) că 
unul administrează terapia în timp ce celălalt o suportă, 
încât comunicarea noastră devenise perfectă. 

Ne bazam unul pe celălalt în problemele cotidiene 


"n 


(mai ales el!), ne pricepeam să discutăm în elipse, aveam 
metafore comune, neînţelese de ceilalţi, dar nimic din 
toate astea nu a contat când întâmplările s-au aglomerat. 
Se face mult caz de avantajul comunicării între indivizi, 
ceea ce e o prostie, ţi-o spun ca o hoaşcă de psihanalistă ce 
sunt! Te ajută doar să depăşeşti clipele de dezorientare 
şi... marasmul. Numai că eu şi Cyrus aveam atât de multe 
de făcut încât nu de marasm ne era teamă - de altfel, cum 
dumnezeu să-l simţi în agitația după-amiezii de 24 
decembrie? - în schimb, dezorientarea ne putea fi fatală în 
orele care deja alergau nebuneşte. 

Vreau să spun că între comunicare şi acţiune există o 
asemenea fractură, încât, câteodată, comunicarea perfectă 
capătă aspectul unei mârlănii bine temperate. Aşa ceva s-a 
întâmplat şi de-asta am ajuns să mă rog ca măcar tu să nu 
fi fost doar în computer, Enpivi! Aveam nevoie de ajutorul 
tău în avalanşa de întâmplări care m-a luat în vâltoare cu 
ea. 

Ce să-ţi spun... Mă străduisem atâta amar de vreme 
să desluşesc ce rost are de fapt oraşul, stabilisem 
legăturile afară, cu voi, totul ajunsese aproape de 
deznodământ, funcţionalitatea intimă a Baabylonului era 
pe cale să se dezvăluie, bănuiam cine ne privea cu lupa şi 
de ce o făcea, dar eram legată de mâini şi de picioare, cu 
toate că mă aflasem în poziţia cea mai privilegiată - cu 
ochii pe Cyrus, ţinând în mâini sursa dezlegării misterului, 
înfăşându-l în vinculus vinculorum după cum scria odată 
bietul Marsilio! 

Unde să mă îndrept? Cyrus dispăruse şi nu ştiu cum 
se face că tocmai atunci, nici tu nu-mi răspundeai. 
Trecuseră mai multe zile de când n-o mai făceai şi, primul 
lucru pe care mi l-am propus după ce am vizionat filmul 
scris de Sebastiân A. Corn a fost să fac tot posibilul să dau 
de tine în reţea, să ne sfătuim, pentru că în acel film e 
ascunsă o cheie subtilă. O oglindă care deformează 
discret. O replică a iluziei din jur. 

Linişte absolută din partea ta, însă. 

De obicei, sunt o femeie raţională, dar în clipele 


acelea, raţiunea se evapora în faţa neputinței mele. 
Devenise obiect mort, cârpă uscată şi putrezită, cană 
ciobită tocmai bună de azvârlit la gunoi. Ce era să fac, 
aşadar? Tu ce-ai fi făcut în locul meu? In ce fel ai fi 
aşteptat tu, dacă ai fi ştiut că evenimentele se scurg 
nebuneşte pe lângă tine, fără să poţi să le atingi, să le 
observi, sau măcar să le bănuieşti cursul? 

Am procedat ca anumiţi pacienţi de-ai mei. Nu toţi 
sunt nebuni cu adevărat - dar, pe de altă parte, cine mai e 
sănătos cu adevărat? Premisele demersului meu, deviate 
de la aşa-zisa normalitate, existau deja - le clădisem cu alt 
scop, dar iată că deveniseră temelia micilor vrăji, ţi-o jur, 
vrăji prin care speram să reintru în circuitul întâmplărilor. 

Raţională, spuneam? Să fiu cinstită! Aveam chef să 
mă reconectez la acţiune, la realitate, la claritatea unor 
înlănţuiri explicite cauză-efect - dar ca să ajung acolo, îmi 
erau necesare  raccourci-urie străvechi,  tenebroase, 
informe şi ridicole pentru unii ca noi! Numai proştii cred 
că întâmplările au logică şi că logica se bazează pe 
axiome! îndărătul ei e doar haos, şi totul e haos, organizat 
artificial, pe parcele reduse, acceptabile şi democratizate 
mental, de nişte şmecheri ca mine. 

Şi ca tine. 

Aşadar, mă angajasem pe calea pe care mi-ai sugerat- 
o de la primele noastre mesaje: semne, ritualuri, incantaţii 
personale... M-am străduit de nenumărate ori să-mi dau 
seama cum arată locul în care te afli. Dar reţeaua nu 
cuprindea informaţii despre muntele tău, cu excepţia 
datelor meteo pe care tu însuţi le emiţi spre Weather 
Underground Report. Cu atât mai puţin, nu există în 
Internet fotografii ale muntelui pe care trăieşti. Singura 
informaţie vizuală legată de tine a fost harta Carpaţilor - 
mi-au părut un contrafort avansat către stepele Asiei - şi 
localizarea vagă a Bucegilor, pe care se afla un spot roşu; 
sub el scria: Omu Peak - 2505 m. 

Cu toate astea, am reuşit să obţin o fotografie a 
muntelui tău, ba chiar şi a cabanei de care are grijă 
prietena ta... Martha mi-a făcut rost de o revistă de 


călătorii în care am găsit imaginea cu pricina, cu firma 
cabanei inclusiv - ciudat e că pe firmă, altitudinea dată e 
de 2507 metri... De ce are altă valoare, m-am întrebat? 
Oare indică acelaşi loc ca cel figurat pe harta descoperită 
în reţea? De ce atâtea neclarităţi? De ce atâtea 
inadvertente? 

Cât de fiabilă mai e informatia, din moment ce unui 
acelaşi loc i se atribuie două altitudini distincte? 
Altitudinile nu sunt decât măsurabile, nu şi interpretabile, 
şi atunci, în ce fel mai poate fi fiabilă şi credibilă 
informaţia explicată? 

Aşa e şi Baabylon, iar Baabylon e numai interpretare 
şi explicaţie. Care e deriva lui de la mine la tine, de la mine 
la Cyrus, de la Cyrus la Patra, de la Eric la Joseph, de la 
Mihrab la Bani Sadr etc? 

Prin urmare, fotografia pe care o vedeam, era ea o 
reproducere fidelă a realităţii? Era o invenţie? Era o 
postprocesare a obiectelor surprinse în cadru? 

Era un filtru, nu mă îndoiam, dar ce anume filtrai Un 
set de obiecte reale, sau erau şi ele cumva inventate, fiind 
filtre prin însăşi creaţia lor? Iar tu, Enpivi, erai tu real? 
Erai inventat? Dacă erai real, te filtra cineva, erai filtrat 
din propria-ţi voinţă care-şi urmărea t - Între timp, ca o 
dovadă a implicării celor de la cabană în toată povestea, 
reţeaua s-a umplut de articole despre Vârful Omu. In 
6.02.2000, de pildă, se adunaseră 137 de intrări 
referitoare la acest loc. 

scopurile personale, te filtrai doar ca să exersezi 
ipocrizia, sau te filtrai cu o simplă candoare, respectând o 
funcţie inexplicabilă a speciei? 

Fă odată ceva, Enpivi! Faptul că am găsit fotografia 
muntelui tău şi a cabanei, nu mi se pare suficient ca să 
afirm, aşa cum mi-ai spus odată, că ne aflăm în acelaşi loc, 
că împărţim o topografie, sau geografie, cum vrei să-i zici, 
comună... Nu e o dovadă că în afara legăturii electronice, 
între mine şi tine mai există şi altfel de legături, 
măsurabile prin metri şi/sau secunde... 

Niciodată nu mi-ai spus dacă ai primit scrisoarea 


scrisă pe hârtie pe care ţi-am trimis-o, ceea ce e semn că, 
într-adevăr, n-ai primit-o. Nu ţi-am zis nimic despre ea 
până azi, am semnat-o cu un nume fals şi am scris în ea 
despre lucruri ce n-au legătură cu ceea ce discutăm 
mereu, cu excepţia unor întorsături verbale pe care n- 
aveai cum să nu le recunoşti; am făcut asta de teama celor 
ce se află între noi, să nu-ți trimită cumva o copie a 
scrisorii, un artefact care să ne inducă pe amândoi în 
eroare... 

Mă rog... Acum, în după-amiaza de 24 decembrie, am 
altă problemă: ce face Cyrus acum, când s-a îndepărtat - 
topografic - de mine pentru prima oară în zece ani? Pe 
lângă îngrijorarea pentru el (în ciuda ipocriziei de care 
dăduse dovadă) ştiam că se apropie de răspunsurile la 
întrebările mele, cele care afară, unde te afli şi tu, au 
strâns atâta lume în jurul lor - o lume care trage cu ochiul 
în oraşul meu, fără să fie în stare să-i găsească un loc, 
undeva... 

N-a fost uşor să reconstitui întâmplările pe care le-a 
parcurs după ce ne-am despărţit până în momentul în care 
i-am luat iarăşi urma, deşi de atunci încolo n-aveam să mai 
fiu lipită de el, aşa cum fusesem de obicei. Aşadar, 
povestirea care urmează are neclarităţi, nu sunt sigură că 
evenimentele s-au petrecut în ordinea în care am să ţi le 
enunţ şi, în general, nu pot să pun mâna în foc pentru tot 
ce am aflat; informaţiile mi-au parvenit de la martori 
numeroşi - oameni de condiţie, de origine şi de vârstă 
diferite, răspândiţi aleator în oraş - oamenii cu care Cyrus 
a intrat în contact sau care l-au văzut doar în cele două ore 
cât mi-a scăpat de sub control. Dar, povestirea n-o ştiu 
numai de la oameni - ai să înţelegi asta după ce vei 
termina de citit. 

Se pare că primul lucru pe care l-a făcut Cyrus după 
ce a plecat de la pizzeria lui Michael Richthofen, a fost să 
cumpere o maşină de la puştiul de pe El Pico. Pe puşti îl 
cheamă Moffat şi era deja atins de febră angiomatoasă 
când Cyrus a luat de la elun Hummer cu bani din cartelele 
lui Sung Ooh. 


leşind cu maşina de la puşti - bietul de el a murit 
între timp din cauza epidemiei - a luat-o către casă. Atunci 
a auzit în minte piesa de care scria Sebastiân A. în 
scrisoare - ce de mai scrisori, zilele iixtca! - şi a verificat-o, 
despăturind portativul din caseta lăsată de I othar. Piesa 
era Where the streets have no name, cu Uz, dar asta este 
una dintre informaţiile pe care nu le pot certifica, ea fiind 
căpătată în modul acela ciudat de care ţi-am amintit, şi pe 
care îl voi expune ca atare când va veni vremea, pentru că 
aveam să iau parte la el... La respectiva colectă de date, 
de fapt, ca să spun lucrurilor pe nume. 

După aceea, Cyrus s-a dus în Cardinals, a pândit un 
om pe o străduţă lăturalnică şi l-a atacat, luându-i 
celularul. Intâmplarea este sigură, a fost văzută de nişte 
cheflii beţi, care povestesc că după ce s-a produs o 
busculadă pe carosabil, în faţa Hummerului, maşina celui 
atacat a dispărut printre nişte locuinţe părăsite, Cyrus 
întorcându-se singur pe jos după cinci minute. Apoi a urcat 
la volanul Hummerului şi a luat-o spre Hale. Tipul atacat a 
fost găsit în stare de inconştienţă în propria-i maşină - un 
Daxos model 1997, de 1800 cm: - pe scaunul de lângă 
şofer. Cheile maşinii şi celularul!” dispăruseră, iar omul n-a 
fost în stare să spună cum arăta cel care îl atacase, se jura 
că nu are duşmani şi că nici banii nu-i fuseseră furati. 
Când a apărut poliţia, agresatul n-a fost în stare să-l 
recunoască pe Cyrus în fotografii. Zicea că omul care îl 
atacase avea părul mult mai scurt şi buzele subţiri. Nu ştiu 
şi n-am să ştiu niciodată dacă Cyrus se deghizase între 
timp pentru că nu l-am mai văzut niciodată așa cum îl 
ştiam. 

Nu este clar în ce ordine s-au petrecut lucrurile de 
atunci încolo. Cert este că Cyrus a distrus localizerele unor 
telefoane publice: unul dintr-o parcare de lângă casă, unul 
de pe El Pico, pe faleză, şi un altul în Westview, tot pe 
faleză, la vreo zece minute de mers pe jos de casa 
Welserilor. La un moment dat a racolat un cubanez sau 


10 Acest celular a fost folosit, printre altele, la redirec(ionarea unui 
apel al Fatimei către toate telefoanele publice de pe faleza El Pico. 


portorican - un puşti de pe stradă - şi după aceea a trecut 
pe la apartamentul nostru... Nu se ştie ce a făcut puştiul 
preţ de o jumătate de oră, timp în care Cyrus a intrat în 
apartamentul de dedesubt, apartament pe care îl 
închiriase de ani de zile, fără să mi-o spună. Numele sub 
care a închiriat apitamentul este Filip Canta, iar tipul cu 
pricina - bineînţeles că nu există, l-am căutat în registrele 
din Baabylon - are ocupaţia prezumtivă de antropolog, 
ceea ce-i permite să nu aibă motiv să dea pe acasă, fiind 
mai tot timpul plecat să studieze tot soiul de oameni 
primitivi. 

De ce a venit Cyrus în apartamentul de dedesubt? Să 
nu râzi! Avea ascunsă acolo o tijă telescopică cu care a 
ridicat până la gura de aerisire de la baia noastră un flacon 
de la Okazaki. A spart flaconul, l-a lăsat să se scurgă în 
cadă şi apoi mi-a lăsat pe aceeaşi cale un bilet pe care 
scrisese numărul de telefon al cabinei de pe El Pico, cea 
căreia îi spărsese localizerul. Tija, am aflat, i-o fabricase 
puştiul cu atelierul de maşini, şijmiteai să ataşezi la ea 
două oglinzi care făceau oficiul de periscop. Îmi amintesc 
că la un moment dat, în cursul serii, când m-am dus în baie 
şi m-am spălat pe dinţi, am simţit un miros ciudat, de flori 
de tei putrezite. După ce am recuperat fiolele de la 
Okazaki, am realizat că substanţele preparate de el 
miroseau la fel. 

Eh, în acest fel am ajuns să aflu parte din cele ce ţi le 
scriu acum... Practic, Cyrus m-a infestat cu... informaţii... 
Printre acele informaţii ce aveau să mă conducă acolo 
unde dorea Cyrus, se aflau şi resturi - n-aş şti să le spun 
altfel - ale unora dintre lucrurile care i se întâmplaseră. M- 
am întrebat cum de am fost contaminată cu informaţii atât 
de recente, cu lucruri petrecute când flaconul pe care scria 
Axelrod era gata preparat. 

Răspunsul este unul singur: flaconul Axelrod era 
contaminat dinainte, cu informaţii ce priveau întreaga 
traversadă, cu întâmplările la care avea să fie supus Cyrus, 
inclusiv! Pe de altă parte, cred că am fost parţial încărcată 
cu aceste informaţii din clipa în care Cyrus a deschis cutia 


lui Lothar - atunci, el a strănutat, iritat de o pulbere care 
nu putea fi decât o amorsă informaţională. 

Dar, ce-a mai făcut Cyrus? A plecat cu cubanezul sau 
portoricanul acela către Westview, spre casa lui Eric şi a 
Patrei. Pe puşti l-a lăsat pe faleză, într-o cabina telefonică 
căreia îi spărsese localizerul, lângă casa Welserilor şi i-a 
dat celularul pe care i-l furase tipului agresat în Cardinals. 
L-a pus pe puşti să sune la Patra, după ce îl va fi sunat el, 
astfel încât Cyrus să vorbească cu ea de la telefonul public 
fără localizer, puştiul trebuind să lipească celularul de 
receptorul telefonului public. Sinceră să fiu, mi-e greu să- 
mi dau seama cum de a scăpat în acele momente, pentru 
că de la şapte seara, tot oraşul intrase în alertă, iar poliţia 
şi serviciile de siguranţă ale Welserilor, începuseră să-l 
caute cu limba scoasă, populaţia însăşi fiind furioasă şi 
panicată din cauza epidemiei. 

Cum-necum, Cyrus a plecat spre casa Welserilor, nu 
înainte să-i spună puştiului - îl cheamă Ernesto Diaz - că 
va veni să-l ia de acolo un bărbat care o să-i spună că 
„Cyrus Fugger a murit”. A intrat în curtea Welserilor 
printr-un canal şi s-a strecurat până lângă casă - curtea e 
plină de jnepeni înalţi în care poţi să te ascunzi - s-a 
apropiat de ferestre şi a tras cu ochiul înăuntru. A pândit 
momentul în care Patra a rămas singură în bucătăria de la 
parter şi a spart un flacon de la Okazaki în instalaţia de 
climatizare. Apoi, a făcut acelaşi lucru şi în ce îl priveşte 
pe Eric, pe care l-a surprins stând singur în birou - Eric 
studiind, mirat, întâmplările din Cyber Loveswepit, cele 
modificate de Cyrus în cafeneaua cu terminale din 
Shimonoseki. Şi-a încasat flaconul tot prin instalaţia de 
climatizare şi tot cu tija pe care o fabricase puştiul din El 
Pico... 

După o oră, Cyrus a sunat la Ernesto şi l-a pus să 
lipească  receptoarele telefoanelor, astfel încât să 
vorbească cu Patra având-o tot timpul sub ochi - el 
aflându-se în curtea Welserilor, de unde o privea pe geam. 

Nu este clar ce au vorbit. Nu ştiu dacă a reuşit s-o 
atragă pe Patra de partea lui, după cum intenţiona. Nu ştiu 


dacă a vorbit şi cu Eric, deşi sunt semne că ar fi făcut-o. 
Cert este că Cyrus a ajuns până la urmă să intre în casa 
lor, unde a fost împuşcat mortal de Eric. După ce l-a 
împuşcat, Eric i-a luat maleta de la Okazaki, caseta de la 
Lothar şi armele de la Wou. 

N-aveam să aflu de uciderea lui Cyrus decât peste 
trei ore. Nu m-a mirat. Nu m-a înspăimântat. Nici rău, în 
adevăratul sens al cuvântului, nu mi-a părut... Doar o milă 
imensă-şi mila, o ştii bine, e reprobabilă pentru cel căruia 
îi este adresată - doar mila m-a cuprins, gândindu-mă la 
Cyrus - gândindu-mă la acel Cyrus pe care îl cunoscusem 
eu. 

Mila şi ciuda. 

Oricum, reuşisem iar să-i iau urma. 

Cât despre Patra, ea şi-a asumat rolul la care 
reflectase în ultima vreme. O văzusem de dimineaţă în 
birou şi îmi dădusem seama că era o femeie hăituită. Avea 
mina unei femei care simte că i se ascund lucruri cu mult 
mai grave decât un dezastru conjugal. În plus, era gravidă. 
Ştiai că o gravidă devine extrem de agresivă când se simte 
ameninţată? 

Cei ce-i ascundeau planurile lor, care planuri o aveau 
nemijlocit în vedere, erau Eric şi Joseph Welser, fiecare pe 
partea lui. Ceea ce înseamnă că Patra era dispusă să joace 
de partea lui Cyrus... Pare absurd ca cineva să ia partea 
unui mort, dar într-o traversadă, nimic nu seamănă cu cele 
ce se petrec în viaţa de zi cu zi. Ai să înţelegi mai mult 
după ce vei citi mesajele ce urmează. 

Oricum, bine că m-ai ascultat când ai schimbat 
operatorul, Enpivi! Am recunoscut în anumite modificări 
discrete care au survenit pe stradă şi în lexic, 
ingredientele pe care ţi le-am recomandat pentru perfuzie! 
Pe de altă parte, mare noroc că operatorul arată aşa cum 
am plănuit împreună... Câteodată mă întreb cum de 
reuşeşti să potriveşti lucrurile atât de bine... 

Câteodată mă întreb dacă nu de tine trebuie să-mi fie 
frică cel mai mult... 

Patra îl urmă, buimacă, pe Eric. Zăpada se făcuse de 


două degete, iar vântul care bătea dinspre ocean răsucea 
fulgii în tuibioane cenuşii. Găsiră maşina lui Cyrus lângă o 
gură deschisă de canal şi urcară. Patra se scutură, ca 
parcursă de un frison. 

„Ţi-e frică?” o întrebă Eric. 

Iar Patra: „De unde ştiai că a lăsat maşina aici?” 

„Ai noştri l-au avut tot timpul sub ochi!” 

„Tund, de ce l-au lăsat să intre în casă?” 

„Aşa au avut consemn”. 

„Ca să-l omori tu?” 

„Exact. Trebuia să-l omor eu”. 

Iar Patra: „Tu şi Cyrus... Vă pândeaţi de mult! Iar tu 
aşteptai epidemia, Eric! De ce dumnezeu ţi-ai făcut 
injecţiile alea din geanta lui?” 

„Scenaristul ăla... Nu te-a învăţat ce e cu injecţiile?” 

„Ba da! Numai că din ce mi-a zis el, nimeni nu 
trebuia să fie ucis...” 

Nimeni nu trebuia să fie ucis şi trebuiau să fie 
pronunţate alte fraze, semn că operatorul de care o 
avertizase Sebastiân fusese, totuşi, schimbat. Patra rămase 
cu ochii ţintă pe parbriz. Cyrus apucase să declanşeze 
traversada, asta era clar, dar aveau lucrurile să ajungă 
unde-şi propusese el? Patra nu vedea gesturile de care îi 
scrisese Sebastiân şi nu auzea niciuna dintre replicile de 
care o avertizase... Of, singurul lucru de care putea să fie 
sigură acum era pumnul de celule care se multiplica 
continuu undeva în ea. Motivul pentru care aveau s-o 
protejeze cu toţii, indiferent ce se întâmpla. 

Copilul ei... Copilul ei care trebuia să se nască 
cumva. 

Se uită la Eric. 'Ţinea mâinile pe volan ca de obicei. 
Îşi tot dregea vocea fără motiv - aşa făcea de când îl 
cunoscuse - şi nu pronunţa cuvintele aşteptate, dar poate 
că operatorul umpluse şirul evenimentelor de artefacte. 

Copilul e singurul lucru care contează dacă 
traversada se parazitează... Gândeşte-te numai cum să-ţi 
protejezi copilul! îşi spuse ea, după cum o învățase 
Sebastiân. 


Eric ieşi în bulevard şi, după un minut, opri lângă 
Ernesto care dârdâia în cabina telefonică. Cobori geamul: 

„Cyrus Fugger e mort!” îi zise. Puştiul se repezi în 
maşină, de parcă atâta aştepta. 

„Măiculiţă, ce-ai mai întârziat! Am crezut că o să mor 
şi eu, nu numai Cyrus!” se hlizi el. 

Eric rulă o vreme spre El Pico, după care intră pe 
străduţele ce duceau în Hale. Opri în faţa unei cabine 
telefonice, cobori şi-i făcu semn lui Ernesto să vină lângă 
el. Ii dădu un bileţel: 

„Citeşti doar ce scrie aici, da? Nu pui de la tine nicio 
vorbă în plus!” 

„In regulă. Unde sun acu'?” 

Eric avu grijă să formeze chiar el numărul Fatimei, 
iar puştiul îi făcu cu ochiul şi puse receptorul la ureche. 
Declic. 

„Fii atentă!” îi spuse Ernesto, silabisind nesigur de 
pe bileţel. „Vei găsi la baie, în cadă, un număr de telefon. 
Sună acolo peste exact cinci minute!” 

„Bravo!” făcu Eric în timp ce închidea telefonul, după 
care îi dădu lui Ernesto un alt bileţel. Puştiul pufni în râs: 

„Frate, da' nu m-am mai jucat în viaţa mea aşa! La fel 
sunteţi toţi?” 

„Mesajul ăsta...” i-o reteză Eric, „îl transmiţi unei 
tipe pe care o cheamă Mihrab Kader. O suni de la celular, 
de la etajul trei, de pe scara care ţi-a fost arătată. După 
aia, dispari! Nu uita! Nu sufli nimănui nimic până 
dimineaţă”. 

„Ascultă!” îl luă puştiul tare, citind bileţelul. „Am 
auzit că dacă Cyrus o dă în bară, o să uităm dracului tot 
sau, cine ştie cum, o să ne amintim altceva... Aşa e?” - Se 
uita la Patra când spunea toate astea, de parcă o lua 
martoră. 

„Prostii!” se strâmbă Eric. „Du-te, fă ce ţi-am spus, şi 
după aia aruncă naibii celularul într-un canal!” 

„Fii sigur că-l dau de-a azvârlita!” spuse puştiul şi 
intră în blocul lui Cyrus. Eric urcă în Hummer. lar Patra: 

„Scenaristul... mi-a scris de acum un an ce ţi-a spus 

puştiul ăsta acum”. 

„Şi tu ai mai multă încredere în el decât în mine? 

Nici asta nu era întrebarea aşteptată. În plus, Eric îşi 
încleştase dinţii - ceea ce nu făcea parte din gesturile de 
recunoaştere preconizate de Sebastiân. Patra îşi aminti 
însă de o cheie pe care trebuia s-o folosească în caz de 
dubiu - Sebastiân îi explicase că dacă lucrurile evoluau 
neprogramat, se putea folosi de anumite afirmaţii ca să 
afle cum stă. 

tiu ce fac vaccinurile pe care le producem, Eric! Ştiu 
şi despre germenii de care scria Cyrus...” 

„Ştii multe, dar nu ştii chiar tot!” 

Dumnezeule! Eric ar fi trebuit să spună: Oh, dacă ai 
fi ştiut chiar tot... 

Totuşi, replica se asemăna întrucâtva cu cea 
aşteptată, iar Eric vorbise posomorât - conform scenariului 
- aşa că Patra duse mai departe conversaţia, pe linia 
învățată de la Sebastián A. 

„Ştiu şi ce rol are copilul meu...” 

„Şi ţi se pare că Cyrus trebuie să beneficieze de el?” 

De data asta, Eric se îndepărtase de tot de replică! 
Eşti absolut convinsă? - trebuia el să întrebe. Oh, ceva nu 
mergea, ceva nu mergea deloc, iar Patra se lăsă să cadă în 
spătar, epuizată. Semnele lui Sebastiân nu se manifestau. 
Încă din momentul în care Eric îl ucisese pe Cyrus, Patra 
simţise că evenimentele alunecă într-o zonă neclară din 
care îi lipseau aliaţii. 

Rămăsese singură, în mâinile unui operator 
imprevizibil ce slujea, aparent, interesele lui Eric. Era 
singură cu embrionul ei, iar epidemia lui Cyrus părea să nu 
aibă vlagă. 

Iar Erie: „Ziceai că ştii ce rol are copilul. Ai de gând 
să-l oferi lui Cyrus?” 

„Am de gând să mi-l ofer mie! Nu ţie, nu lui Joseph, 
nu lui Cyrus! Mie!” 

„Patra... de ce nu ai încredere în mine? în orele care 
urmează... putem să pierdem sau să câştigăm tot. Absolut 
tot. Numai o zi ne desparte de... cea mai mare moştenire 


pe care o poate primi cineva!” 

De data asta, Patra încremeni. Cuvintele erau exact 
cele transmise de Sebastián cu o lună în urmă. Cuvintele şi 
tonul rugător al lui Eric. Plus pleoapele lui încruntate 
discret. lar ea, respectând tiparul lui Sebastián: 

„Nu ştiu ce trebuie să moştenim. Habar n-am ce 
trebuie să câştigăm! Nu mi-ai spus niciodată”. 

„Ai să afli singură! Trebuie să vezi cu ochii tăi!” îi 
şopti Erie, scoțând din buzunar o țigară pe care o rupse de 
la jumătate, reproducând întocmai predicțiile 
scenaristului. Aprinse chiştocul şi scoase maşina din 
parcare. Apoi viră pe El Pico şi se apucă să fredoneze o 
piesă de Uz2, respectând succesiunea evenimentelor, după 
cum fuseseră descrise de Sebastián. 

Patra strănută, iar Eric se uită la ceas. Abia atunci îl 
auzi pe celălalt cum îi strecura, liniştit: încă n-a trecut ora 
de care ţi-a spus Okazaki! 

Auzindu-/, Eric  răsuflă uşurat. Zări cabinele 
telefonice de pe faleza îngheţată şi se linişti de tot, 
recunoscându-le. Doar că le vedea ceva mai înceţoşat 
decât acum două ore - Welserii având, din familie, un 
defect de vedere. 

Opri în dreptul cabinelor şi cobori geamul. Chiar 
atunci, telefoanele începură să sune. Erie cobori şi ridică 
receptorul unui aparat cu localizerul spart. Fatima vorbea 
neaşteptat de calm, dar până şi asta era conform planului. 
Întrebă: 

„Cyrus?” 

„Nu... Dar vorbesc pentru el... Vino la ora 12.00 la 
restaurantul Adrar”. 

„Adrar?” 

„E un restaurant tunisian în Ostmark... Se mănâncă 
foarte bine. Nu lipsi!” 

„Cyrus o să fie şi el acolo?” 

„Într-un fel sau altul. N-are cum să lipsească!” 

„Ah... Vocea ta... pare cunoscută, dar nu sunt 
sigură... Cu cine vorbesc?” 

„Dacă îţi spun că mă cheamă Eric Welser, ai să mă 


crezi?” 

Linişte. Apoi: „Tu?! Tu vorbeşti în contul lui Cyrus?” 

„Chiar eu! Te îmbraci... şi vii la Adrar] Ja spune: ai 
văzut filmul, aşa cum te-am rugat?” 

Iar Fatima: „Aha!...” Vocea i se îndulci. „Bineînţeles 
că l-am văzut! în afară de numărul de telefon, ai lăsat şi 
altceva în baie?” 

„Nimic!” minţi Eric, trăgând cu ochiul la Patra. „Te 
aşteptăm la Adrar, la miezul nopţii”. 

„Şi asta e ca în film...” comentă Fatima. „Mai ales 
dacă Patra e lângă tine...” 

Eric închise. Patra îl privi nesigură, dar aşa era scris. 
Urcară în Hummer şi porniră spre Segundo Boulevard. La 
intersecţie, Eric viră şi trase pe banda de la trotuar, lăsând 
să treacă un convoi vuitor de ambulanţe - apoi ajunse în 
faţa clădirii Umma Nord. 

Patra se linişti. Lucrurile se angajaseră în 
succesiunea scrisă de Sebastiân A. în sutele de e-mailuri 
trimise de câţiva ani încoace. Operatorul îşi făcea simțită 
prezenţa - oraşul era mult prea agitat pentru acea oră - 
dar, Sebastián îi explicase că ea putea controla 
evenimentele, dacă deriva de la programare nu era 
majoră. 

Eric opri în parcarea subterană de sub clădirea 
postului de radio şi făcu semn Patrei să coboare. 
Bodyguarzii din clădire îi aşteptau, îi conduseră şi niciunul 
nu comentă când Eric scoase cheile, deschizând biroul lui 
Cyrus. 

„Mihrab?” întrebă Eric păşind în beznă. 

„N-ai spus tu să vin? Numai nu aprinde lumina 
Mihrab stătea chiar în fotoliul lui Cyrus. „Ia zi, Eriă De ce 
m-ai chemat tocmai aici?” 

Silueta Patrei se clatină. Se uită după un fotoliu şi se 
aşeză. De când intrase în clădirea Umma Nord, se 
amplificaseră oscilaţiile dintre ce scrisese Sebastián şi 
artefactele pe care le parcurgea. Replicile erau în 
continuare apropiate de ce ştia Patra, dar operatorul 
contamina tot mai multe amănunte: vântul vuia pe 

Segundo Boulevard de parcă ar fi fost o vijelie pe vârf de 
munte, iar ninsoarea se îndesise în asemenea măsură încât 
abia se mai vedeau felinarele de vizavi. 

„Voiam să vorbim fără să ne asculte nimeni... 
Eric. 

„Ah... şi biroul lui Cyrus ţi s-a părut locul cel mai 
sigur?” _ 

„E plin doar cu microfoanele tale. În afară de tine, 
cine poate să mai tragă cu urechea aici?” 

„Aha...” Mihrab scoase bricheta. Aprinse ţigara şi o 
întinse către maleta metalică. „Oamenii mei au văzut o 
maletă ca asta la Okazaki, când i-au percheziţionat 
farmacia. Tu de unde o ai?” 

„De la Cyrus. Cadavrul lui e în sufrageria mea. L-am 
ucis...” 

„O să trimit să-l ridice... De-asta m-ai chemat?” 

Eric se apropie de birou, deschise maleta şi scoase 
cele trei flacoane pe care scria Mihrab. Tuarega rămase 
neclintită: 

„Crezi că au vreun efect?” 

Poc. Poc. Poc. Flacoanele sunară greoi când Eric le 
aşeză pe birou. 

„Nu ţi-e teamă?” o întrebă. 

„Am citit scenariul filmului. Ştiu de ce trebuie să mă 
feresc”. 

Patra se încordă ca un arc. Evenimentele se 
îndepărtau iarăşi de cele pe care le ştia ea. Intui că până 
una-alta, trebuia să-l sprijine pe Eric. 

„Mă întrebam ce s-ar fi întâmplat dacă Cyrus ar fi 
reuşit să te... să te contamineze cu flacoanele astea...” o 
îmboldi Eric pe Mihrab. 

Tuarega râse în felul ei ciudat, de parcă ar fi fornăit. 

„Dacă le beau, eşti mulţumit?” Se întinse peste birou 
într-un foşnet fluid de văluri, luă flacoanele, le desfăcu şi le 
dădu peste cap, unul după altul. Mormăi ceva, iar mâinile 
ei descriseră un dans bizar în întuneric. Jnch Allah! Sunt 
amare”. remarcă. Apoi: „Acum mai am de ce să-ţi fiu 
recunoscătoare?” 

„De recunoştinţa ta nu profită decât Ziwad Bani 
Sadr... Banii Corporaţiei sunt fleac pe lângă ce-ţi oferă el... 
De ce nu mai stă la Tombuctu?” 

„Cei de pe munte au aflat de ce e aşa greu de găsit 
Bani Sadr. Ai luat legătura cu ei?” 

„Nu ştiu cine simt cei de pe munte”. făcu Eric. 

„De operatori n-ai auzit?” 

Bulevardul se umplu de vaierul sirenelor. O portavoce 
striga să se facă loc. Eric se duse la fereastră, puse 
binoclul la ochi şi privi în biroul de vizavi. Era o grămadă 
de lume acolo. Se răsuci spre Mihrab: 

„Te-am chemat aici pentru că am nevoie de ajutorul 
tău. Eu, nu altcineva”. 

Tuarega oftă, ridicând flacoanele de pe birou. 

„Lucrurile sunt tare încurcate! În cel mai fericit caz, 
te-a contaminat cel puțin o epidemie şi un operator! 
Spune-mi ce vrei ca să-mi dau seama cât de mult mai eşti 
Eric!” 

„Invită-i pe toţi cei din birou, pe tata inclusiv, la 
restaurantul Adrar. La miezul nopţii. Numai s-o faci prin 
viu grai, te rog... În plus, am nevoie de trei derbedei 
înfometați pe care să-i cazezi la Hotel Laprade”. 

„La Laprade?! Inch'Allah! Bani Sadr mi-a zis că apele 
o să se încurce, dar nici chiar aşa... Dacă vorbeşti despre 
trei oameni, eşti Eric! Dar niciodată nu a fost vorba de 
hotelul Laprade! Eşti sigur că îi vrei acolo?” 

Absolut! îi vreau în Suita Imperială de la Laprade...” 

Mihrab strivi ţigara în scrumieră. Se mişca de parcă 
ar fi fost bătută. 

„Foarte bine”. zise într-un târziu. „Pe ce nume rețin 
Suita?” 

„Foloseşte numele Marlon  Brandeau, scris 
franţuzeşte... Ne vedem la Adrar, cu toţii!” încheie Eric. 
Mihrab se strecură pe lângă el şi ieşi fără o vorbă, uşor, de 
parcă ar fi plutit pe falduri. 

Eric aşteptă câteva clipe după care o apucă pe Patra 
de braţ. „Şi acum, du-mă la bârlogul scenaristului. 
Sebastiân A. i-a lăsat lui Cyrus un document scris de mână, 


iar tu ştii să dai de ascunzişul lui...” 

Evenimentele deviau iarăşi. Din nou, întâmplările nu 
mai aveau legătură cu ce descrisese Sebastiân... Patra nu 
ar fi trebuit să ajungă în casa lui. 

Privi afară. Cel mai bine i-ar fi fost acum să dispară 
de aici, să se ducă acasă, la adevărata ei casă şi să stea de 
vorbă cu tatăl ei despre orice altceva - despre vânătorile la 
care fusese cu prietenii, sau despre ce soi de roşii avea de 
gând să pună în seră la anul... Să-i asculte poveştile în 
aşteptarea naşterii... 

Numai că deja era prea târziu. Patra căzuse şi ea în 
plasa lui Fugger. 

x 


Blestemată fie clipa în care te-am văzut, Cyrus 
Fugger! Dacă stau să mă gândesc bine, cred că tu ne-ai 
manipulat, pe Christian Goldberg şi pe mine astfel încât n- 
am avut de ales şi ne-am despărţit. 

Am aflat abia acum o lună cum ai procedat. Ştiu bine 
că nimeni nu m-ar crede dacă aş îndrăzni să spun de ce 
mijloace te-ai folosit... 

Germeni, Cyrus! Germeni! Procesaţi de Okazaki, 
folosind know-how BBB, totul amorsat de imoralitatea 
Fugger! 

Îţi aminteşti cu ce mă ocupam pe vremea când ne-am 
cunoscut? Primisem de la Goldberg una dintre temele care 
au transformat Massonic Youth din grafitti-uri în cea mai 
puternică grupare underground din oraş, eram cufundat în 
documentarea referitoare la... nemurirea informaţională. 
Aceasta era tema primită de la Goldberg. Firesc a fost ca o 
asemenea cercetare să mă conducă teribil de mult în 
trecut, în vremurile în care a fost gândit acest concept. 

A început precum o ciumă a ideilor, cuprinzând un 
areal uriaş în decurs de numai două - trei decenii, acum 
mai bine de 2500 de ani. 

Pe vremea aceea, oamenii erau realişti şi puţine erau 
religiile care să propovăduiască viaţa după moarte. Grecii 
îşi expediau sufletele morţilor într-un teritoriu în care erau 
lipsite ce consistenţă (adică în Hades), evreii le trimiteau 


in sheol, care tot o patrie a umbrelor era, egiptenii erau 
convinşi că morţii erau dependenţi de actele rituale ale 
celor vii, rămaşi aici pe pământ, care acte rituale mişcau 
defuncţii de colo-colo, mimându-le viaţa, şi tot aşa... în 
perioada de care îţi vorbesc însă, din India până în arcul 
carpatic, anumite persoane au început să propovăduiască 
viaţa după moarte, iar preoţii diferitelor culte au introdus 
un întreg arsenal ritual care să convingă credincioşii de 
ceea ce, împreună cu Goldberg, denumisem „nemurire 
informaţională”. 

Există un popor antic de care nu prea s-a auzit, mă 
refer la daci, care au îmbrăţişat extrem de uşor conceptul. 
Erau cei mai cruzi în credinţa lor, în sensul că, o dată la 
trei ani îl selectau pe cel mai vrednic dintre ei şi îl ucideau, 
azvârlindu-l în trei sulițe ţinute vertical, pentru a-l trimite 
în solie la zeul lor, Zamolxis. Ritualul era urmat de o mare 
petrecere. De altfel, bucuria îi anima de fiecare dată când 
unul dintre ei murea, încrezători cum erau în viaţa după 
moarte. 

Nu cunoşteau scrierea - motiv pentru care cei mai 
mulţi i-au catalogat drept sălbatici. Ceea ce prea puţini 
ştiu însă este că scrierea le-a fost interzisă deliberat de 
preoţii lor care considerau agrafia drept o piedică 
împotriva uitării... Scrierea, se afirmă şi în nişte papirusuri 
egiptene descoperite la Saqqarah, este nevolnică pentru că 
dezvăluie oricui ceea ce e rezervat numai aleşilor. 
Cunoaşterea e bună doar pentru cei înzestrați cu 
discernământ şi respect - altminteri, nu face decât să 
dezagrege lumea, sporindu-i dezordinea. 

Pe vremea când studiam aceste documente, am 
început să primesc mesaje pe e-mail de la un individ care 
semna SEBASTIÂN a. CORN - cu alte cuvinte, îmi scria 
numele pe dos. Insul se arăta extrem de amabil, folosea o 
engleză mult prea livrescă, dar elegantă, şi îmi cerea să 
corespondez cu el pe teme de virtualitate istorică. 
Publicasem nişte studii pe care le autoetichetasem ca fiind 
ale unui diletant, deşi nu credeam asta - o făceam doar 
pentru că ideile vehiculate erau cu adevărat mult prea 


şocante pentru a fi luate în consideraţie de ceea ce se 
cheamă oamenii de bun simţ. Insă, am lucrat multă vreme 
alături de Christian Goldberg în imagine publică şi ştiu 
foarte bine cum trebuie picurate ideile în capetele celor de 
pe stradă, fie ei şi de bun simţ: e nevoie doar de răbdare şi 
de stil, pentru că timpul lucrează în favoarea ta, cu 
condiţia să te prefaci convins de ideea pe care o vehiculezi. 

Eu ştiam însă că ideile mele sunt cu adevărat reale, 
din moment ce sunt demonstrabile matematic, ţinând cont 
de considerentele geografice, demografice, sociale şi 
economice de la un moment dat. Dar am să revin asupra 
acestui subiect. 

Cum ţi-am spus, eram contactat de acest ciudat 
SEBASTIAN a. CORN, care îmi propunea un schimb de 
informaţii referitoare la statusul meteorologic din Grecia, 
în perioada 340 - 315 î.Hr. Făcea afirmaţia mai mult decât 
exagerată cum că, pe lângă argumentele pe care eu le 
aduceam împotriva existenţei reale a lui Alexandru 
Macedon, el era în stare să aducă şi argumente de ordin 
meteorologic (!) care să-mi susţină ideea. Mi-am dat seama 
că eram ţinta unei capcane grosolane şi am declinat oferta, 
dar SEBASTIAN a. CORN nu s-a lăsat. „Nu eşti singur!” 
păreau'să-mi spună mesajele lui pe e-mail, numai că-mi 
spuneau asta cu prea multă insistenţă şi, ceea ce era 
îngrijorător, cu şi mai multă insistenţă îmi propunea un 
schimb de informaţii: banca lui de date contra băncii mele 
de date, parţial bineînţeles, conform unui soi de contract în 
care unitatea de măsură să fie biții, iar... 

M-am prefăcut atras în joc - provocările trebuie 
acceptate oricând - şi l-am întrebat în ce fel puteam să 
verificăm veridicitatea biţilor cuprinşi în contract, pentru 
că minciunile sunt şi ele transformabile în biţi. Şi cum o să 
evaluăm valoarea biţilor? Până şi imbecilii care se ocupă 
de politică au ca suport pentru gângăveala lor defecantă, 
tot biții. 

Aluziile mele nu l-au şifonat, dar a întrerupt legătura, 
promițând că va reveni cu altă ocazie. Întreruperea era 
tardivă pentru mine, însă n-aveam să-mi dau seama de asta 


decât peste vreo săptămână. Pe moment, mă preocupa 
problema dacilor celor prea îndrăgostiţi de moarte. 

Aveau o particularitate distinctă faţă de orice alt 
popor antic sedentar: au lăsat urme într-atât de puţine 
încât îmi venea să cred că şi ei, alături de Alexandru 
Macedon, nu reprezintă altceva decât un artefact. Din 
nişte site-uri de la Bucureşti în care m-au dus căutările, am 
aflat că din lexicul dacilor n-au rămas decât vreo două sute 
de cuvinte, neuzuale, în româna contemporană; cetăţi au 
avut foarte puţine şi ceea ce putem vedea acum prin 
fotografii şi documente e mai mult rezultatul unor 
reconstituiri; de scris n-au scris decât două propoziţii şi 
nicăieri n-au rămas „buzunare” izolate de populaţie care 
să-şi reamintească trecutul prin tradiţii transmise oral. 

In schimb, alţii au scris foarte mult despre ei, şi din 
cauza asta am crezut, iniţial, că am de-a face cu un 
artefact „pozitiv”, după cum l-am încadrat şi pe Macedon, 
însă un studiu mai atent m-a făcut să-i consider pe daci un 
artefact „negativ”; cu alte cuvinte, ei au existat bine mersi, 
dar au fost „retraşi” din circuitul istoric din raţiuni pe 
care, pe atunci, nu le puteam explica. Realitatea este că 
sunt menţionaţi mult prea meticulos, în documente extrem 
de variate, în special în cele pe care eu le consider 
„neparazitate” de interesele celor ca tine, Fugger!... 

Dacii m-au atras din ce în ce mai mult şi, descoperind 
un site despre ei, am intrat în legătură cu webmasterul, în 
chatroom. Acesta era un tip extrem de laconic, care 
spunea că nu-mi poate da alt ajutor pentru investigaţii 
decât o bibliografie serioasă pe care n-aveam cum s-o 
găsesc în reţea. 

Orice încercare de-a mea de a-l scoate din atitudinea 
profesoral-reţinută s-a izbit de un zid, de parcă omul s-ar fi 
ferit să facă speculaţii în public. Singurul lucru asupra 
căruia insista, era să fac un drum până la el, la 
Universitate, dacă doream să studiez documentele care mă 
interesau. 

Nu mică mi-a fost mirarea când în discuţia noastră s- 
a băgat şi SEBASTIAN a. CORN. El pretindea că citise 


lucrările de specialitate ale webmasterului cu pricina. 
După aceea, bineînţeles că replica mea în oglindă s-a 
angajat într-o discuţie politicoasă cu mine. Mă pregăteam 
să găsesc o scuză ca să părăsesc site-ul în mod civilizat 
când, negativul meu tastă o frază care mă puse pe gânduri: 

„Probabil că nu sunt  studiaţi pentru că 
establishments universitar doreşte să-i transforme într-un 
artefact negativ...” 

Erau exact cuvintele pe care le folosisem într-un 
raport adresat lui Goldberg. Era un raport scris cu stiloul, 
pentru că eu păstrez credinţa că hârtia şi scrisul de mână 
sunt discrete şi vor ajunge să ne salveze odată. Cu toate 
acestea, negativul meu îl cunoştea. Cum? Cum dumnezeu? 

Mi-am resetat computerul. Apoi, l-am mai resetat o 
dată, după care l-am închis... SEBASTIÂN a. CORN se 
ţinuse după mine prin reţea, săptămâni în şir... Cât de mult 
ştia despre căutările mele? Ca întreruperea să pară cât 
mai veridică, am dat telefon la netorovider şi l-am anunţat 
că survenise o defecţiune în funcţionarea computerului de 
acasă, deşi ştiam că SEBASTIAN a. CORN n-o să înghită o 
minciună atât de gogonată - dar aveam nevoie de un 
pretext formal ca să-mi pot cerc scuze când aveam să-l 
întâlnesc iarăşi în reţea. 

Apoi am ieşit pe stradă şi am sunat de la un telefon 
public la Christian Goldberg ca să-i povestesc tărăşenia cu 
negativul meu. El n-a făcut decât să mormăie ceva în 
receptor şi mi-a spus să fac bine să mă duc acasă, că era 
târziu şi să stau liniştit pentru că o să aibă el grijă de toate 
a doua zi. 

Mă durea capul şi eram teribil de obosit: alunecarea 
prin reţea pare o joacă, însă căutarea unui anume subiect 
te face ţăndări, de-mi vine să cred că minţile noastre au 
fost croite pentru un anumit ritm de accesare a informaţiei 
şi că excesul, în acest caz, reţeaua, ne deversează în 
creiere mai mult decât suntem programaţi să integrăm şi 
că, în orice caz, ne lasă prea puţin timp să reflectăm la 
informaţie, ca să nu mai vorbesc că o contemplare 
estetică, fără scop, a informaţiei, e considerată semn sigur 


că omul cu pricina e virusat - aşa l-ar categorisi orice 
surfer cu scaun la cap... Ceea ce mă face să cred că n-o să 
mai treacă mult şi o să înnebunim cu toţii dacă cineva nu 
ne scoate dracului odată computerele din priză! 

lar dacă n-o să înnebunim, o să devenim noi 
computere. Şi dacă n-o să devenim nici computere şi nici 
n-o să înnebunim, o să ne transformăm în inşi care 
butonează computere, deşi ele n-au nevoie de asta. 

Mă rog. M-am dus să beau o bere la barul alăturat, 
dar n-am apucat să-i sorb decât spuma când, Christian a 
intrat în local, privind îngrijorat peste capetele clienţilor. 
Mă văzu şi răsuflă uşurat. 

„De ce naiba nu mi-ai spus până acum de negativul 
ăsta al tău?” 

„Am crezut că e doar un hacker nenorocit”. 

„Dacă ai impresia că totul e doar un joc, treaba ta! 
Joacă-te mai departe! Alţi oameni sunt serioşi însă. Vreau 
să spun că până şi glumele trebuie luate în serios...” 

„Ce dracu’ poate să facă cineva cu informaţiile 
mele?” 

„În primul rând că nu sunt informaţiile tale. Sunt ale 
noastre. În al doilea rând, ştii bine că pe baza acestui tip 
de informaţii am ajuns să facem tot ceea ce facem. Pe 
asemenea informaţii s-a clădit Massonic Youth...” 

„Hai acasă!” îmi zise. „Am venit cu cineva să-ţi vadă 
computerul...” 

Să-i ia pulsul, tensiunea, să-l ciocănească şi să-l pună 
să zică 33. Mda. Asta i-a făcut. 

Era în pioneze. Era mâncat de virusuri. Era o alarmă 
amorsată în permanenţă: era suficient să-l pornesc ca să 
anclanşez rutinele ce anunțau că Sebastián A. Corn 
lucrează, caută în reţea, stochează date, sau lasă semne 
prin site-urile altora. 

„De câtă vreme te calcă negativul ăsta?” 

De când începusem să mă documentez despre elixirul 
nemuririi. Dar probabil că mă mai accesase el, de vreme ce 
îmi cunoştea teoriile de diletant în ale istoriei. 

„Eh”, făcu Christian, „uite că el nu te crede diletant”. 


Între timp, amicul lui Goldberg stabilise diagnosticul 
de fineţe al situaţiei. j 

Negativul meu nu mai trebuia să lucreze. In felul lui, 
era om cinstit, dacă umbla prin net cu numele meu scris pe 
invers - din ce ne-a spus hackerul adus de Christian, 
displayul lui SEBASTIAN a. CORN se aprindea automat 
când începeam să lunec prin reţea şi tipul nu mai trebuia 
decât să-şi ia covrigi, ţigări, cafea, două-trei beri Corona, 
şi să se aşeze în fotoliu, la un show ciudat, complet aleator: 
Sebastián cel adevărat scotocind febril prin site-uri după 
informaţii despre daci, mistere religioase şi nemurire 
informaţională. 

Prin urmare, ca să ne pierdem urma, am luat alt 
computer şi ne-am cuplat la alt server numai că n-am mai 
fost eu cel care intra nemijlocit în reţea, iar Christian mi l- 
a dat pe hacker ca să surfăm de colo-colo după informaţii. 

Am spus că dacii nu scriau. Contactul de două secole 
pe care l-au avut cu celții, aşadar, nu le-a folosit cine ştie 
ce, pentru că nici celții nu scriau. In schimb, celții beau 
cidru până înnebuneau şi ţineau minte tot, pe dinafară, din 
cauza druizilor. Şi, aidoma dacilor, credeau într-o viaţă 
concretă postmortem, astfel încât un celt nu avea apăsări 
când contracta datorii scadente după moarte (ceea ce îi 
permitea să bea pe datorie până cădea lat): erau cât se 
poate de siguri cu toţii, creditori şi debitori, că se vor 
întâlni pe lumea cealaltă şi că împrumutul se va achita fără 
probleme. 

Dacii fuseseră instruiți în această credință 
nestrămutată de Zamolxis. (Vorbesc despre nemurire, nu 
despre împrumuturi sau beţie, cea din urmă fiind, ca şi la 
celți, înscrisă în codul genetic al dacilor.) Se spune că 
acest Zamolxis fusese simplu sclav în Samos sau în 
Metapont - sursele nu erau foarte precise - şi că îl slujise 
pe Pythagora, care Pythagora credea la rândul lui în viaţa 
după moarte şi în transmigraţia sufletelor. Până să ajungă 
să-şi creeze şcoala, Pythagora circulase foarte mult şi 
fusese el însuşi sclav în Tyr, după ce corabia cu care venea 
din Egipt naufragiase în largul ţărmurilor feniciene. 


Ciudat este că deşi şi-a plătit răscumpărarea - 
Pythagora avea o situaţie financiară bună - s-a decis să-şi 
întrerupă călătoria de întoarcere în Grecia, preferând să 
petreacă un număr de ani în Fenicia, Palestina şi Persia. La 
un moment dat a călătorit până în Babylon, ajungând acolo 
după ce Cyrus cel Mare ocupase oraşul, pregătindu-se să 
lanseze Imperiul Persan în aventura care avea să se 
termine abia peste două sute de ani, odată cu înfrângerea 
lui Darius II în faţa lui Alexandru Macedon, lucru asupra 
căruia eu am rezervele mele. 

La rândul lui, Cyrus - nu tu! - era şi el preocupat de 
problema vieţii după moarte şi, în timp ce căutam 
informaţii despre daci, l-am găsit citat în legătură cu magii 
mezi, care de mai bine de şase sute de ani încercau să 
găsească un elixir al sufletului, un fel de piatră filosofală 
avant la lettre, care le-ar fi permis să conserve chiar şi 
într-o amforă sau într-o butie, sufletul unui om. Cercetările 
lor, care i-au purtat dincolo de Horezm, către Pundjab, nu 
le-au adus niciun rezultat notabil, iar anumite voci au ajuns 
să pretindă că urcarea lui Cyrus pe tronul mezilor şi după 
aceea pe tronul de şahinşah a fost sprijinită de magii din 
etnia lui, cu condiţia să găsească reţeta acelui elixir, sau 
metoda prin care sufletele puteau fi conservate şi, în acest 
fel, controlate. 

Este, poate, singurul exemplu în care un rege al 
regilor a pornit campanii după campanii pentru supunerea 
unui popor doar pentru că le bănuia că adăpostesc nişte 
fugari - fie ei nişte nemaipomeniţi magi din Pundjab, 
cunoscători ai elixirului nemuririi, care se refugiaseră în 
îndepărtata ţară a dacilor. Ce era clar pe atunci, şi asta se 
regăseşte într-un document păstrat cu sfinţenie la 
Pataliputra - mi l-a tradus un webmaster indian într-o 
engleză aproximativă, dar informaţiile esenţiale sunt 
evidente - este că la un moment dat, Buddha însuşi a 
primit solia lui Cyrus, dar n-a putut să-l edifice cu privire la 
metodele practice prin care se putea obţine nemurirea, 
drept pentru care Buddha elaborase doctrina samsarei, 
extrem de apropiată până la un punct de crezul lui 


Pythagora şi al magilor mezi, care, în lipsa reţetei sau a 
metodei utilitare, s-au văzut nevoiţi să accepte speculaţii 
nesigure - drept urmare, au elaborat cu toţii nişte sisteme 
filosofice pe care lumea le parcurge cu gura căscată până 
astăzi, în ciuda ambiguităţii formulărilor...!! 

Goldberg spune că mecanismul puterii face ca cei 
pretenţioşi cu ei înşişi să devină stresanţi pentru cei din 
jur. Prin urmare, după ce a acceptat ca babylonienii să 
creadă în ce zei vor, după ce le-a permis evreilor să-şi 
reclădească templul la Ierusalim şi i-a încurajat să se 
repatrieze, după ce a protejat sclavii şi negustorii, Cyrus i- 
a momit pe toţi cei cărora le făcuse cadouri sociale 
inimaginabile pentru vremea lui şi, aflând că fugarii din 
Pundjab luaseră calea stepelor din nord, a pornit pe 
urmele lor împreună cu toţi cei pe care îi mituise prin 
toleranţă, cucerindu-i pe masageţi, luptându-se cu sciţii şi 
înconjurând Marea Caspică pe la miazănoapte. Cu toate 
acestea, nu a reuşit să afle mare lucru pentru că şamanii şi 
conducătorii popoarelor cucerite relatau că, într-adevăr, 
auziseră de oamenii de care întreba Şahinşahul, numai că 
aceştia se refugiaseră undeva la soare apune, printre 
munţi stâncoşi şi păduri de nepătruns pe unde nimeni n- 
avea curajul să meargă, de frica unor îngrozitori oameni- 
lup care se năpusteau din tufişuri dese asupra călătorilor, 
ba chiar şi a convoaielor de negustori. Oamenii-lupi erau 
fiinţe cu totul şi cu totul ciudate: mergeau în patru labe şi 
din cauza asta aveau coatele şi genunchii acoperite de 
bătături ce aduceau cu solzii de peşte sau cu pielea groasă 
a elefanților, ochii le luceau, spinarea le era acoperită cu o 
creastă de păr aspru şi se strigau unii pe alţii într-o limbă 
ce amesteca vorbele cu urletele. 


11 Spre dezamăgirea lui Cyrus Ahemenidul, Budha Gautama doar îşi 
amintea de poveştile auzite în copilărie la Lumbini, şi nici el nu putea 
face altceva decât să filozofeze despre suflete, nicidecum să le 
controleze, câtă vreme nici măcar pe oamenii săi nu-i putea controla 
sau convinge: de pildă, vărul lui, Devadatta, încercase să-1 ucidă. Nu 
mai spunem că Budha nu se putea bizui întru totul nici pe el însuşi - în 
definitiv, el a murit de indigestie, după o masă prea bogată în came de 
porc, ceea ce e bizar pentru un ins predicând cumpătarea. 


Încăpăţânat, Cyrus nu a abandonat căutările, mai 
ales că între timp, aflase de muntele dacic Kogaion, în 
jurul căruia, spuneau şamanii din stepe, se aciuaseră 
fugarii din Pundjab. El, Cyrus cel Mare, îi spunea Cel Mai 
înalt Turn din Babylon, adică, în persană, Bozorgharin Borj 
Babilu, de unde, BBB, ceea ce m-a făcut extrem de atent - 
vreau să spun că am început să mă gândesc, fără să-mi dau 
seama de ce, cu multă precauţie la SEBASTIÂN a. CORN şi 
la eventualele lui legături cu Corporaţia despre care am 
aflat, prea târziu, că e legată de Welseri şi de Fuggeri. 

Cyrus n-avea să vadă niciodată ţara aceea care, 
conform unor documente armene, se dovedeşte a fi Dacia. 
lată ce spun ele. (Dacă vrei să le cauţi, intră în site-ul 
www.ggiatigran.com.) Odată, un preot care slujea lui 
Marduk la Ecbatana, în Media, a pornit într-o călătorie 
către munţii Caucaz, despre care credinţa lui spunea că îi 
slujesc drept adăpost unui descendent al lui Marduk. 
Descoperirea acestuia ar fi fost nemaipomenit de 
importanţă pentru preot, de vreme ce prorocul Daniel 
reuşise să clatine convingerile credincioşilor din Babilonia, 
pretinzând că Baal, Marduk sau Enlil (ceea ce e totuna) nu 
ar fi decât o imagine şi nicidecum un zeu la fel de real 
precum era dumnezeul proto-creştin al lui Daniel, 
dumnezeul acela pe care îl porţi doar în suflet, ceea ce e 
mai mult decât suficient pentru noi, dar teribil de 
descumpănitor pentru cei vechi, în condiţiile în care cineva 
îţi arată un alt dumnezeu, sau un descendent de-al 
acestuia, în came şi oase. 

Aceasta era, în fond, misiunea preotului: să 
stăvilească extinderea credinţei promovate de Daniel... 

Preotul nu a ajuns niciodată în Caucaz, căzând prins 
în mâinile unui trib scitic de femei - trib rătăcit ce se 
strecura pe la poalele munţilor către întinderea nesfârşită 
a stepelor din nord. Văzând că preotul le este de ajutor cu 
ştiinţa sa doftoricească şi cu numeroasele limbi pe care le 
cunoştea, amazoanele nu i-au mai tăiat capul, să facă din 
craniul lui pocal de vin, ci l-au adoptat şi l-au încărcat cu 
onoruri. Prevăzătoare, nu îl lăsau să se mişte în voie, 


purtându-l după ele peste stepele nordice până ce au ajuns 
pe râul Borysthene pe care nu l-au trecut, fiindu-le frică de 
dacii de câmpie. Ajunse acolo, i-au povestit despre magii 
plecaţi din Pundjab în căutarea fraţilor lor blonzi de la 
poalele Kogaionului, cei care, neînvăţând niciodată să 
scrie, puteau să primească o ştiinţă secretă fără riscul de a 
o uita, cum făceau acele popoare leneşe care învăţaseră 
scrisul doar ca să-şi odihnească mintea... 

Pe vremea când făceam aceste cercetări, încă aveam 
încredere în tine, Cyrus! Habar n-aveam că întinseseşi 
năvodul - un năvod extrem de larg, recunosc, un năvod în 
care mă mişcam având credinţa că sunt liber, dar care mă 
conducea, inexorabil, către despărţirea de Goldberg şi 
către distrugerea mea. Informaţiile pe care le căpătăm din 
reţea nu erau întâmplătoare, acum o ştiu! Dragostea ta 
pentru Baabylon, dorinţa ta de a-l recăpăta, erau lucruri de 
nebănuit pentru mine. La fel şi capacitatea ta de a mă 
urmări prin reţea şi de a-mi descompune dorinţele pentru 
a le introduce apoi, alături de informaţii despre Goldberg, 
în linkurile site-urilor pe care le citeam. 

Câte site-uri despre Goldberg ai scris atunci, Cyrus, 
doar pentru a-l discredita în ochii mei? Câte fotografii i-ai 
făcut cu videam-ul? Simt extrem de tolerant cu slăbiciunile 
celorlalţi, dar sunt intolerant cu comploturile lor împotriva 
mea, nu-i aşa? ` 

Trebuie să recunosc că ai fost diabolic. Imi amintesc 
şi acum cât de mult m-a întristat discuția dintre Christian 
şi ceilalți membri Massonic, înregistrată în absența mea, 
discuţia în care mă desființau şi în care Goldberg explica, 
fără să-i pese de mine, fără să-l încerce măcar vreun 
regret, că eram bun doar să surfez în reţea pentru 
Massonic, altminteri fiind lipsit de orice drept în grupare... 
Eram instrumentul lor, şi atât! 

După ce am aflat că Shabba ţi-e frate, multe s-au 
limpezit despre cum îţi recoltai informaţiile, dar era deja 
prea târziu. 

Mă rog... Ţi-am scris mai sus de unde vin inițialele 
BBB. Când am descoperit această informaţie, mi-am 


amintit că Cel mai înalt Turn din Baabylon (cu doi a) fusese 
o carte pe care o citisem tare de mult, dar pe moment nu 
am stăruit asupra ei, luat cum eram cu celelalte; îmi mai 
aminteam doar coperţile ei şi un miros ciudat, ca de mosc 
uscat şi mobilă veche, miros pe care îl asociam cu romanul 
respectiv. 

Pentru Cyrus cel Mare însă, Cel mai înalt Turn din 
Babylon era Vârful Kogaion, cunoscut actualmente ca 
Vârful Omu. Căutând în reţea, am avut surpriza să 
descopăr un site despre acest munte. După mult timp am 
aflat însă că webmasterul respectivului site erai chiar tu, 
Cyrus şi că de acolo ne pândesc nişte oameni pe care 
cunoscătorii îi denumesc operatori, sau gazde. 

În noaptea în care parcurgeam site-ul despre Vârful 
Omu, hackerul a sărit ca ars şi s-a grăbit să se retragă din 
reţea, în timp ce cupla în viteză cel de-al doilea computer 
la adresa la care tocmai ne aflam. De când descoperisem 
vizitele oculte ale negativului meu, cel de-al doilea 
computer funcţiona mereu în gol, conectat la alt server, 
special pentru situaţii de acest gen. 

„Fir-ar să fie!” spuse hackerul după câteva minute. 
„Ne-a prăjit de tot! Le închid pe amândouă! Le închid şi o 
lăsăm baltă!” 

A doua zi, m-a vizitat Christian şi prima întrebare pe 
care mi-a pus-o a fost: 

„Ce-i cu muntele ăla?” 

Deja începusem să-i ascund mare parte din ceea ce 
căutam aşa că am Scut pe prostul: 

„Care munte?” 

„Cel în care v-aţi poticnit aseară”. 

„Cel în care ne-am poticnit aseară, mda”. Christian 
avea o privire imperativă şi mi se părea că are chef să mă 
ia peste picior. Şi dacă, mi-am spus, dacă Christian mă 
pune să caut astfel de informaţii pentru că... 

În ziua aceea m-am purtat excelent cu el şi n-am mai 
făcut nici obişnuitele nazuri lucrând cu hackerul pe care 
mi-l trimitea pe cap. In ziua aceea, tu, Cyrus Fugger, ţi-ai 
atins scopul în ce mă priveşte, pentru că niciodată nu mi- 


am mai recăpătat încrederea în Goldberg. 

„Omul ăla... negativul tău... e foarte tare!” mi-a 
explicat el. „Ne-a scos azi-noapte din computer toate 
informaţiile, poza cu muntele inclusiv, în timp ce noi 
tocmai lucram pe ea. E tare de tot”. 

Ca de obicei, spunea noi pentru ceea ce făceam eu. 
L-am întrebat pe hackerul meu: 

„ÎL ştii pe tip?” 

Făcu semn că nu. Era nou apărut. Bătuse toată 
noaptea pe la prietenii lui şi le dăduse „scamele” lăsate de 
SEBASTIÂN a. CORN în computerul meu, dar nimeni nu 
recunoscuse semnătura tipului care mă cotrobăia. 

„Sper că i-ai spus lui Christian de chestia asta, nu?” 

Hackerul s-a uitat la mine ca la ultimul imbecil, ceea 
ce mă umplu de încântare. Cred că se întreba dacă 
Christian nu era cumva la fel de imbecil ca şi mine, de 
vreme ce îl plătea ca să mă ţină sub supraveghere, deşi 
iată, eram cooperant şi mă interesam dacă fusesem turnat 
la timp. 

În noaptea aceea am intrat deliberat într-un site mai 
vechi pe care îl montasem cu Christian. Nu mai călcasem 
pe acolo de ani de zile. 

„Cum naiba l-ai găsit?” se holbă hackerul, examinând 
toptanul de informaţii peste care dădusem. Erau acolo 
notițele şi scamele mele, pozele şi documentele mele. „De 
unde naiba ai ştiut tu cum să dai de elfi 

Nu i-am răspuns. Problema era că, pe lângă 
informaţiile vechi pe care le ştiam foarte bine, Christian 
mai stocase acolo o grămadă de alte lucruri utile, de pildă 
legăturile dintre BBB şi cercetările în probleme de 
persistenţă a conştiinţei, precum şi tot soiul de adrese, a 
lui Cyrus Fugger printre alţii, pe care îl urmărea de o 
grămadă de vreme; mai era şi adresa lui Mihrab Kader, 
precum şi un instantaneu de-al ei, surprins chiar când ea 
ieşea din cadă. 

BBB! Uite că şi el începuse să se întrebe ce învârtea 
BBB! Pe de altă parte, Christian Goldberg ţinuse cont tot 
timpul de ideile mele, deşi mă lăsase să înţeleg de câteva 


ori că mă consideră nebun, în timp ce în faţă mă acuza că 
sunt naiv, prin spate îmi dosea ideile cele mai trăsnite şi le 
punea în ordine, ceea ce era excelent - dar numai pentru 
orgoliul meu. 

Christian nu era primul om care mă minţea, dar era 
primul om care mă prindea extenuat când îmi dădeam 
seama în ce hal mă trage pe sfoară. 

„O să trebuiască să-l anunţăm pe Christian. Că ţi-am 
găsit tizul... „râdea hackerul prosteşte. „Cum naiba ai 
făcut?” 

„Păi, nu-l anunţi acum?” l-am grăbit eu, speriat ca nu 
cumva să-şi dea seama că se pregătea să-l anunţe pe 
Christian că ajunsesem într-un site de-al lui Christian. 

„Acum?! Mda...” admise tipul. „O s-o facem cât mai 
repede. Păstrezi reperele?” 

Bineînţeles că aveam s-o fac. Se duse în hol şi-şi luă 
haina. După ce i-am auzit paşii îndepărtându-se, am făcut 
tot ce-am ştiut mai bine ca s-o şterg, copiind cu toptanul 
informaţii pe toate disketele şi CD-romurile care îmi 
cădeau la îndemână. Trebuia să scap din cuibul de viespi 
care se dovedea a fi casa mea! 

Din ziua aceea am părăsit Massonic Youth pentru 
totdeauna. M-am mutat într-un garaj, la subsolul unui bloc 
din Shimonoseki, în partea cea mai nonrezidenţială a 
cartierului care, şi aşa, era considerat rău famat. Am reuşit 
să-mi fac rost de nişte conectoare artizanale şi m-am legat 
la cablurile unui necunoscut, accesând reţeaua pe numele 
şi banii lui. Apoi, a trebuit să fiu atent să-mi schimb 
obiceiurile: cum navigam, pe unde lăsam semne, setul de 
cuvinte-cheie şi aşa mai departe. 

Am început să accesez documentele Corporaţiei BBB. 
Odată, fiind cufundat în studiul băncii lor de date - citeam 
un raport privind delirurile induse de febră - am primit 
iarăşi un mesaj de la SEBASTIAN a. CORN. 

Ca să reuşească să mă depisteze, amplasase 
clandestin avertizoare informaţionale în banca de date 
BBB. Dar, de ce să fi amplasat el clandestin avertizoare în 
banca de date BBB, dacă ar fi fost un Welser? îmi era din 


ce în ce mai clar că negativul meu şi BBB aveau interese 
deosebite. i 

Până una-alta, SEBASTIAN a. CORN îmi dădea 
asigurări că n-avea să-i furnizeze niciun fel de date lui 
Christian, despre care ştia că mă urmăreşte prin oraş şi 
prin reţea şi îmi mai spunea că lăsase avertizoarele cu 
pricina în sistemul Corporaţiei pentru că îşi imaginase că 
un om cu preocupările mele n-avea cum să nu fie obligat să 
încalce securitatea BBB pentru a afla ce îl interesează... 

Pentru seara aceea, asta a fost tot. După ce mi-a dat 
aceste mesaje, tizul meu a dispărut din reţea. Mi-am 
chemat prietenii, iar ei mi-au confirmat că SEBASTIÁN a. 
CORN profitase de scurtul contact ca să-mi devalizeze din 
nou informaţiile. Chestia nu mă enerva doar pe mine, 
punându-mă în situaţia de a pierde monopolul asupra 
ideilor ce decurgeau din căutarea mea, dar îi scotea din 
sărite şi pe prietenii mei, hackerii, care nu înțelegeau să 
accepte cu braţele încrucişate ca un necunoscut să fure 
date dintr-un computer artizanal configurat de ei, conectat 
prin proxy-uri mascate de ei, cu accese clandestine oferite 
unuia de-al lor - totul având loc sub ochii şi protecţia lor, 
ca să zic aşa. 

M-au îndemnat să lucrez mai departe, ceea ce am şi 
făcut în zilele următoare, accesând, bineînţeles, datele 
BBB. Era plin de delicatese pe acolo. Am descoperit date 
despre virusuri şi bacterii ca vectori de memorie dirijată, 
am aflat multe despre organigrama Corporaţiei şi, mai 
ales, te-am descoperit şi pe tine acolo. Cine eşti, din cine te 
tragi şi ce interese ai... 

Atunci am aflat despre tine tot, absolut tot. Nu mi-a 
căzut bine deloc, dar după ce păţisem cu Goldberg, o 
trădare în plus nu mai conta. Un singur lucru n-am aflat cu 
acea ocazie... 

Între timp, amicii mei luaseră urma lui SEBASTIÁN 
a. CORN şi aflaseră că opera de undeva din afara oraşului. 
Cu mult din afara oraşului, de vreme ce numerele lui de 
apel erau semnalate ca venind din Hong Kong şi 
Vancouver. Cu toate astea, numerele negativului meu nu 


figurau ca atare nici la Hong Kong, nici la Vancouver. Tipul 
lăsase, pur şi simplu, nişte iepuri care te conduceau aiurea 
prin reţelele telefonice internaţionale. 

„Cea mai tare chestie însă”, continuă hackerul, „e că 
insul are şi un număr local de apel, la care culmea, 
răspunde cineva. Vrei să verifici?” făcu el şi începu să 
tasteze numărul în computer. „Poftim! Vorbeşte cu el!” 

Am privit cifrele şi am clătinat din cap. La celălalt 
capăt al firului n-aş fi auzit decât gemete şi cuvinte 
monosilabice - interjecţii de satisfacţie se cheamă şi 
mimează comunicarea la un anumit nivel. Îl parcurgem cu 
toţii. 

Eram deja obosit de atâta navigaţie şi, câteva zile, am 
lucrat pe un computer mort, organizând şi sistematizând 
informaţia. N-a fost niciun fel de mirare când, studiind 
ceea ce eu denumesc noduri istorice, am ajuns să văd că 
respectivele informaţii aveau într-un fel sau altul legătură 
cu Corporaţia BBB. Datele scoase din computerul lui 
Christian erau şi ele legate de Corporatie şi mă întrebam, 
pe vremea aceea, dacă Christian avea de gând să lucreze 
cu BBB, sau să le propună chestia cealaltă pe care o făcea 
Massonic Youth... 

Mă mutasem în Westview - îmi cumpărasem o casă 
modestă, cu uşi şi mobilier din lemn natur care nu-mi 
plăceau şi cu grădină la stradă. Într-o după-amiază, mi-am 
cumpărat un binoclu şi m-am amuzat să privesc pe 
fereastră, iscodind casele din jur. Primul loc în care m-am 
uitat, cu pasiunea de voyeur care mă caracterizează, a fost 
o clădire situată peste stradă, oblic faţă de a mea, o 
chestie mare, albă, lăbărţată şi înconjurată de jnepeni. 
Acolo locuiau Patra Nogales şi Eric Welser - pe vremea 
aceea habar n-aveam că eram vecini - şi ochii mi-au căzut 
asupra Patrei care se foia dintr-o cameră în alta, de una 
singură. Mi s-a părut că dansează şi, ca să fiu sigur, am 
solicitat de la... prieteni numărul de telefon al casei pe 
care o vedeam şi am sunat. 

Patra a deschis. Din fundal se auzea muzică. Piesa 
tocmai se încheia şi am auzit vocea DJ-ului - mi-a venit să 


vărs când te-am recunoscut. Spuneai: „Odată, Ravi 
Shankar şi-a acordat sytharul la începutul unui concert. 
Spre surprinderea sa, spectatorii l-au aplaudat frenetic, 
semnând o dată pentru totdeauna nivelul de înţelegere al 
occidentalilor faţă de...” 

Nu te-am mai ascultat. Trebuia să dau o explicaţie 
pentru telefonul intempestiv. Patra a zis că nu face nimic. 
Eu am pretins că nu-mi pasă că închid telefonul şi mi-am 
spus că, în mod sigur, soțul fusese cel care alesese casa aia 
searbădă şi am continuat să mă chiorăsc la ea cu binoclul. 

Atunci mi-a venit ideea să-i trimit mesaje pe e-mail. 
Ştiam deja foarte mult despre cum doreşti Baabylon şi mai 
ştiam că fuseseşi la fel de ipocrit ca Goldberg. Ştiam că te 
pot distruge doar dacă mă amestecam printre 
evenimentele pe care le programaseşi de atâta vreme. 
Doar aşa poate să lupte cineva cu tine: parazitându-te 
informaţional. N-ar fi trebuit să te foloseşti de mine, Cyrus! 
mai bine mi-ai fi spus de la început ce urmăreşti şi poate 
că am fi devenit aliaţi! 

Mintea mi-a lucrat febril toată ziua! Spre seară, mi- 
am dat seama că mesajele transmise Patrei nu aveau să fie 
suficiente şi aşa am ajuns să schiţez ideea filmului. Doar 
un film putea să te facă ţăndări fără discuţie, din moment 
ce avea să-ţi facă planul cunoscut în cele mai mici 
amănunte, unui număr imens de oameni! Un film care să te 
dezvăluie parcelar, aşa cum ai apărut şi tu în viaţa mea, un 
film care să nu-ţi dezvăluie motivele, un film care să nu 
dea explicaţii despre tine şi despre drepturile tale, un film 
în care să nu fie vorba despre familia şi simţămintele tale - 
la fel cum tu însuţi te-ai înfăţişat în faţa celor care te-au 
cunoscut. 

Abia după ce s-a întunecat mi-am luat antibioticele de 
la Okazaki, după cum sigur ai făcut şi tu dacă ai ajuns să 
citeşti aceste rânduri. Cam patru ore după aceea am 
trebăluit prin casă, ştergând ferestre şi podele, aruncând 
antiseptice în baie, în rezervorul de la WC. Şi în chiuvete, 
pulverizând sprayuri prin toate camerele. 

N-am putut să adorm, aşa că am luat un 


tranchilizant. Acum, că aveam timp să gândesc cu creierul 
meu şi nu doar să caut prin reţea, ca năucul adăpat cu idei 
preformate, îmi tot aminteam de cartea ce purta numele 
muntelui după care umblase Cyrus cel Mare: Cel mai | înalt 
Turn din Baabylon, sau Bozorgharin Borj Babilu în farsi... 
îmi aminteam de cartea aia şi de ce se întâmpla în ea, dar 
nu mai eram în stare să-mi amintesc când şi unde o 
citisem. Văzând că nu adorm, m-am sculat şi mi-am făcut 
ordine în amintiri. Ştiam cum arată coperta cărţii, ştiam că 
era o carte veche - paginile îi erau îngălbenite - iar 
caracterele cu care fusese tipărită erau extrem de stilate, 
cam în felul în care tipăreau cei de la Taussig pe la 
începutul secolului - dar îmi era imposibil să-mi amintesc 
numele autorului. 

Spre dimineaţă, ajunsesem să rememorez toate 
întâmplările din carte, ba mai mult, puteam chiar să citez 
începutul ei, care mie îmi părea destul de ciudat, 
anunţător de mari necazuri: 

„„„şi aşa se face că am văzut prima zăpadă pe doi 
septembrie. Era nouă dimineaţa, eram sub Turnurile 
Ţigăneşti şi urcam spre Vârful Omu, iar peticele de zăpadă 
deodată au apărut dindărătul unei stânci. 

Am reuşit să adorm doar vreo două ore. La opt fix, 
amicul meu a venit să mă conducă la subsolul cel nou în 
care instalase computerul securizat. Am intrat în reţea fără 
nici cel mai mic gând de a o lua pe urmele documentelor 
abandonate cu zile în urmă şi m-am apucat să caut cartea 
la care mă gândisem în timpul nopţii. 

Am căutat-o după titlu, dar n-am găsit nicio intrare 
cu această denumire. Am spart titlul în bucăţi, dar 
primeam de fiecare dată relaţii despre alte subiecte. Am 
luat legătura cu nişte biblioteci universitare, dar primul 
lucru care i-a interesat a fost numele autorului. Nu-l ştiam. 
Mi-au cerut să aştept. Eram pe fir cu patru sau cinci 
biblioteci importante şi a trebuit să sparg displayul în tot 
atâtea imagini ca să comunic deodată cu toţi bibliotecarii. 

Pe la prânz nu căpătasem încă răspuns. Doi 
bibliotecari mi-au spus că nu auziseră niciodată despre 


vreun astfel de roman şi au întrerupt legătura. Ceilalţi mi- 
au cerut date suplimentare, iar eu li le-am dat, deşi erau 
teribil de aproximative: 

„Îmi amintesc perfect începutul, fraza de început”. 
Mi-au cerut-o, iar eu am scris fraza care îmi pulsa în creier 
de opt-nouă ore încoace, după care le-am dat detalii 
despre aspectul tipăriturii: caractere mici, ronde, hârtie 
poroasă, marginile paginilor late - elemente de 
tehnoredactare ce permiteau o localizare în timp. M-au 
rugat să le descriu coperta, ceea ce am fost în stare să fac, 
dar ei tot n-au descoperit cartea şi m-au abandonat, pe 
rând, cu scuzele de rigoare. După-amiaza, mai rămăsese 
un singur bibliotecar - am aflat că era o femeie care, 
locuind singură, nu avea mare lucru de făcut acasă aşa că- 
şi pierdea timpul cu mine. M-a rugat să-i povestesc cartea, 
eu i-am povestit-o, iar ea a continuat să se intereseze într-o 
parte şi în alta. 

Când am închis computerul, trebuia să accept că nu 
aveam cum să aflu nimic. Hackerul a venit să inspecteze 
scula şi, oarecum înciudat, izbi cu palma în birou: 

„Iar a fost pe aici... Ce-ai lucrat azi?” 

„Nu cred că îl interesa... Mi-am adus aminte de un 
roman pe care l-am citit de mult. L-am căutat toată ziua”. 

„Ce roman?” 

„Cel mai înalt Turn din Baabylon...” 

„Baabylon? De ce îl pronunţi aşa?” 

„Pentru că e scris cu doi a”. 

„N-am auzit de el. Vrei să spui că ai pierdut o zi 
întreagă căutându-l?” 

Am recunoscut că asta făcusem, drept pentru care 
nu-mi puteam imagina ce interes să fi avut SEBASTIAN a. 
CORN să piardă cu mine atâta timp. 

„Poate că nu e interesat de ce anume cauţi tu... Poate 
că îl interesează chiar persoana ta”. 

N-am vrut să recunosc că avea dreptate. Am tăcut şi, 
din acea zi, m-am apucat s-o urmăresc pe Patra aproape 
clipă de clipă, având în vedere cât de importantă era în 
economia evenimentelor programate de tine. Aşadar, ziua 


o urmăream, iar noaptea, ca s-o capacitez pentru scopurile 
mele, îi trimiteam e-mailuri şi-i ascultam convorbirile 
telefonice înregistrate cu ajutorul amicilor mei... Am făcut 
asta până ce, spre disperarea mea, te-am simţit îndărătul 
acestor pulsiuni ale mele, iar când în sfârşit, am realizat 
cum de mi-am amintit de cartea Cel mai înalt Turn și cât 
de legat erai de chestia asta, mi-am pus în mişcare toate 
resursele, scriind în sfârşit filmul care te va parazita, 
măcar el, în clipele când citeşti aceste rânduri. lar după ce 
am apucat să pricep cum de ai reuşit să te reverşi în mine 
şi cum eu nu eram altceva decât gazda unui Cyrus care nu- 
şi păstrase decât o falsă carcasă, am ales să... 
x 


„Unde-o fi restul scrisorii?” întrebă Eric. împături 
hârtiile şi le puse la loc sub capacul urnei de oțel. 

Patra se zgâi la pereții de beton ai subsolului, 
zgribulindu-se. 

„Făcea ceva drum din Westview până aici”. zise ea ea 
şi se opri în faţa unei - Sebastián fusese incinerat... Cine 
dumnezeu îi mai trimisese ei emailuri în ultimele zile? 

Îl privi pe Eric. Era din ce în ce mai nesigură. „Putea 
s-o fure oricine”, răspunse ea într-un târziu. „După ce 
primele copii ale filmului au ieşit pe piaţă, Sebastiân a trăit 
clipă de clipă cu spaima să nu păţească ceva... îi era teamă 
de Mihrab. Scria că suntem răspunzători de artefactele 
istorice pe care le dezvăluise el şi era sigur că dezvăluirile 
astea o vor pune pe Mihrab pe urmele lui. Mai scria că îl 
trădase pe Goldberg şi că de aici o să i se tragă moartea... 
Dar poate că nu Massonic Youth l-au ucis!” 

„Cu moartea lui... N-am nicio legătură!” 

Iar Patra: „Ştiai şi tu de cei ce trag cu ochiul la noi, 
de acolo de pe munte?” 

„Abia azi am aflat de existenţa lor...” şopti Eric. „Nici 
tata, nici Mihrab nu mi-au suflat un cuvânt despre ei...” 

„Dar ştii cine sunt, nu?” 

„Sunt cei pentru care a fost inventat Alexandru 
Macedon, de pildă. Pe ei îi scriem acolo jos, în subsoluri...” 
mărturisi el,  contrazicând definitiv predicțiile lui 


Sebastiân. 

„Noi scriem şi operatorii?” scrâşni Patra. 

„Operatorii... Nu ştiu de când au căpătat asemenea 
putere...” 

„Dar pe Patra Nogales? Tot noi, Welserii, o scriem?” 

„Of, Patra, te rog, nu trece acum în tabăra cealaltă! 
Nu acum! mai ai răbdare câteva ore! Sau, dacă vrei s-o 
faci, treci măcar de partea lui Joseph, nu a lui Goldberg!” 

Patra tăcu. Ridică urna de pe policioara de lemn şi-i 
deschise capacul.  Scoase scrisoarea şi-o frunzări, 
presărând în aer un nor fin de cenuşă. Scrisul lui Sebastiân 
nu aducea nici pe departe cu al lui Cyrus. Puse scrisoarea 
la loc şi cântări urna în mâini, dezorientată. Ce-ar fi fost 
să-l pună pe Eric să scrie ceva de mână? 

„Spune...” o iscodi Eric. „Sebastián ţi-a dat în clar 
adresa acestui loc?” 

„Eşti un tip deştept... Uită-te prin e-mailurile lui şi o 
să deduci singur”. 

„Trebuie să aflu cât mai multe! Vezi bine că parte din 
scrisoare a dispărut şi vreau să ştiu cine mai putea să-şi 
dea seama că pe Fugger îl aştepta un mesaj aici!” 

„Nimeni! Sebastiân şi cu mine aveam limbajul nostru. 
O chestie care s-a născut în doi ani de corespondenţă! Ne 
scriam în aluzii. Le pricepeam doar eu şi el!” 

„Totuşi, lipsesc nişte hârtii! Cineva le-a luat! Trebuie 
să aflu cine...” 

„O fi fost Joseph! îi urmăreşti telefoanele şi îi 
scotoceşti hârtiile... De ce n-ar face la fel?” 

Eric luă una de pe policioară, o deschise şi răvăşi 
cenuşa cu un pix. Pufni înciudat şi o puse la loc. 

„Nu mai avem ce căuta aici”. stabili el. 

leşiră pe strada îngustă din Shimonoseki şi trecură 
pe lângă Hummer fără să se urce în el. Patra tresări, dar 
Eric îi făcu semn să nu privească în urmă şi opri un taxi. 
Urcară chiar când pe deasupra vui un convoi de elicoptere 
cu cruce roşie. 

De astă dată, Patra simţi că deriva dintre întâmplări 
şi ceea ce programase Sebastiân se mărise într-atât încât 


ea nu se mai putea baza decât pe ea însăşi. 

x 

leşiră din taxi şi o luară spre Adrar. Deodată, Patra 
se cutremură şi rări paşii: Hummerul lui Cyrus! Aştepta la 
colţ, cu farurile stinse... Parbrizul n era acoperit cu stropi 
fini, pulverizaţi din spuma oceanului. Ingheţaseră deja, de 
parcă maşina ar fi aşteptat aici de ore în şir... 

„O să fie riscant pentru tine în restaurant”. 
reproduse Eric cuvintele pe care, deodată, i le şopti 
celălalt. 

„Cum adică?” înţepeni Patra. 

„Oscar?” - făcu Eric semn către Hummer. Portiera se 
deschise şi Oscar cobori. „E prietenul meu şi îl cheamă 
Oscar Richthofen! O să aştepţi cu el până ies...” 

Şi Oscar, surâzător: „Doamna Nogales?” 

„Ascultă!...” 

„Ai grijă de ea!” o întrerupse Eric, o luă de cot şi o 
forţă să meargă lângă Hummer. 

Artefacte? Cuvântul invadă mintea lui Eric, fără 
explicaţie. Sunt încă aici, îl anunţa celălalt. Ai să trăieşti 
un artefact aici, la restaurant. 

Şi Patra: „Sebastiân... a avut dreptate... Te bănuiam, 
Eric, ştii? De luni de zile te bănuiam...” 

„Eşti sigură că bănuiai pe cine trebuie?” veni în 
sfârşit întrebarea pe care o aştepta de ore în şir. 

Venea prea târziu. De altfel, operatorul îşi făcea 
simțită prezenţa tot mai pregnant: de jur-împrejur se auzea 
muzică orientală, atât din maşinile care treceau pe stradă, 
precum şi din localurile apropiate. 

Dar Patra nu mai apucă să reflecteze la nimic. Oscar 
o îmbrânci în maşină, iar Eric o luă agale spre Adrar. Ajuns 
în faţa intrării, simţi un bulgăre de gheaţă în capul 
pieptului. Un tânăr în costum tradiţional tunisian şi kipa 
răsări deodată lângă el: 

„Sunteţi dl. Welser, presupun”. spuse, dar Eric nu 
răspunse, de parcă luxul şi candelabrele aurii din hol l-ar fi 
amuţit... „Sunteţi aşteptat?” se înăspri glasul tânărului. 

„Sunt Eric Welser”. păru el să se trezească. 


1” 


„Perfect! Urmaţi-mă!” 

Porniră pe culoar, călcând pe ibişii ce păreau să-şi ia 
zborul de sub paşii lor. Intrară într-un salon uriaş care n- 
avea cum să încapă în interiorul clădirii, dar lui Okazaki 
mereu îi plăcuseră metaforele. Şi ibişii. Tânărul îl conduse 
printre mese - se vorbea peste tot în şoaptă - până în 
spatele unui leandru uriaş ce masca intrarea într-un 
separeu. Se auzea un comentariu în arabă, dat în surdină - 
semn că operatorul se infiltra deja în amănuntele proxime. 

Eric era aşteptat. Joseph stătea în capul mesei, în 
stânga lui se afla Medici, primarul oraşului - iar lângă el 
stătea un ins palid, cu cărare într-o parte, despre care Eric 
bănui că e Christian Goldberg. La dreapta lui Joseph stătea 
Cheyenne care îl privea drept în ochi. 

„Patra n-a venit?...” întrebă Medici. „Acum o oră am 
vorbit cu Vincent. l-am promis că o să am grijă de fiică-sa. 
Unde e?” 

„A fugit... Cyrus a dat buzna la mine acasă acum 
două ore... L-am împuşcat. Patra s-a speriat şi a fugit... 
imediat după ce am tras în Fugger. Am căutat-o, dar 
degeaba... Însă, din câte o cunosc, o să apară cât de 
curând”. 

Cheyenne îi strecură ceva la ureche lui Joseph, iar 
acesta se răsuci către Medici: 

„Ce ţi-am spus?” 

„Il ştii pe Vincent Nogales, d-le Medici?” se interesă 
Eric. 

„Eu cunosc pe toată lumea. Mai ales pe cei care au 
interese comune cu mine: Joseph, Vincent... La fel şi tu. 
Cyrus Fugger, în schimb, voia altceva”. 

„Şi Sebastiân A. Corn voia altceva”. se auzi Christian, 
sec. „Acum e mort”. 

Iar Medici: „Aşa le-a fost scris...” 

Cineva sparse un pahar la o masă alăturată. Răsuciră 
cu toţii capul, iar Eric simţi cum îngheaţă. Fatima ieşea din 
spatele leandrului şi se apropia de ei. 

„Bună seara! Pot să mă aşez, nu-i aşa?” 

„Bineînţeles!” zise Cheyenne privind ţintă la Eric. 


Celălalt păru să se scuture, surprins, dar Eric reuşi să 
zâmbească. 

„Fatima! Cyrus... e mort!” îi spuse Joseph privind-o în 
ochi. 

Fatima strânse pleoapele: „Fir-ar să fie! Chiar nu s-a 
putut altfel?” 

Iar Eric: „N-am avut de ales!” 

„Bietul de el!” răsuflă Fatima. „Mi-a scăpat din 
mână... Odată cu el, s-a stins stirpea Fuggerilor...” zise ea 
cuvintele pe care le aştepta celălalt, iar Eric îşi pipăi, 
reflex, buzunarele. Simţi tubul cu Berotec şi flacoanele pe 
care scria Joe Welser. 

lar Joseph: „Păcat că Cyrus e mort! Poate că am fi 
reuşit să ne înţelegem! Aşa, n-o să mai aibă cine să... 
demonteze epidemia asta! La problema asta, nici măcar 
filmul nu dă vreo soluţie”. 

„Sebastián a avut şi el scăpări...” sesiză Goldberg. 

Cheyenne scrâşni: „Aşa l-a programat creatorul lui. 
Dar ţi-a scăpat şi asta din mână, nu-i aşa, Fatima? N-ai 
controlat nicio clipă felul în care Cyrus îl mişca pe 
Sebastián de colo-colo!” 

Se făcu linişte. Peste câteva secunde, o să urmeze o 
buclă-artefact, îi şopti celălalt lui Eric. 

Un chelner tuşi uşor şi le întinse meniurile. Eric se 
strădui să-şi controleze tremurul degetelor şi să respire 
mai rar. Şi atunci, o văzu pe Martha ieşind din spatele 
leandrului. Strănută când trecu prin faţa Fatimei, făcând-o 
să ridice privirea. Se strecură către toalete şi, când să 
intre pe uşa vopsită în negru, întoarse capul spre Fatima. 

Bucla-artefact! anunţă celălalt. Fatima o s-o ia spre 
toalete, după Martha, aşa scria în flacoanele lui Okazaki. 
Eric le scoase pe cele cu eticheta Joe Welser şi, ascuns de 
faţa de masă le dădu drumul în poala Fatimei. 

Ea atâta aştepta. Le strânse în palmă şi-şi luă poşeta: 

„Scuzaţi-mă!” 

„le conduc eu!” se ridică Cheyenne, privind la 
Joseph, care încuviinţă, clipind speriat. 

„Situaţia e atât de încurcată, încât n-o să fim în stare 


să ne luăm toate precauţiile”. explică Joseph în timp ce 
Fatima o luase către toalete, urmată de Cheyenne. „Aş zice 
că Axelrod a obţinut un rezultat bun în ce-l priveşte pe 
Cyrus. Ne-a oferit un răgaz suficient. Dacă n-am avut timp 
să declanşăm noi epidemia, am putut măcar să plănuim 
atribuirea unui operator...” 

Felipe ieşi din bucătărie şi îi făcu lui Eric un semn 
discret cu ochiul. Aducea tava cu băuturile comandate. 
Aşeză sondele şi ridică meniurile. Pe al lui Joseph îl puse 
deoparte. 

Eric zâmbi spre Felipe. 

„Vă rog?” se aplecă mexicanul. 

„Suntem grăbiţi... Dar de mâncat vrem să mâncăm...” 

„Oh! Bucătarul nostru este neîntrecut. Dar se mişcă 
încet. Lumea”, privi el surâzător, „lumea s-a obişnuit cu 
fast food şi nu mai are răbdare... Am să-l zoresc!” 

După o jumătate de minut, o piccoliţă ieşi din 
bucătărie şi o luă spre toalete. Eric clătină cuburile de 
gheaţă din pahar. Fatima reapăru, urmată de Cheyenne. 
Când se aşeză la locul ei, Joseph îi spuse: 

„Spuneam că ai obţinut un rezultat remarcabil în ce-l 
priveşte pe Cyrus”. 

„Doar vreme de zece ani, mulţumesc”. răspunse ea. 
„De câteva zile însă...” 

lar Medici: „Oricum, în ce te priveşte, ţi-ai atins 
scopurile”. 

Fatima strâmbă din nas. „Numai parţial”. 

Chiar în secunda aceea, Martha, secretara lui Cyrus, 
se apropie de ei. Venea tot dinspre leandru, de parcă n-ar 
fi fost niciodată la toaletă. Strănută când trecu prin faţa 
Fatimei, făcând-o să ridice privirea. Gestul Marthei - 
identic cu cel de acum câteva minute - a fost aproape 
imperceptibil; se strecură printre chelneri, privind spre 
Fatima, după care dispăru pe uşa vopsită în negru. 

Bucla-artefact! îşi spuse Eric. O va lua Fatima iarăşi 
după Martha? Aşa scria în flacoanele preparate de 
Okazaki. 

Iisuse! Dar m-am mai gândit o dată la asta... Plonjă 


mâna în buzunar după flacoanele pe care scria Joe Welser. 
Nu le găsi şi răsuflă uşurat. Oare câte feluri de întâmplări 
încăpeau în flacoanele lui Okazaki? 

„Scuzaţi-mă!” zise Fatima şi se ridică. îl tot iscodea 
pe Eric, de parcă îl aştepta să facă ceva, orice, numai să 
poată s-o ia odată pe urmele Marthei. 

„le conduc eu!” se repezi Cheyenne, privind la 
Joseph, care încuviinţă, clipind speriat. 

„Situaţia e atât de încurcată, încât n-o să fim în stare 
să ne luăm toate precauţiile” explică Joseph în timp ce 
Fatima o luă către toalete, urmată de Cheyenne. 

Dumnezeule! Era aproape la fel! Erie îi privi pe 
ceilalţi de parcă s-ar fi uitat la proiecția dintr-o sală 
părăsită de cinematograf. Apoi se uită la Fatima cum 
dispare pe uşa vopsită în negru. 

Joseph continuă, făcând semn cu bărbia spre scaunul 
Fatimei: „Aş zice că Axelrod a obţinut un rezultat bun în 
ce-l priveşte pe Cyrus. Ne-a acordat un răgaz suficient. 
Dacă n-am avut timp să declanşăm o epidemie, am putut 
măcar să plănuim atribuirea unui operator...” 

„Aşa crezi? Eu zic că Cyrus a obţinut un rezultat bun 
în ce ne priveşte”. se înnegură Eric şi simţi că ia foc: 
gândise cu aceleaşi cuvinte două situaţii ce difereau 
discret şi în plus, acum nu reuşise să tacă. 

Doamne! se cutremură, cum ies din bucla asta? 

Felipe apăru dinspre bucătărie şi îi făcu cu ochiul. 
Ţinea în mână tava cu băuturile comandate. Eric se chiori 
pe masă şi nu mai gândi nimic: deşi primiseră o dată vinul 
şi apa minerală, masa era goală. Iar lui îi era sete. Atât de 
sete încât abia aştepta să-i servească Felipe! 

Aferat, Felipe îi servi el însuşi şi făcu semn unui 
piccolo să ridice meniurile. Termină repede să umple 
paharele şi reuşi, în ultimul moment, să fie el cel care ia 
meniul din faţa lui Joseph. 

Asta, îşi spuse Cyrus, o să fie o matriţă. Joe Welser 
fundamental. Neafectat încă. Mda. Dacă se gândea bine, 
nu-şi amintea ca Martha să se fi întors de la toalete după 
ce se dusese prima oară... Care să fi fost artefactul? Prima 


oară, sau acum? Depindea de intenţiile operatorului... Sau 
ale celor ce-l dirijau. 

Îi făcu semn lui Felipe. 

„Vă rog?” se apropie mexicanul. Ochii lui Eric se 
opriră asupra meniului luat din faţa lui Joseph. I se păru că 
vede urmele lucioase ale amprentelor bătrânului pe tipla 
vişinie. 

„Suntem grăbiţi”. zise Eric, temător să nu clatine 
fragila succesiune a întâmplărilor din bucla precedentă. 
Dacă le dezechilibra, dându-i semn lui Joseph că aceste 
minute erau în neregulă? „Dar de mâncat, vrem să 
mâncăm...” reuşi el să-şi amintească, cuvânt cu cuvânt, 
cele zise mai devreme. 

„Bucătarul nostru este neîntrecut, dar se mişcă încet. 
Lumea”, îi privi el cu reproş, ceea ce nu făcuse data 
trecută, „lumea s-a obişnuit cu fast food şi nu mai are 
răbdare... Am să-l zoresc!” 

Trecu doar o jumătate de minut înainte ca o femeie în 
jeanşi să iasă din bucătărie şi s-o ia spre toalete. Eric 
clătină cuburile de gheaţă din pahar, speriat din ce în ce. 
Apoi, Fatima ieşi pe uşa vopsită în negru, urmată de 
Cheyenne. Când se aşeză, Joseph îi spuse: 

„Ai obţinut un rezultat remarcabil în ce-l priveşte pe 
Cyrus”. 

„Doar vreme de zece ani, mulţumesc”. răspunse ea. 
„De câteva zile însă, mi-a scăpat de sub control...” 

Eric simţi un hârâit discret în piept. 1 se făcu jenă şi 
respiră adânc deşi nu-l auzea nimeni. Se înroşi la faţă. Se 
gândi să se ridice şi să iasă, dar Fatima îl strânse discret 
de genunchi, cu un gest încurajator. 

lar Medici: „În ce te priveşte însă, ţi-ai atins 
scopurile”. 

Fatima strâmbă din nas. „Doar parţial. Cred”. 

Joseph îşi drese vocea şi se uită, trist, la Eric. 

„Cyrus ştia că te plătim?” o întrebă pe Fatima. 

„Cred că ceva - ceva a bănuit el”. se uită ea lung la 
Eric. _ 

Apoi tăcu, uitând parcă, ce avea să mai spună. Între 


timp, femeia în jeanşi ieşi de la toalete. Se grăbea să 
ajungă în bucătărie. Ţinea ceva strâns în pumn. N 

Eric răsuflă uşurat, simțind că bucla se încheie. Işi 
drese vocea. 

„De ce nu ne-ai anunţat că Cyrus a declanşat 
traversada?” 

„Nu mi-am dat seama când a declanşat-o... Sincer! 
Abia dacă am avut timp să organizez recrutarea unui nou 
operator!” 

„Oricum, acum Cyrus e mort şi nu mai are ce să 
facă”, interveni Christian. „Puteţi să-mi puneţi la dispoziție 
probele lui de ADN?” 

Iar Cheyenne: „La ce-ţi trebuie?” 

„Pentru că ştiu ce a făcut Cyrus, pentru că ştiu că a 
fost prieten cu Sebastiân şi pentru că mă întreb dacă 
Sebastiân e cu adevărat mort”. 

Cheyenne se uita la Joseph şi bătrânul încuviinţă cu 
un gest abia vizibil, evitând privirea lui Eric. 

„În regulă... O să-ţi pun la dispoziţie probele de 
ADN...” spuse Cheyenne. „La ora asta, Mihrab trebuie să 
le recolteze...” 

„l-ai dat prea multă putere lui Mihrab, tată... 
Eric. 

„Eric, Eric... Ţi-am spus să vezi filmul!” se întristă 
Joseph. Apoi îl întrebă pe Christian: „Cât de bine îl 
cunoştea Sebastiân pe Cyrus?” 

„Aş vrea s-o aflu şi eu. Mie mi se pare că Cyrus 
acţiona de parcăar fi fost Sebastiân... Pe Sebastiân îl ştiam 
de când eram copii şi ştiam ce-i poate pielea, dar am 
acceptat să lucrăm împreună pentru că îl ducea mintea. 
Însă, cineva tot l-a terminat până la urmă...” 

„Cineva?” zâmbi Eric. 

„Producătorul filmului, cine ştie?...” făcu Christian 
fără să clipească. „Sebastiân a fost găsit în Hale acum trei 
săptămâni, lângă un restaurant indian, cu faţa făcută terci 
şi cu o gaură în cap. Reclamă mai bună pentru Cel mai 
înalt Turn din Baabylon, nici că se putea... Lucrurile însă 
sunt mai încurcate. Ştiaţi că Sebastián A. Com era 


n 


zise 


preocupat de... de nişte documente foarte vechi? Din câte 
ştiu, cu trei luni înainte să fie ucis, a dat peste conţinutul 
unei tăblițe de lut, scrisă acum 2500 de ani... Dacă vă 
spune ceva...” zise Christian, scoțând din buzunar o hârtie 
trasă la imprimantă. „lată traducerea”. 

Şi Cheyenne: „Documentele vechi sunt şi pasiunea ta, 
pricep”. 

„Fără îndoială”. recunoscu Christian şi privi cu coada 
ochiului la Eric. Cum acesta nu zise nimic, Goldberg îi 
înmână hârtia lui Joseph. 

Inainte de toate vrem să amintim pe preacinstitul 

Gajun care, plecat din oraşul nostru la regele masag, 
obţinu pentru noi toţi linişte şi încredere, iar regele masag 
ne-a transmis prin 

Gajun să fim împăcaţi, căci nu el e cel care dă să ne 
şi de acum încolo, n-o va mai face nicicând, gândindu-se 
mai ales cum să iasă din ţara lui dintre munţi ca să se 
strecoare undeva la Soare Apune, unde se zice că ar fi un 
om, Zamolxis, care trăieşte pe muntele Kogaion, sau al 
Omului. Acest Zamolxis nu moare niciodată. lar regele 
masag crede că acel om nu moare pentru că pământul ţării 
lui îl face nemuritor aşa că despre Gajun, odată solia pe 
lângă rege terminată, a plecat către miazănoapte şi s-a 
întâlnit cu alţi se ia după regele masag. Acolo l-a întâlnit el 
pe aşteaptă plecarea masagului ca să ne calce. Insă Gajun, 
om cu stare şi cu înţelegere, aflase deja că 

Peloio vrea să izbească în ţara Babylonului pe mele 
lui, pe Cyr, duşmanul de moarte al lui Nebuchadnezzar, iar 
Pe re Cyr, iar Gajun s-a dus peste munţi până în ţara lui 
Cyr. Acolo, ce să vezi? La fel cum regele masag căuta la 
Soare Apune un om nemuritor, erau un fel de oameni de-ai 
lui Cyr care nici ei nu mureau şi care spuneau că se 
întâmplă aşa din cauză că au fost odată în ţara aceea pe 
care voia s-o supuie masagul. ei credeau în sufletul 
nestins, aşteptând. dintr-un trup în altul. ba nici chiar 
boala asta nu se putea stăpâni, pentru că-i zicea viaţă fără 
de moarte mai multe averi decât puteau să încapă în 
sipetele lui Cyr şi ale lui Siddharta din Lumbini înainte să 


ia calea celor opt adev. 

„Nu înţeleg mare lucru”. zise Joseph. 

„Nici eu. Noroc că nici Sebastiân A. Com n-a priceput 
cine ştie ce. N-a mai avut timp”. zise Christian. 

„Zici că ai lucrat cu el... Cât de apropiaţi eraţi?” 

„Până acum cinci ani, ne vedeam zilnic. Mai bine zis, 
discutam cu el şi cu nişte prieteni...” 

„Discutaţi?!” 

„Da. Fundamental, discutam. Într-un fel, pregăteam o 
campanie publicitară extrem de amplă. Pe termen foarte 
lung. Maximal, aş zice”. 

Christian îşi privea dunga impecabilă a pantalonilor. 
Brusc, culese de pe material o scamă inexistentă. 

„Şi consultaţi documente vechi pentru asta?” 

„Printre altele. Unele dintre ele ne-au pus pe urmele 
voastre... mai ales cele referitoare la bolile care fac lumea 
să uite. Ştiaţi că sifilisul, netratat, poate să dea amnezie?” 

„Ah!” se amuză Eric. „Dar ce documente studiaţi? 
Mai bine zis, Sebastiân cu ce documente se ocupa?” 

„Cu cele legate de boli şi de moarte. Ne dădea 
rapoarte despre documentele pe care le studia şi dacă ni 
se păreau relevante, ni le prezenta ca atare. De la un 
moment dat însă, ne-a adus informaţii din ce în ce mai 
nesemnificative, pe urmă a început să ne evite, iar după un 
timp, a dispărut cu totul: n-a mai venit la întâlniri, iar la 
telefon nu mai răspundea. Am bănuit că luase urma unor 
documente pe care nu dorea să ni le pună la dispoziţie. Ne- 
am ambalat. Insemna că găsise un filon suficient de 
puternic pe care voia să-l exploateze de unul singur, pentru 
că ăsta e necazul când lucrezi cu informaţia - deodată te 
trezeşti că ai în mână pâinea şi cuțitul şi că restul lumii nu- 
i decât poligonul tău de încercare. Am încercat să dăm de 
el pentru că băgasem prea mulţi bani în afacere ca să ne 
permitem luxul să-l pierdem din mână... L-am căutat 
acasă, dar dispăruse şi de acolo, de parcă l-ar fi înghiţit 
pământul. Nu pentru mult timp însă. Nişte prieteni i-au 
luat urmă: se mutase undeva în Hale, vizavi de blocul 
Condict. Asta s-a întâmplat acum patru ani şi jumătate. Nu 


ne-a luat mult până ce i-am localizat locuinţa şi i-am pus-o 
sub observaţie. Nenorocitul îşi cumpărase un binoclu cu 
care studia un apartament de vizavi. L-am urmărit câteva 
săptămâni la rând şi ne-am dat seama că îndeplinea un 
ritual ciudat: vreme de câteva minute pe zi îi examina cu 
binoclul pe Cyrus Fugger şi pe Fatima Axelrod. Am aflat în 
scurt timp ce hram purtau cei doi şi, tare ne-am mai mirat 
când am văzut că şi Cyrus avea damblaua asta a privitului 
prin binoclu!... Pe tine, Eric, te ştiu de multă vreme...” 
Christian râse. „Eu îl studiam pe Sebastiân, el îl studia pe 
Cyrus, iar Cyrus te studia pe tine... Prietenii mei au zis că 
aşa ceva nu e întâmplător, cum întâmplătoare nu erau nici 
ultimele documente pe care Sebastiân ni le pusese la 
dispoziţie, documente care făceau aluzie la Corporaţie, aşa 
că ne-am apucat să studiem în primul rând BBB şi apoi să 
încercăm să dăm peste documentele noi pe care le excava 
Sebastián... între timp, Sebastián s-a mutat din nou şi nu i- 
am mai dat de urmă până acum trei ani, când am reuşit să- 
l] descoperim în timp ce accesa banca de date a unei şcoli 
de religie de la Roma. Am profitat de faptul că a studiat 
ore în şir documentele respective, l-am localizat şi am 
reuşit să aflăm de la ce computer lucra...” 13 


12 Gloria avea să mă întrebe: „E doar una dintre inadvertenţele care 
abundă în mesajele Fatimei, sau Sebastian îl minţise pe Cyrus în 
scrisoarea pe care i-o lăsase înumă?" 

13 In acea perioadă, menţionează un set de mesaje primite de Enpivi, 
Sebastian lansa în net ideea că istoria, aşa cum o ştim, e 
distorsionată... Era tentat să aprecieze că, în general, nu există o 
cauzalitate certă, dar în ciuda acestui fapt, considera că din combinaţia 
faptelor istorice cunoscute se poate estima cu relativă precizie plaja 
posibilităţilor de evoluţie într-o perioadă dată. Argumentele lui l-au 
condus, printre allele, la concluzia că un personaj precum Alexandru 
Macedon n-ar fi avut cum să apară. Pur şi simplu, condiţiile istorice 
impuneau o cale de evoluţie .1 care Alexandru Macedon n-avea ce să 
caute, imperiul lui nefiind decât un petic temporal aplicat artificial între 
puterea romană de la vest, şi cea persană de la est, care de altfel, după 
ce imperiul lui Alexandru s-a dizolvat, au continuat să se înfrunte până 
în timpul lui Traian. Cu alte cuvinte, îl considera pe Alexandru un 
artefact istoric, o găselniţă adăugată târziu de cineva care avea 
interesul să ne facă să credem în el. La fel de bizară i se părea şi 


„Ah!” pufni Eric. „Cu ce zici că te ocupi tu şi prietenii 
tăi?” 

Şi Christian: „Imagine publică. Promovăm proiecte 
pe termen lung”. 

„Proiecte? Ce fel de proiecte?” 

„Idei. Idei şi doctrine. Strategii”. 

„Aveţi clienţi pentru marfa asta?” 

„Dumnezeule, nu suntem idioţi! Ne-am creat clienţi! 
Sunt situaţii, şi voi o ştiţi bine, când firmele bat pasul pe 
loc pentru că nu au strategii adecvate. Noi depistăm 
firmele în criză şi ne oferim serviciile înainte ca 
dificultăţile lor să devină publice. Prezentăm programe 
salvatoare, iar ei evită crahul... E cam ce păţeşte acum 
BBB din cauza epidemiei Fugger. Cum să n-avem clienţi?” 

„De asta ai venit aici? Ca să ne prezinţi un program 
salvator?” 

Christian nu răspunse. Aprinse o ţigară şi îşi netezi 
dunga pantalonilor. Într-un târziu, spuse: 

„N-am considerat niciodată BBB drept un client 
potenţial”. 

„Asta e bine. Că nu vrei să ne dai o mână de ajutor, 
vreau să spun”. 

„Cum aş putea s-o fac? Sebastiân, deşi era un ins cu 
prea multă imaginaţie, avea dreptate: există nişte grafice 
de dezvoltare ale grupurilor pe care BBB nu le-a respectat. 
Când v-am studiat curbele de ocupare a pieţelor am 
remarcat că nu urmau nicio regulă. Se umflau prea brutal. 
Plecând de la producţia de vaccinuri şi medicamente, aţi 
ajuns să ocupați toate segmentele pieţei, de la bunurile de 
larg consum la cele de folosinţă îndelungată, trecând prin 
comenzi efectuate de administraţie şi guvern... Şi sunt cât 


dezvoltarea rapidă a creştinismului, despre care spunea că se clădise 
pe aer, în timp ce secolele V - X, europene, îi păreau prea sărace în 
evenimente şi personalităţi, de parcă ar fi fost rarefiate, după cum 
găsise el o vorbă. Chestia era imposibilă în opinia lui şi o denumea 
deşert al evenimentelor... Aşa se face că a ajuns să pretindă că anii 
aceia şi evenimentele corespunzătoare lor n-au existat, fiind adăugate 
artificial, pentru a găzdui o istorie factice, utilă celor ce o inserau alături 
de realitate, din subsolurile BBB, după cum s-a văzut 


se poate de convins că nu vă opriţi aici cu oferta! La fel de 
convins sunt că... clienţii voştri nu sunt persoane sau 
grupuri! De fapt, cred că sunteţi propriii voştri clienţi şi 
nicio clipă nu mi-aş permite să vă ofer cel mai mic serviciu! 
Sebastiân ar fi făcut-o, dar iată cum a terminat-o! Eu n-am 
ambițiile lui”. 

Joseph forfoti cu degetele în buzunar şi scoase o 
capsulă de nitroglicerină. O sparse în dinţi. „Eşti un tip 
sagace, Goldberg! Ce zici? Putem întoarce sorții?” 

„Dacă Cyrus e cu adevărat mort, cred că da”. 

„L-am împuşcat cu mâna mea...” făcu Eric. 

N Cheyenne îşi drese vocea şi Îi şopti ceva lui Joseph. 
Intre timp, Martha reapăru în salon şi dispăru în spatele 
leandrului. Imediat apăru şi Felipe cu mâncarea 
comandată. 

„Norocul e dreptul Fuggerilor!... Parcă aşa spunea 
Cyrus...” ridică Fatima paharul. 

Ceilalţi răsuflară adânc şi se priviră. „Aşa spunea”. 
zise Joseph. „Noi şi ei... De câte secole ne pândim?” 

„Gloriae  Welserii non mergitur! „ÎL întrerupse 
Cheyenne, şi din nou, se priviră, mai puţin Christian. 

Pe fereastră se vedea ninsoarea deasă. Vocea 
crainicului arab se auzi mai tare. Christian tuşi. Se şterse 
pe buze şi privi ţintă la Eric în timp ce Medici îi strecura 
ceva la ureche. 

„Mai este cineva pe fir”. făcu el. „Unul care 
semnează Sebastiân A. Corn scris negativ. V-a călcat banca 
de date ani de zile de-a rândul. Ştie cu mult mai mult decât 
Sebastiân în orice caz, pentru că a intrat şi acolo unde 
Sebastiân n-a fost în stare să intre: în nucleul informaţiilor 
BBB...” 

„Pentru asta, Mihrab o să dea socoteală!” zise Eric. 

„Mihrab”, începu Cheyenne potolit, „este sigură că 
informaţiile noastre nu pot fi accesate din afară”. 

„Dacă omul ăla e hacker adevărat, sparge orice 
protecţii, fir-ar să fie!” se ambală Eric. 

„Nu şi pe ale lui Mihrab” cobori Joseph privirea şi 
trase cu ochiul la Cheyenne. „Protecţiile ei ţin cont de alte 


considerente. N-au cum să fie sparte. Sunt precum 
germenii Fugger...” 

Eric tresăr, iar Cheyenne îl privi pieziş: „Joseph vrea 
să spună că nici parolele lui Mihrab, nici germenii Fugger 
nu sunt decodificabili. Au acelaşi semnal de aură, parolele 
în softul computerelor, germenii în codul genetic. Matriţele 
se şterg, spulberate de aură, de cum încearcă cineva să le 
decodifice, Eric! La fel şi germenii Fugger! Când te 
străduieşti să-i izolezi de restul celulei, activezi o enzimă 
care lizează câteva zeci de kilobaze şi, odată cu ele, 
pachetele de informaţie pe care le vehiculează. Ştii ce 
înseamnă asta, nu?... La fel se întâmplă după ce încerci să 
spargi codurile lui Mihrab: documentele se dizolvă. Nu mai 
au sens. Ştii, nu? Ştii că asta face semnalul de aură când 
este violat...” 

Cum naiba să nu ştie? Eric trase cu ochiul la Fatima 
şi îi văzu privirea îngheţată undeva deasupra farfuriei. 

„Ce e codificat acolo, în spatele semnalului de aură?” 
se interesă Goldberg cu voce stinsă. 

lar Cheyenne: „Ceva ce l-a făcut pe Sebastiân să le 
ceară prietenilor lui să-l incinereze. Ştia că Cyrus îl 
infestase cu germenii lui şi a dorit ca nimeni să nu poată 
să-l citească biochimic”. 

Eric încremeni, privind la Cheyenne. Îşi aminti... 
Stiloul... Cum îl chemase pe Cheyenne în birou... Ordinele 
pe care i le dăduse. Semnalul pe care Cheyenne trebuia să- 
l aştepte în apropiere de casă..." 

Ochii lui Joseph se umeziră şi mai azvârli în gură o 
capsulă de nitroglicerină: 

„Dumnezeu, dacă o fi dincolo, doar el ştie ce vremuri 
încurcate trăim! Mi-eşti fiu, Eric, dar încep să cred că 
Cheyenne are dreptate... totuşi...” 

„Dar ce e codificat în spatele semnalului de aură?” 
insistă Goldberg. 

Accesul determinat genetic! Parolele biochimice şi 
comportamentale! Ele recunosc transpiraţia din buricele 


14 Se pare că, preţ de o oră după moartea lui Cyrus, Cheyenne a făcut 
numai ceea ce scria în lista de o pagină pe care i-o dăduse Eric în birou. 


degetelor, saliva, limbajul gestual şi mimica... tuşeul pe 
tastatură, inclusiv”. zise Cheyenne şi, sprijinindu-se de 
speteaza scaunului, se uită zâmbitor la Eric. „Telefoanele 
alea... Date în contul lui Cyrus când el era mort! 
Transpiraţia era a lui Eric Welser, dar tuşeul nu! Degetele 
erau ale lui Eric Welser, dar tastele erau apăsate de 
altcineva... Ai păcălit biochimia, dar n-ai păcălit softul... 
Până aici ţi-a fost, Cyrus”. 

N-apucă să termine că geamurile restaurantului 
zburară în mii de cioburi, de parcă presiunea crescuse 
brusc cu sute de atmosfere - uşile bubuiră, candelabrele 
căzură din tavan, iar luminile se stinseră. Îi izbi un val de 
căldură, iar Cyrus se trezi pe jos. 

O smuci pe Fatima. Un pârâit prelung crăpă zidăria, 
iar o cascadă de moloz se revărsă din tavan. Se făcu beznă 
şi se auziră urlete, iar Cyrus se repezi târâş spre bucătărie. 
Un miros înţepător îi făcu pe toţi să tuşească şi Cyrus îşi 
dădu seama că dăduse drumul dardelor Phou Long. Nu-şi 
amintea cum. 

Să nu te sufoci! îi şuieră celălalt. 

„Târăşte-te! Cât mai jos!” îi suflă Fatimei şi o luă spre 
bucătărie, şerpuind. Masa de lângă el se cutremură şi un 
şuvoi de cioburi se prelinse pe podea, zornăind. 

„Fuge în bucătărie!” răcni Cheyenne. 

Fatima strigă. Un bărbat se aruncase asupra ei. 
Cyrus îl izbi în faţă şi un jet călduţ îl împroşcă pe frunte - 
sângele celuilalt, ţâşnind prin găurile făcute de brăţările 
Minh. 

Nici pe-aslea nu ştia cum şi le pusese, dar îşi aminti 
că înregistrase toate gesturile proxime în rutine pe care 
germenii lui Okazaki le amorsau spontan. 

„Ce se întâmplă?” gâfâi Fatima. 

Şi Cyrus: „le ţii de mine!” 
batante, în bucătărie., Felipe!” 

Un maldăr de carne tresări lângă ei. „Aici!” 

li apucă pe amândoi de umăr smucindu-i după el. Se 
auzi un bufnet: în bezna din bucătărie se ridicară volburi 
de fum înecăcios, iar Cyrus simţi cum aerul i se propteşte 


se repezi prin uşile 


în beregată. Se împletici, simțind că oricât ar căsca gura n- 
o să existe niciodată atâta aer cât să-l poată respira. 

„Ţine-ţi respiraţia!” scrâşni Felipe şi-i îmbrânci afară. 
„Şi ei ştiu să contamineze!” 

Se treziră într-un gang răcoros. Cineva răcnea 
ordine, dar tipetele şi interminabilul zornăit al geamurilor 
îi acoperi vocea. Pe Fatima o apucă tusea. 

„Hai odată!” îi îmboldi Felipe. Un curent rece de aer 
îi izbi pe toţi trei. Erau pe faleză, dar nu vedeau nimic din 
cauza fumului. Fatima îşi acoperise faţa cu amândouă 
mâinile. 

„Oh, respiră!” făcu Cyrus, înciudat. Îşi dădu seama 
că erau pe El Pico. 

„Chestia asta nu era în film!” zise Fatima, cu voce 
hârşâită. „Zău!” 

Chestia asta poate că nu era decât în germenii 
Welserilor, îşi zise Cyrus când zări prin aburii învolburaţi 
un rug plutind deasupra falezei. Hummerul! Ardea 
vâlvătăi. 

„Patra... Unde e Patra?...” 

„Dă-o naibii! Hai odat, că ăia-s după noi!” 

Felipe îi târi pe o stradelă printre două şiruri de 
blocuri abandonate, împiedicându-se de mormane de 
sârme şi ţevi răsucite. Smulse din ţâţâni o uşă metalică şi 
se treziră într-un coridor umed, mirosind a mucegai. 
Lumina unor faruri alergă pe pereţi odată cu ei, apoi se 
stinse brusc. Felipe mai smulse o uşă şi nimeriră pe o 
stradă aglomerată: sute de oameni viermuiau pe carosabil, 
făcând o hărmălaie nemaipomenită. 

„Unde suntem?” 

„E loc sigur... Ăştia sunt furioşi pe BBB... Au dat pe 
toate posturile că epidemia s-antins peste tot! Cică boala 
pleacă de la BBB, de la un experiment scăpat de sub 
control. Barosanii au promis anchetă da' lumea n-a avut 
răbdare şi a luat cu asalt birourile de pe Segundo 
Boulevard...” 

„Pfuuh!” răsuflă Cyrus uşurat. Se uită la ceas. 
Germenii preparaţi de Okazaki amorsau evenimentele 


conform programului. Se întoarse către Felipe: „I-ai turnat 
lui Joseph flacoanele în mâncare?” 

„De ce să n-o fi făcut?” se miră mexicanul. 

vMăcar atât să fi făcut la ce doză ne-au băgat ei pe 
gât!” 

În momentul acela, trei maşini opriră în dreptul lor. 
Portiera celei din mijloc se deschise, iar Oscar - dacă el 
era - scoase capul afară: 

„Ne-a luat-o! Cheyenne ne-a suflat-o pe Patra! Sunt 
într-un Mercedes roşu”. 

Cyrus se clătină - cel ce îi vorbea, era chiar Oscar, 
sau doar ieşise din încărcătura cu care abia loviseră 
Welserii?... Celălalt îi strecură, destul de sigur pe el, că 
trebuie să urce în maşina din mijloc. Geamul şoferului 
cobori. 

„Rainer?” întrebă Eric, dezorientat. 

Iar cel de pe locul şoferului: „Cyrus?” 

„N-am de ales!” se trezi el că spune. Rainer clipi 
nedumerit şi ieşi din maşină, făcându-i semn lui Cyrus să 
urce în locul lui. Cyrus se apropie de portieră şi îşi plimbă 
palma pe deasupra ei: era rece, era lucioasă. Îngrijorat, 
puse mâna pe capotă - era călduţă, semn că motorul 
mersese de câtăva vreme. îl atinse şi pe Rainer... Se 
apropie de el şi-l mirosi: desluşi parfumul de mobilă veche 
pe care îl simţise şi la Karinhall. 

Până la urmă, cel mai probabil era ca atât Rainer cât 
şi maşina să provină din realitate. 

Pe de altă parte, Cyrus îşi amintea prea bine de 
rezervorul stiloului de pe biroul lui Eric. Ştia fără dubii ce 
conţinuse. Se uită în jur: orele în curs şi locurile erau puse 
la cale de el: clădiri, străzi, oameni şi întâmplări - dar în 
acelaşi timp, luminile oraşului erau cu mult mai galbene 
decât trebuiau să fie! Luminile oraşului, agitația, cuvintele 
noi care invadau lexicul şi muzica arăbească ce se auzea 
de peste tot! Nu mai erau efectele germenilor Fugger! în 
niciun caz! 

„Rainer! Spune ce-am făcut cu caseta pe care ţi-a 
lăsat-o Lothar pentru mine!” 


„Lasă prostiile, Cyrus! Te-ai uitat în ea de parcă ar fi 
fost o oglindă... Ţi-ai netezit pielea de pe faţă, asta ai 
făcut! Noi suntem, nu te speria! Suntem aliaţii tăi, vechii 
tăi prieteni, Şamanii din Augsburg! Richthofenii!” 

Aşa să-mi ajute germenii lui Okazaki! îşi zise Cyrus. 
Dar celălalt: tot aşa se roagă şi Eric - să-l ajute operatorul 
şi încărcătura cu care l-a sufocat pe Fugger! 

„O să ţinem pe aproape!” zise Rainer. „Vezi, de data 
asta nu uita ce ai de făcut! Fa e într-un Mercedes roşu... Şi 
rămâi pe radio Panoramic!” îi reaminti, ca şi cum reluau o 
rutină veche, întreruptă de multă, tare multă vreme. 

Intreruptă de nenorocitul de Eric Welser, îi şopti 
celălalt, iar Cyrus întinse maleta Fatimei: 

„N-o lăsa din mână! Şi aşteaptă telefonul meu! Ştii că 
salvarea mea e în tine şi în seringile din maletă!” 

x 

Mcrccdesul roşu dispăru în şuvoiul automobilelor 
care se târau bară la bară pe Via Okeania. Dacă germenii 
lui Okazaki rezistau desantului chimic pus la cale de 
Welseri, în acea maşină trebuiau să se afle Patra şi Eric. 

„Cyrus?... Cyrus?...” se auzi Oscar în celular. 

„Sunt pe strada 20. Eric a luat-o pe Via Okeania, spre 
Shimonoseki!” 

Iar Oscar: „Rainer s-a uitat în contul lui Sung. I s-au 
virat 2000 de dolari la ora 22.00. Banii provin din contul 
unui tip, Marlon Brandeau, scris franțuzeşte. A încercat să 
dea de el, dar în evidenţele publice nu există un om cu un 
astfel de nume. Banca a cerut confirmarea transferului de 
la posesorul cartelei pe care l-a contactat la ora 0.30, la 
Hotel Laprade. Am intrat în centrala hotelului, am parcurs 
convorbirile înregistrate acolo şi l-am descoperit pe 
posesorul contului. Îşi spune, într-adevăr, Marlon 
Brandeau şi a închiriat Suita Imperială. El este omul care l- 
a plătit pe Sung”. 

„Marlon Brandeau... La ce oră a vorbit de la hotel 
ultima oară?” 

„O face şi acum! Ascultă... îl yezi cumva pe Eric?” 

„Nu. E aglomeraţie prea mare”. 


Închise şi se chiori după Mercedes. Era la numai 20 
de metri în faţă, pe banda din dreapta. Deschise laptopul şi 
intră în Dilute Nation Alt. dar brusc, radioul din bord se 
auzi mai tare. 

„„„Eric Welser şi Patra Nogales, membri în Consiliul 
de Administraţie BBB, încearcă să părăsească oraşul. Au 
asupra lor informaţii prohibite de legea sanitară din 1984, 
referitoare la dreptul de a copia, reproduce şi lansa 
germeni în afara laboratoarelor autorizate, indiferent de 
natura lor... 

Celularul sună iar: 

„Ai auzit?” întrebă Oscar. 

„Mda... I-au dat cumva şi pe sticlă?” 

„Da. Pe Patra...” - Cyrus trase cu coada ochiului în 
laptop. Un zgomot de paşi grăbiţi se îndepărta de Dilute 
Nation Alt... „Ai reuşit să-i vezi?” întrebă Oscar. 

„Nu, fir-ar să fie!” pufni Cyrus privind ţintă la ei. 

Paşii în fugă răscoleau pietrişul ce înconjura Dilute 
Nation Alt... Puse mouse-ul pe fereastră şi îşi dirijă 
fantoma din reţea să privească pe alee. îl văzu pe cel care 
alerga - tipul îşi spunea Deep Cadillac, era Massonic Youth 
şi Cyrus băuse multe ceaiuri virtuale cu el. Alesese mereu 
Lapsang Souchong, spunând că avea un gust de cauciuc 
ars într-atât de pronunţat, încât era singurul pe care îl 
putea simţi dacă nu gusta din el. 

Privi iar pe autostradă, incapabil să se sustragă 
imboldului care îl forţa să lase baltă laptopul. Dorinţele şi 
gândurile de acum... Ştia că... nu erau ale lui cu toate. Era 
un ocean de reflexii provenind din chimic. Cine îl 
bombarda cu ele? Mintea lui Erie, pe care îl parazita 
prezenţa lui inoculată, sau germenii cu care îl echipase 
Okazaki? Cyrus Fugger cel de acum zece ani, sau 
operatorul? 

Dumnezeule... mă uit înjur la lumea pe care încep s-o 
plăsmuiesc şi nu sunt sigur că n-o mai plămădeşte cineva 
alături de mine! 

Iar Oscar: „Poza lui Eric n-au dat-o încă, pentru că nu 
ştiu ce să afişeze. Sunt derutaţi”. Apoi: „Tot nu-i vezi pe-ăia 


doi?” 

„Nu!” 

Patra stătea nemişcată în Mercedes, în timp ce Eric 
aprindea două ţigări. Şirul de automobile înţepenise la 
stop. Cyrus privi iar în Dilute Nation Alt... îşi dirija 
fantoma să urce scările şi intră în biroul de la etaj. Închise 
uşa şi trase de-o parte canapeaua din colţ. 

Scoase computerul de sub canapea şi îl aşeză pe cel 
mai apropiat scaun: un taburet indian cu trei picioare - 
textura lui sugera îemnul de mahon. Trase afară tastatura 
computerului fantomă, plimbând spotul mouse-ului pe 
sticla ţinută pe genunchi. 

Hotel Laprade - tastă Cyrus pe clapele virtuale şi 
rulă numerele de telefon pe displayul minuscul, rătăcit în 
încăperea din cristale lichide. Intră în centrala hotelului, 
scotoci după numărul de telefon al Suitei Imperiale şi sună 
la recepţie. 

„Alo? Sunt serviciul de revizie AT & T, sectorul 
telefonie celulară. Aş dori să vorbesc cu dl. Brandeau, 
Marlon.  Locuieşte la dumneavoastră şi trebuie să 
reglementăm o problemă legată de postul lui... A reclamat 
nişte defecţiuni...” 

„D-l Brandeau nu este acum în hotel dar nu sunteţi 
primul care s-a plâns de probleme cu telefonul lui. Îi lăsăm 
un mesaj. D-l şi d-na Brandeau mai au de stat două zile la 
noi. Nu puteţi să-l prindeţi prin mobil?” 

„Vă mai apelam dacă puteam?” întrebă Cyrus. 
Închise şi formă numărul Suitei. Aşteptă ca telefonul să 
sune în gol de câteva ori, intră în memoria aparatului, rulă 
înregistrările convorbirilor, după care se opri. 

Eric vorbise minute în şir de la telefonul hotelului. 
Mai întâi cu banca - atunci când confirmase transferul de 
fonduri către Sung - apoi îl sunase recepţia, iar el spusese 
că îl primeşte pe Felipe Ugarte, apoi... 

— Felipe? Grăsanul de la Adrari... Era de partea lui 
Eric? 

— Discuţia referitoare la Felipe avusese loc la 0.50... 
Acum opt minute, calculă Cyrus după ce se uită la ceas. 


Acum opt minute, deşi purta bandana, Fric se afla pe 
şoseaua de legătură dintre Hale şi Shimonoseki. Sub ochii 
lui Cyrus. Era cu doar zece metri mai în spate faţă de locul 
în care se afla acum. Cât despre Felipe, acum douăzeci de 
minute îl scosese pe Cyrus afară din infernul declanşat la 
Adrar, printre vaporii de inoculare... 

Semafoarele trecură pe verde, iar maşinile se puseră 
în mişcare cu chiu cu vai pe carosabilul alunecos. Eric 
ambala de zor motorul, de parcă ar fi avut kilometri de 
şosea liberă în faţă. 

„Ce dracu'...” şopti Cyrus. 

Mercedesul trăgea pe banda de avarie, săltând haotic 
în suspensii. 

„Ce dracu' face?” simţi Cyrus cum se înăbușe. 

Brusc, cauciucurile Mercedesului se rotiră în loc, 
azvârlind îndărăt jerbe de zăpadă fumegândă, iar maşina 
ţâşni, doborând balustrada TRANSFER INTERRUPTED! 

luă în primire primul. „Dacă vrei, poţi să rămâi în Bao 
Tranh şi...” 

„.„.. Şi nevasta... şi banii... toţi banii... nu mai am 
decât asta...” 

Îşi revenise, dar continua să sufle din greu şi să se 
ţină cu mâna de beregată, rotind ochii dintr-o parte în alta. 
Deschise laptopul, încă buimac. 

„Astmu'? Ai rămas doar cu astmu'?” Cyrus strânse 
pleoapele şi făcu semn că nu. „Eşti bătrân de tot, omule... 
Eşti mai bătrân chiar decât băieţii ăia care au tras gaze pe 
nas în subteranele din adevăratul Bao Tranh...” 

„Aşa o fi...” Treptele pe care şedea erau sloi. Se 
holbă la taburetul afişat în laptop şi scotoci iar în memoria 
telefonului lui Marlon Brandeau, din Suita Imperială. Ce-l 
apucase pe Okazaki să-l azvârle în nebunia asta? De ce îl 
adusese aici, în cartierul ăsta chimic, unde un şuvoi de 
întâmplări sintetice îl dăduseră de-a dura? îşi privi maşina: 
ardea, mocnind, în mijlocul străzii, alături de tancheta 
poliţiei. 

Apoi îşi aminti că el, Cyrus, îi dăduse comanda lui 
Okazaki... în plus, un operator exterior îşi băga coada, iar 


Welser îl cufundase într-o maree de vapori de inoculare. Se 
întrebă: dacă toate astea sunt chimice, ce fac eu acum cu 
adevărat? 

Şi unde am rămas? - în farmacia lui Okazaki? în casa 
lui Eric? La Adrar? 

Dar, mai ales: în cine vagabondăm acum? Cine 
găzduieşte urmărirea asta? Operatorul selectat de Fatima? 
Vreunul dintre agenţii Welserilor? 

Nu ştia să-şi răspundă. Spera ca trupul original să se 
afle undeva la adăpost, iar el să nu fie prins din urmă de 
agenţii Welserilor. 

Urmări iarăşi laptopul. Marlon Brandeau primea 
telefon după telefon în Suita Imperială de la Hotel 
Laprade. La 0.33, sunase Sung Ooh, iar un tip care spunea 
că e secretarul lui Brandeau îl invitase să aştepte. După 
câteva secunde, Brandeau spunea, graseind, că era 
greşeală, iar legătura se întrerupse. La următoarele 
apeluri răspunse secretarul: dl. Brandeau era foarte 
ocupat şi nu putea să vorbească. 

Convorbirile păreau să aibă loc într-o centrală 
telefonică, pentru că se auzeau încă două voci care 
primeau apeluri şi făceau neîntrerupt comenzi. Una din ele 
spunea: 

„.„.. dl. şi d-na Spector sosesc la Cairo la orele... 
„Cyrus rulă încă o dată convorbirile în care Brandeau îl 
refuza pe Sung Ooh şi auzi iar din fundal: 

„... dl. şi d-na Spector sosesc la Cairo la orele... „Lăsă 
să curgă restul convorbirilor. Christian Goldberg sună şi el, 
făcu tărăboi, dar secretarul se tinu tare. Era o greşeală: 
numărul de telefon aparţinea lui Marlon Brandeau, nu lui 
Erie Welser. 

„... Spector urcă la Reykja... „se auzi între două ieşiri 
nervoase ale lui Christian: trebuia să se programeze 
pentru o convorbire cu Brandeau. 

„Spector urcă la Reykjavik...” şopti Cyrus. „Urcă la 
Reykjavik şi coboară la Cairo... Patra solicită un şofer la 
Reykjavik”. Îşi aminti anunţul din Tribuna. 

Abandonă telefonul lui Brandeau şi intră în lista de 


rezervări pentru zborurile din noaptea de 24/25 
decembrie. Însă, de pe aeroportul Paloş nu pleca niciun 
Spector, nicăieri, în următoarele 48 de ore. Cyrus dori să 
vadă şi listele pasagerilor de la Purani. Nici de acolo nu 
pleca niciun Spector. „Nici n-ar fi trebuit”. pufni. „Dacă e 
să plece de undeva vreun Spector, o s-o facă de la 
Reykjavik”. 

Intră în terminalele aeroportului din Reykjavik. Pe 
lista de acolo figurau doi Spectori: doi soţi, specialişti în 
antropologie structurală la Universitatea Beersheva din 
Ierusalim. Printre numele celor care ajungeau la Reykjavik 
figurau şi Marlon împreună cu Roberta Brandeau... 

Eşti un cretin, îi strecură celălalt. Aici, ei încă sunt 
dl. şi d-na Brandeau... Ca dovadă, soţii Brandeau veneau la 
Reykjavik cu un aparat Lufthansa plecat de pe aeroportul 
Lefortovo. Aparatul trebuia să decoleze la 2.30... 

Lefortovo?! Aeroportul Lefortovo?!... „Te întrebi cum 
se ajunge la aeroportul Lefortovo, nu-i aşa?” Cyrus 
întoarse capul. Cel ce vorbise era îmbrăcat în uniformă de 
colonel de infanterie. Înalt, tuns perie, ochi albaştri, cam 
55 de ani. Stătea sprijinit de un zid scorojit, sub un afiş ce 
făcea reclamă spaghetelor BARILLA şi mângâia fundul 
tipei fotografiate cu cutia de spaghete în mână. 

„Colonel Kerr!” se prezentă. „A.G. Kerr!... Mi s-a spus 
că mă cauţi... Ah!” se aplecă el asupra ecranului. „Se 
ajunge greu la aeroportul Lefortovol iar până la două 
jumate nu mai e mult...” 

Cyrus se uită în sticlă. Era un talmeş-balmeş de 
nume, cifre, ore şi liste de pasageri de la trei aeroporturi. 

„De unde ştii că trebuie să ajung la Lefortovo la două 
jumate?” 

„M-am uitat în computerul tău. Sau poate că m-a 
sunat Fatima, ca să-ţi dea o mână de ajutor. Sau poate că 
ne-am mai întâlnit şi m-ai rugat să te ajut...” 

Cyrus închise laptopul. 

„Mă descurc singur...” spuse, şi dădu să se ridice. Se 
uită în stradă: nici urmă de Richthofeni. li sună prin 
celular. Niciun răspuns. 


„Hmm... Oamenii mei mi-au spus că eşti grăbit”. zise 
Kerr. „Te interesai cum să pui mâna pe nevastă-ta care cic- 
a fugit cu unv’... dacă nu m-asculţi, n-ajungi nici până 
mâine la Lefortovo şi tipii o să-ţi scape. Unde mai pui că 
dacă te prinde Poliţia, te-ai ars... O să vină cât de curând. 
Vor şi ei să vadă ce coşciuge comandă pentru colegii lor 
din tanchetă...” 

Trecură pe lângă un alt afiş cu BARILLA. Colonelul 
profită ca să-şi treacă iar mâna peste fesele tipei. 

„Ce zici?” îl încercă Cyrus. „Ăia doi o să ajungă la 
timp la aeroport?” 

Kerr pufni într-un râs sănătos. 

„Ei nu întârzie niciodată, chiar dacă Patra se mai uită 
în urmă din când în când...” îl privi pe Cyrus şi îl bătu pe 
umăr: „Dar ai timp să pui mâna pe ei!” 

„Ar mai trebui să vină nişte amici de-ai mei... Cei cu 
care am pornit în urmărire. Sunt cu două maşini”. 

„De parcă ei ar fi în stare să vadă străzile astea... Ai 
intrat de unul singur în Bao Tranh, Cyrus! Ce vezi tu, nu 
văd ei! Ce văd ei, nu vezi tu!” 

„Am nevoie de maşinile alea, fir-ar al naibii să fie! 
Cum să-i prind din urmă pe Patra şi pe Eric dacă merg pe 
jos?” 

Kerr îl iscodi cu coada ochiului: „Cyrus, Cyrus!... Las 
c-o să apară şi Richthofenii!... Pe străzile pe care le văd ei, 
nu prin Bao Tranh! Pe ăsta îl vezi doar tu, Eric, Patra şi 
câţiva aleşi!... Ce să-ţi fac dacă ai fost zgârcit cu flacoanele 
de la Okazaki? Dar stai liniştit! Eu ce treabă am? Să te 
conduc la străzile pe care le văd şi amicii tăi!” 

Traversară, lăsând în spate tancheta şi Royor-ult? lui 
Cyrus. 

Iar Cyrus: „Te mişti într-o buclă chimică... Eşti doar 
chimic, Kerr!” 


15 Royor este o marcă daneză de maşini de teren. Caracteristica lor 
este că imită modelele de caroserie din anii '50. Această maşină a fost 
vedeta târgului Auto de la Frankfurt din 1997. Dacă am să pot, am să 
vă trimit un jpg. cu un Royor standard, ca să aveţi cu ce să faceţi 
comparaţia... N. Fatimei. 


„Atunci de ce nu rămâi aici, cu mine?” întrebă Kerr 
pornind spre pasajul de nivel de lângă parcare. Comunica 
cu o autostradă suspendată care trecea cu 20 - 30 de metri 
pe deasupra blocurilor joase. Lăsaseră în urmă Mercedesul 
roşu, proptit în balustrada ruginită, când un zgomot ritmic, 
ca de ciocan pneumatic, se revărsă din văzduh: două 
reflectoare au prins să măture strada, se opriră asupra 
vehiculelor ce ardeau, după care se prelinseră încoace şi 
încolo, decupând cilindri în ninsoare. 

O bubuitură păru să fărâme fațadele cenuşii. Din 
cerul pufos se auzi un anunţ stârnind ecouri printre clădiri. 

„Il căutăm pe Cyrus Fugger! Lucrează sub acoperirea 
de D] la postul de radio Umma Nord din Hale!” 

Luminile reflectoarelor se apropiară de ei, iar Cyrus 
dădu să se ascundă sub o copertină de beton. Kerr însă, se 
mişca la fel de calm. La un moment dat, razele farurilor îi 
luminară faţa din plin, dar el nici măcar nu clipi. Vuietul 
elicopterului stârnea ecouri între faţade, iar palele 
prinseră să spulbere zăpada. 

Kerr însă, zâmbitor, se uita nepăsător la Cyrus, care 
se repezise la adăpostul copertinei. 

„Ce dracu' faci acolo? Trebuie să ne grăbim!” 

Elicopterul se cutremură şi amorsă un viraj pe 
deasupra blocurilor vechi. Strada se umplu de huruitul 
metalic al rotoarelor, iar ferestrele intrară în vibraţie. Apoi, 
elicopterul păru să coboare peste ei, blocându-le accesul 
către şoseaua suspendată. 

„Hai mai repede!” îl îmbrânci colonelul pe Cyrus. 

O luară la fugă pe trotuar, pe lângă un grafitti scris 
cu alb mat: 

FUTE-MĂ, CHRISTIAN GOLDBERG! 

Şoseaua era susţinută de piloni cilindrici, iar din cel 
mai apropiat se iţea un şir de trepte metalice. Cyrus o luă 
înainte; elicopterul se lăsă deasupra parcării părăsite 
precum un bondar agitat, lansând anunţuri prin megafon. 
Reflectoarele sale îi luminau pe amândoi din plin, dar Kerr 
nici nu crâcni. Palele huruiau asurzitor, însă Kerr spuse cu 
glas potolit: 


„Hai să urcăm... Richthofenii trebuie să apară dintr- 
un moment în altul”. 

Ajunşi sus, o luară la pas de-a lungul şoselei, 
îndărătul balustradei din beton. Elicopterul vuia din ce în 
ce mai aproape şi un fascicul luminos se prelinse pe 
carosabil. Deodată, lansă câteva rafale - trasoarele se 
proptiră în marginea balustradei, împroşcând autostrada 
cu scântei. 

Cyrus se ghemui şi-l trase pe Kerr la adăpost. 

„Ce naiba ai?” se smuci colonelul şi se ridică la loc. 
„Potoleşte-te odată! Richthofenii trebuie să apară din 
moment în moment!” 

„Elicopterul!...” strigă Cyrus, abia acoperind vuietul. 

Kerr îl privi lung. Farurile orbitoare îl făcură pe 
Cyrus să strângă pleoapele, dar Kerr îl privea nestingherit, 
scăldat într-o cascadă strălucitoare de lucşi. Iar de vorbit, 
o făcea cu glas liniştit, abia auzit, obligându-l pe Cyrus să-i 
citească vorbele de pe buze: 

„Elicopterul?!” preţ de câteva clipe, privi nedumerit 
într-o parte şi în alta. Apoi: „Ooh... E din sângele celuilalt, 
ai uitat? E din rezervorul lui Eric! mai mult decât să 
copieze ce se petrece prin germenii tăi, ce crezi că poate 
să facă?” 

„Nu te aud, al naibii să fiu dacă aud ce-mi spui! 
Vorbeşte mai tare!” urlă Cyrus, apropiindu-şi gura de 
urechea colonelului. 

Elicopterul ajunsese exact deasupra lor de acum, 
coborând lin, gata-gata să aterizeze pe carosabil. Provoca 
un vacarm asurzitor. 

Dar Kerr: „Nu-ţi face griji! O bucată din chimia lui 
Eric se plimbă prin chimia ta! Nu-i decât o iscoadă din 
microbii lui! Dă-l dracului de elicopter şi ascultă la mine! 
N-au putut ei, Richthofenii, să se ţină după tine prin 
hăţişul neuronilor tăi! Ba, nici tu nu eşti în stare să-l ştii 
amănunţit - altfel, de ce m-ai mai fi lăsat pe mine călăuză 
aici? Nu ca să te scot la liman? Aşa că, bagă la cap! 
Prietenii tăi... o să vină cu trei maşini”. urlă colonelul, 
văzând că Cyrus cască ochii şi îşi pune palmele pâlnie la 


urechi, asurzit de rafalele puternice şi de motoarele ce 
vuiau - „Te urci în maşina din mijloc...” 

Trei maşini... Maşina din mijloc... Se mai întâmplase 
odată - pe când nu se eliberase de crisalida Eric... înainte 
ca acelaşi Eric să încerce să-şi piardă urma în străzile şi 
parcările chimice din Bao... 

lar Kerr: „lei maşina din mijloc. Mergi spre Grant 
până dai de a doua şosea la stânga. O iei pe ea şi intri în 
trecătoare. Vezi că-i plină de mine, dar chestia se 
aranjează cu băieţii de la intrare dacă le dai... asta!” 

Îşi desfăcu petliţa şi i-o întinse lui Cyrus. Era o inimă 
străpunsă de o săgeată; Fugger căscă ochii şi pufni în râs. 

„Ce-i de râs?! E Purple Heart, iubitule... Nu mai ţii 
minte adevăratul Bao Tranh? Nu mai ţii minte c-am fost 
răniţi amândoi lângă Pak Vay?” 

Pak Vay? Bao Tranh?... Nu participase la niciun 
război şi nu fusese rănit niciodată. Erau doar post efectele 
buclei-artefact!... Doamne, dar cât de mult scria în 
flacoane? 

Sau erau doar inoculările Welserilor? 

Dinspre Shimonoseki se apropiară umbrele unor 
maşini. Rulau cu lentoare, strecurându-se prin ninsoare cu 
farurile stinse. 

„Uite-i!” făcu Kerr. „Eh, după ce străbaţi pasajul, dai 
de trei drumuri. O iei p-ăla din dreapta - e autostrada Key 
Largo. De acolo, circuli la vedere. La un moment dat o să 
vezi un marcaj mare, verde, sub care e un grafitti cu 
Goldberg: CE CULOARE AI, CHRISTIAN? - n-ai cum să-l 
ratezi pentru că există cu adevărat, e sigur acolo, îl vede 
toată lumea... - eh, imediat după marcaj faci dreapta cu 
maximum de viteză, fără frică... Deja o să fii afară din Bao 
şi acolo flacoanele lui Okazaki n-o să mai aibă efect asupra 
obiectelor - tot ce-o să vezi, o să fie real, la locul lui, cu 
excepţia unor amănunte nesemnificative! Aşa că, apasă pe 
acceleraţie cât poţi şi ieşi prin parapetul ăla nenorocit! O 
să zbori cam opt-nouă metri pân' la autostrada de 
dedesubt. Să nu te sperii: treaba-i verificată de oamenii 
mei, nu păţeşti nimic! De-acolo, şoseaua te duce direct la 


aeroport. Eric şi Patra merg pe acelaşi drum... Ştii că 
Sebastiân A. Corn încheie filmul chiar aici, la ieşirea din 
Bao?” 

„Poftim?!” 

„Cum ai auzit, Alexander’. rânji colonelul. „Ia să 
vedem cât e ceasul...” 

Cyrus se uită la ceas. Tresări. Scutură mâna şi privi 
iarăşi ceasul. 

„Ce e?” întrebă Kerr. 

„Cred că mi-a stat. Ceasul tău cât e?” 

„0.28”. 

„Cum să fie atât?! Când eram pe Via Okeania era 
0.50...” 

Şi Kerr: „N-avea cum. Ia verifică în scula asta!” făcu 
el semn spre laptop. 

Il deschise. Se uită la cifrele afişate: 0.28. 

„Cum să fie atât?!” repetă, dar colonelul pufni în râs. 

„Bine că măcar ceasurile au început să-ți meargă 
cum trebuie! Dracu’ ştie ce-ai avut în cap când l-ai învăţat 
pe Okazaki ce să programeze! Sau o fi opera lui Eric? Sau 
a lui Joseph? Mă rog... Ai timp suficient pân' la două 
jumate  s-ajungi la Lefortovo... Hai că ţi-au venit 
ajutoarele...” 

Cele trei maşini opriseră în dreptul lor. Trei monster 
trucks. Un Portishead, un Mitsubishi şi un Daxos. Geamul 
Portisheadului cobori: 

„Cyrus?!” se auzi vocea mirată a lui Oscar. 

Cyrus se ridică şi se repezi spre Mitsubishi. Era 
căţărat pe pneuri balon şi masca îi era acoperită de bare 
de protecţie precum nişte tălpici nichelate. 

„Cum... cum de ne-ai aşteptat aici?... N-am stabilit că 
te luăm din parcare?” murmură Oscar. 

„Tipul ăsta mi-a spus...” se întoarse Cyrus, dar 
încremeni, împungând cu degetul în aerul doldora de fulgi 
îngheţaţi. 

Era singur. Elicopterul începuse să bufnească dintr-o 
pereche de tunuri de bord. Fugger se azvârli asupra 
portierei. Trase de ea, nereuşind s-o deschidă. Lumina 


unui reflector patină pe deasupra lui. Cumva, Eric îşi va 
aminti cândva de această imagine. O va trage pe film şi-l 
va examina. Şi-o să vadă ce generaseră germenii lui 
Okazaki - labirintul pe care îl străbătuse şi el împreună cu 
Patra, fugăriţi de Cyrus. 

„Ce naiba, Cyrus? Hai odată!” strigă Oscar. 
„Elicopterul ăla e pe tine!” 

„Nu se deschide, fir-ar a dracu’ să fie!” 

„Da' tu cum ai vrea să se deschidă?” scrâşni Hugo, 
din Mitsubishi. „Trage-o - ndărăt” Cyrus o împinse, iar 
portiera culisă uşor, acoperind aripa din spate. „Nu mai ştii 
să deschizi o uşă?” îi suflă Hugo în timp ce ieşea pe 
cealaltă parte. „Hai odată!” făcu el semn spre elicopter şi 
se repezi în prima maşină. 

„E tot ăla de l-am luat de la Adrar...” se auzi Hugo în 
difuzorul din bord. Portisheadul demară. Hugo se auzi din 
nou. „Bine. Aştia îmi spun că eşti Cyrus, pe bune... Ai zis 
că vrei să fii de unu* singur în maşină! Da. După ce-am 
stabilit că ne vedem la parcare, ai tot zis chestia asta de 
parcă erai un disc stricat... Hai odată, că elicopterul ăla e 
pe tine! Roagă-te şi dă-i bice!” 

Cyrus nu se mai ruga de multă vreme. Purta ghinion. 
Pomi şi dădu drumul radioului... este şaten, cu părul drept, 
ochi... - auzi în difuzor. 

Elicopterul descria o voltă peste clădirile din Bao 
Tranh, repezindu-se razant spre şosea. Cyms căuta Umma 
Nord pe scală - îi găsi şi tastă în laptop numărul de telefon 
din studio. În locul ţărâitului tipic se auzi jingle-ul care 
marca şi jumate. JE ora 0.30 la Umma Nord ca şi oriunde 
altundeva...11 se auzi mesajul scurt şi râsetele înregistrate 
care nu mai încetau, transformându-se treptat în zgomotul 
unor pistoane de locomotivă pornind din gară. 

Urmă declicul şi vocea lui Urlă Papa Dee, DJ-ul din 25 
decembrie, ora 0.30 dimineaţa: 

„Heeei, amice! Vrei să faci o dedicație, ceva? 
Verificăm conturile şi-i dăm drumul când vrei... Te ascult!” 

„Vreau să nu-mi pronunţi numele, prietene...” 

„Ooh,  înţeleeeg! Eşti un Cavaler Singuraatic... 


Cavalerul Singuratic vrea să facă o comandă la Um-mă 
Nord...” zise DJ-ul. „Ia, să văd contul!” 

„Uite-l!” Cyrus tastă numărul de cont în laptop. 

Legătura se întrerupse, iar Cyrus vorbi în microfon, 
către celelalte maşini: 

„Ţinem drept înainte!” Oscar mormăi un fel de da. lar 
Hugo: 

„Ai devenit şi mai celebru, Fugger! Eşti pe toate 
canalele. Mutra lui Eric îngheaţă la fiecare zece minute pe 
toată sticla din oraş şi sub ea e afişat numele tău: 
şmecheru' de D] de la Umma care a declanaşt epidemia 
asta de-i bagă pă toţi în spital, muzicianu' care s-a trezit 
peste noapte că vrea să dea - n BBB... Da. Teribilul Cyrus 
Fugger care s-a sustras unui control de rutină între 
Shimonoseki şi Hale, al de-a dat foc unei tanchete. Are 
astm, 67 de kile şi 48 de ani, că v-a amestecat dracului p- 
amândoi, iar nevastă-sa, Fatima Fugger, îngheaţă într-un 
apartament neîncălzit din Hale...” 

„O cheamă Fatima Axelrod, nu mi-e nevastă, iar 
acasă la mine e cald”. 

„In regulă. Fatima Axelrod nu ţi-e nevastă da' stă la 
căldură”. aprobă Hugo. „Şi e gata să te scoată din rahat la 
primul tău apel”. 

„Bine. Cum de m-aţi pierdut din vedere?” 

„Ce naiba, Cyrus? Nu ne-ai spus tu să înconjurăm 
Shimonoseki prin Yvelines ca să-i tăiem calea lui Eric? Am 
luat-o cum ai zis tu, numai că la un moment dat ne-a prins 
la telefon un tip, unu' Kerr! Tu erai încă buimac după 
bubuiala cu poliţiştii şi el ne-a zis că trebuie să ne vedem 
în parcarea părăsită de lângă cimitirul de maşini”. 

„Adică în Bao...” 

Oscar făcu o pauză. Apoi: „Lothar ne-a spus că n-o să 
înţelegem chiar tot, dar că să ne bazăm pe tine. Ce 
dumnezeu e Bao?” 

„Acolo era să mă prindă tancheta poliției...” 

„Tancheta poliției era să te prindă în Shimonoseki, 
Cyrus... Oh, las-o baltă! Las-o baltă că ne-a zis nouă Lothar 
cam ce fel de noapte o să fie asta! Cică n-ar semăna cu 


niciun fel de alt război, numai că pe atunci, n-aveam cum 
să ne dăm seama ce voia să spună. Acum însă, o trăim în 
direct! Oh, stinge luminile, Cyrus! Stinge luminile!” 

Elicopterul trecea iar la rasul şoselei, iluminând 
maşinile. Celularul pâlpâi, iar Papa Dee tuşi în microfon de 
câteva ori: 

„Cavaleeerule, Cavalerule!... Zău că te înţeleg! 
Pricep de ce nu-ţi dai numele şi de ce telefonul tău are 
localizerul stricathhh!... Pricep şi cum se citesc numerele 
alea de şase cifre din contul tău. Ia zi ce vrei...” 

Ce să vrea? Fusese rănit la Pak Vay. Portierele se 
deschideau culisând. Se îndrepta către un aeroport de care 
n-auzise nicicând. li trimisese lui Oscar instrucţiuni ca să 
se întâlnească, dar habar n-avea de ele. Un colonel îi ştia 
familia, duşmanii, relaţiile şi lăsase să se înţeleagă că l-ar 
fi cunoscut o dată chiar şi pe Cyrus Fugger, pe vremea 
când se afla în corpul lui original. În plus, un elicopter 
lansat din germenii lui Eric îl urmărea prin labirintul 
propriei chimii. 

„Cavalerule, mai eşti acolo? Ai ales bine, nu te 
speria!” reluă DJ-ul. „Eu nu sunt d-ăia... Dau orice fel de 
mesaj pe post. Cu cine vrei să vorbeşti? Cu el, cu ea, sau 
cu Shabba?” 

„Cu mine, în primul rând. O grămadă de lucruri mă 
iau prin surprindere”. 

„Şi pe noi ne-a luat mutra ta prin surprindere!” râse 
Papa. „Cred că şi pe Shabba... Ia zi ce vrei, că vorbim pe 
banii tăi!” 

„Vreau să-mi  transmiţi la fiecare 10 minute 
următoarea chestie: Tipului care ia Berotec, să nu uite că 
drăguţa lui se duce să ia avionul de pe aeroportul 
Lefortovo. Vrea să meargă la frig, cu un şmecher... Faci 
chestia asta pentru mine?” 

„E cam încurcat, da' nu cred c-a mai rămas ceva 
claaar în noaptea asta... Cum naiba te simţi în... în... Of! în 
mă-sa! O să fac ce m-ai rugathhh!...” 

Închiseră în acelaşi timp. 

„Cyrus! Nu-i văd deloc p-ăia doi”. se auzi Oscar. 


„Nici nu-i nevoie. Trebuie doar s-ajungem înaintea lor 
la Lefortovo, la terminalul Lufthansa”. 

Călcă acceleraţia. Se pregătea să-i anunţe s-o ia pe 
şoseaua de care îi spusese Kerr când, se auzi vocea lui 
Oscar: 

„Ăsta e drumul de care ne-ai spus?” 

Nu le spusese de niciun drum, dar Cyrus zise că da, 
s-o ia la stânga. Maşinile s-au înscris în curba ce cobora 
printre clădiri, ca nişte bile de ruletă filmate cu 
încetinitorul. Ajunseră într-o zonă în care asfaltul se ondi:! 
a, obligându-i să încetinească. Apoi se >vi un post de 
control. 

Parcă ar fi stare de asediu - o stare de asediu 
fantomă în timp ce afară, cine ştie ce se întâmplă de fapt... 
Dacă aştept la Marguerita, e bine, dar dacă am rămas la 
Wou? Dacă acolo m-au inoculat Welserii? 

„De unde dumnezeu au apărut toate şoselele astea?” 
se minuna Oscar. „Intrăm iar în Shimonoseki”. 

„Ştiu. Pregăteşte nişte bani. Avem de făcut o plată”. 

Scoase inima străpunsă de săgeată, întrebându-se 
dacă Kerr nu-i jucase o festă. Asfaltul dispărea în spatele 
unei bariere de oţel, afundându-se sub o autostradă 
suspendată. 

În penumbră, se distingea postul de control, pictat în 
culori de camuflaj. Un militar se apropie de Oscar, îi luă 
banii, după care urmă o discuţie grăbită. Alţi inşi ieşiră din 
spatele pilonilor, iar Oscar le făcu semn spre maşina lui 
Cyrus. 

„Poftim!” le arătă el petliţa colonelului. 

Tipii se traseră în spate şi se uitară în lumina 
lanternelor la inima de tablă. 

„Cine merge în faţă?” întrebă unul. 

„EL!” făcu Cyrus semn spre Oscar. Auzi vocea lui Urlă 
Papa Dee, la Radio Umma Nord: 

Cavaleeerule Singuratic, să nu uiţi că (i-a fugit 
drăguţa cu un papagal vopsit în culori de neam prost! Vor 
s-o taie undeva la frig... Ai milă, drăguţa! Cavalerul uită de 
el şi s-ar putea să se sufoce de atâta dragoste... 


Militarii se opriră în dreptul lui Oscar şi-i făcură 
semn că pot pleca; bariera se ridică, scrâşnind. Oscar intră 
în trecătoarea de sub planşeul de beton. 

„Cyrus?” - Vocea lui Oscar părea trecută prin 
râzătoare - „Eric şi Patra au trecut pe aici acum cinci 
minute. Aveau şi ei o Purple Heart şi în schimbul ei au 
primit harta cu amplasamentul minelor din trecătoare... 
Sunt într-un Grand Cherokee verde metalizat”. 

Un Grand Cherokee deci! Cyrus închise celularul şi 
sună la radio. 

„Cum ţi s-a părut dedicaţia?” se interesă Urlă Papa 
Dee. 

„Perfectă! auzi? Poţi să dai un telefon în locul meu?” 

„Cu fise din acelaşi cont, da!” 

Cyrus scoase Tribuna, o despături şi găsi anunţul 
Patrei. Dictă numărul de telefon, apoi se uită la stopurile 
din faţa sa. Tipul care conducea maşina aia se chema 
Oscar şi fusese şeful unei trupe de muzică cu 1S ani în 
urmă. Acum ocolea nişte mine chimice dintr-un pasaj 
sintetic. 

„Sună la telefonul pe care ţi l-am dat şi cere cu 
drăguța mea... Zi-i că e în legătură cu anunţul... Vezi dacă 
o mai interesează un şofer de Rolls! Ţi-ai luat banii pe 
prima comandă?” 

„Lucrez aici ca să câştig bani pentru Shabba, nu ca 
să-i fac economii lu' frat-său... Ştiai că Shabba ţine muuult 
la tine?” întrebă Papa deodată, dar Cyrus închise. Brusc, 
celălalt îi suflă că Oscar o să-i spună cât de curând că a 
văzut maşina lui Eric. 

Momentan, Oscar vira spre stânga, ocolind un 
morman de noroi. Apoi trecu printre două şiruri de gropi. 
Casele din cărămidă de pe margine se răreau din ce în ce, 
înlocuite de blocuri lucitoare cu birouri de închiriat. 

Şi Oscar: „Am văzut maşina lui Eric. A luat-o pe 
şoseaua din dreapta”. 

Cyrus se uită pe cadranele bordului. Păreau farurile 
unei piste de aterizare văzute din carlinga unui avion. lar 
Cyrus îşi aminti de maşina asta... îşi aminti de ce era în 


stare un Mitsubishi ca ăsta... Erau amintiri de care era 
sigur - din propriul lui pool, nu din cel al lui Eric, sau din 
vreun inocul al gazdei! 

„Uite ce facem!” îi chemă el prin radio. „Ne luăm 
după ei şi sărim pe autostrada care duce spre Lefortovo, 
imediat după grafitti-ul CE CULOARE AI, CHRISTIAN 
GOLDBERG? în regulă?” Mormăiră un fel de da. „Câte 
ceasul?” 

„0.40” zise Oscar. 

Exact atât arăta şi ceasul lui. Închise, pufni nesigur şi 
sună la Okazaki. 

„Bună seala”. răspunse farmacistul. „Cum meldze?” 

„Am impresia că în jurul meu e doar chimie...” 

„Ah... se amestecă... substanţele tale cu ale 
Welselilol. Şi cu gândulile opelatolului... Cum alată chimia 
asta?” 

„Mă îndrept spre un aeroport care se cheamă 
Lefortovo”. 

„N-am auzit niciodată de el. Dai, nu uita! Numele 
aelopoltului o fi sintetic, dai lestul!...” 

„Nu ştiu... Am început să am impresia că Patra mi-a 
fost soţie. Am trecut printr-un cartier de care n-am auzit 
până azi. lar Oscar îmi spune că i-am transmis un mesaj 
deşi nu-mi amintesc să i-l fi transmis...” 

„Chestia cu Patla e explicabilă... Ai uitat nu te colp 
eşti? Abia dacă i-ai părăsit clisalida mentală... Astea sunt 
doal efecte secundale”. 

„Efecte secundare... Nu trebuia să lucrăm mai 
curat?” 

„Tylus... Singur te-ai obligat să uiţi o glămadă de 
lucluli în ultimii zeţe ani! Spuneai că nu viei să dezeşti 
bănuieli şi m-ai pus să te conselv în flacoane, fiole şi în 
amălâtul de Sebastiân... Pe Fatima de te-ai angazat-o? Nu 
ca să-ţi fie peldea faţă de lealitatea de calc vloiai să uiţi? 
Cât de culat să fi luclat? Şi în plus, clezi că Clic şi Joseph 
au stat cu mâinile în sân în tot timpul ăsta?” 

„Nu ştiu. Mi se pare că totul se diluează. 
Evenimentele se dizolvă pe măsură ce se nasc, fără să lase 


măcar umbra unor consecinţe. De parcă aş trăi o viaţă 
volatilă...” 

„Te-ai plostit, zău! itezi din Buddha... Elai mai 
conclet acum zeţe ani... Vloiai Baabylon şi gata! Off, nu 
uita că Clic şi-a băgat coada peste tot!... Eşti înconzulat nu 
numai de cleaţia ta, dai şi de a lui Clic! Nu-ţi aminteşti 
doal de viaţa lui Tylus Fuggel, dai şi de întâmplălile dăite 
de un opelatol necunoscut!... Pot să te azut însă! 

la spune-mi ţeva cale să-mi atlagă atenţia cu 
adevălat, dacă viei să-mi dau seama: eşti lătăţit într-o 
buclă chimică sau nu?” 

Cyrus privi în bord. Apoi se uită la ceas. 

„Ceasul... Ceasul meu arată 0.42, deşi tot atât era 
acum o oră şi ceva, când plecam de la Adrar pe urmele lui 
Eric... în plus la 0.40 pe vremea aia, Eric vorbea la telefon 
de la Hotel Laprade, numai că tot atunci, eu îl vedeam pe 
Via Okeania... E suficient de concret?” 

„Eşti sigur că nu ti s-a stlicat ţeasul?” 

„Toate ceasurile de aici arată acum aşa”. 

Okazaki nu răspunse imediat. Se auzea doar 
respiraţia lui potolită, de parcă ar fi uitat că vorbeşte la 
telefon. 

„Eşti sigur că toate ţeasulile alată aţeasi olă?” 

„Simt sigur”. 

„Absolut sigur?” 

„Am verificat”. 

Din nou se auzi respiraţia lui greoaie. 

„Eh”, zise el într-un târziu, „asta e ţeva. O astfel de 
olă nu există acum... dai dacă eu volbesc cu tine şi te aud 
cum îmi spui de o olă cale nu există, ş-al putea ca eu să nu 
exist... dacă tu eşti ţel te există cu adevălat, ial bietul 
Okazaki nu-i decât o stafie?... Dacă eu sunt ţel lătăţit în 
chimic de fapt?” 

„La tine cât e ceasul?” 

Iarăşi urmă o pauză. Apoi: 

„Tlei şi un sfelt. Dai eu te aud cum îmi spui de ola aia 
imposibilă... Eşti sigur că Clic a volbit la zelo patluz; şi de 
la Laplade?” 


„Absolut. Şi nu l-am verificat doar eu”. 

„Şi eziţi că îl vedeai cu ochii tăi că e în altă palte?” 

„Exact”. 

„Aha... ine ştie cale dinţei doi Clic există cu 
adevălat, şi cale e doal sintetic... Plactic, cu ţel cale te 
găzduieşte pe tine, sunt vleo dei... Nu poţi să iei o pauză şi 
să te extladzi afară, să vezi cât de mult mai eşti ţel 
olidzinal? Nu uita că mai ai pe cap un opelatol şi un inocul 
zdiavăn de tot, din câte am auzit...” 

„N-am timp nici să respir, Okazaki! Urmăresc doi inşi 
despre care, uite, nu ştiu precis nici unde se află!” 

„Atunţi cască ochii ca să ştii te să-mi povesteşti când 
ne-om vedea! Clic ăsta... pfuuh! Nu-l cledeam aşa de... 
potent! Eh, întle timp, o să fac o velificale, să văd: eu cum 
sunt? Chimic, sau nu?” 

„Okazaki! Se întâmplă cumva să fi coborât în vreo 
gazdă?” 

„Ştii bine că despre asta nu putem discuta, Cyrus!” 

„Trupul meu... este în siguranţă?” 

„Volbim altă dată!” 

Închise şi Cyrus se scutură; vocea veselă a lui Papa 
Dee îl făcu să dea radioul mai tare: 

Un mesaaaj pentru Cavalerul Singuratic. Am vorbit 
cu drăguţa ta. Mi-a zis că nici prin cap nu-i trece să te mai 
vadă. Pleacă acolo unde e frig şi, într-adevăr, are nevoie de 
un şofer. Zicea că n-ai fost în viaţa ta în stare să schimbi 
măcar o bujiiie, aşa că nu vrea să audă de tine! 

Cyrus sună la radio. 

„M-ai auzit?” îl luă DJ-ul în primire. „Am vorbit cu 
Patra şi mi-a confirmat că are nevoie de şofer. De mine n-a 
fost mulţumită, aşa că sun-o când vrei şi oferăcţi 
serviciile...” 

„Aşa o să fac. Mulţumesc”. 

Ajunseseră la ieşirea din trecătoare. Oscar acceleră, 
afundând maşina în perdelele de ninsoare. Cyrus sună la 
Patra. Declic: 

„Alo?” dincolo de vocea ei se auzea un cor de 
claxoane ridicându-se în ecouri... Ecouri?... De unde se 


auzeau ecouri în jurul Patrei? Era pe autostradă, într-un 
Cherokee... 

„Aţi dat un anunţ. Pentru un şofer disponibil 24 de 
ore din 24. Care să mai fi condus un Rolls. Mai e valabil?” 

Se auzi un oftat. Erie întrebă dintr-un plan secund: 

„Cine e?” 

„Ăştia cu anunţurile...” 

De la ei se auzea un post de radio care difuza rock 
islamic cu Rachid Taher. Dar, în ciuda radioului, Cyrus 
recunoscu clar vocea lui Eric. Era vocea celui care venise 
la el în birou azi dimineaţă, nu a lui Cheyenne. 

„Da. Am dat acel anunţ. De unde sunaţi?” întrebă 
Patra. 

„Lucrez la o firmă de poştă rapidă în Shimonoseki. 
Dar mi-ar plăcea să lucrez în Islanda. Să conduc un Rolls”. 

Iarăşi se auzi oftatul. 

„Mă aşteptam să nu fiţi din Islanda. Am dat anunţul 
în ziarele islandeze de câteva ori, dar n-am primit răspuns. 
Nu prea sunt Rollsuri în Islanda”. făcu o pauză, iar Cyrus 
avu impresia că trage pe nări mirosul de Sels Arctiques, 
prelins prin eter. Deodată, şi-o aminti: era la un dineu, 
ascultându-l pe Eric care descria un clip cu o eclipsă. 
Imaginea se şterse când Patra adăugă: „J4 ici eu nu sunt în 
Islanda. Aţi mai condus vreun Rolls?” 

Dădu să răspundă când, vocea lui Oscar bubui în 
membrana difuzorului de sub bord: 

„Le văd stopurile... sunt la o sută de metri în faţă”. 

„Ce-a fost asta?” exclamă Patra. 

„Radioul... Pot să aduc o scrisoare de recomandare 
de la firma la care lucrez. Am condus tot soiul de maşini”. 

Oscar accelera din ce în ce. Pe geam se vedeau 
zgârie-norii de dincolo de estuar, iluminaţi ca nişte pomi de 
Crăciun din sticlă. Cyrus îi ştia bine de tot - erau clădiri 
reale, din cele de care îi spusese Kerr, nu artefacte prin 
care Eric încerca să-l dezorienteze. 

„M-ai auzit? Dacă da, fă-mi semn cu farurile!” repetă 
Oscar. Cyrus se pregătea să închidă celularul, dar Patra 
întrebă iar: 


„Deci aţi condus Rollsuri?” - din telefonul ei se auzi 
un claxon reverberând printre clădiri. 

„Da”. 

„Sunaţi de pe o şosea?” se interesă ea. 

„Da”. 

„Ah” - avea un aer dezamăgit, „de acolo se aude 
cealaltă conversaţie...” 

„Staţia... Reţeaua audio a şoferilor, Speed Net. N-aţi 
auzit de ea?” 

Vocea ei coborî subit cu un ton: „În mod cert n-am 
auzit de aşa ceva”. 

Papa Dee începuse să răcnească în difuzoare. 
lisuseee! Dar asta chiar că-i tare! Cavalerule! Tre’ e să-ţi 
zic ceva în parti-cu-lar! 

„Putem întrerupe puţin, doamnă?... doamnă...?” 

„Nogales. Patra Nogales. Intraţi într-un pasaj?” 

vexact. O să vă sun în scurt timp...” 

Inchiseră. Papa Dee chiuia ca bezmeticul: 

Cavalerule Singuratic! Tocmai mi-a parvenit 
scrisoarea pe care mi-ai trimis-o acum două ore din 
Shimonoseeeki! ghici ce scri-ai! Cică, pentru mai multă 
siguranță, să fi amintesc câteva lucruri... 

Nu i-ai scris! Nu i-ai scris nicio scrisoare! se îngrijoră 
celălalt. 

Cică aştepţi un anunţ la mica publicitate în Tribune, 
că ai ascultat U2 şi că cineva de aici trebuie să-ţi difuzeze o 
piesă cu Dylan ca să-ţi poarte no-roc. Te recunoşti, 
Cavaleeerule? 

Chestiile astea ţi le trimite Eric! se agită celălalt. 
Sunt din germenii lui! Ar fi trebuit să-ţi scrii chestiile astea 
pe piept, cu spray, în WC-ul j) izzeriei lui Michael dacă nu 
te-ai fi inoculat din timp, la Okazaki!... Aşa scria în 
flacoanele lui Eric! aproape că strigă celălalt. 

Şi acum, că te-ai asigurat că e vorba chiar de tiiine, 
Cavalerule, iată mesajul pe care l-ai trimis prietenului tău, 
Urlă Papa Dee! TREBUIE SĂ SCAP DE PRIETENII CU 
CARE AM PLECAT LA VÂNĂTOARE. TREBUIE SĂ PUN 
MÂNA PE IUBITA MEA ŞI PE PAPAGALUL CU CARE 


PLEACĂ LA FRIG... Ascultă, Cavalerule! Dacă pui vreodată 
mâna pe amica asta a ta, ad-o şi-aci, la Umma! Telefoanele 
zbârnâie pe toate canalele... Tot oraşul e cu urechile pe 
tine! Băieţii şi fetele din Hale până-n Cardinals vor să vadă 
de ce eşti în stare! Şi fii atent că ţi-ai trimis şi un PS: 
CHEIA E LA EA! 

Şi acum, Don Henley îi urează Cavalerului vânătoare 
plăcută în Grădina Yallah... 

Cyrus puse mâna pe celular, gata să sune la Radio şi 
se uită în faţă, după luminile de poziţie ale Cherokee-ului. 

Dar n-a mai văzut nimic. Cerul se spulberă în 
miliarde de cioburi lucioase şi în faţa lui Cyrus apăru din 
nou bariera de la intrarea în pasaj. 

Semnul era inconfundabil: cineva îi prelevase cu totul 
de unde se aflau şi îi inoculase, pe toţi, în altă gazdă 
intermediară. Într-un alt operator. 

Eric punea iarăşi traversada în pericol. 

x 


Ştiu că nu văd bine şi mi-e clar că ce văd eu, nu vezi 
tu, şi că ce vezi tu, nu văd eu. Optica este inconsistentă şi 
suportă deriva aceluiaşi obiect către privitorii multiplii; e 
un truism binecunoscut că astfel, obiectul se multiplică: 
câte perechi de ochi, atâtea obiecte privite! Atunci, mă 
întreb, de ce am ajuns să credem că există halucinaţii? Din 
ce moment există ele? Care este pragul dincolo de care un 
anumit lucru, oricum văzut distorsionat, nu mai este 
considerat reflectare normală şi devine delir? 

De auzit, aud mai bine. Cuvintele sunt precise: spuse, 
sau auzite, sunt aceleaşi - deşi, numai ca fonetică - şi sunt 
comune indiferent cine le aude. În context, muzica e 
perfectă pentru că nu spune nimic concret şi poate fi 
fredonată mental identic de toţi cei ce au auzit-o. 

Când Cyrus s-a trezit din nou în faţa pasajului, când 
plăţile s-au reluat şi urmărirea cuplului Welser - Nogales 
pe autostrada Key Largo a luat-o de la capăt - am spus aşa: 
Fugger a intrat într-o nouă buclă chimică, a reparcurs 
câţiva kilometri şi a depăşit staza întâlnită data trecută. Pe 
druma purtat aceleaşi discuţii cu Urlă Papa Dee, cu Oscar 


şi cu Hugo. În plus, după ce a depăşit staza, a suportat un 
atac al elicopterelor Poliţiei. 

A fost atacul real? A fost doar o revărsare a mesajelor 
din germenii lui Eric? Incredibilul construct halucinator al 
lui Cyrus - războiul lui extrem - suporta un desant 
iscoditor din partea informaţiilor lui Welser? Sau... erau 
amintirile tale, Enpivi, care coborau în chimia noastră? 

Obiectele din jur, mai erau ele reale? Să presupunem 
că Cyrus ar fi pierdut controlul maşinii pe care o conducea 
şi ar fi izbit un alt vehicul - s-ar fi făcut ţăndări, sau ar fi 
trecut prin el ca printr-o boare? 

Sau: câte din obiectele din jur mai erau reale şi câte 
erau constructuri generate de cei doi beligeranţi şi/sau de 
tine? Câtă substanţă mai persista în halucinaţiile pe care le 
parcurgeam cu toţii în acele ore, halucinaţii care nu erau 
altceva decât câmpul de bătălie al Welserilor şi al 


Fuggerilor? 
Baabylon, şi noi odată cu el, devenisem o epidemie. 
Vedeam, auzeam, pipăiam, miroseam - ceea ce ne 


programau germenii puşi la cale de Cyrus şi Eric, precum 
şi amintirile talej>e care, fără şiirea ta, le pusesem la 
lucru în scopul meu, Enpivi. Îmi venea să râd... Oare nu 
asta fusese Baabylon tot timpul? Nu asta căutam eu? Nu 
asupra acestui fapt mi-ai atras atenţia şi tu, Enpivi? 

La asta ne gândisem mereu, şi eu, şi tu - numai că nu 
ştiam cum şi unde se întâmplă o asemenea grozăvie. Şi 
tare mult am mai fi vrut să aflăm cine întreţine o atare 
lume, pentru că de ce o făcea, începusem amândoi să 
pricepem... 

Cu alte cuvinte, singurul lucru sigur din acele clipe 
este că cineva ne inoculase cu totul în altă gazdă 
intermediară. Eu, Cyrus, urmărirea, Baabylon, ba chiar şi 
tu, fuseserăm extraşi din gazda care ne convenise şi 
injectaţi într-o alta, preparată de casa Welserilor. Un astfel 
de proces, o ştiu bine, durează ceva mai bine de o oră, dar 
o oră e mai îngustă decât o fracțiune de secundă dacă 
programezi chimia să afişeze un gap... 

Odată, Cyrus îmi spusese în timpul unei şedinţe de 


psihanaliză - pe vremea când încă se mai prefăcea 
handicapat de inadecvare primară - că totul e iluzie. 
Substanţa, fie ea şi cea mai lentă, cea geologică adică, e 
fluidă, sistemele patinează mai repede sau mai încet şi 
nimic nu e stabil - din păcate, totul ajunge să se termine la 
un moment dat, subjugat inexorabilei entropii. Bănuiesc că 
făcea o confuzie între iluzie şi haos însă. 

De aceea, mi-e imposibil să trasez cu exactitate 
întâmplările care au avut loc pe Key Largo, după reluarea 
lor (o subtilă tactică de amânare pusă la cale de Eric prin 
transferul în alt operator, pe care tu l-ai invadat, după cum 
vei vedea, extrem de pregnant, cu constructurile propriei 
tale minţi. Îmi pare rău că m-am folosit astfel de tine, dar 
abia aşa mi-am dat seama unde ne aflăm cu adevărat; 
totodată, a fost unica modalitate prin care mi-am asigurat 
condiţii să pot acţiona ulterior...). 

Din ce am aflat, reiese că pentru a scăpa de atacul 
elicopterelor, devenite ucigător de reale după schimbarea 
gazdei, Cyrus a fost obligat la un moment dat să ruleze pe 
contrasens, astfel încât racheta care îi era destinată a izbit 
un camion cu însemnele lui Christian Goldberg. 

Camionul s-a făcut bucăţi, balustradele autostrăzii s- 
au îndoit sub suflul exploziei şi au luat foc iar şoferul s-a 
amestecat cu ninsoarea... Posturile TV şi de radio au 
anunţat că nu s-a mai găsit nimic din şofer. După două zile, 
când am trecut pe Key Largo, nu rămăsese nici urmă de 
accident: balustradele erau la locul lor şi aveau rosturile 
ruginite, semn că nu fuseseră schimbate recent, cât despre 
resturile camionului, am rătăcit după ele pe câmpul din 
jurul autostrăzii o zi întreagă şi n-am descoperit nici măcar 
un şurub... 

Mă rog... Cred că începi să înţelegi cum stau 
lucrurile. Cyrus mi-a spus că spre sfârşitul urmăririi de pe 
Key Largo, Oscar se referea la el cu numele de „Mallory”... 
După ce a scăpat de primul atac al elicopterelor, Cyrus a 
sărit pe autostrada din Purani, luându-se după Cherokee-ul 
Patrei şi al lui Eric. Aterizând cu zece metri mai jos, 
maşina lui a luat foc, iar fraţii Richthofen şi colonelul Kerr 


l-au considerat pe Cyrus mort. 

De ce se refereau la el cu numele de Mallory? Până 
atunci, în cursul celor zece minute de urmărire pe Key 
Largo, îi spuseseră Lili, de la Lili Marlene, melodia pe care 
Cyms o difuza sâmbăta la Umma Nord. 

Pe fraţii Richthofen nu i-am mai văzut niciodată, ca 
să-i întreb... La câteva zile după întâmplări, au vândut 
White Sands Radio şi Karinhall, dispărând o dată pentru 
totdeauna din Baabylon, în cine ştie ce nişă financiară, sau 
dumnezeu ştie prin ce cartier al oraşului, dacă nu cumva 
au fost retraşi în chimia din care fuseseră generati... 
Cumpărătorul celor două proprietăţi, fost broker de bursă, 
n-a fost în stare să-mi spună nimic de soarta celor trei fraţi 
şi a vărului lor, care a dispărut odată cu ei. 

Nici pe colonelul Kerr din Bao nu l-am descoperit. De 
fapt, însuşi Bao este dificil de definit ca localizare. Cred că 
este cartierul aşa-zis „al veteranilor” - o zonă cu blocuri 
sordide, fără verdeață, unde locuiesc amărâţii presupus 
întorşi din război, întreţinuţi din fonduri publice. Am fost 
acolo trei zile la rând, între 27 şi 30 decembrie, însă mi-a 
fost imposibil să-l descopăr pe colonelul Kerr. Cei pe care i- 
am întrebat de el se uitau la mine bizar înainte să-mi 
întoarcă spatele, fără un cuvânt - dar e lucru ştiut că acei 
oameni au un comportament teribil de ciudat. 

Am văzut, în schimb, staţia lor de ascultare de lângă 
parcarea părăsită: o clădire cenuşie cu patru etaje, având 
forma unui cub, dar nu mi s-a permis să intru în ea. Se 
spune că prin acea staţie îşi plătesc veteranii datoriile faţă 
de administraţie. 

De acolo ne ascultă pe toţi. 

Am interceptat convorbirile lui Cyrus cu Patra. După 
cum ţi-am spus, cuvintele sunt aceleaşi, atât pentru cel ce 
le pronunţă cât şi pentru cel ce le ascultă. Ele pot denumi 
lucruri şi întâmplări diferite, dar cât timp funcţionează 
între noi au aceeaşi formă. Ce vedem însă, e cu adevărat 
numai în noi şi niciodată nu voi şti cât de mult cele văzute 
de mine seamănă cu cele văzute de tine. 

Despre asta însă, ţi-am mai scris. 


Aşadar, iată convorbirile telefonice dintre Cyrus şi 
Patra. Ele au avut loc între 0.38 şi 2.17, în noaptea de 
24/25 decembrie 1999, în timp ce Cyrus alerga cu maşina 
pe autostrada Key Largo şi apoi în Purani, către aeroport. 
După ce maşina lui s-a distrus la trecerea dintre autostrăzi, 
a furat un Volvo din faţa unei case. Nu ştiu cum se face că 
până la urmă a mai pus mâna pe o maşină - pe un Daxos. 
Se spune că i-ar fi ucis ocupanţii, cel puţin aşa pretind 
anumiţi anchetatori din Poliţie şi la fel avea s-o spună şi 
primarul Medici - dar nici eu, nici altcineva din grupul 
meu nu se pricepe să coboare în germeni, ca să citească ce 
s-a petrecut, cu adevărat, atunci. 

Patra nu i-a recunoscut vocea lui Cyrus - şi nici eu n- 
am făcut-o când am ascultat înregistrarea: Cyrus vorbea 
pe nas. Din câte am aflat, îşi îndesase şerveţele în nări şi a 
vorbit mai tărăgănat, astfel încât să nu fie recunoscut. 

Şmecheria a ţinut doar pentru o vreme. 

Pe lângă cele vorbite de ei, am să adaug câte ceva 
despre fundalul sonor al convorbirilor. El este foarte 
important pentru cele ce aveau să se întâmple mai 
departe. Ai să înţelegi de ce, dragul meu Enpivi. 

O ultimă explicaţie: prima convorbire dintre Cyrus şi 
Patra va relua ceea ce ei mai discutaseră deja, fără ca 
Patra să dea semne că şi-ar da seama că relua nişte replici. 
Cred că şi asta e semnificativ pentru cele petrecute în acea 
noapte. 

Aş dori să pot explica acest rateu al Patrei, 
incapacitatea ei de a-şi aminti ceea ce discutase cu numai 
câteva minute înainte - ne-ar spune mai mult, poate, 
despre pragul dincolo de care experienţa trăită se 
transformă în halucinație. Dar întâmplările sunt parazitate 
de germenii lui Eric, de chimia ta şi, mai ales, de transferul 
în altă gazdă, fiind relevante, astfel, doar pentru 
subtilitatea pedantă a ultimului Welser. Rezultatele tacticii 
lui se vor vădi în cursul acestor convorbiri. 

Ilată-le: 

a) 

Cyrus: Aţi dat un anunţ. Pentru un şofer disponibil 24 


de ore din 24. Unul care să conducă un Rolls. Oferta mai e 
valabilă? 

Patra: Da! De unde sunaţi? 

Cyrus: De pe autostrada Key Largo. Lucrez la o firmă 
de poştă rapidă... Dhyâna Poştal Services. Mi-ar plăcea să 
lucrez în Islanda. 

Patra oftează. Încă de acum ne-a atras atenţia faptul 
că în celularul ei era teribil de linişte, şi că avea un alt 
fundal sonor decât Cyrus de care n-o despărţeau, de fapt, 
decât vreo sută de metri. 

Patra: Mă aşteptam să nu fiţi din Islanda. Am dat 
anunţul în ziarele locale de câteva ori, dar n-am primit 
răspuns. Aţi mai condus un Rolls până acum? 

În celularul lui Cyrus se auzi o altă voce; se pare că 
era a colonelului Kerr: In trei minute ajungeţi la trecerea 
spre Lefortovo! 

Patra: Ce-a fost asta? 

Cyrus: Radioul... Ştiţi, pot să aduc o scrisoare de 
recomandare de la firma la care lucrez. Am condus o 
grămadă de chestii în viaţa mea. 

Din celularul lui Cyrus se auzi o altă voce, probabil a 
lui Oscar: Lili, dacă mă auzi, clipeşte cu farurile! 

Se auzi iarăşi prima voce: Am primit un raport. 
Poliţia v-a localizat şi a trimis patru elicoptere de asalt 
după voi. Tocmai au decolat din Shimonoseki. 

Patra: Ce se întâmplă? Aţi auzit, domnule... cum aţi 
spus că vă numiţi? 

Cyrus: Kurt... Kurt Weiss. Estaţia de radio a şoferilor. 
Speed Net. 

Patra: De unde sunaţi? 

Cyrus: De pe autostrada Key Largo. Trebuie să livrez 
ceva în Hale... 

Patra: În Hale... ah. 

Din celularul Patrei se auzi huruitul unor elicoptere, 
în timp ce din celularul lui Cyrus nu se auzeau decât 
claxoane deşi, Cyrus era în contact vizual cu Cherokee-ul 
celor doi, după cum avea să spună şi vocea auzită în 
celularul lui Cyrus (cred că era Oscar) Lili! Nu lăsa din 


ochi farurile mele! Kerr spune că în Purani ninge de nu 
vezi la un metru. Eu sunt Chiar în coada amicilor noştri. 
Dacă mă auzi, clipeşte din faruri! 

Patra: Ce amuzant! Am dat peste vreo misiune de-a 
poliţiei? 

Cyrus: Habar n-am. Spuneţi, vă rog! Când doriţi să 
iau în primire Rolls-ul? 

Patra: Să mă prezint, în primul rând... Sunt Patra 
Nogales... Maşina se află la Londra. Trebuie s-o ridicaţi de 
acolo şi abia apoi să mergeţi la Reykjavik. Vă e peste 
mână? 

Gyrus: Nu. Pot face o escală la Londra. 

În celularul lui Cyrus se auzi o explozie urmată de un 
scrâşnet de frâne. Apoi se auzi vocea lui Oscar: O rachetă! 
Ce naiba, Kerr? Au şi ajuns elicopterele? 

Patra: Dar are loc un război în toată regula acolo. De 
unde spuneați că sunati? (În tot acest timp, în celularul ei 
nu s-a auzit decât vocea unui crainic care citea ştirile.) 

Cyrus: De pe Key Largo. 

Patra: Asta e prin partea de est, nu? 

Cyrus: Exact. Mă apropii de podul Grant. 
Dumneavoastră unde sunteţi? 

Patra: Cum adică, unde sunt? 

Cyrus: Mă întrebam dacă sunati din Islanda... 

Patra: Nu. Nu sun din Islanda. 

În celularul lui Cyrus se auzi vocea lui Oscar: Bao? 
Oscar sunt. Am contact vizual cu elicopterele. Sunt chiar în 
faţa noastră. Ce facem? 

Cyrus: O.vă trebuiască să închid. Intru într-un pasaj... 

Patra: În regulă. Vă rog să reveniţi. Cred că o să 
batem palma... 

b) (Primele replici lipsesc) 

Patra: Domnule Weiss... ştiu că vorbim... pe banii 
dumneavoastră, dar aş vrea să nu întrerupem legătura... 
Discuţia pe care o auzim este extrem de incitantă. 

Cyrus: Nicio problemă. 

În celularul lui se auzi altă voce (probabil a lui Hugo): 
Era şi timpul, Lili! Da. Ce naiba n-ai intrat în GONION 


până acum? Chiar ai uitat cum se face treaba? 

Patra: Spuneţi-mi, domnule Weiss... De ce vreţi să 
veniţi în Islanda? 

În celularul lui Cyrus se aude o deflagraţie urmată de 
zgomotul unor motoare ambalate. 

Patra: Cred că am nimerit peste afacerea BBB, d-le 
Weiss... Sunteţi la curent, nu-i aşa? 

O voce în celularul lui Cyrus: Ce naiba faci, Lili? 
Centrează odată! Elicopterele sunt pe noi! 

Patra: Hei! asta s-a auzit chiar la dumneavoastră! 

În celularul lui Cyrus se aude o nouă explozie şi 
huruitul unor elicoptere.!* 

Patra: Nu mi-aţi răspuns la întrebare, d-le Weiss. De 
ce vreţi să mergeţi în Islanda? 

Cyrus: Recomandare medicală. Sunt alergic la praf şi 
la 50% din flora de pe coastă. 

Din celularul lui Cyrus se aude colonelul Kerr: 
Racheta asta e pentru tine, Lili. Ai anclanşat? 

Patra: înseamnă că interesele noastre concordă întru 
totul, d-le Weiss! De ce aţi qiuns atât de târziu la concluzia 
asta? 

Cyrus: Ce vreţi să spuneţi?!... 

Din celularul lui Cyrus se aude Oscar, răcnind: Treci 
înapoi, Cyrus! Treci odată! apoi se aude un motor ambalat, 
un huruit de fiare rupte şi un cor de claxoane derapând de 
la acute spre bass. 

Patra: Cyrus?! Cyrus Fugger?! (în scris n-am cum să- 
ţi redau uluiala - e cea mai uluită exclamaţie pe care am 
auzit-o vreodată... De menţionat că în tot acest timp, în 
celularul Patrei nu se aude altceva în afara vocii ei, în 
ciuda hărmălaiei care se desfăşura la cel mult o sută de 
metri în spatele Cherokee-ului.) 

Tot din celularul lui Cyrus, vocea lui Urlă Papa Dee, 
D] la Umma Nord: Aflăm că pe Key Largo are loc un intens 


16 în acele momente Cyrus s-a întrebat pentru prima oară dacă Patra 
nu se afla, de fapt, la hotel Laprade, el însuşi aflându-se într-o buclă 
chimică lansată de Welser „într-atât de profund" încât să-l lanseze pe o 
pistă închisă, într-o gazdă definitivă. 


schimb de focuri. Sursele incriminează afacerea BBB. 
Poliţia a detaşat patru elicoptere în zonă. Vom reveni. Ne 
întrebăm dacă nu cumva e implicat în afacere şi Cavalerul 
nostru singuratic care a pornit la vânătoare de... 

Patra: Eşti Cyrus Fugger? 

Cyrus: Da. Sunt tipul cu care ai vorbit la celular de la 
tine de acasă. Tipul pe care l-a împuşcat Eric... Tipul cu 
binoclul, fir-ar al dracului să fie! 

Oscar: Trage, Cyrus! De data asta n-o să te ierte! 

Cyrus: O să trag! O să trag! 

Patra: De ce spui că te-a împuşcat Eric? Ce vrei, de 
fapt? 

Din celularul lui Cyrus se aude iar zgomotul unor 
motoare ambalate şi plesnetul unor piese de metal 
doborâte. Mi s-a spus că semăna cu bubuitul unui parapet 
culcat la pământ de o maşină, dar când am fost pe Key 
Largo n-am văzut nici urmă de aşa ceva... 

Patra: De ce nu răspunzi, Cyrus? 

Oscar: Bao Qscar x wtf. Arză-i-ar focul pe idiotii de la 
întreținere! Pe ijull QLX.l-au lăsat sistemele nu scapă, vă 
pbelesc pe (aft! 

Patra Unde eşti. Cyrus? De ce spui că Enc te-a 
împuşcat? Pe urmăreşti? 

Urmează o pauză lunga în convorbire. Cel mai 
probabil, Cyrus a lăsat celularul deschis, iar acesta a 
înregistrat auditiv întâmplările de pe autostrada. Am auzit 
acele zgomote. Sunt cât se poate de reale Explozii şi 
scrâşnete de fiare rupte, huruitul unor motoare şi vuietul 
unor frâne. Dintr-un ziar, am chiar un scurt fragment care 
descrie, extrem de sugestiv, momentul: 

„Zbraqp Air-bagul se destinse ca un boboc uriaş din 
plastic, iar Cyrus îl sfâşie de parcă ar fi fost hârtie şi izbi 
volanul cu fruntea. Oglinda retrovizoare crăpă, şiroind pe 
bord într-o cascada de cioburi Pentru o fracțiune de 
secundă,  reflectase elicopterul lansând o  rafală 
sfârâitoare. Portiera se deschise ca trăsnită de fulger f 
Mallory? se auzi în celular vocea îngrijorată a lui Oscar 
urmata de rafalele unei mitraliere. Apoi am auzit gâfâitul 


lui Cyrus Cyrus: Sunt aici! Sunt aici. Oscar! Se aude 
vuietul unor elicoptere 

Pafra: E o situa fie disperată, nu-i Cyrus? vrei să vii 
în Islanda... 

be aud gâfâielile lui Cyrus. Apoi se aude un lucru 
bizar Cineva ţingă de undeva de departe, chiar pu vocea 
lui Cyrus: Sunt Mallory! încerc să trec dincolo... (mi amin 

Apoi se aude o bubuituri, iar vuietul elicopterelor se 
îndepărtează înregistrarea b) se încheie aici c) 

Patra: Nu fi prost! Oricine poate să conducă un Rolls. 
Pu fine vreau să cădem la un altfel de învoială Cyrus: Unde 
ziceai că te afli? 

Din celularul Patrei se aude scârţâitul unui fotoliu fi 
vocea unui crainic TV. 

Patra: Sunt la un hotel în Pdispus să discutăm serios? 
Dacă da. uităm de scrisorile tale Cyrus: Un hotel în 
Casbah? Igprade? 

Patra: Pe unde fi îi că suntem la hotel Lgprqgde? 

Cyrus. Am fost bolnav de febră 

Din celularul Patrei se aude o voee neclari: D-/ şi d-na 
Edvard Pânyfrik vor ajunge la Hotel Kefren la fose 
dimineaţa Dr. Dimakqpoulos va trebui să-i afteple Pauzi. 

CytUS: Ştii că trebuie să pun copilul 

Paha: Copilul?! De unde ştii de copil? 

Cytuă: Stimulte lucruri... te Roberta şi o pled la 
Reykjavik cu o cursd Lufthansa osd te fh Egipt, undeosdte 
cheme Deborah Spector. De acolo ai să ajungi la Durban, 
Aft-ica de Sudia Milena Dmytrik Copilul din tine e un uh 
Upor F o bund bucată de iteme de când am aflat chestia 
asta... 

Patra: De-aia ne-ai trimis scrisorile de ameninţare? 

Cyrus Nu! Scrisorile vi le-am trimis pentru cd sunt 
un Fugget! 

fh celularul ei se aud vocile unor tipi care vorbeau la 
alte telefbahe. În celularul lui Cyrus se aude Un zgomot de 
geam spart şi alarttia unei maşini. Apoi, o voce, 
îndepărtat? acoperită de vaietul ritmic al alarmei. 

Sara! F cineva în moşind IFu cobor, tu cheamă 


poliția! 

Bric: De unde ştii ce nume ne fudm? Are uh toh bizar: 
nervos, amestecat cu o undă de curiozitate nestăpânită. 
Era vocea lui cea veche. Identică cu a lui Bugger vorbind 
acum în aparat... 

În celularul lui Cyrus se aude un motor demarând şi 
sirenele pompierilor. 

EHC: De ce nu răspunzi? De unele fill ce nume ne 
luăm? 

Cyrus: Spuneai cd sunteți la hotel Laprade? El bine. 
acum zece minute eraţi pe autostrada key Largo, într-un 
Grand  Chetvkee Verde  metalizai. Vă grăbeaţi spre 
Lefortovo, pentru cd la două şi jumătate aveţi avion pentru 
Reykjavik. 

Eric: Vrei să repeti, Cyrus? De unde luăm avionul? 

Cyrus: De la aeroportul Lefortovo. Mergeţi la 
Reykjavik ca să deveniți Deborah şi Finil Spector Profesor! 
de antropologie structurală la Beer Sheba, Ierusalim. 

Patra: Mă gândisem cu Fric să cădem la pace. Imi 
spuneam că ajung atâţia ani de ură între casele noastre... 
Că ar trebui să împărțtm ceea ce am stăpânit într-o vitme, 
şi unu şi alţii... De ce îţi baţi Joc, Cyrus? Fric n-a tras în 
tine, iar aeroportul Lefortovo nu există! 

Desptt glasul Panel: era dispusă să cadă la învoială, 
iar tăcerea lui Erie părea să indice el şi el e dispus să 
meătgă pe mâna el... Uitaseră că Cyrus Bugger nu cade la 
învoială decât cu el însuşi. Niciodată h-arti să ştiu ce l-a 
setts Sebastiân A. Com Patrel, de a făcut-o să fie la un pas 
să accepte alianţa cu Cyrus, care alianţă era sinonimă cu 
trădarea lui Eric bin câte mi s-a spus însă, cuvântul a trăda 
n-avea semnificaţie pehthi Patra. Moştenise din familie un 
simţ practic deosebit şi alegea mereu soluţii e care 
presupuneau un minimum de efort bin ce u ahil lui Cyrus. 
Se aude Urlă Papa Dec: Cavaleeerute Singuratic! Al o tipă 
nerecunoscătoare tno vrea să se care în Ultima Thule cu 
un reclamant mai şmecherrrr ca tine. Tu nu mai poţi de 
dorul ei şi trebuie să-ţi dai cu Berotec în gât din cauza 
asta. 


Aşa spune povestea... Că există un Cavaler 
Singuratic care trebuie să pună mâna pe un copil secret. 
Am o mulţime de mesaje pentru tine! Oraşul a lăsat baltă 
Crăciunul şi s-a cuplat la aventura Cavalerului Singuratic 
care vrea să-şi smulgă iubita din ghearele unui poltron şi 
să afle ce se petrece cu prinţul ei moştenitor... Și dacă tu 
eşti tatăl cooopilului, Cavalerule? 

Urlă Papa Dee puse o piesă de acid jazz, iar Cyrus 
dădu radioul mai încet. 

Cyrus: E două şi un sfert, Patra! Nu mai prindeţi 
avionul! 

Patra: N-avem de prins niciun avion în seara asta. De 
altfel, nici n-am avea cum să-l prindem, dacă pleacă la 
două jumate... E patru fără un sfert. 

Din mobilul lui Cyrus se aude zgomotul unor 
vreascuri ce pocnesc sub roţi. 

Eric: Ce spunea omul ăla la radio că a lăsat lumea 
baltă? 

Cyrus: Crăciunul, Eric. Pe aici, noi toţi sărbătorim 
Crăciunul... 

Eric: Minţi! Am trecut şi noi pe Umma Nord... Nici 
gând să fie vorba de aşa ceva... E altă emisiune. Cum să fie 
azi Crăciunul? Eşti sigur că pe noi ne-ai văzut pe Key 
Largo? 

Cyrus: Da. Eraţi într-un Grand Cherokee. Maşina a 
ars, dar voi aţi scăpat. Mă întreb dacă... ei or fi ajuns la 
Lefortovo? 

Eric: Lefortovo, zici? 

Cyrus: Lefortovo. Aeroportul de la sud-est de Purani. 

Eric: Paloş, adică. 

Cyrus: Şi eu ştiam că-i zice Paloş. Dar acum, toţi îi 
spun Lefortovo! Ar fi trebuit ca tu să ştii cum îi zice dacă 
eu n-o ştiu! 

Din celularul Patrei se aude o voce răstită: Durban? 
Aţi verificat? înţeleg. Ne-aţi prins uşor?... Ştiţi, din Polonia 
e mai greu să suni în afară decât din afară în Polonia... 

Urmează o pauză de câteva secunde în care se aude 
doar respiraţia precipitată a lui Cyrus. Apoi, îl auzim 


spunând: Să fii atent când iei Grand Cherokee-ul din Bao 
Tranh, Eric! Atinge-l cu ceva pe A.G. Kerr! Tipul a fost 
dispus să mă ajute... cică aş fi avut un aranjament mai 
vechi cu el... 

Se aude plesnetul unor artificii. 

Eric: Bao? Am închiriat un Grand Cherokee de la 
A.G., aşa e! Dar mă aşteaptă în Shimonoseki. Nu ştiu ce e 
Bao. N-am auzit până acum. 

Cyrus: O să afli. Nu eşti imun la febra angiomatoasă. 

Eric: Nici nu credeam!... Fatima te-a învăţat să faci 
asta? 

Cyrus: Prostii! Ştii bine ce înseamnă un Fugger, nu? 

Eric: Degeaba, Cyrus! Oraşul e al Welserilor şi tu nu 
mai ai ce să faci! N-o să obţii nimic cu epidemia asta! 

Cyrus pufni: întreab-o pe Patra cât de sigură e de 
chestia asta... Acum trebuie să închid. 

Din cele ce s-au petrecut după aceea, am înţeles că în 
cursul ultimei convorbiri, în mintea lui Cyrus încolţise 
gândul să-l înveţe pe Eric Welser cum să scape de celălalt 
Cyrus Fugger. Cel care încă se mai uita cu binoclul în 
aşteptarea discuţiei de a doua zi. 

Avea chef să-i tragă covorul de sub picioare numai şi 
numai ca să fie sigur că el - cel ce luase deja locul lui Eric 
- va fi cel ce va ajunge faţă în faţă cu Patra Nogales, de 
unul singur... Trecutul e o problemă la fel de încurcată ca 
şi viitorul, iar Cyrus era dispus să dea orice ca să-l 
recupereze. Dar asta o ştii foarte bine din celelalte 
documente. 

Aşa că Cyrus Fugger îl jertfea pe cel care dormea 
acum în blocul Condict, alături de o altă Fatima, cel ce visa 
înainte să se trezească şi să meargă la biroul unde să se 
pomenească deodată că Patra şi Eric îi fac vizita aşteptată 
de zece ani... îl jertfea pe cel din ceilalţi germeni, pe cel 
găzduit de alt operator, fără remuşcări, numai să ajungă 
primul la potou. 

Aşa se văd lucrurile şi, după cum ţi-am scris la 
începutul acestui mesaj, e greu de spus cât de mult se 
îndepărtează lucrul văzut de lucrul în sine. Ca psihanalist, 


problema are o consecinţă practică. Ţi-am scris şi despre 
ea. Mi-e greu să stabilesc punctul din care ceea ce vezi, 
sau ceea ce reflectezi, sau ceea ce sălăşluieşte în mintea ta 
se cheamă halucinație. Mi-e greu să stabilesc dacă cele 
trăite alături de Cyrus sunt chiar aşa cum ţi le descriu, dar 
oraşul în care trăim e atât de bizar încât m-am decis să nu 
mai interpretez nimic, să las lucrurile să fie şi să se scurgă, 
fără ca raţiunea mea să mai intervină. Mi-e teamă să mai 
caut răspunsuri - sunt, totdeauna, mult prea fluide. 

Am nevoie de ochiul tău îndepărtat ca să înţeleg - şi 
sper că mă vei ajuta şi de aici înainte, deşi m-am folosit de 
tine... De fapt, trebuie să mă ajuţi! Trebuie s-o faci, mai 
ales acum, din moment ce ai intrat şi tu în joc, nemijlocit. 
Aşa că, în următoarele ore, nu mai închide computerul şi 
nu mai pleca din faţa lui! Presimt că am să te rog să te 
implici şi mai mult în cele ce se întâmplă în... Baabylon! 

* 


„Nu avem nevoie decât de o estimare în linii mari...” 
zise Mihrab, deschizând în ecran harta oraşului. „Tu îl 
cunoşti cel mai bine pe Cyrus. Pe unde poate să fie acum?” 

bhifeti îţi pute deheiiî Ni fi pateutse bulevaldelej 

Hilij ebrfiti Hë!” sublime Mihfab. 

Iar Ooidi Mj: iitte-i 6ă asta mă àjuti şi-l ibata? Gytus 
în Bbâie şi fie dëëit pe Utttlele lui Ette} lit pe EHT, Vdi fi 
flip fcel fflăl BIHE... Ei pe unde poate şi fie?” 

„Nlti eu NU-I euhbiëj dëfl itil-e fiul de la b VieHie 

Eyftis, să-i ziëëm? îl euHbiti fêaëlllë fi tipicu Hlfe... Ifiif - 
UH fel, ëftl ë-pëH 1H Cyhlă filjijetl”. 

Via dkeama, „Alëi ÎHëft îl vedeam pe àhiândbi. Pe uwtii...; 
e ut-mi i-a i-aH bet Mâi! ë-au Sëlil HIUat eu bHle, dt ëïtéva 
ëlipë; ëând luëttl Hlë s-au te-a & ë-al, fihil de fflaii Hi» t 
eusësé tH tflifëifê de pat-eă mtflië 

HU ă-M fi tHifl Hij) lat) def Mëïëëaësui fi ftb-bf-ul HU 
mal ëHIU pe autb-i-adă: Pe flëëvë Hia pe ea - ë disëuta 
ëyrui eu ftiëhihbtëHU au s-a mai au-it déëit uh ftfâit fi N-a 
mai ftsi ëhip şi dim de ëbmu-Hiëaiiile ibi; Ajjë Hiii 
atifejifiut pe Heet pb-itia mafimibt diHamtëşi st spatgi 
imagi Nil€. În mai pu în de un miHut, au imeiiuit lbeul, 
spetind tityhis fi EHe îeiisefi cumva din auibstndi: N-au dat 
fliei tnitaide vi-eb UHtii de-a fbH Pusesem b alţi eehipi şi-i 

părăsită împreună cu un colonel. S-a urcat într-o maşină 
pe o autostradă suspendată. Dar imaginile au o rezoluţie 
prea slabă şi n-am recunoscut locurile respective. De altfel, 
poate că acestea durează doar cât boala lui Cyrus. Poate 
că sunt locuri care o să se dizolve odată cu... reasamblarea 
oglinzii. De-asta l-am chemat pe Goldberg: îl cunoaşte pe 
Cyrus mai bine decât oricare dintre noi! Rătăcit printr-o 
geografie chimică sau reală, Cyrus totuşi există, iar trupul 
lui trebuie să se afle undeva. Dacă îi găsim trupul, îi vom 
controla viziunile. Şi epidemia, în plus, ne-ar conduce la 
Eric. Dar am nevoie de un om care să ştie în ce fel se 
plimbă Cyrus pe nişte străzi pe care nu le-a mai văzut 
niciodată. O să scotocim prin germenii epidemiei. Numai 
că în ei e altă topografie. Pentru asta am nevoie de tine, 
Goldberg! Trupul lui Cyrus e şi aici, în oraş”, arătă ea 
harta, „dar unde anume, n-am cum s-o aflu. O să 
trebuiască să coborâm în germeni ca să dăm de trupul şi 
mintea lui!” 

„N-o să fie nevoie de trupul lui, dacă putem să dăm 
de mintea lui acolo unde bântuie... Zi, mi-l arăţi pe Bani 
Sadr?” 

Mihrab pufni în râs. 

„Ai să fii dezamăgit”. zise, deschizând încă un screen 
în computer. 

Apăru imaginea scannată a unui bărbat pictat în 
acuarelă. Avea ochi aurii, nas subţire şi mustăcioară, 
şalvari portocalii. Stătea turceşte în fața unui pergament şi 
mângâia pe spate un câine lup. Deodată, adresă un salut 
celor din faţa computerului. 

„Bani Sadr a scris atât de mult, încât a ajuns un fel 
de oracol. Dacă te pricepi la programare, poţi să-i mimezi 
viaţa şi deciziile pe care le-ar lua doar sistematizând ce a 
scris... Poţi să-l faci să răspundă la orice întrebare... Ei... 
hai că pierdem timpul! Acum că l-ai văzut pe Bani Sadr: 
spune cum îl blocăm pe Cyrus!” 

Iar Goldberg: „Îl vom ucide! L-ai iscodit cu imagini, 
sau cu altceva?” 

Jiismillah! Cu imagini, bineînţeles! Cum să umblu 


prin mintea unui om altfel decât cu imagini?” 

„Puteai să-l facă să audă voci! Spune! Cyrus a văzut 
acele imagini?” 

„Din cum a reacţionat în înregistrări, le-a văzut. Cred 
că şi-a dat seama şi ce sunt, pentru că a încercat să-şi 
acopere faţa de vreo două ori”. 

„Avea toate motivele! Imaginile cu pricina pot să 
ucidă”. spuse Goldberg şi scoase din buzunarul sacoului 
două flacoane., Jată-l pe 

Sebastiân A. Corn! Aici sunt amintirile şi întâmplările 
pe care le-a trăit. Experiențele lui şi tot ce a citit. Viaţa lui 
întreagă - amestecată cu a lui Cyrus cu tot. După cum i-a 
cerut Cyrus Fugger lui Okazaki acum zece ani, când a 
pregătit traversada”. 

Puse flacoanele pe biroul lui Joseph. Vincent tuşi, 
Joseph îşi drese vocea, ba chiar şi Bani Sadr, din stampa 
lui pictată, ridică sprâncenele. 

„E doar un desen!” remarcă Mihrab, „însă l-am 
învăţat de toate, ca şi cum ar fi viu. Ei”. schimbă ea vorba. 
„Deci aici, în flacoanele astea, e şi Cyrus Fugger cel real!” 

„Cel original. Cel care a plecat la drum acum zece 
ani. Deşi nu ştiu să mă folosesc de aşa ceva, mi-am spus că 
s-ar putea vreodată să am nevoie de un Fugger tras în 
chimic!” 

„Flacoanele astea ţi le-a dat Okazaki?” se interesă 
Nogales, privind din ecran pe sub sprâncene. 

Goldberg se uită drept în ochii lui Vincent, fără să 
răspundă. 

„Inţeleg”. făcu bătrânul. „Mihrab! Tamponează-l 
odată pe Cyrus!” 

„Să mi-l localizeze Goldberg!” 

Bani Sadr păru să încreţească pleoapele. Christian îl 
găsi chiar prea viu pentru o acuarelă transferată în binar, 
mai ales când îl văzu pe câinele de lângă el cum îşi 
zbârleşte părul. 

„Autostrada aia suspendată, Mihrab...” făcu 
Goldberg. „Parcarea aia părăsită... Nu le-ai recunoscut. 
Poţi măcar să-mi spui dacă erau în câmp deschis, sau nu?” 


„Ningea prea tare! Nu se vedea mare lucru înjur”. 

„Cyrus rula de unul singur, sau mai era însoţit şi de 
alte maşini?” 

„Germenii abia au fost transcrişi... Se vede rău, îţi 
spun. Se pare însă că s-a urcat în maşina din mijloc a unui 
convoi alcătuit din trei maşini. Dar nu sunt sigură...” 

„Ştii, filmul lui Sebastiân se termină când Alexander 
Orloff coboară de pe o autostradă suspendată, însoţit de 
alte două maşini, ca să intre într-un pasaj subteran. Acolo 
dă bani unor militari şi filmul se termină, cu cele trei 
maşini dispărând în pasaj...” 

„Ştim asta foarte bine, Goldberg!” interveni Joseph. 
„Cu ce ne ajută? Nu există nicio autostradă suspendată 
care să dea într-un pasaj subteran în tot oraşul ăsta!” 

„În film, există însă! Sebastiân îi imaginase şi 
sfârşitul, numai că, în ultimul moment, l-a scos afară! Dar 
eu i-am citit toate variantele. Alexander Orloff îi urmăreşte 
pe Gabriel şi Patricia care fug să prindă un avion la 
aeroport! Caută aeroportul în flacoanele astea şi 
localizează-l, Mihrab! Dracu' ştie pe unde-o alerga Cyrus 
fiuiţii duc ifi tiMiubl Hâjlă lui tfrâille să ëàlătte UH 
fifefbtieH imiliet! t-and fe» iè-l ÎN gëtt Hëfil; dfletimi)! H 
aëhjpaf Hll de albid îl mbbuleazi-l cil tu ee ştil Httl BIHE! 
fcite p&ftăa Hë feifle aHtteriate îi trebui să-l frfël ţa 
HtiâfL. Mai ai Ufob §8 - 1 ptogfai Hëfl?” 

«l-aHi pfbgfafilat deja: Bat Hli fuiaiH UHde ii-l 
THWII!” ilut Mitoab $1 pu» e huhm Be telefofl: «De date 
asla, al hastra e! îl spulbfefătH pe fruigfet, bibsifefflăl lië-l 
HilHâele!” 

tar jtiseph: unu te gfibi, Mitoabi ftwitoari tiutuai după 
ëe-i te ia buh slitfit tteaba pe tare tam dat să faci”. 

Ibă a s-arte tit mai fiede! a fi eaKtoatue Mitaab se 
hifei ăă iasă... să ea să (lu' sipl, eetof i eu atala, în ëfau Hia 
lui de la aewjjaH!” 

Îl mai BHVI a data pe &bidb&fy dur&tse apunase de ea 
flaputef) &-al HIHÂN a imagiflea lui Bam ëë truşta tu timp 
œil, de parcă se poatea sa i în f & caftfa aeupati de Nagalei 

«Mitoato în n în de alea* tosephl” œ au» vaeea eu 


a6etaH a lui éiwad în timp se tuatega legea din îHeipgfe 
In aeelayi turn caiaele de Ilflal M sadt se flitei ţi-e lull 
apoi din camera aleastfi a madfasiui: 


Se uita după uh aparat de taaat: Ni6i urf Hi ëeaase 
din tord feutaţi de piele (tfefse capete) pateul, şi privi 
maşina în lumina ëë se fevafeă diH aefepeft: în eustă - nu 
Urttoe Nici pieitutf de 

Sfihle: 

Abia «tanti tofegisifă €laxaafiele, vaea HHUL muli 
Hiii; i fflataatele vuitaaie aie avieaflelaf. Inffluniê de ea 
wtfal selipeau în HIH - zbete. şitfite wiwsul lirai al 
be&anului II faviafi: uitee pattu unităti de eb Ht pe aHL” 21 
& eifleva din spate: Se resuet. tiH biraat în peleHHA Heag 
Hi dia a ëHita Hfi: JUHde sum aparatele de ta-l BMâhii îi 
privi LUNG: «6€ apante - Patfu unui, va wg” €yrtis ãëëàië 
Bàhii i ië ifefl eu ehilafita în ttufla: O tfisuei a pane îl & e 
alla, apei e pe în buainat ëh e btteaii ëât le poate de 
palmbilă diH Hbaptea aia etu Hiieâi tëë Hiai M s-a dea lui 
ekmi duel ee-b şi se lefi HIHe taiul 

Bldu să iflife IA Mi ëëhh-al al aefapartului, dar utile 
ife Hi de ffilfil: He ëhidH ia el: BesMeefi SWUftfuţitifel - 
pbelaffla 

Galdte Fg, daF Pwhs FeeHnpsen paradiţi de-ai lui 
PFie în aegsfg ewvintg-Trasg înţf-9 parte Hfa din stieli: 
Pnlisa-Nh trebuia să aş învi Fu în nişte balamalg? 

În fi în tolwl wfipert Hlwi şi televi? parg RgRHmirate: 
pe toate PFPSF - amgle vorbgan despFgPatra Npgales, 
Prie Welser fi vw Pwp-fr în seliirob, rh vin» paRPurile de 
afişai ewFifl Rr despre rouies pe sg ridica diR difwrele ae 
Ffipprt HIHI» - în heavy mewl ph Mgjjadptk 

eL§ în RgFgSHli „EFUS Sg HIW TURSHI 
PHIPaFglPF: gf» H infecte, pline de nflFRii ph dalgig spa 
Tte iei-epip: Ifi sminti ei plitisg în venititi ppnt: AdHlmeei 
aerul de pe phlpsfp şi atnneii mfgigsg; în afara în» Prie, 
mai epbPFâsg ei - Rgva în pgrmenii Iniţipri 8 fët Rgig îffife 
Fipafi ÎN HfiifPFtRi VgFdg, 6H bPRgfi» militari priRSI SH 


& gPPlgt: 

„Am hi să pgRtfH Rgyfaavik: Arienii pigaei pestg? 
gpg minute, darnH ftin de ia pe terminal „Tipa îl privi 
iHnfi: 

„Serie pe fciigt li stFgeHFL ea-Parei sg pregitea şi-i 
vândi hr plie ph Pestas*: 

„N - în bietul la roing Mi H PHropirat hr prigtgr ea 
Fg mi aşteapţi la terminalul tHfthansa”. 

«Atunci fpipsifi tgigfeRHL.!” îi aââţi ga cahinele- 
PyFHS pipnji mina în tânăr Sepase hr paehet de eaFtele eu 
mă F? Rilg FFipafg: PfRgia apFpapg ei i g smulsg din 
mână îi le e-amini în lummi îşi urne? i dgpt HI ma Fg şi sg 
apuci şi g tree? eslf Hfilg 

„SuRt earn vgphi, daf meF0—f i lg înapoig ga, 
miesPFind ppbii fi sg îRdepi Fu: 

Avionul pigea de la TgFminalul 14W, daF asta rh era 
tPt: - eyFus sg eliti Ră» spgriat, îl sg îneprpig în feta 
telefonului: SHRI la Patima: „Ai aepfs la vreun epmputgre 
mi Fe & inârelwie şi tămiti mesaj afai!” 

„Ţi-au iRPpHlat flemenii?” 

„P-aPţi Am îReasat hr tFaRsfer din paRtea lhl Pfiei 
daF rh asta g PFPP - Ilşma-PIR - gva cafepa Fi aici, aemn) 
n ţia; SH seltimbat spaţiile? G & ieefgle de us euFPRI? 
PHndal HI sprpf? MIFPSH - rilg? APP - gnint oamenilRF?” 

? 101? igetgig» fundal HI SRRPFaF, mai algs, miFPSH 
- rilg! îi «. S-ar putea şi fie? în famsaei §-aH medifieat fi 
miFpă Hrilg, înseamni ei a «cepepif în masi peste tine: PaF, 
ştii eg tRseamnă daei tg epRtamine? îi gH; 

„Ştiu! Temporar, o să mutăm traversada afară! Ai 
acces la un computer?” 

„Am şi o să trimit mesajul afară... Ne vedem în lumea 
următoare, Cyrus!” 

Cyrus închise şi o luă agale pe culoar. Deodată, un 
funcţionar săltă capul în urma lui şi puse mâna pe telefon. 
Chiar atunci, difuzoarele au răsunat în toate sălile: 

Cyrus Fugger DJ-ul implicat în declanşarea 
epidemiei, se află în incinta aeroportului. Vom afişa 
portretul lui pe monitoare. Anunţaţi serviciile de securitate 


de îndată ce îl vedeţi. Cyrus Fugger a ucis în această seară 
echipajul unei tanchete de poliţie, a distrus un camion 
aparţinând firmei United şi a furat cel puţin un automobil. 

Lumea continua să-şi vadă mai departe de treabă. 
Cyrus se opri la un automat de ziare şi scoase primul 
jurnal care îi pică în mână. 

Ochi terminalul Lufthansa, în spatele unui şir de 
bănci acoperite cu piele scorojită, sub nişte tablouri 
imense în ulei, întinse pe pereţii igrasioşi... Tablourile n- 
aveau ce să caute în germenii programaţi de el, iar pereţii 
ar fi trebuit să lucească. Intră în terminal şi privi de jur- 
împrejur. Patra şi Eric nu erau nicăieri. 

Se aşeză pe o bancă, astfel încât să vadă intrarea în 
burduful ce ducea la avion şi deschise jurnalul. Era un 
jurnal de pescuit şi vânătoare cu coperţi scămoşate. Oh! 
Cei care îl contaminaseră recent se infiltrau tot mai 
profund în realitatea proximă... 

„O chestie promoţională...” auzi deodată un râs 
plictisit. Părea râsul gros al lui Cheyenne. Privi pe 
deasupra ziarului. 

Nu era Eric. Se prefăcu din nou cufundat în lectură 
când cineva trânti o valiză metalică lângă barul din 
terminal. Toată lumea întoarse capul, Cyrus inclusiv. 

„Uite-l!” răcni o grăsană care rumega un hamburger. 

Se produse agitaţie. Cineva strigă de pe un culoar 
lateral:, 31 e!” 

Abia atunci îl văzu pe Eric. Cuprinsese umerii Patrei 
şi o împingea în burduful ce ducea la avion - părul negru îi 
juca de sub bandana, bătut de curent. Dincolo de ei se 
vedea ninsoarea, apoi flancul argintiu al avionului acoperi 
ieşirea din burduf. Patra privi peste umăr. 

„Tipul de pe sticlă! Ăla cu epidemia! Criminalul!” 
striga grăsana, întinsese hamburgerul spre Cyrus şi 
ketchupul i se scurgea de pe degete pe dalele de marmură, 
amestecându-se cu băltoacele cenuşii. 

Cyrus se ridică de pe bancă. 

Pe pasarela care înconjura sala de aşteptare se auzi 
tropotul unor paşi. O sirenă ascuţită răsună pe culoare. 


Lă 


"n 

„Fugger! N-ai cum să ieşi de aici! Stai pe loc 
bufniră megafoanele. 

Eric o smuci pe Patra, dar ea privi iar peste umăr. 
Cyrus se repezi după ei, sărind peste un şir de banchete 
din piele. Pentru o fracțiune de secundă, înregistră, extrem 
de pregnant, mirosul lor greu. 

„Eric!” strigă el cât îl ţineau puterile şi băgă mâna în 
buzunar... Unde pusese pistolul cu care trăsese în trupul 
lui Cyrus? 

Il găsi în buzunarul de la sacou. 

Un grilaj ruginit i se prăvăli în faţă. Eric se opri la 
mijlocul burdufului ce ducea la avion şi se uită lung la 
Cyrus, zâmbind ciudat, de parcă i-ar fi părut rău, dar mai 
mult ca sigur că mimica îi era parazitată de a lui 
Cheyenne. Patra se repezise spre avion. 

„De ce nu tragi, Cyrus?” - auzi brusc din spate. „Sunt 
două ore de când vreau să-ţi găuresc scăfârlia. Nu simţi o 
căldură în ceafă?” 

Patra se opri şi dădu să strige, dar Eric o prinse din 
urmă şi o îmbrânci în avion. Oricum, habar n-avea să facă 
tărăboi. 

„Simţi căldura din ceafă, Cyrus?” repetă vocea. 

Cyrus Fugger se răsuci brusc, gâfâind. Căldura din 
ceafă era dată de un spot cu infraroşii. li lumina bărbia 
acum. îl văzu pe cel care vorbise: un grăsan cu fălci căzute 
şi ochi urduroşi. 

„Ce vrei?” îl întrebă. 

„În primul rând să nu te mişti”. 

Clac-clac-clac! - asta se auzea de sus. Câţiva tipi în 
negru puseseră armele la ochi. Călătorii se trântiseră pe 
jos şi se chiorau la Cyrus, curioşi să vadă ce urma. Printre 
ei, grăsana. Îşi cufundase mutra în hamburger şi continua 
să mestece, urmărind acţiunea. 

Uşa WC-ului era la trei-patru metri. Cyrus nu ştia 
dacă o să-i iasă figura şi din cauza asta simţi cum craniul i 
se încinge. Ca atunci când se întâlnise pentru prima dată 
cu o femeie. Ca atunci când prizase zăpadă. 

Ca atunci când o privise cu binoclul pe Patra 


Nogales. 

„E-n regulă, Feodor?” se auzi o voce din burduful ce 
ducea la avion. 

„Nu încă... Opriţi avionul şi controlaţi călătorii! Eric 
Welser şi Patra Nogales... Sunt în avion”. 

Oamenii din sala de aşteptare începuseră să se ridice 
de jos. 

„De ce mă reţii? Ai mandat?” - Cyrus schiţase gestul 
de a porni spre ieşire. Feodor se mişcă însă neaşteptat de 
repede şi se postă în faţa lui. 

„Mandat? Eşti cretin dacă-ţi imaginezi o singură 
secundă că am să-ţi arăt vreun mandat! Nu tie, pricepi?” 

Cyrus încuviinţă. Deşi slavii se bătuseră ca chiorii de 
când existau ei, rezerva lor tradiţională de scandal era 
inepuizabilă. 

„Eşti rus cumva?” se interesă Cyrus. 

pPQdor păşpşşp şura pe jumătate, dar întâia să 
unrbească-Vppea tipului can? singa din burduf îl sepase 
din impas. 

„Am verificat lista de pasagerii N-avem niciun Erie 
Welser fi mei R...” 

Fepdgr mugi de zăngăniră ferestrele: 

nu ţi-am spus şi verifici listg de pasagerii Ţi-am spus 
să verifici/j-agfnvl”. 

„Cpiegul tău. tot rus e?” se prefăcu Cyrus intrigat - 
„Ce dracu' pre? tu că faci, Cyrus?” se strâmbă grăsanul- 
Uite, asta-i” răspunse Fugger şi, brusc, sepase brăţara 
Minb din bu? unar-Feodor se repezi spre Cyrus-Pra cu un 
cap mai înalt, cântărea cel puţin 13Q de kilograme şi ymia 
să-l sHgrume ea pe un pui - avea zeci de martori pare 
văzuseră că Cyrus atacase primul - numai că astfel, li se 
«pp FI eu totul-U brățară Minb este mai dură decât q rpt 
Blă-Cyrus se ghemui, lovi, şi Fepdpr rămase eu braţele 
întinse; luminile pâlpâifpare de deasupra Intrării în burduf 
îi alergau, rpşij şi albastre, pe figura uluită 

„Acum, faţa ” făcu Fugger, ridicându-se brusp - era 
a?” - Fe «dpr nici măcar nu strigă-Cyrus se azvârli spre 
W.C. Şi nimeri între pisoare-Phwffl - Ufa pulsă îndărătul 


lui, făcându-l stăpân pp zece metr» pătraţi de spaţiu vital-ţi 
privire rapidă înjur: peer-feeti în WCruri e-istau mereu 
guri de aerisire: 

Stunki stunki ştunkl - trei găuri perforară lemnul 
vppsit în alb şi Cyrus se repe? i spre gura de aerisire - se 
cătără P? panoul din lemn crăpat care despărţea ţoajeteje- 
un bipnd deşirat înţepenise pe W.C., cu pantaipnii în vine- 
Privea spre Cyrus cu capul dat pe spate - „Semeni ph..." 

N-apucă să-i spună cu pine seamănă-Usa pulsă şi doi 
tipi se rostpgpliră pe pardpseala crăpată-Armele înr 
bufniră metalip lorind plăpile de gresie. Cyrus remarpă 
preţ de P frapţiune de secundă o chiuvetă care curgea: era 
plină de tartru rpşietif: 

„Nu trageţil” răcni bipndul de pe WC-” Sunt şi eu 
atei” Cyrus se lăsă să cadă lângă ei. pe dalele grăpate, în 
faţa WC-ului, pinevscrisese eu un marker: W-M ARĂTAT 
CAI-F4, CHRISTIAN” „şunt şi eu pu el „îi anunţă cyrus pe 
ppitsti. Tipii înlemniră fi strigară peste umăr” A luat un 
ostatic”. 

„Fru tragtji, dar tâtiii Htţi pe lbb! i: st aU-i Peodof. 
Molftlla zgohibtbăi till stHga. Poliţiştii înţepe Htfă pe 
dăleâe Uifiede ale toaletei: i, fbt HI «l!” ăpuse cytilă. gtihi 
de aeHslit?” felohdul dadti dlH tap. t (d luâni pe dfcoio. 
Pantalbhil îl laşi pt iet; „jjPăhtaidtiii-l...” yt Jă. îl laşi pe lab. 
„it rog”. 

T pul se apută SÂşl întpătutească Jeatâşlij dat-Cthis îl 
seittUHL şi-l thtse după el. 9 fe urth pe potidul de lettih şi 
smulse grâtanil de sfitma care Hia-Sea ihthit-ea IN gurë de 
ae Hsli-e; Mirosea à grăsirile t-ahcedl - durtl Htefeule! - 
dată HilIWSUHlE se hiodifibă U atât de fiult, îhâeditihă ta 
EHT» Mihrab» & au citie-d fi test, Ida Un atans mult pt-ea 
Hiafe] tiacă fatiffla Hti se tUlşbartlal fepedej propflă diiit 
Hë Vă dfevbrii tih IâblHHT de Hede & tutcet peHtrii tyriis! 

se ahitida de-atidaratelea pe culoat; apoi întinse 
tfâână spre Blo Hd: iivlHO! Plu frică! it ajuuu!” 1 

ljivhis  Pugger!” Jjë aţiii o vote filtiată prin 
Wegafoană. (ilasă-l pe oriiul ăla sa laşil îl agr-avezi 
sihiatlă!” 


odată; te t-og!” îl îmboldi eyttis pe tip şi pomi. „C]tfus 
Pugget-l? Eşti chiat-Cyhia Puggert Jti vbfceă din ăaia de 
aşteptăre st auată din ce în bë mai îndepi Nat: Cyhis 
Pugger! t-ani plins pe Efit şi pe Pătre. ft-afe rost şi rhâi 
fugl...” 

fytus se itrëëltf I dë-a luNgul tuhëlul U). Se Opă şi 
setiàse uh şiret dlH bufunah îl trebU pe dupE îhbhfelëtut-a 
Blohd UIUL şi îl legăatr a Hă de hifihà àtfl Hgă. Apbl O lui 
lattftt-aş până te dădU de Uh grilaj de ăâtthă. AUâl tiri 
ŞUVbl de Mbă tut-gfind dihtt-un robinet. li-fe (ildupă 
Hiih€... în te rilişea bhist; të rog!” Lbvi eu câlbălele în 
gfilâj? | iest dIH tuhëî. 6 ffe Hiëië tdehidl IŞI 

dste tg & ijijle în fata tihel ogiittei erâpate. 

feâdu şi. Se t-epeădi afet-a dar Chis îndrepta pistolul 
spre ea. ofe întâfcat „8 ahUMĂ. t) Nd të sstptâră, ri-atti de 
ales...” tobdfi, ttâgându-l pe tip după el şi se apt-ople de 
ea. Eta d bHiheti înaltăt eu rata prelungi; îHiutde is de ani. 

„Potl şi të bz pe htiiie: „se gtibi ea să rM, pHVlhdu-l 
bu othii goi. 

„N-ai de ales, fli-ar să fie”. 11 rehialcă tHlls mişcăl-iit 
ăatadate, àëtiin că totthal Kiâtă€ ttetâtrată IN t-talltatea 
ptoximă. 

Clheva incerta şi deStHidi U? a tdeietet. pugger se 
repezi eu toată gfeutatea în ea, blucând-o. besfătu şiretul 
dihiutul hiflihii şi îl tfëcù ÎHiurul putfifi ULUI ffe Hitl, 
lefind-o de ihî Na deţit-al UIUL. 

„Ce terminal e aici?” 

„South African Airlines”. scandă ea. 

„E vreun avion la plecare?” 

Femeia rămase stană de piatră. Privea în gol. 

„Peste trei minute”. veni răspunsul ei după câteva 
clipe. Femeia îi aruncă o privire, apoi râse scurt, 
relaxându-se deodată. „Deci! Eşti chiar Cyrus Fugger... D] 
Fugger...” păru ea că-şi consolidează o informaţie. „Ce 
naiba n-ai găsit alt ostatic? Şi de ce nu i-ai lăsat pantalonii 
pe el?” 

„Mă întreb şi eu. Acum o să ieşim. Să nu faceţi 
prostii”. 


„Ţi-am spus că poţi să te bazezi pe mine!” zâmbi 
bruneta. „De-ai şti de unde vin ca să te scot de-aici...” zise 
ea după care se cutremură scurt, ca parcursă de un curent 
electric. Ochii îi redeveniră goi. 

„Mai vrei să pui mâna pe gagica aia care te-a lăsat cu 
curu-n baltă?” întrebă lunganul. 

Cyrus nu răspunse. Deschise uşa şi ieşiră din toalete. 

Cyrus Fugger este înarmat şi a doborât trei poliţişti. 
A luat cel puţin un ostatic: Edward O Brien! - anunțau 
megafoanele din sala de aşteptare. 

„Edward O'Brien!” şopti Cyrus. „Treci în spatele 
doamnei! Vreau să facem cât mai mulţi paşi”. 

Dar, cât se poate plimba un tip în chiloţi pe culoarele 
unui aeroport fără să fie băgat în seamă? Nu prea mult. O 
puştoaică cu ochelari strigă şi toate privirile se aţintiră 
asupra lor. Edward era priceput la situaţii delicate: făcu un 
gest larg cu mâna şi înclină capul. 

„Doamne”, pufni bruneta, „om fi în direct?” 

„Gloria!” ţâşni un bărbat în picioare. „[i-am spus să 
nu te duci la toaletă”. 

„E prietenul tău?” întrebă Cyrus. 

„Mai rău! E soțul meu! E speriat că pierde avionul. 
Nu-l băga în seamă!” 

Nici n-avea de gând. Momentan continua să se 
prelingă de-a lungul peretelui. 

„Un te duci, Gloria? Pierdem avionul, Gloria...” 

„Tipu' a zis că mă împuşcă, Dan!...” spuse ea. 

Dan încremeni. Cyrus mătură cu privirea prin sală. 
Pe pasarela de deasupra se auzi un ropot de paşi. 

„Cyrus Fugger?” 

vAici! îi vedeţi pe cei doi de lângă mine?” 

Îi vedea toată lumea. Un grup de poliţişti se năpusti 
în sală. Se opriră, alunecând pe marmura lucioasă, ca nişte 
copii dându-se pe gheţuş. Un far din planşeu plesni. Se 
făcu linişte. 

„Are doi ostatici, locotenente”. strigă polițistul de 
sus. 

Cyrus se afla la trei metri de noul venit. Un tip slab şi 


scund. Hainele atârnau pe el. Nu-l învățase nimeni cum să 
se îmbrace. Se tot uita la ceas. Apoi puse celularul la 
ureche. 

„Am doi ostatici, locotenente! Te rog să mă înţelegi!” 

„Spune că are doi ostatici!” repetă polițistul în 
telefon. Urmară câteva clipe în care polițistul ascultă - 
avea ochii la fel de goi precum ai Gloriei. Deodată se 
cutremură, ca parcurs de un frison scurt, şi pufni în râs: 
„Ostaticii tăi, Cyrus! Şefii mei îmi spun că simt chimici... 
că au coborât aici la fel ca şi mine!” 

„Pe care vrei să-l probăm primul?” întrebă Cyrus şi 
armă pistolul. „Arată-l tu!” 

Polițistul încremeni - avea celularul lipit de ureche şi 
se uita undeva pe fereastră. Din telefon se auzea vocea 
şefului lui: auzise tot ce spusese Cyrus. După ce şeful 
termină ce avea de spus, polițistul continuă să privească, 
îngheţat parcă, afară. Păru să-şi revină abia după câtva 
clipe: _ 

„In regulă, Cyrus, dar să ştii că n-ai scăpare! O să 
coboare tot mai multă lume aici!” 

„Oh, nu uita că eu am inventat chimia asta... Acum, o 
să fug un. 

pic. 

Se repezi spre benzile rulante, târându-i pe cei doi 
după el. Se ciocni de un grup de turişti care veneau de la 
tropice - purtau hanorace peste care puseseră coliere de 
flori. Ajuns în holul central, trecu fără să-i pese prin faţa 
armelor aţintite de un grup de poliţişti. Difuzoarele din hol 
erau date la maximum. 

Îmi pare rău, Cavalerule! Tipii ăştia mi-au intrat în 
studio şi m-au forţaaat să le dau numărul celularului tău... 
Ascultătooorii să rămână cuplaţi! Saga Cavalerului 
Singuratic prin Baabylon continuă pe Umma Nord şi e din 
ce în ce mai fierbinte. Ultimele acte se consumă chiar 
acum la Lefortovo... 

„Sper ca Shabba să le-o tragă...” scrâşni Cyrus şi se 
repezi spre ieşire. 

Celularul ţârâi întrerupt, ca şi cum contactele i-ar fi 


jucat în lăcaşuri. îl sunau din camera de emisie, de lângă 
Urlă Papa Dee. $mecherul lăsase sculele în funcţiune şi 
ţârâitul telefonului era preluat de toate radiourile din oraş. 
Se auzea excelent. 

Cyrus se aşeză între ostatici şi duse celularul la 
ureche. 

„Cyrus Fugger”. 

„Ne cunoaştem, într-un fel. Am luat masa împreună. 
Sunt primarul Medici”. 

Difuzoarele aeroportului bubuiau; vocea rugoasă a lui 
Medici reverbera între pereţii sălii. 

„Of, tu ce mai vrei?” 

„Maşina ta e de nefolosit. E un Daxos pe care l-ai 
lăsat lângă un panou Ogilvy. Proprietarul maşinii e mort. 
La fel şi însoţitoarea lui”. 

Cyrus privi în jur. Călătorii stăteau cu burta pe 
marmura rece; printre ei se foiau tipi în uniformele negre 
ale securităţii aeroportului. În ferestrele largi se reflectau 
dârele girofarurilor din parcare. De pe pasarele pândeau 
trăgătorii poliţiei. Un difuzor intră în microfonie, semn că 
Okazaki era obsedat de amănunte. 

„Unde sunt Patra şi Eric?” 

Cyrus vorbise atât de tare în celular încât geamurile 
clădirii vibrară sub vocea sa preluată de difuzoare. Urlă 
Papa Dee făcea emisiunea vieţii lui. 

„Patra şi Eric sunt într-un camion blindat. Te 
aşteaptă”. zise Medici, cu voce scandată, semn că polițistul 
nu minţise şi că tot mai multe persoane coborau în chimia 
lui Fugger... 

Cyrus făcu un pas, provocând un cor de plesnete 
metalice. Clac-clac-clac! Toţi tipii ăia îşi armau puştile. 

Cyrus mai făcu un pas. Clac-clac! 

„Vreau să vorbesc cu Papa Dee”. spuse el, făcând să 
răsune megafoanele din aeroport. „Nu te supăra!” 

„Poftim?!” - vocea lui Medici se subţiase. 

RD] Urlă Papa Dee! E lângă tine. Vreau să vorbesc cu 
el”. 

În difuzoare se auzi un foşnet, amplificat de holurile 


înalte din aeroport. Cyrus se uită la ceas. 2.34. 

„Salut,  Cavalerule... Ce mai faci? Ţi-ai luat 
Berotecul?” 

„N-a fost nevoie. Vezi că ăştia o să ne decupleze 
convorbirea!” 

„Ăştia sunt nişte proooşti şi Shabba o să-i ardă de n-o 
să se vadă... Cine dracu’ mai ţine cont de poliţie?... 
Problema e că au arme la ei! Nu pot să mă pun cu nişte tipi 
care aţintesc armele spre mineee, Cavalerule!” 

Papa Dee era amărât deşi era clar că la ora asta toată 
lumea comutase pe Umma Nord. Mai mult ca sigur că 
lăsaseră şi televizoarele deoparte - numai ca să asculte 
sfârşitul aventurii din radio. 

„N-o să întrerupă nimic, Papa Dee. Îţi promit! Dă-mi-l 
pe idiotul ăla de Medici!” 

Câţiva călători întinşi pe parchet pufniră în râs. 
Polițistul care vorbise la celular se înroşi la faţă şi întinse 
degetul spre Cyrus: 

„O să-ţi mesteci dinţii cu gingiile, tipule! Cu fiecare 
clipă tot mai mulţi de-ai noştri împănează aeroportul ăsta!” 

Gloria îl strânse de mână pe Cyrus. „Nici tu nu eşti 
singur!” îi şopti. „Mesajul Fatimei a ajuns afară...” 

„Aici e idiotul ăla de Medici!” răsunară difuzoarele. 
„Ce vrei, Cyrus?” 

„Lângă mine sunt doi oameni. Edward O'Brien şi 
Gloria nu-ştiu-cum. Sunt vii şi merg pe picioarele lor. 
Întrebare: pentru câtă vreme de acum încolo?” 

O luă spre ieşire. Dan, soţul Gloriei se oprise pe 
culoar în faţa lor, îi făcu cu ochiul lui Cyrus şi începu să 
vorbească, grăbit, în mobil. Mai făcură şapte-opptaşi... 
Mişcările lui îi făceau pe poliţişti să se ridice, să alerge 
câţiva metri şi să se trântească din nou la pământ. Toată 
lumea asta din jur... i-o adusese Okazaki pe cap sau o 
scrisese Mihrab? 

„Dacă o să-ţi meargă rău, o să tragi?” întrebă 
Edward, oftând. 

Replicile lor fuseseră înregistrate de celular şi se 
auziseră în tot oraşul. 


„Bineînţeles că am să trag”. şopti Cyrus, tărăgănat. 
„Am să trag dacă nu mi se dă o maşină. Am să trag dacă n- 
o să mi se dea o blindată în care să aştepte Eric şi Patra. 
Am să trag dacă îi întrerupe cineva emisiunea lui Papa 
Dee. Aşa am să fac. Îmi pare rău”. 

Ajunsese în dreptul ieşirii. Încă puţin, şi traversada o 
să se termine! încă puţin şi Eric Welser o să muşte din 
ţărână! El era. Ceilalţi puteau să fie, sau nu. Nu contau, 
pentru că dacă el era, poate că erau şi ceilalţi, dar dacă el 
nu era, atunci nu mai era nimic. 

„Cyrus?” - vocea lui Medici suna plat. „Unde vrei să 
pleci? Lumea o să te sfâşie... în definitiv, eşti responsabil 
de epidemie...” 

Dar Cyrus: „Îmi dai blindata? Mi-l dai pe Eric? Dar pe 
Patra?” 

O femeie de serviciu ieşi dintr-o toaletă cu 
aspiratorul pornit, gata-gata să dea peste Cyrus. îl opri 
imediat şi duse mâna la gură, îngrozită pasămite, dar 
Cyrus îi auzi şoapta: „Încearcă să-l cruţi pe Eric, indiferent 
ce s-o întâmpla! Joseph e băgat şi el pe fir!” 

„Îi eliberezi pe cei doi?” întrebă Medici. 

Un singur pas îl mai despărţea pe Cyrus de ieşire. 
Privi în parcare. 

„Să-i întreb”. 

Gloria izbucni în râs şi-i strecură la ureche: 

„Vezi că o să se strângă o grămadă de lume în 
parcare!... Nu trebuie decât să te mişti repede, să ieşi 
dintre ei şi s-o iei spre Purani! Cineva, afară, programează 
o diversiune pe autostradă, în beneficiul tău...” 

Cyrus se uită la ceasul de deasupra intrării. Era 2.36. 
Se opinti în uşi, dar îşi aduse aminte că în germenii lui 
Okazaki, uşile culisau. Trase de ele. „Ascultă, Medici! O să 
le dau drumul celor doi când 

O să urc în blindată! După ce-i văd pe Patra şi pe Eric 
înăuntru, pricepi?” 

„Cum crezi”. 

„Încă ceva. Schimbul îl vom face la...” - privi în 
imaginile care 


I se descopereau în minte, pe rând, de parcă cineva i 
le pompa cu ţârâita. Mulţumesc, Okazaki! Chiar dacă o să 
mă doară atât de tare, mulțumesc! 

— Gloria avusese dreptate în legătură cu 
diversiunea... Nu-i rămase decât să-i strige lui Medici: 
„Schimbul îl vom face la 2.38 fix. Ai notat?” 

Medici tuşi mirat. Probabil că se uita şi el la ceas. 

„La 2.38 fix? Fie!... Mi se pare, sau eşti mai nesigur?” 

Nu era nesigur. 

„Vreau să-mi arăţi maşina ta blindată chiar acum”. 

„Cum vrei”. - vocea primarului era din ce în ce mai 
fermă. O să-i dea maşina, pe Patra şi pe Eric; o să-i ia 
ostaticii şi după aia o să aibă el grijă de Cyrus! O să-l facă 
una cu pământul. O să-l împuşte, o să-i dea foc, o să-l tragă 
pe roată şi o să-l spânzure. După aia o să-l treacă printr-un 
tocător de hârtie cu lamele boante. 

„Vezi maşina?” 

Ninsoarea încetase şi se făcuse un ger uscat. Un 
avion venea la aterizare dinspre ocean. 

„Vezi maşina, Cyrus?” - vocea lui Medici devenise 
mai neliniştită. 

„O văd”. 

Poliţiştii aprindeau şi stingeau farurile de parcă s-ar 
fi aflat pe autostradă, semnalizând să li se facă loc. Cyrus 
îmbrânci ostaticii spre mijlocul parcării. De acum, trebuia 
să calculeze perfect. Simţea că timpul se scurge prea 
repede şi se întreba dacă la mijloc nu era chimia 
Welserilor... Germenii lor care îi încetineau cronometrul 
biologic. O boare ameţitoare păru să-i învăluie ochii. 

„Vreau să-mi spui tot timpul cât e ceasul”. O rugă pe 
Gloria. 

„Vrei să fac pe secundarul?” 

lar Cyrus: „Da. Vreau să faci pe secundarul. Nu te 
supăra!” 

Gloria începu să numere. Fugger îşi ajustă paşii. Nu 
trebuia să ajungă prea repede în dreptul maşinii. Nu mai 
devreme de 2.38, fir-ar să fie de oră chimică! 

„Vreau să vorbesc cu Papa Dee”. ceru el. 


„Ce e, Cavalerule?” 

„Notezi un mesaj pentru mine?” 

DJ-ul nu-i răspunse decât după o pauză: 

„Am auzit că-ţi place Steve Vai. Nu vrei să asculți o 
baladă cu 

„Ba da”. tresări Cyrus recunoscând parola de la 
Okazaki - îl anunţa că în curând avea să primească un 
mesager. „Notezi mesajul meu?” 

„Spune-l!” 

„Dimineaţă la 8.30, vreau să mă anunti că trebuie s-o 
scannez pe Patra Nogales. O să trebuiască să-mi mai 
aminteşti că are un copil foarte important. Ai înţeles, Papa 
Dee?” reproduse el mesajul celuilalt. 

„În regulă. Te-am trecut pe lista din computer...” 

Cyrus răcni ca un animal rănit de moarte: 

„Nu în computer, fir-ar al dracului! Scrie pe hârtie!” 

„Hei! Ce naiba ai? De ce să nu..." 

„Scrie cu creionul pe hârtie, Papa! Şi mai scrie la 
sfârşit de tot că trebuie să arzi hârtia după ce-o să vorbeşti 
cu mine! Fă aşa şi nu mai pune întrebări!” 

„Cum vrei, Cyrus! Cum vrei!... Da' oricum ne-a auzit 
toată lumea...” 

„Mă crezi prost! Problema e dacă o să am eu 
suficiente... indicaţii mâine dimineaţă... Mă laşi să ascult 
Steve Vai, acum?” 

2.37. Ajunsese lângă blindată, mai-mai s-o atingă cu 
mâna. 

„Patra? Eric?” 

Văzu o mişcare pe bancheta din spate. Ca şi cum 
cineva ar fi agitat o batistă albă. Apoi, vocea lui Cheyenne: 

„Suntem aici, Cyrus. Am pierdut. Şi noi, şi tu!” 

Patra se prefăcea că se uită pe fereastră. Câteodată, 
făcea aceleaşi gesturi pe care le făcea Fatima. Poate că se 
contaminase de la ea. Sau poate că aşa funcționau ele în 
bucla asta. 

„Ţi i-am arătat pe Welseri, Cyrus”. spuse Medici. „Dă- 
ne ostaticii!” 

„Şi eu vă arăt ostaticii de vreo cinci minute. Tuturor”. 


Şoferul deschise n-a blindatei şi făcu un pas spre 
Cyrus. 

„Noi am respectat înţelegerea. Respect-o şi tu! Dă-le 
drumul!” 

„După ce plecaţi. Atunci o să le dau drumul!” 

Un Cadillac apăru în celălalt capăt al parcării. 
Conştiincioasă, Gloria continua să numere secundele. 25... 
24... 23... 22... Vântul era tăios. Cadillac-ul opri şi stinse 
farurile. 

Iar polițistul, cu voce scandată: „Eric o să-ţi pună un 
trailer de-a curmezişul drumului! Fă ce ştii ca să treci de el 
şi abandonează maşina la primul panou publicitar... E o 
reclamă la pastă de dinţi Sensodyne... Acolo o să vină să te 
ia un taxi! O să te scoată în...” polițistul se cutremură, 
privind la Cyrus cu ochii goi, „... o să te scoată în alt loc, 
dar nu ai de ales! Eric şi Mihrab sunt pe urmele tale şi tu 
trebuie să-ţi pierzi urma!” 

Cyrus îl împunse cu pistolul în piept, iar polițistul se 
dădu la o parte, privind în gol peste umărul lui. 13... 12... 
11... Steve Vai găsise o progresie superbă. Se asorta 
perfect cu vântul în rafale. Şi cu luminile îndepărtate ale 
Grantului. Şi cu ce făcea Cyrus. Şi cu situaţia în general. 

„Ai greşit când m-ai ucis, Eric! Dacă n-ai fi făcut-o, aş 
fi rămas doar cu ce ştiam eu. Glonţul tău m-a contaminat 
cu tine...” 

Eric înghiţi în sec. Parcă voia să schiţeze un zâmbet. 

Chiar atunci, poliţiştii îi smuciră pe ostatici. O rafală 
pârâi de pe acoperişul aeroportului, împroşcând botul 
maşinii. Cyrus dădu să tragă portiera, dar polițistul care îi 
vânduse pontul cu taxiul se trânti pe asfalt agăţându-se de 
ea cu amândouă mâinile. 

O talpă în frunte. Ce naiba plesnise? Faţa tipului sau 
gamba lui Cyrus? Avu impresia că îl izbeşte pumnul unui 
boxer de categorie grea şi gura i se umplu de un gust 
sărat. Parcă ar fi mestecat chewing-gum de peşte. Trânti 
portiera şi răsuci cheia în contact. Prin parbriz, o văzu pe 
Gloria ca prin ceaţă: întinsă pe asfalt, continua să numere 
pe degete. 4... 3... 


— Ce trebuie să fac? Ce dumnezeu trebuie să fac 
acum? - 1... O... 

OK! - îşi împreună ea degetul mare cu arătătorul. 

Să dispar! Să fug! Atâta mai rămăsese scris în 
germenii lui Okazaki. 

Maşina ţâşni, iar ferestrele înalte ale aeroportului 
alunecară în afara parbrizului. Cadillac-ul! Aprinzând 
farurile, demara, intrând în trena blindatei. Apoi, Cyrus îşi 
văzu celularul pâlpâind. 

„Mai eşti?...” - mai eşti pe fir? - asta dorea să 
întrebe. Bordul se umpluse cu stropi de sânge, ca 
împroşcaţi dintr-un aerograf cu tuş roşu. 

„Cavalerule!... Oraşul abia aşteaptă să audă 
continuarea sagăi tale...” 

Îi veni să vomite. Greaţa îi inunda gura cu valuri de 
salivă sărată... 

Sau nu era salivă? 

Se năpusti pe autostrada care ducea spre Grant de 
parcă s-ar fi înşurubat în puful din sute de perne sfâşiate. 
Vibraţia şasiului îi dezghioca carnea, gata să-l pulverizeze 
în habitaclul ăla nenorocit. Cyrus esenţial. Cyrus gata de 
strâns de pe parbriz cu o cârpă umedă. 

Şi Eric: „Cavalerul e plin de sânge, Papa Dee... Fir-ar 
să fie! Aş fi vrut să-l termin eu!” 

Nimeni nu auzi răspunsul lui Papa Dee: derapând, un 
camion se punea de-a curmezişul în faţa blindatei, blocând 
şoseaua. 

IISUS SE DĂDEA CU ROLELE, CHRISTIAN! 

TU NU-ŢI IEI PATINE? 

Asta scria pe flancul camionului. 

„Tipulc! mai faci dedicaţia aia, sau ce?” schimbă 
Papa Dee tonul. „[ii linia ocupată! Ai bani de virat la 
Umma Nord sau tu votezi...” 

Cyrus nu auzi sfârşitul întrebării. Eric ţipa la el, din 
spate: 

„Frânează odată! Frânează!... 

Săltase deasupra capului mâinile prinse în cătuşe. 
Cyrus apăsă cu toată puterea în frână. Blindata se răsuci 


n 


pe asfaltul acoperit cu polei. Văzu în retrovizoare doi inşi 
într-un Cadillac: o femeie în gallabia şi un spilcuit cu 
cărare într-o parte. 

Zblaam! - drept în CHRISTIAN! Cyrus izbi cu capul 
în parbriz şi volanul i se afundă în burtă. Acum o să verse! 

N-a apucat. 

„Şobolan  împuţit!” strigă bărbatul din spate, 
ridicându-se peste spătarul scaunului. Femeia de lângă el 
dori să-l împiedice, dar ceafa lui Cyrus păru că plesneşte. 
Lovi iar cu fruntea în parbriz. De ce naiba nu se spărgea 
odată geamul ăsta? De ce nu-i crăpa capul odată? 

Bărbatul îl izbi iar. 

„Il omori!” strigă femeia, iar Cyrus se gândi că 
hanoracul roşu îi venea perfect. În plus, mirosea a Sels 
Arctiques. „ÎL omori!” 

Eric îl plesni iarăşi, izbindu-l cu capul de parbriz şi 
Cyrus, buimac, reuşi să scoată seringa din buzunar. Din 
camion coborâră câţiva inşi care se repeziră spre 
portierele blindatei. Cadillac-ul oprise în spate, iar Mihrab 
alerga spre ei cu faldurile albastre fluturând în ninsoare. 

Eric dădu să-l mai izbească o dată, dar Fugger atât 
aştepta. Aştepta asta din flacoanele lui Okazaki. Aştepta 
asta de zece ani - din moleculele pe c. are le ascunsese în 
cele mai profunde straturi ale cortexului. Aştepta asta de 
când un Welser pronunţase pentru prima oară numele de 
Fugger! 

Eric se ridicase de pe banchetă, gata să dea lovitura 
de graţie. Acul unei seringi însă, e teribil de ascuţit. 
Pătrunde direct în inimă când e ghidat cumsecade. După 
aceea, nu trebuie decât să-l răsuceşti într-o parte şi în alta, 
după care laşi omul să se prăvălească, scuipând clăbuci 
roşii şi tresărind cu ochii larg deschişi. 

Ce  vânzoleală! Eric se prăvălise pe banchetă, 
zvâcnind, Cyrus demară în marşarier, Christian striga din 
Cadillac, cei din camion săriră în lături, iar Mihrab încercă 
să se agaţe de blindată. Nu reuşi, iar Cyrus ţâşni înainte, 
trecând la mustață de bara de protecţie a trăi lerului, într- 
o volbură de zăpadă. 


Sângele prinse să-i curgă gârlă pe bărbie. Preţ de o 
clipă îşi văzu în retrovizoare ochii privind în gol... Se 
cutremură, ca parcurs de un curent electric... ÎI ucisese pe 
Eric Welser! îl ucisese deşi... 

Te-am avut, Cyrus, se auzi vocea răguşită a celuilalt 

„M-ai avut, Joseph”. remarcă Fugger cu glas tare. 

„Ce-ai spus?” întrebă Patra, privindu-l cu ochii măriţi. 
„L-ai... l-ai ucis!” murmură Patra, aplecată asupra lui Eric. 

Cyrus făcu semn că nu. Nu minţea prea mult: 
avusese răbdare, pregătise noaptea asta, se prefăcuse că 
uitase tot - şi uite că până la urmă, Joseph Welser îşi 
ucisese fiul prin mâna lui! 

„L-ai ucis... Îţi spun că l-ai ucis...” 

„Eric doarme acum... Treci lângă mine! De acasă, am 
plecat împreună... Îţi aminteşti, nu? Cred că te ajută, nu?” 

N-avu curaj s-o privească. Ea se strecură pe scaunul 
din faţă, de parcă habar n-avea ce trebuie să facă. îl privi, 
buimacă. li recunoştea perfect trăsăturile. Dormise, 
mâncase, se certase şi făcuse sex cu acest om. În trupul lui 
însă, era celălalt. 

„Nu... pricep!” Stătea dreaptă şi îl scotocea cu ochii 
măriţi. „N-am vrut decât să... împac pe toată lumea, fir-ar 
să fie!” 

„Nu asta trebuia!” i-o reteză Cyrus şi acceleră. A fost 
odată ca niciodată, începu celălalt, un prinţ pe care îl 
chema Aijuna. Ucidea, distrugea, incendia, ştiind sigur că 
n-o să plătească pentru nimic. Chiar Krshna, despre care 
lumea spunea că este zeu, îl învățase că-şi poate permite 
orice dacă nu se gândea la fructele ce i se cuveneau de pe 
urma faptelor sale. Lucrurile se întâmplau, iâtr el nu 
trebuia decât să respecte rolul modest de articulaţie între 
cauză şi efect. 

Cyrus scoase pe rând două seringi din sacou şi le 
puse pe bord. 

Iar Patra: „Ce vrei să faci?” 

„Aş putea să te mint. Aş putea să zic că vreau să te 
adorm”. 

Patra aplecă faţa spre el, de parcă ar fi încercat să-i 


citească pe buze. O seringă pentru ea. O alta pentru 
copilul din uter. Patra desfăcu hanoracul şi-l trase peste 
cap. Se strâmbă: putoarea i se părea insuportabilă, dar n- 
avusese de ales - Eric o pusese să poarte un pulover 
nenorocit pentru că un antropolog venit din Groenlanda 
mută oricui nasul din loc. Aşeză hanoracul pe bancheta din 
spate, apoi se lăsă din nou pe spătar. 

„Sper că n-o să tremur, sau aşa ceva...” spuse. 

Cyrus îi făcu semn că nu. „Embrionul... Să-i găsesc o 
purtătoare?” întrebă. 

Patra clătină din cap. Apoi, zise: 

— am spus lui Eric că totul o să se termine prost. Tu 
nu-ţi aminteşti?” 

„Oh, îmi amintesc, fir-ar să fie... Ce vârstă precisă 
are embrionul? Asta n-am cum să ştiu...” 

„Are exact 41 de zile. E prea devreme?” 

„Cu numai o zi!” 

Pe marginea autostrăzii, apăru panoul publicitar 
pentru pastă de dinţi şi Cyrus opri. _ 

„Braţul”. ceru el cu voce înceată. Il părăseau 
puterile. Totul era s-o perforeze odată pe Patra cu 
substanţele alea. „Iţi promit că n-o să te doară”. 

Îi străpunse vena şi apăsă pistonul cu un gest brusc. 

„N-a durut de loc”. remarcă Patra şi trase cu ochiul 
în retrovizoare. 

Departe, în spate, se văzură mai multe perechi de 
faruri gonind pe autostradă. Patra dădu să râdă, dar căscă 
ochii, privind uluită ţa Cyrus. Se clătină. O altă pereche de 
faruri se văzu în faţă. 

Cyrus sună la Fatima. Declic. 

„Fă injecţia aia odată, Fatima! Fi sunt peste tot! Nu 
mai am ce să fac! Ai trimis mesajul afară, cum ţi-am spus?” 

„Am făcut-o!” 

Cyrus privi din nou în retrovizoare. De acum se 
vedeau şi girofarurile alergând de-a lungul autostrăzii. 

„Tu unde-ai ajuns?” întrebă Fatima deodată. 

„Sunt pe autostrada care duce de la Lefortovo la 
Grant! Fă injecţia, Fatima!” 


„Degeaba o fac dacă n-ai ajuns unde trebuie! Eu nu 
ştiu unde vine asta, Cyrus! Aici unde sunt eu nu există nici 
Lefortovo, nici Grant!” 

Patra se apucă de bord cu ambele mâini. Abia se mai 
ţinea în capul oaselor. Se auzi zăpada scârţâind. Un taxi 
trăgea lângă ei. 

„M-am dus unde mi-au spus mesagerii! M-am oprit 
acolo unde mi-au spus ei! Fă injecţia odată, Fatima!” 

„l-ai ascultat deci...” Preţ de câteva clipe păru să se 
sfătuiască cu cineva. Patra aproape că se prăbuşi pe 
banchetă. „Ce vezi lângă tine?” 

„Văd nenorocitele de girofaruri care se apropie... Văd 
nu ştiu câte maşini... Un panou care face reclamă la 
Sensodyne... Şi un taxi!” 

„Un taxi?! De la ce firmă?” 

Cyrus se zgâi pe fereastră. Abia vedea literele de pe 
portiera taxiului. Girofarurile se apropiau din ce în ce. 
Taxiul aprinse farurile de câteva ori la rând şi atunci, 
Cyrus citi pe portieră: <yMeridian! Firma se cheamă 
Meridian, Fatima!” 

„Meridian? E perfect! Ia-o pe Patra şi urcă în taxi, că 
o să fac injecţia! Ai ajuns unde trebuie, Cyrus Fugger!” 

Intermezzo: peste mai mulţi ani, am să mă întâlnesc 
cu Gloria în Bucureşti. O să se întâmple într-o seară de 
iarnă, pe Calea Victoriei şi o să ningă viscolit. E acolo un 
local care dă jazz, iar tu vei pândi din maşină, cu ochii tăi 
afurisiţi, aurii şi strălucitori şi ne vei urma doar după o 
bucată de vreme - cât să găseşti un loc liber, ferit de 
priviri. Numai că ochii - ochii tăi nu pot fi ascunși. 

Vei sta la o masă retrasă, cu privirea aţintită asupra 
mea. Pe vremea aia o să am mulţi bani, pentru că de-asta 
s-a născut Dietrich - ca să-mi dea şansa să câştig bani. lar 
Gloria o să fie mai împlinită, o să fie la fel de subliminală în 
conversaţie şi o să aibă ceva mai multe riduri la colţurile 
ochilor - întâlnirea noastră nu va întârzia mai mult de trei- 
patru ani. 

O să bem gin, ce altceva... Gin tonic. Gloria o să se 
uite la mine, zâmbind. Ferestrele cafenelei se vor zgâlțâi, 


bătute de crivățul specific Bucureştiului - oraşul construit 
alandala, în care vara e fierbinte de se topeşte asfaltul şi în 
care iarna e ger de crapă ţevile. E un oraş de-adevăratelea, 
pe cuvânt că există, dar altminteri, parcă nici n-ar fi acolo, 
ridicat între mlaştinile alea nenorocite... Se integrează 
perfect în peisaj câtă vreme nu anulează prin nimic 
anotimpurile şi fenomenele meteo. Vânturile vuiesc pe 
bulevarde de parcă ar cobori din defileuri, iar soarele îţi 
intră în ochi la amiază de parcă ai fi în plin deşert. 

Iar Gloria: „Ştiai că Andrei a făcut revelionul anului 
2000 acolo sus, la mine? Nici până acum n-am înţeles ce l- 
a făcut să urce la cabană... Dar a picat la ţanc! A fost omul 
potrivit la momentul potrivit!” 

Nu mai ştiam nimic de fratele meu. Se manifesta 
doar sub forma unei voci la un ştiu ce post de radio. 

„Andrei... s-a uitat şi el în computer cu voi?” 

„După ce ai plecat tu am... reconstruit cabana. Am 
deschis câteva dormitoare noi. Computerul l-am păstrat în 
camera mea”. 

„Pe Dan unde l-ai pus?” 

„Tot acolo. Adaugă şifonierul, lampa de gaz şi o sticlă 
de  Tanqueray! Ştii, am tendinţa să nu mai simt 
întâmplările trăite mai înainte; mi le amintesc, dar nu le 
mai simt... Din cauza asta pun bine tot soiul de lucruri. Ştii 
că mi-a plăcut de Andrei?” 

„Cât a stat la cabană?” 

TA plecat repede-repede. N-a fost nevoie să conserv 
niciun fetiş după el. Slavă domnului - simţeam cum mă 
transform în depozit!” 

Abia atunci, la Club 22, la ora 19.35, în 18 
decembrie, a recunoscut Gloria că îl menţinuse viu pe 
Enpivi... Viu, adică responsiv în computer, cum altfel... îl 
înlocuise cu Dan, cu ea însăşi, dar mai ales cu mine, astfel 
încât pentru Fatima, tot Enpivi să rămână interlocutorul ei. 

Iar fratele meu nu găsise alt loc unde să petreacă 
schimbarea mileniului decât la Vârful Omu... Cheful a fost 
nemaipomenit, iar Andrei era să moară în ziua următoare, 
sub avalanşe... 


Pe când el bea vin şi discuta cu ceilalţi turişti despre 
trupele româneşti de muzică, Gloria s-a retras în camera ei 
şi a deschis computerul. A stat în Internet până i s-au 
înroşit ochii. Şi, pe când Andrei dansa şi chefuia, Gloria a 
primit mesajul Fatimei. 

„Îţi aminteşti ultima noapte petrecută la mine?” mă 
va întreba Gloria. „Îţi aminteşti cum Cyrus, după ce a 
scăpat de la aeroport, deodată s-a trezit direct în oraş?... 
Nu ţi s-a părut că lipsea ceva din înlănţuirea 
întâmplărilor?” 

„Ba da. Am crezut însă că era ceva ce ţinea de... 
programarea lui Okazaki...” 

„Eh, întâmplările s-au consumat atunci, în noaptea pe 
care o ştii şi tu, însă veriga lipsă dintre fuga de la aeroport 
şi reîntoarcerea în oraş, a avut loc... la mine, după trei luni 
şi 23 de zile...” 

„Ah... Cum dumnezeu... 

„Noi credem într-un Dumnezeu mai mărunt!” mă 
întrerupse Gloria. „Unul pentru care timpul înseamnă doar 
cronologie, ordine şi înşiruire... Numai că Dumnezeu e cu 
adevărat fastuos: pentru el timpul e ca o bibliotecă, sau ca 
o bancă. Ai nevoie de o carte? O scoţi de unde se află şi o 
citeşti!” 

Am gustat din gin. 

„Nu te cred”. i-am spus. 

„Ba mă crezi. Sunt patru ani de când lucrezi cu 
Dietrich! N-am pretenţia să recunoşti ce şi cui vinzi şi ce 
nume poartă afacerile pe care le faceţi! Contează doar că 
Fatima mi-a trimis în noaptea de revelion un document 
care descria întâmplări petrecute aproape de cabana mea. 
A doua zi, întâmplările au avut loc ca atare, doar numele 
persoanelor se schimbaseră! Şi dacă mai ţin cont şi de 
persoana care l-a găzduit pe Fugger, ai să vezi de ce nu te 
cred când spui că nu mă crezi!” 

„Cine l-a găzduit pe Fugger?” 

„Scrie aici, de ce te prosteşti? Am transcris 
documentul pe colile astea! Poftim!” îmi întinse ea un vraf 
de hârtii îngălbenite. „Atunci, în 1 ianuarie, am încasat... 


n 

un desant chimic cu toţii: eu, Dan, Andrei, că altfel cum să 
se urmărească Cyrus şi ai lui prin văile muntelui meu? - iar 
germenii i-ai adus tu! Dar, despre asta, ştii mai multe decât 
oricine, că lângă tine a fumat Dietrich ţigări Sobrania! 

N-ai fumat şi tu cu el? Ia spune! Nu cumva, chiar şi 
acum, două personaje din Baabylon îşi transmit mesaje 
codificate prin cuvintele noastre?” 

„Nu!” am sperat eu că nu o mint şi m-am apucat să 
frunzăresc hârtiile. 

Andrei apăruse la cabană pe la ora cinci după- 
amiaza, plin de zăpadă şi de gheaţă, cu ochii duşi în fundul 
capului. Habar n-avea cum scăpase din vijelia care 
începuse în jurul prânzului. A încercat să intre în vorbă cu 
Dan, însă acesta nu l-a băgat în seamă şi atunci, fratele 
meu a azvârlit în zăpada din faţa cabanei sticla de 
Finlandia pe care o adusese ca s-o bea cu vechiul lui amic 
şi s-a alăturat chefului celorlalţi. 

Primul semn că Andrei a fost captat în calitate de 
gazdă s-a manifestat abia în dimineaţa de 1 ianuarie, pe 
când se pregătea să coboare la „loc în urbii”, după cum se 
exprima Fatima. Era nouă dimineaţa când fratele meu a 
simţit cum privirea i se împăienjeneşte, după care se 
cutremură scurt şi simţi o durere ascuţită în antebraţ, îşi 
suflecă puloverul şi zări pe piele un minuscul punct roşu, 
ca de injecție intravenoasă. 

Oare or şti să trimită pe cineva după mine? - se 
întrebase, privind cu ochi goi spre Gloria. Îngrijorată, ea îi 
trecu mâna prin faţa ochilor, dar Andrei nici nu clipi. Oare 
or şti să mă aducă înapoi? - se întrebă el, privind îngrijorat 
la lucrurile din jur de parcă nu ar fi ştiut cum să se mişte 
printre ele. 

La revelion, Andrei se împrietenise cu un ins ciudat 
care se chema Berril, un montaniard experimentat. Gloria, 
care primise mesaj de la Fatima în cursul nopţii, ştia deja 
care era rolul lui Berril şi îl pândea, aşteptând semnele 
care să certifice că i se atribuia rolul de gazdă, dar până să 
plece de la cabană, respectivele semne nu se 
manifestaseră. 


„Eram îngrijorată, pentru că ştiam sigur că printre 
noi se afla unul gata captat de Mihrab...” 

Tipul era un blond care umbla mai mult dezbrăcat, 
iar Gloria remarcase că ieşise din cabană în seara de 31 şi 
se uitase prin ceaţă undeva sub Vârful Ocolit, într-un loc în 
care teoretic n-avea pe cine să vadă, drumul fiind interzis 
iama. Gloria nu l-a mai urmărit atunci, însă el a rămas pe 
loc suficient timp ca să zărească silueta tremurată a lui 
Andrei. La un moment dat, Andrei alunecă şi se dusese la 
vale, dispărând în perdelele ninsorii care abia începea. Se 
întuneca deja aşa că Mihai răsuflă uşurat şi se întoarse 
relaxat în cabană... 

Abia după ce a parcurs mesajul Fatimei, şi-a dat 
Gloria seama ce iscodise blondul în pantaloni scurţi. 
Dimineaţa, a devenit evident că între cei doi funcţiona o 
relaţie conflictuală din momentul în care Andrei a rămas 
deodată cu ochii pironiţi la insul acela dezbrăcat: îl privea 
absent, mestecând sacadat, de parcă ar fi citit ceva ce rula 
doar prin faţa retinelor sale. La rândul lui, blondul privea 
la Andrei, urmărindu-i extrem de atent piciorul stâng, de 
parcă ar fi pândit un semn de recunoaştere. 

„Chiar atunci, fratele tău s-a ridicat şi şi-a masat 
glezna stângă, strângând pleoapele. Aflasem că se lovise 
când alunecase sub Vârful Ocolit, muntele de care vorbea 
Sebastiân A. în scrisoare... Eu l-am privit cu coada ochiului 
pe cel în pantaloni scurţi: pufnea, uitându-se cu ochii goi la 
fratele tău. Berril era încă inert. Îşi pregătea echipamentul 
pentru coborâre şi atât. Mă rog... L-am însoţit pe Andrei 
afară. Se pregătea să plece cu grosul grupului dar, am 
reuşit să-i strecor că trebuie să se grăbească astfel încât 
nu care cumva să nu fie la locul potrivit în clipa în care 
avea să aibă loc avalanşa. Cel cu pantalonii scurţi îl 
pândea dindărătul unui geam îngheţat şi, văzând că Andrei 
a pornit, s-a grăbit să plece după el”. 

Pe la zece şi jumătate, plecaseră deja cu toţii, 
respectând orarul scris de Fatima. Fuggerii şi Welserii 
erau găzduiţi de acum pe versanţi muntelui, bântuind noii 
lor operatori, privind cu ochi buimaci panorame bizare, 


necunoscute, simțind gerul şi vijelia cumplită care le 
biciuia feţele, departe de Baabylon, după cum îi 
comunicase Fatima lui... Enpivi. 

Abia pe la jumătatea coborârii, Berril se trezi că este 
invadat de... gânduri inexplicabile. Traseul era dificil, dar 
încă nu se petrecuse nimic deosebit. Cu toate astea, Berril 
se trezi că-şi spune că trebuie să-l scoată pe Andrei viu şi 
nevătămat de pe munte, indiferent de ce o să păţească el, 
Berril. Nu-şi dădu seama cum, dar pe când îşi spunea asta, 
văzu un interior japonez tradiţional. Întrebă pe cineva din 
apropiere dacă nu-l zărise cumva pe Andrei, după care se 
trezi că-şi examinează mânecile, în căutarea unui vultur 
auriu cu aripile desjacute. 

La scurt timp după aceea, Andrei s-a apropiat de el. 
Berril îl scotoci din cap până în picioare. Era din ce în ce 
mai mirat. Figura lui Andrei nu-i spunea nimic, abia dacă 
băuseră două-trei votci împreună şi, cu toate astea, el, 
Berril, trebuia să-l scoată pe Andrei viu şi nevătămat de pe 
munte! Cu orice preţ, de parcă însăşi viaţa lui Berril atârna 
de asta. 

„Transmite-le celorlalţi să lase zece metri distanţă 
unu' faţă de altu'...” îi spuse lui Andrei sfatul pe care i-l 
strecura cineva din acea încăpere cu tatami pe jos. îl 
cuprinse o linişte inexplicabilă de cum zise asta. „Şi mai 
spune-le să nu mai strige, că-i risc de avalanşă! 

Ştii de ce-ţi spun asta tocmai ţie, nu?” Andrei 
încuviinţă, buimac. „Vezi şi tu aceleaşi chestii ciudate pe 
care le văd şi eu?” 

„Nu ştiu... Eu văd un panou care face reclamă la 
Sensodyne şi un taxi”. 

„Ah... Eu văd o casă japoneză şi nişte computere care 
se cheamă... multicaih-un... Ține aproape de mine, frate!” 
încheie Berril, scuturând capul a neînțelegere şi reluă 
coborâşul. 

La scurt timp după aceea, au ajuns în dreptul unei 
săritori. Atunci i-a ajuns din urmă şi blondul care îl 
urmărise pe Andrei. Fără să-i pese de cei din jur care îşi 
aşteptau rândul să coboare, s-a repezit spre treptele 


săpate de Berril, strecurându-i lui Andrei, în trecere: 

„Mă înţelegi că n-am de ales... N-o să ajungi 
niciodată în taxiul ăla!”. 

Se cutremură discret când rosti asta şi emise un 
geamăt scurt, gutural, recepţionând imaginile unor locuri 
despre care nici el, nici Andrei, nici Berril nu ştiau unde se 
află... Simţeau doar că, toţi trei, privesc muntele şi vijelia 
în contul cuiva care trăia în acel oraş bizar. 

Deodată, întâmplările din Baabylon s-au revărsat în 
ziua de 1 ianuarie, pe muntele Kogaion... Se auzi un 
zgomot profund, ca de falii tectonice frecându-se cu 
lentoare, discret, făcându-i pe Andrei şi Mihai să se uite 
brusc în sus. Zăpada şiroi gros de pe stânci - se scurse 
precum o cascadă solidă, izbi fundul văioagei cu un bufnet 
înfundat, se umflă precum aburul dintr-o tigaie încinsă 
pusă sub un jet de apă rece şi se rostogoli huruind, 
acoperindu-i pe cei de pe săritoare într-o deflagraţie 
îngheţată. 

Avalanşa a luat trei persoane cu ea. Două dintre ele 
au reuşit să se elibereze, dar cea de-a treia, o femeie, a 
rămas îngropată în zăpadă. Instantaneu, Andrei, Berril şi 
tipul în pantaloni scurţi s-au repezit să vadă ce e de făcut, 
dirijaţi de germenii lui Okazaki. S-au apucat să sape cu 
braţele în zăpada pulver, sufocându-se, căutând-o pe 
femeia dispărută, de parcă ar fi fost obligaţi la o competiţie 
sui generis. La un moment dat, ajungând foarte aproape 
unul de celălalt, blondul îi suflă lui Andrei: 

„N-o să ajungi nici jos, nici la cabana aia nenorocită, 
Cyrus! Eşti în mâinile mele... E doar o chestiune de ore ca 
să termin cu tine o dată pentru totdeauna...” 

„Şi tu vezi autostrada aia?” 

Berril se strecură între ei şi îi privi cu ochi 
scăpărători. Îşi dădu seama însă că nu putea să-l sprijine 
pe Cyrus decât chemându-i pe ceilalţi lângă ei, să-i ajute la 
săpat. 

„Până la urmă, noi o să părăsim muntele acesta, 
Berril”, începu blondul, „dar tu vei rămâne să trăieşti, mai 
departe, aici! Nu vrei s-o faci în calitate de om extrem de 


bogat?” 

„Nu zău, Mihrab?!” pufni Berril. „Femeia asta luată de 
zăpadă... Patra e în ea, nu-i aşa?” 

Tipul în pantaloni scurţi mârâi ceva şi privi cu ochi 
goi la zăpada umflată şi grea, ca o blană gigantică, 
pândind deasupra lor. Scoase celularul şi se trezi tastând 
un număr de 28 de cifre. Se încordă ca un arc. Trebuia să 
facă ceva astfel încât mormanul acela uriaş de zăpadă să-l 
îngroape pe Cyrus dacă pe Patra nu reuşise s-o găsească. 

Îi trebuia un operator pentru acel morman de 
zăpadă. Se întoarse cu spatele la Berril şi tastă un mesaj în 
celular: Trebuie să-l duc sub grămada asta de zăpadă. O 
vedeți? - o privi, se simţi parcurs de un tremur discret şi 
realiză că imaginile se descărcau pe o autostradă, lângă un 
aeroport. Nu cred că Patra mai poate fi recuperată vie, iar 
moartă, n-o vom găsi mai devreme de aprilie. 

Andrei îi făcu semn lui Berril să nu-l scape pe blond 
din ochi şi începu să coboare. După mai puţin de o sută de 
metri, auzi un strigăt slab. Habar n-avea cum o chema pe 
cea pe care o căutau - ştia doar că cel ce privea prin ochii 
lui îi spunea Patra, dar lui Andrei îi era interzis să-i 
pronunţe numele. O auzi din nou cum strigă şi se strecură 
pe marginea unei viroage, de unde o văzu. 

E Patra! o recunoscu celălalt. Scoate-o odată de 
acolo! Altfel o pierzi din mână! 

Celălalt îi pompă lui Andrei cuvintele: cordelină şi 
asigurare, după care îi „aminti” cum se procedează. Andrei 
se cutremură, muşchii îi tresăriră ritmic şi, deodată o 
revăzu pe Patra... Era adormită în taxi, dar ceilalţi erau 
mult prea aproape de ei, undeva pe autostrada care ducea 
de la aeroport în oraş. Îngheţaseră parcă, gata-gata să 
coboare din maşinile lor. Nu-i ţinea în loc decât saltul în 
chimia care îi adusese aici, pe muntele scris de Okazaki. 

Andrei îl căută din priviri pe cel în pantaloni scurţi. 
Era suficient de departe, aşa că îi chemă pe ceilalţi şi o 
scoaseră pe femeie din viroagă. Chiar atunci, vijelia a 
reînceput, iar Andrei a povestit cum deodată a simţit că s- 
au schimbat mirosurile, semn că mesajul blondului 


ajunsese la Mihrab... Ninsoarea s-a întețit şi ea, iar 
celularele tuturor au pierdut semnalul. După o jumătate de 
oră de mers chinuit, constatând că nu mai aveau pe unde 
cobori din pricina zăpezii prea adânci, Berril a întors 
grupul din drum, încercând să-i ducă pe toţi înapoi la 
cabană. 

Abia acum însă, când hotărâseră să se întoarcă, 
Andrei îl recunoscu în Berril pe farmacistul care îl 
injectase în laboratorul din 

Shimonoseki eu zece ore în urmă. Şi se întrebă dacă 
operatorul de jos nu putea să programeze la fel de uşor o 
altă avalanşă sau un lunecuş de câteva sute de metri, după 
cum făcuse şi ieri după-amiaza. 

Viscolul se înteţi, iar aerul se umplu de vuiet, dar 
Berril a reuşit să evite maldărul de zăpadă care, într- 
adevăr, a prins să curgă în şuvoaie ucigătoare. După două 
ore de urcuş prin ger şi furtună, Berril i-a dus pe toţi 
înapoi la cabană, unde Gloria aştepta cu sufletul la gură. 
Blondul în pantaloni scurţi a ajuns primul, obosit şi 
buimac, încă urmărindu-l pe Andrei cu ochi lucitori, dar 
când Andrei a ajuns şi el, inoculul din Baabylon se dilua 
deja... Simţea cum taxiul pe care îl tot văzuse de câteva 
ore încoace, se pusese în mişcare, debuşând deodată în 
oraşul pe care începuse deja să şi-l amintească, vag. 

„Asta e veriga lipsă din întâmplările pe care le 
ştiai...” a încheiat Gloria. „Mă crezi, nu?” 

„Bineînţeles! Numai cine crede în Baabylon există cu 
adevărat”. 

„Ai zis o tâmpenie. Oricum, Baabylon, îţi rămâne ţie! 
Şi acelui domn care te plăteşte. Spălaţi-vă pe cap cu el! 
Am obosit. Fatima m-a înnebunit în noaptea aia în care mi- 
a povestit ce se va întâmpla în ziua următoare... Se întreba 
dacă Mihrab nu acţiona, de fapt, în contul celor de afară? 
Poate chiar în contul lui Enpivi... Dar, dumnezeule, lansa 
ea în reţea, tu ştii bine, Enpivi, care a fost adevăratul meu 
rol în toată povestea! Tu ştii bine că l-am acceptat numai şi 
numai ca să citeşti şi tu aceste lucruri şi să-mi spui dacă 
oraşul în care trăiesc există, şi în ce fel există el. Iar acum, 


iată că mă trezesc cum mă întreb: dacă, de fapt, l-ai creat 
chiar tu? Dacă de tine trebuie să-mi fie cel mai frică? Uite, 
îţi spun ce se va petrece mâine, lângă cabana ta, când 
Cyrus va încerca să scape de urmăritorii lui! Mâine vei 
avea confirmarea că nu te mint şi că, şi tu faci parte din 
poveste! De ce nu-mi dai răspuns? Tu ai făcut oraşul ăsta? 
Dacă da, tu m-ai făcut şi pe mine? Şi dacă m-ai scris pe 
mine, Fatima Axelrod, de ce m-ai lăsat să-mi pun întrebări 
după întrebări când tu ştiai răspunsul tot timpul? Asta tot 
scria ecranul ăla, cristalele alea lichide, semnele alea în 
formă de litere după care umblase, luni de zile, Enpivi...” 

„Oh, dar o urai pe femeia aceea!” 

„Asta o să ţi-o spună el, că ştie tot!” o să-mi zică 
Gloria şi o să mi te arate înainte să schimbe vorba, abrupt, 
că doar asta voiam amândoi: „N-ai chef să mai facem 
chestia aia?” 

Ne-am aplecat peste masă, fiindcă la Club 22 au 
mese tare înguste... Cât să ne simţim răsuflările. Miroseam 
amândoi a gin tonic. Chick Correa cânta Vulcan Words. Se 
auzeau conversații în şoaptă şi clinchete de pahare. 

Aşadar, am rămas doar aşa, aproape lipiţi, câteva 
secunde, cât să ne analizăm aromele fără să finalizăm - ea 
mirosea a Sonia Rickyel, iar eu a Drakkar Noir - şi am 
zâmbit: măcar pentru câteva clipe şi tot ieşisem din 
tabelele tale. 

„Patra, Patra...” i-am spus. „Fără Dan prin apropiere, 
n-are niciun şarm”. 

„Cyrus, Cyrus... tocmai ai spus o minciună! Te-ai 
jucat cu focul, şi uite unde ai ajuns! într-un local pe Calea 
Victoriei. Bei gin tonic. ii în mână un document despre o 
avalanşă petrecută lângă Vârful Omu... Cui îi foloseşte?” 

* 


Zgribulit şi buimac, Cyrus ieşi din magazinul lui Wou 
şi o potrivi pe Patra în spinare. Când să pornească, i s-a 
părut că doi tipi se apropie de el mai repede decât ar fi 
trebuit. O luă pe o intrare îngustă, pe sub nişte rufe întinse 
la uscat. Din câțiva paşi se trezi pe un teren viran. Privi 
înapoi. Tipii ăia doi nu se vedeau... 


Se strecură pe lângă un perete. Mirosea a bere 
trezită. Ba nu. Aici urinase cineva care băuse bere trezită. 
Se vedea urma lichidă, îngheţată pe peretele scorojit, ca o 
umbră fără obiect rămasă pe zidurile Hiroshimei. 

Traversă o curte interioară. O femeie între două 
vârste trăgea cu ochiul după el de la o fereastră coşcovită. 
Era o portoricană care îi făcea semne, fir-ar să fie! El căra 
o moartă în spate, iar tipa aia pusese lui picior pe pervaz şi 
îşi trecea degetele de-a lungul coapsei, privind ţintă la 
Fugger. 

Cyrus intră cu Patra cu tot într-un gang cenuşiu. Nu- 
şi amintea cum ajunsese în magazinul lui Wou... ţinea 
minte doar că-i era cumplit de frig şi că reuşise să scape 
de Eric... Fusese gata-gata să fie prins într-o avalanşă, 
fusese cât pe ce să îngheţe de vreo două ori, scăpase dintr- 
un alunecuş de vreo douăzeci de metri - dar Welserii îi 
pierduseră urma! Trimiseseră pe cineva după el, dar Cyrus 
se descurcase în ultima clipă, şoferul taxiului reuşise să 
sune la Fatima ca să se pună odată în mişcare” după cum 
scria în germenii lui Okazaki. 

„Rahat!”  pufni Cyrus după ce se obişnui cu 
întunericul. Se opri să-şi sufle în palmele făcute căuş. 
Mâinile încă îi erau îngheţate. Omul lui Mihrab... Urcase şi 
el din locurile acelea din care îl adusese înapoi telefonul 
şoferului? 

Cyrus privi la treptele înalte. Urcă primele două 
etaje, târând-o pe Patra în spinare. Se opri să-şi tragă 
sufletul şi se sprijini de balustrada ruginită. Nenorocitele 
alea de scări miroseau a rahat îngheţat. La mai puţin de 
100 de metri în linie dreaptă era pizzeria lui Michael 
Richthofen. Acolo era cald şi mirosea a semipreparate 
proaspăt scoase din cuptor. 

Continuă să urce. La următorul etaj descoperi o uşă 
pe jumătate sfărâmată. O aşeză pe Patra pe podea şi 
sparse uşa cu umărul. O apucă pe Patra de glezne şi o târi 
în apartamentul părăsit, păşind printre plăci de faianţă 
azvârlite pe jos alandala. Intră în camera următoare. Găsi 
un dulap cu balamalele ruginite, acoperite cu mucegai 


verzui. 

Îl deschise, îngenunche şi o înghesui pe Patra 
înăuntru. Verifică parametri din multicath, buteliile cu 
oxigen şi fiolele cu neurotransmiţători. Le-a cuplat la 
multicath apoi a scotocit în buzunare după senzorii de 
cuplare la reţea. Îi răspândi peste tot prin apartament şi se 
apucă să caute un telefon. 

Îl găsi în bucătăria înţesată cu veselă spartă şi 
tacâmuri crăpate. 

Cuplă senzorii la aparatul telefonic. Dădu drumul 
robinetelor şi lăsă să curgă apa plină de mâl, luă o mână 
din noroiul adunat pe fundul chiuvetei, se întoarse în 
camera în care o lăsase pe Patra şi stropi cu noroi senzorii 
şi firele înguste, după care aruncă deasupra bucățele de 
hârtie şi scame. Apoi, desfăşură peste toată tehnica aia un 
covor ferfeniţi t pe care îl aduse din dormitor. Făcu încă un 
drum în bucătărie, mai luă nişte mâl şi mânji covorul până 
îl transformă într-un preş de şters picioarele. Se învârti 
prin apartament încoace şi încolo înainte să găsească un 
vraf de sticle sparte sub chiuveta de la baie; le făcu 
ţăndări,  azvârli cioburile la întâmplare pe urzeala 
putrezită, şi se plimbă într-o parte şi în alta, tropăind, 
răspândind mizeria încoace şi încolo. 

Se opri. Aprinse o ţigară. Acum ar fi băut un gin, din 
cel la care îl invitase Shabba. Se uită în jur. 

Uşa şifonierului era deschisă, multicathul susura 
liniştitor, iar Patra respira potolit. Aparatul o respiră 
corect, gândi celălalt, gata-gata să-l facă pe Cyrus să se 
răsucească şi s-o privească atent. 

Dar el s-a prefăcut că inspectează încăperea până ce 
dorinţa de a o privi i se şterse. Şi-o amintea cum ieşea 
dintr-un lift, într-un hol luminos unde se afla multă lume. 
El, Cyrus, stătea de vorbă cu doi tipi şi sufla fumul de 
ţigară spre ea. 

Oh, era din altă buclă! pufnind, Cyrus se duse în 
dormitor şi scotoci până ce găsi opătură dezurzită. O aduse 
şi acoperi cu el trupul femeii... ucise? încă avea un cord 
care bătea şi plămâni care respirau. Moartă fiind, putea să 


se îmbolnăvească. Totuşi. 

Trânti uşa dulapului şi ieşi. Avu grijă să pună mucul 
de ţigară în buzunar. Dacă veneau oamenii lui Mihrab? 
Dacă găseau chiştocul şi se apucau să-i descompună saliva 
absorbită în filtru? L-ar fi putut citi. 

Mda. N-avea de ce să se întoarcă aici mai devreme de 
4 ore. Acum o să vadă ce era cu mesajul pe care şi-l lăsase 
în căsuţa poştală de la aeroport. Şi-l trimisese chiar el? 
Dacă da, când o făcuse? 

Cobori un etaj, gândindu-se care era cel mai scurt 
drum până la aeroport. Apoi se sprijini de balustradă. 

Dumnezeule, dar abia am scăpat de la aeroport! Nu 
trebuia să iau nicio scrisoare de acolo! 

Cobori mai departe, incapabil să nu se gândească la 
scrisoarea pe care simţea că trebuie să se ducă s-o ia de la 
aeroport, deşi îşi amintea bine de tot că primise toate 
scrisorile şi toate mesajele de care avea nevoie... 

O să-l sune pe Okazaki cât de curând. Şi o să ia 
adresa celor de pe munte, o să le spargă căsuţa de e-mail 
şi o să vadă cât de mult le spusese Fatima... înţelesese că 
frigul pe care încă îl simţea în oase nu putea să provină 
decât din bucla lor. 

x 

„Bine”. Ochii lui Mihrab puteau să zâmbească 
îndărătul faldurilor albastre că tot nu-ţi dădeai seama. Se 
întoarse către unul dintre tipii care o însoțeau şi-i făcu 
semn discret cu degetele - un semn franțuzesc, după cum 
simţi, uluită. „la adă tu camionul 'neoa! Repede!” 

Mihrab tresări: cum naiba vorbea? N-apucă să mai 
reflecteze la asta. Bărbatul se strecură pe uşa coşcovită a 
apartamentului părăsit. Se străduia să păşească cât mai 
încet pe treptele putrede din hol, dar zgomotul se auzea ca 
dracu' în toată clădirea. Martha se învârtea pe lângă 
trupul Patrei Nogales de parcă i-ar fi fost frică să nu se 
descompună. 

„Stai liniştită! Nu păţeşte nimic. Joseph zice că Cyrus 
ar fi în stare s-o ţină în viaţă doar cu apă chioară”. 

„Ah... Eşti sigură că-i greal” schimbă Martha vorba. 


„Este. Sigur”. Mihrab râse şi simţi nevoia să dea 
feregeaua la o parte, ca să facă cu ochiul. „Bine că am 
reuşit să ne ţinem după Cyrus! Pentru asta, casa Welser 
trebuie să-ţi mulţumească, nu?” Se întoarse către ceilalţi, 
cu o mână pe şold. „Daţi-i bice!” 

Cuvintele astea!... Cuvintele şi gesturile! - încremeni 
Mihrab. Cyrus a schimbat iarăşi operatorul! 

O apucară pe Patra de mâini şi de picioare şi o 
aşezară pe o pânză întinsă pe duşumea. Micropompele 
bâzâiau ritmic, injectând-o, dar traseul EEG rămăsese plat 
tot timpul de când o găsiseră. Mihrab oftă îngrijorată, îşi 
împreună mâinile şi făcu temenele, discret, în faţa 
multicathului - îl atinse de parcă ar fi fost o ofrandă şi 
duse palma la inimă. 

„Să mergem!” le făcu semn celorlalţi. 

leşiră pe culoarul întunecos, cu pereţi scorojiţi. 
Martha clipi mai des. Mai avea ceva de rezolvat. 

„Mihrab!...” o chemă şi scoase din buzunar flaconul 
de la Eric. „E pentru tine. Din partea lui Christian”. 

Tuarega se opri pe culoar. „Din partea lui Christian 
sau a lui Eric?” 

„N-are importanţă”. spuse gura Marthei înainte ca ea 
să gândească ceva, iar Mihrab îşi dezveli antebraţul uscat. 
Avea o flexulă verde fixată în venă, cu o semilună aurie 
încrustată pe căpăcel. Se zgâi, atentă, în ochii căprui ai 
Marthei. Aproape că nu-i venea să creadă. Nici chiar ei. 

„Prin Martha, sau Fatima?” se clătină tuarega. 

„De parcă mai ştie careva cine care e în oraşul 
ăsta...” făcu Martha. „Oricum, e doar un dar”. 

Iar Mihrab: „Am mai primit unul asemănător aseară. 
Poftim!” zise ea şi întinse antebraţul spre Martha. „Sper să 
fie un dar plăcut lui Allah!” 

„N-ai spaimă?” se interesă Martha, fixând seringa în 
flexulă. 

Tuarega îngheţă auzind cuvintele Marthei. Unde îi 
inoculase Cyrus? În cine? 

Martha o injectă cu un gest brusc. Mihrab se scutură. 
Palmele ce îi ieşeau de sub djellaba se acoperiră brusc cu 


broboane de transpiraţie. Murmură o incantaţie surdă. 

Jach Allah! îmi place! Zău că-mi place... ţine tu scula 
asta, câtă vreme cobor să văd dacă pândeşte careva...” O 
luă grăbită pe scări şi, ajunsă jos se aplecă, trecând pe sub 
nişte cabluri căzute. Faldurile djellaballei i se târau prin 
noroiul de pe coridor. Doamne, cum mirosea gangul ăsta! 

Se uită într-o parte şi în alta şi le făcu semn să 
coboare. 

„Mergem la BBB?” întrebă Martha, umezindu-şi 
buzele. 

„Glumeşti? Cu ea în spate? Cu lumea aia zbuciumată 
strânsă acolo?” zise Mihrab, scoțând pieptul înainte, fără 
să se poată stăpâni. 

Pricepu că Cyrus alesese o femeie ca operator, o 
femeie mai degrabă voluptuoasă, dar presimţi că n-avea 
cum să ajungă iarăşi la ea înainte de sfârşitul traversadei. 

Cyrus dădu să tragă uşa - numai că uşa culisa, 
precum cele japoneze. Nu se miră... Oferise Baabylon spre 
creaţie lui Okazaki, iar el îşi făcuse treaba ca un japonez. Îi 
făcu semn Fatimei să se aşeze lângă computer. Computerul 
care, obligatoriu, conţinea Cel mai înalt Turn din 
Baabylon... 

Fatima se prăbuşi în scaun. „Şi acu'?” îl întrebă. 

Cyrus deschise computerul. Abia atunci văzu că 
cineva mutase urna de pe locul în care o lăsase aseară. Îi 
deşurubă capacul. Nu mai găsi decât câteva firimituri din 
cenuşa lui Sebastiân A. - până şi pe-asta o săltaseră deşi n- 
o să-i ajute la nimic. 

Cyrus lăsă baltă urna şi se grăbi să se uite în 
computer. Pe aleea ce ducea spre Dilute Nation Alt. 
ningea, iar copacii copiaţi din tabloul lui Palmer îşi 
pierduseră frunzele şi florile exuberante din crengi. Cyrus 
n-a mai fost aici de 19 ore, 14 minute şi 24 de secunde... 
Cyrus n-a mai fost aici de... - afişa un icon minuscul. 

Ohh... Sebastiân fusese mereu cu ochii pe el. Era tot 
ce mai putuse să facă! Să-l urmărească din computer şi să- 
şi dea cu pumnii în cap, fără să poată afla cât din el însuşi 


rămăsese Sebastiân A. Corn. 

lar Cyrus: „Ai lucrat pentru Welseri, pentru Mihrab, 
sau te-a interesat doar rolul de operator pentru... lumea 
din jurul acelui munte?” 

„Află singur, Cyrus!... 

„Ce să mai aflu?... La restaurant nu mi-ai dat niciun 
avertisment... Joseph era gata să mă ucidă, iar tu n-ai scos 
o vorbă!” 

„Nu ştiam că Joseph e dispus să ucidă... trupul fiului 
său! De ce s-o facă? Pentru un oraş care nu figurează pe 
nicio hartă?” 

„Doar nu crezi că merita să imaginez epidemia 
pentru un oraş care apare în hărţi!” 

„Of,  Cyrus!... Nimeni n-a auzit de febra 
angiomatoasă! Nu există nicăieri, înţelegi? Enpivi a căutat- 
o în toată reţeaua şi n-a găsit-o!” 

„Enpivi a murit!” şopti Cyrus şi, discret, făcu semnul 
crucii cu degetele împreunate, după cum era obiceiul 
acolo, pe munte... Enpivi a murit şi nu mai e pe munte, că 
eu de acolo mă întorc! Lucrurile sunt mai încurcate decât 
crezi, Fatima! Cei de pe munte reprezintă alte interese 
decât ale Welserilor sau ale Fuggerilor şi te mint! Iar febra 
angiomatoasă există, e creaţia mea şi a lui Eric! De ani de 
zile ne pândeam unul pe celălalt cu boala asta...” 

„Excelent!... Tu şi Eric aţi făcut o epidemie! Sunteţi 
straşnici, sunteţi cei mai straşnicil...” 

lar Cyrus: „Pot să-ţi dovedesc, Fatima... Ai fost 
operatoarea celor din lumea lui Enpivi, dar asta nu 
înseamnă că ştii tot!” 

„Cât ştiu, mi-ajunge! Nu sunt tovarăşa celor de pe 
munte, da’ ştiu bine că eşti în mâinile a/tora Nu-i pot arăta 
cu degetul, nu ştiu pe unde se pitesc, da' ştiu că Cyrus 
Fugger şi Eric Welser fac ceea ce vor alţii să facă!... A 
declanşat Cyrus Fugger o epidemie? înseamnă că au 
plănuit-o alţii! A vrut Eric Welser să-şi... transcrie copilul 
ca să creeze alt Baabylon? L-a pus jigodia aia de taică-său! 

Sau Nogales, bătrânul! Sau cine ştie cine, care ne 
pândeşte! Suntem moroii lor, pricepi? Ne mută de colo- 

colo! Ne fac să credem că punem la cale epidemii. îl fac pe 
Medici să-şi imagineze că e primar, iar pe noi, ceilalţi, că l- 
am ales... Ne imaginăm că bem apă, că mâncăm şi că 
facem copii - din cauză că aşa ne programează operatorii 
lor! Nu mai fi atât de prost încât să crezi că tu ai puso 
epidemie în mişcare... L-am cercetat pe Okazaki!” răbufni 
Fatima. „Nu e decât un impostor! îl plăteşte Yakuza, dacă 
vrei să ştii! îl plăteşte Yakuza transcrisă aici, ca să te 
stoarcă de bani care au circulaţie numai în băncile noastre, 
pentru nişte antibiotice false şi pentru nişte culturi 
microbiene care nu există decât aici, în acest oraş, dacă 
oraş o fi! Yakuza ştie bine câţi bani ai! Şi la fel ştiu şi cei de 
afară! Yakuza de aici, cei de afară, Okazaki, BBB şi Joseph 
- se folosesc cu toţii de tine! Dacă nu mă crezi, citeşte-te, 
Cyrus!” 

„O să-ți dau dovada!” zise el brusc, ridică telefonul şi 
sună la Okazaki. Depărtă receptorul, astfel încât Fatima să 
audă convorbirea. Declic. 

„Cyrus sunt...” 

„Oh, Tylus san! Te-ai întols?” 

Se întorsese, bineînţeles! Fusese într-o ţară chimică, 
dar iată-l înapoi, viu şi nevătămat! Se ascunsese în 
subsolul lui Sebastiân A. - singurul loc în care Mihrab n- 
avea cum să-l caute. Încă. 

„Ai primit telefonul meu azi-noapte?” 

„Da. Mi-ela teamă că n-o să ieşi niciodată din buclă”. 
Okazaki îşi drese vocea. „Mi-ela teamă că n-o să coboli din 
vijelia aia... Dai acum, că ai ieşit, nu te aşteaptă o lealitate 
comodă...” 

„De ce nu? Azi-noapte l-am ucis pe Eric!” - Cyrus 
făcu iar semnul crucii, discret, din arătător. Okazaki tăcea. 
Bea ceai, pentru că sorbitura zgomotoasă - semn japonez 
de bună creştere - se auzi până la Cyrus. 

„Te olă e la tine, Tylus san?” 

„E 8.20 seara. Timpul e la locul lui, fii sigur!” 

„Timpul o fi! Dai luclulile, nu!... La mine aiţi n-a mulit 
niţi un Clic...” 

„Okazaki!” i-o reteză Cyrus. „Nu uita că Eric are un 

trup de împrumut acum 

„Oh, aşa mi-am spus şi eu... Că i-ai luat locul în toate 
tele şi că i-ai pieldut până şi ulma gelmenilol acolo pe 
munte... Numai că sunt semne cale nu înşală. Ştiam te 
dlumuli ai, că doal eu le-am sclis, cu saltuli de lezelvă cu 
tot!... Te-am pândit. Te-am văzut cum alăti. Pe ulmă m-am 
dus să-l văd pe Clic... Şi l-am văzut cu ochii mei. Iți spun că 
n-a mulit... E viu şi îl văd chial acum. Sunt ascuns într-un 
subsol din Shimonoseki... Ştii la tine...” făcu Okazaki, 
jenat. 

„La Sebastiân”. se cutremură Cyrus şi se uită în 
computerul la care lucrase Sebastiân şi la urna lui cu 
cenuşă. Putea să le atingă cu mâna. 

„Chial la Sebastián în subsol. Şi mă uit la Clic - dă o 
dezminţile la TV, pe canalul de stili... E în dilect. Ţică BBB 
n-ale nicio legătulă cu epidemia. E şi Patla cu el... Nu ştiu 
cum de-am scăpat-o din mână, că o văd acum alătuli de el 
dup şi suflet!” 

„Aha... Ce zi e la tine?” 

„Cum, te zi? 25 deţemblie... Clăţiunul, pe stilul 
vostlu...” 

„Eşti sigur?” 

„Bineînţeles... De te întlebi? La tine te zi e?” 

„Tot Crăciunul...” era gata-gata să-i spună că şi el se 
afla în subsolul lui Sebastiân, şi că azi-noapte stătuse de 
vorbă cu un Eric care acum trăia ziua de 24 decembrie sau 
de 1 ianuarie. Fir-ar să fie, dar câţi erau? 

„Te să-ţi zic, Tylus san? Ai timp să te ţitesti? Fă-o, 
până nu înnebuneşti de tot!... N-o să mai ştii niţi cum te 
cheamă...” 

„Eşti sigur că cel care te-a sunat aseară sunt tot eu?” 

„Ţi-aş pune înledzistlalea, dai n-ale să te convingă. 
Ştii deţe”. 

Cyrus înţepeni cu telefonul în mână. Căută ţigările. 
Aprinse una. Tutunul ardea şi ustura ca de obicei. Numai 
volutele fumului se diluau mai lent, sub forma unor fuioare 
spiralate - urmă a schizofrenicului de Okazaki. 

Fatima deschisese televizorul şi baleia după Eric 


dând dezminţirile. Însă, canalul de ştiri dădea informaţii 
numai despre extinderea epidemiei - cuprinsese şi nordul 
Africii - iar speakerul aminti la un moment dat că Eric 
Welser fusese ucis cu o noapte în urmă. 

„Dumnezeule!” exclamă Okazaki, auzind ştirile pe 
care le găsise Fatima „Ţiteste-te, nu mai pielde timpul!” 

„Ascultă! Sună acasă la mine şi vezi cinecţi 
răspunde!” 

„Cum să sun la tine? Telefonul tău e ulmălit! Mihlab 
mi-ai lua ulma... înţeledze că te-am văzut cu ochii mei!” 

„Unde eram şi ce făceam?” 

„Te ascundeai într-un gang în spatele magazinului lui 
Wou...” 

„Şi nu căram nimic?” 

„Fudzeai de oamenii lui Mihlab, te să caii?... Ai 
înnebunit, sau te naiba ai?” izbucni Okazaki. „Volbesc cu 
tine acum, nu? Cledeam că tu eşti țel din olasul pe cale îl 
văd eu... Hei! Opleste-te! Pield şi eu lodzica...” 

„Okazaki!” scrâşni Cyrus. „Tu ai scris întâmplările 
astea... Tu le-ai încurcat aşa? Tu ai vrut ca lucrurile să iasă 
astfel?” 

Iar farmacistul, pufnind: „Eu ţi-am dat o glămadă de 
lumi ca să câştidzi! Şi o glămadă de lumi ca să te salvezi! 
Acum, ţiteste-te odată!” 

li trânti telefonul în nas, contrar bunelor lui maniere. 

„Ai vrut dovada! Ai găsit-o!” îi spuse Fatima şi închise 
televizorul. „Unde dumnezeu crezi că suntem acum? în ce 
casă? Pe ce stradă? în ce oraş? Şi cu cine vorbim? îmi vine 
să pun mâna pe tine ca să văd că exişti, dar sunt sigură că 
până şi asta au programat: ce trebuie să simtă pielea 
mea!” 

Cyrus nu răspunse. Scoase din geanta metalică 
flacoanele ce îi purtau numele şi pe cel cu Arduvan sodic 
garantat pentru Cyrus Fugger. Apoi cuplă multicath-ul de 
la Okazaki la computerul lui Sebastiân. Îşi aminti că în 
timpul transferului nu era în stare să facă nimic - că o să 
zacă, înspăimântat, incapabil să se apere sau să se pună la 
adăpost. 


„De banii ăia pe care ţi-i dau Welserii, trebuie să mă 
şi ucizi cumva?” o întrebă pe Fatima. 

„Crezi că m-ar ajuta să aflu mai mult?” 

Cyrus îşi făcu injecţiile. Oricum, n-avea de ales dacă 
voia să-şi amintească absolut tot - iar dacă nu-şi amintea, 
era ca şi mort. 

* 

Era ora 9.00 când Cyrus se strecură pe furiş în Dilute 
Nation Alt., deschizând uşă după uşă. Pătrunse în aşa-zisul 
fumoar - acolo cuplase senzorii din apartamentul părăsit în 
care o ascunsese pe Patra Nogales. 

Se auzi scârţâitul unei podele şi nişte gâfâieli. Apoi, 
cineva înjură în spaniolă. 

„Patra”. şopti Cyrus, înciudat. „Au găsit-o! Acum o 
saltă...” 

Fatima se aşeză în spatele lui şi se zgâi în computer. 

În fumoar, lângă o lampă de Murano, se afla un 
telefon de care Cyrus agăţase un icon pe care scria 
AUDIO. Puse mouse-ul pe el. Clic! 

Soundblasterul se umplu de zgomote. Se auzeau mai 
mulţi oameni - paşii lor forfoteau pe podeaua care 
scârţâia. 

„Eşti sigură că-i grea? „se auzi vocea sigură a unei 
femei. Cyrus privi cu coada ochiului la Fatima. Nici nu 
tresărise. „Ce e?” întrebă ea, dar Cyrus îi puse degetul pe 
buze. „Este. Sigur e grea”. Urmă o pauză în care se auzi 
respiraţia grea a unor bărbaţi. „Bine că am reuşit să-l filăm 
pe Cyrus... „reluă vocea lui Mihrab, guturală. Se auzi 
fâşâitul gros al dejellabalei. „Coborâm?” 

O uşă scârţâi. Se auzi din nou Martha. Vorbea în 
şoaptă: „Mihrab!... Asta e pentru tine. Din partea lui 
Christian. „Din partea lui Christian? Sau a lui Eric? „N-are 
importanţă”. 

Urmă o pauză. Cineva icnea din greu. Se auzi 
scârţâitul podelei. „Prin Martha, sau Fatima? „întrebă 
tuarega într-un târziu. „N-are importanţă. E un dar”. 

„Mulţumesc! Am mai primit unul aseară. Sper să fie 
un dar plăcut lui Allah!” „Nu ţi-e teamă? „Cyrus se răsuci 


spre Fatima: 

„Cea care vorbeşte cu Mihrab... Nu-i recunoşti 
vocea?” „E Martha!” zise Fatima. „Dar cum adică, prin 
Martha, sau Fatima? Ce-a vrut să spună Mihrab?” 

„Din partea lui Christian, sau a lui Eric?... „întrebă şi 
Cyrus. „Chiar aşa! Ce-o fi vrut să spună Mihrab?” Se auzi o 
foială, ritmată de respiraţii precipitate. „O saltă pe Patra. 
O saltă şi pleacă cu ea”. Duşumeaua pârâia din ce în ce 
mai tare. Se auzi Mihrab: „Inch'Allah! îmi place! Zău că-mi 
place... Ţine tu aparatul, câtă vreme cobor înainte să văd 
dacă pândeşte careva”. 

Paşii se îndepărtară. Uşa scârţâi, apoi cineva o trase 
de câteva ori, reuşind s-o închidă. Cyrus puse mouse-ul pe 
telefon. Clic! Rulă înregistrarea de câteva ori de la cap la 
coadă. N-a aflat în plus decât că aveau să plece cu un 
camion. 

Şi încă ceva. Rulă iar înregistrarea şi ascultă cu 
atenţie: „N-are importanţă. E un dar”. 

„Mulţumesc!” zise Mihrab. „Am mai primit unul 
aseară. Sper să fie un dar plăcut lui Allah!” 

„Nu ţi-e teamă?” se interesa Martha. Avea o intonatie 
mirată. Se mai auzeau doar respiraţiile lor şi scârţâitul 
duşumelei. Apoi, Mihrab râse: „Inch'Allah! îmi place! Zău 
că-mi place...” 

Mihrab... de data asta nu băuse flacoanele!... Şi le 
injectase? Ce fel de mesaj aştepta de la Goldberg? 

Sau de la Eric? 

Cyrus închise computerul şi se duse la baie. Câţi şi 
unde erau? Care, pe cine bântuia? 

— Germenii se contaminaseră între ei şi, până la 
urmă, îi scăpaseră din mână... Dădu drumul la apă şi îşi 
privi chipul. Încă nu se obişnuise cu ochii mici care îl 
priveau din oglindă. Şi nici cu bătăile de inimă, mult mai 
rapide. Se spălă, grăbit. Apoi pregăti seringile. Una pentru 
embrionul Patrei şi alta pe care tocmai o extrăsese din el, 
din Cyrus Fugger, varianta originală - avea nevoie de un 
Cyrus neparazitat ca să-l aştepte după lectură. leşi din 
baie. Se duse la şifonierul vechi, îl deschise şi scoase 


dinăuntru un cufăr îngust, pluşat. îl desfăcu şi găsi 
costumul negru care îl aştepta de atâta amar de vreme. 

Bietul Sebastiân! Cărase toate alea peste tot după el 
şi le ţinuse în ordine, după cum îi dictaseră germenii lui 
Okazaki... 

Cyrus îşi puse cămaşa albă, strălucitoare. Mirosea a 
Drakkar Noir, parfumul lui preferat. 

„Nu mi-a mai rămas decât să inoculez Baabylon în 
omul pe care l-am ales!” zise şi-şi trase pe el haina neagră, 
prea largă. „Scrie-le afară că-mi iau oraşul înapoi! O să-l 
ascund bine de tot, nu ca Welserii... Urmaşii lui Enpivi n-o 
să mai dea de Baabylon niciodată! N-o să fie al lor 
niciodată!” 

„Nu-i cunoşti!” 

„Nici tu. Sunt doar fantome în reţea. Molecule 
rămase în chimia ta. La fel vor fi şi Welserii! Moroi 
bântuind în reţea!” 

lar Fatima: „Ai scris cartea aia ca să-l provoci pe 
Eric, aşa e?” Nu primi niciun răspuns. „Voiai să ne provoci 
pe toți, nu-i aşa? Să ne întrebăm: de unde naiba ştie tipul 
ăsta cum decurg lucrurile?” Cyrus tăcea, examinându-se în 
oglindă. „Ai scris cartea, ai tipărit-o, i-ai dat patină şi ai 
rătăcit-o prin biblioteca prăpăditului de Sebastiân ca s-o 
citească acum nu ştiu câtă vreme şi după aia i-ai subtilizat- 
o şi te-ai apucat să te mişti după cum ai scris acolo... 
Lumea e suficient de proastă ca să se încreadă în cuvinte 
scrise, iar tu ai studiat personajele bine, nu-i aşa, Cyrus? 
Pe Sebastián, inclusiv! Ştiai ce e în capul lui, aşa că ţi-ai 
atribuit rolul principal în carte şi l-ai aşteptat să scrie un 
film! Un film care nu are sfârşit, pentru că nici chiar un 
pervers ca tine nu poate imagina toate consecinţele când 
se apucă să mişte oamenii de colo-colo, de parcă ar fi 
cubuleţe de zahăr pentru cafea... L-ai aşteptat să scrie 
filmul şi i-ai trimis pe cap pe amicii tăi din cinematografie 
să-l momească şi să-i facă filmul, numai ca să începi tu să 
te joci cu binoclul, cu scrisorile şi cu o nenorocită de 
epidemie care te-a costat imens de mult... te-a costat o 
avere, Cyrus! Te-a costat postul de radio Umma Nord ca să 


obţii boala şi s-o lansezi peste oraş când avea să-ţi pice 
bine! Şi aşa m-ai angajat pe mine, să te acopăr, să creadă 
lumea că eşti psihopat... Nu te interesa să cureţi oraşul de 
ciuma care îl bântuie cu adevărat, tu voiai să-l păstrezi aşa 
cum este, pentru că doar aşa ţi-e de folos şi pentru asta am 
semnat eu contract cu Cyrus Fugger, ca să-i fac 
psihanaliza creierului lui de mincinos nenorocit! Ca să-i fac 
psihanaliza, să-i povestesc despre oraşul Baabylon şi să-i 
deschid calea către cei care trag cu ochiul la el... Ze-ce- 
ani! Zece ani m-ai ţinut lângă tine numai ca să fraiereşti 
lumea din jur şi ca să ai un barometru, sau o bursă despre 
ce află lumea de afară despre „oraşul ascuns”... Ca să obţii 
ce, Cyrus? Ce?... Un simulacru de oraş! Asta e Baabylon şi 
nimic mai mult! Un imperiu informaţional... Bulevarde 
întinse pe un ştiu câţi terrabiţi, parcuri proiectate în Adobe 
Illustrator şi magazine rătăcite prin circuite integrate! Săli 
de teatru aglomerate în fişiere, blocuri construite cu 
mouse-ul şi oameni care merg, vorbesc, palpează şi miros 
digitizat! Totul transferat în chimic şi apoi transcris în 
mintea unor operatori, conştienţi sau nu, după cum o 
dictau interesele celor care tot scriu experimentul ăsta! 
Atât! Atât e Baabyon şi e al altora!” 

„A fost al altora! Şi nu e doar chimic!... E peste tot. E 
absolut peste tot. Vreau doar să spun că nişte oameni se 
gândesc la noi! Doar atât: se gândesc, când şi când, la noi! 
... Aşa arată imperiul lui Fugger!” 

Înţepenise în faţa oglinzii. Fatima se înroşise toată şi 
tremura, scăpărând din priviri. 

„Cine s-a folosit de cine, Cyrus?” 

„Tu de mine, eu de tine, Joseph de mine, Mihrab de 
Joseph, Eric de Mihrab, Joseph de tine, Eric de Patru, tu de 
Enpivi, Enpivi de tine... Dracu' ştie! Fiecare s-a folosit de 
cine a avut nevoie de câte ori a putut!” 

Fatima răsuflă adânc. Cazul Fugger era închis, ea se 
aflase mereu alături de cel ce putea să-i dea răspunsul pe 
care îl căutase ani de zile, iar Cyrus n-avea să-i zică nici 
măcar acum în ce fel stau lucrurile şi de aceea, voi, cei de 
pe munte, nu căpătaţi decât această lungă epistolă în care 


ne-am străduit să vă spunem tot ce ştie operatoarea 
voastră despre întâmplările acestor zile şi despre oraşul 
căruia Cyrus îi spune Baabylon... 

Fugger dădu s-o ia din loc. 

„O secundă”. îl opri Fatima. „Eşti sigur că Baabylon 
merită preţul ăstar 

Iar Cyrus: „Crezi că îl merită altcineva!” 

„Înţepeneşte aici!... Te rog!” 

Semaforul trecuse pe verde, maşinile din spate 
claxonau, dar şoferul nu schiţă niciun gest. Întrebă: 

„Să opresc şi motorul?” 

„Nu. Şi bagă mai multă căldură că îngheţ.... 
Mulţumesc”. ; 

Erau la doi paşi de pizzeria lui Michael. In fața ei 
parcase un Mercedes negru cu însemnele Primăriei. 
Ningea de parcă s-ar fi surpat cerul. 

„Ha!” exclamă şoferul. „Ăştia-s pe urmele tipului cu 
epidemia... Ştii povestea, nu?” 

Cyrus se uita spre gangul în care o ascunsese pe 
Patra. Pe trotuar era agitaţie: Medici însuşi o zgâlţâia pe 
bruneta coaptă care îi făcuse semne lui Cyrus de la 
fereastră. 

„O ştiu”. 

„Ăl-ai primaru'...” făcu şoferul. „S-au împotmolit. DJ- 
u ăla, Cyrus Fugger, le-a scăpat! Ce naiba l-o fi apucat să 
îmbolnăvească lumea? îl ascultam... Un tip haios. Treaba e 
că tot mai mulţi înnebunesc. Aşa o fi păţit şi el”. 

Cyrus n-a mai fost atent la şofer. Deschise geamul şi 
se zgâi prin ninsoare la Medici care o întreba pe 
portoricancă: 

„Pe la ce oră?” 

las siete... Mi se pare... Siete menos cinşpe, poate”. 

„Era singur?” 

„EI şi una mujer, v-am zis, señor. Pero ea era muierta. 
Muier-ta”. 

Doi tipi coborâră din Mercedes şi se apropiară de 
taxi. „Trage în spate! Ala e Medici şi securitatea lui vrea să 
facem loc...” 


„Da' şi clientu' meu vrea să...” 

„Nicio problemă. Trage în spate”. consimţi Cyrus. 

„Acu”, zise şoferul, „poate c-o avea şi Cyrus dreptate 
să le-o tragă! De ce dracu’ tre’ e să ne dăm la o parte din 
calea lu' Medici? De ce?” 

Medici o întrebă pe portoricancă la ce oră apăruseră 
ceilalţi. Pe la nouă, spunea ea. Două femei, o albă scundă 
şi blondă şi una îmbrăcată ca o arăboaică; ele două şi 
cinci-şase tipi în salopete negre. O luaseră pe femeia aia 
care era muierta şi plecaseră cu un camion muy grande 
spre Casbah... 

Şoferul zise brusc: 

„Păcat că s-a apucat să ne îmbolnăvească pe toţi, că 
altfel cine s-ar fi supărat că o persoană particulară pune 
bete în roate Corporaţiei?” 

Lângă Medici oprise un Ford verde. Feodor cobori şi-i 
spuse lui Medici că Patra fusese ridicată de nu ştiu-câţi tipi 
- o băgaseră într-un trailer uriaş pe care era scris numele 
unei firme cu litere mari, roşii. Nu putea preciza numele 
firmei, ştia doar că începe cu litera L. 

„S-au dus în Casbah?” întreba Medici. 

Brusc, lămpile de iluminat se stinseră în pâlpâiri ce 
păreau să anunţe o pană generală de curent. 

„Paştele mă-sii!” exclamă şoferul. „Poate că DJ-u ăla 
a trimis şi ceva comandouri p în oraş. N-a pus el doar 
microbi în apă...” 

„Am să cobor”. zise Cyrus. „Cât face?” 

leşi din taxi şi se grăbi să intre în pizzerie, însoţit de 
o violentă pală de fulgi de zăpadă. Până şi uşa asta culisa! 
Michael îl simţi de cum a intrat, lăsă baltă televizorul şi se 
apropie de el: 

„Ce doreşte domnu'?” 

„O pizza marguerita şi un telefon”. 

Michael era la fel de transpirat ca şi ieri. Numai că 
râdea mai larg şi nu-şi mai amintea de nimic. 

„Un telefon?” - îi făcu cu ochiul, ca şi cum aştepta o 
poantă: clientul lui îmbrăcat în haine prea largi tocmai 
făcuse un banc. 


„Da. Vreau să dau un telefon”. 

Doi tineri de la o masă alăturată se răsuciră pe 
scaune şi-l priviră pe Cyrus dintr-o parte. 

„Ce-i, Michael? Credeai că boierii iau telefoane ca 
garnitură la pizza?” 

„Ciocu' mic!” le aruncă Michael peste umăr. „Îmi 
pare rău, domnu'. N-am decât un singur telefon. E lângă 
W.C”. 

„Mulţumesc”. zise Cyrus şi se ridică. Dintr-un radio 
se auzea: ...iar primarul Medici a mobilizat toate forţele 
pentru... 

Cyrus intră pe culoarul ce ducea la W.C., ridică 
receptorul şi se uită la ceas. 21.45. Formă numărul 
publicat în anunţul pentru şoferul de Rolls. Plasticul în 
care era învelit cablul telefonului se desprindea în fărâme 
decolorate. Lui Cyrus i se păru că aude o fereastră 
zgâlţâindu-se violent sub izbiturile viscolului. Întoarse 
capul, dar nu văzu nimic - în schimb, auzi extrem de clar 
cum cineva se plângea că marcajele fuseseră acoperite de 
Chiciură. 

Răspunse robotul. Era vocea lui Eric, înregistrată cu 
un ton sec: 

„Lăsaţi mesajul după bip „Spunea el cu voce plată, 
mascând un zgomot de fond discret, ca o microfonie 
rătăcitoare prin cablurile din Baabylon. 

„Sunt tipul care a sunat aseară pentru anunţ. Sunt 
Cyms Fugger. Pot să-ţi spun cum veţi fi prinşi la aeroport. 
Te interesează?” 

Declic. Se auzi vocea Patrei Nogales. 

„Cyrus? Lasă fleacurile! Ştim că aveai cum să afli 
ceea ce pasămite ne-ai dezvăluit aseară! Tu poţi face asta. 
Aşa eşti tu făcut”. 

„Puteam să vă şi tom, nu? Dacă voiam, acum aţi fi dat 
interviu la Poliţie în loc să staţi în Suita Imperială...” 

„Cum să amesteci Poliţia în problemele caselor 
noastre, Cyrus? E ca şi cum te-ai da în spectacol în faţa 
servitorilor!” scandă ea, rar. 

„Patra... Ştiu cum vei muri. Dacă nu mă asculţi, mai 


ai de trăit doar câteva ore”. 

Vizavi, se aprinse un uriaş panou publicitar din 
neoane verzi: Napoleon, la volanul unui GMC Hummer, 
demara într-o jerbă de nisip. AR FI CUCERIT URSS, LA 
VOLANUL MEU! 

„E ceva de care trebuie să mă feresc acasă, pe drum, 
sau la aeroport?” 

„O să ajungi cu bine la aeroport! Acolo însă, n-ai să 
scapi decât dacă faci ce-ţi spun eu”. 

„Dar de unde?...” dădu ea să întrebe, însă acoperi 
receptorul. Eric o întreba ceva. 

O ţeavă plesni în WC-ul pizzeriei. Apa şiroi pe zid şi o 
baltă se lăţi pe ciment, gata-gata să atingă pantofii lui 
Cyrus. Michael trecu valvârtej pe culoar şi scoase o mătură 
dintr-o debara. Sunt minus nouă grade, se auzi vocea unei 
femei, venind de undeva de sub tavan, iar Cyrus recunoscu 
vocea Gloriei. 

lar Patra, cu glas sacadat: „De ce n-ai spus nimic 
dimineaţă, la birou? Când am adus vorba despre 
convorbirea de aseară, ai spus că ne batem joc... Cum să 
am încredere în cineva care mă ajută doar la telefon?” 

„Nu pe mine m-ai văzut azi-dimineaţă”. 

„Cum să cred aşa ceva? Eric spune că... el zice că...” 

„Eric zice că puteam să programez toate astea, ştiu! 
întreabă-l de ce o fac!... Vezi, o să-ţi spună ceva?” 

„Şi atunci, de ce ne... de ce mă ajuţi?” 

„Pentru că şi eu sunt undeva în tine. Cineva m-a 
ascuns odată acolo. Ştii unde. Bănuieşti cum. Nu şti de ce. 
Mă şi mir că pleci cu Eric...” 

De pe stradă se auziră vaierele sirenelor. Medici 
picca. lar Patra: „Eu înţelesesem că tu... Of, nu pot să cred 
într-un Cyrus Fugger care mă sună din... Tu vrei să spui că 
suni din ziua de 25 decembrie?” 

„Da. Te sun din ziua de 25 decembrie. Te sun dintr-o 
zi în care ţi-am provocat deces cerebral printr-o supradoză 
de strângalazină, tamponată cu dobutamină, glucoză, 
bicarbonat de sodiu, insulină şi potasiu, ca să nu crăpi de 
tot. Te sun dintr-o zi în care te-am pitit într-un apartament 


părăsit din Shimonoseki din cauză că embrionul tău nu 
putea fi scannat: îi lipseau douăsprezece ceasuri ca să 
împlinească 42 de zile şi să-şi completeze maturizarea 
cortexului! Altfel, nu permite ataşarea coloniilor la 
informaţiile din creierul lui. Vezi bine că ştiu despre ce 
vorbesc... Eh, în curând, cele douăsprezece ceasuri vor 
trece. De unde naiba crezi că am aflat că l-a// conceput în 
13 noiembrie, la 22.35 seara?” 

i, De la binoclul ăla al tău!” 

În receptor se auzi un faşâit: Eric smulsese telefonul 
din mâna Patrei şi sufla printre dinţi: 

„Crezi că ne sperii? Nu mai eşti cel de acum zece ani, 
Cyrus! Ai îmbătrânit, ochii îţi sunt apoşi şi n-ai avut curaj 
să mă ameninţi în faţă, aşa cum ai făcut atunci!... Cyrus 
Fugger de acum zece ani n-ar fi pierdut ocazia! Ala îl 
ameţise pe tata de tot şi, când am dat eu de el, mi-a spus 
clar ce fel de război o să ne lege... Acum însă... Ai intrat la 
apă, Cyrus şi nu mai eşti în stare să muşti! Zău dacă n-aş 
onora invitaţia ta la Adrar, dar sunt foarte grăbit! Ţi-aş da 
o lecţie să n-o uiţi toată viaţa!” 

„Eu nu sunt Cyrus Fugger cu care te-ai văzut azi! 
Până mâine o să te convingi că aşa e, dar o să fie prea 
târziu. Acum, eu ştiu mai mult decât tine. Ţi-am luat-o 
înainte, Eric... De ce nu asculţi?” 

„Eşti idiot!” pufni Eric şi dădu să trântească 
receptorul, dar Patra îl opri. 

„Cyrus?” întrebă ea. „Chiar m-ai ucis?” 

„Nu pe tine te-am ucis, ci pe Patra din 25 decembrie! 
Dar tipul pe care l-ai vizitat dimineaţă o să te ucidă chiar 
pe tine dacă nu asculţi... El nu are de ales! Pot să te ajut să 
pleci din Baabylon. Pot să te învăţ cum să-l ucizi pe Cyrus 
Fugger din 24 decembrie”. 

Nu se auzi decât respiraţia ei grea. Şi vocea lui Eric, 
comandând un taxi: Trebuie să ajung în Shimonoseki! 
spunea el în alt receptor. 

„Să-l ucid pe Cyrus Fugger din 24 decembrie? 
Aşteptam să-mi spui altceva... De ce faci asta, Cyrus?” 

„Vreau să-ţi cer un serviciu. Vreau ca Eric să-ţi dea 


agenda Marthei Zimmermann şi să-mi citeşti nişte numere 
de telefon. Pricepi?” 

„Ah... Mă înveţi cum să te ucid pentru că ai nevoie de 
nişte telefoane...” 

„Chiar aşa. Sebastiân A. nu te-a învăţat ca s-ar putea 
să fii nevoită să faci un astfel de târg?” 

„El nu m-a învăţat decât să ghicesc ce e în spatele 
unor trăsături bine cunoscute!” 

„Ţi-a spus că tot ce vezi e iluzie şi că nu trebuie decât 
să te laşi condusă de aparente, nu-i aşa?” 

Preţ de câteva clipe nu se auzi decât respiraţia 
Patrei. Apoi: 

„Ce naiba!... Cuvintele... Acestea sunt cuvintele! Ştiu 
ce înseamnă... Dar fir-ar să fie! Ar fi trebuit să le aud... 
aici, în camera astar 

„Atunci, ascultă-mă! N-am reuşit să ajung acolo, la 
Laprade, dar îţi spun cuvintele de aici! încă pot să întorc 
roata! Accepţi târgul, sau nu?” 

De afară se auziră sirenele poliţiei, asurzite în 
ninsoare. 

„Să zicem... Cum o cheamă pe tipa aia cu 
telefoanele?” 

„Martha Zimmermann. Agenda ei trebuie să fie la 
Eric. Cere-i-o!” 

Patra acoperi receptorul. Cyrus se uită la tinerii din 
pizzerie. Se dăduseră aproape şi-şi vorbeau la ureche. 
Michael îi adusese pizza şi curăța masa cu un şerveţel. 
Farfuria aburea. 

lar Patra: „Eric s-a dus să aducă agenda! Ascultă 
Cyrus... Oamenii noştri au găsit cartea... Cel mai înalt Turn 
din Baabylon... E un fals nemaipomenit: pare veche, 
tipărită în serie şi aşa mai departe! Am citit-o şi în ea nu 
figurează acest apel telefonic! De ce ai sunat acum? De ce 
te-ai abătut de la text? Sebastiân îmi scria că toate astea 
au importanţa lor... Că doar aşa pot să-mi recunosc aliaţii”. 

„Nu ţi-a spus că îţi recunoşti aliaţii prin frazele- 
cheie? Cine ţi le-a spus până acum? Eric, sau eu?” 

„Mi-a spus că la ora asta, Eric şi tu trebuia să fiţi 


totuna... Ah, habar n-am dacă am ales bine! Totul se 
dizolvă şi nu ştiu dacă ce văd e adevărat... Nu mă mai 
interesează decât copilul meu, înţelegi? Nu mă mai 
interesează cine s-a folosit de mine şi de ce a făcut-o, ştiu 
doar că aş trăda pe oricine i-ar pune naşterea în pericol, 
înţelegi?” 

„Pe asta m-am bazat şi eu. Numai că la tine, acolo, s- 
a produs o desincronizare. N-am ajuns la timp. Altfel, ai fi 
auzit cuvintele-cheie în Suita Imperială...” 

„Ascultă!” suflă Patra, coborând vocea. „BBB a fost 
vreodată a casei Fugger?” 

„Dintotdeauna a fost a noastră! Noi am creat-o. Dar 
nu ne-a purtat noroc!” 

„Să vă poarte noroc?!” 

Nu-i răspunse. Sunt lucruri care nu pot fi explicate la 
telefon. Cuvintele nu ajung, nu. Cuvintele, nu. 

„... parcă poţi să ştii?” întrebă Patra aiurea. „Poate că 
o Corporaţie ar trebui să poarte noroc”. Se auzi zgomot de 
paşi şi o uşă trântită. O uşă europeană. ludeo grecească, 
fir-ar a naibii! Oh, Cyms era în urmă rău de tot acolo... 
„Eric! A adus agenda. Ce numere te interesează?” 

„Cele de pe prima pagină”. 

Patra dictă telefoanele. Dintre toate, Cyrus îl notă pe 
al lui Goldberg. _ 

„Bine”. spuse el. „Fii atentă acum. In jurul orei 0.30 
veţi ajunge cu maşina la ieşirea din Bao Tranh, la un 
pasaj...” 

„Pasaj?! Bao Tranh?!” 

„N-am timp de explicaţii... Ai să vezi că nu te mint, 
aşa că bagă la cap! La cinci minute după voi o să vină trei 
monster trucks: un Portishead, un Mitsubishi şi un Daxos. 
Eu o să fiu singur în Mitsubishi. Vezi că la Mitsubishi 
scaunul este mai coborât față de acoperiş decât la alte 
maşini, iar Eric va trebui să ochească doar cu puțin 
deasupra şi la dreapta butucului în care e prins ştergătorul 
de parbriz. N-are dreptul la mai mult de un foc. Tipii din 
Bao sunt antrenați şi v-ar face bucăţi. Aveţi grijă să 
telefonaţi imediat la primărie şi să-l cereţi pe Medici! 


Cazul nostru îl umple de o plăcere aproape sexuală...” 

„Cazul nostru?! Tu chiar vrei să spui...” 

„Eric să facă bine şi să-l sune pe Medici!” se răsti 
Cyrus. „Să-i spună că Cyrus Fugger a fost împuşcat la 
ieşirea din Bao Tranh spre Key Largo. Ai înţeles? Asta o să 
vă asigure timp suficient să luaţi avionul spre Reykjavik. Fi 
încă habar n-au de planul vostru! M-ai înţeles?” 

Iar Eric: „Cu ce rimează chestia asta, Cyrus?” 

„E un târg cinstit! Căpătăm amândoi ceea ce căutăm 
şi n-o să ne mai întâlnim niciodată. Nici măcar la telefon. O 
să ne dizolvăm în zone unde ceilalți n-o să ne ajungă 
niciodată. Nici chiar Joseph. Nici Nogales. Nici cei de pe 
munte. Nici eu n-o să ajung la tine, nici tu la mine!” 

Se uită cu coada ochiului la pizza adusă de Michael. 
Nu mai aburea. Automatul de bere se blocase, spuma se 
scurgea pe tăblia lucioasă a tejghelei şi Michael izbea 
robinetul cu un ciocan. „Al naibii să fiu, Michael...” zicea 
unul dintre tineri, după care se apropie de el şi-i strecură 
ceva la ureche. Se uita cu coada ochiului la Cyrus. 

Şi Patra: „Nu înţeleg de ce ai sunat acum...” 

„Am dat telefon pentru că nu risc nimic. Acum 
trebuie să închid. Noroc!” 

Declic. Michael trase uşa la o parte şi băgă capul pe 
culoar. 

„Pizza... S-a răcit!” zise el cu voce tare, apoi se 
apropie de Cyrus şi-i şopti: „Fii atent la ăia doi... Sunt nişte 
derbedei ordinari”. 

Cyrus dădu din cap şi rămase cu privirea ţintă la 
Michael, ţinând receptorul lipit de ureche. 

„Ah, mă scuzi”. se aplecă Michael din şale şi dispăru. 

Formă numărul lui Goldberg. Răspunse robotul. 
„Pentru dl. Goldberg, ziua s-a încheiat. Lăsaţi mesajul după 
semnal”. 

Se auzi ţiuitul. Iar Cyrus: 

„Ascultă, Goldberg! Te sun de la...” făcu o pauză şi 
citi numărul de sub aparat, „... 392016454. Ai habar cum 
se citeşte în carnea pe care ţi-a adus-o Martha în ditamai 
camionul?” 


Închise şi se duse la masă. Se apucă să mănânce din 
pizza cu înghiţituri măsurate. Nu mâncase decât jumătate 
din ea când, sună telefonul. Michael se repezi să deschidă. 

„Stai pe loc. E pentru mine”. zise Cyrus şi continuă 
să mănânce. 

Telefonul sună de câteva ori şi se opri. Un camion 
parcă în faţa pizzeriei. Ningea din ce în ce mai tare, iar 
vântul spulbera troienele de pe trotuare. De cealaltă parte 
a străzii, reclama la Mitsubishi se stinse. 

Telefonul sună din nou. De data asta, Cyrus se ridică 
de la masă şi se duse să deschidă. 

„Tu ai sunat mai devreme, Goldberg?” întrebă de 
cum puse receptorul la ureche. 

= 


Intrând în studioul de înregistrări al postului de radio 
Umma Nord, privirea lui Cyrus căzu asupra Patrei. Era 
palidă, abia respira şi ţinea ochii mijiţi. Ingenunche lângă 
ea pe parchetul antifonat. Îi trecu degetul peste gene. 
Patra strânse pleoapele cu lentoare. 

Îi lipi pleoapele cu leucoplast şi scoase din maletă un 
set de seringi. Trupul ei frisonă, iar pielea i se acoperi de 
broboane fine de transpiraţie. Dădu să deschidă ochii, cât 
pe ce să-şi smulgă genele şi îşi încordă braţele, de parcă ar 
fi vrut să îndepărteze leucoplastul de pe ochi. Cyrus îi 
injectă câteva micrograme de curara în vene şi ea se 
înmuie. 

„Ştii câte ţevi sunt aţintite spre tine?” întrebă 
Goldberg. _ 

Cyrus se ridică. Işi scoase haina, se apropie de unul 
dintre oamenii lui Goldberg şi-şi agăţă haina de cătarea 
armei. Apoi îngenunche iar lângă Patra. 

Patra respira prea des. Umblă la multicath şi 
respiraţiile ei se potoliră. Muşchii din jurul buzelor i se 
destinseră într-un fel de zâmbet. 

N-o crezu: Patra era în stare să te fraierească şi când 
era pe trei sferturi moartă. 

Puse casca multicathului pe cap şi o văzu 
descompusă numeric. Respira de 18 ori pe minut, pulsul 


era 109, tensiunea era 9/6, oximetria era de 97% şi aşa 
mai departe - totul afişat pe fundalul celui mai estetic 
vagin din natură, după cum spusese odată Okazaki: aorta... 
Aorta Patrei se dilata ritmic, într-un orgasm perpetuu, în 
tonurile umede ale unui apus văzut de sub apă. 

Cuplă seringa cu germenii în care avea să descarce 
embrionul Patrei şi apăsă brusc pe piston. Soluţia precum 
chihlimbarul se scurse în multicath şi, de acolo, în Patra. 
Apoi luă o altă seringă şi-şi făcu injecţia ce-l aştepta de mai 
bine de zece ani. Se cuplă şi el la multicath, aşteptând 
descărcarea germenilor. 

Se holbă iar în aorta Patrei: era mai cuprinzătoare 
decât întreg universul, cu dumnezei sau fără, cu legi, 
forme şi întâmplări sau fără. Pulsa. Unde putea să 
rătăcească soarele apunând, câtă vreme de 36 de ore 
ceasurile din lumea întreagă se opriseră, iar lumea însăşi, 
îngheţată într-o secundă, se restrânsese la Baabylon? 
Unde să fie sistemul solar câtă vreme BBB aglomera 
milenii în genomuri virale, secole în epidemii periodice cu 
contagiune hidrică şi comprima decenii în guturaiuri şi 
gripe, tocmai bune de azvârlit în lume? _ 

Soluţia lui Okazaki alerga deja prin sângele Patrei. li 
descărca embrionul de ce avea el mai sfânt: parametri, 
cifre şi relee de feedback, fişiere moleculare doldora de 
limbi şi obiceiuri, succesiuni de aminoacizi dospind de 
tradiţii şi evenimente istorice, enzime ce aduceau la viaţă 
personalităţi sub forma unor pâlpâiri neuronale, kilobaze 
purinice şi primidinice care stocau migraţia unor populaţii 
întregi, endorfine în care zăceau hărţile ţărilor, regatelor şi 
ale imperiilor. O să le citească, asta o să facă, apoi va lansa 
celălalt set de culturi în Patra. Să-i anuleze banca de date. 
Să-i dizolve copilul nenăscut. Să-l spulbere în molecule 
dezarticulate care nu vor spune nimănui nimic. Mda. Să-l 
anuleze o dată pentru totdeauna, să nu mai aibă nimeni 
chef să alerge după el. 

Numai să şi-l inoculeze Cyrus Fugger înainte! Numai 
să-l transcrie Cyrus Fugger în Noul Baabylon! 

Lunecă prin artere precum un păstrăv înotând între 


două ape printr-un uriaş tub flexibil, privind de la mii de 
metri depărtare către pereţii purpurii şi moi în bătaia 
mareei sanguine. Se afla pe undeva printre gura şi urechea 
stângă a Patrei şi, dacă ar fi avut chef, ar fi putut să 
copieze în multicath valorile numerice ale debitelor de 
sânge, rezistivitatea electrică a plasmei, presiunile pe 
pereţii arterelor şi, mai târziu ar fi sunat-o la telefonul 
unde aştepta ea oferta pentru un şofer de Rolls, sau i-ar fi 
trimis un fax cu întreaga înregistrare a peregrinării lui 
prin vasele ei de sânge - cu cote metrice, presionale, 
compoziţie chimică, velocitatea fluxului, imagini doppler şi 
tot ce mai voia ea - numai şi numai ca să-i dea peste nas şi 
să-i arate că e totuşi cifrică, chiar şi în timp ce se elibera 
zburând către Reykjavik - oraşul din milioanele de seringi 
de unică utilizare din dotarea departamentului de 
microbiologie BBB. 

Oh, încet-încet, Patra însăşi vira din instrument în 
informaţie... 

Sondele din vârful cateterului dispărură, aspirate de 
sutele de vase sanguine ce înfăşau creierul Patrei într-un 
năvod mai fin decât pânza de păianjen. Undele EEG... erau 
plate - în creierul Patrei era calm plat de douăzeci de ore. 

A coborât spre uterul ei. Aorta se încovoia ca 
bastonul unui bătrân, îngustându-se treptat, lansând alte şi 
alte canioane circulare într-o parte şi în alta ca într-o 
ţevărie de came. Sângele se auzea pulsând precum 
curentul pe sub uşă când era viscol. 

Embrionul aştepta. Un snop de sonde izvori din 
cateterul  multicathului ca o salvă de  trasoare 
incandescente... Copilul Patrei Nogales şi al lui Erie Welser 
tresări. Semăna cu un caşalot eşuat pe plajă. Moby Dick 
înfrânt, perforat de harpoane nanoelectronice, gata să fie 
despicat de Cyrus Fugger. 

Inainte de toate, să văd cât e ceasul! - gândi el. 

22.35. Ora concepţiei embrionului. 

La 22.36 punct, imaginile ca de televizor parazitat se 
adunară într-o uriaşă structură arborescentă. Chiar atunci, 
cineva îl bătu pe umăr. 


Era Goldberg: „Cum e, Fugger?” 

„Ai răbdare!” 

Dădu un impuls sondelor. Arborele se clătină, ca 
plesnit de o pală de vânt şi un frison o scutură pe Patra. Se 
rostogoli pe o parte, încovoindu-se ca un făt în uter. Un 
film rulă în ocularele căştii înainte să se dizolve într-o 
maree de paraziți. 

Cynis dădu un nou impuls sondelor, iar imaginea 
reveni, concretizându-se sub forma unui tavan înalt, 
cafeniu, iluminat de o lampă Tiffany. Se simţea la 
îndemână; ca şi cum parcurgea un déjà vu, ca şi cum 
gesturile privitorului din memoria reziduală a embrionului 
ar fi avut întocmai ritmul de mişcare al lui Cyrus. 

„Patra?” întreba cel prin ochii căruia privea Cyrus 
spre tavanul cafeniu, cu un ton familiar. 

E vocea ta, îi spuse celălalt. Ştii bine că n-ai cum s-o 
recunoşti. 

„Patra?” 

Nu primi niciun răspuns. 

Şi atunci, primele rânduri ale unui text scris cu 
peniţa i se deversară tumultuos în creier... 

Era o cronică scrisă tare de mult, iar Cyrus se întrebă 
de câtă vreme bântuiau literele acelea caligrafice în trupul 
femeii... Pentru ele, pentru un mesaj scris ca pe 
pergament, îşi cumpărase el binoclul Zeiss? 

În acea clipă însă, simţi jetul pe care multicathul i-l 
lansa în venă, inoculându-l cu embrionul Patrei transcris în 
aminoacizi şi neurotransmiţători. 

x 


Şi când te gândeşti că târgul de-i zice Babylon, Babel, 
sau chiar Vavilu, ascuns tocmai hăt, dincolo de cele mai 
dese păduri de pe faţa pământului, târgul acela dar, n-ar fi 
fost în veci dacă oamenilor nu le-ar fi plăcut să-şi 
văpsească stofele! De vrei ca văpseaua să ţină, valurile de 
stofă trebuie îndelung înmuiate în piatră acră căreia 
văpsitorii îi mai spun şi alaun de potasă pe care noi, 
creştinii, o aduceam tocmai din Cappadochia şi Pamfilia. 
Mai erau mine de piatră acră pe lângă Antiochia, dar 


cetatea ceea s-a fărâmat după ce săracenii şi-au luat înapoi 
Pământul Sfânt şi nici că s-a mai vorbit vreodată de piatră 
acră de Antiochia, măcar că bani mulţi de-ai Cavalerilor 
din Krak de acolo se trăgeau, alaunul acela nefiind o 
simplă pulbere pentru văpsitori 

Pe urmă însă, la 1453, Ţarigradul căzu, izbit din cale 
afară de trupele necredinciosului de Mehmet al II-lea, 
slăvit fie numele Dumnezeului lui de-i zice Allah, de-l lăsă 
până la urmă să moară în cuşcă, dus de colo-colo prin 
Anatolia, precum un urs nedomesticit din cei ce bat şi 
satele noastre. Aşadar, Ţarigradul căzut, creştinii aceia 
făloşi şi femeile lor din Evropa ar fi trebuit să rămână făr' 
de văpsea şi să poarte numai haine cenuşii, albe, sau negre 
şi, cinstit să fiu, eu cred că până la urmă n-ar mai fi purtat 
decât haine cenuşii pentru că cele albe s-ar fi umplut de 
jeg, iar cele negre, lipsite de piatră acră, şi-ar fi pierdut 
coloarea, şi în ce fel s-ar mai fi deosebit făloşii ăia de 
Cavaleri de noi ăştelalţi, de stăm toată ziulica în chilii? fără 
femeile lor, cum de s-ar mai fi urcat, care mai de care, în 
carăle lor de le zice căleşte? 

Aşa că, cineva trebuia să vadă de piatra ceea acră şi 
prin părţile lor, de voiau să rămâie la fel de făloşi, pentru 
că Turcul nu-i mai lăsa să calce nici în Pamfilia, nici în 
Cappadochia şi atunci au găsit piatră din asta prin cizma 
italică. În ţara italică au fost multe familii de au umblat 
după piatra acră de a născut până la urmă târgul 

Babylon, sau Vavilu, pentru care odată şi odată se vor 
lupta nespus nişte oameni tare puternici în sinea lor, însă 
mai slabi decât cei mai bolunzi copii în alte privinţe. 

Familiile de-au umblat după alaun de potasă se trag 
de prin părţile Florenței şi se cheamă Medici, Chigi, 
Gualterotti şi Frescobaldi. Cum piatra acră se găsea mai 
ales la Volterra şi Tolfa, familiile astea florentine au pus de 
s-au ocupat târgurile Volterrei şi 'Tolfei, ca să nu mai poată 
nimeni să poarte haine colorate fără să nu-i vămuiască ei, 
florentinii. 

Şi poate că doar florentinii ar fi umblat cu piatra acră 
şi atunci, poate că nici Vavilu sau Baabylon, cum scrie că o 


să-i zică aleşii, n-ar mai fi fost, dacă la 1367, Hans Fugger, 
ţesător de-şi aducea piatra acră din Pamfilia şi Antiochia, 
nedoborâte încă de Turc, nu s-ar fi aşezat la Augsburg. 
Fraţii lui, Cavaleri din Krak, îi trimiteau o mulţime de 
piatră acră prin portul Veneţiei şi, când Antiochia se 
prăbuşi, cavalerii fură alungaţi dară nu se putură întoarce 
în Francia pentru că Filip cel Frumos le făcuse felul şi-i 
umpluse de ocară, iar în înghilţerra nu puteau călca, fiind 
frământări. Aşadar, fraţii lui Fugger trecură prin Augsburg 
şi-i lăsară lui Hans o scrisoare încifrată ca să-l înveţe ce 
are de făcut de atunci încolo. 

Apoi ei au plecat, nu se ştie unde, pentru că au 
trecut, se zice, Marea-Ocean, măcar că pe vremurile 
acelea nimeni n-o trecuse vreodată şi nici regii chiar nu 
ştiau s-o fi trecut careva, dară Cavalerii din Krak, crezând 
şi în Dumnezeul creştin şi în Cel mahometan, ba chiar şi în 
alţii şi alţii, ca să nu mai vorbim că veneau şi pe muntele 
nostru de la Kogaion, n-aveau frică de nimenea şi de 
nimica, aşa că dispărură în negurile viforoase ale Mării- 
Ocean şi nu mai auzi nimeni de ei. 

Pentru o bună bucată de vreme. 

Hans Fugger era bătrân de acum, iar ţesătoria n-avea 
cum să-i aducă atâta bănet cât i-ar fi făcut lui şi Cavalerilor 
trebuinţă, după cum fusese învăţat în cea scrisoare... Aşa 
că îşi puse fiii să se ocupe de negustoria cu stofe, văpsele 
şi piatră acră şi deschise un magazin la Veneţia, unde încă 
primea alaun de potasă din Pamfilia şi Cappadochia, 
necucerite pe vremea ceea de necredincioşi. Magazinului îi 
ziceau Fondana dei Tedeschi pentru că n-aveau curajul să 
vorbească în gura mare de Cavaleri, care tare prigoniţi 
mai erau atunci, iar Hans şi fiii lui nu erau Cavaleri 
adevăraţi, ci doar câştigau bani pentru ei. 

Când Hans muri, acum mai bine de două sute de ani, 
lăsă urmaşilor o avere peşin de 3.000 de florini şi o 
sumedenie de hârtii de le dădea voie să aducă la Veneţia 
bumbac, aromate, lenjuri şi mătăsuri. Banii s-au înmulţit şi 
aşa se face că strănepoţii lui Hans Fugger aveau la 1488 
atâtea bănci şi mine, de-l împrumutară pe ducele 


Sigismund cu 150.000 de florini, doar să le dea voie să 
sape după aramă şi argint în minele Schwarz, din Tirol. 

Era chiar când bancherii florentini se întăreau, 
cotropind Volterra şi Tolfa, după minele de piatră acră, 
care florentini nu erau tocmai străini de căderea 
Ţarigradului şi a Antiochiei, ba chiar şi a Locurilor Sfinte, 
pentru că lor numai pagubă le făceau tărâmurile alea, ca şi 
Cavalerii din Krak ce umblau pe acolo. lată dar cum 
florentinii îi goniseră cu bună ştiinţă pe Cavaleri de la 
minele de piatră acră, iar acum, cotropind Volterra, îl 
obligau la cheltuieli pe urmaşul lor, Jakob Fugger. Pe lângă 
că florentinii îl forţau la cheltuieli, Jakob citi şi scrisoarea 
încifrată care abia de nu-i blestema pe florentini, aşa că se 
hotări să se războiască în bani cu ei, ceea ce pe noi miratu- 
ne-a foarte, de vreme ce ştiam că războaiele se fac cu 
paloşe, arcuri şi suliţi, dar, după cum ne-a spus chiar 
Jakob, şi astea costă tot bani. Zicea Jakob: „va veni ea 
vremea în care totul, nu numai armele, dar şi mâncarea şi 
îmbrăcămintea, o să se schimbe în nişte bani ciudaţi care 
sunt doar din hârtie, ţinând loc de aur şi argint”. 

Aşadar, după ce vor apărea banii ceia nemaivăzuţi, 
lumea o să înceapă să se lupte doar prin ei, pentru că vor 
ţine loc de orice, chiar şi de oameni, ne speria Jakob, iar 
Cavalerii se vor duela tot în bani, lăsând săbiile şi pumnii 
pentru proşti, măcar că aici, Jakob Fugger o recunoştea 
cinstit, un om care se luptă cu bani e privit cu frică, ba 
chiar cu respect, dar nu e iubit aşa cum sunt cei ce mânui 
esc paloşul, iar el ştia ce zicea, de vreme ce citise 
scrisoarea încifrată de la străbunii lui Cavaleri, ăia de încă 
se băteau cu spade deşi, spre ciuda lor, n-avuseseră ce 
face şi luaseră calea banilor... 

Dar, aşa e lumea asta, iar eu cred că acei Cavaleri, 
care la fel ca şi Jakob Fugger, spuneau că sunt catolici, dar 
credeau în toţi Dumnezeii de pe faţa pământului, acei 
Cavaleri deci, credeau şi în toate felurile de luptă, 
respectabilă, sau nu, dătătoare de onoare şi iubire, sau nu. 

Toate astea ni le-a povestit Jakob Fugger care, deşi 
trebuia să se facă popă catolic, făcea ce făcea şi venea o 


dată la doi ani la mănăstirea noastră ortodoxă din Zărand, 
cea purtând Hramul Adormirii Maicii Domnului. 

Aşadar, Jakob, apucându-se de negoţ, se pomeni el 
însuşi un fel de paloş ce se lupta cu florentinii. Pentru 
început, în 1488 i-a dat bani cu camătă lui Sigismund şi i-a 
cerut în schimb concesionarea minelor din Schwarz. Apoi, 
împrumutându-l şi pe Maximilian I, i-a cerut mine în Ţara 
Zărandului şi la Abrud, iar apoi a bătut palma cu loan 
Thurzo şi a luat nişte mine de aramă şi argint în Slovacia, 
la Nauschl. Şi uite aşa, împrumutând pe unul şi pe altul, 
Fuggerii au ajuns să aibă mine peste tot: în Stiria săpau 
după pirită, în Saxa căutau aur şi fier, iar în Spania umblau 
după argint viu şi după argint din ăstălalt. 

Cât despre Zărandul nostru, l-a cumpărat cu totul 
pentru că aici e metal din cel de te umple de bube şi-ţi dă 
jos părul de pe cap, bărbat sau femeie deopotrivă şi, măcar 
că nimeni nu ştie la ce foloseşte asemenea scorneală 
diavolească, Jakob a zis că mai bine să fie al lui metalul ăla 
decât al florentinilor. Dar eu mai cred că el luase [ara 
Zărandului şi din cauza Sfintei Mănăstiri a Adormirii 
Maicii Domnului, pe care, cum v-am spus, Jakob o vizita cel 
mult la doi ani ca să-şi ia vlaga, căci de Mănăstire a auzit şi 
el că nu-i numai a Maicii Domnului, după cum lumea ştie 
bine pe aici, dar despre asta n-am curaj încă să pun pe 
hârtie pentru că ce e pus pe hârtie, nu ştiu cum face de 
trece aievea în lume şi atunci, de n-ar fi adevărat ce scriu, 
se cheamă că eu am chemat lucrurile să fie, ceea ce tot un 
fel de Dumnezeire este, şi asta nu-i un lucru bun. 

Să mai vedem, însă. 

Între timp, Jakob Fugger strânsese bani destui ca să 
se lupte cu florentinii. Întâi de toate, Jakob s-a băgat pe 
sub pielea Papei şi, înaintea florentinilor, căpătă numai 
pentru el dreptul de a lua în păstrare banii marilor 
ecleziaşti spre a-i duce la Curia Pontificală, la fel cum 
florentinii, tot numai pentru ei, luaiieră toate minele de 
piatră acră, măcar că de-acum, piatra acră nu mai interesa 
pe niminea. Jakob era om deştept: ca să nu pară prea 
hapsân, clădi pentru săracii din oraşul lui de baştină, 


Augsburg, clădi deci case pentru ei, într-un loc de-i zise 
Fuggerei, şi închirie casele cu 1 marcă pe an, aşa, ca să nu 
zică sărăcanii că au primit ceva pe degeaba, ceea ce la ei 
acolo e lucru de mare ruşine dacă nu cumva eşti popă 
catolic. _ 

Dar nici florentinii nu se lăsară mai prejos. Intre 
timp, Medicii moşteniseră o afacere frumoasă, începută la 
1325 de Bardi cel Scurt, bancher uns cu toate alifiile. El se 
târguise cu regele înghilţei Tei şi îl împrumutase cu 
900.000 de lire sterline, care bani cu dobânda lor, nici că 
mai puteau fi înapoiaţi de engleji de şi-ar fi vândut ţara cu 
totul, pe vremea când Jakob venea să dea roată bisericii 
noastre în coate şi genunchi. Bardi pierduseră însă mulţi 
bani la Medici după o târguială cu mătăsuri din cele 
chinezeşti pe care n-avuseseră cum să le aducă la timp la 
Veneţia şi, întreaga lor afacere cu regii înghilţerrei, care le 
dădea voie să ducă la ei în regat stofe, coloniale şi 
văpseluri, căzu în mâinile Medicilor, care o cumpărară în 
contul datoriei ca şi cum ai bate din palme... 

Bardi rămaseră săraci lipiţi, iar Medicii se îmbogăţiră 
şi mai şi, numai că nici Jakob Fugger nu stătea cu mâinile 
în sân. În anul când se căsători, pe vremea când ducea 
viaţă de mare curtean şi făcea cadouri peste cadouri 
logodnicei sale - printre altele, chiar satul Zâm, cel pe 
unde se găseşte metalul acela ucigător - Medicii încheiară 
un târg cu Carol al Burgundiei şi se puseră zălog să-l ajute 
împotriva Francilor. Carol însă pierdu războiul cu Francii 
şi toate concesiunile promise de el Medicilor se duseră de 
râpă. Banii lor cei mulţi zăceau acuma rătăciţi pe 
câmpurile de bătaie; Jakob ne arătă astfel, cum banii devin 
orice, în astă situaţie, tunuri făcute ţăndări, muschete 
frânte şi arbalete fărâmate, ba chiar şi oameni putreziţi. 

Medicii se speriară aşadar şi, strânşi cu uşa, făcură 
un târg cu Maximilian, împăratul de la Viena, fără să ştie 
că Jakob Fugger deja îl împrumutase cu bani în momente 
de mare cumpănă, dacă nu-i şi iertase cumva nişte datorii, 
după cum se spune, deşi noi nu credem asta şi o să vedeţi 
de ce, mai ales că Maximilian nu era Papă. 


Cum-necum, cu banii de la Carol pierduţi, cu 
Maximilian care uita să le plătească mărfurile - mătăsuri 
din care nevasta unui Medici s-a jurat că n-o să-şi croiască 
nicicând rochii - cu alţi negustori care aşteptau degeaba 
bani de la ei, Medici se văzură obligaţi să-şi închidă banca 
de la Brugge, port plin cu marfă de-a lor, dar pe care ei n- 
aveau cu ce s-o plătească. 

Fuggerii redeschiseră banca pe numele lor, în aceeaşi 
săptămână, preluând hârtiile şi sconturile şi tot ce mai 
însemnau Medicii, la cuvântul bun pus negustorilor din 
Brugge de Carol Quintul. Asta dovedea, dacă mai era 
nevoie, că Maximilian, bunicul lui Carol, hotărâse să-i lase 
de izbelişte pe Medici în favoarea lui Jakob. Şi, de ce să n-o 
spunem, motivele lui Maximilian erau întemeiate, pe bani, 
după cum se va vedea. Şi asta ni se pare un lucru bun, căci 
Dumnezeu ne-a lăsat banii drept urmare a celor şapte zile 
de Facere semn că banii şi ceea ce fac ei au rostul lor în 
încrengătura lucrurilor. 

Lupta dintre Medici şi Fuggeri nu încetează aici. 
Lumea ştie mai puţin că, în aceeaşi săptămână, de cum 
puse mâna pe banca de la Brugge, Jakob trimise o 
scrisoare în Regatul Portugaliei, la o mănăstire în care 
slujeau Cavalerii de Rhodos, undeva pe un tanc de piatră 
albă, vântoasă rău, spânzurând deasupra Mării Oceanice. 
De la mănăstire, scrisoarea a fost dusă de un învățăcel la 
Lisabona şi pusă pe o corabie care dispăru în larg, către 
insulele Azore. Cine ştie cum, oamenii Medicilor aflară de 
scrisoare şi, bănuind ceva necurat, încercară să-i ia urma, 
trimițând un velier rapid de la 

Sanlucar de Barrameda să prindă corabia despre 
care aveau semn că e a Cavalerilor din Krak - cei ce-i 
făcuseră pe Fuggeri să fie ce erau. Omul lor de încredere 
se grăbi foarte şi crezu că velierul său a ajuns în Azore 
înaintea corăbiei plecate de la Lisabona, pentru că, odată 
acostat, nu dădu peste corabie şi nici semne nu erau ca ea 
să fi mas cumva acolo, iar apoi, o săptămână încă, nici că 
apăru deşi era vreme frumoasă şi Marea Oceanică era ca 
sticla de care noi am auzit că ar fi, dar n-am prea văzut-o. 


Omul Medicilor cutreieră apoi toate porturile 
cunoscute: Madera, Fuerteventura şi Gran Canaria, ba 
chiar şi Aghadir, dar corabia Cavalerilor nu ajunsese 
nicăieri. 

Atunci, omul Medicilor încercă să convingă echipajul 
s-o ia de-a dreptul peste Marea Oceanică, pentru că acea 
corabie - brigantină după cum îi zice - n-avea unde să se 
ducă în altă parte decât în cine ştie ce porturi de peste 
ape, despre care porturi începuse să se vorbească în acea 
vreme, însă echipajul se răsculă, iar omul Medicilor, un 
oarecare Amerigo Vespucci, abia dacă scăpă cu viaţă 
lăsând velierul să se întoarcă la Sanlucar. 

Medicii începură să simtă cum, rămaşi doar cu piatra 
acră şi cu mărfuri pe care le putea cumpăra orice 
prostălău punând ceva bani deoparte, începe să le fugă 
pământul de sub picioare, în timp ce Fuggerii căpătau tot 
mai multe pământuri, care pământuri aveau mine de tot 
felul şi mărfuri rare. Atunci, Medicii, pentru că n-aveau o 
armată a lor şi depindeau din ce în ce de capete încoronate 
care, fie din rea credinţă, fie pentru că pierdeau 
războaiele, fie că aşa aveau chef, nu le înapoiau banii - 
Medicii, aşadar, se aliară cu familia Welser, care nu vedea 
cu ochi buni ridicarea Fuggerilor, fiind ca şi ei tot din 
Augsburg. În semn de bună-credinţă, Medicii îi puseră pe 
Welseri în legătură cu casa regală a Lisabonei, care pe 
vremea aceea era în plin avânt şi, în plus, le dădură o 
hartă străveche de-a Cavalerilor care căzuse în mâinile lor 
şi care arăta că, într-adevăr, dincolo de Marea-Ocean erau 
porturi şi le mai arătară şi tot ce ştiau şi aflaseră despre 
Fuggeri şi târgurile lor cu capetele încoronate şi cu 
Papalitatea. Harta cu porturile de peste Marea Oceanică 
însă, ziceau Medicii Welserilor, harta ceea e cheia puterii, 
ea era cheia doborârii Fuggerilor. 

Şi aşa credem şi noi. 

Pe atunci, înghilţerra, Francia, Portugalia şi Spania 
erau pline de astfel de hărţi, care mai de care mai 
nebuneşti, ca să nu mai vorbim de tot soiul de oameni 
loviți de boli la cap care-i îndemnau pe regi să treacă 


Marea Oceanică. Aşa că, Welserii nu se folosiră de harta cu 
pricina ca să încerce o plecare cu corăbiile; pe ei îi 
interesau afacerile obişnuite doar, şi pentru asta, vorba 
bună pusă de Medici la Lisabona îi ajută nespus. 

De altfel, nici n-aveai cum să-i judeci: nemți fiind, ca 
şi Jakob, când era vorba de bani nu credeau decât în 
lucrurile pe care le vedeau sau pe care le atingeau cu 
mâna, măcar că altminteri, mintea le umbla peste tot şi 
erau în stare să creadă orice dacă nu-i costa, numai pentru 
ca ei să se aplece asupra acelui orice, să-l înveţe bine şi să 
se gândească la el când n-aveau ce face - şi dacă vreodată 
or fi să fie ceva bani de scos de acolo, ei vor fi făcut planul 
deja, iar de nu, se vor fi simţit bine gândindu-se la ceva 
fără scop, lucru care nu te face să pierzi foarte mulţi bani. 

Aşa că Welserii se folosiră de curtea de la Lisabona 
cum ştiură mai bine; prin ea şi prin cea spaniolă luară 
legătura cu Frescobaldi şi Gualterotti, florentini care nu 
avuseseră încă timp să piardă bani de la capetele 
încoronate. Scopul acestei legături era unul singur: să-i 
pună jos o dată pentru totdeauna pe înfumuraţii de 
Fuggeri, să le ia minele şi pământurile. 

Adică, marea lor putere. 

Din acel an au început călătoriile peste Marea-Ocean, 
iar Welserii, măcar că n-aveau legături cu Cavalerii din 
Krak - dar cine îi ştia în afara Fuggerilor? - de cum văzură 
corăbiile care aduceau aur adevărat din acele porturi, 
începură să se gândească şi ei la pământurile descoperite, 
strângând din dinţi pentru încetineala cu care se 
mişcaseră în anii trecuţi, mai ales că Jakob şi ai lui se 
fereau şi acum ca de alte alea de orice avea legătură cu 
Lumea Nouă. Temerea lor era de înţeles pentru cine ştie 
cum stăteau lucrurile: Vavilu, Babei, sau Baabylon cum 
aveau să-i spună aleşii odată şi odată, era bine ascuns, iar 
Fuggerii l-ar fi dorit să rămână astfel, cum încă mai este şi 
despre care nici noi n-am putea scrie de n-am avea 
dezlegarea Fuggerilor, care până la urmă, au dus acolo o 
grămadă de metal din acela de la Zâm. Aurul? Sclavii? 
Pământurile din Lumea Nouă? 


— Nu îi interesau... Doar oraşul, doar oraşul trebuia 
să rămână ascuns! 

Dar cum să-l ţii ascuns când regi, bancheri, 
aventurieri şi negustori dădeau iama într-acolo? 

Vremurile începuseră să se strice pentru Fuggeri, 
deşi nu mai rău decât pentru alţii. De pildă, Carol Quintul, 
luptând cu Francisc al Franciei, au prădat şi au ocupat 
atâtea pământuri şi oraşe şi s-au luptat aşa de tare încât 
banii, ţinând de oameni, sufereau soarta oamenilor. Astfel, 
Gualterotti fugiră de la Anvers, alungaţi de Carol, părăsind 
banca şi factoria de acolo, iar Jakob, la rându-i, fu obligat 
să închidă sucursala de la Lyon, alungat fiind de Franci se. 

Numai Welserii au ieşit cu bine din războiul ăsta, 
pentru că i-au luat imediat locul lui Gualterotti la Anvers, 
sprijiniți de un Carol căruia îi plăceau şi banii lor. Şi, cum 
ei n-aveau nimic de ascuns în Lumea Nouă, au plănuit cum 
să scoată de acolo bănet. Pentru început au cumpărat 
oameni care nu erau sclavi, numai ca să le spună cum 
arăta acea Lume, ce fel de vieţuitoare trăiesc pe acolo, 
dacă aveau blană sau pene, dacă dădeau lapte sau mosc, 
ce fel de plante creşteau pe acele pământuri, ce fel de 
pietre ascundeau acele tărâmuri în măruntaiele lor, era aur 
şi argint, sau fier şi bronz? - ce fel de oameni trăiau în 
porturile nou descoperite, ce ştiau să facă, dacă ştiau a 
scrie, dacă ştiau a construi, a săpa, dacă locuiau în oraşe 
sau în bordeie, dacă erau veseli sau trişti, dacă aveau 
patima beţiei sau a sodomiei, în câţi dumnezei credeau şi 
tot aşa. 

Până la urmă, tot omul Medicilor le dădu cele mai 
multe răspunsuri. Vespucci, luându-şi un nume fals, se 
alătură călătoriei unuia Grijalva şi ajunse cu o corabie într- 
un loc din Lumea Nouă de-i zice San Juan şi s-a mirat 
foarte când i-a văzut pe oamenii de acolo - cică sunt înalţi, 
arămii, pletoşi, nu beau şi cred în vreo cincizeci de idoli de 
piatră - cum se pleacă în faţa făloşilor de creştini. Vespucci 
şi-a luat un tălmaci şi i-a întrebat pe localnici de ce se 
plecau astfel în faţa lor şi a fost şi mai mirat când oamenii 
aceia i-au spus că îi aşteptau de mult, că astfel de bărbaţi 


cu piele albă şi barbă mai veniseră pe la ei şi că le 
promiseseră că se vor întoarce, aduşi de nişte păsări 
uriaşe cu aripi albe, ceea ce se şi întâmplase, ziceau ei, 
arătând corăbiile cu pânzele întinse care, într-adevăr, 
seamănă cu un fel de albatroşi tare mari, cu condiţia să ţii 
cu tot dinadinsul să crezi asta. 

„Unii dintre oamenii aceia plecaseră înapoi pe apele 
de unde veniseră, dar alţii au luat-o pe pământ, către 
miazăzi”. a scris Vespucci în hârtiile sale şi aşa scriem şi 
noi acum, după cum le-am cetit fiindcă Jakob le-a ascuns în 
mănăstirea noastră, el însuşi punând mâna pe ele - tot cu 
bani - de la nişte venețieni scăpătaţi care deloc nu-l aveau 
la suflet pe acel Vespucci. 

Vespucci mai află că albii veniseră pe un fel de bărci 
cu foarte multe vâsle, despre care el zice că se cheamă 
galere; cică bărboşii aceia purtau mantii albe pe care 
străjuiau nişte desene roşii ce tare mult semănau cu 
crucile, numai că erau puţin altfel, iar Vespucci le desenă 
localnicilor câteva feluri de cruci, iar ei o recunoscură fără 
greş pe a Templului, pe care sigur am fi recunoscut-o şi noi 
de vreme ce Cavalerii din Krak au venit şi pe la Kogaion, 
precum am mai spus. 

Când îi întreba unde s-au dus însă, bieţii sălbatici 
încremeneau de spaimă şi spuneau: Ullua, Ullua, aşa că 
acel loc s-a numit de atunci San Juan de Ullua, iar corăbiile 
cu care umbla Vespucci au plecat în căutarea adevăratului 
Ullua, cel despre care băştinaşii spuneau că e plin de aur 
şi pe care alţi creştini îl vizitaseră deja din câte se părea. 

Cu cât se scoborau spre miazăzi, cu atât aflau mai 
mult despre acel loc plin de bogății unde se adăpostiseră 
de mult albii cu barbă, purtători de mantii cu crucea 
Templului; deopotrivă, semnele de respect cu care erau 
înconjurați călătorii se înmulţeau, iar băştinaşii întâlniți 
întrebau, fericiţi de revedere: „de ce ne-aţi uitat şi de ce n- 
aţi mai trecut pe la noi de atâta amar de vreme?” 

Şi le tot ziceau de Ullua cea plină de aur, căreia îi mai 
ziceau şi Chibcha, sau Mulsca şi, câteodată, chiar Vavilu, 
lucru care îl punea pe gânduri pe Vespucci, om citit 


altminteri. Ei, dar gândurile de bărbat învăţat repede îl 
părăseau când auzea că Vavilu e aşa plin de aur încât, la 
fiecare apus de soare, locuitorii trebuie să intre într-un lac 
să se spele de tot praful de aur pus pe ei în timpul zilei şi 
că acolo, în Vavilu, aurul nu mai are de mult căutare 
pentru că ulițele târgului, şindrilele de pe case, canaturile 
porţilor şi cercevelele ferestrelor, numai din aur curat 
sunt. 

Cum însă târgul era tare departe, iar ei îşi umpluseră 
corăbiile cu bogății de pe acolo, dar mai ales pentru că 
erau tare puţini, iar pădurile le ridicau în faţă nepătrunse 
văluri de verdeață şi negură, şi pentru că li se făcuse dor 
de casă, corăbiile făcură cale întoarsă cu Vespucci cu tot 
care, om păţit, „nu s-a mai străduit să-i facă să stea pe 
acolo” după cum Jakob a scris cu însăşi mâna lui. 

După ce se întoarse la Sevilla, Vespucci scrise o carte 
lungă pe care o dădu Welserilor, spunându-le tot ce aflase, 
aşa că Welserii se încruntară şi se puseră pe studiat hărţi 
şi câte şi mai câte, ca să echipeze pe socoteala lor corăbii 
care să plece în căutarea Ulluei, sau Vavilului cel plin de 
aur. 

Şi aşa se făcu că Welserii şi Fuggerii ajunseră într-o 
duşmănie tăcută, pe care nici unii nici alţii n-aveau curaj s- 
o dea la iveală, drept pentru care se îmbrăţişau la curţile 
regale, îşi trimiteau cadouri scumpe şi se plecau, 
curtenitori, unii în faţa celorlalţi când dădeau erau putrezi 
de bogaţi. Pe atunci, Fuggerii se întinseseră cu banii lor 
peste întreaga Lume Veche, din Transilvania până în 
înghilţerra şi din Andaluzia, trecând prin Napoli, până în 
Danzigul Hansei; Jakob ne-a lăsat scris că în 1527, 
Fuggerii aveau 142 de mine, ţineau cu bani grei curtea şi 
armatele lui Maximilian I, plătiseră sute de mii de florini 
când Carol Quintul fusese pus împărat peste cea mai mare 
împărăție a tuturor vremilor, măcar că a fost cucerită cu 
bani şi nu prin arme, precum făcuse Machidon, iar banii cu 
care se făcuse cotropirea cu pricina erau în mare parte ai 
Fuggerilor... 

Dar şi ai Welserilor. Cu toate astea, tot lui Jakob se 


înghesuiau creştinii şi păgânii să-i trimită ambasadori, tot 
pe el l-a îmbrăţişat Papa, deşi ştia că merge de-a buşilea în 
jurul mănăstirii noastre ortodoxe la fiecare doi ani, iar 
cardinalii îl primeau cu ovaţii nesfârşite, ceea ce făcu din 
Fuggeri cei mai mari negustori ai Papei, aşa cum au rămas 
până în zilele noastre, la anul ăsta, 1620, care cică nici n- 
ar fi anul 1620, aşa cum nici Machidon n-ar fi, după cum 
veţi vedea. 

Cam asta se petrecea în Lumea noastră cea Veche, în 
timp ce în cealaltă, Welserii şi prietenii lor cheltuiau tot 
mai mulţi bani. În 

1503, agentul Welserilor puse pecetea familiei pe un 
act de împreună cu regele Manoel al Portugaliei, oferind 
20.000 de florini numitului Almeida, care trebuia să 
traverseze Marea-Ocean şi să ridice un târg la miazăzi de 
San Juan de Ullua, într-un port de-i zice 

Santa Maria de Bahia aflată din timp de 

Fuggeri şi, datorită apropierii amenințătoare a 
Welserilor de Vavilu, au schimbat tactica şi s-au decis să 
participe şi ei la călătoriilor de Marea-Ocean şi au dat şi ei 
7.000 de florini acelui Almeida, mai mult ca să stea cu 
ochii pe Welseri şi, după cum i-a povestit Jakob stareţului 
nostru, „pentru că ne era aşa de frică de ce-ar putea 
descoperi Welserii acolo şi, la fel ca ei, şi alţii care nu ştiau 
aşa multe ca noi”. Starețul ne-a povestit la rându-i că în 
acele timpuri, chiar şi mai-marii mănăstirii noastre erau 
tare îngrijoraţi şi-i ceruseră lui Jakob să le dea de ştire ce 
se petrece, deşi eu nu ştiu ce anume îi putea interesa pe ai 
noştri într-atât 

Mai bine zis, nu mi-e permis să scriu atât de mult, 
însă ceva - ceva bănuiesc eu, mai ales de când Cavaleri din 
cei cu crucea Templului au mai venit pe aci, cu gând să se 
ascundă tocmai pe vârful Kogaionului nostru care o fi el pe 
undeva, că sunt mulţi munţi, dar cine ştie unde e cu 
adevărat Acela? 

Noi nu, pentru că doar cei ce-i ştiu puterile au voie să 
se avânte pe el, măcar că ciobani de-ai noştri trebuie să fi 
ajuns şi ei, din neştiinţă, pe culmea lui, dar cât să ducă oile 


de colo-colo. 

Oricum ar fi, în 1503, Welserii s-au priceput să 
întoarcă întreaga călătorie în folosul lor, îndemnându-i pe 
vechii lor aliaţi, Gualterotti şi Frescobaldi să pună şi ei 
bani jos, iar ei aşa au făcut, oferind lui Manoel 29.600 de 
florini, astfel că, singurul lucru pe care îl mai puteau face 
Fuggerii era „să trimită scrisori de înştiinţare prin oameni 
siguri până hăt! tocmai în Babei”, la fraţii lor Cavalerii, 
care de acum, după ce ridicaseră - bag seamă că asta 
făcuseră - cel mai frumos târg din toate Lumile 
pământului, nu mai aveau unde fugi pentru că lucrarea lor 
ar fi fost găsită şi citită. 

De altfel, ei nu aveau de gând să plece iarăşi în 
pribegie, pentru că trecuseră mai bine de 300 de ani de la 
prigoana lor şi se bizuiau pe averea Fuggerilor, la care, de 
bine de rău puseseră umărul, iar acum, era rândul 
Fuggerilor să-i ajute şi să-i ţină ascunşi dacă noii veniţi vor 
fi avut atâta vârtoşenie să ajungă până unde ridicaseră ei 
Babelul. 

Şi Cavalerii, şi Fuggerii, ba noi zicem că şi Welserii, 
au mai câştigat un răgaz când s-a pus împărat pe tronul 
Sfântului Imperiu German, după cum am mai amintit. 
Maximilian I lucrase dintotdeauna cu Fuggerii, însă 
Welserii erau din ce în ce mai puternici, iar pământurile 
puse la bătaie erau tare bogate şi împărţite între cele două 
familii care săpau şi construiau prin toate regatele. Numai 
că împăratul trebuia ales de electori şi, pe lângă Carol 
Quintul, mai luptau pentru aceeaşi succesiune Francisc I al 
Franciei şi Frederic cel înţelept de Saxa. 

Luther spune că banii nu fac pui însă, nici măcar cei 
ce l-au urmat, cum ar fi acel Calvin, nu l-au crezut o 
singură clipă măcar şi iată cum se dovedea acum că acel 
popă prăpădit din Wittemberg nu avusese dreptate: banii 
Fuggerilor şi ai Welserilor aveau să facă pui şi, mai ales, să 
zămislească un împărat. Adevărul adevărat este că 
Maximilian I i-a pregătit succesiunea cu dibăcie, 
prezentând celor două familii de negustori o stare de 
lucruri care le plăcu foarte. 


Prin el însuşi, Maximilian I, care îi era bunic dinspre 
tată, Carol urma să moştenească Austria, Stiria, Carinthia 
şi Canichia. Prin soţia lui Maximilian, Maria de Burgundia, 
fiica lui Carol 'Temerarul, avea să moştenească Ţările de 
Jos, şi Franche-Comte. Bunicii din partea mamei erau regii 
prea catolici ai Spaniei, Ferdinand de Aragón şi Isabella de 
Castilia, părinţii Ioanei Nebuna. Prin ei, Carol moştenea 
Spania, coloniile spaniole din Lumea Nouă, Italia, cea 
precum cizma afundându-se în mare, Sicilia, Sardinia şi 
Napoli. Prin alegerea ca împărat, Carol urma să primească 
pe deasupra şi Germania. 

Francisc I al Franciei, jinduind foarte după tronul 
Imperial, se opuse din răsputeri, însă Fuggerii făcură în 
aşa fel încât băncile florentine din Anvers, care îl creditau 
pe Francisc, să nu mai aibă de unde-i trimite bani - cică ar 
fi umplut portul cu mărfuri la fel ca ale florentinilor, preţul 
lor prăbuşindu-se, iar florentinii n-au mai fost în stare să-şi 
ia înapoi banii băgaţi în acele mărfuri. Până şi stareţului 
nostru i se păruse de neînțeles lucrătura Fuggerilor, având 
în vedere că la atâta pământ cât îi revenea lui Carol, şi la 
cât bănet aveau 

Fuggerii, puteau fi cumpăraţi toţi electorii de pe 
pământ, iar concesiuni puteau fi obţinute cu nemiluita, 
ceea ce Francia toată şi toţi florentinii n-ar fi fost în stare 
să cumpere sau să ofere vreodată. Ei, Francii, nu însemnau 
niciun fel de pericol, dar lucrurile aşa s-au petrecut, pentru 
că negustorii din Augsburg nu lăsau nimic la voia 
întâmplării. 

De fapt, după cum însuşi Iakob ne-a spus, „noi aveam 
mai mulţi bani de împrumutat decât puteau capetele 
încoronate să ne dea concesiuni, chiar de ne-ar fi vândut 
ţările lor cu totul, aşa că ne trebuia un Imperiu croit 
anume pentru banii noştri, ca să avem de unde să obţinem 
concesiunile cu pricina şi după aceea, gata, putea să se 
aleagă praful de toate... Iar pentru asta eram în stare să 
investim oricât, chiar mai mult decât trebuia, mai ales că 
banii tot nouă aveau să ne curgă în buzunare până la 
urmă”. 


Ceea ce nu prea s-a întâmplat, nici măcar după 
abdicarea lui Carol Quintul, care a lăsat în urmă-i un 
Imperiu împovărat de datorii, el unul retrăgându-se la o 
mănăstire catolică, să-şi petreacă ultimii ani într-un fel de 
închisoare a datornicilor, numai că era păzită de popi în loc 
de lefegii înarmaţi. Dar, în anii de dinaintea urcării lui pe 
tron, nimeni nu se gândea că se va ajunge până acolo şi 
aşa se face că Fuggerii şi Welserii au oferit lui Carol 
850.000 de florini returnabili după alegerea acestuia ca 
împărat, care se şi înfăptui la 28 iunie 1519. 

Francisc I s-a luptat până în ultimul moment, însă 
poarta norocului i s-a închis. La îndemnul lui Jakob, Papa 
Leon al X-lea s-a aliat cu Carol Quintul pentru stârpirea 
lutheranismului. Alianţa s-a pecetluit, iar Francisc, până 
atunci un rege de nădejde pentru Papalitate, s-a trezit 
singur, în timp ce Carol Quintul s-a pomenit că Vaticanul îi 
deschise drumul pentru supuşi şi mărfuri prin Milano şi 
Genova, şi aşa se născu o legătură trainică între Spania şi 
Germania: una alcătuită din drumuri, bani, negustori, 
hanuri, depozite, cai de poştă şi mărfuri. 

După aceasta însă, căile Fuggerilor şi ale Welserilor 
s-au despărţit pentru totdeauna, fiecare familie ocupându- 
se de partea de lume unde se înstăpânise mai bine, ceea ce 
îl îngrijora pe Jakob Fugger din ce în ce, mai ales când 
vedea cât bănet plăteau Welserii pentru călătoriile peste 
Marea-Ocean. Intre timp, acelaşi Jakob primea scrisori 
peste scrisori din acel Vavilu, sau Babei, prin care i se 
cerea măcar să se alăture Welserilor în acele călătorii, 
dacă nu se simţea în stare să-i ţină deoparte de Lumea cea 
Nouă. „Căci puterea noastră riscă să cadă în mâinile lor, 
deşi cel ce-a primit cartea Cavalerilor din Krak a fost un 
Fugger care ne-a fost frate bun, iar nu un Welser, şi ne 
miră foarte când vedem cum stai cu mâinile încrucişate şi-i 
laşi să trimită spre noi brigantine, caravele, lefegii, 
muncitori, popi şi bezmetici de peste tot. Ai uitat oare că 
puterea noastră e şi a ta? Sau nu te mai interesează?” 

Insă, ce însemna puterea Cavalerilor, o putere cu atât 
mai ciudată cu cât nu puteai pune mâna pe ea, pentru un 


om ca Jakob? Puterea lui însuşi i se părea cu mult mai 
mare şi, pe aceasta, chiar o stăpânea. Pe de altă parte, pe 
acei oameni care îi scriau nu-i văzuse niciodată - el unul 
nu citise decât scrisoarea încifrată dată de ei lui Hans, 
strămoşul său! „Nu eram în stare pe atunci să pricep chiar 
tot ce puteau face Cavalerii de peste Marea Oceanică...” îi 
mărturisise Jakob stareţului nostru odată. 

Şi aşa se face că atunci când un Cavaler a reuşit să 
se strecoare înapoi în Lumea Veche la bordul unui galion 
portughez, omorând apoi câţiva cai de poştă şi ajungând la 
Augsburg cu sufletul la gură, îl găsi pe Jakob dictând 
liniştit o misivă către Carol Quintul, prin care îi cerea să 
recunoască o datorie de 600.000 de florini. Nici gând să 
stea cu mintea la ei, pe care Welserii îi împresurau din ce 
în ce... 

Eu puteam să aleg Francia, Sire, care îmi promisese 
să-mi treacă banii, oamenii şi băncile peste Marea 
Oceanică, aşa cum înălţimea Voastră o face prea ades 
pentru alţi bancheri, însă eu v-am ales pe înălţimea 
Voastră, în virtutea... 

Scrisoarea continua pe acelaşi ton, ceea ce îl făcu pe 
Carol Quintul să recunoască datoria, dar Jakob şi-a dat 
seama prea târziu de greşeala făcută şi ne-a mărturisit-o 
aici, venind să dea ocol mănăstirii noastre. Căci unui 
principe îi poţi aminti o grămadă de lucruri, mai puţin 
faptul că îţi e dator cu ceva. Jakob n-a ştiut niciodată ce 
diavol a pus stăpânire pe el în 1523, de l-a făcut să nu 
aleagă calea bătătorită de atâtea ori, când preschimbase 
datoriile în concesiuni, lucru pe care Welserii îl făceau în 
continuare cu izbândă pentru ei, ajungând să semene, în 
acelaşi an, un fel de trestii dulci de dau zahăr în ostroavele 
Canare şi să ia în arendă mine de aramă în Santo 
Domingo. 

La fel îl certă şi Cavalerul venit din Vavilu, dar 
greşeala fusese împlinită şi, după cum nici Dumnezeu nu 
poate îndrepta ceea ce s-a făcut o dată, cu atât mai puţin 
putea unul ca Fugger, şi astfel, când după o lună îl vizitară 
trei Cavaleri din Vavilu, le spuse că oraşul lor nu putea fi 


ascuns la nesfârşit şi că singurul lucru pe care îl nădăjduia 
era să cadă la învoială cu Welserii, fără ştirea lui Carol 
Quintul care, le dădea concesiuni cu amândouă mâinile în 
Lumea Nouă. 

„Şi noi unde să mai pribegim?” întrebară Cavalerii, 
dezamăgiţi. „O să părăsim oraşul... Ne vom afunda în 
păduri, dar Welserii, sau alţii ca ei vor veni după noi, din 
ce în ce mai adânc... Până la urmă ne vor afla taina...” 

„Vă plângeţi ca nişte babe neputincioase!” le-o reteză 
Jakob. „Aveţi toată puterea în mâinile voastre! Carol 
Quintul nu-i decât un fiu de prăvăliaş pe lângă voi, care aţi 
strâns secretele magilor din Pundjab, ale Mezilor şi ale 
preoţilor de pe Kogaion! Dar aţi plecat din Lumea Veche şi 
aţi uitat cum e să luptaţi... Pentru ce aţi adunat toate 
ştiinţele astea care nu sunt scrise nicăieri? Ce faceţi acum 
cu ele?” - îi certă la rându-i deşi, după cum avea s-o 
recunoască, habar n-avea cât de mult puteau Cavalerii... 

Cavalerii îi răspunseră că aveau puteri mari, într- 
adevăr, însă dacă Welserii sau alţii i-ar fi găsit, puterile 
acelea n-ar mai fi rămas numai ale lor, iar când Jakob i-a 
întrebat la ce folosea o putere pe care o poţi pierde 
oricând, ei i-au spus că nu venise încă vremea acelei 
puteri, că mai mult decât preoţii de pe Kogaion nu puteau 
face încă, mai având ei de lucru la acea putere şi că, 
oricum, a face un suflet să treacă dintr-un trup în altul, la 
nesfârşit, nu era o putere ca celelalte: în zilele alea puteai, 
cel mult, s-o lucrezi la adăpost de oamenii care cucereau 
tărâmuri după tărâmuri, s-o cauti încercând să vezi cât de 
mare e şi cât de multe poţi face cu ea... Dar, ce-ar fi fost 
dacă ar fi aflat Welserii despre puterea Cavalerilor, chiar 
aşa şchiopătândă, cum mai era pe vremea aia? S-ar fi 
înmulţit la nesfârşit, ei şi alţii ca ei, iar faţa pământului ar 
fi devenit de nesuportat. 

„Bine”. le zise Jakob, dându-le ghes. „Dar atunci, ce-i 
cu puterea cealaltă, cea care îi face pe oameni să-şi 
amintească de lucruri netrăite niciodată? De ce n-o folosiţi 
pe aceea? De ce nu-i momiţi pe Welseri cu ea? De ce nu-i 
izbiţi cu minciuna de te face să crezi că ai trăit aievea 


lucruri netrăite şi să uiţi ceea ce ai văzut cu ochii tăi? De 
ce nu ne izbiţi pe toţi cu minciuna asta straşnică, să uităm 
dumnezeului că există Marea Oceanică şi Lumea Nouă, să 
uităm că amiralul Columb a trecut Sargasele... Faceţi-ne să 
credem că pământurile noi sunt ale Mikadoului şi că n- 
avem niciun drept asupra lor şi aşa vă veţi căpăta liniştea! 

Cavalerii i-au spus că nu era timpul ei. Era o putere 
aşa de mare încât putea să-i cotropească pe toţi, pe cei ce 
se foloseau de ea laolaltă cu cei ce cădeau sub ea. Puterea 
ceea mai fusese scăpată o dată din mână, când nişte 
descreieraţi au pus de s-a scris o listă cu Papi de n-au fost 
niciodată, începând cu Homisdas şi Sfântul loan I, şi 
terminând cu Pascal al II-lea, timp în care s-ar fi petrecut 
lucruri într-atât de nebuneşti, precum invaziile unor 
popoare care n-au fost nicicând, sau înălţarea unor regi 
care, nici ei, n-au fost niciodată, când, de fapt, după 
căderea ultimului împărat Roman, lumea se apucase 
degrabă să pregătească Cruciadele alea nenorocite, pentru 
recăpătarea Locurilor Sfinte, şi asta, nu din dragoste 
pentru Cel de Sus, ci pentru că Imperiul Roman dorea să-şi 
recapete provinciile de Răsărit... Cât despre Alexandru 
Machidon de care se mirau foarte toţi regii şi împărații, 
făcuseră la fel ca şi cu acele popoare de care n-auzise 
nimeni, îl zămisliseră din vorbe şi amintiri netrăite doar ca 
să le vină bine acelor descreieraţi să... 

Jakob le-a retezat-o şi le-a spus că nu vrea să ştie 
nimic din toate astea. Dacă ei credeau că puterile de taină 
nu-i ajută, să fugă dumnezeului în altă parte, până ce vor 
reuşi să le stăpânească după cum trebuia, pentru că altfel 
nu înţelegea de ce se chinuiseră atât, ca acum tot ei să 
vină şi să se plângă că zămisliseră oameni, regi, întâmplări 
şi câte şi mai câte... 

Pentru ce? Aduceau bani? Şi de ce îi spuneau 
oraşului Babylon? 

„Pentru că în Babylon a murit, pasămite, Alexandru 
Machidonul, care nu s-a născut nicicând, dar noi v-am 
făcut să credeţi aşa ca să aveţi curaj să porniţi 


Cruciadele... Babylonul nostru este casa de fum în care 
poate locui unul ca Alexandru, un nenăscut încă, dar unul 
care să cucerească imperiul pe care învăţăm noi acum, să-l 
clădim din abur şi cuvinte...” 

„Lucrurile astea n-aduc nici bani, nici siguranţă! Zău 
dacă înţeleg ce vreţi... Veniţi la mine ca să vă pun la 
adăpost de Welseri! Vă e frică să nu dea lefegiii şi 
bezmeticii lor peste voi... Pe de altă parte îmi spuneţi că 
puterile vă sunt nemăsurate, într-atât de nemăsurate încât 
vă scapă printre degete... De fapt, de ce aveţi voi nevoie 
cel mai mult?” 

„De timp! Ca să învăţăm să stăpânim puterea...” 

Cică, odată, nişte oameni vor spune că timpul 
înseamnă bani. Cel ce-avea s-o spună habar n-avea că 
Jakob îi croise pe Cavaleri cu vorba asta: 

„Timp? Păi timpul vostru înseamnă banii mei!” 

Cavalerii au plecat nelămuriţi de la Jakob, ca oricare 
alţi oameni care lăsaseră de multă vreme sabia din mână; 
singurul lucru asupra căruia se înţeleseră fiind ca Fugger 
să-i ia părtaşi pe Welseri la tainele din scrisoarea cea 
veche fără să le spună chiar totul, bineînţeles. După 
părerea lui Jakob, banii puteau să rezolve asemenea 
încurcătură, dar nici el, nici Cavalerii nu erau foarte siguri 
de aşa ceva, astfel că între ei, Cavalerii îşi spuseră să 
urmeze sfatul lui Jakob şi să câştige timp cu banii lui 
înainte să vadă ce le rămânea de făcut. Li se părea un 
motiv de mare tristeţe ce se petrecuse cu Fuggerii, în care 
avuseseră atâta încredere, iar Jakob, la rândul lui, tare mai 
era scârbit de decăderea acestor oameni, atât de făloşi 
odată, mai ales că în cărţile lor era adunat chiar tot ce era 
de trebuinţă unor oameni pricepuţi. Se zice că ei puteau să 
ia locul Domnului dacă ar fi avut chef, numai că tare 
cucernici erau, chit că se rugau la un Dumnezeu despre 
care eu unul nu prea ştiu în ce fel arată şi ce doreşte de la 
noi, oamenii. 

Dar, înțelegerile sunt înţelegeri, mai ales când te 
leagă tainele. Pentru Jakob, ocazia de a se ţine de ele s-a 
ivit odată cu venirea la Vienna a unui doftor cam scrântit 


de pe la Geneva sau de pe la Basel. Acel doftor îl vindecase 
pe Jakob de trânji, care sunt o boală omenească, dar bolile 
despre care îi povestea acum îl făcură pe Jakob să se ia cu 
mâinile de cap până ce, acel doftor vorbi despre cum putea 
el să plămădească oameni care să nu mai ştie cum sunt ei 
de fapt şi care să fie de fapt alţi oameni, morţi deja, dar cu 
suficienţi bani ca să cumpere corpuri în care să tot 
sălăşluiască. Vorbele astea îl făcură pe Fugger să ciulească 
urechile. Oare doftorul ăla era plătit de Welseri? Nu 
încerca oare să-l tragă de limbă? 

Cu doftorul acela mai venise un om pe care Jakob îl 
cunoştea din pruncie, un negustor din Augsburg, evreu 
creştinat, pe care îl chema Aloys Dietrich. Negustorul 
acela, om cu scaun la cap până mai deunăzi, ca orice evreu 
care duce banii de colo-colo, lăsase toată averea copiilor şi 
se luase după doftor, în pribegie. Era un slăbănog şi unul 
care nu te privea în ochi, dar câştigase mulţi bani în felul 
ăsta. El îi spuse lui Jakob aşa: 

„Nici n-aş avea cum să nu-l urmez, întrucât sunt clipe 
în care nu mai ştiu dacă eu sunt Aloys Dietrich, sau dacă 
nu cumva în Aloys nu sălăşluieşte şi o parte din numitul 
Paracelsus. De altfel, dragul meu Jakob, tu ai avut în două 
rânduri trânji şi ai fost tratat cu pulbere de cinabru 
amestecată cu leuştean tocat şi cu extract de fraligora, 
prima oară, iar a doua oară ţi s-au făcut aplicaţii cu 
sublimat de mercur şi cu tinctură de aloe şi, pentru că n-a 
mers, ţi s-a dat să bei belladonă după care ai fost 
cauterizat”. 

Jakob i-a spus însă că până şi el, neguţător fiind, 
putea să înveţe o asemenea poezie pe de rost, însă Aloys îi 
răspunse astfel: 

„Atunci, încearcă-mi arta doftoricească! Acum două 
luni, încă vindeam pânzeturi la Brugge şi diamante la 
Amsterdam, iar azi, dacă îmi arăţi un bolund, eu am să ţi-l 
vindec, dacă ştiinţa doftoricească primită de-a gata îl poate 
lecui”. 

Cum bătrâna soţie a lui Jakob se plângea că o doare 
sânul, Fugger îi duse pe amândoi, pe doftor şi pe Dietrich, 


în iatacul ei, dar asta numai după ce a avut grijă să trimită 
un om de încredere acasă la Dietrich să întrebe ce se 
petrecuse cu acesta. Nu cumva dăduse faliment şi de-aia 
plecase hai-hui cu Paracelsus? 

„Nevasta ta are un schir”. spuse Aloys după ce o 
consultă de unul singur pe soţia lui Jakob şi, cum omul 
trimis acasă la Dietrich se întorsese deja cu veşti care îi 
arătară că Aloys nu-şi pierduse averea deşi dădea semne 
de scrânteală, se hotări să-l asculte până la capăt, fiindcă 
aşa se cuvine cu unul care are bani risipiţi prin factorii, 
bănci şi depozite, chiar dacă nu mai e interesat de soarta 
lor, a banilor. 

„În plus, nevasta ta are o calviţie nelalocul ei... I-ai 
făcut cumva cadou o piatră de Zâm?” întrebă Aloys, stând 
singur cu Fugger în salonul de ospeţe, în aşteptarea 
doftorului care o vedea, la rândul lui, pe femeie. 

Revenind, Paracelsus spuse cam aceleaşi cuvinte ca 
şi Aloys, iar Jakob se înfurie, crezând că cei doi îşi bat joc 
de el şi că la mijloc trebuie să fie niscaiva şarlatanie. 
Jidovul însă, tot jidov rămâne şi îl întrebă pe Jakob: 

„A avut, sau n-a avut femeia ta o piatră de Zâm?” 

Şi pentru că Jakob a spus că da, atunci Aloys i-a spus 
să mai cheme încă un doctor s-o vadă. 

Jakob l-a chemat pe însuşi Vesalius, marele chirurg al 
lui Carol Quintul, cel care a scris de Humanis Corpori 
Fabrica, iar acesta, de cum văzu femeia, spuse: 

„Îmi pare atât de rău, herr Fugger! Soţia 
dumneavoastră are un schir. Probabil că de aceea îşi 
pierde părul...” 

Jakob l-a plătit pe Vesalius, mirându-l foarte că nu-l 
lasă s-o şi lecuiască pe biata femeie, după care se duse la 
cei doi, recunoscând că greşise faţă de ei şi că, în ultima 
vreme, greşelile lui în faţa oamenilor se tot înmulţiseră, ca 
să nu mai pună la socoteală şi greşelile din faţa 
Domnului... 

„Vesalius nici n-a ştiut că Maria are o piatră de Zâm!” 
tună el. „Dacă i-o iau, îi trece?” 

Aloys îi spuse că piatra apucase să facă răul şi că 


mare lucru nici că se putea îndrepta, că doar n-o să mai 
bolească aşa de rău dacă va lua fiertura pe care i-o vor 
prepara ei doi, cât despre plată, îi cerea să meargă la 
Carol Quintul şi să-i arate o altă băutură doftoricească, cea 
care făcuse din Aloys Dietrich, fost negustor de postavuri, 
diamante şi coloniale, un doftor aproape la fel de deştept 
ca şi Paracelsus, lucru care nici nu era de mirare, de 
vreme ce Dietrich îşi amintea de pruncia şi tinereţea lui 
Paracelsus. 

„Căci nemurirea asta e şi pe ea vrem să i-o dăm 
împăratului! O minte bătrână şi încercată adăpostită într- 
un trup tânăr şi viguros, o minte ce-şi aminteşte tot, şi cele 
bune şi cele triste, vie încă după ce trupul în care s-a 
zămislit a putrezit cu totul...” 

Jakob le cern o noapte de gândire şi, ca un om dibaci 
ce era, s-a gândit că nicicând împăratul Carol, care era un 
datornic far de pereche, n-o să-l poată plăti pe Paracelsus 
cum se cuvine şi că cel care era în stare s-o facă, era chiar 
el, Jakob Fugger... Asta şi-a spus atunci, deşi, după vreo 
câteva luni a venit înainte de vreme la mănăstirea noastră 
şi s-a spovedit, pentru că ştia că mare păcat făcuse cu 
lucrătura asta, dar, pe deasupra, fiertura de care vorbeau 
Aloys şi Paracelsus, nu era cumva oare chiar taina 
minunată după care plecaseră Cyrus cel Mare, Alexandru 
Machidonul - deşi se spune că el nici n-ar fi fost aievea - 
Zamolxis al nostru, Cavalerii din Krak, Pythagora, ba chiar 
şi indul acela sucit, de-i zice Siddhi? O lume întreagă 
plecase pe urma elixirului, cucernicii noştri călugări îi tot 
povestiseră despre el şi uite, elixirul se afla acum la câţiva 
paşi doar de Jakob, cel ce moştenise din strămoşi o 
scrisoare în care era vorba tot despre elixirul cu pricina pe 
care, ca un făcut, îl putea cumpăra imediat, cu banii jos, şi 
fără amestecul plângăcioşilor de Cavaleri. Unde mai pui, 
că dacă puterea lui Paracelsus se dovedea aşa de 
straşnică, atunci Cavalerii puteau să-şi vadă liniştiţi de 
treabă, fără să mai aibă nevoie să se ascundă... Jakob o s-o 
cumpere de-a gata şi-o să le-o dea, că mult îl ajutaseră, 
însă avea să le-o trimită numai după ce o va încerca şi el. 


Jakob se tot gândi la minunăţia de potrivea lucrurile 
aşa - nu era el omul care venea mereu la mănăstirea 
noastră, pentru că aşa făcuseră toţi ai lui după ce 
primiseră scrisoarea? Nu era el cel care venea să se uite la 
muntele Kogaion pentru că nădăjduia, ca şi Cavalerii aceia, 
să-i destăinuiască odată tainele nemuririi? 

Oricum o dădea însă, lui Jakob tot i se părea că 
săvârşeşte un păcat luând pentru el elixirul lui Paracelsus, 
dar ce să mai facă? O să-i ducă de nas pe cei doi, pentru că 
păcatele sunt trebuincioase atunci când ai nevoi, aşa că a 
doua zi dimineaţă le spuse că o să le înlesnească întâlnirea 
la Carol Quintul, cu condiţia ca, aşa cum Paracelsus 
intrase în Aloys, Maria Fugger să intre în trupul unei 
tinere pe care o va alege el, Jakob, iar el însuşi, Jakob, să 
treacă în trupul soţului tinerei cu pricina după ce el, Jakob, 
va fi murit. 

Paracelsus şi Aloys hotărâră că e bine aşa, că orice 
înlesnire trebuie răsplătită şi se apucară de lucru. 

Peste o săptămână, Paracelsus şi Aloys au fost gata 
cu totul, iar Jakob i-a dus într-o casă ascunsă de-a sa - 
acolo se întâlnise şi cu trimişii din Vavilu - unde aşteptau 
doi tineri care habar n-aveau ce-i aşteaptă. Femeia, o 
evreică ladino din Barcelona, se chema Gloria Nogales, iar 
bărbatul, un eşchenaz alungat din Galiţia, purta numele de 
Dan, nume pe care şi l-a păstrat, dar la care, din pricini 
neîndoielnice, l-a adăugat pe cel de Fugger. 

„Era o zi atât de însorită”, i-a spus Jakob stareţului la 
spovedanie, „încât, vai, îmi închipuiam că totul o să fie cum 
nu se poate mai frumos, drept pentru care le-am cerut 
celor doi să prepare nenumărate flaconaşe cu fiertura cu 
pricina, numai şi numai ca să trăiesc eu şi Maria veşnic şi 
să fim alături pentru că în viaţa asta, stătusem mai mult 
despărțiți din pricina negoţului meu... Pe când aşa, aflat în 
nişte trupuri care au de toate, pururi moştenind din averea 
pe care am făcut-o, aveam să fiu liniştit şi iubitor cu prea 
încercata mea soaţă...” 

Din câte am aflat, stareţul l-a întrebat atunci pe 
Jakob dacă nu cumva sufletul lui răzbătător, chiar ajuns 


într-un trup de om care nu mai are nevoie de nimic, plin de 
putere lumească, n-o să-l facă pe cel bântuit de Fugger să 
se zbată iarăşi, la fel ca în viaţa petrecută în trupul ce-i 
fusese dat de Arhitect, iar Jakob, se zice că ar fi lăcrimat 
auzind asemenea întrebare şi că ar fi spus că de asta îie 
frică cel mai mult, că el nu cunoaşte altfel de trai decât cel 
arzător, că focul îl mistuie deopotrivă pentru afaceri, 
pentru Maria şi pentru nişte gânduri despre nemurire şi că 
de ars, o să ardă până la sfârşit, de parcă cineva lăsase 
anume pentru el un Iad aici pe pământ, numai că era prea 
târziu, că nu mai avea ce să facă şi că nici măcar nu-l mai 
interesa dacă acel gând, de blestem parcă, era adevărat 
sau nu - de unde şi convingerea că săvârşea un păcat 
luând elixirul şi că acei Cavaleri avuseseră dreptate când îi 
spuseseră că taina şi puterea muntelui nostru nu sunt 
pentru oricine. 

Cum-necum, Gloria a băut fiertura şi a început să-şi 
amintească de trecutul Mariei Fugger, iar Maria însăşi 
începuse să obligată să le facă Gloria, care, la rândul ei, 
începuse să simtă durerile Mariei şi oboseala ei întâmplă 
cu Maria după moartea ei, Jakob nu avea să afle niciodată, 
de vreme ce nu dorea să dea ochii cu Gloria cu niciun preţ 
înainte să-i vină sorocul să intre în trupul lui Dan, pe care, 
altminteri, nu-l lăsa să se apropie de soaţa lui cu niciun 
chip. Dar asta se va petrece mai târziu. 

Între timp, Paracelsus şi Aloys respectară înţelegerea 
şi îi preparară lui Jakob nenumărate flaconaşe, iar acesta 
le trimise celor doi soţi, să le dea din tată în fiu. Femeia 
Nogales şi bărbatul Fugger nu trebuiau decât să aibă la 
îndemână flaconaşele şi să se supună aceluiaşi procedeu la 
care îi supusese Paracelsus pe cei doi soţi, pentru a le 
transmite minţile mai departe. Atunci, Fugger l-a întrebat 
reţeta, cu gând s-o trimită în Vavilu, dar Paracelsus - 
învăţat de negustorul ăla, Aloys - i-a spus că o va da doar 
lui Dan şi Gloriei după ce el însuşi va fi prezentat lui Carol 
Quintul. Pe deasupra, Jakob n-avea de ce să se teamă şi să 
ceară reţeta pentru că cei doi aveau atâtea flaconaşe încât 
soţii Fugger ar fi prins şi Judecata de Apoi în trupurile de 


împrumut, deşi el unul, Paracelsus, nu credea în aşa ceva, 
în Judecată adică. 

Jakob s-a ţinut de cuvânt şi, sperând astfel să pună 
mâna pe reţetă, i-a dus pe cei doi la Carol Quintul, nu 
înainte să trimită oameni de încredere în Vavilu, sau Babei, 
sau chiar Baabylon după cum o să i se spună, să le dea de 
veste Cavalerilor că taina lor căzuse în mâinile unui doftor, 
dar că va fi cu totul a lor, cât de curând. Ajuns în faţa 
împăratului, Jakob i-a povestit ce i se întâmplase şi minţi, 
spunând că încercase poţiunea şi pe el însuşi, în afara 
tinerei, şi că dorinţa lui fierbinte era să-l pună pe Alteţa Sa 
la adăpost de primejdii, la care Carol îl întrebă dacă n-o 
făcea doar ca să se asigure că un debitor aşa de important 
n-avea să moară înainte să-şi plătească datoriile, dar Jakob 
răspunse că datoriile nu mai aveau mare greutate de 
vreme ce creditorul, adică el, obținuse deja un câştig 
pentru că băuse fiertura lui Paracelsus; discuţie care 
semăna tare bine cu negoţul pe care îl mai făcuseră ei doi, 
când ieşiseră câştigaţi şi unul şi celălalt. 

Carol îi ceru, pentru siguranţă, să-i aducă în faţa lui 
pe cei doi jidovi, ceea ce Jakob făcu de îndată. După ce îi 
văzu, Carol strâmbă din nasul lui ăla borcănat şi spuse că 
încă nu-l crede pe Fugger. După el, Gloria trebuia să stea 
în faţa lui şi să-i spună ce vede şi ce face Maria, în timp ce 
un secretar de-al lui avea să meargă în iatacul Mariei şi să 
scrie tot ce va face ea în cursul discuţiei. 

Făcură aşa şi, pe la orele prânzului, când studie 
hârtiile pe care scrisese secretarul, văzând că lucrurile 
Maria 

Fugger povestise secretarului şi ce făcuse el însuşi, 
Carol adică, împăratul se uită cu luare aminte la Fugger şi 
îl întrebă ce părere ar avea Leon al X-lea al Vaticanului 
despre o asemenea păţanie? 

Fugger pronunţă, fără înconjur, două cuvinte, câtă 
vreme nu vedea picior de soldat în apropiere. Cuvintele 
erau vrăjitorie şi erezie, iar Carol recunoscu că, într- 
adevăr, aşa era. După care întrebă deodată de ce nu-i 
povestise Jakob şi lui, suveranului său, despre oraşul 


Vavilu, sau Babei, sau chiar Baabylon, cum avea temei să 
creadă că i se va spune odată. Ar fi avut datoria să-i 
povestească despre el, câtă vreme era un oraş de pe 
pământurile lui, ale lui Carol Quintul, şi că nimeni de acolo 
nu-i plătise măcar un florin impozit, de când se ştia. 

Jakob înlemni. Deşi umbla toată ziua prin bănci şi se 
uita de dimineaţa până seara pe hârtii de contabilitate, nu- 
i dăduse nicio clipă prin cap că oraşul şi oamenii de care 
ştia, erau datori faţă de coroană. Până la urmă însă, găsi 
un răspuns pe potriva minţii sale agere: 

un oraş atât de bine ascuns, încât abia ştiu că există, 
Sire! Şi asta, mai mult din auzite, de la doi-trei oameni 
pentru care habar n-am dacă merită să pun mâna în foc! 
Dacă m-au minţit?” 

„Dar Hans Fugger, dacă ar mai trăi, ar pune sau nu 
mâna în foc pentru ei? Sau v-a lăsat moştenire o scrisoare 
în care erau scrise doar baliverne?” 

Jakob privi în pământ, iar Carol Quintul îi spuse că 
doar duşmănia faţă de Welseri îl adusese aici, făcându-l să 
ascundă suveranului său existenţa unui oraş. „Pe de altă 
parte”, continuă împăratul, „oamenilor din acel oraş sau le 
este frică de mine, de vreme ce n-au trecut să mă vadă, 
sau sunt foarte zgârciţi... Probabil că le e frică de toţi 
oamenii cu excepţia ta, de vreme ce tu, Jakob, eşti singura 
persoană care primeşte soli de la ei”. 

Carol pretindea că ştie de ce se tem cel mai mult şi 
mai mult Cavalerii aceia. Ar fi vrut să afle însă cât de bine 
ascuns era oraşul lor şi dacă nu cumva putea fi ascuns mai 
bine decât era acum... 

Asta trebuia să afle Fugger, cât mai repede, în contul 
suveranului său şi, până la căpătarea răspunsului, Carol 
avea să-i ia ostatici pe cei doi evrei şi avea să confişte 
flacoanele din casa lor, ba chiar şi orice fel de lichid s-ar 
mai fi găsit pe acolo, fiertură, sau nu, precum şi orice fel 
de vas, chiar şi oalele de noapte, carafele şi ghivecele de 
flori. 

Aşa îl pedepsi pe Fugger, în timp ce celor doi doftori 
le puse la îndemână beciurile în care lucrau alchimişti 


preocupaţi până atunci doar de aur, iar lui Paracelsus îi 
promise că Vesalius nu va afla niciodată că el, Carol, îl 
angajase la curte. 

„Ah, chirurgul ăla al Majestății Voastre, bun numai 
de trânji şi de buboaie...” spusese Paracelsus rânjind. 

Pentru Jakob, lunile care au trecut până la primirea 
răspunsului din Vavilu au fost cele mai cumplite din viaţă; 
cei doi ostatici nu erau alţii decât Maria, care între timp îşi 
dădu obştescul sfârşit, şi un Jakob nenăscut încă dacă-mi 
sunt permise paradoxurile, aşa că răspunsul celor din 
Vavilu îl umplu de bucurie şi se grăbi să-l ducă la Carol 
Quintul. 

Dacă asta e voia Majestății Voastre, scriau Cavalerii, 
ne vom strădui să ascundem oraşul pe mai departe, pe cât 
de bine ne pricepem, însă ne întrebăm: cât va ţine asta? 
Noi, ca nişte oameni care am aflat multe prin peregrinările 
noastre, ne putem gândi la cele ce au fost şi le-am uitat, 
cum ar fi zborul oamenilor în păsări de fier, oameni care se 
uită la stele printr-un fel de tuburi, sau la chivoturi care te 
înţepenesc, dumnezeieşti sau nu... 

Dar nu ne putem gândi şi nu suntem în stare să 
punem mâna în foc pentru acele lucruri pe care nu ni le 
amintim şi care n-au fost încă făcute de mâna nici unui om. 
Nu putem să promitem nimic din ceea ce va fi... 

Aşadar, ce altceva putem promite Majestății Voastre, 
decât că o să ne facem una cu pământul, aici sau, cine ştie, 
poate chiar într-un oraş pe care Majestatea Sa îl ştie foarte 
bine, să vedem dacă o mai da vreodată de noi cineva, sau 
nu. Din cele ce le-am discutat cu Jakob, am înţeles cât se 
poate de bine că trebuie să ne târâm departe de lumina 
zilei, dacă vrem să ne ducem lucrarea la bun sfârşit. Şi o 
vom face, găsind un loc în care să fim aidoma celorlalţi 
oameni, dar fără ca cineva în afara Majestății Voastre să ne 
ştie, aşa cum Ordinul nostru a maifăcut-o, în ciuda voinţei 
domnului... Un oraş din fum şi cuvinte, asta vom face, ceea 
ce nici domnul de care îţi citesc episcopii şi cardinalii n-a 
mai făcut, nu face şi nu va face nicicând. El, domnul, sau a 
obosit, sau ne-a lăsat nouă puterile lui, dar noi, oameni 


fiind, ne deprindem mai greu cu instrumentele lui 
dumnezeieşti... 

Carol ridicase sprâncenele când văzuse că acei 
Cavaleri scriau numele Domnului fără majusculă, luându-l 
în deşert pe deasupra, dar îi zise lui Jakob că cel mai bine 
ar fi fost ca oamenii din Vavilu să se ţină de cuvânt, pentru 
că el tare mult avea nevoie de un oraş ascuns, fie că era un 
oraş în toată puterea cuvântului, fie că era „un oraş ascuns 
într-un oraş bine cunoscut, adică un loc în care, la o adică, 
să mă pot ascunde şi eu dacă o fi vreodată nevoie, sau 
dacă am să doresc cândva să trag cu ochiul la ce vor face 
copiii, nepoţii, strănepoţii şi toţi ceilalţi urmaşi ai mei până 
la spiţa aceea care n-o să-şi aducă nicicând aminte că 
odată a domnit un împărat pe care îl chema Carol 
Quintul...” 

Dar, încă şi mai mult, Carol avea nevoie de un astfel 
de oraş, fie el „chiar din fum şi cuvinte”, pentru că, aflase 
el de un altul, Audhia, de la un rajah care îi trimisese o 
misivă foarte lungă unde îi vorbea despre nouă pandiţi, 
adică înţelepţi, care încă de pe vremea lui Chandragupta 
Ashoka, făcuseră un astfel de târg în care răspândeau 
zvonuri din cele mai felurite, asta când nu puneau sufletele 
oamenilor la păstrare, numai şi numai ca să vadă ce făcea 
lumea în cutare sau cutare situaţie, iar ei, rajahii, de la 
Ashoka încoace, să afle ce aveau de făcut cu oamenii cei 
adevăraţi pe care îi cârmuiau sau cu care purtau război. 

„E ca şi cum ai juca şah cu oameni vii...” zâmbi Carol, 
că asta dorea cel mai mult, venirea lui Paracelsus fiind 
mană cerească, de vreme ce putea să înmulţeacă oamenii 
cu totul. Ar fi fost un fleac pentru el şi pentru Cavaleri să 
lanseze zvonuri aşadar şi, dacă puteau să zămislească 
amintiri, de ce să nu fi făcut unele din care să lipsească 
Carol Quintul, sau Francisc I, ba chiar Cidul, Cezar, sau 
Alexandru Machidonul, ca să nu mai vorbim şi de... 

Numai că o teamă atotstăpânitoare îl cuprinse pe 
Carol şi se opri aici. 

„Dar de ce aveţi nevoie de oameni atât de 
dezrădăcinaţi, Sire?” îl privise Jakob cu ochii holbaţi, 


aflând pe pielea lui că un păcat atrage după sine un altul 
mai mare şi tot aşa, pururi. 

„Din cauza lui Hans Fugger”. răspunse Carol şi, 
văzând că Fugger nu înţelege, el pricepându-se la bani mai 
ales, îi spuse că Fuggerii uitaseră în ce fel trebuie citită 
scrisoarea primită de Hans, unde se spunea că e mult mai 
uşor să mişti dintr-o parte în alta un om despovărat de 
amintiri şi obiceiuri pentru că el se purta mai mult ca om 
decât ca membru al unei comunităţi, devenind uşor şi 
fragil, precum o pană fină bătută de foehnul coborând de 
pe crestele Alpilor - fel de om care pe el unul, pe Quintul, 
îl interesase încă de când îl citise pe Aristotel. 

Il duse pe Fugger în beciurile fastuoase în care 
lucrau Paracelsus şi Aloys, spunându-i că pe undeva, 
Cavalerii aveau tot dreptul să scrie numele Domnului fără 
majusculă, de vreme ce acum, până şi el, Carol, putea să 
ceară să i se scrie un anumit fel de oameni, iar aceştia să-i 
fie zămisliţi întocmai, motiv pentru care se gândea să facă 
unii care să nu mai... 

lar se opri, pentru că în ce-l privea, avea să-l mai 
scrie Numele cu majusculă căci dacă pe Francisc îl bătuse 
de atâtea ori, ceea ce dorea acum semăna prea mult cu a-L. 
bate pe El, şi asta numai Satana mai cutezase, cu rezultate 
bine ştiute de toţi. 

„Şi cum dumnezeu”, se sperie Jakob, „cum dumnezeu 
o să-i scrieți, Sire, pe aceşti oameni?” 

„Prin Gloria! Prin Gloria Nogales! Ea şi urmaşele ei 
vor fi plămada amintirilor cele noi, scrise de sfetnicii mei 
doar pentru Vavilu, oriunde o să se afle acesta...” 

„N-o să se afle nicăieri”. se băgă Paracelsus. „O să fie 
răspândit... un oraş din fum nu poate fi decât răspândit: pe 
toată faţa Pământului şi-de-a lungul întregii scări ce urcă 
de la minuscul la nesfârşit...” 

„Lisuse, tu ce vrei să zici?” se cutremură Jakob. 

„Un oraş din fum e plin cu oameni de peste tot. Cu 
aleşi. Fiecare va trăi în casa lui şi-şi va duce viaţa lui de 
fiecare zi. Vor locui departe unii de alţii, fără să se ştie... 
Dar, de câte ori o să vrem noi, alesul va primi Baabylon în 


sângele lui, sau va respira alături de alţii aerul unui 
Baabylon ce aleargă în sângele unui alt ales, acum şi în 
vecii vecilor, că atât o să dureze oraşele din fum...” 

„Amin!” făcu jidovul. 

Jakob simţi că se scufundă pământul cu el. Ce mai 
rămânea din Maria, de vreme ce Carol dorea să facă din ea 
plămada în care să toame nişte oameni nenăscuţi şi risipiţi 
pe întreg Pământul şi în nişte oraşe suprapuse la infinit? 
Simţi un junghi în inimă. Ăsta să fie Baabylonul din fum? 
Unul care să fiinţeze în sângele unui om care trăia în alt 
Baabylon ce fiinţa în sângele unui ales trăitor în alt 
Baabylon, alături de alţi aleşi în care fiinţau alte 
Baabyloane şi tot aşa. 

Un oraş ca fumul... Oameni în care să trăiască alţi 
oameni, mişcaţi de colo-colo prin cuget... Doamne, şi 
Cavalerii mi-au spus că puterea asta e prea năprasnică, îşi 
spuse Jakob, numai că deja nu mai avea ce face. 

Asta era pedeapsa lui, chiar prea uşoară, chit că 
împăratul îi spuse că pe deasupra va oferi Baabylon şi 
Welserilor, să-l împartă cu Fugger, drept pedeapsă că îi 
ascunsese existenţa oraşului care pe atunci încă era din 
piatră, lemn, case şi uliţe... 

„Dar de ce Baabylon şi nu simplu, Babylon?” 

„Pentru ca aleşii să se recunoască între ei la o 
adică...” zise Paracelsus. 

De atunci a început războiul dintre Fuggeri şi 
Welseri. În acel an, adică în 1537 după Naşterea Domnului, 
conquistadorii lui Quintul din Lumea Nouă s-au certat între 
ei, iar călătoriile şi cuceririle au început să bată pasul pe 
loc. Soliile nu mai pridideau între Peru, care e o ţară 
muntoasă dincolo de Marea Oceanică şi Spania, iar 
sfătuitorii împăratului îi spuseră acestuia că dihonia dintre 
conquistadorii Pizarro şi Almagro, nu se datora decât 
tonelor de aur şi de giuvaieruri găsite în acel colţ de lume. 
Numai că trimişii de taină ai lui Carol aflaseră deja că pe 
Almagro îl plăteau nişte mauri ciudaţi, care trăiau tocmai 
la Basra, ca să-i pună bețe în roate marelui Pizarro, care 
din porcar în Extramadura, devenise guvernatorul Peru- 


ului. 

Degrabă, Carol trimise pasămite neguţători în ţara 
Turcului, să-i cumpere cât mai multe valuri de muselină, 
iar viclenia Cavalerilor fu dată pe faţă, de vreme ce maurii 
aceia erau urmaşi ai lui Salah-ed Din, cel ce ne alungase 
de pe Tărâmurile Sfinte. În ce fel se înţeleseseră Cavalerii 
din Krak cu maurii, noi nu ştim, mai ales că armatele lor 
stătuseră de multe ori faţă în faţă la Antiochia, Ierusalim şi 
Saint Jean D'Accre, dar fapt este că urmaşii săracenuhii de 
îi alungase de pe Pământurile Sfinte le dădea acum bani cu 
toptanul, ca să-şi poată ascunde oraşul din Lumea Nouă. 

Văzând că n-are sorţi de izbândă cu frumosul, toate 
soliile lui fiind ignorate de maurii din Basra, ei trimițând şi 
mai mulţi bani lui Almagro, Carol îi trimise carte lui 
Francisco Pizarro şi-l înstăpâni vicerege peste Peru, iar 
acesta îl descăpăţână pe Almagro chiar la Cuzco, un oraş 
nemaivăzut, aninat de munţi înalţi şi pietroşi cum picior de 
creştin nu mai bătuse. 

După cum îmi spune stareţul însă, cel mai de mirare 
a fost că Jakob, care se afla atunci la mănăstirea noastră, 
află într-o noapte de moartea lui Almagro, fără să fi venit 
vreun sol de nicăieri. Cică se trezise supărat foarte, cu 
ochii înlăcrimaţi, de toţi ai noştri au crezut că-şi amintise 
iar de soaţa lui, numai că el făcuse legământ de tăcere 
parcă şi nu răspundea întrebărilor, ba chiar dădu încă o 
roată bisericii, deşi doar ce-o făcuse cu trei zile în urmă, 
după care se duse aţă la stareţ şi-l rugă să i se mai 
spovedească o dată şi, pentru ca nu cumva să se uite ceva, 
spovedania lui să fie trecută în catastifele mănăstirii, s-o 
poată citi aleşii ce vor trăi risipiţi în Baabylonul din fum, 
ceea ce eu nefiind, nu pot decât să vă spui pe apucate. 

Se zice că binele făcut se întoarce însutit, dar asta e 
o mare minciună, pentru că doftorii pe care Jakob îi dusese 
la curtea lui Carol, în loc să-l ajute pe binefăcătorul lor, 
acum numai rău îi pricinuiau, învăţându-l pe împărat ce se 
putea face cu puterea pe care i-o tăinuise Fugger atâta 
timp. Foc şi pară pe Cavalerii care nu se lăsau găsiţi, furios 
pe Fugger pentru ascunzişuri, împăratul îl chemase pe 


mai-marele  Welserilor şi-l învățase ce auzise de la 
Paracelsus, de la Aloys şi de la iscoadele trimise în ţara 
Turcului şi, fără să-şi mai ţină cuvântul, pe Jakob nu-l mai 
chemă să-l facă părtaş la stăpânirea oraşului, dându-l 
Welserilor întru stăpânire, în veci. 

Moartea lui Almagro deschise porţile Welserilor, 
care, prin Pizarro, reuşiră să găsească oraşul ascuns, să-i 
ia prinşi pe Cavaleri şi să trimită câţiva, drept dovadă, la 
Curte. Aşa se face că parte din secretele bătrânilor preoţi 
de Kogaion s-au întors de peste Marea Oceanică tocmai la 
Vienna, aproape de locul de unde plecaseră, timp în care 
Cavalerii îşi găsiră scăparea risipindu-se în cele patru zări. 

Vâna lor abia acum dacă se deşteptă. Văzând că nu 
pot obţine nici cu bani şi nici cu diplomaţia ceea ce 
stăpâniseră odată cu sabia, i-au trimis vorbă - dacă vorbă o 
fi fost - lui Jakob, care nu numai că ştia Carol, 
nerecunoscător pentru toţi banii cu care fusese suit pe 
tron, îl trăda ori de câte ori avea prilejul, dar mai ştia şi ce 
o să fie, şi voia să ne înveţe şi pe noi asta, pentru că toate 
aceste puteri se datorau şi preoţilor noştri şi ştiinţei lor, 
precum şi faptului că atâta vreme Cavalerii din Krak se 
ascunseseră la noi. 

Aşa că Jakob a început să vorbească şi, prin gura lui 
vorbeau Cavalerii, care de la bun început, şi-au cerut 
iertare pentru trufia lor prea multă şi pentru faptele lor de 
care li se făcuse teamă prea târziu. 

Avuseseră puterea în mână, se făliseră cu ea, o 
puseseră de lucrase în folosul lor, dar iată ce li se întâmpla 
acum! Măcar să se spovedească cui trebuia, pentru că 
netrebnicii ăia de catolici uitau prea uşor! 

Jakob îşi ceru iertare aşadar, în numele lor, pentru cei 
575 de ani adăugaţi din burtă, cu pleiada lor de Papi care 
n-au existat, între 514 şi 1099 după Naşterea Domnului, îşi 
ceru iertare şi pentru popoarele năvălitoare de care n- 
auzise nimeni, nicicând, dar care apăreau prin mii şi mii de 
cronici răspândite de-a lungul şi de-a latul Evropei: gepizi, 
avari, cumani şi pecenegi, unguri şi vandali, dar mai ales 
goți - oamenii din popor îşi sperie şi acum plozii cu ei, 


pentru că fuseseră învăţaţi să creadă că îi călcaseră 
oameni cu astfel de nume; îşi mai ceru iertare şi pentru 
conciliile bisericeşti nenumărate, pentru Schisme, pentru 
certurile dintre iubitorii de icoane şi drept-credincioşi ca şi 
pentru toate credinţele pe care ni le săpaseră astfel în 
suflet, când de fapt, nimic din toate astea nu se petrecuse, 
dar altfel le-ar fi fost cu neputinţă să-şi înstăpânească 
marea lor putere căreia, zice-se, îi trebuie vechime ca noi 
să credem în ea. 

Cât despre Alexandru Machidonul, care ne-a înfiorat 
atâta, cum de putusem să credem într-un asemenea om? îi 
dăduseră puteri de Dumnezeu şi-l puseseră să subjuge ţări 
nesfârşite, către Răsărit, numai şi numai pentru că ei, 
Cavalerii, doreau să ne dea exemplu cum că acele ţinuturi 
care adăposteau Pământurile Sfinte mai fuseseră cucerite 
plecând din Evropa, că asemenea lucrare se putea face de 
mâna omenească şi că astfel, tot ei, Cavalerii, puteau să 
ajungă înapoi pe acele tărâmuri pe care nu umblase numai 
Christos, dar şi spurcatul de Mahomet, iar înaintea lor 
Moise şi Mithra, Osiris, Cyrus Ahemenidul şi prinţul Siddhi 
de la Benares, care cică tot pe acolo s-ar fi aflat... 

Dar, mai ales, ei încercaseră pe noi acea istorie care 
nu se petrecuse nicicând - să vadă cum va fi să croiască 
una cu totul, din rădăcini, pentru Baabylon... De asta îl 
scriseseră ei pe Machidonul în cărţi, şi-l dăduseră elev lui 
Aristotel, şi-l puseseră să-l înfrângă pe Darius. 

„Căci, cine ştie ce a fost? Trecutul e la fel de încurcat 
ca şi viitorul, pentru că noi nu trăim în el şi, spre deosebire 
de viitorul pe care ni-l ghicesc şarlatanii, dar pe care 
ajungem să-l vedem de e adevărat sau nu, trecutul nici că 
mai poate fi pus la îndoială; el rămâne aşa după cum ţi-l 
aminteşti sau după cum ai fost învăţat. Asta e!” 

Starețul rămase pe gânduri. După câteva clipe, îl 
întrebă pe Jakob: 

„Şi ce s-a făcut cu anii musulmani?” Fugger nu 
înţelese, iar stareţul îi explică: „Anii lui Mahomet se 
potrivesc cu anii noştri aşa cum îi ştim... Ce îmi spuitue 
păcat tare năprasnic, dar n-ar fi mai bine să nu iei asupră- 


ţi păcate care nu-s ale tale? Păcate care s-ar putea să nu 
fie ale nimănui? Căci Mahometanii numără veacurile de la 
Hegira, adică de la 622 după Christos. Pentru ei, acum 
suntem în 914. Tu-mi spui că nu suntem în 1536, ci în 961. 
Eu ce să cred? Anii musulmanilor spun că la prima 
cruciată, erau prin anul 400, iar noi spunem că era prin 
anul 1.000 şi ceva, ceea ce ne arată că nu s-a minţit cu 
calendarul, cu Papii şi cu tot ce-mi mai spui tu...” 

„Abia atunci au hotărât Cavalerii cum să fie 
calendarul... La prima cruciată... Adevărul e că Hegira a 
avut loc la anul 48 de la Naşterea Domnului şi sunt sigur 
că înţelegi bine cum s-a întâmplat atunci, când fiecare 
Apostol cutreiera aiurea prin lume şi predica ce-şi mai 
amintea din cuvântul Domnului. Djabrail, care i-a dat lui 
Mahomet cuvântul Domnului, era fratele lui Iuda şi plecase 
să predice în Arabia, numai că l-a convertit pe Mahomet la 
creştinism cam în acelaşi fel în care fratele lui l-a ajutat pe 
lisus să-şi împlinească misiunea, urcând pe cruce: adică 
trădând”. 

„Cu toate astea”, spuse stareţul, „maurii au ajuns 
până în Spania. lar în 732 pe stilul nostru şi în 110 pe stilul 
lor, Carol Martel i-a învins la Poitiers... Eh? De asta ce mai 
zici, că datele se potrivesc?” credea stareţul nostru că l-a 
înfundat pe Jakob Fugger. 

Numai că un om care urcase un împărat pe tron nu 
era aşa uşor de înfundat, mai ales dacă ştia atât de bine că 
are dreptate. 

„Cum se uita Carol Martel la oameni? Era scurt, sau 
mare?” întrebase Jakob. Starețul se încruntase. „Cine i-a 
fost tată? Dar mamă? Unde s-a născut? Cine i-a fost fiu? 

— Toate astea legăseşti în cronici... Adevărul de care 
îmi spui tu e scris pe pergament. Dar asta putem să facem 
şi noi doi, pe loc! Scrie tu ceva şi roagă-mă pe mine să 
scrie Cavalerii, pe unde or fi ei, acelaşi lucru. Şi mai roagă- 
i pe călugării tăi să scrie şi ei la fel. Peste două sute de ani, 
lumea o să citească crânicile de le-am pus la cale de la 
Londra până la Kiev şi de la Danzig până la Tunis şi ne vor 
crede cu toţii... De altfel”, încheie Jakob misterios, „asta o 


să şi facem acum, că împăratul a găsit Vavilu, că i-a 
răspândit prin lume pe fraţii mei Cavaleri şi că a pus să fie 
ucis Almagro...” 

„Dar maurii?” nu se lăsă stareţul. „Şi ei au scris de 
bătălia de la Poitiers, nu doar Cavalerii!” 

„Tot pe pergament au scris despre ea! Şi pe urmă, nu 
vezi că tot mauri sunt şi cei ce l-au plătit pe Almagro? De 
ce crezi că ne ţin partea tocmai urmaşii lui Şalah-ed Din?” 

„Aha...” făcu stareţul. Înţelese abia atunci că toate 
faptele acelea care nu fuseseră ne dăduseră pentru 
totdeauna în mâinile lor, ale celor ce ne ţineau în frâu de la 
Vatican, Țarigrad şi din cine ştie ce locuri ascunse. Şi tot 
asemenea întâmplări, nepetrecute, erau puse la cale 
pentru Baabylon, lumea cea nouă... „Mari păcate, ffcite 
Jakob! Ce-o să faci de-aci înainte?” 

„N-am de ales! Trebuie să pun mâna pe oraşul din 
fum. Până atunci însă, să mă spovedesc!” 

Starețul i-a primit spovedania. La început a fost 
Cuvântul, precum bine ştim, numai că secretul e să ştii 
cum să-L. rosteşti ca să te creadă lumea. Şi, pentru că 
Jakob apucase să-i povestească despre cei Nouă înţelepţi 
de la Audh, care şi ei scriau cuvinte pe care le urmau 
popoarele, aidoma Domnului nostru, stareţul l-a descusut 
mai mult despre ei pentru ca la sfârşit să-i spună că, cine 
ştie cum, de la o vreme se aciuiase prin preajma mănăstirii 
un solomonar, unul din cei nouă vrăjitori care sparg 
gheţurile cerului şi care scriu şi ei cartea lumii, după ce o 
buchisesc în peşterile cele depărtate de la Răsărit, de 
parcă toţi înţelepţii s-ar fi vorbit între ei să scrie Cuvântul 
după chipul şi asemănarea lor, pentru ca şi noi, oamenii cei 
simpli, să fim după chipul şi asemănarea lor de înţelepţi 
care lasă urme sub formă de vorbe. 

Jakob a cerut să-l cunoască pe vrăjitorul cu pricina, şi 
tare l-a mai bucurat arătarea: se zicea că e fiul unui ţăran 
din Lunca Cernii, unul care trăise atât de demult că nu-l 
ştia nimeni; solomonarul fusese luat de acasă de mic şi dus 
în peşterile de pe tărâmul celălalt, care ar fi undeva la 
Răsărit, sub pământ. Era înalt şi roş, cu părul aspru ca la 


porc, purta bardă la brâu, haine trenţăroase şi un sac în 
care ţinea o carte. Nu se atinsese de femeie nicicând şi din 
cauza asta zicea că are 999 de ani şi că o să mai trăiască 
încă pe atâta, deşi călugării spuneau că arăta de 33 - ceea 
ce eu cred pentru că nimic nu trage mai greu la anii unui 
bărbat decât o femeie, fie ea şi cu scaun la cap, ceea ce nu 
prea am auzit să fie. 

Nimeni nu ştia cum îl cheamă pe solomonar, iar 
întâlnirea lui cu Jakob Fugger s-a petrecut cam aşa. Cică 
avea o casă din lemn, strâmbă, la marginea pădurii de fag 
de lângă Certej - o casă înconjurată de lanţuri grele din 
fler, petrecute ca nişte brâie prin jurul zidurilor şi peste 
acoperiş. 

Jakob se duse la el într-o dimineaţă de gustar şi-l găsi 
trebăluind la un lanţ din acela ce păreau mai mult să ţină 
casa în loc să nu fugă Dumnezeu ştie unde... Se opri la mai 
puţin de un stânjen de solomonar, iar acesta se întoarse 
alene, de parcă abia l-ar fi simţit, şi-l cântări din cap până 
în picioare: 

„Ai venit, Jakob, în sfârşit! Care din voi doi sunteţi?” 

Jakob dădu să zâmbească; de fapt, spun ai noştri, nu 
ştia ce să facă cu mâinile, de parcă ar fi fost un copilandru 
prins cu ocaua mică. 

„Cum, care din noi?” găsi Jakob de cuviinţă să 
întrebe. 

Jakob, Jakob, de ce te prefaci şi acum?” Solomonarul 
se holbă fioros către preotul bătrân care se apropiase, gata 
să se bage în vorbă. „Mai târziu!” îl goni. 

„Voiam să-ţi spun că omul ăsta e străin şi nu ştie 
obiceiurile...” 

„Am spus: mai târziul” se înforţoşă solomonarul. 
„Valea! Rămâne doar Jakob Fugger, că mult l-am mai 
aşteptat!” şi-l apucă pe Jakob de braţ, trăgându-l la o 
parte, în timp ce preotul se uita la ei fără o vorbă. „Hai în 
casă! Mult ţi-a mai luat până ai ajuns... Să ştii că fratele 
Almagro n-a suferit, dar cumva trebuie să le-o coacem şi 
noi, mai ales acelui încrezut de Paracelsus, care, chit c-a 
fost p-aci şi-a desluşit totul cu mintea lui deşteaptă, tot nu- 


i de-al nostru şi-n veci n-o să fie!” 

„N-o fi! Dar uite-l că acum el construieşte oraşul din 
fum...” 

„Ei, şi? Oraşul o să fie al tău! Şi laolaltă cu oraşul, ai 
tăi o să fie şi aleşiil”. 

Solomonarul desfăcu lanţurile din jurul casei şi-l pofti 
pe Jakob înăuntru. Apoi trase uşa după el, iar ce au 
discutat ei acolo n-o să se ştie niciodată că a fost chiar aşa 
cum o să scriu eu acum, măcar că am ascultat pe mulţi 
care au auzit povestea în fel şi chip. 

Cică la început, lui Fugger i-a trecut prin cap că 
solomonarul din Certej semăna cu un tovarăş de-al lui de 
prin Amsterdam, care-i un târg pe ape reci şi cenuşii - 
omul acela aducea tutun din Lumea Nouă, adică un fel de 
frunze care se răsucesc, le pui în nas aşa răsucite şi le dai 
foc, trăgând fumul pe nas, cam cum făceau şi kapnobataii 
noştri cei vechi, numai că ei trăgeau pe nas fumul din 
cânepa arzând pe jos, în foc. Când tragi fum de tutun pe 
nări, se zice că fumezi şi, deşi n-am văzut în viaţa mea 
asemenea lucru, aşa am să vă spun că se zice. 

„Şi de unde ştii că eu nu fumez tutun d-ăla?” cică ar 
fi râs solomonarul. „Eh?” schimbă el vorba - „Eşti mândru 
de tine? De data asta, eşti mândru de tine?” 

„Când ar mai fi trebuit să fiu mândru de mine?” 
Solomonarul se aşeză pe marginea unui pat din butuci 
groşi de lemn şi se scutură. „Când ar mai fi trebuit să fiu 
mândru de mine?” repetă Jakob întrebarea. 

„Când! Atunci când te-ai mai luptat cu Welserii, 
bineînţeles! Aici, în lumea din fum care ne înconjoară, că 
doar n-oi crede şi tu că Baabylon e prima făcătură din fum 
şi cuvinte! Te-am auzit, cum îi povesteai stareţului de anii 
scoşi de Papi din burtă pe vremea când încă ascultau de ai 
noştri! Păi da' la ce credeai că au avut nevoie de toate 
întâmplările, năvălitorii şi anii ăia, dacă nu ca să ne 
plămădească pe noi, poporul lor ascultător? Cu o făcătură 
de istorie au pus lumea asta peste cealaltă, de care nici 
chiar eu nu-mi mai amintesc cum arată şi ce se petrece 
prin ea, decât că ei n-au avut cele şase veacuri şi nici pe 


Alexandru Machidonul... Eh, în lumea asta a noastră te-ai 
mai luptat tu cu Welserii şi câteodată au câştigat ei, iar 
alteori ai câştigat tu... Acu' au câştigat ei. Şi netrebnicul 
de Paracelsus... Ce zici? 'Te-or fi înfrânt de tot? Ai aflat că l- 
au descăpăţânat pe Almagro şi că i-au risipit pe Cavaleri... 
Crezi că asta te-a terminat o dată pentru totdeauna?” 

Cică solomonarul ar fi râs după care ar fi săltat 
capacul unei lăzi din lemn. Scoase dinăuntru un pachet de 
cânepă, legat cu sfoară, îl desfăcu cu grijă şi scoase din el 
câteva iconiţe pe care le întinse lui Jakob. Acesta, nici că 
mai văzuse lucrătură aşa fină vreodată - se zice că 
chipurile desenate acolo se vedeau de parcă ar fi fost 
aievea şi că solomonarul le adusese tocmai de sub munţii 
cei îndepărtați unde  buchisise el Cartea Lumii 
Solomonăreşti, la un opaiţ care abia dădea lumină, stând 
pe o vârtelniţă ce nu se oprea nicicând. 

„Asta de-aci e Almagro şi ţi-l arăt acum nu pentru că 
vreau să te sperii”. li arătă solomonarul o iconiţă. 

Nouă zile încheiate a stat Jakob Fugger închis în casă 
cu solomonarul, timp în care n-a mâncat şi n-a băut. 
Atunci, s-au pus amândoi să scrie lucrurile pe care aveam 
să le trăim şi noi mai apoi, doar - doar Vavilu, sau 
Baabylon, să fie iarăşi cetatea Cavalerilor din Krak, prin 
Fuggeri. Că lucrurile s-au petrecut aşa cum au scris ei 
până acum, dacă le spun, s-ar putea să ziceţi că sunt 
mincinos şi că ce poţi să crezi într-un biet pergament, aşa 
că am să vă spun lucrurile ce se vor petrece de aici încolo 
după cum au scris ei în Cartea Lumii Solomonăreşti, iar voi 
să vedeţi de aşa se vor petrece. 

Aşadar, vă zic pentru început ce-o să fie la anul, când 
silnicii de cazaci se vor năpusti pe cetatea de Azov şi-o vor 
face praf şi pulbere, iar un Frâne o să încerce să vadă cât 
de repede merg sunetele de colo-colo. Pe urmă, să ştiţi că 
peste 13 ani, regele înghilţerrei o să fie descăpăţânat de 
nişte târgoveţi care cred într-un altfel de Dumnezeu, mai 
ceva ca Luther, şi că un doftor, tot britan, o să ne arate 
cum curge sângele prin noi - cică e împins de inimă şi 
ajunge în bojoci, unde se amestecă cu aerul şi de acolo iar 


intră în inimă şi după aia se revarsă în tot trupul nostru, de 
ne dă viaţă. 

Pe urmă, să ştiţi că o să vină vremea ceea în care 
Veneticii o să-l înfrângă pe Turc, dar asta va fi pe mare mai 
întâi şi că un om din Olanda va desena cum arată o stea 
din cea fixă, care îi spune planetă, fiind ea ca un fel de 
tărâm al nostru, de parcă olandezul acela ar ar fi văzut-o 
de pe un munte ceva mai depărtat, cu ochii lui! mai apoi, o 
să vină un neamt care o să vrea să măsoare cât de repede 
merge lumina, dar n-o să poată face aşa ceva, iar un alt 
neamţ o să se apuce să facă nestemate la el în beci, de-o să 
se aleagă praftil de diamantlâcuri şi alte asemenea pentru 
o bucată de vreme... 

Apoi, în anul în care Austriecii o să ocupe Buda, 
Francii se vor apuca să gătească un fel de băutură cafenie, 
dulce şi care te ţine treaz multă vreme, chiar şi pe bărbaţii 
mai obosiţi. Şi mai iată cum ce ne-a prevestit Fugger o să 
se întâmple cu adevărat la 1716, când se vor scoate un fel 
de bani din hârtie, de se vor chema bancnote. 

Dar toate astea sunt năzbâtii, faţă de ce se va mai 
întâmpla. Cică n-o să mai fie regate aşa cum le ştim acum, 
ci un fel de ţări făr' de regi, care vor avea fruntariile după 
cum sunt răspândiţi vorbitorii unei anume limbi, dacă 
poate cineva să înţeleagă asemenea nebunie, şi n-o să poţi 
umbla cum vrei peste cele fruntarii. Din cauza asta o să fie 
nişte războaie nemaipomenite şi o să moară mulţi regi - 
descăpăţânaţi sau împuşcaţi cu muschetele. Tot aşa, alţi 
împărați şi regi vor fi alungaţi de gloate, alţii o să fie 
închişi şi câte şi mai câte, că mare a fost supărarea 
Cavalerilor şi a lui Fugger! 

Pe urmă, oamenii o să meargă cu un fel de care iuți 
din fier, ba chiar o să şi zboare cu un fel de aripi, iar cu 
unele dintre-acestea vor urca atât de sus că o să se aşeze 
pe lună, care şi ea cică-i tot ca un fel de pământ de-al 
nostru, numai că mai uscat, cam cum e pustia în care s-a 
ascuns Domnul nostru, doar că pe lună cică n-ar fi aer de 
nici nu poţi să răsufli. O să mai fie şi un fel de hârtii ca 
nişte ucaze, de le-or citi toţi oamenii, să afle ce se întâmplă 


acolo unde nu văd cu ochii şi ca să nu mai vorbească atâta 
unii cu alţii, şi-o să mai fie şi nişte cutii care o să ducă 
vorbele de colo-colo... 

Şi o să fie şi un fel de sfârşit al lumii, iar bătălia lui se 
va da, când altcândva, decât când cea mai mare eclipsă de 
soare va cădea chiar peste muntele Kogaion, când o să se 
învolbure vremile şi o să se clatine şi pământul în toate 
părţile. Of, şi ce mai sfârşit al lumii o să fie - de oamenii 
nici n-o să ştie de el, pentru că lupta se va da în Vavilu, 
care oglindă a noastră va fi, unii dintre aleşi tot gândindu- 
se la el, după cum i-a lăsat Paracelsus, până ce târgul va 
deveni cumva aievea, în nişte cutii de-o să se uite lumea la 
ele. Cică abia atunci unul dintre urmaşii lui Jakob o să se 
lupte să recapete Vavilu cel din fum, numai că el o să-i zică 
Baabylon, ca oricare ales, iar lumea o să-l creadă scrântit; 
în ziua când va lupta pentru cetatea Cavalerilor, va avea de 
plătit din greu, pentru că fratele lui o să fie în mare 
pericol, gata să fie ucis de cei ce-l ajută din umbră pe 
urmaşul Welserilor. Şi cică ziua ceea nu va fi o singură 
dată pentru că nici Baabylon nu-i într-un singur om... 

Aşa o să fie, zice-se, iar eu vă chem să vedeţi de-i 
ceva adevărat în ce au pus la cale solomonarul dimpreună 
cu Jakob. Ce-o să fie după aia, aproape că nici nu mai cutez 
să crez, pentru că e vorba ca sufletele oamenilor să nu mai 
umble doar între trup şi trup, după cum prea puţină lume 
crede şi astăzi, ci între trup şi un fel de lăzi dintr-un fel de 
fier, şi în lăzile alea o să ne putem păstra pe noi înşine 
pururi, vorbind cu copiii noştri, ba chiar şi cu strănepoţi 
născuţi cu multă vreme după ce trupul ne va fi murit, dară 
noi vom aştepta în acele cutii prinse cu un fel de sfori din 
fier, care ne vor lăsa să ne bucurăm de toate alea, numai 
că vom sta în ele, fără putinţa de a ne plimba decât între o 
ladă şi alta, prelingându-ne printre sforile de fier de care v- 
am spus şi printr-un fel de furtunuri, ceea ce tot un fel de 
întoarcere în ţărână e, de vreme ce vom fi ţinuţi în fierul 
care, scos din ţărână e, precum ştim. 

Cu asta, închei. Până şi Dumnezeul ăsta cuminte al 
nostru, care ne lasă să zicem vrute şi nevrute, ar fi în stare 


să se răscoale împotriva cuvintelor mele, fiindcă nici chiar 
El n-ar crede acum aşa ceva, însă, din ce scrie Jakob şi 
solomonarul de la Certej, chiar şi Dumnezeu o să crească 
alături de noi, fiii Lui, învățând să se bucure de ce ne trece 
nouă prin cap. 

Asta, doar dacă e Om de înţeles, că nici nu ştiu cum 
să zic altfel. 

Se mai zice că înainte să plece din casa 
solomonarului, Jakob a căutat din ochi o Biblie, a găsit-o 
rătăcită printre velinţe şi a deschis-o, crezuse el, la 
întâmplare. Se uită să vadă unde o deschisese şi o închise 
imediat după care o trânti cu putere pe masă. 

„Aici se deschide mereu, Jakob! Mereu!” cică i-ar fi 
spus solomonarul cu voce tristă. „Şi gândeşte-te, Biblia nu- 
i decât o biată carte... Aici însă, aici şi în alte cărţi, ale 
altor neamuri, e vorba mereu despre voi doi, un Fugger şi 
un Welser... fraţii care vă ucideţi. Vă urmăriţi şi vă ucideţi 
de dinainte de cărţi, Jakob! De dinainte de oameni... Vă 
ţineţi unu’ după altu’ şi vă ucideţi de pe vremea când nu 
eraţi nici pietre!” 

Şi i-a mai zis că aşa va fi, că urmaşul lui va da drumul 
în lume unui om în oglindă, care seamănă cu un fel de 
Golem, despre care un jidov, unul Meyrinck, o să scrie 
chiar şi o carte pe un fel de pânză subţire de-i zice hârtie şi 
se rupe uşor. Un frate geamăn, alcătuit din vorbe şi carne 
de împrumut, la aşa ceva o să-i dea drumul în lume 
urmaşul lui Fugger. 

Un frate geamăn care o să-l bântuie pe cel ce i-a fost 
tiparniţă. 

„Pricepi?” cică l-ar mai fi întrebat. 

Şi Jakob clătinase din cap. Cele nouă zile petrecute în 
casa de la Certej îl sleiseră de tot şi nu putea să priceapă 
cum de va câştiga acel stră-strănepot al lui războiul de 
mirare pe care-l pusese la cale cu solomonarul - un război 
care se va da iarăşi şi iarăşi, în aceeaşi zi care o să înceapă 
mereu şi mereu, până ce fie Welser, fie Fugger va muri în 
sfârşit pentru totdeauna, iar celălalt va căpăta astfel 
Baabylon pentru el. 


N-am să mai zic mare lucru, pentru că prea fioroase 
sunt toate astea şi, după cum v-am spus, tare mi-e teamă 
ca cele scrise de mine o să devină aievea odată, de parcă 
eu le-aş fi zămislit, nu ei doi! 

Pe de altă parte, să fie păcatul Celui-de-Sus, de nu se 
va petrece aşa! 

* 


Toate astea le-am încredinţat pergamentului, dar ştiu 
bine că vor ajunge să fie citite nu doar pe petecele pe care 
scriu acum, nici măcar pe hârtie din aceea cum Jakob îi 
spunea stareţului că ar fi apărut deja prin ţara lui, ba chiar 
nici în tiparniţele lor minunate nu vor fi puse - Jakob e cel 
ce a lăsat cu limbă de moarte că tot ce e scris aici va 
ajunge în trupurile stră-strănepoţilor lui din Baabylon. Şi 
ca dovadă că aşa va fi, cel ce va da peste cuvintele mele în 
trupul sau mintea unuia din stirpea Fuggerilor dar şi spre 
luminarea sa, căci le va citi în clipă de cumpănă, voi 
încheia prin a povesti ce au pus la cale Jakob şi 
solomonarul pentru urmaşul lui Fugger în cele nouă zile 
petrecute în casa de lângă Certej. Pe cât voi putea, am să 
dau socoteală de anume vorbe ce îmi par neînţelese, de 
celelalte însă nu voi spune nimic, chit că unii dintre preoţii 
noştri le rostesc în barbă la rugăciunile de taină, după cum 
le-a lăsat stareţul, ca nu cumva să se uite vreodată, fără să 
ştie de-o fi plăcut sau urât Domnului nostru Cel luminat 
printr-o ferestruică doar de Preaiubitul Hristos. 

Aşadar, ia aminte la ce se va petrece, dacă tu eşti cel 
aflat în cumpănă, iar de nu eşti tu cel ce citeşti, 
minunează-te de cele ce se petrec şi bucură-te de cuvintele 
astea pe care nu le pricepi, căci tare frumos se mai 
potrivesc, chiar de par scoase din mintea unuia far de 
minte! 

Cyrus va fi numele acelui urmaş al lui Fugger aflat în 
cumpănă. lar el va fi mai mereu însoţit de un fel de soaţă 
ce se cheamă Fatima, precum fiica lui Mahomet - soaţă ce 
va trimite cărţi unora din afara Baabylonului, cerşindu-le 
ajutorul. Pe Cyrus l-aş sfătui să fie cu luare aminte foarte - 
citind mai departe, o să priceapă de ce. Nu ştiu ce anume 


va fi încheiat el de făcut în clipele când va citi; ştiu doar că 
va fi la sfârşitul unei zile de-acelea care o să se nască 
iarăşi şi iarăşi şi mai ştiu că se va afla dimpreună cu o 
femeie Martha şi cu un bărbat viclean, Christian Goldberg, 
într-o încăpere nemaipomenită în care oamenii vor pune să 
li se cânte făr' de oameni, dar despre asta am să mai scriu 
eu, căci Jakob a lăsat vorbă despre asemenea lucruri. 

Deci: lui Cyrus îi va mai fi rămas doar puţin de trăit şi 
moartea lui se va întâmpla la scurt răstimp după ceva 
termina de citit chiar aceste cuvinte, iar Jakob şi 
solomonarul spun că dacă va asculta totul cum trebuie, 
atunci Cyrus se va apuca de îndată să facă ceea ce citiţi şi 
voi acum, încă citind pentru o vreme ce face şi ce se 
petrece în jurul său, spre înştiinţarea lui că alesese calea 
dreaptă şi se putea apropia de izbândă. 

Pe aceasta o va dobândi însă numai de va fi ştiut cum 
să potrivească lucrurile încă din ziua de Ajun, dacă vrea ca 
după Crăciun să nu înceapă iarăşi Ajunul, după cum cred 
că va bănui că se întâmplă. 

Aşadar, voi cetitori, şi tu chiar, Cyrus de trăieşti acum 
precum e scris în plămădeala Mariei, tu, Cyrus Fugger vei 
întinde un fel de sticluţă - Jakob îi spune flacon - spre 
Martha şi Goldberg. 

„Nu vă interesează?” o să-i întrebi. 

O să le iscodeşti oglindirea din sticlă în timp ce o să 
scoţi dintr-o cutie din aceea de care am scris mai sus, 
lumea o va cunoaşte sub numele de multicath, restul 
flacoanelor. 

„Ai vorbit tot timpul... Ne-ai citit tot ce scria acolo”. 
O să-ţi surâdă Martha amar, dar tu să nu te încrezi în ea, 
căci doar trupul va fi al ei. „Crezi că n-ai fost suficient de 
clar?” - adică: tu crezi că a rămas ceva neînțeles între noi 
şi tine? 

Vei înşira flacoanele pe duşumeaua unui fel de 
cancelarii căreia oamenii de atunci îi vor spune studio, 
pentru că acolo vor strânge cântece, chiar şi de-ale 
noastre, bisericeşti, pe un soi de talgere rotunde care se 
sparg uşor. Te vei uita la acele flacoane şi-ţi vei spune: 


sunt prea multe, mai multe decât trebuie, în orice caz, şi 
când îţi vei spune asta, să fii iarăşi cu luare aminte, pentru 
că mult nu vei mai avea dacă doreşti cu adevărat să 
izbândeşti. 

„Poate că simţiţi nevoia unei dovezi”. O să le zici. „Să 
fiţi siguri că ce aţi auzit e adevărat”. 

„Dovadă?!” o să tresară Goldberg. 

„Dacă uitaţi ce-am spus? Flacoanele nu se şterg 
niciodată”. 

„O să ţinem minte! Nu crezi că flacoanele ne-au ajuns 
până peste cap?” o să întrebe el, supărat, iar tu o să 
pricepi că Goldberg voia să scape o dată pentru totdeauna 
de ce însemna acel plod al Patrei. Lui n-o să-i fie de 
trebuinţă, ba dimpotrivă. 

O să te uiţi de jur-împrejur atunci şi o să vezi că 
bărbaţii cu care venise Goldberg în studio rămăseseră pe 
loc, aţintind armele spre tine. Armele acelea, după cum 
spune Jakob, vor scuipa foc şi pară împotriva oricui, aşa că 
o să te pregăteşti să arunci undeva flacoanele, că nici ţie n- 
o să-ţi trebuiască - şi ăsta e semn că vei fi pus lucrurile la 
cale temeinic. 


O să zici: 
„BBB e iar proprietatea Fuggerilor. Să n-aveţi 
niciodată dubii!” - dubii e un cuvânt care vine din latină şi 


înseamnă îndoieli. 

O să fii leoarcă de sudoare când o să spui asta. Eu 
cred că din cauza fricii, dar Jakob se pare că ar fi spus că o 
să fii lac de apă din cauza unei boli făcute de tine însuţi. 
Apoi o să culegi flacoanele şi o să te duci la fereastră, o să 
deschizi geamurile larg - pale de ninsoare vor intra în 
studio - şi vei deşerta culturile afară, după cum va fi dorit 
acel Goldberg. 

În cât timp aveau să ajungă pe carosabil? Pulverizate, 
se vor răspândi în viscolul ce vuia printre clădirile de pe 
bulevard şi în acest fel, copilul Patrei va contamina aerul 
din Baabylon, după cum era scris. Acestea sunt vorbele 
prin care Jakob şi solomonarul spun ce vei gândi, iar eu nu 
ştiu ce pot să însemne ele, după cum nici culturi nu ştiu ce- 


s alea, cât despre contaminat... 

O să-ţi iei haina rămasă pe ţeava armei unui bărbat 
din acela, prinsă de cătare ca într-un cuier. Gorila lui 
Christian - aşa îi spune Jakob bărbatului - nu se va clinti 
decât ca să îndrepte arma, cu tot cu haină, către tine. 

„E voie?” te vei întoarce către Goldberg, încercând să 
desluşeşti vreun semn al deznodământului. Goldberg o să 
încuviinţeze, iar tu, Cyrus, o să-ţi tragi haina pe tine. 

„O. să cobor în birou. După aceea, o să mergem 
vizavi, la Corporaţie. Notează, Martha! E 23.55. În 25 
decembrie, la ora 23.55, BBB revine iarăşi Fuggerilor! Ne 
vedem în hol peste un sfert de oră! în regulă?” 

„In regulă”. O să încuviinţeze Christian, iar tu, 
încrezător în steaua ta, n-o să-l mai bagi în seamă şi o s-o 
iei spre birou, adică spre un fel de chilie din cele în care 
scriem sau citim şi noi. Ceea ce nu ştiu de nu va fi o mare 
greşeală. După o vreme, o să tragi uşa biroului în urma ta. 
O să aprinzi o țigară şi o să te aşezi în cel mai apropiat 
scaun, trăgând cu urechea pe culoar. Nu ştiu cât durează 
să fumezi o ţigară, dar după ce vei fi terminat s-o pufăi, o 
vei strivi în scrumieră şi te vei împinge cu picioarele în 
podea, ca un copil care tocmai rămâne singur acasă şi 
scaunul cu rotile va aluneca până în dreptul telefonului - 
ceea ce îmi pare de neînțeles, dar Jakob pretinde că n-are 
cum să se petreacă altfel. O să dai radioul la maximum - 
dacă asta mai avea vreo importanţă, câtă vreme Branford 
Marsalis făcea un tărăboi infernal în studioul de alături, 
cântând la două saxofoane deodată. Radioul este un altfel 
de cutie minunată, în care unii oameni vor vorbi pentru alţi 
oameni, iar telefonul tot aşa: o cutie, şi din el se vor auzi 
tot oameni, de-mi vine să cred că pe vremea lui Cyrus 
oamenii vor fi înconjurați de cutii vorbitoare, dar Jakob şi 
solomonarul spun că în acest fel lumea o să uite de 
depărtări, de trecut şi de viitor şi că aşa va fi cel mai bine. 
Cât despre Marsalis, el o să fie un saxofonist faimos, iar 
saxofonul e un fel de caval încovoiat. 

Eh, o să fii cât pe ce să închizi radioul când, auzind 
că dă ştiri, te vei hotărî să-l laşi să meargă şi vei suna - 


adică o să vrea să vorbească - la directorul postului de 
radio. N-o să-ţi răspundă nimeni. Nu vei auzi decât robotul 
care solicita un mesaj - cică roboții din telefoane mereu 
solicită mesaje - apoi, vei suna ia Vladimir Baronu, 
prietenul tău cred. 

Nici el n-o să-ţi răspundă. Nu te vei îngrijora nici 
acum şi, în timp ce vei forma numărul Fatimei, o ştire îţi va 
atrage atenţia: 

...iar zborurile dinspre şi către Baabylon se suspendă, 
indiferent de destinație, datorită epidemiei  defebră 
angiomatoasă. Totodată, legăturile telefonice şi radio cu 
exteriorul au căzut în proporţie de 90%, din cauza 
viscolului puternic. Actualmente, singurele mijloace de 
comunicare sunt utilizate de administraţie. Repetăm, pe 
teritoriul Baabylonului s-a decretat starea de urgenţă... 

Acea ştire va fi dovada că, pentru tine, clipele vor fi 
numărate. Goldberg şi Martha vor intra la tine şi te vor 
certa, după cum tu însuţi vei aştepta... Nu ştiu cum vor 
face asta, dar vor intra în amintirile telefonului tău, dacă 
aşa ceva poate fi priceput de vreun om cu mintea 
întreagă... Acolo, ei vor afla că ai dorit să vorbeşti cu soaţa 
ta, ceea ce va fi însemnat o uriaşă greşeală. 

Te vei uita la ceasul tău - adică un fel de ornic ţinut 
pe pumn - şi-ţi vei da seama că totul e în program, că totul 
s-a petrecut la timp şi că traversada s-a încheiat. N-o să te 
mire decât un singur lucru şi anume acela că cel ce te va 
omori va fi chiar Hugo Richthofen, vechiul tău prieten din 
tinereţe! 

Insă n-o să te superi pentru atâta lucru, mai ales că 
Cyrus Fugger, aşa cum se ştia el, fusese pus la păstrare de 
mult de tot, la loc sigur, într-o sticluţă din aceea, denumită 
flacon! 

Aici se încheie povestirea lui Jakob, după cum mi-a 
dat a înţelege stareţul nostru de acum că trebuie s-o scriu. 
Aceste ultime întâmplări cari vor fi, i-au fost istorisite 
stareţului Ioanichie de însuşi Jakob, cari la rândul lui le-a 
pus la cale cu solomonarul, iar ei amândoi au afurisit pe 
oricine va cuteza să nu lase lucrurile să se întâmple astfel, 


fie el chiar Cel-de-Sus! 

„Aţi sosit, domnule plesedinte? Elam îngliizolat!” se 
auzi Okazaki de pe treptele ce duceau la primul etaj al 
Corporaţiei. Holul central nu era luminat decât de becurile 
de pe Segundo Boulevard. Neoanele de deasupra scărilor 
se aprinseră brusc, pâlpâind anemic, dar nu din cauza asta 
părea farmacistul atât de palid. Mai făcu doi paşi şi Joseph 
desluşi că făcea eforturi ca să-şi aducă în faţă piciorul 
înţepenit. „Vreau să mergem într-un loc liniştit, Okazaki. 
Să sărbătorim”. 

„Ah... aţi găsit-o pe Patla, până la ulmă?” se bucură 
japonezul,  şchiopătând pe covorul mucegăit. Palele 
viscolului cutremurară ferestrele. Okazaki se oprise sub un 
lampadar plin de praf, acoperit de pânze de păianjen, iar 
Joseph observă că era transpirat leoarcă. Pielea cenuşie de 
sub bărbie îi atârna ca o pungă veche de tutun, iar ochii i 
se afundaseră în fundul orbitelor. 

„Am găsit-o pe Patra”. recunoscu Joseph. 

„Aţi ţitit-o?” fornăi Okazaki şi-şi trase brusc capul în 
spate, ca şi cum cineva i-ar fi aprins o lanternă în ochi. „Te 
e?” 

„Nimic”. se scuză Joseph, fără să înțeleagă ce se 
petrecuse. Se întoarse către Martha şi Goldberg. „Pe Patra 
au scannat-o... dumnealor”. 

Părul Marthei era dezordonat, de parcă abia s-ar fi 
dat jos din pat. O boare subtilă îi răvăşea şuviţele uscate, 
iar Joseph realiză că geamul de la intrare era crăpat de sus 
până jos. Dincolo de geam: Baabylon, cu zidurile acoperite 
de gheaţă şi ţurţuri. Lumina lunii se târa peste troienele de 
pe carosabil, iluminând faţada clădirii Umma Nord. Un 
camion se opintea printre nămeţi. Motorul îi vuia, făcând 
să trepideze geamurile. Okazaki ridică telefonul şi ceru să 
se asigure biroul lui Joseph. Vocea lui trezea un ecou sec în 
holul liniştit al Corporaţiei. 

„Până plimim confilmalea, o să vă log să aşteptăm 
aici! Ultimele ole au fost agitate. Se pale că Tylus e molt, 
ţel puţin aşa plecândea Clic înainte să moară, dai Clic... 
mm... înţeledzeţi! Ohh... Uite-l şi pe plimal!” 


Joseph se întoarse. Medici ar fi avut nevoie de un 
baston... Abia vedea să meargă prin bezna din hol. 

„Am auzit că Patra e la loc sigur. Am auzit că ai citit- 
o, Giuseppe. Aşa e?” 

„Aşa c. Am rămas singurul stăpân”. 

„i-am spus că o să câştigi! Om fi noi bătrâni, dar 
încă ştim cum se fac lucrurile astea, Giuseppe!” 

Joseph căută în buzunar o capsulă cu nitroglicerină. 
Abia aştepta s-o zdrobească în dinţi. Pişcă precum sifonul 
de odinioară. li spuse lui Medici: 

„Eu nu sunt Giuseppe...” 

Okazaki se apropie de Medici şi-i strecură ceva la 
ureche. Medici dădu din cap şi zâmbi. Cutele de pe obraz îi 
alergară pe faţă ca spicele unui lan bătut de vânt. 

„În regulă, Joseph! Nu eşti Giuseppe. Embrionul e al 
nostru?” 

„Embrionul n-o să mai fie niciodată al nimănui”. 

„Ah, nu?... Dar l-am înfrânt pe Cyrus, nu-i aşa?” 

Joseph îşi trecu degetele prin părul rar. Se uită de 
jur-împrejur. Dori să mai ia o capsulă de nitroglicerină, dar 
medicul îi interzisese să ia mai mult de două pe oră. Eh, 
câştigase, dar nu aşa îşi imaginase victoria...” N-o să ne 
mai amenințe niciodată... Cyrus e de-a dreptul mort!” 

„Bine că s-a terminat, Joseph! Noi doi plus Christian, 
n-aveam cum să dăm greş!” 

Aşa era, ei trei n-aveau cum să dea greş. Joseph se 
uită pe geamurile largi. Rămăsese singur, singur de tot, 
înconjurat de tot ce însemna BBB. Doar un deget să ridice, 
şi Baabylon s-ar fi mişcat, domesticit pentru totdeauna, 
încotro îl îndrepta el... 

Cu condiţia s-o înveţe mereu pe Patra cum să-l ucidă 
la intrarea în pasaj. 

De afară se auzi murmurul unui motor. O maşină opri 
sub un 'Ţelinar clătinat de viscol, lângă o cabină telefonică 
cu geamuri sparte. Portiera dinspre trotuar se deschise şi 
o siluetă înaltă, învelită în falduri ce fluturau în ninsoare, 
ieşi din maşină, strecurându-se anevoie prin viscol. Intră în 
cabina telefonică. 


Telefonul începu să ţârâie, poticnit. Okazaki duse 
receptorul la ureche. 

„E pentlu dvs, d-le plesedinte”. 

Joseph luă receptorul. La ora asta nu putea să sune 
decât... Eric. Când dădu să vorbească, avu aceeaşi 
senzaţie ca în clipa în care pusese binoclul pentru prima 
oară la ochi, privind peste bulevard în biroul Patrei 
Nogales. 

„Eric?” întrebă Joseph, făcându-i pe ceilalţi să se uite 
unii la alţii. „Joseph?” se auzi vocea guturală a lui Mihrab. 
„Am auzit că ai citit-o pe Patra”. 

„Am citit-o mereu pe Patra”. 

„Ce să-ţi urez pentru mâine, Joseph? Un Crăciun, sau 
un An Nou fericit?” 

„Urează-mi ce vrei. La revedere, Eric!” „Îţi urez să 
îmbătrâneşti atât de mult încât să te plimbi sănătos prin 
noul Baabylon! La mulţi ani, tată!” 

Cei doi tăcură, preţ de câteva secunde, iar Joseph 
pufni, amuzat: „Mihrab, Mihrab! De când urează o 
musulmană la mulţi ani de Crăciun, unui evreu?” 

„De când am încasat în vene un flacon de Providencia 
„Spuse ea sec. „Cum e vremea pe la tine?” 

„Am auzit că sunt minus zece grade Celsius. Dar 
ştii... nici pe mine nu m-ai convins cu figura asta. Cum e 
timpul la tine?” „Ninge”. 

„Ooh! Să vezi mâine seară... Sunt troiene aşa de mari 
pe Segundo Boulevard încât au scos buldozerele ca să facă 
loc. Patra mai e acolo, sau a ieşit?” 

„Am convins-o să rămână”. 

„Asta e bine! Zău că-i bine! Spune-i şi ei şi lui Eric că 
s-ar putea să aibă noroc de data asta. Totul depinde de 
operator şi de felul în care o să fie contaminat, la rândul 
lui, Fugger! Tu n-ai să-mi spui nimic, Mihrab?” 

„Ba da... Te-a căutat Dietrich! Bătrânul Dietrich... 
„Ah... Ce dorea?” 

„Il îngrijorează dispariţia ta. Cheltuie o grămadă de 
bani ca să te găsească”. 

„Şi tu ce i-ai spus?” 


n 


„Să stea liniştit, că o să te întâlneşti cu Gloria peste 
câţiva ani la Club 22. Că o să uiţi ce e mai important şi că 
o să cobori la loc, în urbii. Ce mai tura-vura, i-am spus că i- 
ai acceptat propunerea... Acum închidem?” 

„Inchidem!” Joseph se uită lung la ceilalţi şi le zise că 
era obosit şi că avea chef să doarmă. Zile în şir. Undeva la 
munte, eventual. Sau, şi mai bine, ce-ar fi fost să facă un 
drum până la Londra? 

Ce să cauţi la Londra? - îl întrebă Medici, fără să 
priceapă. Londra se afla numai în A.D.N.-ul pe care BBB îl 
injectează publicului. Acolo era Londra. În creierele lor 
doar. 

serios? cunosc acolo un tip simpatic, Vincent nogales 
îl cheamă, cred că am poftă să mai stau de vorbă cu el, 
spuse Joseph în timp ce ieşea din hol, în ninsoare, e la fel 
de bătrân ca mine. nu mai meldzem în biloul dvs, să 
sălbătolim? la ce bun? nepotul meu e rătăcit în aerul din 
oraş... fiul meu e mort, nora mea la fel... ce să mai 
sărbătorim ieşiră, Joseph se uită după mihrab şi o 
descoperi stând în maşină, pe locul de lângă şofer, de unde 
îl privea neclintită, Joseph îi făcu semn, iar daxosul porni 
cu greu printre troiene, de parcă atâta aştepta. 

Inainte ca maşina să dispară în ninsoare mihrab îi 
răspunse fluturând din mâneca djellaballei ca şi cum n-ar fi 
existat niciodată cuvinte şi chiar că nu existaseră de vreme 
ce în sfârşit celălalt tăcea mâlc 

— Conform unei variante rezumate de Enpivi, Cyrus 
a ajuns să facă acest lucru, dar şirul întâmplărilor cu 
pricina n-a mai fost continuat, rătăcindu-se într-o gazdă 
definitivă ce n-a mai fost reactualizată nicicând. 


